
PREFATA 


Adunând într'un volum articolele mele, publicate în ,,Lumina”, in 
vremea când Moldova era izolată de restul ţării, n'am urmărit numai să 
scutesc pe cetitorii din Moldova, pe cari i-ar interesa activitatea mea 
publicistică, de munca ingrată de a cerceta colectiunea ziarului. 

Socot însă că aceste articole, scrise în fuga condeiului, n'au pierdut 
încă interesul de actualitate pentru opinia noastră publică, indiferent de 
valoarea lor intrinsecă. 

Pentru judecarea situatiunii noastre politice, care e departe încă de a 
fi limpezită, nu pot rămânea cu totul fără interes însemnările unui publicist 
conştiincios, făcute zi cu zi in epoca cea mai tragică a Istoriei noastre 
nationale. Mai cu seamă fiindcă, cu tot caracterul caleidoscopic al 
jurnalisticei, astfel răsare limpede conceptiunea unitară care m'a călăuzit şi 
metoda de analiză a evenimentelor politice. 

Articolele adunate în acest volum se pot totuşi împărți în două 
categorii. 

În cea dintâiu, sunt cercetate cauzele răsboiului mondial şi situația 
României în mijlocul forţelor antagoniste. Aici am desvoltat conceptiunea 
politică şi istorică, care a determinat atitudinea mea fata de conflictul 


european. 

Pentru cetitorii ,,Vietii romanesti’’ aceste mici studii, grupate in 
prima parte a volumului, vor prezenta poate puţin interes fiindcă n'am spus 
in această privinţă, pot zice, nici un cuvânt care nu s’ar găsi şi în cele scrise 
de mine înainte de răsboiul României. 

Dar consideratiunile teoretice şi istorice înfățişază în adevărata 
lumină şi articolele relative la evenimentele zilei, cuprinse în a doua parte a 
volumului. 

Aceasta din urmă, pusă fata în fata cu faptele, as îndrăzni s’o 
caracterizez nu ca o cronică, ci ca istoria anticipată a rasboiului, întrucât 
priveşte destinele noastre. 

În adevăr, este uşor de constatat că evenimentele ce se desfăşurau pe 
frontul oriental, parcă se grăbeau, zi cu zi, să confirme toate prevederile pe 
care mi le permiteam. 

Acesta este cel mai bun criteriu pentru justificarea conceptiunii 
însăşi, care se află la baza scrierilor mele, cât şi a metodei întrebuințate. 

Bine-inteles, publicând „Lumina”” am urmărit înainte de toate un 
scop practic, o anumită acţiune politică. 

Ziarul a apărut la 1 Septembrie 1917, adică atunci când răsboiul 
României era de fapt sfârşit şi când conducătorilor acestui stat li se 
impunea o singură - de a salva printr'o acţiune politică inteleapta ceea ce 
se mai putea salva atunci. 

Pentru aceasta se cerea un singur lucru: o justă apreciere a situației 


reale. 

In momentul aparitiunii ziarului, in Rusia guvernul Kerenski se 
sbătea împotriva anarhiei interne şi in acelaş timp stăruia în continuarea 
rasboiului. 

Guvernul din laşi nu'şi dădea seama de realitate si nutrea încă 
iluziuni în ce priveşte posibilitatea de refacere a forței militare a aliatului 
dela Nord. 

Din primele numere ale „Luminii am căutat să lămuresc, că rolul 
militar al rusiei în acest răsboiu este sfârşit; că guvernul Kerenski nu va 
putea rezista multă vreme valului de anarhie şi disolutiune; ca triumful 
maximaliştilor va duce fatal la sfâşiarea în bucăţi a Rusiei; că oricine ar 
veni la guvern în Petrograd, va fi silit să ceară armistițiu şi să inchee pace, 
în condiţiile dorite de Puterile Centrale; că armistițiul şi pacea încheiate de 
guvernul din Petrograd vor atrage după sine necesar şi armistițiul pe frontul 
român $1 apoi şi pacea pentru România; că nu este nici un temeiu a crede ca 
Ucraina emancipata să poată lua asupră-şi continuarea răsboiului; că 
dimpotrivă ea se va grăbi să intre în tratative cu Puterile Centrale, pentru 
a'şi putea consolida ființa de Stat independent; etc., etc., etc... 

Pentru a vădi cu câtă îndărătnicie am urmărit, din acest punct de 
vedere, desfăşurarea evenimentelor, agătându-mă de împrejurările cele mai 
neînsemnate în aparență şi chiar de simple fapte diverse, înregistrate în 
ziare, poate ar fi trebuit să reproduc aici absolut toate articolele şi notițele 
mele din ,,Lumina’’. Dar n'am îndrăznit să impun cetitorilor nenumăratele 
repetiri pe care am fost silit să le fac zi cu zi. Apoi, volumul ar fi trebuit să 


fie de două ori mai mare. 

Mi-am permis dar o oare-care selectiune. Însă inadins n'am schimbat 
nimic din textul articolelor, cu toate că astfel n'am putut totuşi evita multe 
repetiri şi chiar oarecari informatiuni incomplecte sau dovedite în urmă 
greşite. 

Dar am crezut că scopul urmărit poate fi mai bine atins pe această 
cale. 

Tot în vederea acestui scop, dacă în prima parte am grupat articolele, 
mai mult sau mai puţin, după cuprinsul lor, - în cea de a doua am păstrat cu 
stricteta ordinea lor cronologică (în josul fiecărui articol am arătat data 
numărului din ziar în care a apărut, articolul fiind scris, bine-inteles, cu 2-3 
zile mai înainte). 

Cetitorii vor avea astfel elemente suficiente pentru judecarea acelei 
orbiri, de care au dat dovadă marii şi micii noştri bărbaţi de Stat. 

Dacă atunci am strigat în pustiu, poate că cel putin acum judecata 


dreaptă va birui... 


Mai 1918 


CS. 


UN CUVINT INAINTE 


CATRA CETITORI 


Ziarul «Lumina» apare in cel mai tragic moment al Istoriei noastre. 

Imi dau seama de răspunderea ce mi-o iau şi de greutățile ce-mi stau 
în cale. 

Nu am atâta în vedere piedicile exterioare ce le pot întâmpina, - 
piedici inerente situatiunii în orice teritoriu ocupat. Cine nu va pricepe 
marginile ce ni se vor impune din acest punct de vedere ? 

Dar sunt dureri cari trebuesc respectate, şi sunt consideratiuni de 
conştiinţă şi de demnitate, peste cari nu se poate trece. 

Dacă întotdeauna, în lunga mea carieră de publicist şi om politic, am 
disprețuit polemicile personale, cu atât mai putin mi-aş permite exerciții 
gladiatorice pentru distracţia «galeriei», când cel lovit nu mi-ar putea 
răspunde. Nu putem lăsa ca cea mai grozavă tragedie să degenereze într-o 
farsă de bâlciu, în care socotelile personale şi încriminările patimase ar 
putea numai să întunece partea de răspundere ce apasă asupra fiecăruia 
dintre noi pentru catastrofa tarei. 

Pentru ce dar nu aşteptăm alte vremuri, când am avea mai multă 
libertate de mişcări? 

Pentru că viaţa sufletească a unui popor nu se poate opri. 

Istoria nu cunoaşte o situație mai grozavă ca aceea în care ne aflăm: 
înfrângerea militară, teritoriul national împărțit între armatele străine, 
risipirea năprasnică de vieți, ruina materială, tot amarul visurilor de mărire 

zdrobite, şi conştiinţa vinei grele in fata tarei, în fata neamului întreg de 
pretutindeni, a şirului de generațiuni viitoare... 

După doi ani de rătăciri, de grandomanie sgomotoasă şi provocatoare, 
îmbinate sinistru cu deslantuirea tuturor hatarurilor şi a speculatiunilor 
scandaloase, cu goana neînfrânată după plăceri şi câştiguri vinovate... ce 
orgie, ŞI ce trezire!... 

Niciodată n'am avut o mai mare nevoe de reculegere şi de încordare a 
tuturor forţelor noastre sufleteşti. 

Un popor nu poate trăi, dacă în clipele de cumpănă nu-şi dă seamă de 
cauzele cari l'au aruncat în prăpastie, spre a întrezări şi căile de mântuire. 

lar unui publicist sau om politic nu-i poate fi iertat să aştepte cu 
braţele încrucişate decretele destinului. 

Ar fi o nenorocire să clădim totul pe norocul orb al românului. 
Suntem datori, în măsura puterilor noastre, să luăm parte activă la 
hotărârea soartei noastre. 

Pentru viitorul neamului românesc nu este indiferentă măsura de 
conştiinţă şi de tărie sufletească de cari acum putem da dovadă. Dacă vom 
aştepta până la «ceasul de apoi», poate fi prea târziu... 

Indrăznesc dar să iau condeiul spre a face apel la orice conştiinţă vie, 
la orice judecată ce nu este încă de istov întunecată de micile patimi, în 
care ne-am sbuciumat atâta vreme, la orice suflet românesc, care, în 
noaptea ce ne învălue, simte in sine încă destulă tărie ca să se înalțe peste 
ruinile prezentului, spre a prinde puţinele raze de nădejde ce ne pot lumina 
drumul trudnic al izbăvirii. 

Voi face abstracție de toate îngrădirile ce ne despärtiau, de toate 
prejudecățile ce ne invrajbeau, dar nu voi cruta nici slăbiciunile noastre ale 
tuturora, nici orgoliul nimănuia. Fără să mă închin vreunui idol, fără 
respectul fatarnic al lozincilor consacrate, prin care ne-am deprins să ne 
ascundem lipsa de gândire cinstită şi de caracter, fără sfială voi rupe vălul 
de deasupra rănilor noastre, voi desgoli toată minciuna care ne-a otrăvit 
sufletele şi ne-a adus la marginea pieirii. 

Nu mă voi lăsa însă tarit pe povarnisul îcriminärilor şi personalităților 
triviale, obicinuite în presa noastră: nici o vină a ALTUIA nu ne poate doar 
ierta de DATORIA NOASTRĂ. 

De sigur că voi fi silit să judec actele şi să discut părerile celor ce au 
avut un rol însemnat în viata noastră publica, dar numai în măsura necesară 

pentru marea opera de reculegere a conştiinţei nationale. Gândul de 
polemică personală e străin de mine, şi voi şti să păstrez toată rezerva 
dictată de enorma răspundere ce mi-am asumat’o. 

Dacă în aceste împrejurări nu întotdeauna voi putea aşterne pe hârtie 
întreg gândul meu, nu există însă forță pe pământ care să mă poată sili să 
spun un singur cuvânt care să nu fie expresiunea credintii mele. 

Trecutul meu poate fi o chezăşie: dacă la vârsta de 17 ani am 
îndrăznit să mă ridic împotriva atotputerniciei Tarilor, iar în anii aceştia de 
psichoză națională nu m'am sfiit să tiu piept ratacirilor opiniunii publice, 
tot aşa şi acum pun condeiul meu numai în serviciul neamului, după cum 
cugetul meu mă va lumina: poate nu-mi va fi dat să spun TOT ce cred, dar 
desigur că nu voi spune NIMIC ce n’ar isvori numai din convingerea mea 
adâncă. 

N'am altă armă decât cuvântul, şi nu caut alt sprijin decât în 
conştiinţa şi în judecata şi celui mai umil dintre concetăţenii mei. 

Un singur lucru cer dela cetitorii ziarului nostru, menit să vadă 
lumina în aceste zile de durere şi ruşine: să-l cetească tot aşa dezbracati de 
patimi mărunte şi prejudecăţi, cum va fi şi scris; să cântărească fiecare 
cuvânt şi să-şi facă ei singuri examenul de conştiinţă; dar să nu înăbuşe; 
înspăimântați de lumina crudă a adevărului, răsunetul ce acest cuvânt l-ar 
găsi în inima lor. 

Conştiinţele vii mă vor auzi. 

Lumina se va face şi prin lumină ne va veni mântuirea. 


1 Septembrie 


INTRODUCERE 


In tot cursul Istoriei omeneşti, răsboaele apar ca singurul mijloc de a 
resolvi conflictele de interese dintre popoare, sau pentru a stabili o noua 
ordine în lume, când vechea stare de lucruri nu mai corespunde situațiunii, 
create prin evoluția lentă din perioadele de pace. 

In timp de pace popoarele muncesc, propăşesc, sau decad; se ridică 
interese şi drepturi noui, care bat la poarta Istoriei, dar vechile pretentiuni 
nu se resemnează, deşi nu mai sunt de nimic justificate; se creează valori 
noui, valorile vechi se depreciază, dar moneda calpă rămâne încă timp 
indefinit în circulatiune. 

Vine momentul repretuirii tuturor valorilor: revendicările nerealizate 
şi situatiunile dobândite stau fata în fata, într'un conflict ireductibil. Atunci 
războiul — ultima ratio — aşează toate raporturile dintre popoare pe 
temeliinoui, mai conforme cu realitatea, cu situația lor adevărată in 
economia lumii. 

In Istoria universală toate momentele «epocale » sunt astfel 
însemnate de răsboaie mari: invaziunile persane, epopeea lui alexandru 
Macedoneanul, răsboaele Imperiului roman, marile migratiuni, expeditiile 
lui Carol Magnu, Reformatiunea, Marea Revolutiune franceză şi 
Campaniile napoleoniene... 

Omenirea n'a găsit până acum o altă sancțiune pentru rezultatele 
evolutiunii istorice. 

Mult lirism a inspirat tragedia acestui destin. Dar de mult în zadar 
caută fruntaşii omenirii, - şi între ei va străluci pururea numele lui Kant — 
un mijloc de a asigura lumii «pacea eternă». 

Cu toate grozaviile acestui «ultim răsboiu» şi cu toate speranţele ce 
sunt legate de sfârşitul lui, din nenorocire probabil încă multă vreme 
destinele lumii vor fi hotărâte pe câmpiile stropite de sângele omenesc. 

De pe acum chiar se poate constata, că în orientul îndepărtat se 
acumulează materii explozibile pentru un nou cataclism mondial, poate şi 
mai groaznic decât cel de astăzi. 

De mult a fost prevăzută şi aşteptată şi actuala catastrofă, ca urmare a 
unei lungi desvoltări istorice. Nu ştim dacă ea mai putea fi amânată, şi 
pentru câtă vreme, dar nici o forță umană nu era în stare să o înlăture cu 
totul. 

Bietei diplomaţii europene i-se face prea mare cinste sau... prea mare 
injurie, dacă ea singură e considerată responsabilă pentru această 
elementară isbucnire de forţe istorice. 

De sigur acest adevăr general nu este aplicabil în toate cazurile 
concrete, precum şi nu toate răsboaele au aceiaşi însemnătate pentru Istoria 
mondială. 

Unele nu ies din cercul limitat al conflictelor locale, şi servesc numai 
pentru servirea unui raport de putere, sau la restabilirea unui nou echilibru 
într'o sferă restrânsă a relatiunilor internationale. Altele însă pot hotari 
destinul lumii întregi pentru lungi epoce istorice. 

In cazul din urmă, mai cu seamă, toată arta omului de stat e redusă la 
un rol foarte modest: el poate cel mult contribui la alegerea unui moment 
mai prielnic pentru acţiune sau poate asigura acestei acţiuni condițiuni mai 
bune pentru desfăşurarea ei şi pentru reuşita finală. 

In vederea acestui scop, un om de Stat, care are răspunderea pentru 
destinele poporului său, e dator înainte de toate să'şi dea seama de 
perspectivele istorice pe care le deschide un răsboiu. In al doilea rând, el 
este dator să nu scape un singur moment din vedere directiva politică 
generală a ţării pe care o conduce, -directivă ce’1 este întotdeauna impusă 
de Istoria ei şi de situatiunea ei concretă, în mijlocul altor State. 

Cel ce nu este în stare să se ridice până la aceste consideratiuni si se 
lasă influenţat de discursuri şi «campanii» de presă, mai mult sau mai puţin 
dezinteresate, nu are dreptul de a conduce un Stat, pentru că îl va duce 
desigur la prăpastie. 

Un popor care intră in răsboiu, se prezintă doar în fata unei instante, 
ale cărei hotariri nu ştiu mile. «Die Weltgeschichte ist das Weltgericht», 

Istoria lumei constitue un tribunal suprem pentru judecata popoarelor. 
Răsboaiele sunt mijloacele de executiune ale acestei aspre judecăţi. 

Răsboiul cere încordarea tuturor forţelor morale şi materiale ale 
poporului. El nu poate fi câştigat prin elocventa discursurilor parlamentare, 
niciprin vehementa articolelor de la gazetă. 

Dar, chiar indiferent de victorie, un popor nu poate esi cu cinste din 
această încercare, decât dând dovadă de reală sănătate trupească şi 
sufletească. De oarece judecătorul suprem al Istoriei mondiale rupe fără 
crutare vălul, cu care în viata de toate zilele lenea intelectuală şi inertia 
morală, amorul propriu sau vanitatea acopăr rănile organismului naţional. 
El scruteză, - dând cu brutalitate la oparte decorul conventiunilor, - 
destoinicia şi priceperea conducătorilor, cultura şi educaţia civică a elitei 
sociale, ca şi vigoarea vitală a maselorş precum el pune la grea încercare şi 
întreg aparatul politic şi administrativ al Statului. 

In fata acestui tribunal s'a înfätisat România la isbucnirea răsboiului 
mondial, şi, intrând în luptă, a căutat să-şi justifice rolul istoric... 

Si acum fac apel la conştiinţa celu mai smerit concetatean, care suferă 
astăzi sub povara judecății: să se întoarcă cu gândul la atmosfera ultimilor 


ani, când ne pregăteam pentru ceasul de jertfă... 
16 septembrie 


Il 


Răsboiul înfăptueşte cea mai aspră critică istorică, ce nu admite nici o 
misti ficare. 

In graiul grav al tunului amuteste declamatia deşartă şi se destramă 
toată împletitura de de minciuni convenţionale cari în cursul vieţii de toate 
zilele poate acoperi uraciunile şi scaderile vieţii nationale. 

Si ce striviti am ieşit din acest examen!... 

Temelia vieţii noastre de stat s'au dovedit toate zidite pe nisip. 

Independenţa, «Coroana de oţel» ca simbol al unirii dintre Dinastie şi 
tara, constituția, democrația, «Idealul National» - ce izvor nesecat de 
inspiratii retorice!... 

Dar... cum apar aceste lozinci, de care vanitatea națională nu ne 
permitea să ne atingem, astăzi, în lumina aprinsă de făclule răsboiului?... 

Independenta si suveranitate nationala? 

Refluxul puterii otomane din Europa s'a repercutat in peripetiile 
organizatiunii noastre de stat. 

«Regulamentul organic», prima noastra Constitutie, dictata din Petersburg, 
nu se infatisaza în realitate decât ca afirmarea voinţei imperiului moscovit 
de a se substitui suzeranității turceşti. Precum şi a doua noastră Constituţie, 
«Conventiunea» din 1858, redactată la Paris, simbolizează protectoratul 
marilor Puteri, voinţa Europei de a stăvili expansiunea rusească în Orient... 

In fond, acestei voințe europene îşi datoreşte Statul român existenţa şi 
însăşi rațiunea lui de a fi. 

Dar proclamarea independenţei României, în urma răsboiului din 
1877, a lăsat acest Stat în realitate din nou «in aer). 

In adevăr, ce independenţă reală putea avea un mic regat, de 6-7 
milioane, situat pe țărmurile Mărei Negre, pe care colosul de la nord, de 
două veacuri năzueşte să o transforme într-un « lac rusesc », şi în calea 
tradițională a aceluiaşi colos spre Constantinopol şi Dardanele? 

Nu e de mirare că, în ciuda frazeologiei întrunirilor noastre politice, 
nu am putut, de pildă, construi în ţară la noi linia ferată Dorohoi-Noua 
Suliţă, de mult hotărâtă, pentrucă... Rusia nu ne permitea să facem 
stațiunea de joncțiune pe teritoriul austriac, care ne-o dictau interesele 
noastre economice şi strategice. Precum nu e de mirare că am fost siliți să 
tolerăm pe teritoriul nostru organizația quasi-oficială a poliției ruseşti. 

Independenţa unui Stat nu poate fi asigurată decât prin puterea lui de 
rezistenţă împotriva amenințărilor din afară. Dar ce rezistenţă putea opune 
mica Românie Rusiei, pe care necesitatea istorică şi însăşi rațiunea ei de 
Stat, o mânau peste pragul românesc, în spre Balcani? 

Situaţia noastră a ajuns mai tragică în momentul când Franţa şi 
Anglia, initiatoarele «Conventiunii» din Paris, abandonând, aliate: lor dela 
Nord Constantinopolul si stramtorile, fatal s’au dezinteresat de soarta celor 
câteva milioane de «valahi» dela gurile Dunării... 


> ok ok 
O singură soluţie a fost găsită în aceasta situaţie, plină de primejdu, 
de politica noastră tradițională, - sub inspirația şi conducerea tuturor 
marilor noştri bărbaţi de Stat şi a oamenilor politici de frunte: Ion Ghica, 
Mihail Kogălniceanu, C.A. Roseti, Lascăr Catargiu, D.A. Sturdza, P.P. 

Carp, Titu Maiorescu, Al. Marghiloman, ca si ... d-nii Ionel Brätianu, 
Tacke Ionescu şi defunctul Nicu Filipescu. $i aceasta soluţie se rezumă 
într'un tratat de alianţă cu Puterile Centrale, ale căror interese nu sunt 
compatibile cu intronarea Rusiei la Dunăre. 

De altfel nici nu aveam multă alegere, dacă nu ne resemnam la 
disolutie apropiată în oceanul moscovit. 

Dar însuşi secretul absolut păstrat asupra acestui tratat, vădeşte toată 
falşitatea situației noastre internaționale. 

Secretul era atât de riguros, că şi cei mai multi dintre miniştri nu-i 
cunoşteau clauzele. Chiar ministrul de Afaceri străine din momentul 
izbucnirei conflictului european, d. Em. Porumbaru, nu aflase despre 
ultima reînoire a tratatului, - făcută abia cu un an înainte, - decât în ziua 
primului consiliu de Coroană, în lulie 1914. 

Un Stat având conştiinţa plenitudinii suveranității sale nu se poate 
pune într'o astfel de situație. Această plenitudine însă n'a fost decât o 
ficțiune: Rusia nu ar fi iertat României o alianță fatisa. 


OK KK 


Rezultatele sunt cunoscute:Regele Carol, părăsit in momentul critic 

de sfetnicii săi, bachanala celor doi ani ce au urmat, România transformată 
într'o arenă de luptă dintre legatiunile străine; până la nenorocirea din 
urmă: - ţara târâtă la măcel împotriva intereselor sale vitale şi împotriva 
voinţei sale, însuşi Regele Ferdinand intr’un document oficial declară că 90 
la sută din români nu voiesc războiul; şi până la ruşinea din urmă, - 
generalii străini, în frunte cu plenipotentiarul rus Masolov luând sub tutelă 
comanda noastră supremă, comisiunile compuse din agenți străini, 
distrugând isvoarele avutiei nationale, şi în sfârşit — chiar toată armata 
noastră dizolvată în cea rusească... Şi doar generalii ruşi nu s'au dovedit 
vulturi, şi armata care a săvârşit faimoasele «retrageri strategice» din 
Galiţia şi Polonia, ca şi în Dobrogea noastră, nu se putea pretinde mai 
destoinica decât a noastră, pentru ca umilirea, să fie cel putin justificată 
prin consideratiuni pur militare. 
Şi ca final grotesc primul nostru ministru înaintând guvernului revoluționar 
din Petrograd o plângere împotriva acelui ministru al Ţarului Niculae, 
«trädätorul» Stuermer, cu care el, reprezentant al României suverane, abia 
încheiase tratatul de alianta!... 

Ca să ajungem oare aici, ca să jucăm acest rol în fata « Sfatului 
muncitorilor şi soldaților» din palatul Tauridei, luasem aerele de «arbitri ai 
Europei»? 

Se poate imagina o mai dureroasă sfărâmare a iluziunii de 
independenţă? 

Dar odată ce am călcat în picioare singurele legături, cari cu timpul 
ne puteau asigura o desvoltare națională, în adevăr liberă, propăşirea şi 
prosperitatea generaţiilor viitoare, natural , nu mai putem recurge împotriva 
obijduitorului Stuermer decât la... mila «Sfatului muncitorilor»... 

Căci, prin forţa lucrurilor, altă independenţă nu putem avea, de cât 
asigurarea situațiunii noastre internationale printr’o legătură temeinică cu 
acele State mari, pe cari ni le indică însăşi situația geografică, cum şi 
interesele noastre economice şi tradițiile istorice. 

Răsboiul a învederat prea târziu din nenorocire, că această legătură 
temeinică un tratat secret nu ne-o poate asigura. 

XX ok 
In retorica noastră curentă evocatiunea Independendentii a fost in 
totdeauna asociata de preamarirea<<Coroanei de otel>>. 

Si în adevăr, între situatiunea noastră internațională şi chemarea pe 
tronul României a dinastiei Hohenzollernilor,-care prin sine însăşi 
simbolizează un program politic, -există cea mai intimă legătură. 

De la divanurile ad-hoc tara, a cerut o monarhie constituțională şi o 
dinastie dintr'o casă domnitoare a Apusului european. 

Am avut nevoie de o dinastie puternică şi de o dinastie apuseană 
pentru ca Coroana să fie respectată înăuntru şi în afară,fiind-că numai aşa 
şi-ar fi putut îndeplini misiunea: înăuntru pentru ca autoritatea Coroanei, 
ridicăndu-se peste luptele dintre partide, să ne poată asigura ordinea si 
evolutia politică normală; -în afară- pentru ca, prin însăşi legatura 
dinastică, tara sa înceteze de a fi o jucărie între diferite facțiuni sprijinite 
de puteri străine, şi pentru ca astfel România sa-şi asigure locul ce 1 se 
cuvine în echilibrul european. 

Aceeaşi directivă politică generală, acelaş gând care a determinat 
alianțele noastre, ne-au impus şi alegerea dinastiei. 

Dar echivocul situatiunei internationale a creat o situatiune falşa si 
Coroanei. 

Chiar la începutul domniei sale Regele Carol, a fost silit să abdice, 
pentru ca<<inima României era acolo unde flutura drapelul Frante>>.Jar în 
urmă el nu şi-a putut asigura o relativă linişte decât adoptând vestitul 
sistem al <<rotativei>>. 

ok ok ok 

De atunci înainte limbajul slugarnic al detentorilor<<putenii>>, lipsit 
de orice demnitate şi de orice respect pentru Coroană, se perindă ca o 
manifestaţie normală a sistemului politic, cu insultele triviale ale 
opozanților. 

Semnalul <<luptelor de răsturnare>>, menit să pună în mişcare 
rotativa , îl dădea aproape în totdeauna un <<şah la rege>> pentru ca 
<<Neamtul să ştie de frica>>. Nimic nu asigură mai bine o carieră politica, 
decăt violenţa atacurilor împotiva Coroanei. Insultătorul de la o întrunire 
publică era sigur să fie învitat a doua zi la masa regală. lar in cazul unei 
opoziții prea prelungite, ca cea mai bună recomandatie, pentru portofoliul 
ministerului de rasboi, slujia o mică conjurație printre militari... 

Nici o declamatie nu poate subtiliza acest adevăr: după o jumătate de 
veac de domnie, Regele Carol s'a vazut ameninţat cu răsturnare prin 
conspirația dintre chiar sfetnicii săi cu miniştrii Puterilor străine. Bătrânul 
Rege amărât şi'a inchis ochii, hulit în ultimele clipe ale vieţii de toată 
plebea politicianilor, pentru ca în momentul hotărâtor a voit să stea la straja 
interesului de Stat şi a demnitatii nationale, apărând directiva politică 
consacrată de elita tuturor generațiilor trecute. 

In tămâia discursurilor funebre nu s'a putut topi ruşinea acestui 
sfârşit... 

Si rasboiul a rupt ultimul văl; guvernul român s'a crezut în drept de a- 
si trambita triumful, pentru că Regele României a fost numit aici, în tara 
lui, comandant al armatei în care fusese înglobată ostirea lui... 

Nu ştim dacă numirea a fost revocată de sfatul revoluționar pe 
malurile Nevei... 

Incriminările sunt inutile şi nedrepte. Respectul nu se poate stipula 
printr’un contract. El se impune prin autoritatea proprie, isvorâtă de forţa 
vie a unei institutiuni. Această autoritate şi această forță n'a avut'o şi n'a 
putut'o avea Coroana României, fiind dată minciuna de la baza vieții 


noastre de Stat. 
ok OK OK 

Din această situatiune decurgea fatal şi toată impocrizia 
constitutionalismului nostru. 

Rotativa a dat tara pe mana unei oligarhii lacome şi corupte, 
organizta în asociaţii pentru exploatarea avantajelor puterii. 

Cele mai hotărâte bunävointi individuale, -spre cinstea noastră 
acestea nu ne-au lipsit- rămâneau neputincioase in fata sistemului. 

Si aşa s'a putut întâmpla ca această tara constituțională să fie aruncată 
in răsboiu, fără ca vre-un organ al vointii nationale sa fie consultat, numai 
după porunca lui...Stuermer... 

oK ok ok 

Ca încoronare a acestei evolutiuni, <<Idealul national>> 
indentificat cu precupetirea sufletelor româneşti, cu trocarea teritoriilor 
bastinase, cari veacuri au trăit o viata istorică comună, cu ingenunchiarea 
smerită in fata braţului care ne-a lovit, -numai ca <<protectorul>> 
moscovit să se întinda şi peste Carpaţi...şi pentru realizarea idealului 
national al...panrusismului... 

In cercul acesta vitios toate se inlantuiesc şi se sprijină: falşitatea 
situatiunii internationale, lipsa de autoritate a Coroanei, nesinceritatea şi 
imoralitatea vieții publice. 

Si fantasmagoriile au logica lor. Cea mai desantata aventura politică, 
născută din violarea tratatului, care singur nu ne mai putea da un punct de 
reazim, este şi ea în logica acestei situatiuni morbide: violarea unui tratat e 
întotdeauna mai apreciată de cei interesaţi, decât respectarea lui... 

oK ok ok 

Prăbuşirea era scrisă in cartea neamurilor.Un popor nu poate trăi 
vecinic într'o fantasmagorie şi încercarea prin foc şi fier a împrăştiat 
mirajul. 

Printre ruini, ne rămâne numai să tragem invataminte din acest 
cataclism. 

Răsboiul va trece. Se va pune problema, -ea se pune de pe acum- a 
reedificării din temelie a templului risipit. 

Cu groază ne întrebăm: din nou aceiaşi minciună? O existenţă 
şubredă fară nici o siguranţa pentru ziua de mâne; un Stat a cărui 
<<suveranitate>> e menită numai să acopere neputinta desăvârşită in fata 
competitiunilor străine? O Coroană fără prestigiu şi forţă vie, acum şi mai 
mult ca înainte bătută ca o trestie între facțiuni sprijinite din afară? Viaţa 

publică lipsita de cinste şi seriozitate; pururi toată atmosfera morală 
otrăvită?... Mai bine moarte! 
oK ok ok 

Invatamintele se impun dela sine: 

România nu va trăi, nu mai poate trăi, dacă asupra existentii ei de 
Stat va rămânea suspendat eternul semn de întrebare, dacă nu vom avea 
siguranța externă împotriva tuturor apetiturilor şi a tuturor presiunilor din 
afară. 

La această siguranță nu putem ajunge decăt pe o singură cale: 
România trebuie să intre, în forma ce urmeaza s’o stabilim, în complexul 
politic şi economic al Europei Centrale (<<Mittel Europa>>) de care ne 
leagă toate interesele noastre materiale şi morale. 

In împrejurările actuale, când şi statele cele mai puternice sunt silite 
pentru asigurarea intereselor lor vitale să recurgă la tot felul de 
combinatiuni internationale, pentru un Stat ca România izolarea nu poate 
însemna decât renunţarea la orice demnitate naţională şi chiar la viata. 

De asemeni, numai prin realizarea concepțiunii, cuprinsă în acest 
termen de „Europă centrală”se poate asigura României noui şi o dinastie 
puternică şi respectată, care sa-şi poată îndeplinii misiunea în vita noastră 
națională, fiindcă numai astfel.Coroana ar putea avea un izvor de autoritate 
si putere proprie, care ar ridica-o deasupra tuturor luptelor dintre partidele 
politice. 

In această situaţie numai, ar fi cu putinţa un regim politic sănătos, 
întemeiat pe principiile comune tuturor Statelor civilizate- 
constitutionalismul si democraţia regală. 

Numai pe această cale putem năzui si la realizarea idealului 
național, în sensul real al cuvăntului, ca plenitudinea vieţii românesti de 
pretutindeni. 


Numai să nu fie si de astă-dată pierdute in zadar invatamintele, 
plătite cu atâta sânge şi atâtea suferintii; numai glasul realității sa 
fieînsfârşit ascultat! 

De ani indelungati, cu mult înainte chiar de răsboiul balcanic, 
prevesteam ţării ametite de demagogii de toate culorile, primejdiile de 
moarte, la cari se expune printr’o politica nesocotită şi agitatii nesănătoase. 
Si în timpul neutralității noastre mi-am facut pe deplin datoria 

cetateneasca, sub loviturile persecutiunilor, sub ploaia de insulte şi 
calomnii. 

Acum, dupa ce realitatea sângeroasă a vorbit, am dreptul sa 
nădăjduiesc că glasul meu, al realitatii, va găsi răsunet in toate inimile 
cinstite. 


Imi voi face datoria pana la sfârsit. 
1.Septembrie 


III 

Un rol fatal în acțiunea noastră l’a judecat nedeprinderea de a gândi 
pentru Sine însusi. 

Ne-am obicinuit să reflectăm <<opinia publică franceza>>franceza- 
adică opiniile presei de bulevard. Chiar presa engleză nu ne-a fost 
cunoscută decăt prin intermediul celei franceze. Iar presa rusă ne-a fost cu 
desăvârşire neaccesibilă. Bine înteles,nici nu amintesc despre presa 
Puterilor Centrale, -aceasta a fost pusă pur si simplu la index. 

Dar nu poate fi un izvor mai puţin sigur, în ce priveşte cauzele si 
perspectivele acestui răsboiu, decât tocmai presa franceză şi engleză. 

Nu e vorba numai de falşificări voite, deşi şi acestea au jucat un rol 
însemnat, mai cu seamă în Franţa şi în Anglia. Presa politică din Rusia a 
fost mult mai sobră, fiindca guvernul Țarului pornind răsboiul, n'a prea 
simţit nevoia de a lămuri unui popor robit motivele acțiunilor sale. 

Dar in Franţa şi în Anglia, guvernele aveau în faţa lor popare foarte 
individualiste, agitate de idei antimilitariste şi în parte, chiar din egoism, 
pacifiste. Pentru a sili acolo massele de a renunţa la comfortul vieţii de 
toate zilele şi de a accepta jertfele şi truda vremurilor de răsboiu-narcoza 
specifică a demagogiei răsboinice părea absolut necesară guvernantilor. 

Dar şi fără falşificare, voită, oamenii nu întotdeauna îşi pot da seama 
de motivele adevărate ale acţiunilor lor. Vanitatea, prejudecata, patima, 
ideologia care aruncă un val înşelător asupra fondului pornirilor noastre, 
denaturează asa de usor adevărurile cele mai evidente. 

Nu trebuie încă uitat că rezultatele pozitive al actelor omenesti 
adesea se îndepărtează foarte mult de scopurile subiective, pentru cari au 
fost săvârşite. Cine din contemporanii rasboaelor Reformatiunii sau ai 
campaniilor lui Napoleon îsi dădea seama de motivele lor reale sau a putut 
pătrunde rostul istoric adevărat al actelor lor? 

De aceia ar fi naiv să căutăm explicarea adevărata şi complecta a 
motivelor si a cauzelor conflagratiunii mondiale sau adânca ei semnificație 
istorica în discursurile politice sau chiar în nenumărate <<carti>> de acte 
diplomatice, publicate sub diferite coperte colorate. 

Impotriva acestei narcoze nu e decât un singur mijloc: gândirea 
cinstită şi independentă, care singură poate da o judecată obiectivă. 

Dar în acelaş timp, din nenorocire, nimic nu e mai greu... 


15 Septembrie 

MONDIAL 


I 
CAUZELE RASBOIULUI MONDIAL 


Ori cat de importanta ar fi pentru cei direct interesati chestiunea 
Alsaciei şi Lorenei, ea are însa mai mult caracterul unei certe pentru hotar 
între vecini. 

Se poate discuta dacă au făcut bine germanii la 1871 anexând aceste 
teritorii, care două veacuri au aparținut Franţei. Se poate, şi cu mai drept 
cuvânt, discuta dacă astăzi francezii fac bine, revendicând un pamânt 
băştinaş german a cărui populaţie se simte acum solidară cu consângenii 
din Imperiu. Dar oricare va fi soarta acestor provincii, ea la urma urmelor 
nu poate avea atâta însemnătate pentru Istoria omenirii. 

Si mai puțină importanţă istorică are, dacă <<sacrul egoism>> al 
Italiei va reuşi sau nu de a mai mări teritoriul favorit al călătorilor de 
nuntă, cu câteva fâşii rupte de la vecini. 

Oricine poate avea în această privinţa simpatiile şi preferinţele sale, 
dar conflictele de acest fel nu pot determina caracterul istoric al tragediei 
mondiale. 

Cu totul de alta natura sunt conflictele dintre Germania şi Anglia, pe 
de o parte, şi dintre Puterile Centrale şi Rusia pe de alta parte. 

Ciocnirea dintre Germania si Marea Britanie ne infatiseaza o fază 
caracteristică, adâncă in semnificarea ei istorică, a desvoltării economice 
mondiale. 

Karl Marx a descris, pe vremuri, evolutia economica, ca un proces ce 
se desävârseste înăuntru unui Stat: progresul industrial duce la 
concentrarea capitalului in opoziție cu proletarizarea masselor, şi ca 
rezultat final - <<expropriatorii se expropriaza>>, şi socializarea 
mijloacelor de productie inchee intreaga evolutie. 

Realitatea de mult a depasit acest cadru. Inca acum aproape 17 ani am 
semnalat într'un discurs parlamentar, că Anglia tinde să se tranforme din 
<<fabrica lumii>>, cum era socotită până atunci, într'o <<ladă de fier>> 
intr’o banca a lumii. Acolo s'a format un imens capital, pe care il numisem 
<<Capitalul vagabond>>, care a pornit din <<ladă>> în lumea largă, 
pentru cucerirea Globului, pentru exploatarea si subjugarea, mai cu seamă, 
a ţărilor înapoiate economiceste. 

Factorii de căpetenie ai acestui proces sunt supremația comercială şi 
stăpânirea excluziva a mărilor. S'a calculat că pe această cale Anglia 
încaseaza numai de la străini, din intreprinderile ei externe şi din navigația 
internațională (între porturile străine) ca profit net, peste zece miliarde 
anual. Ceeace reprezintă venitul unui formidabil capital de cel puţin 200 
miliarde. 

Acesta este tributul, pe care <<capitalul vagabond>> al Marei 
Britanui îl percepe de la celelalte popoare, mai cu seamă din ţările 
înapoiate. 

Dacă acest proces s'ar desăvârşi pana la ultima lui consecinţă logică, 
formula lui Karl Marx ar ajunge să se realizeze într-un chip neaşteptat: un 
Stat ca <<expropriator>> mondial şi un popor de state proletarizate de 
peste întreg rotundul pământenesc! 

Insa pe calea acestei evoluții s'a ridicat Germania cu extraordinara ei 
desvoltare industrială din ultimele decenii. 

Cu o repeziciune vertiginoasă, ea şi-a creat în economia lumii o 
situatiune, care făcea să tremure din temelie toate contoarele din City şi 
toate factoriile ei coloniale. Pe calea concurenții paşnice Germania s'a 
dovedit de nebiruit. Stiinta ei, progresul ei tehnic, talentul organizator al 
conducătorilor industriei şi comerțului, munca stăruitoare şi spiritul de 
ordine al muncitorimii, îi asigurau succesul, chiar pe debuseurile 
britanice!... 

Atunci <<Capitalul vagabond>> a asmutit pe toţi <<proletarii>> săi 
de toate rasele şi nuanțele de coloratiune, pe toți vasalii săi märturisiti, pe 

toți aceia in sfârşit, cari aveau vreo rancuna sau o socoteală cu un popor ce 
se afla în plina ascensiune a puterii şi a prosperității. 

Credincioasă tradiţiilor sale seculare, Anglia, -<<perfidul albion>> al 
Istoriei mondiale, -s’a hotărât să înlăture cu forța pe un rival primejdios, 
cum a făcut pe vremuri cu Spania, cu Franţa, cu Olanda... Germania trebuia 
cu orice preţ zdrobită, flota ei distrusă, coloniile anexate. Intreprindere 
negreşit, mai grea decât sa impui cu tunul poporului chinez otrava opiului. 

Si lumea ergoteaza încă pe baza cărților galbene, verzi, albastre sau 
cum mai sunt, cine a voit răsboiul, în acest conflict: Germania, a cărei arma 
cea mai sigură era munca paşnică, Anglia, care doar numai prin forța 
militară i-ar mai putea stăvilii mersul triumfal?... 

Pentru morala Istoriei e instructiv de notat, că, dacă poporul german 
ar fi muncit mai putin sau mai prost, rasboiul — cel putin cu Anglia - 
desigur că n'ar fi isbucnit... 

Nu mai putin semnificativ este şi caracterul conflictului dintre 
Puterile Centrale şi Rusia. 

Aceiaşi expansiune economică a Germaniei a determinat un 
antagonism ireductibil între politica germană în Orientul apropiat şi 
tendințele de cotropire ale Rusiei Tariste în Balcani. 

Căci nu trebuie uitat că răsboiul a fost pornit de Rusia 7aristă, care 
năzuia să se întroneze la Bizanţ şi să-şi întindă stăpânirea până la marea 
Egee şi Adriatică. Imperiului german însă numai cooperatia libera cu 
popoarele din Orient îi putea asigura un câmp de activitate industrială şi 
comercială, - care fatal s'ar restrânge, şi Germania însăşi ori-cand ar fi 
amenințată de o încercuire desăvârşită de către o coaliție vrăjmaşa, dacă 
tendinţele contropitoare ale Imperiului moscovit nu ar fi stăvilite. 

Pe de altă parte, şi Imperiul Habsburgic nu poate admite 
dominatiunea în Balcani a unei mari Puteri slave, o impresurare extrem de 
primejdioasă pentru tot viitorul Monarhiei. Astfel s'a creat o solidaritate 
de interese şi ca rezultat, o alianţă intimă între Germania şi Austro- 
Ungaria. 

Intrucat Rusia şi-a dat bine seama, că în aceste împrejurări - cum s'a 
exprimat cunoscutul profesor de istorie dela Universitatea din Petersburg, 
d.Mitrofanov, - <<drumul la Constantinopol trece pe la Berlin>>, o luptă 
crâncenă între Puterile Centrale şi Impärätia Tarilor a ajuns inevitabilă. 

Si in acest conflict e lesne de constatat ca in fond, oricari ar fi 
aparentele şi interpretările actelor diplomatice, acțiunea germană are 
caracterul defensiv. Ca şi în diferendul economic cu Imperiul britanic - nu 
Germania,- ci Anglia avea nevoie de război, nu Germania, ci Anglia putea 
aspira la distrugerea flotei sau răpirea Coloniilor Statului rival: - tot aşa şi 
Germania nu pretindea decât menţinerea regimului <<portilor deschise>> - 
nu ea, ci Rusia şi-a afirmat voinţa de a cuceri Constantinopolul şi 
Strâmtorile. 

In judecata istoricului de mâine, aceste cauze adânci ale groaznicei 
conflagratiuni, care a împărțit lumea în două lagăre duşmane, singure vor 
cădea în cumpănă pentru a aprecia şi perspectivele ce deschid omenirii 
rezultatele posibile ale catastrofei. Demagogia şi declamatia deşartă prin 
care cei interesaţi încearcă astăzi să <<facă atmosferă>>, dacă nu vor fi 
uitate, vor inspira numai compatimire pentru mentalitatea ce domina în << 
bătrâna Europă>> un veac după marea Revolutiune. 

Mai cu seamă, când va fi dată şi <<ultima hotărâre>> asupra rolului 
istoric al Rusiei țariste. Căci conflictul dintre Puterile Centrale şi Rusia are 
si o fata, de cea mai mare însemnătate pentru Istoria mondială. 

Dar despre aceasta voiu mai vorbi. 


4 Septembrie. 


Il 


RASBOIUL SI REVOLUTIA DIN RUSIA 


Este evident pentru oricine, că răsboiul dintre Puterile Centrale şi 
Rusia e menit să aibă o înrăurire hotărâtoare asupra destinelor întregului 
Orient european. Si pe noi, românii, rezultatele acestui război ne 
interesează mai deaproape. 

De multe ori voiu fi silit, deci, să revin asupra tuturor urmărilor 
uriaşei lupte. 

Dar aici vreau să relev mai cu seamă un aspect al acestui conflict, 
care îi dă o importanță extremă din punctul de vedere al Istoriei mondiale. 

Rusia Tarilor, chiar din cauza formei sale de Stat, apare in Istorie ca 
rezervorul reactiunei universale, care veşnic ameninţa desvoltarea politica 
si socială normală din Europa. Istoria veacului trecut, de pilda, dela 
<<Sfânta Alianta>> încoace, poate fi caracterizată ca lupta popoarelor 
europene împotriva spiritului de reacțiune ce se revarsă din Rusia. 

E destul să semnalăm aici, influenţa covârşitoare a Rusiei, dintr'un 
singur punct de vedere. 

Multă cerneală a fost vărsată in declamatii pompoase împotriva 
militarismului. Dar câtă vreme la răsăritul Europei există o Putere, al cărei 
guvern se putea dispensa de colaborarea anevoioasă a parlamentelor, 
pentru votarea creditelor şi a contigentelor militare, şi era în putinţă oricând 
să decreteze în taină mobilizarea generală (ceeace în treacăt fie zis, s'a şi 
întâmplat în războiul actual, cu mult înainte de mobilizarea oficială), atâta 
vreme şi toate celelalte State europene erau datoare, din consideratiuni de 
siguranță elementară, să-şi încordeze toate forțele pentru a-şi mări 
mijloacele de apărare şi a-şi menţine armatele în măsură de a întâmpina 
toate eventualitatile. Toate manifestatiunile pacifiste ale Tarilor, nu pot 
intuneca acest adevar. 

Numai reclădirea Statului rus pe temeliile comune tuturor ţărilor 
civilizate (căci cu toate deosebirile dintre constitutiunile europene, în tot 
Apusul organizația politiză e aşezată pe baza aceloraşi principii generale), - 
cu alte cuvinte, numai o revoluție în Rusia putea să asigure lumii evoluţia 
socială şi politică neturburată de refluxuri de reacțiune violentă. 

Istoria ne arată însă, că poporul rus nu s'a dovedit în stare să realizeze 
cu propriile lui mijloace această transformare. Numai răsboaele externe, - 
ŞI, bine-inteles, rasboaie nefericite- i-au putut înlesni şi în trecut fiecare pas 
de înaintare în viaţa lui politică şi socială. 

Cauza acestei situații paradoxale nu este greu de explicat. Progresul 
technic pune astăzi la dispozitia guvernelor mijloacele de represiune şi 
creiază pentru orice încercare de revoluţie o situaţie, care nu are analogie 
cu starea de lucruri de pildă, din Franţa, la sfârşitul veacului XVIII-lea, 
când un Barbarout putea în fruntea unui mic grup de revolutionari,- vr’o 
600 de insi,- să străbată în cântecul Marsiliezei întreaga Franta, de la 
Marsilia până la Paris, pentru a lua parte la răsturnarea monarhiei. 

Numai o înfrângere externă putea în Rusia să schimbe raportul de 
putere şi să îngăduiască masselor populare afirmarea revendicarilor lor. 

Dar, in răsboiul actual democratiile apusene au încheiat din motive 
egosite o alianta cu guvernul Tarului. De aici — complicatiuni paradoxale: 
biruinţa Intelegerii, însemna, în primul rand, biruința ţarismului, 
consolidarea lui pentru lungi decenii şi chiar secole. Căci, evident, dacă 
Țarul Nicolae, îşi făcea intrarea triumfală în fruntea armatelor sale, la 
Berlin, revolutiunea nu se mai putea produce. 

Mai mult, această victorie ar fi dat fatal semnalul reactiunei europene. 
In cazul înfrângerii Germaniei, nici Franţa nici Italia nu puteau pretinde la 
hegemonie pe continentul european, iar Anglia este exclusă prin situaţia ei 
insulara şi prin politica ei colonială. Nu putea deci ajunge la această 
hegemonie prin forţa lucrurilor, decât Rusia. Ceeace însă avea de rezultat 
fatal nu numai cotropirea brutala pentru Orient, dar şi o formidabilă întărire 
a reactiunei în restul Europei. Niciodată profeția lui Napoleon, că Europa 
într'un veac trebuia să ajungă democratică, sau căzăcească, nu era mai 
aproape de realizare. 

Numai <<militarismului german>> Istoria mondială îi datoreşte că 
această catastrofă a fost înlăturată, iar poporul rus - emanciparea lui, ca şi 
Polonia renasterea ei. Socialdemocratia germană, cu drept de cuvânt, nu şi- 
a precupetit sprijinul acestui militarism. 

<<Barbaria teutonă>> poate fi mândră de verdictul destinului, pe 
care-dacă există dreptate în lume - Rusia democratică recunoscătoare îl va 
materializa, ridicând pe pieţele Petrogradului şi ale Moscovei statui în 
slava mareşalilor Hindenburg şi Mackensen... 

Voiu discuta altădată şi perspectivele ce rezultă din revoluția rusă 
pentru situația internațională. 

Acum trebuie să mă mărginesc încă la o singură observaţie. 
Caracterul istoric semnalat al conflictului dintre Germania şi Anglia ca şi al 
celui dintre Puterile Centrale şi Rusia, nu iartă unui om de Stat să-şi 
determine atitudinea fata de răsboiul mondial după simple <<simpatii>> 
personale ce le-ar avea pentru însuşirile mai mult sau mai puţin închipuite 
ale națiunilor beligerante. 

Inaintea noastră, se desfăşoară un groaznic proces al Istoriei 
universale, ale cărui rezultate se vor resfrânge fatal asupra intereselor vitale 
ale tuturor națiunilor pământului. 

Pentru nimeni nu poate fi indiferentă îndrumarea evoluțiunii 
economice a lumii întregi, care va fi determinată de răsboiul anglo-german, 

cum pentru nimeni n'ar fi indiferente soarta Orientului sau triumful final al 
ţarismului ce ar rezulta din conflictul armat dintre Puterile Centrale şi 
Rusia. 

Fiecare este dator să-şi spună cuvântul numai după cum îi dicteaza 
interesul suprem şi dreptul la viata al neamului din care face parte. 
ŞI ce jalnic rol l’au avut marii şi micii noştri bărbați de Stat!... 


5 Septembrie. 


III 


BASINUL DUNĂRII ŞI ROMANII 


O privire aruncată pe harta Europei ne arată că teritoriu, ce se întinde 
între Alpi si Marea Neagră şi dela munţii Bohemiei până în țărmurile 
Adriaticei şi ale mării Egee, se prezintă ca o unitate geografică, 
caracterizată prin imensul basin al Dunării, cu dependentele lui naturale (cu 
exclusinuea extremitatii de sud a peninsulei balcanice). 

Etnograficeşte acest teritoriu se deosibeşte esențial de restul Europei. 
Pe când acolo vaste regiuni sunt locuite de masse naționale, relativ 
restrânse, cari se consolidează numai în puţine pete mai omogene. 

Dintre aceste grupuri, pe cele mai numeroase le constituie romanii, 
cu 12 milioane de suflete (inclusiv Basarabia), apoi germanii, cu vr’o 
11milioane (din cari două milioane în Ungaria) şi maghiarii cu vr’o 10 
milioane (după statistica oficială). Restul îl formează mai cu seamă 
diferitele nationalitati slave, şi mai putin numeroase. 

Toate aceste grupuri nationale sunt strans legate intre ele in primul 
rand prin interese economice. Puternica arteră a Dunării, cu afluentii ei, 
străbătând regiuni cu cele mai variate condițiuni de producție şi avutie 
națională, creează între ele o interdependenta economică, insolubilă, încât 
numai prin cooperatie populatiunile aşezate aici pot să-şi asigure o 
desvoltare şi o prosperitate obştească. 

Pe de alta parte, slăbiciunea relativă a acestor grupuri etnice, luate 
izolat, faţă de uriaşele formaţiuni politice de împrejur, nu le poate da o 

siguranță externa printr'o organizație de State independentă. In acelaş 
timp,- deşi unele unitați nationale au fost mai favorizate de soartă, decât 
altele - simplul fapt că deosebirile numerice dintre ele nu sunt destul de 
însemnate, a împiedicat pe vreunul din grupuri să poată absoarbe sau 
nimici pe celelalte, ca să ajungă pe această cale la crearea unui mare Stat 
unitar-din punct de vedere etnic. Şi chiar marea variație de rase constituie 
pentru fiecare din elementele cari alcătuiesc acest complex de neamuri, o 
garabtie pentru individualitatea lor naţională, favorizând cu toate, 
frictiunile şi luptele inevitabile, stabilirea unui echilibru final, întemeiat pe 
respectul drepturilor şi al tuturor aspiratiunilor nationale legitime. 

S-ar părea că din aceasta situație nu poate rezulta decât o singură 
soluție logică: organizarea între popoarele basinului dunărean nu nuami a 
unei cooperatiuni economice, ci şi a unei vaste asociatiuni politice pentru 
apărarea libertatii, propăşirii şi a siguranței comune. 

Pentru grupul român, aşezat chiar în gurile marelui fluviu al Europei 
Centrale şi pe ambele laturi ale Carpatilor, participarea la această asociație 
pare şi mai imperioasa, fiindcă numai pe această cale el şi-ar putea 
desăvârşii organizaţia politică. Economiceste, numai legătura organică cu 
Europa Centrală i-ar da putinţă să tragă toate foloasele, din bogăţiile sale 
naturale, la adăpostul concurenţei cerealelor si a petrolului rusesc. Iar 
politiceşte, situația geografică şi raportul numeric i-ar crea chiar o situaţie 
privilegiată în sânul basinului dunărean. 

Apoi acest grup e mai expus primejdiilor prin contactul imediat cu 
uriaşul moscovit, oricum s’ar aşeza lucrurile in Rusia. 

Daca,intr’adevar şi şesul rusesc serveşte de lăcaş pentru multe 
popoare, ele însă în majoritate covârşitoare sunt slave şi de veacuri au 
suportat influenţa rusificatoare, Faţă de massa celor mai însemnate din 
aceste grupuri chiar socotite izolat, românii se află intr’o inferioritate 
numerică prea zdrobitoare. Ruşii prpriu zişi singuri ajung la aproape 100 
milioane de suflete; apoi vin ucrainienii în numar de peste 30 milioane, 
polonezii cu aproape 20 milioane...Însemnătatea acestor raporturi de 
massa n’are nevoie de multa lămurire. E o chestiune de pură mecanică, ce 
îşi are rostul şi în viata națiunilor... 

Vitregia soartei a stat până acum în calea justei orientări şi a aşezărei 
politice temeinice a românilor. Istoria acestei părți din Europa a fost prea 

turbure pentru desvoltarea normala, indicata de situatiunea geografica a 
organizaţiei politice a întregului basin al Dunării. 

In fluctuatiunile seculare, ce au urmat în Orient, prăbuşirea 
Imperiului bizantin, din întregul basin dunărean numai popoarele Austriei 
au fost mai adăpostite. In faza agresivă a Istoriei otomane, chiar şi Ungaria 
150 ani a stat sub puterea Turciei; bulgarii şi sârbii au fost transformați 
pentru veacuri în raiale, iar principatele române au căzut în vasalitate. De la 
începutul secolului al XVIII-lea, când graniţele Imperiului rus ajunsese la 
Nistru, a apărut un nou factor de turburare: Rusia a început să-şi afirme tot 
mai mult aspiratiunea la stăpânirea în Balcani şi la cotropirea tuturor 
nationalitatilor slave de sub coroana Habsburgilor. 

Dintre toate neamurile basinului dunărean, grupul român a avut parte 
de soarta cea mai tristă, în aceste tribulatiuni istorice. O jumătate din 
Moldova a schimbat actualul regat, după ce au suferit binefacerile 
<<protectoratului>>, au urmat să trăiască veşnic sub primejdia de moarte 
politică şi națională, fiindcă Imperiul Tarilor evident nu poate realiza visul 
de secole al panrusismului, decât trecând peste trupul lor. Viaţa lor politică 
nu era de fapt şi nu poate fi în această situație decât un provizorat, abia 
tolerat. 

Insă şi întregul bazin al Dunărei n’a putut din aceste cauze ajunge la o 
organizație politica definitivă. Chiar partea lui occidentală cuprinsă in 
limitele Austro Ungariei a fost stânjenita in desvoltarea ei. 

Ce înrâurire va avea răsboiul asupra viitorului basinului dunărean? 

Răspunsul la această întrebare nu numai va fi hotaritor asupra 
destinelor neamului românesc, dar e menit să aibă şi cel mai adânc răsunet 


în Istoria mondială. 
6 septembrie 


30 


IV 


RASBOIUL SI ORIENTUL EUROPEAN 


Toata Istoria moderna a Orientului european e colorata de rivalitatea 
seculară dintre Sfânta Rusie şi bătrâna Monarhie Habsburgica. 

Si semnificarea cea mai adâncă, din punctul de vedere al Istoriei 
mondiale, a marelui răsboiu constă poate tocmai în faptul că el e menit să 
dea o soluţie definitiva acestei ireductibile rivalitati. 

Imperiul Habsburgic, în fond — o creatiune a rasei germanice, - multe 
veacuri şi-a împlinit cu cinste sarcina grea dar glorioasă de avanpost al 
civilizatiunii apusene. 

Aici, la marginea barbariei orientale, între zidurile Vienei s'a inaltat 
ca simbol al acestei misiuni, falnicul turn al catedralei Sf. Ştefan, aici a 
înflorit stravechea Universitate şi aici au fost puse temeliile mândrului 
Burg. Sub scutul şi conducerea Burgului, au fost ocrotite împotriva 
furtunilor din afară toate nationalitatile bătrânei monarchii; ele s'au putut 
astfel întării şi au propasit afirmandu-si individualitatea etnică. 

Si milenii se sdrobeau de zidurile Vienii valurile barbare, începand cu 
Avarii şi sfarsind cu oastea lui Cara Mustafa... 

Germanismul, care în Apus a ştiut peste tot printre ruinele Imperiului 
roman, să creeze o viata nouă, n'a putut veni şi în contact cu lumea 
orientală de căt prin intermediarul Imperiului Habsburgic. $i a fost scris în 
cartea destinelor ca şi Orientul — unde focarele culturii antice au fost 
învaluite de noaptea barbariei, - să reînvie sub suflul dătător de viata al 


geniului germanic, - căci grupul german din basinul Dunării poate fi 
considerat ca o delegatiune a rasei germane pentru organizarea Orientului 
european. 


Până astăzi, misiunea mondială, a rasei germane anevoe putea să 
radieze peste zidul Carpaţilor şi peste valurile tulburi ale Dunării. 


31 


In calea germanismului, ca reprezentant al Europei, - in intelesul 
adânc al cuvântului, - s'a ridicat aici, dupa retragerea Turciei, imperiul 
moscovit, care a reluat, după milenii, rolul istoric al Persiei antice în 
luptele împotriva Eladiei:două concepţii de viaţă, două sisteme politice 
stăteau fata în fata. 

Orientul european a trebui să îndure suferinti grozave, pe urma 
acestui conflict, căci tendinţele de cotropire ale moscovitului au dat aici 
naştere blăstămatei << chestiuni a Orientului>> , a cărei deslegare era 
veşnic aşteptată de toate generaţiile trecute, şi veşnic rămânea în 
suspensiune. 

In atmosfera de neicetate masinatiuni oculte şi de continuă 
fermentatiune bolnavă, se croiau şi desfaceau principate şi regate subrede, 
cari duceau o existenţă falcioaza pe care numai narcoza megalomaniei le-o 
făcea mai tolerabilă, în veşnica nesiguranţă a zilei de mâine. 

In acest coşmar s'a sbatut biata omenire balcanică de decenii de 
veacuri. Dezarmoniile <<concertului european>> nu o lăsau nici să moară 
nici să trăiască. 

De aici, din Balcani, a pornit şi scânteia răsboiului mondial. 

Acest răsboiu pune astfel în sfârşit, la ordinea zilei organizarea 
politică definitivă a întregului basin dunărean de care sunt strict legate, cum 
am vazut, şi destinele neamului românesc. 

Pornind răsboiul, Rusia ţaristă a făcut cea mai formidabilă încercare 
de a ajunge <<pe drumul Berlinului>> la stăpânirea în Balcani. Scopurile 
ţarismului au fost de astă dată mărturisite cu toată sinceritatea dorită: 
desmembrarea  Austr-Ungariei, imparteala Turciei, desființarea 
Bulgariei... Germania, fiind sdrobita, iar Franţa şi Anglia desinteresate sau 
<< compensate >> - teritoriile şi nationalitatile aşezate aici până la marea 
Egee şi Adriatică, ar ajunge mai curând sau mai târziu o pradă uşoară a 
imperialismului moscovit: Moscovia ar fi triumfat definitiv asupra 
Apusului <<putred>>. 

Astfel şi'a învederat tuturor popoarelor basinului dunărean că 
destinul le pune in fata singura alternativă: cooperatia liberă sub scutul 
puterii germanice, care simboliza pentru ei şi toate ideile Apusului, sau 
înecul în oceanul panrusismului, - nu numai desnationalizarea, dar şi 
întoarcerea spre Asia. 

Si toate aceste popoare au inteles chemarea datoriei, afara de...sarbi 
$1 romani, cari au pasit pe calea pierzaniei sigure, acceptand cu entuziasm 
jugul tarismului, ca mistificatiunea <<idealului national>>. 

Crunta a fost rasplata!... 

Infrangerea tarismului si revolutia din Rusia nu inlatura, cum voi 
avea prilejul sa arat, primejdia pentru viitor. Dar ele dau, cel putin ragazul 
necesar şi libertatea de acţiune, de cari toate grupurile nationale din basinul 
Dunării sunt datoare să profite pentru a'şi crea oorganizatie politica ce 
singură le poate da şi siguranţa externă şi puţină unei propasiri nationale cu 
adevărat libere. 

Pentru Regatul român răsboiul infatisase posibilități, cari arareori cad 
de doua ori în viata unui neam. 

Dacă România rămânea credincioasă tradițiilor sale politice şi 
adevăratelor interese naționale, ea, - ca Stat de frunte în Balcani şi ca factor 
de prima importanţă în basinul dunărean, - putea sa-şi asigure un glorios 
rol în Istoria mondială, participând activ la crearea Europei centrale şi la 
organizarea politică temeinică a orientului europen. 

Ce perspective de mărire şi putere se deschideau astfel neamului 
românesc întreg! 

Conducătorii acestui Stat au preferat să-l arunce în luptă pentru 
scopurile imperialismului panrusesc... 


Dar în învățământul istoric, ce se revarsă din chiar catastrofa 
provocată de această politică nenorocită, e cu atăt mai luminos; 
Romanismul nu poate avea viitor decât în organizația politică şi 


economică a basinului dunărean, ca factor al Europei centrale. 
7 Septembrie 

CAP.II 


RĂSBOIUL ROMÂNIEI 


I 
TRAGEDIA REGELUI CAROL 


Minte cumpănită, temperament rece şi stăpân pe sine. 

Singur intro lume străină, fără favoriţi, fără prieteni, fără sa 
duşmănească pe nimeni, dar dusmänit de multi, - aşa a stat veşnicul solitar, 
tăcutul Rege Carol pe tronul zidit de el, care multă vreme i se clătina sub 
picioare. 

De sigur, avea un temperament de adevărat Domnitor. 

Urcat în scaun în urma unei conjuratiuni care răsturnase pe Cuza 
Vodă, şi la care luaseră parte şi militarii, el se trezeşte din prima zi a 
domniei în faţa unei protestări a mai multor ofiţeri superiori cari cer noului 
Domn pedepsirea conjuratilor pentru că şi-au încălcat credinţa către Şeful 
suprem al oştirii. 

Protestarea suna foarte frumos: împotriva cuvintelor de onoare 
ostăşească şi de credință către Domn, cu greu se putea răspunde în temeiul 
principiilor. Dar, protestatorii, ei înşişi ostaşi, adresau un ultimatum 
Domnitorului lor, care primise doar Coroana din mâna conspiratorilor!... 

In fond protestarea era probabil o <<maşină politică>> cum au fost 
atâtea altele, pe cari le-a văzut de multe ori în urma Regele Carol. 

Răspunsul, pe care a ştiut să-l dea, în această situație extrem de 
delicată, tânărul Domnitor, - abia împlinise 27 ani, - promitea mult. 

Dificultăţile exterioare le-a biruit cu cinste, dând dovadă de inteligeta 
suplă şi de multă tenacitate. 

Si nu erau puţine, nici uşoare aceste greutăți: a primit domnia 
împotriva voinţii suzeranului, fără asentimentul puterilor protectoare, intr’o 

țară a cărei unire, deşi tolerată, nu fusese încă până atunci oficial şi 
definitiv recunoscută - într'un moment critic al Istoriei europene. 

Situaţia interna a fost însă mai greu de dominat. 

Tânărul Domn, într'o scrisoare celebră, a fost silit să afirme, <<că 
poporul românesc nu ştie să guverneze şi nu se lasă guvernat>>. 

Poporul? Cuvântul nu este just: poprul românesc se lasă cu înlesnire 
guvernat, de fapt, de vătăşelul comunal. 

Dar clasa ce îşi dă prin deriziune numele de << guvernanti>>, 
formată în cursul veacurilor din toate fluviile Fanarului, în adevăr nu ştie 
nici să guverneze, nici nu se lasă să fie guvernată. 

Lipsită de cultură, mai cu seamă de cultura sufletească, coruptă, 
lacomă şi venală, împărțită în facțiuni turbulente, deprinsă de veacuri să-şi 
răstoarne domnitorii după puţine luni de domnie, în veşnica goană după 
<<putere>> - ea înțelegea prin vorbă << putere>> numai mijlocul de a 
exploata Statul în interes de clica. 

Această <<putere>> orice clică o putea mai lesne dobândi într'un 
Stat desorganizat, sub un domn şubred care veşnic tremura pentru scaunul 
lui, sub presiunea continua a competitiunilor din afară ori sub un năvălitor 
străin...Memoriile lui Langeron cuprind dureroase mărturii de cum 
ajungeau la <<putere>> sub ocupatiunea rusească, chiar şi purtătorii de 
nume mari, câştigând favoarea generalilor ruşi. 

Cu această castă, nu cu poporul românesc a venit în conflict 
Domnitorul Carol, din primul moment al domniei sale. 

Evident, dominatiunea clicilor era necompatibilă cu un regim cinstit 
de Stat. $i mândrul Hohenzollern, printr’o impulsiune firească, peste cinci 
ani după suirea lui în scaun a fost silit să abdice. 

Motivul imediat al abdicării a fost în realitate, indiferent, - în fond 
anarhia clicilor <<guvernante>> făcea cu neputinţă însănătoşirea vieții 
publice. 

Dar motivul aparent, - manifestatiuni antigermane în forma cea mai 
jignitoare pentru Domnitor — a slujit pentru stabilirea unui compromis tacit, 
care permitea retragerea formală a abdicatiunii dar implica în realitate o 
abdicare morală. 

Oligarhia a rămas stăpână pe viata interna a ţării. Regimul de partide 
a fost reglementat: Regele s'a însărcinat să vegheze la funcţionarea 
normală a <<rotativei>>, care asigură aproape la termene fixe perindarea la 

<<putere>> a partdielor, -in schimb i se recunostea şi lui dreptul de a 
conduce politica externa şi controlul asupra forței armate. 

Pe cât ne putem da seama, gândul Regelui Carol a fost de a face toate 
sacrificiile pentru ca înainte de toate să consolideze dinastia şi să asigure 
țării o politică internațională fermă, spre a o feri de fluctuatiunile 
nenorocite ale trecutului. 

Gândul în sine era just, dacă ar fi fost realizabil în conditiunile 
concrete şi condițiile adoptate. Şi în adevăr, acest regim a creat o oarecare 
ordine şi stabilitate, şi a îngăduit progrese reale in multe privinti. 
Desvoltarea economică şi financiară a ţării a îndulcit întru câtva şi lupta 
factiunilor: numeroase institutiuni financiare şi înteprinderi comerciale şi 
industriale inlesneau cazarea neamurilor şi oamenilor de casă ai 
<<şefilo”>>... 

Regele părea ajuns <<arbitrul situatiei>>. Micile defecte ale 
mecanismului, -periodicele atacuri la adresa Coroanei din partea opozitiilor 
nerăbdătoare — nu | impresionau. Mândru şi rece, simțind în fundul inimii 
un adânc dispreţ pentru pleava levantină din care adesea era silit să-şi 
recruteze <<sfetnicii>>, - Carol Hohenzollern accepta, ca un fenomen 
natural pentru această <<tara latină>>, şi slugărnicia abjectă a acestor 
sfetnici la <<putere>> şi aroganta lor brutală în opoziție, şi putea cu o 
superbă indiferență să invite la masă pe insultătorul de eri dela o întrunire 
publică, şi să cheme în capul ministerului de răsboiu pe organizatorul de 
mici pronunciamente în armată... 

Dar, sub aparența puterii şi a strălucirii, o rană adâncă rămânea 
deschisă. 

In această atmosferă, însă, Regele Carol nu-şi dădea seama că, sub 
dominaţia oligarhiei, chiar şi dinastia şi politica internațională a ţării erau 
zidite pe nisip. 

Prevestiri, şi încă prevestiri grozave nu-i lipseau: în aceasta tara 
mănoasă aproape la fiecare cincisprezece ani temeliile Statului erau 
sguduite de o răscoală ţărănească, iar din cinci în cinci ani guvernul era silit 
să distribuie porumb populațiunii flămânde... 

După o scurtă emotiune, <<rotativa>> isi relua mişcarea automatică; 
problemele cele mai vitale, cari băteau la poarta vieții de Stat, rămâneau în 
suspensiune; chestiunea ţărănească, evreiască, administrativă, revendicarea 

dreptului mai larg de vot, - toate aşteptau în zadar decenii lungi vre-o 
solutiune. 

Situaţia generală în Europa, pacea îndelungată si liniştea din Balcani, 
îngăduiau o adormire... 

Dar isbucnirea răsboiului a supus sistemul la grea încercare. Și 
edificiul a crapat din crestet până în temelie... 

Marile interese, cari au fost puse din nou în joc în această parte a 
lumii, deodată au redresat spinările şi ale celor ce o viaţă de om îşi făceau 
un titlu de glorie şi...un izvor de bunätäti din platitudinea cea mai 
desăvârşită. 

Mi-l închipuiau pe sărmanul Rege în sânul Consiliului de Coroană, în 
fata <<sfetnicilor>>, pe cari peste patruzeci de ani i-a văzut numai 
încovoiaţi... 

N’am fost <<palatist>>. Veniam rar în contact cu Regele Carol. 

Reputația de <<revolutionar>> ce mi-a fost creată de cercurile 
oligarhiei noastre, de sigur, nu-l predispunea în favoarea mea, deşi eu, 
recunoscând necesitatea institutiunilor monarhice în România, niciodată nu 
mi-am permis vr’un cuvânt ireverentios la adresa Coroanei. 

Nu voiu uita însă niciodată ultima audienţă, când Bătrânul Rege, 
palid şi slăbit, abia a putut rosti de revoltă şi durere: <<După patruzeci şi 
opt ani...ma văd aproape singur>>... 

Prăbuşirea edificiului însă a fost fatală, deşi pentru multi din tara şi 
străinătate a căzut ca un trăsnet din senin... 

A voit înainte de toate, să consolideze dinastia şi să asigure politica 
internațională... 

Si a închis ochii, fără să lase urmaş, la vreme, ca să nu fie răsturnat 
de complotul <<sfetnicilor>> cu miniştrii străini, având viziunea grozavă a 
catastrofei... 

Dacă a săvârşit greşeli, de cari lutul omenesc nu iartă pe nimeni, 
primul Rege al României rămâne însă o nobilă şi tragică figură a Istoriei 
noastre. 

Greşelile vor fi uitate, iar poporul îi va păstra pioasa amintire pentru 


voința lui de bine... 
11 Octombrie 

Il 


ALIANTA NOASTRA SI RASBOIUL 


Până la 1879 România, - ca tara vasală şi supusă protectoratului 
Marilor Puteri,- nu putea avea politică internațională proprie, în sensul 
strict al cuvântului. Insă faptul că şi până atunci oamenii de Stat din 
Româma vedeau în protectotoratul european şi chiar în suzeranitatea 
Turciei un mijloc de apărare împotriva tendinţelor de cotropire ale Rusiei, - 
recitiți de pildă scrisorile lu loan Ghica,- dovedeşte clar, care a fost 
directiva noastră tradițională. 

Aceiaşi tradiție s'a manifestat în dezideratele Divanurilor ad hoc cari 
cereau o dinastie apuseana, şi mai ales în alegerea unui Hohenzollern în 
scaunul ţării. 

Incetarea protectoratului şi ruperea legăturilor de vasalitate dădea 
putinţa României să-şi precizeze această directivă în acțiunea ei 
internațională. 

Situaţia nouă în realitate mărea încă primejdia rusă. Cât de multă 
grijă inspiră ea oamenilor noştri de Stat se poate constata dintr’un fapt cert: 
ei au fost unanimi considerând <<Comisia Dunăreană>> ca o garanție 
pentru România, deşi aceasta constituia o netăgăduită mărginire a 
suveranităţii. 

Din prima zi tânărul regat, situat între Rusia şi Puterile Centrale 
aliate, trebuia deci să-şi hotărască orientarea internațională. Toată 
desvoltarea ulterioară, a Statului atârna dela această hotărâre. Tradiţia 
istorică, situația reală, rezultatele recentei alianţe cu Rusia, pe urma căreia 
ne-au fost răpite de aliat cele trei judeţe basarabene, nu îngăduiau nici o 
sovăire. 

Alianţa cu puterile Centrale a fost dar încheiată, acceptată de 
unanimitatea oamenilor noştri de Stat cu toate partidele. In cursul 
deceniilor urmatoare ea a fost reînoită de mai multe ori-pentru ultima dată 
abia în Maiu 1913, numai cu un an înainte de isbucnirea răsboiului 
european, fiind la putere <<guvernul de colaborare>> din care făceau parte 
si d-nii Take Ionescu şi defunctul Nicu Filipescu. 

Clauzele tratamentului nu prea au fost cunoscute in Romania, dar 
pentru oamenii noştrii politici, de la conservatori pana la social-democrati, 
ajunsese o adevărată dogmă, că în eventualul conflict România trebue să 
meargă alături de Puterile Centrale împotriva Rusiei. In acest sens a fost 
îndrumată toată politica noastră externă şi internă. In acest sens se dădeau 
si toate sfaturile din partea noastră românilor de peste munţi. 

Cum dar a fost cu putință să fie pusă măcar în discuţie atitudinea 
României in momentul când a  isbucnit rasboiul european? 

Trataul fusese doar încheiat tocmai în vederea acestui răsboiu. Si cine 
închee un tratat n’are libertatea sa-l calce cand ar socoti de cuviinţă. Altfel 
cine ar mai încheia tratate? 

Un Stat mare, bizuindu-se pe puterea lui, îşi poate permite luxul 
călcării de cuvânt-şi încă rare ori nepedepsit, - dar România? In vremurile 
acestea, cand şi Statele mari caută tot felul de combinatiuni internationale, 
noi nu puten trăi fără nici un sprijin din afară. La încheierea tratatului eram 
datori să cumpanim toate consideratiunile, dar odata încheiat situația 
noastră ne impune să-l observăm cu sfinţenie, din interesul nostru propriu. 
Cine ne-ar mai crede, cine ar mai voi sa trateze cu noi, odata ce noi cu atâta 
desinvoltura trecem peste un tratat, pe care decenii lungi ne am sprijinit în 
toate raporturile noastre externe, ca şi în economia noastră naţională, 
pentru finanţele noastre şi peste toată utilarea noastră? Mai pot pune vr’un 
pret pe cuvântul nostru chiar aceia cari au profitat de violarea lui?... 

Si dacă vecinii noştri nu văd nici o garanţie în tratatele noastre, ei 
fatal îşi vor căuta garanţii de altă natură... 

Dar existenţa tratatului crease şi o situație materială pe care arbitrarul 
nostru nu o mai poate schimba. Ea s'a răsfrânt în toată activitatea noastră 
politică şi administrativă, ca şi organizația noastră militară; fortificaţii, 
armamente, furnituri, cai strategice. Toate se făceau sub stăpânirea aceluias 
gând, că - <<la adică Nemţii ne vor da de toate>>, şi chiar planurile 
strategice le-am studiat ani de zile numai împreuna cu statele-majore ale 
Puterilor centrale. 

Greşeală să fi fost, încă este evident, că era prea târziu pentru o altă 
politică în ziua isbucnirei răsboiului european. Astfel ne-am trezit cu baza 
noastră de aprovizionare la distanţă de 45.000 kilometri — prin Port-Artur şi 
în jurul Capului Bunei Speranţe, - şi am fost siliți să improvizăm un plan 
de răsboi în ultimul moment, - adică să acceptăm un <<plan fals>> de la 

Stuermer, cum a scris d. General Iliescu la Paris, si cum s’a plans d. I. 
Brătianu la Petersburg... 

Ce rezultat a avut aceasta subita schimbare de front se stie: nu se 
poate organiza nici industria de răsboi de azi pe mâine, nici nu se poate 
duce o campanie fără plan strategic studiat, in toate detaliile lui, ani 
indelungati în timp de pace. 

Ori cari ar fi motivele, nu se poate sterge cu buretele munca a două 
generatiuni în timp de patru decenii, fără consecinti grave. Actele 
înaintaşilor leagă pe urmaşi. 

Dar ce consideraţie s’ar fi putut invoca la 1914, care să nu fi existat la 
1884? Riscul? Rusia prea puternică? Acestea nu s'au ştiut şi înainte? 
Totuşi n’au împiedicat alianţa cu Puterile Centrale. 

Trebuca să aşteptăm, să vedem încotro înclină cumpăna?... 

Am aşteptat!... 

Nu, nu aceasta poate fi atitudinea unui popor, demn şi conştient de 
rostul lui pe lume, în fata grozavei probleme a răsboiului. 


8.Septembrie. 


III 


FATALA SCHIMBARE DE FRONT 


Răsboiul nu este o aventură de melodramă, ci o grozavă jertfă ce se 
cere poporului întreg. Guvernele n'au dreptul deci să-i impună această 
jertfă numai din poză, şau din sentimentalism romantic. 

Inainte de a interveni într-un răsboiu poprul are o singură datorie: - de 
a vedea, de care parte sunt interesele sale, şi atunci, - să arunce în cumpănă 
toate puterile sale, după cum vor cere aceste interese. Fie apoi ce o fi! 

lar nu să stea la pândă, pentru a lovi pe cel mai slab! Mai târziu, se 
poate da greş — cum s'a şi dovedit. In al doilea rând, această atitudine 
imorală, nu putea aduce niciodată la un bun sfârşit. 

Toate interesele noastre au fost cumpănite şi judecate la încheierea 
alianţei noastre, - şi cum am văzut, foarte bine cumpanite si judecate. 
Odată ce alianţa a fost încheiată, - noi n'am avut alegere. 

Si implinirea datoriilor internationale, în situația noastră, e in 
interesul nostru cel mai vădit şi cel mai imperios. Aceasta este, la urma 
urmelor, politica cea maai bună, - singura bună, indiferent chiar de 
rezultatul pur militar. Un popr, care dă dovadă de energie bărbătească, de 
cinste şi de conştiinţa îndatoririlor sale, poate fi biruit, dar şi prin 
înfrângere în aceste condițiuni îşi asigură viitorul. Burn cei biruiti au rămas 
stăpâni adevăraţi în Africa de Sud. 

Si în orice caz, riscăm mai putin prin chiar înfrângerea alături de 
Germania decât în cazul victoriei alături de ruşi. Germania niciodată nu 
poate fi atât de sdrobita ca să nu poată ridica glasul ei în favoarea noastră. 
Dar cine ne’ar fi apărat împotriva Rusiei victorioase şi aliate? 

Nu mai vorbesc de grozava criză morală, provocată de o bruscă şi 
nemotivată schimbare a orientării politice, pe car conştiinţa naţională nu o 
putea accepta cu acea unire în suflete, atât de necesară în ceasul de 
cumpănă. 

Experienţa am platit-o prea scump... Acest dezastru ne putea fi cruțat: 
un popor s’ar fi jertfit fără şovăire pentru cuvântul lui angajat şi, înfrânt, ar 
fi fost respectat chiar de duşmanii sai. 

lar astăzi... 

Am pierdut mai mult decât un răsboiu, şi mai mult chiar decât 
cinstea. 

Rog pe orice român să cântărească în constinnta lui un singur gând: 

Dacă Franţa în urma păcei din Francfort, primul ei rasboiu lar fi dus 
în alianță cu Germania , - mai avea ea vr'un drept, mai avea vre’o 
posibilitate morală de a mai revendica provinciile pierdute în 1870? 

Nu-l aşa, ce absurdă ipoteză, Franţa să se alieze cu Germania! 

Dar României la 1879, nu un duşman victorios, ci un aliat salvat de 
armele româneşti i-a răpit trei judeţe - şi România s'a plecat înaintea lui şi 
l’a primit din nou în confraternitatea de arme... fiindcă a avut mai multă 
durere de inimă pentru Alsacia şi Lorena franceze, pierdute cu nouă ani 
înainte de Basarabia noastra!... 

In momentul de fata, în Rusia se ridică toate nationalitatile obidite şi 
reclamă dreptul lor. Cum ni s'ar mai putea contesta dreptul nostru? Cine ne 
putea refuza provinciile ce ne-au fost răpite sub pretext de emancipare la 
1812 şi de către un aliat la 1879, - dacă păstram până astăzi atitudinea 

dârzâ a unui loan Brătianu-cel-Mare - şi a unui Mihai Kogălniceanu, cari 
nu au primit schimbul pentru un pământ românesc? 

Acum însă orice român din Basarabia, cu un pic de conştiinţă în el, ne 
întoarce spatele. 

Ce blestem, - şi ce rusine!... 

Am săvârşit un păcat împotriva Duhului Sfânt, care nu are iertare... 

Și am semănat ruini peste ruini...Putregaiul... 

Un singur cuvânt se poate aduce ca o circumstanta uşurătoare: in 
realitate n'am avut niciodată libertatea de acțiune, nici la 1884, nici la 
1916. 

Acest motiv l’a invocat d.general Iliescu, acest motiv l’au sugerat şi 
d-nii Take Ionescu şi lonel Brătianu. 

Dar atunci la ce se reduce faimoasa noastră independenţă? 

Independenţa pentru un popor înseamnă înainte de toate siguranţa 
externa şi putinţa unei desvoltări nationale libere, fără presiune sau 
injonctiune din afară. 

Dacă această siguranţă şi libertate ipşesc, orice denumire pompoasa 
s’ar da unui Stat, totul nu este decât o ipocrizie şi o minciună. Când au fost 
mai independente micile State germane, - astăzi când fac parte dintr’un 
Imperiu federal sau atunci când în izolarea lor, erau o jucărie pentru toți 
vecinii puternici, şi Germania forma vesnicul câmp de bătălie al Europei? 

Sau a fost mai puţin independentă Ungaria, prin venirea sub acelaş 
monarh cu Austria, decât Romania în toată a ei <<splendida izolațiune>>? 

Pentru România s'a dovedit, în orice caz, că un tratat de alianță nu 
este un corectiv suficient pentru izolarea şi neputinta ei, sub pretext de 
<<independenta>>. 

Daca acest adevar va patrunde in constiinta publica, din tragedia de 
astăzi va răsări cel putin un viitor mai fericit pentru copiii nostri. 

10 Septembrie. 


IV 
RĂSBOIU << FARA RIZIC SI SACRIFICII>> 


Pentru marele nostru public, în August 1916 situația generală militară 
se infatisa cam astfel: 

Germanii sunt <<fixati>> la atâtea fronturi în cât nu mai pot 
desprinde un singur om pentru o acțiune împotriva României. 

Austro-Ungaria abia sufla sub presiunea <<doctorului Brusilow>>; 
cu desavarsire istovita, ea nu mai poate opune vre o rezistenta serioasa 
celor 600.000 de trupe proaspete romanesti cari au de facut o simpla 
plimbare militara pana la Budapesta. 

Bulgarii nici nu vor mai îndrăznii să ne atatce, de frica Rusului, şi din 
cauza înaintării lui Sarrail în direcția Sofia şi Belgrad. 

Romania, pornind deci, la rasboiu, când toate armatele Inţelegerii 
urmau să deslantuiasca o ofensivă generală pe toate fronturile, era chemată 
să dea numai o <<lovitură de măciucă>>, grăbind sfârşitul conflagratiunii 
mondiale, pentru a culege toate fructele acestei acţiuni glorioase. 

Si toate s'au desfăşurat tocmai....pe dos!... 

Germanii au ştiut să arunce pe noul front o armată formidabilă. 

Bulgarii au năvălit în Dobrogea, şi după cinci zile au luat Turtucaia. 

<<Doctorul Brusilov>> nu s'a mai mişcat. 

Generalu Sarrail a dat prea puţine semne de viata. 

Toate Statele Multiplei Intelegeri au asistat impasibile <<ca la 
teatru>>, la prăbuşirea României... 

Si - peste trei luni de răsboiu — armatele germană, austro-ungară, 
bulgară şi turcă, au intrat, în sunetul muzicilor în capitala ţări... 

Toată ingenioasa constructiune arhitectonică s'a risipit... 

Cum a fost cu putinţă un calcul atât de greşit? 

Incapacitate? Ignoranta? Orbire? 

Cauza e mai adâncă: e însăşi concepția, care era la baza atitudinii 
indrumatorilor noştri în fata răsboiului mondial. 

Toată filosofia politică a marilor şi micilor noştri bărbaţi de Stat se 
poate rezuma în aceste teze ce vor rămânea pururi celebre: 

<<România trebue să se prezinte la congresul de pace <</a brat cu 
invingatorul> >... 

<<Tara trebue să iasă din rasboiu marita, fără rizic şi cu minimum de 
sacrificii> >... 

Combinația părea atât de ispititoare: 

Avem revendicări de formulat şi intr’o direcție şi într'alta. Din lupta 
dintre Quadrupla şi Puterile Centrale, trebue doar să iasă, - şi fără 
intervenţia noastră, - un învingător şi un învins. Noi să aşteptăm până ce 
victoria se va desemna îndeajuns, şi atunci să sărim în ajutorul biruitorului. 

Succesul e garantat: gloria uşoară, tara mărită, nici un rizic şi scarificii 
minime. 

In adevar, genial!... 

Plecand de la aceste postulate, am intreprins un rasboiu, in care chiar 
si victoria militară ar echivala pentru România cu cea mai cruntă 
infrangere! 

Ce ne putea astepta, in adevar, daca armatele victorioase ale tarului 
reuseau sa sdrobeasca Puterile Centrale? 

Constantinopolul gsi  Strâmtorile in mana Rusiei; Bulgaria 
transformată într'o gubernie; iar<România Mare>, in cazul cel mai bun, 
redusă la o simplă enclavă a marelui imperiu slav, - o agonie pentru Stat 
ŞI, pentru neam, care nu putea dura prea mult până la pieire desăvârşită. 

Dar dacă victoria nu venea? 

Realitatea e prea elocventă... 

Hotarati să mergem <<la brat cu invingatorul>>, am mers în realitate 
la o înfrângere sigură pentru noi , indiferent chiar de rezultatul răsboiului 
pentru aliații noştrii. In goană după acțiune <<fără rizic>>, am pus pe cartă 
însăşi existența noastră... 

Cât de mult am riscat politiceste, rezultă chiar din interviewul acordat 
acum câteva luni de d. general Iliescu ziarelor franceze. Fostul şef al 
statului nostru major ne asigura că aliatul nostru de la nord, - căci 
<<trădătorul Stuermer>>, faţă de România, a fost necontestabil 
reprezentantul de drept al imperiului rus, - ne-ar fi îmoins la răsboiu numai 
ca să-şi asigure o pace separată avantagioasă, cu preţul împărțirii 
României. 

Am fi scapat numai graţie rvolutiei! 

Si aici să fie zis în treacăt, ce crudă ironie a soartei! 

Dacă Tarul Nicolae II, în fruntea ostirilor sale victorioase, reuşea să dicteze 
pacea la Berlin şi Viena, - cum noi, ca aliații sai visam, - revoluția 
salvatoare desigur că nu mai isbucnea! 

Noroc de...nenorocire!... 

Acesta a fost răsboiul <<fără rizic>>... 

Cât pentru <<sacrificu>>... Ce să mai vorbim?... 

Da, - am voit să ducem răsboiul <<fără rizic şi cu minimum de 
sacrificii>>, şi iată... 

Cum, ne întrebăm din nou, s'a putut întâmpla, ca oamenii, cari păreau 
atât de prudenti şi hotărâți să meargă numai la sigur, să ne arunce în 
această beznă? 

Pentru ce o combinaţie atât de <<abilă>> a avut această lamentabilă 
soartă? 

A fost poate, rau ales <<momentul>>? 

Am avut un <<plan>> strategic greşit? 

N’am fost destul de <<pregatiti>>? 

Sau <<oamenii>> n'au fost la locul lor? 

Pentru ce însă atâtea fatalitati pentru doi ani de <<panda>>, dacă 
însăşi concepția e fără greş? 

Să vedem însă, cum stăm cu <<momentele>> şi <<planurile>> 
11 Septembrie 


V 
MORALA FABULEI 


Partizanii faimoasei formule a răsboiului <<fără rizic si sacrifici>>, 
în fata realității crunte, ar putea susține acum, că această concepție e 
minunată, dar a fost ales rău <<momentul>>.(D.Take Ionescu a şi insinuat 
a priori această scuză în <<Consiliul Coroanei>>din August 1916). 

Dar care moment ne putea fi mai prielnic? 

După ce puterea germană a fost supusă timp de doi ani la atâtea 
încercări, iar noi am avut răgazul de a face toate pregătirile, totuş am fost 
prinşi în acest vârtej de moarte. La ce eram expuşi dar, dacă am fi fost 
siliți să cooperăm la <<retragerile strategice>> din Galiţia şi Polonia, după 
<<momentul de la Lemberg>>? 

Sau poate trebuia să amânăm declararea de răsboiu până în primăvăra 
1917? 

E o reductio ad absurdum. Căci în urma revoluției din Rusia cred că 
si celor mai pătimaşi dintre răsboinicii noştrii le-ar fi trecut gustul de a mai 
căuta <<momente>>... 

NU, <<momentul>> evident, nu avea nicio importanţă. 

A, - spune acum d. general Iliescu, - dar trebuia alt plan; defensivă in 
Carpaţi şi invaziune în Bulgaria, cu obiectivul Sofia şi Constantinopol. 

Dar de unde prezumția că alt plan, - însă cu aceeaşi stare de lucruri in 
Rusia şi armata Rusiei ( în ajunul revolutiei!), precum şi cu acelaş raport de 

forte şi cu aceiaşi situație politică generală (toate acestea nu puteau doar fi 
schimbate de planurile generalului Iliescu!), - de unde aceasta prezumtiune 
că planul suggerat ar ar fi în stare să ne dea rezultate mai fericite, - şi că,să 
spunem, d. general Crăiniceanu ar fi reuşit să făcă de ruşine pe mareșalul 
Mackensen?... 

Dar mai e o consideraţie hotărâtoare: 

O fi minunat planul aşternut de d.general Iliescu în coloanele ziarelor 
franceze, dar e sigur că acest plan nu este compatibil cu problema politică, 
pe care România o avea de rezolvit în acest răsboiu. 

Noi nu făceam <<artă pentru artă>> şi nu am pornit răsboiul numai 
de dragul frumuseţilor strategice. Am formulat o revendicare precisă: 
anexarea anumitor teritorii. 

Dar să presupun că planul parizian ar fi reuşit pe deplin: stând în 
defensivă în Carpaţi, armatele române ar fi intrat in Sofia, iar ruşii ar fi 
ocupat Constantinopolul. 

In această ipoteză, Bulgaria ar fi fost scoasă din luptă, Turcia izolată, 
Puterile Centrale complet încercuite, - şi pacea ar fi trebuit încheiată, 
înainte ca noi sa fi avut măcar vremea şi putinţa de a ocupa Ardealul. 

Istoria ne învaţă însă că un biruitor aproape întotdeauna e silit să 
renunţe, la încheierea păcii, chiar la teritoriile ce le ar fi ocupat, in parte cel 
putin, dar ca să anexeze vr'un teritoriu care în acel moment să nu se fi aflat 
efectiv sub puterea armatelor sale, - acest lucru nu se întâmplă niciodată, 
nici că se poate întâmpla. 

Atunci pentru ce am fi dus noi răsboiul după planul postum din Paris? 
Nici cel mai înțelept din şovinii noştri n'a râvnit doar o porțiune din 
teritoriul bulgăresc... 

Nu, nici planurile strategice nu aveau prea multă importanţă. 

<<Pregatirea!>>... 

Pregătirea a fost insuficientă, - exclamă <<opozantii>>dintre marii şi 
micii noştri bărbați strategi. 

Dar dacă n'am reuşit să ne pregătim în cei doi ani de expectativă, 
când ne'am fi putut pregăti în timp util? 

Desigur, multe învinuiri drepte pot fi aduse aici. Totuş în această 
privință se comite o grava eroare, care ne poate fi fatală şi alta-data: 

Un răsboiu, nu se poate duce, acumulând dinainte întreaga cantitate 
de munitiuni şi arme pentru toată durata lui. Nici timpul, nici spațiul n’ar 

ajunge, nici contingentele n’ar ingadui o asemenea îngrămădire de 
material. Răsboiul modern impune o consumatie atât de monstruoasă de 
material încât necesită productiunea lui intensă şi continuă, ca şi 
aprovizionarea neîntreruptă în cursul răsboiului. 

Schimbarea bruscă a acelei directive politice pe care am urmat-o 
aproape patru decenii, a creat însă o situaţie, pe care în timpul ce am avut 
la dispoziţie, nici o pregătire nu o putea compensa: ne'am trezit deodată la 
45 000 kilometri, - prin Port-Arthur şi în jurul Capului Bunei Speranțe, - 
dela baza noastră de aprovizionare în arme şi muniții! 

Ce <<pregatire>> putea ajuta aici? 

Nu, nici <<pregătirea>> nu putea avea importanţa ce se pretinde. 

Atunci - <<oameni>>? 

Nu eu voiu apăra pe autorii acestei calamitati. Dar trebue să fim 
drepți: nimeni nu ar fi putut duce acest răsboiu, fiind date împrejurările 
concrete, la un bun sfârşit. 

A! Inteleg, să mi se spună, că alti oameni nu ar fi pornit un răsboiu 
atât de absurd; - dar odată ce am avut uşurinţa de a ne arunca în această 
prăpastie, să nu ne agätäm de modalitățile execuțiunii. 

Detaliile nu au multă greutate: situaţia însăşi, în care marii bărbaţi de 
Stat şi profunzii strategi au pus România în ziua fatală de 27 August 1916, 
nu avea nici oO esire. 

Acţiunea noastră era condamnată la prăbuşire, fiindcă însăşi 
concepţia, din care ea a izvorât, este absurdă şi irealizabilă. 

Politica internațională nu se poate inspira din arta <<tragerii 
sforilor>> în culisele parlamentare, sau din echilibristica cluburilor de 
provincie. 

Să crezi că în fata unei tragedii mondiale, poţi sta la <<pândă>>, ca 
să mergi apoi <<la brat cu învingătorul>>, - e o aberatiune. La urma 
urmelor vei fi prins în angrenajul fatal, când şi cum nu vrei, împotriva 
tuturor intereselor naţionale. 

Aceasta este monarhia fabulei. 

Unui Stat nu’i sunt ertate toanele de femee isterica. Sunt 
angajamente, tradiții, mari interese permanente, cari se ridică deasupra 
tuturor fluctuatiunilor vremelnice, şi cari sunt impuse de situația geografică 
ŞI de toată istoria Statului. 

Actele înaintaşilor leagă pe urmaşi; numai itatea continu de acțiune 
si aspiratiuni a mai multor generaţii poate asigura popoarelor un viitor mai 
demn şi mai fericit. Urmăriţi în cursul veacurilor politica internațională a 
marilor naţiuni; cum de pildă, dintr-un mic şi înapoiat Stat de ţărani de 
acum trei secole, Anglia s'a desvoltat în cea mai formidabilă putere a 
lumii; sau cum din puzderia de satulete s'a născut puternicul Imperiu 
german. 

<<Rizic>>, <<sacrificu>>? Pot fi cât de mari, dar când un popor 
merge pe calea cea dreaptă, chiar învins fiind, el încă nu se prăbuşeşte în 
abis. Burii cei învinşi au rămas stăpâni in Africa de sud. lar nouă ne’a fost 
dat să vedem cum un răsboiu <<fără rizic şi sacrificii>>, se transforma în 
cea mai grozavă catastrofă națională. 

Pentru România răsboiul european nu a venit ca o furtună năpraşnică. 
De 40 ani l’am aşteptat, şi ne'am pregătit având în vedere o singură 
ipoteză, în ce priveşte intervenţia noastră. 

Cum dar am fi putut, fără urmări grave, trece de azi pe mâine, peste 
acest trecut? 

Ce posibilităţi au fost astfel răpite, poate pentru totdeauna, neamului 


nostru, voiu discuta altădată. 
12 Septembrie. 


VI 
OPINIA PUBLICĂ ŞI RĂSBOIUL 

Regele Ferdinand, într'o conversaţie cu actualul ministru de Externe 
al Austro-Ungariei, Contele Ottocar Czernin, pe vremuri ministru 
plenipotențiar în Bucureşti, a decalarat că 90% dintre români nu voesc 
răsboiul (v. <<Cartea Rosie>> austroungara, telegrama No.108.) 

Această declaratiune a fost repetată mai multor oameni politici (între 
alții şi scriitorului acestor rânduri). 

Ştim cu toţii că Regele Ferdinand a fost cât mai curând 
prea...optimist. Desigur nici 1 la sută din tara n’a voit răsboiul împotriva 
Puterilor Centrale. 

In adevăr, muncitorimea oraşelor s'a pronunţat cu energie pentru 
pace. De mai multe ori poliția a trebuit să reprime cu forţă manifestatiunile 
din Bucureşti, Galaţi, Ploeşti etc., la cari au participat zecimi de mii de 
cetăţeni. Muncitorimea noastră poate invoca mărturie pentru sentimentele 
ei antirasboinice pe morții sai căzuți în aceste demonstraţii. 

Nu se pot atribui sentimente răsboinice nici majorități intelectualilor 
români. 

Am avut numai două reviste mai de seamă, în jurul cărora s'au grupat 
cei mai mulți dintre intelectualii noştrii: la << Convorbiri literare>>, cei 
cu idei mai conservatoare la <<Viata românească> > - democraţii. Ambele 
aceste reviste însă s'au declarat împotriva răsboiului, iar <<Viata 
românească>> a dus chiar o campanie energică pentru răsboiu împotriva 
Rusiei. 

Cât pentru biata noastră țărănime, nimeni nu va îndrăzni sa-i atribuie 
vre-o parte de răspundere în agitația pentru răsboiu. De altfel, atitudinea ei 
din timpul răsboiului şi al ocupatiunii vorbeşte destul pentru adevăratele ei 
sentimente. 

Sunt dar,în drept să spun ca - în terminologia noastră politica - fara 
reală n'a voit răsboiul. 

Si cum o tara exportatoare de cereale şi petrol s’ar putea ridica 
împotriva consumatorilor ei de frunte, alături de cel mai straşnic 
concurent? Dar manifestatiile violente ale << opinei publice>>? 

A!...Opinia publica romaneasca!... 

Da, de doi ani dearândul, Bucureştiul părea cuprins de istorie: 
Cafenelele uralu, <<Adevarul>> si <<Universul>> spuneau, intrunirile 
mult frecventate ale d-lui Take Ionescu clocoteau...fie-care Duminică... 

Să admitem că această agitație foarte superficială şi, mai cu seamă 
foarte artificială, putea să intimideze un suflet slab; căclientela de cluburi, 
care demonstra în fata legatiunii ruse, părea mai demnă de interes de cât 
miile de muncitori cari, cu preţul sângelui lor, protestau împotriva 
răsboiului; şi că d-lor Mille, Honigman şi Dumitrescu Câmpina, li s’ar 
putea recunoaşte o mai mare greutate specifică în politica României, de cât 
d-lor P.P. Carp,Al. Marghiloman, sau defunctului Titu Maiorescu... 

Cu o condiţie: ca guvernul însuşi să fie străin de aceste 
manifestațiuni. 

Dar ce valoare pot avea ele, când guvernul cel dintaiu dă semnalul 
agitatiunii şi în dosul tuturor demonstrațiilor <<spontanee>> descoperim 
mâna iscusită a d-lui Panaitescu? 

Am văzut cu toții cum, în această tara, purureaa guvernamentală, 
oficioasele liberale declarau, că toti acei ce îndrăzneau să-şi ridice glasul 
împotriva politicei rusofile <<sunt vânduți nemților sau sunt nişte ambitiosi 

neputincioasi, cari caută prin singularizare să-şi ascundă incapacitatea>>; 
cum miniştrii $1 generalii, cu situaţii de răspundere, terorizau pe subalternii 
lor banuiti de <<germanofilism>>; cum bandele <<gărzii demnității 
nationale>> operau cu ciomegele sub ochii poliției: cum poşta refuză să 
transmită abonaților ziaree şi revistele <<nemtesti>>; şi cum chiar din 
<<Monitorul Oficial>>, trimis la sate, dispăreau paginile cu discursurile 
<<dezagregate>>, ținute la Camera... 

In schimb, Buletinul Oficial al Armatei manipula cu staruinta stirile 
de pe teatrul de răsboiu!... 

Dacă guvernul avea vre-o datorie în această privinţă, el singurul 
depozitar al tuturor informaţiilor autentice, aceasta era să lumineze opinia 
publica, şi în orice caz să lase cu putinţă o discutiune cinstită, pentru ca, în 
hotărârea ce trebuia să aibă urmări grave pentru tara şi neam, orice cetățean 
să-şi poată forma credința în cunoştinţă de cauză, cântărind toate 
argumentele dintr’o parte şi din cealalta. 

Insă opinia publică <<maşinată>> şi violentată de însişi oamenii 
guvernului, să fie invocată pentru Justificarea acțiunii aceluiaş guvern?... 

Multi au putut fi inselati de această farsă, şi au ajuns să creadă în 
toată în toată curatenia sufletească că <<li se deschid porțile raiului>>. 

Regele Ferdinand însă, spre cinstea lui,în declaraţia citită recunoaşte 
cu francheta că asemenea înscenări nu exprima cugetul şi voinţa ţării. 

Atunci de ce a fost declarat răsboiul? 


<< Tara reală>> nu l’a voit;l’a cerut oare <<tara legală>>? 
13 Septembrie 


VII 
<<TARA LEGALA>> ŞI RĂSBOIUL 


Am afirmat mai sus, că răsboiul a fost declarat fără ca <<tara 
legală>> să fi fost consultată. 

In adevăr nici corpul electoral, nici parlamentul n’au fost puse in 
situația de a-şi spune cuvântul în această privinţă. 

In alegerile parțiale din Galati şi Caracal, colegii pur orăşeneşti, - $1 
agitația a fost dusă mai ales în oraşe, - candidații răsboinici au căzut. In 
special la Caracal, Octavian Goga, <<candidatul conştiinţei nationale>> 
n'a putut întruni mai multe voturi ca <<bulgarul>> Ivănescu, deşi desigur 
n'a fost combătut mai puternic şi n'a avut la dispoziție mai puţine mijloace. 

lar daca s’ar fi făcut un plebiscit pe platforma răsboiului, cine s’ar 
îndoi de rezultatele lui? 

Corpurile legiuitoare, ca organ legal al voinţei naționale, de asemenea 
n'au fost consultate. 

O singură discuţie a avut loc în Cameră asupra politicei noastre 
internationale, dar ea n'a fost contradictorie şi n'a dus la un vot asupra 
chestiunii. 

Guvernul se închisese atunci într-un mutism desăvârşit, şi, fără să dea 
nicio lămurire atât asupra intentiunilor sale, cât şi asupra temeiurilor 
politicei sale, s'a mărginit a cere un vot de încredere. 

Dar guvernul era singur în măsură de a da reprezentatiunii nationale 
tot materialul necesar pentru judecata, în cunoştinţă de cauză, asupra 
directivei noastre politice. 

Totuşi cuvântarea d-lui P.P. Carp, - şi în măsură oarecare chiar acea a 
subsemnatului, - au zdruncinat Camera. Am început să vorbim în mijlocul 
invectivelor şi al vociferărilor, dar am isprăvit în aplauzele majorităăți. 

Astăzi realitatea nemiloasă, a vădit pentru oricine câtă dreptate am 
avut şi cât de lipsite de temiu au fost toate ipotezele, pe cari se baza 
acțiunea contrară. Tăcerea guvernului îi dădea o aureolă de mister şi 
dezarma critica. Fiecare putea presupune, că cine ştie ce se ascunde în 
dosul acestei tăceri. lar dacă guvernul îşi făcea datorie, participând la 
discuţie, am fi putut poate, arăta că toate planurile sale nu sunt, decât << 
Castele în Spania>>, cum au şi fost. Şi cine ştie, poate dezastrul ar fi fost 
evitat. 

In orice caz, sperăm că vestita concepție a răsboiului <<fara rizic şi 
sacrificu1>> n’ar fi rezistat la lumina criticii. 

Am ajuns însă până la declarea de răsboiu, pe întunerec, fără nici un 
vot prealabil al Corpurilor legiuitoare, indispensabil din punctul de vedere 
legal. 

Nu vreau să discut aici controversa, dacă, după Constituţia noastră 
dreptul de a declara răsboiul cade în atributiunile pterii executive sau ale 
celei legislative. 

Constituţia, în adevăr, nu prevede cazul declarărei de răsboiu. Insă 
din punctul de vedere formal, - întrucât art.96 al Constituţiei spune 
„Regele nu are alte puteri decât cele date lui prin Constituţie ”, din însăşi 
tăcerea Constituţiei ar rezulta că acest drept nu-l poate avea decât 

reprezentatiunea națională, care, ca depozitară a suveranităței depline, 
singura poate decide in cazurile neprevazute. 

Dar s’ar putea obiecta, ca lacuna din Constitutie provine din faptul ca 
la 1866, când a fost votată România ca tara vasală, nu avea dreptul de a 
declara răsboiu; iar după natura lucrărilor acest drept ar intra în competinta 
puterii executive. 

Oricum însă, s'ar dezlega această controversă, în situația de fapt, 
guvernul nu se putea dispensa de colaborarea Camerelor. 

In adevăr,un text categoric al Constituţiei dispune (Art. 122); 

„Nici o trupă străină nu va putea fi admisă în serviciul Statului, nici 
ocupa teritoriul României,_nici trece peste el, decăt în puterea unei anume 
legi. ” 

Prin urmare, în afară de orice controversă, guvernul nu avea dreptul 
de a deschide hotarul ţării trupelor ruse, fara un vot al Corpurilor 
legiuitoare, ceeace implică în cazul de faţă şi declararea de răsboiu. 

O mai flagrantă violare a Constituţiei nici că mai poate fi! 

Desigur că parlamentul din iaşi s'a şi îngrijit de vr'un <<bilet de 
identitate>>. Dar ce valoare poate avea un vot dat între baionetele ruseşti, 
când Constituţia a voit tocmai să împiedice puterea executivă de a-şi 
impune voința Camerelor cu sprijinul unei forte străine. 

Asadar,<<tara reala>>, după mărturisirea chiar a regelui Ferdinand, 
n'a voit răsboiul, iar <<tara legală>> nu l’a hotărât,nici n’a fost 
consultata... 

Cum dar a fost declarat? 

Totul a fost un simplu <hatar> pentru Qudruplă... 

Pentru a da însă oarecare autoritate acestui hatâr s'a recurs la 


înscenarea Consiliului de Coroană. 
14 Septembrie. 

VIII 


UN PARADOX ECONOMIC 


- Si din punctul de vedere al intereselor noastre 
economice,răsboiul a fost o nebunie — 


România a intrat în răsboiu împotriva intereselor sale de Stat, din 
punctul de vedere economic. 

Economiceste, ca tara producătoare de cereale si petrol, interesele o 
legau de Germania, principala ei consumatoare, iar de Rusia care şi ea 
exportează mai cu seamă cerealele şi petrolul şi e principala concurentă, o 
despartea un conflict economic ireductibil. 

Din acest punct de vedere, un rasboiu alaturi de Germania, sau chiar 
o neutralitate binevoitoare, asigurau României posibilitatea de a-şi utiliza 
toate forțele ei productive. Pe cand alăturea de Rusia, chiar de n’ar fi urmat 
ocupaţia străină, o expunea la o desăvârşită paralizie economică. 

Chiar făcând abstracție de celelalte consideraţii, era evident deci, că 
Romania nu-şi putea desfăşura acţiunea miliatră cu şanse de succes, decât 
intr’o singură direcție. 

Răsboiul cere de la un popor atâtea jertfe,o încordare aşa de mare, în 
cât nu se poate duce la bun sfârşit de un Stat care prin situația lui 
economică, este silit din prima zi după intreare în acţiune să înceteze 
aproape toată productivitatea, din lipsa totală de debuseuri. Răsboiul actual 
a învederat mai cu deosebire că pentru un Stat putinţa de a-şi menţine în 
cursul acțiunii militare, sub o mare presiune integritatea vieţii sale 
economice e tot aşa importantă ca şi organizatiunea militară propriu-zisă. 

Astă-zi armata nu se poate izola în acțiunea ei de restul națiunii. Daca 
pe front se adună combatanții propriu-zişi — cari în cazul extrem reprezintă 
cel mult 10 la sută din populaţie, - în dosul frontului putem spune că, toată 
națiunea ia parte directa Ia luptă. Dacă activitatea ei este stanjenita, însăşi 
armata ajunge imediat paralizată, lipsită de tot aparatul economic necesar 
pentru întreţinerea şi înarmarea ei şi pentru ridicarea energiei ei combative 
la nivelul necesar pentru biruinta. 

O naţiune nu poate duce răsboiul, când prin isolarea ei de toate 
legăturile ei economice naturale şi indispensabile pentru funcţionarea 
mecanismului ei economic, e silită la inactiune productivă şi redusă să 
cerşească de aliaţi pentru a-şi satisface trebuintele cele mai esențiale. 

Dar situația noastră a fost agravată şi prin toată politica ultimelor 
decenii. 

Nu suntem o tara industrială, însă răsboiul de astăzi este înainte de 
toate un răsboi al industriei. Chiar colosul Rusesc s'a resimțit de 
nesuficienta mijloacelor sale industriale: aceasta este cauza pricipală a 
slăbiciunii militare, pe care spre uimirea lumii, a dovedit-o marele Imperiu 
rus. Bizuindu-ne însă pe alianța noastră cu Puterile centrale, noi n'am luat 
nici măsurile ce am fi putut lua spre a ne asigura la timp aprovizionarea în 
munitiuni şi armamente. 

Dar n'ar trebui să avem prea mari iluziuni în această privință. Nu 
poate exista într'o ţară numai industria specială de răsboiu,când nu sunt 
fata toate conditiunile pentru desvoltarea industrială generală. O tara pur 
agricolă în toate privintele, şi care totus ar avea o puternică industrie de 
răsboiu, e o monstruozitate economică ce nu a existat niciodată şi nicäieri, 
ŞI nici nu poate exista. Imensul capital necesar pentru acesta şi toate 
mijloacele tehnice presupun un mare progres industrial anterior. 

Dar cine nu ştie la ce rezultate lamentabile am ajuns cu toată 
protectiunea industriei noastre <<nationale>>. De multe ori am arătat în 
parlament, ca şi prin publicistică cari sunt cauzele acestei situatiuni, pentru 
ca să mai fie nevoe să revin acum asupra chestiunii. Multe decenii de 
muncă stăruitoare, o mare desvoltare a mijloacelor naturale, ridicarea 
culturii generale a poporului, asigurarea unor prielnice raporturi 
economice, ar fi poate în stare să schimbe această situație într'un viitor 
îndepărtat. Dar pentru acțiunea politică imediată, nu ne era ertat să nu 
ținem seama de împrejurările actuale. 

Desigur aceste consideratiuni nu au fost străine de motivele politicei 
noastre tradiționale, prin care ne'am legat printr'un tratat de alianță cu 
Puterile centrale. 

In adevar, noi economiceste facem de fapt parte din Europa Centrala, 
suntem legați de ea prin acea țesătură de interese economice, cari 
predestină şi interesele politice. 

Astfel se explica, ca daca Germania consuma cea mai mare parte din 
produsele noastre, ea era in acelas timp si furnisorul nostru aproape exclsiv 
de fonduri, - atât pentru trebuintele noastre de Stat cât şi in ce priveşte 
mijloacele necesare pentru desvoltarea noastră economică. Nu numai 
împrumuturile Statului nostru se contractau toate pe piaţa Berlinului, dar şi 
aproape toate băncile noastre mari lucrează cu capitaluri germane. 

Si unde s'a văzut ca un producător să se ridice împotriva principalului 
său consumator ŞI a furnisorului său de fonduri? 

Dar ecste legături economice au determinat,cum am spus şi 
raporturile politice, - un tratat de alianţă şi o conventiune militară. 

Armamentul nostru, organizația militară, planul de fortificatiuni, şi 
asigurarea aprovizionărilor, - toate au fost întemeiate pe această situație 
economivă cum şi pe legătura politică. Am contat pe formidabila industrie 
germană, care urma să supleeze insuficienţa noastră industrială. 

Astfel,pornind răsboiul împotriva Puterilor Centrale, tara noastră era 
amenințată nu numai de paralizie economică imediată, chiar şi fără invazie, 
- prin pierderea debuşeurilor, - dar,era condamnată şi la anemia 
organizatiunii noastre militare, - hpsa de armamente şi munitiuni. Nici o 
<<pregătire>> împrovizată în câteva luni, nu era în stare să pareze acest 
cataclism. 

Am plătit cu atâtea nenorociri nesocotirea acestor adevăruri atât de 
simple... 

Dar în situația noastră răsboiul actual, e o aberatiune din punctul de 
vedere economic şi în ce priveşte vremurile de <<dupa pace>>. 

Prosperitatea şi desvoltarea noastră economică vor atârna şi pe viitor 
de prosperitatea şi desvoltarea economică a Germaniei. O Germanie 
ruinată, lipsită de putinţa de a'şi afirma desvoltarea şi expansiunea ei 
industrială, n 'ar mai fi in stare să consume la aceiaş măsură petrolul şi 
cerealele noastre, şi n 'ar mai dispune de capitaluri, pe cari să le pună la 
dispoziția noastră. 

Si datorită situaţiei geografice, nici o altă tara nu ne-ar mai putea 
înlocui Germania, - mai cu seamă dacă şi cheia Dardanelelor ar fi în mâna 
Rusiei!... 


Răsboiul României e înainte de toate un paradox economic. 
29 Septembrie. 

IX 
PARADOXUL FUNDAMENTAL 


Am spun în alt articol că noi am întreprins un răsboiu în contrazicere 
cu interesele noastre economice, cari sunt legate de interesele Puterilor 
Centrale şi sunt în opoziție cu interesele Rusiei. Şi am afirmat că în cazul 
în care Germania ar fi fost sdrobită, noi cei dintâiu am fi suferit 
economiceşte, dacă puterea de cumpărare a Germaniei ar fi fost redusă, ca 
si putinţa de a ne furniza capitalurile necesare pentru desvoltarea noastră 
economică. 

Prin faptul că prin armele noastre noi ajutăm Imperiul rus să-şi 
realizeze visul de veacuri, - stăpânirea asupra Constantinopolului şi 
dominatiunea în Balcani — paradoxul economic al acestui răsboiu încă se 
accentuează. 

Secole am fost vasali ai stăpânilor Bosforului, şi acum să dorim iar în 
robie? 

In adevăr, Strâmtorile sunt singura eşire pentru România în lumea 
largă, - dacă ele ar fi închise, porturile noastre maritime nu ar mai avea 
nici o însemnătate economică. 

Dar România s'a angajat, prin alianţa noastră să dea un sprijin 
esenţial pentru ca principala noastră concurentă pe terenul economic, 
Rusia, să pună mâna pe <<cheia>> dela casa noastră! 

Consecințele economice din această situatiune nu sunt greu de 
prevăzut. Dificultăţile ce se pot oricând crea transporturilor noastre de cătră 
stăpânii Strâmtorilor, pot ameninţa agricultura noastră, ca şi industria 
petrolifera, cu soarta pe care a avut’o şi creşterea noastră de vite, din cauza 
greutăților vamale. Mai cu seamă cerealele nu pot suporta concurenţa în 
piaţa internațională, dacă, de pildă, costul transportului le va urca enorm 
preţul, din cauza chiar a simplei retineri din <<motive sanitare>> a vaselor 
noastre pentru un timp, mai mult sau mai putin însemnat, in fata 
Bosforului. 

Ruina agriculturii româneşti, şi deci şi a ţării întregi, ar fi rezultatul 
ineluctabil al stăpânirii Strâmtorilor de cătră formidabila noastră 
concuirentă. 

In orice caz am fi continuu la discretia guvernului rus. 

Situaţia paradoxală, din punctul de vedere economic, că România şi'a 
pus în cumpănă toate forțele pentru ca să întroneze la Bizanţ, tocmai 
Imperiul rus, se agravează prin consideratiunile de ordine politica. 

Stăpânind <<cheia>> Mărei Negre, Rusia ar putea ori-când sa 
exercite o presiune irezistibilă asupra României. Orice libertate de acţiune, 
prin aceasta ar dispărea, în ce priveşte politica ei internațională, - ea n'ar 
putea fi decât un instrument docil în mâna guvernului din Petersburg. 

Dar acest guvern nu are nici un interes pentru desvoltarea şi 
prosperitatea României. Dimpotrivă, Rusia a întreprins răsboiul, cum a 
spus înainte de moarte contele Witte, tocmai ca, <punând piciorul solid pe 
Carpaţi şi la Constantinopol să'şi asigure dominatiunea în Balcani>. 

România ar sta ca o barieră incomodă între Imperiu şi posesiunile lui 
din Balcani. $i atunci, când Bucureştii ar ajunge o staţiune în drumul cel 
mai scurt dintre cele două capitale ale imensului Imperiu. — Petrogradul şi 
Tarigradul, - câtă vreme ar mai putea el rămâne capitala unui Stat 
independent? 

Instalarea Rusiei la Țarigrad n'ar însemna prin urmare, pentru 
România, politiceşte, decât începutul unei agonii. 

Ce putere de rezistenţă ar mai opune statul nostru, - în situația 
descrisă de subjugare economică, şi înconjurat cum ar fi de Rusia şi vasalii 
ei? 

In adevar, victoria Rusiei n’ar fi adus numai la anexarea Galitiei(care 
şi fusese <<incorporata>> la Imperiu!) şi a Strâmtorilor, până la granița 
actuală a Turciei europene, - dar şi a Bulgariei, care urma să fie 
<<pedepsita pentru infidelitate fata de slavism>>: iar Serbia, după acest 
răsboiu nici n'ar mai putea trăi decât ca o tara vasalä a Rusiei. Astfel 
România, redusă la situația intiala a unei encalve, n’ar mai păstra contactul 
cu Apusul decât prin Ungaria... 

Viaţă ar mai fi aceasta? 

Dar apăsarea economică şi încercuirea politică şi strategică, nu ar fi 
singurele arme în mâna Rusiei pentru sugrumarea României. 

La Constantinopol se află scaunul unui patriarh ortodox ecumenic. 
Emanciparea bisericei noastre de sub Chiriarhia acestui patriarh e de data 
recentă şi a lăsat incă multe chestiuni în suspensie. 

Dar acest patriarh, când ruşii vor stăpâni Constantinopolul, - va fi rus, 
având în dosul lui toată puterea nesfârşitei împărăţii. In cercurile bisericeşti 

din Rusia s'a şi discutat că patriarchul din Tarigrad, sub scutul unui 
imperiu ortodox, trebue să ajungă în adevăr ecumenic şi să se grupeze deci 
în jurul său toate bisericile ortodoxe naționale... 

N’am nevoe să insist asupra consecinţelor... 

Dar în Rusia a izbucnit revoluţia şi socialiştii ruşi reclamă <<pacea 
fără anexiuni>>? 

Dar noi am încheiat alianţa cu republica rusă sau cu Ţarul? Voit-am 
noi înfrângerea Ţarului, ca să deslantuim revoluţia? De aceea ne-am pus 
armata la dispoziția Ţarului? 

Si aici e un nou paradox în aceasta împletitură de paradoxe, care 
constitue politica noastră. 

Desigur, revoluția rusă pentru moment ne'a scăpat de o mare 
primejdie, la care ne'a expus alianţa noastră cu ţarul — dar această revoluție 
face cu neputinţă şi realizarea scopurilor pe cari le'am urmarit pornind la 
acțiune. 

Iar în al doilea rand, dacă în momentul de fata politica de cuceriri nu 
e cu putință pentru Rusia, - îndată ce acolo se va aseza vr'un regim 
definitiv, interesul de Stat va îndemna noua Rusie pe vechea cale de 
expansiune spre Balcani. Numai dacă va avea în fata o forță peste care 
nar putea trece, Rusia republicană va putea să fie abatuta din această cale, 
- însă niciodată prin cconsideratiuni pur sentimentale. 

Nu sentimentul, ci numai interesul de Stat conduce politica 
internațională, ori-unde şi oricând. 

Acesta este chiar paradoxul fundamental al politicei româneşti. 

Ne'am aliat cu un Stat, ale cărui interese economice şi politice nu 
sunt compatibile cu ale noastre, şi chiar cu simpla noastră existență ca stat 
si ca Neam, fiindcă noi constituim o veşnică piedică pentru unirea dintre 
slavii de nord, cuprinşi în hotarele Rusiei, şi cei din Balcani, - şi fiindcă noi 
stăm în calea unui imens imperiu spre marea liberă. 

Si ne-am ridicat împotriva Germaniei, care ar avea interesul să ne 
sprijine atât economiceşte cât şi politiceste. S’a vorbit mult despre vestitul 
Drang nach Osten al Germanismului. 

Desigur, Germania are un mare interes de a'şi asigura expansiunea 
economică spre răsărit. Dar ea nu poate realiza acest scop prin opresiune şi 
prin anexări de teritorii, ci numai bizuindu-se pe o colaborare liberă a 
popoarelor din Orient. 

Si acesta este temeiul cel mai sigur al politicei noastre traditionale: in 
aceste condiuni puterea $i prosperitatea noastra ar constitui un element al 
puterii şi al prosperității Germaniei însăşi. 

Interesul reciproc este cea mai bună garantie in politica. 

Dar <<idealul national>>?Poate acel ideal ar fi în contrazicere cu 
<<interesul nostru de Stat>>? De aici se invedereaza chiar sofismul,despre 


care vom mai vorbi alta data. 
30 Septembrie 


X 
CONSECINTELE FINANCIARE ALE DEZASTRULUI 


Cei mai multi dintre romani, daca sufar cu oarecare resemnare toata 
apăsarea clipei de fata, se mângâie cu gândul la un viitor apropiat mai 
fericit. Toate sunt trecătoare — va trece şi acest răsboiu, vor veni <<ai 
nostri>>, $1 viata uşoară şi veselă de altădată va reîncepe... 

Imaginea românului, optimist din fire, se refuză de a concretiza 
consecinţele inevitabile ale dezastrului. Viaţa noastră atât de bogată în 
minciuni convenționale, ne’a deprins să nu luăm nimic în serios. Nu ne 
dăm seama de răspunderea pe care ne’o asumăm, nici de sancţiunea care 
fatal urmează actele politice. Toată filosofia noastră națională se rezumă în 
credința în <<norocul românului>>. A trecut tara aceasta prin atâtea 
încercări, - rasboaie, ocupatiuni, foamete, ciumă şi holeră, - ei şi? pentru ce 
si acum nu s’ar mai putea întoarce vesnicul carnaval, fără muncă şi fara 
griji, al <<vieţii normle>>?.. 

Nu, domnilor, răsboiul actual nu are analogii în trecut. Niciodată 
România n'a fost încă silită să facă o sfortare atât de uriaşă care să pună în 
cumpănă toate dobandirile materiale şi morale ale veacurilor 
trecute.Niciodată teritoriul nostru național, n'a fost în întregime împărțit 
între oştirile streine de milioane cari se rasboaie între ele. Precum niciodată 
tara aceasta n'a servit ani dearândul ca arenă închisă pentru atât de 
groaznice lupte. 

Voi încerca aici să lămuresc numai un aspect al sancțiunii istorice 
pentru păcatele politicei noastre. 

Voi căuta anume să stabilesc datoria publică ce va apăsa asupra ţării 
la închiderea păcii. 

Din datele oficiale (v. Gh. M. Dobrovici, <<Istoricul datoriei publice 
a României>>, p.447) rezultă că până la 1913 împrumuturile noastre de 
Stat se urcau la peste un miliard 800 miloane, din cari se amortizase 
aproape trei sute de milioane. 

Anuitatea acestor datorii se ridică la vr'o 98 miloane. Cât de greu 
apăsa asupra budgetului nostru această sarcină, ştie ori şi cine. 

Dar câţi îşi dau oare seama, cum stăm acum în această privință? 

lată o mică socoteală, după datele Ministerului de finanţe, până la 
plecarea guvernului din Bucureşti: 
1.577.013.590 — Imprumuturile vechi, (scăzându'se amortizarea) 
250.000.000  - Renta 4 1/2% din 1913(prin <<Disconto>>Berlin) 
700.000.000 -Cele 4 împrumuturi de la Banca Naţională, din 20 Decembre 

1914, 15 Iunie şi 8 Decembre 1915 şi 21 Octombre 1916. 
400.000.000  - Imprumutul National 
14.569.000 -Bonuri de tezaur 
10.012.500 - Imprumut la Banca d'Italia din 15 Dec.1914 
125.000.000 - Imprumut la Londra,la Baring Brothers,din 14 Ianuarie 
1915. 
175.000.000  - Imprumut la Banca Engliterii, din 2 Octombrie 1915 
1.000.000.000 - Idem din 2 Oct.1916 
46.313.544 - Rentele de 4% şi 5% pentru cumpărare de 
paduri,constituire de islazuri,si de mână moartă. 

La aceste mai trebuesc adăugate cel putin: 
300.000.000  - Bonurile de rechizitie p2na la dec.1916 
300.000.000  - Creditele pentru C. F. (Marghiloman) 
400.000.0000 - Angajare de <<excedente>> 
5.297.908 634 Total 


Aceste 5 milarde 300 milioane, în cifră rotundă, reprezintă 
angajamente ce erau efectiv contractate de tezaurul nostru, şi în mare parte 
realizate şi cheltuite în momentul când guvernul luase calea pribegiei. 

Despre faza ieșeană a gospodăriei noastre financiare nu ştiu nimic 
precis. Am cetit o telegramă că s'a mai contractat un nou împrumut la 
Londra şi altul în Japonia; că se mai tratează şi în America, şi tot sute de 
milioane şi miliarde... 

In acels timp, desigur se acumulează bonuri de tezaur şi bonuri de 
rechizitie, lucrează cu intensitate presa Băncii nationale... 

Trebue ţinut seamă, că nici măcar resursa impozitelor pentru 
cheltuieli ordinare guvernul din laşi nu o are: peste două treimi din tara nu 
se mai află sub puterea lui, iar cealaltă treime...de sub ruşi, prea puţin mai 
poate contribui şi ea la bugetul Statului. 

Dacă presupunem deci că în cele nouă luni ce au trecut dela stabilirea 
guvernului la Iasi, datoria publică a mai crescut cu vr'un miliard şi 
Jumătate, desigur suntem mai prejos de realitate. 

lată deci o datorie probabilă, în momentul de fata de şase miliarde 
800 milioane! Nai mult decât împătrit datoria anterioară politicii de 
<<mărir>>... 

Dar chiar de s’ar încheia pacea imediat, e evident că datoria noastră 
actuală nu se poate mărginii la această cifră. Numai ca despăgubiri pentru 
sondele şi instalațiile petrolifere, distruse de vestita comisiune engleză, 
vom fi siliți să plătim cel putin 500 miloane. (După o informatiune, numai 
societățile americane reclamă 200 milioane!). 

Despăgubiri pentru altă avere distrusă,  indemnizăripentru 
populatiunea din părțile care au suferit mai mult pe uma acțiunii 
militare(sunt atâtea oraşe şi sate întregi dărâmate!) reprezintă cel puţin alte 
500 milioane. 

Apoi, pensiuni pentru familiile celor căzuţi în luptă şi pentru invalizi, 
la cât se vor mai însuma ele? Sunt cu mult peste o suta de mii de morți pe 
câmpul de bătălie, în spitale şi în captivitate, şi tot pe atâta vor fi şi 
schilozi. O elementară măsură de siguranță publică, dacă nu simţul de 
dreptate, va impune aici Statului o sarcina desigur mai mare de 25 milioane 
pe an, - adică iarăş anuitatea unui capital de minimum 500 milioane. 

Numai aceste trei <<condee>, cari reprezintă, repet, o datorie 
actuală, se ridică prin urmare încă la un miliard şi jumătate. 

Cu alte cuvinte, chiar în cazul unei păci imediate, totalul probabil al 
datoriei noastre publice s’ar exprima prin groaznica cifră de opt miliarde 
300 miloane! 

Dar dacă răsboiul se va prelungi încă un an?...E un coşmar, - şi totus 
calculul cel mai simplu ne arată, că e cu putinţă să intrăm in pace cu o 
formidabilă datorie de vr'o zece miliarde. 

Dobânzile şi amortizarea unui capital de zece miliarde, considerând 
situatiunea pieţei după un asemenea cataclism, vor cere în cazul cel mai 
bun o anuitate de 700 milioane. 

Vom putea face fata acestor plăți? 

Ce povară reprezintă ele pentru budgetul statului? 

Si ce sfortari ni se vor cere pentru acoperirea lui? 


E de datoria oricărui cetăţean să'şi pună aceste întrebări. 
2 Septembrie 


Il 

Am arătat în articolul de mai sus că probabila datorie publică se va 
urca la încheerea păcii, la suma fantastică de 10 miliarde. 

Cât de strivitoare va fi această sarcină pentru economia noastră 
națională putem uşor învedera printr-un calcul sumar: 

Avem, aproximativ, 8 milioane hectare de pământ cultivabil, - bine 
înţeles grevat de ipoteci şi de toate sarcinile imaginabile. Ceea ce, 
înseamnă că, dacă datoria publică se va urca la 10 miliarde, fiecare hectar 
cultivabil va fi grevat de o nouă sarcină de 1250 lei, - mai mult decât 
valoarea lui! Dar aproape toata avutia noastră națională se reduce la 
aceasta. 

Suntem deci ameninţaţi să cadem în situaţia acelor nenorociti ale 
căror venituri nu ajung pentru plata dobânzilor datorite. Mizeria generală, 
zeci de mii de familii aruncate pe drumuri, - iată consecinţa fatală a acestui 
bilanţ de falit. 

In adevăr, am văzut că numai anuitatea in conditiunile pieţei ce se pot 
prevedea după răsboi, se va urca la cel puţin 700 milioane. 

Dar bugetul nostru întreg înainte de răsboi, - dacă facem abstracție de 
cifrele numite de <<contabilitate>>, - nu infatisa decât vreo 500 milioane. 

Cât însă va putea produce bugetul Statului după răsboi? 

Ori câte economii am voi să facem, - şi de sigur, vom fi siliți să 
suprimăm poate o jumătate din armata noastră de funcționari, să desfintam 
servicii întregi, să inchidem şcoli etc., - fata însă de enormele necesități 
pentru utilarea din nou şi pentru punerea în stare de funcţionare a întregului 
mecanism al Statului, nu vom putea reduce prea mult din cheltuielile 
bugetare. 

Veniturile însă, vor scădea grozav: tara e ruinată, producţia va fi 
redusă. Vor trece decenii până ce numai stocul de vite necesare agriculturii 

precum si fabricele sau isvoarele de petrol, toata viata noastra industriala $1 
comerciala, vor ajunge la nivelul la care au fost inainte de dezastru. 

Atunci? 

Bilantul e in adevar nimicitor. Cu un venit in cazul cel mai prielnic, 
de vre’o 300 sau 400 milioane, - oricâte impozite noi am inventa — va 
trebui sa facem fata la vre un miliard si 200 milioane de cheltuieli 
indispensabile. 

Simplul fapt că astfel de fiecare cap de familie va cădea in mijlociu o 
sarcină anuală, numai pentru necesitățile Statului, de aproape 1000 lei, ne 
zugraveşte toată grozăvia acestei situații. De unde să mai luăm sumele 
necesare pentru celelalte nevoi, - pentru administraţia judeţeană şi 
comunală şi chiar pentru hrana însăşi şi întreţinerea populației? 

Doar chiar pentru vremurile <<prospere>> de dinainte s'a calculat că 
bugetul unei familii ţărăneşti în România abia dacă se urcă la vre’o 500 lei 
pe an... 

Dar, cum am spus, datoriile noastre sunt, în parte covârşitoare, 
contractate în străinătate. Prin urmare anuitatea datoriei publice, va trebui 
cu orice preţ să fie plătită. 

Spun cu <<orice pret>>, pentru că nu ne va fi ertat să recurgem la 
sursa falimentului de Stat. Statele mari pot, la rigoare, refuza plățile în 
străinătate, dar noi?... Unde găsim puterea de rezistență presiunii 
creditorilor? 

Aşa dar: nu vom avea de unde plăti, dar va trebui să plătim... 

La acest rezultat am ajuns fiindcă am dus răsboiul în condiții 
nenaturale, şi el ne’a costat relativ, nemăsurat mai scump decât pe oricare 
alt beligerant. 

E evident,că cu toată sărăcia noastră, un răsboi nu se poate duce cu 
arme si mijloace mai puţine şi mai inferioare, decât cele ce sunt la 
dispoziţia altor beligeranti. 

Ținând seama însă de situația concretă, pe noi ne'a apăsat sarcina 
răsboiului cu mult mai greu decât pe aliaţii şi pe adversarii noştrii. 

Mai întăiu nu suntem un Stat industrial, nu putem produce aproape 
nimic noi înşine pentru trebuintele rasboiului. Am fost siliți să aducem 
armamentul şi materialul necesar de la distanță fantastică, prin Arhangelsk 
sau Port Arthur, în jurul capului Bunei Speranţe. lar schimbarea de 
orientare politica din ultimul moment ne-a silit să facem comenzi în grabă, 

am plătit deci îndoit, intreit, şi chiar mai scump decât ceilalți beligeranti(nu 
mai ridic vălul asupra <<micilor defecte>> ale mecanismului nostru 
administrativ...) 

In al doilea rând, ţara noastră întreagă a servit şi serveşte încă de 
teatru de răsboiu, - nu e un petic de pământ care să fi fost cruțat. 

Intreg aparatul Statului funcţiona deci cu extreme dificultăți. 

Ce comparație mai poate fi dar cu alte tari,in ce priveşte consecinţele 
materiale ale răsboiului? 

Ducand răsboiul în aceste condițiuni am ajuns de fapt să distrugem 
aproape întreaga nostra avutie naţională: 10 miliarde de datorie publica 
fata de valoarea pământului cel mult de 8 miliarde. 

A ascunde adevărul, a nu ne da seamă de consecinţele acestui bilanţ, 
pentru fiecare cetăţean în parte ar fi un act de laşitate, şi ar împiedica 
numai trezirea conştiinţei. 

Mai poate fi vre’o mântuire? 

Un lucru e sigur şi evident: 

Fata de enormitatea sarcinei şi sărăcia resurselor noastre, România nu 
poate rezolvi numai cu propriile ei mijloace problema financiară si 
economică ce se va pune după restabilirea păcei. 

Ca să putem birui, cu timpul, formidabile dificultăți ce ni se vor pune 
în cale, se impune imperios atragerea unui enorm capital din afară, care ar 
primi această plasare, fatal foarte puţin productivă pentru multă vreme. 

Dar, numai de dragul nostru nimeni nu ne va veni în ajutor, mai ales 
în urma experienţelor trecutului... 

Interesul lui propriu poate singur determina un Stat străin să ne 
întindă mâna. Orice declamatie în această privinţă ar fi ridicolă şi inutilă. 

Acest interes nu’! poate avea însă, după acest rasboi, nici Franţa, nici 
Anglia. Cât pentru Rusia, fără să mai vorbim, de alte consideraţii, ea însăşi 
este pe pragul falimentului. 

lar noi...noi ne’am ridicat împotriva singurului Stat care era in 
măsură $i care avea şi interesul de a ne susține! 

Triste vremuri aşteaptă pe copiii noştri, pentru păcatele părinților... 

3 Septembrie 

III 


In faţa unei primejdii, o naţiune sănătoasă nu se teme de adevăr. Ea 
priveşte primejdia drept în fată, bizuindu’se pentru mântuire numai pe tăria 
ei sufletească, ştiind că minciuna ne poate da o consolatie trecătoare, dar nu 
ne poate da şi energia necesară pentru luptă. 

Constatând că cei mai multi dintre români, în urma catastrofei, pe 
care vina noastră proprie a chemat’o asupra nării, trăesc în hipnoza raiului 
de <<după răsboiu>>, care ne'ar aduce <<praznicul>> veşnic de altă dată, 
am încercat să invederez că România veche, România de <<chef>> şi traiu 
uşor nu se va întoarce. Fa a murit pentru totdeauna în ziua când 
conducătorii acestui Stat, cu o inima atât de uşoară, au aruncat'o în 
vâltoarea răsboiului. 

Pentru aceasta, am căutat să stabilesc la ce sumă se va urca datria 
noastră probabilă în ziua încheerii păcii. 

Si am ajuns la următoarele rezultate, în cifre rotunde: cinci miliarde 
de datorie contractată până la plecarea guvernului la laşi; un miliard şi 
jumătate ar reprezenta despăgubirile de diferită natură, pensiunile etc. în 
cât m'am crezut în drept să conchid că, dacă rasboiul se va prelungi încă un 
an, e mai mult decât probabil că asupra ţării o să cadă o sarcină 
formidabilă de zece miliarde. 

Natural, nu pot garanta că datoria reală nu va fi cu câteva sute de 
milioane mai mică sau mai mare. Dar, e absolut sigur, că Statul Român va 
avea de suportat o sarcină de cinci sau chiar şease ori mai mare,ca înainte 
de răsboiu(un miliard şi jumătate). 

In faţa acestei enorme creşteri a datoriei publice, ce mijloace vom 
avea noi pentru a face fata atâtor cereri sporite asupa bugetului țării? Mai 
mari sau mai mici decât înainte? 

Ce om ar îndrăsni să susțină, că pe urma ruinii ce a căzut peste noi, 
aceste mijloace vor fi mai mari? 

Dar bugetul ţării se urcă numai la vre’o 500 milioane şi înainte de 
răsboi. De unde Statul să caute noi venituri? 

Poate economia noastră națională numai cu propriile ei 
resurse,rezolvi această problemă? 

Am raspuns negativ la aceasta întrebare, şi nici să se poată răspunde 
astfel. 

Pentru aceasta n'am avut nevoe sa evaluez întreaga avutie națională. 
Nu numai pentru că nu pt avea în situația de fapt informatiunile precise 
necesare, dar şi pentru că această socoteală, din punctul de vedere, pe care 
m'am bazat, ne’ar putea uşor induce în eroare. 

Bine înţeles, am cunoscut evaluärile ce au fost făcute înainte, şi cari 
se urcă, de pilda d. I. N. Angelescu, la 26 miliarde, iar după d. N. Xenopol 
la vr'o 21 miliarde. 

Nu discut aceste evaluări, - care de altfel întotdeauna sunt 
problematice, ceeace dovedeşte chiar diferența dintre aceste cifre. Dar ele 
nu pot servi pentru scopul care ne interesează. 

Aşa, de pildă, în socoteala d-lui I.N. Angelescufigurează valori 
industriale de cinci miliarde. 

Să admitem că cifra aceasta este exactă. 

Dar, cine nu ştie, că industria <<noastra nationala>>, nu e un izvor de 
puetere pentru Stat,ci ea însăşi trdeste pe seama Statului. 

Cetitorii noştrii desigur, îşi amintesc o discutiune recentă din 
parlamentul nostru asupra fabricilor de zahăr, în care s'a dovedit că 
această industrie e intretinuta direct de Stat, cu ajutorul premiilor şi altor 
avantaje. 

Acum vr’o cincisprezece ani, am avut şi eu prilejul să arăt în Cameră, 
că ajutoarele pe cari sub diferite forma, aceste fabrici le primesc de la Stat, 
transformate în bani s'ar putea înfățișa astfel: ele primesc gratuit toată 
materia primă, Statul plăteşte şi toate salariile lucrătorilor, şi pe deasupra 
mai varsă acţionarilor, vr'o 20% asupra capitalului nominal. <Câştigul> ce 
fabricile de zahăr mai realizează din vânzarea produselor lor,rămâne ca un 
<<desert>>. 

Si totuşi, aceste fabrici de sigur trebuie să reprezinte in bilanţul d-lui 
Angelescu sute de milioane. 

Sau să luați nenumăratele fabrici de <<cuie>> şi de <<nasturi>> de 
<<decorticarea orezului>> de <<uleiuri vegetale>> etc., cari nu există 
decât grație <<avantajelor industriei nationale>> sau a vre'unui paragraf 
din tariful vamal, asigurat unui <<amic>>!... 

Toate aceste industrii, fără să discut aici politica economică ce le-a 
inspirat, sunt pentru Statul nostru o sarcină - adică o sarcină pentu 
agricultură, care e adevăratul izvor al bogăției noastre. 

Tot aşa nu pot tinea seamă de valoarea clădirilor din oraşe, pe care d. 
N. Xenopol o evaluiază la două miliarde. 

Toate acestea nu sunt valori active cari ne’ar putea servi în situația in 
care ne aflăm, ci valori inerte sau chiar negative din punctul de vedere al 
forței noastre productive reale. 

Zilele trecute <<Bukarester Togblatt>> a publicat un articol judicios 
în care pune degetul pe rana.(No.274, din 17 septembrie 1917)> 

Revizuind statisticile d-nilor Angelesu şi Xenopol, ziarul german se 
întreabă: ce garantie poate da România creditorilor e1? şi ajunge la cifra de 
18-20 miliarde. 

Cred, ca din acest punct de vedere, adica al creditorilor, socoteala 
aceasta e mai curand prea modesta. Dar din punctul de vedere al valorilor 
active, ea este cu mult exagerata. 

Sa explic aceasta afirmare cu un exemplu pe intelesul tuturor. 

lată un mosier ruinat, care se sbate în zadar să-şi plătească datoriile. 
Un palat somptuos pe care el şi 'l-ar fi ridicat în zile de slavă, este de sigur 
o garantie pentru creditorii lui, <<valoare>>, pe care trebuie sa o 
înregistreze şi statistca d-lui Anghelescu. Dar mosierului la ce il poate ajuta 
acest palat, în lupta pentru salvarea patrimoniului? Doar la lichidare...Nu 
e mai curând o nenorocire necesitatea de a-l întreţine sau în cazul contrariu 
de a-l lăsa pradă ruinii? Avem aici evident aface cu o valoare nu numai 
inertă, dar chiar negativă, care roade din produsele moşiei. 

Din acest punct de vedere şi noi, Românii, ne putem bizui mai cu 
seamă pe agricultura noastră,- restul poate numai ajuta agriculura in 
funcțiunea ei economică. 

Din cauza aceasta nam ţinut seamă,expres, decât de valoarea 
terenurilor noastre cultivabile „cari se urcă la opt milioane hectare. 

Fata de fondul acesta adevărat al avutiei noastre nationale , sarcina de 
miliarde e strivitoare, - 1250 LEI DE FIECARE HECTAR ! 

Am evaluat terenurile noastre cultivate, la opt miliarde, - ceva mai 
mult ca d. M. Serban care accepta cifra de 7.6 miliarde. Iar în ce priveşte 
averea mobiliară - am crezut că pot să nu tiu seama de ea. 

Nu era doar să mă gândesc la lichidarea regatului. 

Din punctul de vedere insa al creditorilor, putem da desigur mult mai 
mari garanţii: in toate izvoarele ce dorm inca şi mai cu seamă in munca 
acestui popor, care nu poate pieri pentru un moment de rătăcire al 
conducatorilor sai. 

Dar aceasta e si concluzia, la care am ajuns: numai un mare capital 
străin care să puna în valoare toate puterile latente ale acestui pământ şi ale 
acestui neam, ne poate ajuta să rezolvim problema. 

Pentru aceasta însă se cere o îndrumare a vieţii noastre naționale pe 
alte căi. 

Numai cu mari jertfe, cu muncă nepregetată, cu suferinti negraite, 
putem ajunge la liman. 

Si nădăjduesc că vom ajunge —dar <<paznicul>> s'a dus pentru 
totdeauna. 


Să nu căutăm dar a ne însela pe noi înşine. 
22 Septembrie 


XI 


BILANŢUL... 


E trist bilanţul acțiunii noastre. 

Am pornit la răsboiu. 

Impotriva unui tratat de alianță care ne leaga onoarea de Stat; 

Impotriva politicii noastre tradiționale, consacrate de toți bărbaţii de 
seamă ai neamului, din generaţiile trecute; 

Impotriva Constituţiunii, care cerea un vot al Corpurilor legiuitoare 
pentru a îngădui trecerea armatelor ruse pe teritoriu naţional, 

Impotriva hotărîru unanime a primului Consiliu de Coroană ; 


Impotriva majorităţii celui de al doilea Consiliu. 


Plecând de la conceptiunea imorală a unui răsboiu <<fara rizic şi 
sacrificii>>, am călcat în picioare toate obligatiunile noastre de Stat, dar şi 
toate interesele noastre economice şi politice şi ne-am aliat cu Imperiul 
Tarilor, a cărui victorie nu numai că ar fi însemnat o primejdie pentru 
întregul Orient european, şi pentru temeliile democratice ale civilizatiuni 
pe continent, dar şi o agonie pentru Statul şi neamul românesc. 

Am pus armata la ordinele sugrumătorilor popoarelor oprimate 
vecine, uitând şi legăturile noastre istorice, şi perspectivele viitorului, şi 
îndatorile noastre fata de noi înşine, ca neam care caută el însuşi să-şi poată 
afirmea plenitudinea vieți nationale. 

Intr'un moment istoric, care poate nu ne va mai fi dat să-l întânim in 
cursul veacurilor, când puteam avea un mare rol în Istoria 
mondială, înscriind o pogina glorioasă în cartea neamurilor: cand am fost 
chemați să contribuim la organizația politică definitivă a acestui colt al 
Europei şi să ne afirmăm ca Statul de frunte şi centrul de gravitatiune 
pentru națiunile din  Balcani-noi am trecut peste toate posibilitatile ce 
zăceau în situația noastră geografică, pentru un rol odios de unealtă a 
expansiunii ruseşti. 

Si mai presus de toate, în numele idealului national, am inagurat o 
politică de înjosire şi de renunțare, de închinare înaintea siluitorului, uitând 
rana încă deschisa a Basarabiei. 

Si am înstrăinat pe veci milioanele de romani, ai căror părinţi, alături 
de parintii nostri, intr'un şir nesfârşit de generații, au muncit şi au sângerat 
la zidirea Statului acestuia. 

Si am risipit în zadar sute de mii de vieți nepretuite şi am sămănat 
ruini peste ruini... 

Ce ameteala a prins pe conducătorii Statului românesc, în ce vârtej 
năpraznic l'au pravalit? 

Dar răspunderea nu o poartă numai conducătorii. Ori cât de mare ar fi 
vina lor, nu trebuie să ne punem la adăpost de răspundere şi noi cei din 
<<clasa luminată>> toţi cei cari sunt <<ca un oraş aşezat pe munte ca să-l 
vadă lumea toată>>, toţi acei ce'şi revendică cu mândrie titlul de cetăţean. 

Acolo, în adâncurile vietei nationale, mulţimea robită pământului 
negru, credincioasă şi încrezatoare, fără răspundere ea însăşi, a avut şi are 
dreptul să ne ceară noua mai multă conştiinţa cetateneasca. 

A fi cetățean nu înseamnă numai a-ţi da votul <<partidului>>, in 
aşteptarea revarsarii<<Nilului>>... 

Dreptul cetatenesc implică o mare răspundere în faţa tuturor 
generaţiilor ce vor să vină în urma noastră. 

Si rog pe fiecare cetăţean, în fata acestui funest bilant, să-şi scrumeze 
constinta, dacă şi-a facut datoria? 

Dacă întrunirile <<actioniste>> nu răsunau de miile de <<ai nostri>>, 
cari nu se gândeau de cât să preamărească pe <<sefi>>, fără să-şi puna 
întrebarea măcar încotro aceştia duc ţara; dacă n'am fi tolerat ca simbriaşii 
miniştrilor străini să organizeze ovatiuni în fata legatiunii ruseşti; dacă 
n'am fi încurajat o presă nerusinata şi prea putin dezintersată : dacă n'am fi 
asistat impasibili la orgiile bandelor <<demnitatii nationale>>; dacă n'am fi 
îngăduit ca să fie înăbuşit orice glas care îndrăznea să se ridice împotriva 
hipnozei obşteşti; dacă am fi respectat dreptul sfânt al libertatii cuvântului, 
care este cea mai sigură garanţie împotriva rătăcirilor şi cea mai puternică 
armă de educaţie cetäteneascä; daca am fi înţeles, că opinia publica nu se 
poate forma prin urlete de piață şi cafenele ci numai printr'o discuţie 
cinstită şi liberă; dacă am fi cerut <<factorilor responsabili>> să îşi facă 
datoria in parlament şi în fata obştiei; daca...daca am fi fost cetățeni : n'am 
fi stat acum printre ruini, n'am fi trecut prin această grozavă criză 
morală.Copiii nostri ar fi putut avea o altă soartă... 

Vor ispăşi ei pentru păcatele noastre... Dar avem datoria, în fata 
groaznicului destin, să nu ne mai lăsăm ametiti de urletele inconstientilor şi 
de...şoaptele celor prea conştienţi, ci privind in fata realității amare, cel 
putin acum, în ceasul al doisprezecelea, să ne inaltam până la adevărata 
chemare cetateneasca. 

Ceeace îndurăm în clipele acestea din viata noastră, să fie cel putin 


zălogul zilelor mai fericite pentru copiii noştri... 
3 Octombrie 


XII 


RASPUNDEREA ISTORICĂ 
I.Plan greşit 
I 


Optimismul e o însuşire sufletească respectabilă in sine, cu o 
condiţie, ca el să nu se coboare la o îndărătnică ignorare a realității, numai 
pentru a hrănii iluziile. În cazul acesta optimismul în realitate, izvorăşte din 
slăbiciune intelectuală sau din lasitate morală, şi poate duce până la tocirea 
instinctului de conservare, expunându-se la toate primejdiile. Până la ce 
grad de întunecare <<optimistă>> se poate ajunge pe această cale, ne 

invedereaza psichologia <<etentistului>> română. De peste trei ani 
dureaza rasboiul; in acest rastimp armatele Puterilor Centrale au repurtat 
atâtea victorii, au reuşit să respingă peste tot invaziile inamicului, au 
ocupat vaste teritorii, şi astăzi continuă să lupte pe pământ străin. 

Dar recititi orice jurnal <<etentist>>, veţi avea impresia, că de când 
s'a început răsboiul, în fiecare zi Germania şi Austria se prăbuşesc şi se 
prăbuşesc şi se află în ajunul pieirii desăvârşite.Trec luni dupa luni, şi ani 
dupa ani, dar răsboiul nu se isprăveşte, nu moare nici Germania, nici 
Austria; mereu dau ele noi dovezi de putere vitală şi spirit ofensiv, 
acumulează un fapt mare de arme după altul. În zadar <<optimistul>> 
nostru nu vede nimic: 

Dă <<tăvălugul>> rusesc peste Hindenburg, optimistul jubilează că 
flota Etentei e la poarta Constantinopolului, care la sigur va cădea peste 
cate-va zile.Urmează studii, articole, discuţii cari învederează în ce situație 
tragică se află nemţii şi că, în urma acestui triumf decisiv al Intelegerii, 
Puterile Centrale sunt iremediabil pierdute. Dar flota este respinsă, cu 
pierderi înspăimântătoare, - nu face nimic : avem debarcarea la Galipolii; 
peste două săptămâni, absolut sigur, bizantul este în mâna aliaţilor. Şi iarăş 
o serie de studii, articole, discursuri cari devoedesc negru pe alb că după 
acest nou triumf decisiv al Intelegerii, Puterile Centrale sunt de istov 
neispravite. Au fost silite armatele franco-engleze să părăsească şi 
Galipolii? N’are nici o importanta;mai întâiu retragerea a reuşit aşa de bine, 
încât <<echivaleaza cu o victorie>> apoi ruşii sunt la poalele Carpaţilor, ca 
mâne sunt în Budapesta, Viena, Berlin, <<prin Breslau>>... Alt noian de 
studii, articole, discursuri, cântă prohodul Puterilor Centrale. Vine ofensiva 
lui Mackensen, campania din Serbia, - acum e cert că Germania şi Austria 
sunt moarte; brilianta <<retragere strategică>> rusă le-a înecat trupele in 
mlaştinile Pin kului. Apoi: milioanele de armată Engleză, Italia, <<doctorul 
Brusilov>>, Sarrail, România;- zilele sunt numărate pana la victoria 
eclatantă, mai cu seamă - <România dă o lovitura de măciucă>... 
Bucureştiul e sub puterea germană, în Rusia — revoluția şi anarhie. Dar << 
victoria finală e mai sigură de căt ori-când>>: America, Japonia, Siamul, şi 
mai ştiu eu ce alte oştiri nenumărate vin să prăpădească pe neamt... 

Si trec luni, şi trec ani, optimismul etentist primeşte lovitură după 
lovitură, dar în fiecare zi nouă soarele tot răsare, << victoria finală>> e tot 
mai << absolut>> sigură... 

Biata minte omeneasca!... 
6 Octombrie 


IT 

Tot planul de campanie al Intelegerii a fost întemeiat pe 
<<incomensurabila>> puterea militară a Imperiului rus. 

Rusiei îi era rezervată rolul principal in doborârea <<militarismului 
prusian>>. Ea a fost înfăţişată drept campionul de frunte al civilizatiunu, 
al dreptului şi al libertăţilor naționale... 

E destul să ne amintim tămâierile presei etentiste de la începutul 
campaniei, fata de << Uriasul de la Nord>>: nenumărate oşti ruse vor trece 
ca un val irezistibil, ca un <<puhoiu>>, ca un <<tăvălug>>, peste trupul 
Germaniei. Celelalte armate aliate se vor mărgini la un rol modest, - ele vor 
trebui numai să reziste, până ce lavina rusească va mătura totul în 
rostogolirea ei năpraznică. 

Mai mult decât acest limbaj, adesea lipsit de simțul demnității, 
concesiunile reale, făcute de către aliații apuseni Rusiei, dovedesc cât de 
mult pret a fost pus pe forţa ei militară în acest rasboiu. Pentru a-şi asigura 
concursul Ţarului, Anglia nu s'a sfut să renunţe la politica ei tradițională, 
să i abandoneze Persia de Nord, să consimta la imparteala Turciei, să 
accepte întinderea puterii moscovite până la Constantinopol şi Stramtori, 
să'1 dea partea leului din Asia Minoră. Franţa nu şi mai socotea miliardele 
ce curgeau în abisul finanțelor ruse; tara tuturor revoluțiilor, spre a nu şi 
supăra pe aliatul asiatic, era gata să aplaude până şi sugrumarea Poloniei şi 
a Ucrainei... 

Si vai! S'a dovedit că Rusia, în realitate nu constituie acea forța 
militară formidabilă, pe care întregul plan de acţiune a fost sprijinit. 
Această greşeală de plan a avut consecinti fatale pentru înţelegere, şi ea 
n'a mai fost reparată şi nici nu se va mai putea repara. 

Am arătat altă dată (<<V. R>>., 1915,No.7,p. 17 urm.), că 
numericeşte chiar, Rusia nu dispune de acel nemărginit rezervor de 
material omenesc, pe care şi-l inchipuia Apusul. Din cauza unei enorme 
natalitati şi mortalitati, în compoziția populației ruseşti intră relativ un 
număr îndoit mai mare de copii şi invalizi ca în Germania, în cât - <<dacă 
la o sută de locuitori, în caz extrem, Franţa sau Germania ar putea înarma 
până la 15 oameni, Rusia n’ar putea scoate din o sută de locuitori decât 
şapte sau opt soldaţi. Cu alte cuvinte, pentru Rusia e relativ, de două ori 

mai greu decât pentru Franţa sau Germania de a înarma un contingent 
determinat de recruți. Adică cele 180 milioane ale populației ruseşti, din 
punctul de vedere militar, ca rezervor de forță armată, nu reprezintă în 
realitate decât 85 milioane de populaţie franceză sau germana!>>...(loc. 
cit, p. 8). 

Astfel se explică, pentru ce Rusia, cea dintâiu dintre toți beligeranţii, 
a fost silită să cheme sub drapel pe copii de 18 ani! 

Dar puterea militară a unei tari atârnă mai cu seamă de energia ei 
economică. Dacă însă, luăm drept măsură acestei energii comerțul exterior, 
<<constatăm , că- înainte de răsboi- pentru un cap de locuitor în Germania, 
comerțul exterior se cifrează cu 385 franci, iar in Rusia numai la vre-o 39 
franci; de zece ori mai mare decât a rusului! 

<<Aşa dar, pentru Rusia numai din punctul de vedere pur numeric, e 
de două ori mai greu pentru Germania să ridice un contingent de recruți, 
dar în acelaş timp e relativ de zece ori mai greu de a preface pe aceşti 
recruți într-o armată modernă, şi de a menţine în timp de campanie 
capacitatea ei de luptă >>...(loc. cit. p. 19-10). 

Un economist rus a arătat la începutul răsboiului că fata de sacrificiile 
financiare pe cari räsboiu le cere Rusei, chiar dacă întreg venitul ei national 
ar fi destinat să le acopere- fără să lase nimic pentru populație şi alte 
trebuinti- încă el n'ar fi de ajuns! Dar răsboiul a redus încă groasnic şi 
venitul national. Am arătat întrun articol anterior că toată activitatea 
productivă a imperiului este paralizată, iar cheltuelile cresc mereu în 
proporti fantastice. 

M'am crezut în drept să incheiu articolul citat, în 1915, dupa cum 
urmează: 
<<Nici mijloace financiare, nici muniții, ca să pună din nou în mişcare 
<<tăvălugul>> rusesc, din cauza aceasta n'au de unde veni. Departe de a 
putea duce răsboiu <<până la Urali>>, pe fie care lună colosul rus se 
apropie de istovire desăvârşită. Şi prin aceasta, întregul plan de actine al 
Împătritei Intelegeri s'a dovedit irealizabil: Rusia nu poate birui>>... (ibid., 
p. 22). 

Minunea nu s'a putut face. Rusia ţaristă s'a prăbuşit, colosul se sbate 


în convulsiuni anarhice,- <<tăvălugul>> e astă-zi aruncat la <<fier vechiu 
Gus 

Dar rolul, pe care planul Inţelegerii îl desemna Rusiei nu'l poate lua 
asupra-si nimeni altul. De aici prelungirea rasboiului la infinit, fara nici un 
scop practic, Situaţia creată, prin scoaterea din luptă a Rusiei, nu se mai 
poate schimba. Revoluţia a pus capăt tuturor nădejdilor. 

Optimistul indomptabil esclamă: Dar America, Japonia!... 

Oricâte trupe ar trimite America pe frontul apusean, aceasta nu poate 
compensa prăbuşirea frontului rus, - fără să mai atingem alte considerații. 

lar dacă Ameica sau Japonia ar face chiar nebunia să transporte prin 
nemărginirea moscovită milioanele de trupe, aceasta n’ar schimba starea de 
lucruri din interiorul unei tari, cuprinse de furia anarhiei, - ceeace ar 
paraliza acțiunea oricărei armate şi ar expune-o numai la primejdia 
distrugerii. 

Asemenea expediție ar avea multe şanse să degenereze într;o 
campanie de represiune împotriva unui popor de 180 milioane în deplină 
rasvrătire. 

Prăbuşirea militară în aceste condiții ar fi şi mai grozavă. 

Destinul se îndeplineşte... 

Dar prin nici o argumentatie nu poţi face pe un daltonist sa vadă fata 


adevărată a lucrurilor... 
8 Octombrie 


II. România în faţa Istoriei mondiale 
I 


Ceeace caracterizeaza atitudinea noastra in timpul <<expectativei>>, 
în nădejdea unui răsboiu <<fara rizic şi sacrificii>>, este un fel de fatalism 
oriental care priveşte desfăşurarea evenimetelor ca şi cum acțiunea proprie 
nu poate avea nici o înrăurie asupra mersului fatal al lucrurilor. 

În loc de a-şi pune întrebarea în ce direcție România trebuie să-şi 
arunce forțele, pentru a putea pleca cumpăna răsboiului în sensul 
intereselor noastre, - în prima fază a expectativei>> guvernanţii noştri 
pândeau cine biruieşte fără intervenția noastră pentru a se arunca atunci, - 
ertati-mi cuvântul trivial dar foarte expresiv — la <<pleaşcă>>, spre a se 
prezenta la congresul păcii << la braţ cu biruitorul>>. 

Din această concepţie răsare credinţa fatalistă, că România nici într- 
un caz nu putea influenţa rezultatul răsboiului. Câtă lipsa de încredere, sub 

invalisul declamatilor desarte, in puterile naţiunii, vädeste asemenea 
atitudine la marii şi micii nostri bărbaţi de Stat, n'am nevoie sa insist. 

Prin excesul de <<abilitati>> România, la urma urmelor, a fost prinsă 
în angrenaj şi aruncată într'un răsboiu împotriva intereselor sale, şi care în 
nici un caz nu poate avea un bun sfârşit pentru noi, fiindcă nu era natural. 

România, cum am arătat de atâtea ori, nu-şi putea desfăşura toate 
puterile decât într-o singură direcție. Dar, în această direcţie, - conformă cu 
toată tradiția şi situaţia ei în complexul Statelor, - România putea în adevăr 
să arunce în cumpănă toată greutatea el. 

Cu mai putin fatalism, cu mai mult simţ al realității şi cu mai multă 
încredere în forţele noastre, îndreptate în direcția naturală, astăzi Romania 
n’ar fi fost o îngrămădire de ruini. Înălţată prin conştiinţa marelui său rol în 
Istoria mondială, respectată de toate naţiunile de care este înconjurată şi cu 
cari ar fi colaborat pentru emanciparea obştească, 

(chiar sarbii ne’ar fi datorit recunoştinţă fiindcă am fi făcut inutilă 
nimicirea lor), mărită prin realipirea pământurilor moldoveneşti bastinase, 
ea ar fi putut privi cu linişte şi încredere în fata viitorului... 


Ce blăstăm a căzut pe neamul acesta?... 
10 Octombrie 


Il 


De obicei e o muncä zadarnicä sä cercetezi <<ce ar fi fost, dacä 
n’ar fi fost ceeace a fost>>. Insä in lumina faptelor nu e greu de stabilit 
astazi rezultatele eventuale ale actiunii noastre, indreptata in directia 
naturală, fata de situația concretă a României. 

Nu trebuie uitat în adevăr, că în urma primului consiliu de coroană 
care hotarise expectativa, desi România formal îşi mentinuse o bucată de 
vreme legătura de alianţă, în realitate a fost răsturnată o situaţie, care părea 
sigură, bine întemeiată şi bine lămurită până atunci. 

Am fost legați de Puterile Centrale printr'un tratat de alianta şi 
printr'o conventiune militară. Ani de zile Statele majore din Bucuresti şi 
Viena au lucrat de acord. Rolul României era bine precizat în cazul unui 
conflict armat între Rusia si Austro-Ungaria. 

Rolul acesta se poate rezuma în două cuvinte: armata română trebuie 
să formeze aripa dreaptă a frontului comun împotriva Rusiei. 

Consiliu de Coroana a avut in ziua a 4 Agust st. N., cand mobilizarea 
în monarhia vecină era în plin curs. Se ştie că o mobilizare şi o concentrare 
odată începute după un plan, nu mai poate fi îndreptate după un alt plan. 

Ca rezultat, aripa dreaptă a frontului din Galiția a rămas în aer. 

Primele succese ale armatelor ruse în Galiţia, din Agust şi Septembrie 
1914, se datoresc mai cu seamă acestei împrejurări. 

Pot invoca în sprijunul acestei afirmări autoritare unui ilustu critic 
militar neutral. 

După ce lămureste planul concept în Agust 1914 de catre comandatul 
armatei austriace din aripa dreaptă, guvernul von Brudermann, -elvetianul 
Stegeman arată că reuşita acestui plan presupunea <<o asigurare mai 
puternica>> a propiului flanc drept, de cât aceea pe care o <<poseda de 
fapt armata a treia. Altfel corpul XII riscă la rândul lui să fie înconjurat şi 
legătura lui cu capetele de <<pod de peste Nistru tăiată >>. (<<Gecchishte 
d. Kriegs>>, I. P. 295. <<Lupta a fost astfel dată în condițiuni neprilice, şi 
<<în retragere situația strategică a fost salvată de ardeleni, <<cari resistau 
unui inamic superior, în lupte continue şi << intr’o ordine neinfranta>>. 
(ibid p. 296). 

Ardelenii au plătit pentru ca cei de dincolo nu au răspuns la apel... 

Dacă, spune autorul nostru, în urma victoriei austriace la Zamosc 
armata lui Brudremann şi-ar fi putut îndeplini misiunea şi <<ar fi rezistat 
câteva zile mai mult , - atunci << Auffenberg ar fi luat Cholmul şi 
Grubieszowul, iar <<Dinkl Lublinul (aceştia bătuseră trupele ruse din fata 
lor>>)...si campania ar fi putut fi încoronată de victori împotriva <<lui 
Russki si Brussilow>>...(ibid. p. 321). 

Câtă însemnătate a avut în economia generală a răsboiului faptul , că 
aripa dreaptă a armatei austriace a fost prea slabă şi astfel Brudermann a 
fost silit să cedeze, cu tot eroismul trupelor sale, în fata unei enorme 
superiorității numerice, expunând întregul front la învăluire, rezultă din 
urmare a juxtapositie de fapte, făcută de Stegermann. 

<<La 30 Agust biliantul ofensiv a germanilor în Apus <<ajunsese la 
punctul ei culminant. La Răsărit a fost repurtata victoria de la Tannenberg, 
iar la Zamosc şi Komorow victoria lui Auffenberg şi aceea a Arhiducelui 
<<losef Ferdinand >>. Insă in aceaşi zi la Rohatin au cazut sorții 
impotriva lui Brudermann> > ...(ibid.p. 322). 

Se impunea o noua regrupare a tuturor fortelor, un alt plan de 
companie. Galiția a fost invadată; răsboiul a luat alt caracter, trecând peste 
toate limitele în spațiu şi in timp; au început să apară mereu noi 
complicatiuni... 

Ar fi putut intervenția României să schimbe ceva in acest mers al 
lucrurilor? 

Nu e nevoie de multă discutiune în aceasta privinţă, faptele şi cifrele 
ajung. 

Dacă România îşi facea datoria de aliată, mobilizand si ea imediat 
după izbucnirea răsboiului, aripa dreaptă a frontului împotriva Rusiei n’ar 
fi fost întărită numai de armata română. 

Turcia şi Bulgaria, care din cauza expectativei româneşti izolate de 
Puterile Centrale, au putut să intre în acțiune numai cu mult mai târziu, s'ar 
fi alăturat imediat şi ele, fără împrăştiare de forte, cu toată greutatea lor, la 
acest front. 

Pot afirma, şi va veni vremea când voiu putea da toate detaliile, că 
din primele zile ale răsboiului, Turcia şi Bulgaria au si tratat în privința cu 
guvernul roman, dar au întâmpinat o indărătnică rezistenţă... 

Dar aceasta înseamnă că pe frontul oriental putea să fie aruncat un 
surplus de un milion sau chiar de un milion si jumătate de baionete... 

1.500.000 baionete mai mult, în situația descrisă de Stegemann, împotriva 
Rusiei ! 

Napoleon a spus cândva, că soarta unei campanii poate fi hotarita de 
un singur regiment sosit în ultimul moment pe câmpul de bătălie. 

Si doar şi în 1914 în Galiţia, n'a luptat împotriva austriacilor o armată 
de vulturi! 

Au fost tot aceiaşi pe care îi cunoşteam din Manciuria, tot aceiaşi , pe 
cari 1’am văzut in 1916 în Dobrogea, tot aceaşi, cari în 1917 fugiau din fata 
inamicului inferior numericeşte în Galiţia şi la Riga, cu voia sau făra voia 
<<savieturilor>>... 

Numai o enormă superioritate numerică şi flancul drept al 
adversalului descoperit, au putut da ruşilor succese vremelnice. 

Prin intrarea României în acțiune, alături de turci şi bulgari, aceste 
avantaje ar fi dispărut, graţie acelui milion de baionete mai mult, aşezate 
tocmai la flancul drept. 

Rezultatele e uşor să le deducem. 


Ti 


Răsboiului ar fi fost ispravit in câteva luni. Omenirea ar fi fost ferită 
de toate grozăviile, care au izvorit din prelungirea răsboiului şi din 
complicatiunile nenumerate născute din aceasta. 

lar România ar fi fost de mult stăpână pe Basarabia, şi avea deci 
putinţa de a-şi afirma în altă situație idealul național... 

Am stat în expectativă în 1914. 

Dar în 1915? In urma ofensivei lui Mackensen în Galiţia, când ruşii 
evacuaseră până şi Odessa şi Kievul,- unde ar fi ajuns <<tăvălugul>> în 
retrogresiunea lui triumfală, dacă România întreprindea un atac de flanc, în 
colaborare cu biruitorii dela Gorlice, Przemisl şi Lemberg? 

Atitudinea noastră a forțat imperiile Centrale de a opri ofensiva, 
pentru campania din Serbia, spre a stabili contactul cu aliaţii din Balcani. 

Am fi putut feri pe bieti1 sârbi de suprema nenorocire... 

In sfârşit, în 1916, dacă armatele Falkenheyn şi Mackensen, alături 
de oştirea noastră, se îndreptau împotriva <<Doctorului Brussilow>>, pe 
care nici ajutorul nostru nu l’a putut scăpa? Unde era acum? 

Dar chiar dacă amânam încă acțiunea noastră, şi forțele care au 
invadat România, împotriva armatelor unite ruso-române, erau libere şi 
aveau în fata lor numai pe <<Doctorul Brussilow>> singur! 

Evident că, în loc de a intra în Bucureşti şi a se opri la Siret, armatele 
imperiale ajungeau la Kiew şi la linia Dniprului. 

Revoluţia în Rusia isbucnea cu câteva luni înainte, şi noi puteam încă 
în ultimul moment revendica dreptul nostru asupra Basarabiei... 

Toate acestea nu sunt numai ipoteze arbitrare. Fapt este, că chiar cu 
ajutorul nostru Rusia a fost învinsă şi aruncată în haosul revolutiunii. Daca 
nu avea însă acest ajutor, ci dimpotrivă, armatei lui Mackesen 1 se alătura şi 
a noastră, cine se mai poate îndoi de rezultat? 

Când te gândesti ce putea să fie, şi ce este!... 

Basarabia caută acum alte căi, în afară de noi. România, în loc deo 
situație de cinste pentru rolul ei in Orient şi fata de națiunile emancipate 
din Rusia, nu e de cât o ruina...Idealul national? A!... 

In faţa Istoriei mondiale, poporul românesc va purta şi sarcina tuturor 
jertfelor zadarnice ale acestui nesfârşit măcel, din cauza defecţiuni sale... 

Ce dureroasă contribuție la bilanţul posibilităților pierdute în Istoria 
lumii!... 

9 octombrie. 

CAP. III 
„IDEALUL NATIONAL” ȘI BASARABIA 


I 
IDEALUL NATIONAL 


Un popor nu poate trai fara ideal. Prin idealul care rezuma toate 
aspiratiunile lui cele mai inalte, el afirma inainte de toate chiar puterea lui 
vitală şi dreptul la o viata mai ridicată şi mai largă în societatea națiunilor. 

Aveau dreptul răsboinicii noştri să vorbească în numele idealului 
național? 

Dar cum ar putea idealul naţional românesc să fie în contrazicere cu 
interesele vitale ale Statului român? 

Acest Stat s'a născut din suferințele şi luptele nesfârşite ale unui şir 
de generatiuni, în timp, de veacuri. Numai Statul acesta putea servi de 
punct de plecare pentru întreaga desvoltare națională a Românimii, numai 
el putea constitui centrul de cristalizare, în viitor, pentru toate puterile vii 
ale neamului. 

Cum doar o acțiune, care era necompatibilă cu interesele economice 
si politice şi chiar cu cinstea Statului român,- o acţiune care duce în orice 
caz, la slăbirea şi înjosirea, la subjugarea acestui Stat,- cum această acţiune 
a putut invoca idealul național? 

Dureroasă confuziune, fatal sofism! 

Singură această consideratiune ar ajunge pentru a tăgădui cu energie 
ocrotirea << idealului national>>, pentru catrastofa de care sângerăm. 

Realizarea orcärui ideal românesc, sau chiar numai putinţa acestei 
realizări, presupune puterea Statului român, mărirea, desvoltarea, 
prosperitatea lui,- ea nu poate izvori dintr'o acţiune care e îndreptată 
împotriva temeliilor vieţii noastre de Stat, chiar împotriva rațiunii istorice 
de a fi a acestui Stat, împotiva misiunii ce a fost menit de a împlini aici, la 
gurile Dunării. 

Dar sunt motive şi mai adânci, dacă voiti- organice. 

Pentru a şi justifica aspiratiunile oricât de înalte şi pentru a putea 
ravni la realizarea lor vr’odatä, un popor şi un Stat trebuie să dea dovadă de 
simtul de demnitate şi mândrie, şi de sănătate morală. 

Prima conditiune chiar de viabilitate pentru un Stat şi penru un popor 
este ca să ştie să'şi apere, dacă pot spune aşa, personalitatea lui fizică, 
integralitatea unității sale teritoriale. 

Ca şi un organism animal, care îşi dovedeşte sănătatea reactionind cu 
vigoare împotriva oricărei atingeri şi ştirbiri a ființei, tot aşa şi un Stat 
trebuie să ştie să reacționeze cu toate puterile sale morale şi materiale 
împotriva oricărei atingeri şi stirbiri a fintei sale fizice, a unitați sale 
teritoriale. 

Numai după această dovadă un Stat şi un popor pot fi în drept să 
cridice si alte revendicări. Căci orce << îndemnizări>> sau 
<<compensatiuni>> 1 s'ar oferi, ca pret pentru resemnare şi ingenuchiarea 
lui, toate măririle sunt aparente, fata de această lipsă de suflet, de vigoare 
morală şi trupească. 

Aceasta este o conditiune primordială pentru însăşi viata de Stat, căci 
altfel un popor nici nu poate şi nici nu merită să trăiască. 

Acest lucru lau simţit cu tot sufletul de oameni mari, Mihai 
Kogălniceanu şi loan Brătianu Bătrânul, când la 1879 a refuzat schimbul 
pentru Basarabia, ce ne a fost răpită de aliata, -pentru că ei nu voiau să dea 
sancţiunea națiunii române acestui act de violență şi de strigătoare 
nedrepte, voiau să menţină intact dreptul de revendicare şi reparatiune, - 
pentu cel dintiiu prilej prielnic. 

Basarabia a trăit lungi veacuri viata istorică comună cu restul tari, a 
luat parte la toate jertfele şi suferințele din care s'a născut acest Stat. 
Ruptura e atât de recentă, încât nu este o familie în Moldova, care să nu 
aibă reprezentanți şi peste <<râul blăstămat >>, şi încă o mare parte din 
populaţia de dincolo dupa /egile noastre, ar putea reclama ori când 
cetăţenia românească, fără să aibă nevoie de votul Corpurilor legiuitoare. 

Si acest pământ băştinaş moldovenesc e mai primejduit în viitorul lui 
mai mult ca ori care altul, şi poporul lui, suferă cum nu suferă nimeni din 
neamul nostru. 

Alianţa cu Rusia, abia treizeci şi cinci de ani după acest act grozav de 
felonie, nu numai că implică atitudinea de sclav, care sărută mâna ce l'a 
lovit, lipsa simțului de demnitate şi de mândrie națională, dar acordă 

rapitorului sanctiunea refuzată de marii Kogălniceanu şi Brătianu, ea 
înseamnă renunţarea pe veci la cele două milioane de suflete româneşti, ai 
căror strămoşi, ca ostaşi ai lui Ştefan cel Mare şi au semănat oasele pe toate 
câmpurile noastre de glorie. 

Dacă în Franţa cineva ar fi propus alianţa în acest răsboi cu Germania 
împotriva Anglei de sigur, ar fi căzut sub oprobiul public. 

Dar Franţa a pierdut Alascia şi Lorena cu nouă ani înaintea noastră, şi 
le’a pierdut în luptă dreaptă, nu prin lovitură dela spate data de un aliat. Şi 
Alsacia şi Lorena au fost numai provincii cucerite alta-data de către Franţa, 
locuite în mare parte de germani, şi nu au atât însemnătate pentru ea din 
ori-care punct de vedere, ca pentru noi străvechiul pământ al arcasilor lui 
Ştefan şi al lui loan Vodă cel cumplit. 

<<Compensatie >> pentru înjosirea şi călcarea dreptului sfânt din 
1879?<<Indemnizarea>> pentru țarina Moldovei unde fie care faramitura 
este stropită de sângele strămoşilor? Trocare de suflete româneşti, pentru 
ori ce ținut ar fi? Acesta poate fi punctul de plecare pentru realizarea 
<<idealului national>>? Cum se poate scăpa din vedere perspectivele? 

Si credeți că un popor care acceptă astfel de târg şi'ar putea păstra, ar 
merita să păstreze orice teritorii şi populaţii ar dobândi cu acest pret? N’ar 
trăi ca o slugă nemernică câtă vreme numai mila şi .. disprețul stăpânului 
va îndura? 

In ce abis moral trebue să fie căzută acea generatiune care ar putea 
lua drept <<ideal national>> argintni lui Juda? 

<<Ideal national>>!...Va rămâne pentru veci ca simbol al acestor 
vremuri, acel predicator al <<idealului national>>, din Senatul român, care 
a blăstămăt pe cei ce nu’si pot rupe din inimă Basarabia... 

Si nu s'au prăbuşit singure de pe piedestalul lor satuile lui 
Kogălniceanu şi Bratianu!... 

A! Puteţi să ridicați pana în cer rugul pentru aceia a căror cunostiinta 
n'a primit complicitatea acestui atentat împotriva fiinti1 morale a neamului- 
nu veţi arde ruşinea acelor zile!... 

Un popor poate aştepta veacuri, în lupte şi suferinti, ziua realizărilor, 
- dar în momentul în care cu inima uşoară, ar primi o asemenea concepție a 
idealului,- toate căile viitorului ar fi pentru veci închise. 

Din fericire, poporul cel mare şi sfânt nu este vinovat de această 
rătăcire. Din adâncimile lui se vor ridica alte suflete, alte caractere, care 

vor trasmite generaţiilor viitoare candela vieţii,- care a putut fi o clipa 
învălită de noapte, dar nu s'a stins... 

Să nu pomeniti dar în deşert numele sfânt al idealului. 

Cei de mâne, uitând vremurile de întunecare, vor găsi cărarea lui. 


1 octombrie. 


Il 
AUTONOMIA BASARABIEI 


Basarabia reclama autonomia. 

Când am cetit această telegramă, am simţit tot ce tulbură astăzi 
sufletul românesti de peste Prut . 

Această tara românească, aşa de străină de tot restul imperiului 
moscovit, această tara ai cărui strămoş au trăit veacuri viata obştească cu 
toți moldovenii, - acum când Rusia este pe pragul descompunerii, reclamă 
autonomia, numai autonomia! 

Si cum ar putea revendica basarabenii mai mult? 

Românii sunt aliați ai imperiului- şi se aliaseră cu 7aru/...In 
Parlamentul român li s'a aruncat in fata celor de peste Prut: <<Basarabia 
>>? Cine vorbeste despre ea este un vândut>>.... 

Si Basarabia reclamă numai autonomia... 

Si poate vom vedea pe soldații României libere venind în văile 
Nistrului să dea ajutor soldaților lui Kerenski pentru restabilirea ordinei şi 
pentru apărarea integrităţii teritoriului rus. 

Si mă gândesc, dacă astăzi România n'ar fi fost în acel lagăr, cine 
ne’ar putea refuza Basarabia noastră, izolată de Moscova de către Ucraina, 
care şi ea paseste spre izbăvire de sub jugul moscovit?... 

Ispăşirea păcatului începe, - a fost un păcat împotiva Duhului Sfânt 


8 Septembrie 

III 


DIN CALVARUL BASARABIEI 


<<Nepuntincioase de a scutura jugul vasalităţii, principatele române 
încă din veacul al XV-lea se sileau să lege raporturi regulate cu 
pravoslavnica Rusie, căutând în ea un aliat pentru lupta împotriva 
duşmanului comun>>. 

Aşa glăsueşte un istoric rus al Basarabiei (Zuzulinov:<<Schita 
istorică asupra Basarabiei>>, Almanahul <<Basarabet>>, Moscova 1903, 
p. 91 In ruseşte). 

Cesiunea Basarabiei prin tratatul dela Bucuresti din 1812, ar fi fost un 
succes al aliatilor prin care a fost smulsa de sub vasalitate cel putin o parte 
din populaţia Moldovei. 

Aceasta a fost doctrina oficială a guvernului rus, pe care şi astăzi o 
veți găsi repetată la zile mari. 

Prin ce minune dar Basarabia<< emancipata>> în 1812, s'a trezit sub 
un jug care nici nu putea fi asămăluit cu vasalitatea anterioară? Căci nici un 
basarabian, în cursul veacului de oblăduire rusească, nu ar fi putut ghici că 
e un <<emancipat>>. 

Acesta este rezultatul unei lungi evolutiuni, care nu şi-a găsit încă 
istoricul, şi e greu să înţelegem starea actuală din Basarabia, dacă nu-i 


cunoaştem trecutul. 
ok ok 2 


Răsboiului din 1806-1812 Rusia nu-l purta împotriva principatelor 
române,- dimpotrivă le considera ca <<aliate>>, după cum spune şi 
istoricul rus citat mai sus. Prin urmare, tratatul din 1812 nu putea avea de 
rezultat cucerirea Basarabiei, partea cea mai mare a Moldovei, - un Stat 
vasal dar autonom în baza vechilor tratate, pe care Rusia îl considera ca 
aliat,- ci doar numai emanciparea ei din vasalitatea <<duşmanului 
comun>>. 

La început chiar se stabileşte în Basarabia un regim care caută să 
justifice doctrina <<emancipari>>. Aşa, primul guvernator numit de ruşi în 

Basarabia e un boer moldovean, <<Scărlat Sturdza>>; lui 1 se alätureazä un 
sfat, alcătuit aproape exclusiv din boerii locali, si printr'un şir de ucaze 
imperiale se asigură provinciei caracterul ei national, păstrarea limbii, a 
legilor şi a obiceiului pământului , în toate ramurile de administrație. 
(Manifestul din 5 Agust 1812, Ucazele din 31 Mai 21 Agust 1813; v. 
Colectiunea legilor ruse No. 25199, 25393, 25441). 

Astfel d. Zuzlinov e îndreptățit să spună că << ocârmuirii Basarabiei i 
s'a dat infatisarea divanului moldovenesc, prin admiterea în sânul lui 
aproape exclusiv a <<boierilor pamanteni>>, şi prin lăsarea în vigoare a 
obiceiului <<pamantului>>. (Ibid. p. 115). 

Ca sa fie subliniat şi mai bine acest caracter de emancipare a unei 
parti din Moldova, Mitropolitul Moldovei, Gavril Bănulescu, a fost invitat 
să - şi mute sediu din laşi la Chişinău, ceea ce acesta a şi făcut. 

ok ok ok 

E adevărat, că abia peste un an după tratatul din Bucuresti au şi 
început să se tulbure rapoartele: în, locul pământeanului Scărlat Sturdza e 
numit ca guvernator un general rus, cu numele Harting,- prima ştirbire a 
doctorinei de emancipare. Harting îndată şi începe lupta în contra 
<<regimului pământean>>. 

Dar aceste <<turburări>> se pot explica şi prin împrejurările 
extraordinare, prin cari trece atunci Rusia: invazia lui Napoleon, şi toate 
cele ce i-au urmat. 

In această primă fază a istoriei Basarabiei de sub ruşi, <<moldovenii 
emancipati>> au dat dovadă de oarecare, energie şi tenacitate. 

Patru ani au luptat boerii pământeni, în frunte cu Mitropolitul Gavril 
Bănulescu, înaitând suplici şi plângeri Imperiului şi miniştrilor din 
Petersburg, până ce ea a fost încoronată de succes: în 1816 a fost îndreptat 
generalul Harting, iar la 29 Aprilie 1818 se hărăzeşte ţării un <<Statut 
organic>>, prin care 1 se recunoaşte caracterul national şi se menţine 
organizația distinctă de restul Imperiului, pe baza << obiceiului 
pământului moldovenesc> >. 

Acest mare monument al dreptului public basarabean - o adevărată 
Constituţie autonomă - e chiar promulgat nu numai in limba rusă, ci şi în 
cea "moldovenească". Ceeace este şi natural în doctrina 
<<eamancipari>>. 

Titlul oficial al acestui act legislativ este (citez, bineinteles textul 
original molodenesc): <<Aşământul obrazovaniei oblastii Basarabiei”. 
Adică: aşământul pentru organizarea teritoriului (s'a preferit evident 
crearea de neologisme din rădăcini slave). 

Rescriptul Imparatului Alexandru I (iarăşi şi în româneşte sau cum 
se zice şi astăzi in Rusia, în <<moldoveneşte> >, către primul şi...ultimul 
<<vice-rege>> al Basarabiei autonome), lămureşte astfel principiile 
fundamentale ale Constitutiuni1 hărăzite Basarabiei, şi însăşi necesitatea 
acestei Constitutiuni (citez dupa publicatiunea oficială din 1818): 

<<Aceste (din nou alcatuiri) slujesc singuri loruşi de <<credinta, şi 
vor fi împlinite întocmai şi cu sporire, fiind <<marturisiri cele drepte si din 
curată inimă dorinti ale locuitorilor oblastii acestea. 

Eu am voit să văd această dorinţă împlinită prin mijlocirea punerilor 
la cale ce incredintez Dumnitale acum de a le aduce în lucrare, şi cari 
nădăjduesc că vor veni la starea înfloririi sub ocrotirea ocârmuirii ce se 
osebeste cu slobozenia pravilelor ei. 

"Oblasta Basarabiei îşi păzeşte a sa închegare de norod (adică: 
națională. C.S.), pentru aceia îşi primeşte şi obsebit „chip de 
ocârmuire>>... 

Acest regim national (pastreaza<<inchegarii de norod>>) şi liberal 
(de slobozenie), -glăsuieşte mai departe rescriptul Impăratului Alexandru I, 
-trebuie să folosească tuturor locuitorilor,<<fară deosebire de stare>>, 
fiindcă „ei sunt obosiţi de giugul ce demult au fost pus asupra lor prin 
lăcomie şi necunostiinta(sic!). Acea statornornica şi tare priveghere a 
ocârmuirii trebuie să răzăme spre a fi ei slobozi de un asemenea cumplit 
rău>>. 

Aceste principii de organizare învederează că la 1818, în Constituţia 
octroiată Basarabiei, a triumfat pentru moment doctrina <<emanciparii>> 
unui popor <<aliat>> de sub puterea <<duşmanului comun>>. 

Pentru caracteristica Constitutiunii însăşi e destul să spunem aici, că 
ea vădit a servit de prototip Regulamentului organic, introdus în principate 
cu 14 ani mai târziu, dar că a fost mult mai liberală în fond , -precum şi 
Țarul Alexandru I. a fost mai liberal decat fratele sau Nicolae I. In capul 
țării e pus un vice-rege, care are situația analoagă cu Domnul, şi un 
<<Verhovni Sfat>> (adică Sfatul suprem sau chiar suveran), -adunarea 

electivă, -asemănătoare Divanurilor din principate,-care exercită nu numai 
functiuni legislative, dar chiar şi puterea constituțională pentru Basarabia! 
* 

In principiu se menţin în vigoare toate legile Moldovei, dar principiul 
electivitatii se introduce nu numai în organizaţia administrativă, dar şi in 
acea judecatoreasca! 

In sfarşit, spre a completa fizionomia acestei organizatiuni e destul 
să spunem, că in prima secțiune a Aşământului,-întitulată <<Pentru cele 
mai întaiu temelii la obrazovania ocarmuirii politicesti din läuntrul a 
oblastii Basarabiei, -se dispune expres menţinerea intactă a<<legiuirilor şi 
a obiceiurilor Moldovei>>, şi că în toate dregătoriile publice <<se întareşte 
intrebuintarea limbii moldoveneşti pe temeiul si spre întărirea drepturilor 
„a pronomiilor (privilegiilor) şi a legiuirii locului, acele cu multă 
milostivire lăsate pentru deapururea Olastii Basarabiei>>. 

Aceasta Constituţie pământeană, atât de liberală pentru vremea ei, 
aşeza Basarabia fata de Imperiul rus, în situaţia analoagă Regatului polon 
(dupa congresul din Viena) şi Ducatului Filandei „cărora li s'au hărăzit 
Constitutiuni tot sub Impăratul Alexandru I. 


* 


Dar....în Basarabia ea n'a fost respectată decât câtă vreme a trait 
acest imparat: la 1825 a fost desființat <<Sfatul suprem>>, la 1828 tot 
<<Aşământul>> a fost dat lo o parte...La 1847 predarea limbii româneşti a 
fost oprită şi in ultimele şcoli în cari mai rămăsese... 

<<Oblastia>> Basarabiei a fost transformată intr’o simplă 
<<gubernie>>. Pentru simpla întrebuințare a limbii româneşti amenințau 
închisorile şi Siberia... 

Basarabia a intrat într'o noapte nesfârşita de reacțiune şi opresiune... 

<<Când te gândeşti, -spune directorul primei gazete româneşti din 
Chişinău, întemeiată după revoluția din 1905, def. E. G. Gavrilita. -cu ce 
regularitate, cu ce mişelie sistematică, treptat se tot strângea şurubul, cum 
se răpeau unul dupa altul drepturile cele mai sfinte, în fâşii nesimţite, -iar 
adesea, când națiunea noastră se indigna, începea să se agite, chiar cu 
brutalitate şi cinism, dar...alaturi innaltele gratii - cruci şi cordoane... lar 
sărmanul popor obijduit se putea mângâia numai cu vorba rusu-i 

porc!....(Citat în Viaţa rom.”, 1906, No. 4 p. 129, în articolul 
subsemnatului, iscălit cu pseudominul M. Costea). 

Prin acest calvar, Basarabia, din tara <<emancipată>> s'a trezit 
<<anexată>>, şi sub un jug înmiit mai crunt decât acela, pentru scuturarea 
căreia ea chipurile <<se aliase>>, cu marea Impärätie liberatoare... 

Voiu reveni asupra diferitelor momente dramatice ale acestui proces. 


17 Octombre 
IV 


CIMITIRUL 


Româma nu e despărțită de Basarabia, decât printr'un pârâu, - 
<<Prutul, râu blăstămat >>, cum îl cânta poporul basarabean, -un pârâu 
care multe sute de ani nu juca nici un rol în viaţa poporului, şi pe care în 
timpul verii pe alocurea îl pot trece găinile.... 

Dar acest pârâu, mai bine de un veac, a putut să despartă atât de 
adânc o parte însemnată a poporului român, încât în România, desigur, sunt 
informatiuni cu mult mai exacte asupra Indo-Chinei sau a Paraguaiului 
decât asupra Basarabiei, -iar în Basarabia se cunoaşte şi mai puţin 
România... 

Si cum ar putea fi altfel? Dacă censurii ruseşti îi venea în ajutor şi 
indiferența desăvârşită a celor din Regat? 

Suntem foarte nationalisti <<Liga nationala>> se preocupa de 
românii din Istria, din Macedonia şi chiar din Bitinia, ducea campanii 
violente pentru toate <<cadriaterele>> din lume, -dar cine s'a interesat 
vr’ odată de Basarabia? 

Dacă acolo a pătruns puţină lumină, ea s'a datorit cum a spus odată 
un profesor foarte nationalist din Iasi jidanilor cari au făcut revoluția din 
1905, nu acțiunii patriotilor romani... 

Măcar un serviciu de informatiuni n'am avut, în'cât veştile 
telegrafice din Moldova în Basarabia, şi de acolo în Moldova, veneau via 
Viena-Berlin-Petersburg, cu întârziere, de 4-5 zile, deşi între Iasi şi 
Chişinau nu e drum mai mult de 2-3 ore în tren. 

De la transformarea în << gubernie >> şi până la revolutia din 1905, 
Basarabia a fost uitată de Dumnezeu şi de oameni.... 


88 


Cu toata politica de rusificare violenta, cu toata groaznica opresiune, 
ea însă nu şi-a pierdut caracterul de pamânt românesc. Dar ce fel de viata e 
acolo? Cum au putut trăi românii basarabeni, << sub umbra vulturului cu 
două capete >>? 

In întunerecul satelor uitate, ţăranii de gloata trăesc de azi pe mâne, 
muncesc pământul, îşi plătesc darile, trec prin furcile administratorilor şi 
judecătorilor ruşi de toate gradele, îşi trimit pe feciori la oaste, -fiindcă, << 
împăratu nostru >>, care este undeva departe şi are atâtea neamuri sub el, 
are nevoe de oaste multă. Şi generație trece aşa după generatie...Ei ştiu ca 
sunt << moldoveni >>, se simt chiar mândri că sunt <<moldoveni>>, -<< 
români >> îşi zic numai spre a se deosebi de toată surtucărimea care se 
ridică deasupra lor, căci în numărul<< românilor >> ei nu coprind pe boerii 
<< moldoveni >>. 

Feciorii venind din oaste, - din Polonia sau Caucazia, le povestesc 
câte neamuri ciudate locuesc în << împărăție >>, le spun câteva cuvinte 
învăţate printre străini, - şi apucând coarnele plugului, iute uită cuvintele de 
comandă învăţate în cazarmă; dacă luaseră parte la vre-un răsboiu, - 
negresit, <<pentru cruce >> şi << pentru Impäratu nostru >> (în caz de 
războiu ei fac parte din vestita divizie XIV, << a lui Dragomirov >>), îşi 
povestesc vitejiile lor, ale moldovenilor, şi sunt mândri de aceste viteji. În 
memoria poporului aceste vitejii se confundă cu cele de alta dată, sub 
Ștefan- Vodă, care a construit, pentru ei, toate bisericile vechi şi toate 
ruinele de cetăți. Razasii păstrează cu sfințenie nişte hârtoage vechi, - cari 
si ele sunt toate de la << Stefan-Voda >>, dar <<nimeni nu le mai poate 
con?) 

Pentru această masă de două milioane de suflete Regatul roman nu 
exista, până la acest răsboiu, şi mai cu seamă înainte de revoluția din 1905, 
de cât ca o confuză amintire despre o tara de <<peste Prut >>, prin care 
feciorii din oaste au trecut cu <<divizia noastră >> într'un răsboiu (au fost 
atâtea rasboaie!) şi care e locuită tot de << moldoveni ca ai nostri >>, dar 
cari nu sunt sub <<împăratul nostru >>, cari cunosc şi ei pe <<Stefan-Voda 
>>, au biserici, cetăţi şi hartoage de la el... 

Deasupra acestei masse sunt, în primul rând -<<boieriui >>. 

Unii din aceştia poartă nume vechi << moldoveneşti >>, alții nişte nume, 
cari sună străin pentru urechea tăranului; dar şi unii şi alţii în relațiile lor de 

familie şi în viata lor publică vorbesc exclusiv în limba rusă sau poloneză, 
şi îndestulătoare, în relațiile cu slugile şi muncitorii la moşie. 

Pentru această <<elită socială >>, - cu extrem de puţine excepţii, - 
Regatul român nu prezintă nici un interes, ca un mic Stat << balcanic >>, 
care şi-a însuşit o Constituţie, a desfiinţat titlurile de nobleta, şi a 
proclamat, - <<din maimutarie şi fatarnicie >>, -egalitatea tuturor in fata 
legii, << care nici odată nu se poate >>... Telegramele venite prin Viena, 
Berlin şi Petersburg, îndestulează toată curiozitatea: la minister acolo vine 
din când în când un purtător de nume cunoscut, un Catargiu, un Sturdza, un 
Cantacuzino sau se alege preşedinte de Cameră un Rosetti, - din << familia 
mareşalului judeţului X >>. 

Aceştia, de cele mai multe ori, n’au auzit nici despre Alecsandri, nici 
despre Eminescu, -cu atât mai puţin despre Coşbuc, Creangă, Vlahuţă sau 
Caragiale. Si din aceştia, mai cu seamă, se recrutează cadrele partidului << 
adevaratilor ruşi >>şi căpeteniile << bandelor negre >>, cari au creat 
numelui moldovenesc o tristă celebritate în Rusia... 

La mijloc între aceste straturi ale societății din Basarabia, se află 
negustorul din oraşele înstrăinate, << jupanul >>, care vorbeşte destulă << 
moldovenească >>, ca să poată cumpăra de la ţăran produsele lui la târg, şi 
destulă rusească, ca să le poată revinde la Odessa.Aceştia îşi aduc aminte 
despre existenţa unui Regat român, doar după vr'un << pogrom >>... 

În afară de aceste elemente sociale de căpetenie, sunt preoţii săteşti, 
cari trăiesc în contactul aproape exclusiv cu ţăranii << moldoveni >>, atât 
de refractări ori-cărei rusificari; - preoţii trebuie să le vorbească în limba 
lor, şi o cunosc mai cultivată din cărțile bisericeşti, ce mai păstrează prin 
sacristii. Vin apoi la rând şi răzăşii, săteni mai ridicaţi „cari au trecut prin 
şcolile ruseşti, şi au utilizat aceasta pentru a învăta să ceteasca şi cärtile 
vechi, mâncate de soareci în sacristiile. Vin apoi la rand şi răzăşii, săteni 
mai ridicați, cari au trecut prin şcolile ruseşti, şi au utilizat aceasta pentru a 
învăta să cetească şi cărțile vechi, mâncate de şoareci în sacristiile 
bisericeşti. Aceştia ştiu că sunt << Români>> , adună cu sfinţenie toate 
ştirile ce le pot veni de << dincolo >, şi strâng prin fundul lăzilor, alături 
de vechile hrisoave domneşti şi câte un volum de poezii sau nuvele, cine 
ştie cum rătăcit din România. 

Printre copiii popilor de tara şi ai răzăşilor, cei << cu carte >>, din 
când în când se naşte câte un curent mai naţionalist, - sub înrâurirea 

mişcării revoluţionare ..rusesti! Curent nationalist , -in care înainte, şi 
multa vreme, nu se putea descoperi nici un gand de deslipire de Rusia, ci 
numai se manifesta dorinţa de apropiere de massa cea mare a poporului 
care nu ştie de cât << limba lui >>. Atunci se aude câte o revendicare 
timidă a şcoalelor naţionale pentru <<singurii robi din lume, cari nu au voe 
nici să citească o carte în limba lor >>, cum a putut spune odată d. Take 
lonescu.. Atunci se naşte şi câte o agitaţie surdă pentru păstrarea serviciului 
bisericesc în româneşte... 

Ochiul vigilent al administraţiei ştie la vreme să pătrundă astfel de 
curent şi să-l strângă înainte de a fi luat vre-o proporție îngrijitoare... Odată 
mai mult, câțiva fu ai Basarabiei morți prin închisori sau in Siberia, câțiva 
siliți să fugă << dincolo >>,-şi toate reintră în ...ordine şi linişte... 

O noapte fără nici un luminiş ,-<< un cimitir de doua milioane de 
suflete >>... 

Prima licärire de lumină şi viata a venit numai în urma revolutiunii 
din 1905. 

Atunci de odată s'a simțit că în Basarabia trdesc încă aproape două 
milioane de << moldoveni >>. 


22 Octombrie 


V 


BASARABIA ȘI REVOLUŢIA DIN 1905 


În urma înfrângerii din Manciuria, în 1905, Rusia <<a ieşit din 
tatani >>. Toate clasele sociale şi toate grupurile etnice din imensul 
Imperiu s'au răsculat. Greva căilor ferate, ca şi greva funcționarilor 
telegrafo - poştali, timp de trei săptămâni au paralizat cu desăvârşire întreg 
mecanismul de Stat . Un manifest imperial din17 (30) Octombrie 1905 a 
fost silit să făgăduiască introducerea unui regim constituțional. 

Atunci pentru prima oară după abrogarea <<Aşamântulului >> lui 
Alexandru I, cârmuitorii din Rusia şi-au dat seama, că au a face în 
Basarabia cu o ţară românească. 

Manifestul imperial a trebuit să fie tradus pentru basarabeni în << 
moldoveneşte >>; guvernatorul, prefectii, şi alti agenți administrativi au 
trebuit să se adreseze către popor prin publicatiuni tipărite în limba lui; mai 

multi advocati, doctori, preoti, au cerut autorizatia sa scoata gazete 
<<moldovenesti >>, - <<Basarabia >> defunctului Em. G. Gavrilitä a şi 
aparut indata ; de peste granita au inceput sa vina, pentru prima oara sub 
stăpânirea rusească, cărți şi publicatiuni periodice româneşti; << zemstvele 
>> au început să stărue ca legea să autorizeze deschiderea de şcoli 
<<moldovenesti >>, în sfârşit , abia câteva zile după manifest, în Chişinău 
are loc o întrunire publică românească , în care se pun bazele << societății 
moldoveneşti pentru răspândirea culturii naționale >>, sub preşedinţia 
mareşalului judeţului Chişinău, defunctul P.V.Dicescul. 

Toate acestea , la început, fără un gând de separatism, fiindcă pe de o 
parte elementele conservatoare dintre românii basarabeni n'ar fi voit să 
renunţe la privilegiile clasei nobiliare , iar pe de alta, cele democratice au 
fost pătrunse în credință, că în Rusia democratică, în al cărei triumf 
definitiv credeau, poporul ar avea o situaţie superioară celei din 
România... 

Totuşi << adevărații ruşi >>, scot imediat strigătul de alarmă: 

<<Se fac încercări, - scrie organul din Chişinău Drug, din 6 ianuarie 
1906, - cari treptat pot să provoace în sufletele basarabenilor înstrăinarea şi 
uitarea datoriei lor fata de Rusia...S’a format un cerc, al cărui scop tindea 
la deschiderea de şcoli româneşti în Basarabia, predarea limbi românești 
moldovenilor , desvoltarea gustului pentru literatura românească , etc. 
Intr’un cuvant s’a făcut primul pas care fatal va aduce la antagonism şi 
separatism... Poporul are prea putin timp ca să poată învăta deodată carte 
rusească şi românească. $i desigur majoritatea va preferi să înveţe in limba 
maternă, în cea românească... Deci înstrăinarea de Rusia este inevitabilă... 
Nu ştim dacă numai în lipsă de gândire s'a format acest cerc, sau el s'a 
întemeiat sub inrdurirea discursurilor seductive ale vre-unui emisar din 
Romania>>... 

În treacăt să fie zis:scriitorul acestor rânduri se afla în acel moment la 
Chişinău, şi directorul Drugului , vestitul Cruşevan, prin rândurile 
subliniate îşi saluta astfel pe vechiul vecin de moşie părintească şi camarad 
al jocurilor de copilărie, cu care pe vremuri, împreună învățase în taină 
carte românească, înainte de a şi descoperi vocatiunea de <<adevărat rus 
Pai 

Din primele zile ale anului 1906, odată cu toată Rusia, se începe 
reacţiunea înspăimâtătoare şi în Basarabia, -reactiunea care e însoțită de o 

completa dezorganizare a vieţii : lipsa de orice siguranță a persoanelor şi a 
averiilor, atacuri cu mâna armată ziua n’amiaza mare; oameni împuşcaţi şi 
spintecati în mijlocul strazii; şi în acelaş timp sute şi mii de arestări de 
învățători, preoți, intelectuali... Pentru a colora această acțiune de 
represiune voiu cita câteva nume : D. C. Crăciunescu, (din judeţele de sud, 
fost deputat de mai multe ori în Camera românească , şi în Constituanta din 
1866...),V. D. Mircea, C. N. Bondariu, invatatorii I. V. Boslfu, V. Galatan, 
C. N. Captarencu, V. Vornicu... 

Ziarul <<Basarabia >> a fost imediat inchis, tipografia si redactia 
arse, redactorii P. Halipa şi P.Cubolteanu închişi... 

În această atmosferă s’au facut alegerile pentru prima Dumă. 

Toate elementele de opoziție au fost silite să închee un cartel de 
apărare împotriva reacţiunii sau, cum se zice în Rusia, --<< un bloc >>. Şi 
<<blocul >>a biruit în alegeri pe toată linia, în ciuda reacţiunii. 

În consiliul imperial a fost ales ca reprezentant al Basarabiei 
defunctul P. V. Dicescul , preşedintele <<Societatii Moldoveneşti >>. 

lată cum a fost salutată această alegere de << adevăratul rus >> din 
<< Drung >>: 

<<În persoana lui P. V. Dicescul, Consiliul Imperial capătă pe un 
românofil aprins, care de sigur va simpatiza cu toate autonomiile începând 
cu autonomia Basarabiei, de 1 credem, că ar fi mai /ea/ să ridice pur şi 
simplu chestiunea anexării Basarabiei, cătră Romania >>..E un denunt 
patriotic >>în toată regula... 

Cât pentru alegerile în Dumă, e destul să citez aprecierile organului 
învătătorilor asupra alegerii unuia din ei de către colegiul țărănesc, care 
trimitea în Dumă un singur deputat pentru toată Basarabia... 

<< Ţăranii basarabeni, chemaţi să participe la viata publica, au 
investit cu încrederea lor pe un învăţător, T. A. Sever ...Mare misiune cade 
asupra colegiului nostru. În Basarabia sunt peste 1.600.000 de moldoveni 
(Stastica oficială C. S.), adică vr'o 16-17% din întregul neam moldovenesc 
(adică: românesc. C. S.) şi aproape 80% din populația totală a Basarabiei. 
Din toate grupările etnice ale provinciei noastre, moldovenii, ca procent de 
ştiutori de crte, ocupă locul din urmă .De aici se vede cata nevoe au ei de 
cultură. Însă trebue să luptăm ca populaţia aceasta să fie ferită de rusificare 
si ca şcoala să contribuie la ridicarea culturii ei nationle....Cu gândul 
acesta mergi sănătos la postul tău, primul deputat al Basarabiei alesul 

poporului nostru moldovenesc>>...(Citat in articolul subsemnatului, sub 
pseudonimul M. Costea în <<Viata Rom. >>1906, No. 3, p. 473). 

Acestor nadejdi nu le-a fost dat sa se realizeze . 

Prima Duma a fost disolvata; lovitura de Stat a lui Stolypin a 
combinat o lege electorala, pe urma careia in Basarabia mandatele nu au 
mai fost accesibile decât pentru<< adevărații ruşi >>, << Societatea 
moldovenească >> a fost dizolvată. Mulţi moldoveni au luat din nou calea 
Siberiei şi au înfundat închisorile, dintre aceştia si Em. G.Gavrilita 
directorul primului ziar românesc, şi chiar 7. A Sever <<primul deputat al 
țărănimii moldovene>>... Alţii s'au refugiat in tara .Noaptea reacţiunii fără 
luminiş a început din nou să învălue Basarabia << moldovenească >>. 

Dar cu totul nu s'a putu stinge urmările anului de revoluție. Cu toate 
prigonirile, nu s'a mai putut desfiinţa cu desăvârşire presa moldovenească ; 
din cenuşa unui ziar suprimat , imediat se renăştea altul. În ajunul 
revolutiuni din 1917 tot apărea jurnalul << Cuvânt moldovenesc>> şi o 
revistă lunară cu acelaş nume. 

Dar s'a mai întâmplat ceva mai mult. 

Chiar în zilele revolutiunii, sub impresiunea grozaviilor anarhice, 
printre elementele mai moderate ale moldovenilor din Basarabia a început 
să incolteasca ideia separatiunii de Rusia şi a alipirii către România , iar 
reactiunea a favorizat aceiaşi evolutie a mentalități la radicalii dintre 
moldoveni. 

Vom vedea ce răsunet a avut în această ţară redeşteptare a Basarabiei, 


după un veac de adormire, o adevărată înviere dintre morți. 
25 Octombrie 

VI 
BASARABIA SI <<TARA MUMA >> 

Dupä un veac de cumplitä apäsare, când pärea totul mort în vechea 
Moldova a lui Stefan-Voda de peste Prut, ea îşi dovedeşte in 1905 voinţa 
de a trai ca o tara românească îndată ce mişcarea revoluționară a facut cu 
putinţă oarecare libertate de mişcare.Apar ziare şi reviste româneşti: se 
formează << societăți moldoveneşti>>: se aleg deputați şi membri în 
Consiliul imperial pe baza programului național; se naşte chiar mişcarea de 
realipire catre<< tara-muma>>; multi plătesc cu libertatea lor lupta pentru 
dreptul la viata națională a poporului din care fac parte. 

Ce răsunet are în <<tara-muma>> această <<inviere din morti>>, 
acest eveniment epocal în istoria neamului românesc întreg? 

Recititi ziarele vremii, -şi cu uimire veți constanta, că acest 
eveniment a trecut aproape neobservat... 

<<Liga pentru unitatea culturală a futuror românilor >>nu s'a 
mişcat. Chiar Academia, din care, după moartea lui Haşdeu nu mai făcea 
parte nici un basarabean, aproape n'a dat semne de viata... 

Ignoranta? Indiferenta? 

A fost desigur şi ignoranta şi indiferentă, dar a fost şi mai rău de cât 
atâta. 

Voiu cita numai două fapte. 

La împlinirea primului veac de la răpirea Basarabiei, la Iasi s'a luat 
inițiativa comemorării acestei zile triste.Si...in întrunirea convocată in 
acest scop în aula Universităţii, un profesor, -foarte naționalist, bine înţeles, 
-a găsit de cuviinţă să injure pe basarabeni, ca <<jidoviti>>...De protestat, 
nimeni n'a protestat, afară de un profesor, basarabean de origine. 

Si aceasta dată tragică a Istoriei nationale, nu prea a emoționat lumea- 
a trecut ca zi banală... 

Alt fapt e şi mai trist. 

Un veac intreg nici o legătură sufletească nu s'a putut stabili între 
<<tara mumă>>şi <<moldovenii>>din Basarabia. Aceştia nu învătau decât 
în şcoli ruseşti, nu-şi cunoşteau nici Istoria neamului, nici Istoria Statului 
roman; nu cunoşteau măcar după nume pe oamenii nostri mari, pe poeţii, 
literați şi învățații noştri. Despre toate acestea nu se poate-invata din 
şcolile ruseşti, iar graniţa era ermetic închisă pentru ori ce ziar sau carte 

românească, - care erau considerate tot aşa de primejdioase împărăției, ca 
scrierile revoluționare... 

In cursul acestui veac nu ne-au venit de peste Prut de cât câțiva 
refugiați , cari nu mai puteau sta acolo, şi au rămas pierduţi pentru tara lor. 

Dar în urma revolutiuni din 1905, o mana de tineri, ridicaţi tocmai de 
valorile revolutiunii, ascultând graiul sângelui, pentru prima oară de la 
despărțire, se înscriu la universitatea din laşi, nu pentru a face vr'o carieră 
în tara, ci pentru a învăţa limba noastră, a se inrudi cu cultura noastră, şi 
apoi să ducă la ei acasă, peste Prut, învățătura românească, şi să 
restabilească astfel străvechile legături sufletesti (cei mai multi din 
redactori ziarelor şi revistelor românesti din Basarabia se recrutează dintre 
foşti studenţi a1 Universităţii din laşi). 

Toţi acesti tineri au fost băieți şi fete de preoți, pisalti, răzăşi,- 
elementul cel mai românesc din Basarabia,- şi şi-au făcut studule 
secundare la seminar sau <<şcoala eparhială>> din Chişinău. Toţi poartă 
frumoase nume curat moldoveneşti: Loghin, Prodan, Schiopu, Nita, 
Alistar, Mata, Vântu, Ceapă, Băltagă, Halipa, etc. 

Dar mentalitatea lor, desigur, se deosebea mult de a celor din ţară, 
atât din cauza despărțirii seculare, cât şi din faptul că numai o revoluție le-a 
putut deschide porțile şcoalelor din vechia capitală a ţării lor. 

Aici au gasit însă o atmosferă, în care se premărea prigonitorul lor de 
acasă, celebrul Crusevan, fiind că era... antisemit...! 

Mi-i ruşine să povestesc, cum au fost primiţi aceşti tineri... 

Destul să spun, că Profesorii<<nationalisti>>, din Iasi şi Bucuresti, îi 
veştejeau prin publicitate ca jidano-ruşi, şi îi amenințau... cu bătaia... (v. 
<<Neamul Românesc>>. No. 65 din 1906) 

Astfel multi din aceşti tineri, indignati şi indurerati au plecat din nou 
să înveţe în şcoli ruseşti... 

Am relevat la vreme faptul, dar... nimeni nu s'a simţit revoltat... 

Cei mai multi însă din tineretul nationalist al Basarabiei au înţeles ca 
nici ţara, nici neamul nostru, - al lor, - nu sunt responsabili pentru faptele 
câtor-va maniaci. Şi-şi urmau lupta,- în mijlocul unei reactiuni feroce, - 
lupta grea pentru redeşteptarea <<moldovenilor>>. 

Aveau o nădejde. Cunosteau foarte bine legăturile noastre 
internationale,- chiar ziarele ruse aveau grija să-i țină în curent. Aceste 
elemente naționaliste îşi dădeau seama de inevitabilitatea conflictului armat 

dintre Rusia şi Puterile Centrale şi nu puteau fi înşelate în ce priveşte 
puterea militară reală a Rusiei. 

De acolo trebuia să le vină mântuirea... 

Răsboiul, mult aşteptat, a isbucnit... 

ŞI... 

Ziarele ruseşti abundă în descrierea bacchanalelor rusofile din 
Capitală, a ovatiunilor <<populare>> în fata legatiunii ruse, a glorificării în 
ziare şi in Parlament a <<Impăratului visător>>...Până şi discursul 
senatorului român, care a aruncat epitetul de <<vanduti>> tuturor celor ce 
mai indrazneau să pomenească numele Basarabiei, nu le-a fost cruțat... 

Si România, -<<tara mumă>> dela care trebuia să vină mântuirea, s'a 
aruncat în sfârşit cu entuziasm în braţele sugrumătorului secular... 

Vă dati seama ce a trebuit să se petreacă în sufletul celor ce-şi pusese 
toată nădejdea în noi?... 

Si iată, în Rusia isbucneste din nou revoluţia. Din nou se ridică fatis 
<<partidul moldovenesc>>, care revendică autonomia teritorială a 
Basarabiei, şi... tratează unirea... cu Ucraina!... 

Si aveţi îndrăzneala să ne vorbiti despre <<idealul national>>? 

Cine poate ispăşi acest păcat? 

Voiu arăta altădată că basarabenii au mai multe drepturi de a 
revendica sprijinul României, decât oricare altă ramură a neamului 


românesc. 
26 Octombrie 


VII 
DREPTUL BASARABIEI ASUPRA ROMÂNIEI 


Românii din Basarabia nu prezintă pentru noi numai un interes ideal, 
pentru că fac parte din aceeaşi națiune. 

Dar Basarabia veacuri îndelungate a făcut parte integrantă din 
Moldova, şi a trăit toată viaţa ei istorică împreună cu restul României. 
Strămoşii basarabenilor au muncit, au luptat în cursul acestor veacuri, 
alături de români din Regat. Nu există un bulgăre de pământ din toată 
Moldova, în care să nu fie amestecată şi câte o fărămitură din oasele şi care 
să nu fie stropit şi de o picătură din sângele basarabenilor. 

Statul roman, prin urmare, ca rezultat al evolutiunii istorice la care au 
contribuit toate generatiunile stinse, este zidit in colaborare cu stramosii 
basarabenilor de astazi. 

Niciodata nu ma voiu obosi sa reamintesc acest fapt. 

Pentru ca el afirma dreptul istoric al Basarabiei asupra Statului 
roman. 

Da, asupra Statului roman ! 

Cum am arătat si în coloanele acestui jurnal, Basarabia n'a fost 
cucerită de la ţările române, ci Rusia în alianță cu aceste ţări, a emancipat o 
parte din Moldova, din vasalitate. 

Acest fapt este recunoscut solemn în manifestul împăratului 
Alexandru I, şi în condica de legi a împăratului rus. 

In momentul în care a fost născut un Stat român, liber de legăturile de 
vasalitate, Basarabia ne mai având nevoe de ocrotirea rusească, are dreptul 
să ceară să fie reunită cu <<tara-muma>>. In această situație , România nu 
are numai dreptul istoric, dar şi datoria fata de Basarabia, şi chiar fata de 
Moldova întreagă, de a revendica judeţele de peste Prut, cari făceau parte 
din vechia Moldovă. 

Funcă nu mai au fiiinţă acele condițiuni cari motivau şi justificau 
<<emanciparea>> lor. 

Drept şi datorie cu atât mai mari, cu cât răpirea judeţelor dunărene în 
1879, de asemenea în disprețul alianţei dintre Rusia şi România , a pus din 
nou toată problema in fata tribunalului Istoriei. România n'a recunoscut 
atunci acest act, şi şi-a rezervat intact dreptul de revendicare. 

Statul român, care a suferit această flagrantă violare a dreptului din 
partea unui aliat, aceasta dureroasă amputatie, are datoria nu numai fata de 
poporul său, de a-şi încorda toate puterile pentru a-şi restabili înainte de 
toate integritatea fiintii sale, dar şi fata de provincia atât de miseleste răpită. 

Răpirea Basarabiei în aceste condiții, este un fapt brutal, un abuz de 
forţă, fără nici o bază juridică: nu e nici cucerire, fiincă n'am fost în 
răsboiu, nu e nici cesiune benevolă prin vr'un tratat cu România. De drept 
deci ea face încă parte din România, care nu dăduse sancţiunea ei,- nici nu 
avea dreptul să o dea. Constituţia noastră, în vigoare la 1879, declară 
categoric (art.2): „teritoriul României este inalienabil”. Si chiar o simplă 
rectificare de frontieră nu se poate face decât prin lege: <<limitele Statului 
nu pot fi schimbate sau rectificate decât în virtutea unei legi>>. 


98 


Instrăinarea a trei judeţe nu poate fi considerată numai, ca <<schimbare de 
limite>>. 

Deci nu numai ca de fapt nici un tratat consimţit de noi şi nici o lege 
n'au sancționat anexarea Basarabiei, dar nici nu o puteau sancţiona după 
Constituţie, chiar dacă România o voia: poporul românesc din Basarabia ar 
fi în drept să tăgăduiască ori-cărui guvern, chiar vointii unanimee a restului 
țării, drepul de a dispune astfel de soarta lui şi de soarta generaţiilor 
viitoare. Asemenea sancțiuni de ar fi fost dată de Corpurile legiuitoare 
românesti, ar fi ea însăşi un abuz de putere fata de Basarabia. 

Ar fi, de altfel, mai mult decât o laşă resemnare, o sinucidere şi 
pentru România însăşi. 

Astfel au înţeles lucrurile Mihai Kogălniceanu, ministrul de Afaceri 
Străine pe vremuri, şi loan Brătianu cel Mare. De aceia România nu numai 
nu şi-a dat sancţiunea, dar a protestat solemn in fata Europei împotriva 
actului de violență, a nerusinatului abuz de putere, a cărui victimă a fost. 

Basarabia dar nu poate servi ca obiect de trafic sau de compensatiune 
pentru orice achizitiune de teritorii in altă parte. O parte din națiune, ori cat 
de însemnată, nu poate vinde sau schimba o altă parte a națiunii, ori-cât de 
mică, pentru nimic în lume. Națiunea poate suferi amputatiuni violente, dar 
nu poate consimfi valabil la vivisectiuni pentru cine ştie ce avantaje, cari in 
cazul unei asemenea degradări morale, n'ar putea fi decât imaginare. 

O naţiune vie nu-şi poate da consimtimantul la asemenea operațiuni. 
lar dacă şi-l dă, nu mai menită numele de natiuni,- nici nu mai merită sa 
trăiască. 

Dar nu numai Basarabia, Moldova orientală, ca o parte organică a 
națiunii, poate invoca dreptul ei, de care nu poate dispune nici măcar Statul 
român, dar chiar şi basarabenii, individual au drepturi peste cari nimeni nu 
poate trece. 

După legile noastre un român, care şi-ar fi pierdut dreptul de 
cetăţenie, îl poate reclama ori-când, şi acest drept nu-i poate fi refuzat. E 
destul să renunţe la distinctiunile contrarii legilor române, dacă le-ar avea 
(art. 18, Cod. Civ.). 

Acelaş drept îl are şi prima generaţie ce s’ar naşte din românii, cari ar 
fi pierdut calitatea de români chiar înainte de naşterea copiilor lor. 

In adevăr art.10 din C. Civ., dispune: 

<<Tot copilul născut în tara străină din un roman, care ar <<fi pierdut 
calitatea de roman, va redobândi totdeauna acea <<calitate, îndeplinind 
formalitatile prescrise de art. 18>> (adică: ca şi românii, cari ar fi pierdut 
calitatea lor ei înşişi). 

Notati: <<totdeauna>>,- acesta este un drept care nu poate fi pierdut 
niciodată. 

Dar în această situație se află aproape întreaga populaţie din cele trei 
judeţe răpite in 1879: 

Cei ce au trecut peste vârsta de 38 ani, ei înşişi au fost născuţi ca 
romani, şi au pierdut această calitate numai în urma anexiunii. lar cei mai 
tineri nde 38 ani, evident, formează prima generaţie care poate invoca 
dispoziţia din art, 10. 

Un veac înseamnă la urma urmelor atât de putin în viata unei națiuni, 
în cât chiar în Basarabia veche, foarte multi din generația mai bătrână de 50 
ani, pot invoca acelaş drept. 

Aşa dar, o parte însemnată din populaţia românească a Basarabiei, are 
dreptul legal la cetăţenia românească. Basarabeni ne pot spune: istoriceste 
şi legalmente avem aceleaşi drepturi asupra tari românesti, ea ne aparține 
deopotrivă... 

Cum dar s'ar putea admite traficul cu Basarabia în numele 
<<idealului national>>? Nu ! Nu <<idealul national>> poate duce la 
asemenea situație, ci renunțarea la idealul national, negatiunea ori cărui 
ideal. 

S1 această crimă a fost săvârşită fata de Basarabia, şi fata de națiuni, 
ca ființă vie, când România, împotriva cuvântului lăsat de M. 
Kogălniceanu şi loan Brătianu-cel Mare, a fost aruncată în braţele Rusiei. 

Am fost răsplătiți de Sovietul din Petrograd... 

Politica aceasta însă, oricare ar fi fost rezultatul imediat, nu putea de 
cât să fie fatală pentru națiunea noastră, fiindcă avea la bază mai mult decât 
o mare nedreptate istorică, mai mult decât nesocotirea drepturilor sfinte ale 
unei părți din pământul băştinaş românesc: trădarea de sine însăşi a unei 
națiuni, violarea supremei legi morale, la care trebuie să se supună orice 
neam ce vrea să trăiască. 

Istoria nu iartă asemenea trădări, fiincă prin ele înseşi se dovedeşte 
lipsa de sănătate morală şi de vitalitate. 

Din fericire, națiunea nu poate fi învinuită, pentru un păcat al 
conducătorilor, săvârşit fără ştirea şi voia el. 
28 Octombre 
VIII 
CUVINIE UITATE 

Am înaintea mea o nouă publicatiune a d-rului Karl Strupp, care a 
avut o fericită idee de a aduna toate tratatele şi actele internaţionale cele 
mai importante, relativ la chestia Orientului (Ausgewaehlte diplomatische 
Aktenstuecke zur orientalischen Frage, A. Perths, 1916). 

In axeasta colectiune , de cel mai mare interes pentru Istoria noastră 
națională, nu fără emoție am recetit Memoriul prezentat congresului din 
Berlin de către M. Kogălniceanu şi Ion Brătianu-cel Mare. 

In permit să citez câteva pasagii din această adevărată Carte a 
neamului, atât de repede uitată de generaţia nouă a marilor şi micilor noştri 
bărbați de Stat: 

„România fine minte (atunci tinea inca minte!...), spune Memoriul: 
„România ţine minte de toate sacrificiile pe „cari ea şi le a impus pentru 
mărimea, prosperitatea şi gloria Rusiei. Ea îşi aduce aminte că, de la Petru 
cel Mare ea a servit rând pe rând, sau în acelaş timp, ca baza operațiunilor 
militare, ca grânarul din care se aprovizionau armatele sale, şi ca teatrul 
prea des preferit al celor mai grozave ciocniri. 

Ea îşi aduce aminte deasemeni că în 1812 ea a pierdut în profitul 
Rusiei, o jumătate din Moldova, adică Basarabia de la Prut la Nistru... 

„In 1812 Basarabia aparţine unui principat, a cărui autonomie a fost 
solemn mărturisită prin toate tratatele anterior încheiate dintre imperiul rus 
si cel otoman. 

Tratatul din Cuciuc-Cainardgi, în particular, recunoaştea domnitorilor 
Moldovei şi Munteniei calitatea de suverani, şi stabilea că Basarabia face 
parte din Moldova. 

Această a fost deci o ţară românească , cu institutiuni şi legi 
româneşti, explicit păstrate de către M. S. Impăratul Alexandru I. Respectul 
acesta al vechei nationalitäti a fost formulat in rescriptul imperial, care 
promulga organizația administrativă şi judiciară a acestei provincii, dupa 
încorporarea ei la Rusia... 

In 1878, ca şi în 1812, Basarabia nu poate fi revendicată de la 
România în numele dreptului de cucerire. 

Ea aparţine unui Principat, pe care Rusia, ea însăşi, in tot cursul 
recentului rasboiu cu Imperiul otoman, l’a considerat şi l’a tratat ca un Stat 
independent şi aliat. 

De altfel, înainte de a intra în campanie, Rusia a semnat cu România 
O convenţie, prin care ea expres a garantat integritatea actuală a 
teritoriului român. 

Această garanție a fost cerută şi acordată, când nu era încă vorba 
decât despre trecerea armatelor imperiale prin România. S'ar părea ca 
Garantia ar fi trebuit să fie de două ori mai puternică din ziua în care, la 
cererea Rusiei însăşi, concursul națiunii române va devenit mai pozitiv şi 
s'a transformat într'o cooperatie militară efectiv, într'o desăvârşită alianţă. 
Trupele noastre, în adevăr, au luptat alături de armatele ruse. Dacă aceasta 
nu ne constitue un drept la mărire, desigur nu poate fi un temeiu pentru a 
ne micşora... 

De n'ar fi şi alte drepturi, Conventiunea din 4 (16) Aprilie 1877, care 
poartă semnăturile şi ratificatiunile Cabinetului imperial, ar ajunge singură 
pentru a ne păstra regiunea importantă a Dunării, la care se leagă atât de 
strâns prosperitatea României”... 

Ce se putea răspunde la aceste argumente? 

Contele Suvalov, vorbind în numele Rusiei, nici nu s'a oprit la 
consideratiunile de ordin moral sau istoric; cu o desăvârşită seninătate el 
menționează faptul că înainte de răsboiul Crimeei Rusia stăpânea întreaga 
Basarabie. 

Dar la 1812 Basarabia n'a fost cucerită de la Moldova, ci numai 
„emancipată” de sub turci? 

Semnătura Impăratului din 16 aprilie 1877? 

Ouelle blague ! 

Procesul verbal al congresului rezumă astfel răspunsul pe care 
plenipotentiarul rus l-a dat în această privinţă lordului Beaconsfield: 
„Contele Suvalov crede că lordul Beaconsfield va trebui să recunoască ca 
atunci când o naţiune intră în posesiunea unei parti din teritoriu, pe care ea 
l-a pierdut într'un rasboiu precedent, este greu de a sili această națiune de a 
părăsi teritoriul recucerit”... 

Dar Rusia şi în 1877 n'a recucerit teritoriul pe care îl pretinde, nici 
măcar n'a intrat în posesiunea lui, ci un aliat, în baza Conventiunii care îi 

garanta integritatea, 1-a deschis de bună voie graniţele numai ca să poată 
trece în Turcia! 

Ouelle blague ! 

Aici cinismul plenipotentiarului rus, chiar în rezumatul arid al 
protocolului, pierde ultima foae de vita:,,... Cât pentru principiul 
integrităţii şi al independentii, Excelenţa Sa (Contele Suvalov) crede... ca 
asemenea principii nu trebuesc să fie exprimate numai în cuvinte, ci trebue 
să fie o realitate. Dar România nu şi va putea salvgarda în realitate 
independenţa si integritatea câtă vreme ea va stărui să trăiască pe 
rămăşiţele (depouilles) unui mare Imperiu, care se crede în drept să 
revendice un petec din vechiul său teritoriu”. 

Dar Rusia, în realitate, ştia bine că acest teritoriu nu-i aparține, şi s'a 
legat solemn să ne respecte integritatea actuală în 1877, dar ea se credea 
în drept să „revendice” atunci ca şi întotdeuna, orice petec din vechiul 
pământ care îi sta în cale spre Constantinopol. 

Dacă urmaşii lui M. Kogălniceanu şi lon Brătianu cel Mare nu ar fi 
uitat la 1916 ceea ce, cum spune Memoriul lor, România „ţinea minte” la 
1877, am fi datorit mare recunoştinţă plenipotentiarului rus pentru aceasta 
francheta. 

În adevăr, el mărturiseşte, că România nu-şi poate salvgarda 
independenţa şi integritatea reală, pentru că stă vecinic în calea Rusiei 
spre Constantinopol ! ... 

Dar congresul din Berlin aruncă o lumină vie asupra situatiunii reale 
ce ni s'a creat în urma proclamării „independenții” noastre printr’o 
manifestare şi mai semnificativă a intentiunilor Imperiului rus: Paragraful 
al S-lea al Memoriului din 1878 cerea garanția europeana a neutralitatii 
României. 

Însă dacă Rusia ar fi acceptat asemenea garanţie, cu greu ar mai putea 
„revendica vr'un petec” din pământul nostru. 

Si tratatul din 1878 nu prevede garanția neutralitatii României... 

Rusia nu putea spune mai clar României că ea nu este decât „un petec 
de pământ”, pe care şi-l rezervă pentru „revendicări” viitoare... 

In această situaţie părinţii nostri au căutat scut în tratatul de alinatä 
cu Puterile Centrale. 

Dar cuvintele din 1878 ale lui Mihai Kogălniceanu şi loan Brătianu, 
cel Mare, au fost uitate de istov de urmaşii lor... 

16 Decembrie 


IX 
NATIONALISM?... 


Am citat eri cuvintele uitate din Memoriul prezentat de Mihai 
Kogălniceanu şi Ion Brătianu Congresului din Berlin. 

Acest document constitue un grozav act de acuzare împotriva 
<<nationalismului>> epocei noastre. 

Fie-care popor nu are numai dreptul, dar şi datoria să-şi afirme voinţa 
sa de a trăi ca o unitate, să tindă la plenitudinea de viaţă națională, şi să-şi 
apere ființa sa etnică. 

Aceasta pentru o naţiune nu este numai o datorie fata de sine însăşi, 
fata de jertfele tuturor generațiilor trecute, ca şi fata de aspiratiunile celor 
viitoare, dar este şi o datorie fata de omenirea întreagă, fata de civilizația 
universală. 

Căci ce este omenirea decât o societate, o colaborare activă a tuturor 
elementelor din cari se compune, în vederea scopului obştesc, în vederea 
acelor bunuri morale de ordine superioară cari se cuprind în cuvântul de 
<<civilizatie>> ? 

Da, o naţiune, care nu ştie să-şi afirme puterea de viata să-şi apere 
ființa națională, nu este decât o greutate moartă în economia lumii. Ea nu 
numai că nu poate avea vr'un rol activ în Istorie, dar ca şi retardatarii unei 
armate, ea îngreue mersul avangardelor omenirii. 

Națiunea noastră, atât de urgisita de soartă, avea aspiratiuni legitime, 
cari îi impuneau încordarea vointii în diferite directiuni. 

Dar bine înţeles nu toate aceste aspiratiuni aveau aceeaşi valoare 
intrinsecă, şi nu toate erau de aceeiaşi urgenţă. 

Dacă ar trebui să facem vr'o clasificare, din punctul acesta de vedere, 
a aspiratiunilor noastre nationale, e evident ca în fruntea preocupărilor 
noastre eram datori să punem Basarabia, iar locul din urmă se cuvinea, 
natural, elementului românesc din Macedonia. 

Motivele, pentru cari Basarabiei se datoria prioritatea, au fost expuse 
de nenumărate ori în coloanele acestui ziar. 

Memoriul din 1878 le rezumă cu putere în puţine rânduri. Şi acest 
Memoriu este un act de Stat, este prima manifestare de voinţă a României 
independente. 


104 


La data acestei manifestari nu trecuse decat 66 ani de la rapirea 
Basarabiei, - trăiau înca pe atunci bătrânii, cari apucase în copilăria lor 
vremurile dinainte ! 

S1 în acel moment Rusia îşi permitea să <<revendice>> partea sudică 
a provinciei, pe care nu o stăpânise în total decât 45 ani, şi apoi a fost silită 
s’o retrocedeze patriei mume cu 21 ani înainte. 

Lăsând la o parte toate celelalte consideratiuni, putea să fie comparat 
dreptul Rusiei cu al nostru, relativ la o ţară care veacuri îndelungate, 
împreună cu noi, a trăit toate fazele Istoriei noastre vijelioase. 

Puterea brutală ne putea răpi dreptul nostru, dar noi nu aveam dreptul 
măcar un Singur moment să dăm unui abuz de putere sancţiunea 
consimtamantului nostru. Astfel ne degradăm noi înşine în fata tribunalului 
Istoriei. 

Deaceia, în preocupările noastre naționale, Basarabia trebuia să ocupe 
primul loc. Fund că dacă ne plecăm în fata forței brutale, dacă ne 
resemnăm să purtăm rana adusă nu numai demnitatii noastre nationale, dar 
ŞI unitatii noastre fizice, integrităţii noastre, pierdem în fata Istoriei dreptul 
la orice altă aspirație. 

Ce interes, în comparaţie cu acesta, prezintă Macedonia ? 

Faptul material că, - în afară de contactul geografic cu restul 
teritoriului national, şi în afară de amintirii istorice comune, - acolo se află 
împrăşiate puţine elemente de origine românească, şi atâta tot. 

Dar dacă istoricul viitor va cerceta acțiunea noastră națională din 
deceniile trecute, el cu uimire va constata, că pentru bărbaţii nostrii de 
Stat, pentru toate ligile noastre <<nationale>> , - Basarabia nu exista, pe 
când Macedonia ocupa locul de cinste în manifestările lor... 

Voiu aminti numai un singur fapt, foarte <<mic>>, dar foarte 
semnificativ : 

Ca rector al Universităţii din laşi, cu mare greutate am obținut zece 
burse (cetiti bine: numai zece) pentru studenţii basarabeni la acea 
Universitate, - în total 12.000 de lei pe an ! Şi primul act al urmasului meu 
la rectorat a fost să suprime şi aceste burse.... 

În acelaşi timp, pentru Macedonia în budget figurau sute de mii şi 
milioane, şi câte încă nu figurau !... 

Poate fi o dovadă mai elocventă de lipsa de sinceritate şi seriozitate a 
<<nationalismului>> nostru oficial ? 

Poate fi de mirare, că atunci cand şi chestiunea macedoneană putea 
avea un interes practic, ea a avut un sfârşit atât de lamentabil ? E în logica 
lucrurilor... 

În urma campaniei din 1913, învinşii cerandu-ne dreptul lor, ceeace 
din punctul de vedere nationalist nici nu li s'ar fi putut refuza, ne 
propuneau în schimb un regim de autonomie pentru aromâni. 

Toate ligile noastre <<nationale>>, cari luptau pentru... Cadrilater, 
au primit ca o ofensă însăşi ideea autonomiei Macedoniei ! 

Scriam atunci : 

Până eri n'am avut relatiuni diplomatice cu Grecia, tocmai din cauza 
suferințelor îndurate de aromâni din partea bandelor grecesti ; dar acum 
ziarele, — fără deosebire de culoare politică, - atât de înspăimântate altădată 
de atrocitățile... din Macedonia, denuntau ca o calomnie odioasă ori-ce 
aluzie la isprăvile de aceiaşi natură ale confratilor de arme, şi stăruiau ca 
Româma să impună la Bucureşti trecerea unui număr cât mai mare de 
aromâni sub părintească oblăduire a grecilor şi a sârbilor. 

( Viaţa Rom., 1913, No. 8,p.184). 

Repet mereu aceste citatii, pentru ca marii noştri <<nationalisti>>, să 
nu poată spune, că n'au fost preveniti la vreme. 

Pentru <<nationalistii>> de acest acabit, era natural ca ei după 
decenii de paradă şi sacrificii budgetare, să fi înmormântat atunci 
Macedonia, cum au înmormântat acum Basarabia, - care se proclamă 
independentă ! — cum au înjosit şi au adus la marginea prăpastiei Statul, 
cum au aruncat în primejdie de moarte neamul românesc de pretutindeni... 

Tot aşa era natural ca ei să fi învăluit această lipsă de ori-ce simţ de 
demnitate națională şi de ori-ce ideal, în declamatii asupra <<idealului 


national>>... 
17 Decembrie 


X 
BLASTEMUL BASARABIEI 


Din momentul în care Ucraina, a fost recunoscutä independentä, s’a 
rupt de fapt şi orice legătură dintre Rusia şi Basarabia, - pentru că aceasta a 
rămas cu totul rasletita. 

Moldova de peste Prut a ajuns astfel... <<independenta fără voe>>... 

Dacă mai trebue încă o dovadă de absurditatea politicei d-lor I. 
Brătianu şi Take lonescu, ea a fost dată în deplină măsură de acest rezultat 
neaşteptat al rasboiului. 

Iată o provincie bästinasä românească, care veacuri îndelungate a trait 
o viaţă comună cu restul țării, ca o parte integrată din Moldova. Ea a fost 
anexată cătră Rusia, printr'un cinic abuz de putere, printr'un act de 
strigătoare nedreptate, — fără să fi fost cucerită de la Moldova, care nu era 
în rasboiu cu Rusia, ci, chipurile, <<emancipata>> din vasalitate. $i desi 
un ucaz imperial i-a făgăduit solemn respectul caracterului ei national, 
<<sub oblăduirea legilor moldovenesti>>, ea a fost transformată intr’o 
simplă gubernie rusească, în care o carte românească nu putea pătrunde, şi 
chiar fiecare vorbă românească constituia o crimă de Stat. 

Crima a fost repetată în 1879, faţă de cele 3 judeţe de Sud, cari ne-au 
fost pentru a doua oară răpite, în urma unui răsboiu victorios în alianță cu 
răpitorul. 

Mihail Kogălniceanu şi Ion Brătianu au afirmat solemn la Congresul 
din Berlin drepturile neperitoare ale României asupra Basarabiei, 
respingând orice târg, orice idee de conmpensatie, pentru ca să rezerve 
viitorului intact dreptul nostru de revendicare. 

Pe urma acestui răsboiu, Imperiul Tarilor cade sfaramat în bucăţi. 
Basarabia nu mai e măcar în hotar cu Rusia, — între ea şi Moscovia 
ridicându-se un mare Stat ucrainean. 

Astfel Basarabia capătă putinţa de a-şi hotari ea singură soarta. Ea se 
organizează intr’o tara liberă, sub cârmuirea unui <<Sfat al ţări>>, ca să se 
apere împotriva veleitatilor de cutropire din partea Ucrainei. 

Preşedintele <<Sfatului tari>>, în şedinţa inaugurală, a motivat 
expres astfel necesitatea acestei organizatiun1: 

Ideea de a organiza Sfatul țării s'a născut încă în iulie 1917, în 
momentul în care Rada Centrală a Ucrainei a început să-şi manifeste 
veleitatile asupra Basarabiei. Sfatul ţării era menit să reziste încercărilor de 
a şi supune Basarabia... (Naş Vick, din 10 Decembrie 1917). 

Caracterul national al institutiunii rezultă din numele ei 
<<moldovenesc>> şi din faptul că preşedintele ei şi unul din cei doi vice 
preşedinţi sunt <<moldoveni>>, de asemenea <<moldoveni>> sunt 
secretarul şi unul din ajutoarele sale. Pe baza respectului pentru minorităţi, 

celelalte naționalități nu sunt reprezintate decât prin un vice-preşedinte 
(ucranian) şi prin câte un ajutor de secretar (un evreu, un bulgar şi un rus). 

Aşa dar, o ţară românească, prin Istoria ei şi prin populația ei, îşi dă şi 
o organizație <<moldoveneasca>>, şi este libera să-şi hotărască destinele 
politice. Nimic nu ar mai putea-o împiedica să-şi regăsească străvechile 
legături. Rusia învinsă se dazagregează ; guvernul din Petrograd el însuşi 
recunoaşte dreptul fiecărei naționalități de a dispune de sine, - iar asupra 
Basarabiei nu poate avea pretentiuni, chiar din faptul că nu poate veni in 
contact direct cu ea şi, pe de altă parte, Petrogradul fiind în luptă cu 
Ucraina, nu poate favoriza nici pretentiunile acesteia asupra Basarabiei. 

Aceasta este situația creată de răsboiul european în Orient, prin 
înfrângerea Rusiei. 

Ce hotărăşte însă, în ceasul acesta de cumpănă, Basarabia, ajunsă 
stăpână pe destinele sale? Şi ce face România, care a pornit un răsboiu 
<<pentru întregire nationala>> ? 

Basarabia? 

lată ce spune preşedintele <<Sfatului ţării>>, moldoveanul I.C. 
Inculeţ : 

Separatism în Basarabia nu există, mai cu seamă separatism înspre 
Romania. Aici nu-şi îndreaptă privirile peste Prut decât o mână de oameni. 
Căile Basarabiei se confundă cu căile Rusiei, pentru că Rusia e o tara mult 
mai liberă decât România. Tot astfel vede lucrurile şi țărănimea 
(moldovenească !) din Basarabia. 

Si mai departe : 

Există o primejdie din partea României, dar nadajduim că Sfatul țării 
va reuşi să apere libertatea Basarabiei împotriva tentativelor din partea 
României 1... (ibidem). 

O ! Când ne aducem aminte de saturnaliile <<idealului national>>, 
cari trebuiau să ne arunce în brațele Țarului, putem să admirăm tăria 
sentimentului national la acea <<mână de oameni>>, cari încă <<isi 
îndreaptă privirile peste Prut>>, în ciuda tuturor ocärilor şi înjosirilor ce le 
veneau de acolo... 

Dar, în sfârşit, ce face România, acum, când se pare că ar fi de ajuns 
să îşi întindă mâna, pentru ca ţara să fie reîntregită cu acest pământ băştinaş 
românesc? 

Răsboiul de <<intregire>> însă a pus-o intr’o situaţie atât de tragică, 
în cât ea nu poate indrazni măcar să facă acest gest ! 

Nu poate îndrăzni, - fiindcă este în luptă cu biruitorii, cari au 
determinat acest rezultat al răsboiului ; nu poate îndrăzni, - fiindcă s'au 
învrăjbit şi cu Sovietul comisarilor națiunii din Petrograd, care se credea 
chemat să apere împotriva <<reactionarilor>> din laşi pe orice român, 
<<fie el țăran, muncitor sau soldat>> ; nu poate indrazni, fundcă şi-a 
înstrăinat şi sufletul <<moldovenilor >> din Basarabia, pe cari îi vânduse 
călăilor taristi ; nu poate indrazni in sfârşit, — fiindcă s’ar supăra Ucraina 
si cazacii lui Kaledin, cari au căpătat şi ei gust pentru Basarabia — 
(proectul<<Federatiuni Mării Negre>>, ca să ... întregească <<Uniunea 
cazacilor şi a popoarelor libere din stepe şi munti>> !), — Ucraina şi 
Kaledin, fiind ultima lor nădejde. 

Si de altfel Basarabia nici nu poate rămânea rasletita. Prin forța 
lucrurilor nu numai nu poate îndrăzni guvernul din laşi să râvnească la 
Basarabia, dar armata românească va fi desigur blăstămată să-şi verse 
sângele, pentru ca Basarabia, <<independentă fără voe>>, să intre cu 
deasila in federatiunea ucraniană sau căzăcească... Ne-am vândut 
<<idealului national>> ţarului Nicolae, acum îl vindem lui Kaledin... 

Si când acest rezultat l-a adus <<rasboiul de întregire>>, <<răsboiul 
pentru România mare>> ... 

Cumplită răsplată !... 

Din generaţie în generaţie, câtă vreme va mai fi un suflet românesc pe 
pământ, şi câtă vreme în secole un alt prilej mai fericit nu va mai avea 
neamul acesta, noi, ceştia, <<fruntasii>> şi <<conducătorir>> din ceasul de 


hotarire va trebui să ne purtam blastamul !... 
20 Ianuarie 1918 


XI 
LA CHISINAU |... 


Crunt îşi bate joc Istoria de micile combinatiuni şi fantezii omeneşti. 

Nu ştiu dacă trebue să râdem sau să plângem fata de vestea, transmisă 
prin Stockholm, despre noua întorsătură în luptele dintre maximalisti şi 
armata română. 

Reproduc telegrama în întregime : 

„ După stiri din Odesa, trupele româneşti au ocupat gara Ungheni de 
la granița rusă, au desarmat garnizoana şi au arestat Sovieturile locale. Se 

zice ca trupele romanesti ar fi ocupat de asemenea Chisinaul, unde ar fi in 
curs o lupta crancena .Orasul ar fi bombardat de artilerie. Pierderile ar fi 
insemnate din ambele parti.” 

De şi textul acesta este redactat in stil ipotetic, dar e foarte cu putinţă 
ca luptele dintre armatele „aliate” să fi dus la acest rezultat. 

Să presupunem, că faptul se va confirma. E aşa de frumos : Chişinăul, 
capitala Basarabiei, ocupat de trupele româneşti ! ... 

Să fie într'un ceas bun ! 


Dar... 
România să se alieze cu Ţarul, care a desfiinţat ultimele vestigii de 
legătură a Basarabiei cu Moldova, - abrogând vechea legiuire 


moldovenească, - şi să pornească un răsboi împotriva Puterilor Centrale, să 
risipească atâtea vieți în zadar, să îngrămădească atâtea ruine, să vada peste 
două treimi din tara ocupată de inamici şi restul devastat de aliați, pentru 
ca, în sfârşit, la adăpostul armistițiului încheiat, guvernul din laşi să 
găsească direcția justă pentru acţiunea militară a României... 

Ce fantasmagorie ! 

Astfel Istoria se răsbună. 

Ce dovadă mai bună poate fi de dreptatea noastră, când sustineam că, 
în momentul istoric actual, altă direcție pentru acţiunea României nu e cu 
putință? 

Si cum apar astăzi marii şi micii noştri bărbaţi de Stat, autorii alianţei 
nenaturale care ne-a aruncat în fundul prăpastiei ? 

În situaţia concretă însă, acţiunea pornită acum în direcţia cea 
adevărată, pentru a avea sorti de isbândă, presupune mai întâiu lichidarea 
răsboiului cu Puterile Centrale. 

De la apariția Luminei am afirmat mereu această necesitate, ca 
singura mântuire. Nu ştiu dacă acum nu e prea târziu, dar altă cale nu este 
si nu poate fi. 

În adevăr, o simplă denuntare a armistiţiului, în momentul când 
trupele noastre sunt ocupate la nord, poate acumula peste neamul nostru 
noui ruine şi noui dezastre. 

Dar poate fi guvernul din Iasi chemat pentru această lichidare şi mai 
cu seamă, pentru adevărata problemă națională pe care ne-ar pune-o 
posibilitatea acțiunii în Basarabia ? 

Pun aceasta intrebare fiindca, de fapt, armata romaneasca a trecut 
Prutul si s’a indreptat spre Chisinau, nu pentru realizarea revendicarilor 
nationale româneşti, ci numai ca un factor al răsboiului civil din Rusia. 
Ocuparea Chişinăului apare ca un simplu incident al luptelor contra- 
revoluționare, în combinaţie cu genaralul rus Scerbacev şi cu o parte din 
trupele ucrainene. 

Pe acest teren s'a născut conflictul dintre maximalisti şi guvernul din 
Iasi, si în acest cadru a fost cu putință mersul trupelor anti-maximaliste, 
dintre cari face parte şi armata română, asupra Chişinăului... 

O corespondență din Odesa, pe care o găsim în numărul din 4 
Ianuarie a. c. al ziarului rus <<Nas-Vick>>, ne lamureste atmosfera de pe 
„frontul românesc” , care a determinat întreaga acţiune. 

Traducem aici pasagiile esenţiale, atrăgând atenţia că jurnalul din 
Petrograd e anti-maximalist şi, în genere manifestă simpatii pentru români : 

Mare emotiune a provocat în cercurile ucrainene congresul frontului 
român, care a avut loc la Odesa, în ziua 23 Decembrie (bine înţeles, este 
vorba numai de soldaţii ruşi de pe acest front). Atomosfera congresului a 
fost pronunţat arhaică ... 

„Majoritatea delegaților din tranşee cere un singur lucru: convocarea 
Adunării Constituante, pentru încheerea imediată a păcii. În genere, asupra 
întregului Congres planează lozinca : pacea cu orice pret. Congresul a 
trimis pe frontul român o comisiune spre a goni Comitetul național şi spre 
a aresta pe generalul Scerbacev... Congresul a discutat şi chestiunea 
acțiunii împotriva României, pentru persecutiunea, de coniventa cu 
ucrainenii, a maximaliştilor, cari sunt arestați şi dezarmati. Se propuneau 
diferite proecte, unul mai îndrăzneţ de cât altul. Unii insistau să fie trimisă 
împotriva României flotila de Dunăre, alții insistau să fie arestat întregul 
minister Brătianu şi transportat în Rusia, iar în Moldova să fie provocată 
revoluţia. Cei de-al treilea cereau ca Sovietul comisarilor națiunii din 
Petrograd, să rupă relatiunile diplomatice cu România. Deocamdată a fost 
hotărâtă trimiterea în Moldova a unei comisiunui de anchetă”... 

Rezultatele sunt cunoscute : 

Ultimatul din Petrograd, arestarea membrilor Legatiunii române şi 
apoi „expulzarea” d-lui Diamandy, în sfârşit începerea de fapt a 
ostilităților. 

În urmă situaţia s'a agravat si prin izbucnirea unei revoluţii 
maximiliste chiar în Ucraina, care până acum are oarecare succese. 

Aşa dar campania românească din Basarabia nu are, în fond, 
caracterul unei acțiuni de Stat, ci se înfăţişează ca o participare a trupelor 
române la luptele dintre diferitele partide revoluționare din Rusia. 

Oricare ar fi rezultatul acestei participări, din punctul de vedere 
rusesc, ea nu poate duce din punctul de vedere naţional românesc, de cât la 
un nou dezastru. 

Biruinta maximaliştilor n’ar fi o mare catastrofă, prin represiunea pe 
care ar putea-o exercita, decât biruinţa adversarilor lor : la Brest Litovsk 
delegații ucranieni s'au arătat doar şi mai concilianti de cât de Trozki, şi 
Ucraina, în momentul de fata, e mai primejdioasă pentru Basarabia, pe care 
o desparte de restul Rusiei. 

Conjunctura tulburărilor din Rusia nu poate fi prielnică pentru 
aspirațiile româneşti, decât cu conditiunea ca, înainte de incheerea păcii 
definitive cu Rusia, România să-şi fi asigurat sprijinul Puterilor Centrale. 

Această asigurare, guvernul din laşi nu ne-o poate da. 

Si dacă, la vreme, nu se vor găsi alții, cari să întărească drapelul 
românesc pe zidurile Chişinăului, întreg episodul nu va rămânea de cât ca o 


dureroasă amintire a încă unei posibilități pierdute... 
31 Ianuarie 1918 


XII 
<< FEDERAȚIA MĂRII NEGRE ...>> 

Pentru un cugetător, în timpurile aceste pline de sbucium, dacă 
urmăreşte, fara ură şi fără părtinire, peripetiile Marei Tragedii, superbul 
Homo sapiens apare prea deseori ca un biet <<biped fără pene>>, veşnică 
jucărie a forțelor oarbe. 

E în adevăr, interesant să constati cum inexorabila logică a lucrurilor 
inspiră oamenilor idei şi sentimente, dictate de împrejurările obiective. 

De aceia, omul de Stat, care, în loc să ţină seamă de mecanica 
forţelor istorice, se îmbată de frazeologia născocită numai pentru uzul... 
delfinului popular, e întotdeauna un diletant primejdios, care îşi va duce 
tara în prăpastie. 

Din acest punct de vedere, o telegramă din Kiev, pe care o găsesc în 
<<Russkoe Slovo>> din 30 Noiembrie a. c. prezintă un mare interes 
pentru... filozofia Istoriei. 

Telegrama poartă titlul <<Federatiunea Mării Negre>> şi sună astfel: 

În cercurile ucrainenilor locali se afirmă că oamenii politici din 
Crimea şi cei moldoveni din Basarabia proectează organizarea unei 
Federatiuni a Mării Negre, in care vor trebui să intre Ucraina, Crimea, 
Basarabia (căreia, fie zis în treacăt 1 se redă numele istoric de Moldova), 
Caucazia, regiunile Donului şi Cubanului şi România. 

Capitala Federaţiei, după acest proect ar trebui să fie <<Odessa>>... 

Nici nu s'a născut înca bine Ucraina şi oamenii ei politici şi visează 
anexiunea României. ... 

Ati observat, desigur, diplomaţia subţire : telegrama pleacă din Kiev, 
dar vorbeşte despre intentiunea oamenilor politici <<moldoveni>> din 
Basarabia, ca a cărei simplă <<anexă>> este înfăţişată România. 

Visul lui Petru cel Mare fatal va trebui să treacă la moştenitorii săi 
republicani din Petrograd, Moscova, - sau eventual din Kiev, dacă Ucraina 
s'ar rupe de Moscovia, sau va ajunge centrul de gravitatiune al Rusiei 
federative. 


Si bietii oameni nici nu-şi dau seama că sunt robi ai... geografiei!... 
29 Decembrie 1917 


XIII 
ȚĂRANII BASARABENI SI ROMÂNIA 


Cetitorii noştri au putut lua cunoştinţă de interviul acordat Timpului 
din laşi de către d. Jacob. ministrul de finanţe al Republicei Moldoveneşti 
din Basarabia. 

Sunt foarte caracteristice declaraţiile reprezentantului Basarabiei 
libere, foarte bun român el însuşi, relativ la atitudinea țăranilor << 
moldoveni >>, în ce priveşte unirea cu România. 

Țăranii nu înţeleg şi nu văd cu ochi buni aceasta. Căci trebue ştiut ca 
tara noastră e ţărănească. Ţăranii noştri, în privința aceasta, pot fi 
caracterizați astfel : 

<< |. — Se tem de români, că le-ar lua pământul taranilor >>... 

Celelalte puncte, cari urmau să caracterizeze atitudinea țăranilor 
moldoveni fata de România, sunt suprimate de cenzura din Iasi. 

Ce poate fi mai semnificativ decât aceste pete albe, cu care cenzura 
română e silită să impestriteze, declarațiile ministrului basarabean, când 
acesta vrea să arate sentimentele țărănimii de peste Prut, fata de România 
liberă ! 

D. lanco vorbeşte şi despre << greşeli >> şi despre lipsa de << tactică 
>>, despre << sprijinul dat burgheziei împotriva democraţiei >>, şi alte 
păcate făptuite de guvernanţii noştri în Basarabia. 

Această << tactică >> nu ne miră. 

Ea e caracteristică pentru acel << naționalism >>, care n'a vrut 
niciodată să tina seamă de starea sufletească a basarabenilor după un veac 
de robie, şi care, în ignoranta lui în ce priveşte oamenii şi lucrurile, de 
atâtea ori s'a manifestat duşmănos fata de elementele cele mai conştiente 
nationaliceste din Basarabia. 

Ne aducem aminte de osanalele cântate de ziarele marilor noştri 
nationalisti, d-nii N. lorga şi A. C. Cuza, unui Crusevan, prigonitorul 
românilor, numai pentru că era antisemit ; caşi de insultele ce au fost pe 
vremuri aduse în paginile Neamului românesc defunctului P. V. Dicescul, 
unul din puţinii boieri moldoveni din Basarabia, care îşi păstra neatinsă 
mândria de neam ... 

N’am uitat de asemenea pe studenţii basarabeni, bătuţi şi goniti din 
Universitatea din laşi, după îndemnul profesorului naționalist A. C. Cuza şi 
în aplauzele aceluiaşi monitor naționalist << Neamului românesc >>, 
numai pentru că ei nu voiau să se asocieze la manifestatiile antisemite ale 
<< bäetilor din centrele >> iorgaliste şi cuziste. 

Nu mai vorbesc despre toate jignirile ce au fost aduse basarabenilor, 
în timpul neutralității noastre, când Basarabia era sacrificată pe veci, de 
marii ŞI micii noştri patrioți, pe altarul ţarismului, şi când simpla amintire 
despre suferințele ei era considerată ca o vânzare de neam. 

Ne putem dar uşor închipui ce << greşeli de tactică >> au trebuit să 
săvârşească aceşti patrioți când, sub conducerea lor, armata română a trecut 
Prutul. 

Dar oricâtă însemnătate ar avea toate aceste << greşeli >>, ministrul 
basarabean, cu drept cuvânt apasă mai cu seamă asupra faptului 
fundamental, că << Basarabia este o tara ţărănească >> şi că << ţăranii se 
tem de România >>... 

Dacă foarfecele cenzurii din laşi, tocmai aici, a tăiat declarațiile 
basarabeanului, ne putem uşor da seama ce a trebuit să rostească el în 
această privință. 

Mi se reproşează că prea mult citez din scrierile mele vechi. 

Dar ce să fac ? 

Ani de zile, vedeam prapastia ce se deschidea sub picioarele noastre. 
Si in zadar am căutat să trezesc conştiinţa publică. Totuşi acum << factorii 
responsabili >> pentru dezastrul naţional caută să justifice, sub pretextul că 
<< nimeni n’a putut prevedea >> şi că nimeni n'a prevăzut. 

Am atunci dreptul, prin tăcerea mea, să acreditez aceste false 
afirmari? 

Am nevoe, chiar pentru mine însumi, in lupta grea pe care o duc, sa- 
mi întăresc încrederea în judecata mea, pentru ca să pot cere credit 
concetatenilor mei, cel putin pe viitor, împotriva patriotilor de paradă. 
(Chiar astăzi de altfel un corespondent anonim mă întreabă pentru ce n'am 
spus << adevărurile crude >> şi înainte, când eram << alături de d. 
Brătianu >> . Dar nu spun acum nici un cuvânt în această privinţă, pe care 
să nu’l fi spus şi înainte şi repetat până la nesfârşire. Colecţia << Vieţii 
româneşti >> e la îndemâna ori-cui. Nu mai vorbesc despre campania 
pentru revizuirea Constituţiei). 

Am arătat la vreme şi primejdia națională ce ne ameninţă, din cauza 
chestiei ţărăneşti. Fiindcă nu numai Basarabia e << o ţară țărănească >>, 
cum spuse d. Ianco, dar şi România , după firea lucrurilor, este un Stat 
țărănesc, Si neamul românesc de pretutindeni este, înainte de toate un neam 
de ţărani. Pentru el, problema ţărănească apare ca temelia chestiunii 
naționale întregi. 

Îmi voiu permite dar acum să citez pasagii dintr'un mic studiu, pe 
care l-am scris acum peste unsprezece ani. 

Scriam, la începutul acelui articol : 

Ori-cât de rea ar fi starea momentană a unui popor, el — în condițiuni 
normale, - dacă are destulă putere de viata are totdeauna destul timp 
înaintea lui pentru a o îndrepta. 

Dar noi suntem în condițiuni normale, avem destul timp înaintea 
noastră ? 

Suntem un popor de peste 12 milioane, împărțit între patru State, şi 
trăim intr’un colt al Europei, care e încă departe să ajungă la aşezarea lui 
definitivă. Ori-ce om cu puţine cunoştinţe istorice, e destul să arunce o 
privire pe harta politică a acestei părți a continentului, pentru ca să vadă că 
formațiunile politice de aici se află într'un echilibru foarte nestabil, 
constitue numai o stare de provizorat. 

Cum se va deslega acest provizorat, care este directia de cristalizare 
a formatiunilor viitoare ? 

A ! Am auzit de atâtea ori în discursuri patriotice vorba de Piemontul 
românesc. (Viaţa românească, 1907 No.1, pag. 151) 

După ce arăt, în urmă, pe baza datelor oficiale, situația reală a 
țărănimii româneşti din diferite regiuni, încheiu, la sfârşitul articolului : 

Acestea sunt fapte ce nu se pot contesta — situația agrară în România 
e mai detestabilă decât chiar în oropsita Basarabie. 

Atunci ? 

Pentru un popor de ţărani, pentru un popor din care plugarii 
formează 90 la sută, unde poate fi acum centrul de gravitate al vieții 
romanesti?... 

Si ce răspuns ar trebui să dam la întrebarea ce am pus-o la începutul 
acestei cronici : care este direcția de cristalizare a formațiunilor politice 
viitoare ce se pot întrezări, de pe acum, în această parte a Europei?... 

Stim că la aceste întrebări dureroase mi se vor arunca poate, învinuiri 
de lipsă de patriotism. 

Dar niciodată şi nicăiri vorbele, ori cât de tari, n'au avut puterea de a 
face ce ceeace există, să nu existe. 

Si la asemenea învinuiri vom răspunde numai printr’o nouă întrebare 


Credeţi că avem destul timp înaintea noastră, pentru ca să nu căutăm, 
cât încă nu e prea târziu, să preîntâmpinăm fatalitatea ca Istoria însăşi să se 
insarcineze să tragă toate concluziunile necesare?... 

Bietul << Piemont românesc >>... (Loc. cit. pag. 164). 

La vreme, nu ne-am făcut datora, cum ne aduc aminte, atât de 
dureros, declaraţiile d-lui Ianco. 

Ne vom trezi cel puţin de acum înainte?... 


22 Martie 1918 

CAP. IV 


REVOLUTIA DIN RUSIA SI 
CONSECINȚELE EI 


<< GLASUL CELUI CE STRIGA ÎN PUSTIU >>... 


În politică, ca şi în orice ramură de activitate, acţiunea temeinică nu 
poate izvori de cât din prevederea evenimentelor, iar aceasta nu poate fi 
întemeiată de căt pe cunoştinţa exactă a tuturor împrejurărilor, şi a forțelor 
ce sunt în joc : << Savoir c’est prevoir, prèvoir c'est pouvoir >>. 

În zilele de cumpănă a României , ceeace mai cu seamă exaspera pe 
orice om neorbit era tocmai ignoranta crasă şi lipsa totală de prevedere, de 
cari au dat dovadă marii şi micii noştri bărbaţi de Stat. 

Am dreptul să aduc această învinuire fiindcă de ani de zile în zadar 
am căutat să deschid ochii tuturora în faţa primejdiei. Dar am fost 
condamnat la rolul de << proroc nechemat >> precum a avut gentileta să se 
exprime un ziar << actionist >>. 

Voiu aminti aici numai o parte din aceste << strigăte în pustiu >>, 
cari sunt în deobşte cunoscute. 

La începutul răsboiului ruso-japonez, când toată lumea se aştepta la o 
victorie eclatantă a Rusiei, am arătat că Imperiul Tarilor nu poate birui, şi 
că în urma înfrângerii ne putem aştepta la isbucnirea revolutiunii. 

Mai târziu, când revoluţia a şi isbucnit, am scris un memoriu pe care 
l’am comunicat tuturor oamenilor nostri de Stat. Am avut amara 
satisfactiune să le aduc aminte această împrejurare în şedinţa Camerei din 
Decembrie 1915, când i-am avut aproape pe toți in fata... 

În acest memoriu preziceam, că înfrângerea şi agitatiunea 
revoluționară vor forța guvernul Țarului — atât pentru a încerca o 
diversiune, cât şi pentru ca drumul spre marea liberă, închis în Orientul 
îndepărtat, să poată fi deschis în altă direcție, - de a-şi îndepărta din nou 

toate sfortarile înspre Balcani şi Dardanele (v. şi << Viaţa Românească >> 
1906, No. 1 şi No. 2, Cronicile externe). 

Când a isbucnit criza provocată de anexarea Bosniei şi Herzegovinei 
am arătat imediat ce prevestiri se coprind în această acţiune şi care trebue 
să fie directiva noastră (<< V. R. >> 1908, No. 11, p. 242 urm.). 

Înainte de isbucnirea răsboiului balcanic am prevăzut atât 
inevitabilitatea lui, cât şi probabilul lui sfârşit, pe când toată lumea era 
convinsă că dacă rasboiul nu va fi împiedicat, Turcia va ieşi biruitoare, - 
sau că în orice caz << Europa >> va şti să menţină status quo ante. Am 
lămurit că nota Marilor Puteri în această privință nu este de cât o paradă 
lipsita de sinceritate, fiindcă federatiunea balcanică şi acţiunea ei sunt 
rezultatul uneltirilor ruseşti (<< V. R. >>, 1912, No. 9). 

Tot odată am subliniat, că modificandu-se situaţia in Balcani, - << nu 
există nici o forţă care ar putea opri Conflagratiunea generală >> (ibid. p 
382). 

După primul rasboiu balcanic, am afirmat categoric : 

<<... Conflictul armat (între Austria şi Rusia, care se va transforma 
într'un răsboiu european), chiar dacă nu va isbucni imediat, desigur nu 
va putea fi amânat pentru multă vreme >> (<< V. R. >>, 1912, No. 12). 

În acelaşi timp insistam, că nu avem dreptul să privim lucrurile numai 
din punctul de vedere al situatiuni1 locale, ci suntem datori să luăm 
atitudine în vederea conflagratiunii europene când vom avea aceleaşi 
interese cu Bulgarii (ibid. p. 275). 

Situaţia în acel moment a fost cu deosebire penibilă. Multi dintre 
oamenii politici, cari în urmă şi-au mai venit în fire, pe atunci tunau 
împotriva << perfidiei nemtesti >>, şi la întruniri publice îndemnau la 
răsboiu împotriva Bulgariei. Tratatul din Bucureşti a fost primit ca un 
triumf naţional, putem spune de toată suflarea politică. Rămăsesem cu 
desăvârşire singur, când, imediat după încheierea acestui tratat, în August 
1913 (tratatul fusese semnat în Iulie), am fost silit să scriu : 

<< Oricât de ingrat este rolul de Casandra în politică, mărturisesc că 
entuziasmul acesta nu-mi impune, şi conştiinţa nu-mi îngădue să iau parte 
la jubilarea obştească >>... 

Si mai departe : 

<< Problema balcanică a rămas nerezolvita, şi Balcanii rămân 
magazia de pulbere a Europei. Pacea din Bucureşti nu e în realitate de 
cât un armistițiu >>. 

Si am relevat de pe atunci nenorocitele ce ne ameninţă din cauza 
atitudinii noastre (<< V. R. >>, 1913, No. 7, p.184 urm). 

Bine înţeles, îndată am şi fost acuzat de << trădare >>... 

În sfârşit, în ce priveşte actualul răsboiu, de multă vreme, - dacă 
insistăm că nu ne este iertat să dorim victoria Quadruplei, fiindcă aceasta ar 
însemna înnecul României în Oceanul moscovit, nu pregetam să arăt că 
Rusia nu poate birui şi că nereuşita militară va deslantui furiile revolutiuni 
(v. şi << V. R. >>, 1912, No. 11 p. 273 urm). 

lar în cursul răsboiului, de nenumărate ori am repetat această 
convingere, arătând în acelaşi timp, că prin situația ce ne a fost creată prin 
cele trei decenii de alianță, cu Puterile Centrale, este esclusă pentru 
România ori ce posibilitate a unei acţiuni alături de Rusia fiindcă ne-ar 
duce la o înfrângere sigură (v. << V. R. >>, 1914, No. 12; 1915, No. 5, No. 
7 şi No. 10). 

Acelaşi lucru am afirmat cu toată puterea convingerii mele, în 
Parlament, în cuvântarea din Decembrie 1915. 

Mai mult. Nu sunt deprins să bat la uşa nimănui. Dar în încercări 
desperate de a feri ţara de dezastru, am mers până la umilință. În special în 
ce priveşte situaţia din Rusia, invocând cunoştinţele mele personale, am 
căutat să conving pe oamenii noştri politici din toate partidele de primejdia 
ori cărei alianţe cu Rusia ; de multe ori am atras atenția atât d-lui I. I. C. 
Brătianu şi miniştrilor săi, cât şi fruntaşilor << actionisti >>, că Rusia nu o 
mai poate duce mult până la prăbuşire şi revoluţie. 

Toate au fost în zadar ! 

Îmi aduc aminte, că d. Take Ionescu, drept răspuns la argumentatia 
mea, mi-a aruncat cu mult aplomb, (fiind fata şi d. G. Diamandi) : << esti 
tot atât de lipsit de simţul realități în chestii externe ca şi in cele interne 
PP ak 

În ce priveşte << chestiile interne >> s’a însărcinat cu răspunsul chiar 
d-sa, în parlamentul din laşi... 

Cât pentru cele externe, - ce să mai vorbesc ?... 

Pentru aceasta indaratnica staruinta de a deştepta opinia publica am 
fost răsplătit numai prin insulte, calomnii şi prigonori. N’a fost cuvânt de 
hula, nici lovitură perfidă care să-mi fi fost crutate. 

Pătruns de sarcina ce mi se impunea, de mărimea şi dreptatea cauzei 
ce o apărăm, niciodată n'am << ripostat >> la atacuri personale. 

Rog pe concetätenii mei să-şi scruteze amintirile, nu-şi vor putea 
aduce aminte de o singură polemică personală din parte-mi. Sunt oameni 
politici, cari de decenii au ca ocupaţie de predilecție, injurii la adresa mea — 
în presă, în întruniri publice, în parlament. Niciodată n'am răspuns la 
aceste atacuri, şi nici nu le-am relevat măcar vr'odată. 

Am aşteptat ca vremea să lumineze pe cei rataciti, şi n'am avut decât 
o singură temere, ca să nu fie prea târziu, când va veni ora fatală de 
desmeticire obsteascä...Si am îndurat în tăcere toate prigonirile, am 
renunţat fără şovăire la o situație politica ce nu era din cele mai putin 
însemnate în tara aceasta, - numai ca să-mi pot spune întreg gândul meu. 

Dar, cu toate că realitatea de atâtea ori s'a însărcinat să justifice 
prevederile mele, n'am găsit ascultare. 

Acum însă când greu ne vine să aruncăm ochii în jurul nostru, am 
dreptul să cer tuturor luare-a-minte pentru ca să mai poată fi salvat ce se 
mai poate salva. 

Nu urmăresc nici acum măriri, nici răsbunări ; tin strajă gurii ca să 
nu-mi scape nici un cuvânt de amărăciune personală... Dar ar fi grozav, 


dacă totuş şi acum glasul acesta ar răsuna în pustiu... 
17 Septembrie 


Il 
REVOLUTIA DIN RUSIA 


Am arătat în articolul de ieri, că de mult prevenisem opinia noastră 
publică despre situația internă a Rusiei, care o amenința cu prăbuşirea 
militară şi cu revoluția. 

Bine înțeles, aceasta prevestire nu a izvorit din vre’un dar special 
profetic, - ea se întemeia pur şi simplu pe cunoştinţa exactă a împrejurărilor 
din imensul Imperiu. 

Situaţia din Rusia e rezultatul unei evolutiuni complexe, care de o 
Jumătate de veac pregăteşte cu încetul catastrofa de astăzi. 

Din punctul de vedere economic şi social, Rusia de multe decenii 
participa mai mult sau mai putin la viata obsteasca a lumii civilizate, dar 
trebuintele născute sub presiunea vremurilor moderne, nu puteau fi 
satisfăcute în formele vechi ale organizatiuni politice şi administrative. 

Din această necompatibilitate între << formă şi fond >> a rezultat o 
desăvârşită destrămare a organismului de Stat. Intr’un alt articol voi arăta 
ce proporţii fantastice a luat această dezegregare. 

Aici voi revela numai câteva momente. 

ŞI în primul rând - ruina ţărănimii. 

Economiştii ruşi de vază, - Nicolaion, Kovalewski, Annenski, 
Golovacev, etc, au arătat de mult că pentru a face faţă sarcinilor impuse de 
Stat şi datoriilor (contractate în cea mai mare parte in stăinătate) țărănimea 
rusă e silită să înstrăineze în fiecare an tot o mai mare parte nu numai din 
produsul muncii sale, dar chiar din fondul avutiei nationale. Astfel a ajuns 
că în ţara aceasta, << eminamente agricolă >> vr'o 30 milioane de ţărani 
mau de loc vite, şi în acelaşi timp, mulțumită sistemului de pasporte 
interne, nu pot părăsi satul, decât cu multă greutate, pentru ca să caute o 
muncă productivă în altă parte. 

Încercarea de reformă a lui Stolypin, care a căutat să distrugă << 
mirul >>, a mărit încă dificultăţile agrare, - a introdus în relatiunile dintre 
săteni o adevărată anarhie, fără să modifice esențial sistemele de cultură, şi 
fără să mărească productivitatea gospodăriilor ţărăneşti. 

Încă prințul Vasilcicov (<< Agricultura şi Proprietatea funciară >>) a 
semnalat fenomenul paradoxal, că pentru gospodăriile ţărăneşti în cea mai 
mare parte din Rusia venitul pământului nu ajunge pentru plata 
sarcinilor. Numai ocupațiile lăturalnice dau ţăranilor putinţa de a-şi mai 
echilibra budgetul. 

Nu e de mirare că un economist german a putut încă acum vr’o 
douăzeci de ani să-şi intituleze studiul asupra stării economice din Rusia. - 
<< Das heingernde Russland >> (Rusia flămândă). 

Si în adevăr, in mod regulat, o regiune sau alta a Imperiului sufere de 
foamete. 

Politica contelui Witte care a căutat să creeze în Rusia o industrie 
națională, n'a reuşit să dea mai multă vitaliate organismului economic : 
industria rusă a rămas o plantă de seră, care nu se putea dispensa de 
continue ajutoare de la Stat. 

Dar multumita acestei industrii s'a născut un proletariat, pătruns şi el 
de ideile proletariatului apusean. 

Propaganda socialistă, pornită din fabrici din oraşe, aducea un nou 
ferment de dezagregare în viaţa satelor, atât de oropsite. 

Dacă mai ţinem seamă de forţele centrifuge, reprezentate de atâtea 
naționalități subjugate, cari, - din cauza persecutiunilor culturii şi limbii lor 
nationale şi din cauza netorelantei religioase, - duceau o îndărătnică ...şi 
surdă luptă împotriva asupritorilor ; apoi de ideile şi sentimentele nouei 
burghezii, care nazuia la un rol preponderent în Stat, după analogia 
Apusului : vom invedera pentru oricine sub ce presiune trăia marea 
împărăție rusă în momentul, în care s'a aruncat în vâltoarea răsboiului 
mondial. 

În acel moment Rusia se afla, datorită situatiunii descrise — la pragul 
falimentului financiar, - pentru guvernul imperial răsboiul apărea nu numai 
ca o diversiune împotriva mişcărilor revoluționare, dar şi ca un expedient 
care putea salva vistieria Statului. 

Scriam încă la 1912, în prevederea răsboiului actual : 

<< Înăbuşirea mişcării revoluţionare din 1905 a asigurat ţarismului un 
triumf foarte indoelnic. Ea nu numai că nu a adus împăciuire în suflete, dar 
a servit ca punct de plecare unui proces de disolutie socială şi de 
dezagregare, care a pătruns în straturile cele mai adânci ale poporului. 
Măsurile agrare ale defunctului prim-ministru Stolypin au lovit în 
Constituţia milenară a << Mirului >> rusesc, au ruinat şi mai mult 
țărănimea şi au aruncat-o într-o continuă fierbere revoluţionară. Întreaga 
Rusie trăeşte astăzi (1912) sub regimul stării de asediu. În timp de pace, 25 
la sută din forța armată a Rusiei e întrebuințată în serviciul polițienesc 
pentru menţinerea ordinei. Dar ordinea tot nu se restabileşte, cu toate cele 
8-900 de executiuni capitale anuale şi convoiurile nenumărate de deportați 
in Siberia >>. (<< V. R. >>, 1912, No. 11 p. 273). 

Răsboiul pentru putin timp a provocat o aparentă potolire, mai cu 
seama multumita primelor succese — cari in mare parte se datorau, cum voi 
dovedi altă data, defectiuni1 României. 

Dar minuni nu se pot face, - şi e nedrept de a le cere generalului 
Suchomlinov, - şi peste puţine luni armata, - ce se ilustrase abia cu nouă 
ani înainte pe câmpiile Mandciuriei, a desvălit şi de astă dată, prin 

înfrângerile din Polonia şi Galiţia, tot putregaiul organismului politic şi 
administrativ al Rusiei. 

lar prăbuşirea militară a trebuit fatal să deslantuiasca pe toți demonii 
revoluției, - pe cari numai intervenția României, prin nădejdile în van 
deşteptate — 1-a mai reținut până în primăvara anului 1917. 

Atunci dezastrul financiar şi destrăbălarea întregului aparat economic, 
pretentiunile << parlamentariste >> ale Dumei, acţiunea conştientă a 
muncitorimii socialiste şi mişcarea haotică a masselor flămânde din oraş, 
ca ŞI agitatiunile agrare de la sate şi revendicările naționalităților oprimate, 
- toate s'au amalgamat intr’o teribilă massa eruptivă, care prin exploziunea 
din Martie trecut, în câteva zile a dărâmat până în temelie << Sfânta Rusie 
a Țarului Alb >>. 

Voi considera câteva articole viitoare elementelor şi perspectivelor 


acestui groaznic proces istoric. 
18 Septembrie. 


III 
POLITICA AGRESIVĂ SI REVENDICARILE TARANIMII 
IN RUSIA 


Dacă revoluția rusească e menită sa aibă o înrâurire hotärîtoare 
asupra rezultatului rasboiului mondial, şi deci şi asupra destinelor Europei, 
caracterul acestei înrâuriri este mai cu deosebire determinat de revoluția 
agrară - de n’ar fi decât faptul, că țărănimea alcătueşte peste 75 la sută din 
populaţia imperiului. 

Dar chestiunea agrară din Rusia nu are nici o asemănare cu 
problemele analoage din Apus, ea este un fenomen pur rusesc, şi chiar 
numai al << marilor ruşi >>, în deosebire de toate celelalte grupuri etnice 
din împărăție. 

Revoluţia rusă nici nu poate fi înțeleasă fără cunoştinţa caracterului 
specific rusesc al chestiunii agrare, cum nu poate fi înţeles fără ea nici 
sufletul poporului rus, nici rolul ce el poate fi chemat să joace în Istoria 
universală. 

Revendicările ţăranului rus nu izvorăsc din simţul de proprietate al 
celui apusean, care e pătruns de nevoia unei legături intime cu o anumită 
bucăţică de pământ şi care se simte desrădăcinat, om necomplect, când 

pierde această legătură, sau când pământul e neindestulator pentru a servi 
de temeiu unei gospodării independente. 

Taranul rus, dimpotrivă porneşte dela negația dreptului de 
proprietate asupra pământului. În concepţia lui, pământul este tot aşa un 
bun obştesc, ca şi aerul, şi orice însuşire individuală a vre-unei porţiuni de 
pământ 1 se pare o nedreaptă uzurpare a unuia pe seama obştei. Pământul 
după acestă concepție, nu poate de loc forma obiect de proprietate, ci 
numai de folosință, şi n'are drept la această folosinţă a pământului, decât 
cel care-l munceşte, si în măsura în care îl munceşte. 

În folosința pământului țăranul << mare rus >> ajunge numai ca 
membru al << Mirului >> al Comunităţii care are grijă ca nimeni din sânul 
ei să nu fie mai privilegiat de cât altul. Obiceiul străvechiul a elaborat 
regule minutioase şi precise, după cari pământul se împarte între membrii 
<< Mirului >> nu numai periodic, dar chiar şi în cursul anului, după cum 
variază numărul << gurilor >> şi al << braţelor >> în fiecare familie, care e 
caracterizată dupa << juguri >> (teaglo). 

În aceste condițiuni nu se poate naşte nici o relațiune personală între 
țăran şi vre o anumită porțiune de pământ. Dacă ţăranul rus e veşnic << 
flămând de pământ >>, şi idealul lui se rezumă în cuvintele << cât mai 
mult pământ >> - din cauza culturii extrem de extensive, determinate de 
acest regim, el în adevăr are nevoie de foarte mult pământ, - totuşi pentru 
el este absolut indiferent unde va găsi el acest pământ. Cu aceeaşi uşurinţă, 
cu care el în fiecare an poate schimba bucata de pământ muncită de el, 
țăranul din centrul Rusiei emigrează, în căutarea << pământurilor libere >> 
în Caucazia, în Turkestan, în Siberia orientală, << la Amur >>, sau în 
Polonia şi în Kurlanda. (Să comparati cu ţăranul român, care adesea 
renunţă la împroprietărirea pe moşiile Statului în judeţul vecin ! ). 

Aceste migratiuni ţărăneşti au jucat un imens rol în Istona Rusiei. 
Dacă spre apus şi sud vechia Moscovie s'a întins prin rasboaie şi acţiune 
diplomatică, spre răsărit şi nord hotarele ei au fost lărgite aproape exclusiv 
prin emigrația țărănească spontanee - << pana unde ajunge plugul şi 
toporul >>, cum se exprimă un cronicar rus. 

Veacuri îndelungate guvernul imperial a sprijinit << Mirul >>, care, 
prin răspunderea solidară a membrilor, îi înlesnea atât perceperea dărilor, 
cât şi administraţia. Numai reforma defunctului prim-ministru Stolypin a 
încercat să determine disoluția << Mirului >> şi trecerea la regimul de 

proprietate individuală. Reforma n'a reuşit din cauza ostilitati1 cu care a 
fost întâmpinată de grosul țărănimii. În sânul acesteia, de atunci, mai cu 
seamă, a sporit fermentatiunea revoluţionară. 

Unul din primele acte al guvernului provizoriu, după revoluţie, a fost 
abrogarea legii lui Stolypin, ca să asigure pentru revoluție simpatiile 
țărănimii. 

Dar țărănimea nu s'a putut multumii cu atâta . Ea este înainte de toate 
<< flămândă de pământ >>. 

Această << foamete >> are o bază reală : după profesorul Ballod, în 
Rusia europeanuă nu vine pe cap de populaţie țărănească decât 0,73 hectare 
— mal putin ca în Germania (0,80), deşi mai mult ca în Romania (0,58) — 
socotind în cifre rotunde 3 milioane şi jum. ha. pentru 6 milioane de 
populaţie ţărănească. 

La 1905 proprietatea ( propriu zis folosința ) ţărănească se repartiza 
după cum urmează : 

2.856.950 — gospodării cu proprietati până la 5 desetine (5,5 ha.) ; 

5.071.511 — gospodării cu proprietate între 5 şi 10 desetine ; 

4.070.244 — gospodării cu proprietate peste 10 desetine. 

Dar cultura este atât de extensivă, încât, cum arată profesorul Preyer, 
numai 8.9 la sută din gospodării au o productiune care întrece trebuintele 
familiei ţăranului : 20,4 la sută produc îndestul pentru hrana lor, dar nu şi 
pentru hrana vitelor lor ; iar 70,7 la sută nu produc nici strictul necesar 
pentru existența familiei |... 

Aşa a ajuns 30 de milioane de populatiune țărănească, cum am vazut, 
să rămână fără vite, şi Rusia să sufere de foamete << endemică >>. 

Dar țărănimea rusă mai e şi comunistă , - ea nu recunoaşte nimănui 
dreptul la proprietatea funciară. Revoluţia şi libertatea pentru ea înseamnă 
înainte de toate dreptul exclusiv al comunităţii asupra pământului. 

În consecință, congresul general al ţărănimii, adunat la 7 Iunie 1917, 
a hotărât aproape în unanimitate - << trecerea întregului pământ către 
poporul muncitor >> şi << expropierea silită al domeniilor, a proprietăților 
bisericeşti şi mănăstirești $1 a tuturor moşiilor private >>. 

Principiul exproprierii nu-l mai contestă după revoluţie nimeni în 
Rusia, - nu se mai discută decât, intaiu, dacă soluţia problemei agrare 
trebue lăsată pe seama Adunării Constituante, sau hotarita de pe acum, iar 

in al doilea rand, daca exproprierea va fi gratuita, sau li se va da 
proprietarilor oarecare indemnizare. 

Discutiunile acestea însă au loc numai in adunările şi comitetele din 
Petersburg. Taranimea nu mai discută, ci păşeşte peste tot la realizarea cea 
mai radicală a problemei cu dela sine putere. Puţine săptămâni după 
revoluție marele ziar din Moscova Russkia Wiedomosti, din 23 Aprilie 
1917, ne dă următorul tablou : 

<< Peste tot se adună congrese ţărăneşti, cari hotărăsc exproprierea 
mosiilor şi satele sunt chemate la realizarea imediată a acestor hotariri. Ca 
agitatori, cari găsesc peste tot ascultare, apar mai cu seamă lucrătorii 
inculti, dezertorii şi soldații în concediu dela front >>. 

<< Mici bande cutreera tara, destitue organele legale şi constitue 
comitetele revoluţionare. Acestea imediat fac apel la ţărani să aresteze pe 
toți << duşmanii revoluției >>, adică pe moşieri, pe inspectori, dar şi pe 
primari, învăţători şi popi. Adunările săteşti hotărăsc exproprierea moşiilor 
vecine, şi execută îndată aceste hotariri in corpore. Pe alocurea ajung la o 
adevărată nebunie şi teroare. Bandele revoluționare << rechizitioneaza >> 
produsele, uneltele agricole şi vitele, dau foc la conace şi arestează şi 
omoară pe oricine ridică glasul de protest >>... 

Mai cu seamă în regiunea Volgii, de fapt, a încetat la ţară orice 
autoritate de Stat : comisarii guvernului provizor nu sunt recunoscuţi, iar 
dacă îndrăsnesc să apară la sate sunt goniti sau chiar arestați de << militia 
civică >> sătească şi închişi în casa de arest a satului... 

Această stare de lucruri se răsfrânge şi asupra situatiuni pe front, 
cum spune organul lui Kerenski, << Dien >> din 25 Aprilie 1917 : << 
Soldaţii se grăbesc acasă ca să nu lipsească la imparteala >>... 

De aici — sute de mii de dezertori, al căror rol l-am văzut şi din 
descrierea făcută de mai sus de Russkia Viedomosti. 

În mare parte spiritul răsboinic al partidelor moderate se explică prin 
nădejdea că prin reorganizarea armatei şi restabilrea disciplinei, s’ar putea 
înfrâna rolul subversiv al soldaților care formează elementul cel mai 
energic al ţărănimii. 

Dar există şi o cauză adâncă a politicei de expansiune a Rusiei : însăşi 
foametea de pământ a țărănimii << mare-ruse >> e prin firea ei agresivă. 

Cum arată profesorul Wobily (<< RIECI >> din 10 Maiu 1917), dacă 
s’ar împărți între țărani întreg pământul din << Rusia-mare >> chiar acum, 

întinderea proprietății ţărăneşti n’ar creşte decât cu vr'un sfert. Dar cu 
prolificitatea specifica a rasei, populația în << Rusia-mare > >se dubleza 
în 35 de ani ! 

De aceea Mirul << mare rus >> râvneşte să generalizeze reforma 
comunistă şi pentru teritoriile din Rusia, ocupate de alte neamuri, cari toate 
sunt individualiste, mai bogate în pământ şi cu mult mai putin prolifice. 

De aceea ţăranul rus e împotriva autonomiei Ucrainei, si în genere a 
tuturor autonomiilor naţionale. 

Si de aceea tocmai în Rusia reclamă autonomia până şi minusculul 
grup al Lotilor. 

Dar aceasta ne deschide vaste perspective atât asupra insemnatati 
adânci a chestiunilor naționale din Rusia, cât şi asupra tendințelor 
adevărate ale democraţiei ruse în politica internațională. 


Dar despre aceasta altădată. 
20 Septembrie. 


IV 


ROMÂNIA ŞI REPUBLICA RUSĂ 


Nu putem şti încă dacă proclamarea republicei va stabili definitiv 
forma de Stat în Rusia, nici cari sunt principiile ce se vor aşeza la baza 
nouei republici. 

Pentru noi, Românii, chestiunea aceasta este de cea mai mare 
însemnătate, fiindcă ea fatal se va resfrânge asupra destinelor noastre. 

Va fi democrația rusă pătrunsă de acelaş spirit agresiv care 
caracteriza politica de expansiune a Imperiului? 

Sau ne putem aştepta la o radicală schimbare în directiva politicei 
internaționale ruseşti? 

Cred că orice nădejdi exagerate în această privință ne-ar putea fi 
fatale. 

În adevăr, ori cum se vor aşeza lucrurile în Rusia, forţele sociale cari 
pot determina directiva viitoare a Statului sunt cunoscute, şi nu este cu greu 
de stabilit liniile generale ale politicei internationale pentru Rusia de mâne. 

Astăzi, in epoca tulbure de prefacere, vedem pe avanscenă elementele 
revoluționare cele mai energice şi mai cu seamă cele mai organizate, - 
partidele socialiste, de diferite denominatiuni. 

Dar proletariatul industrial din Rusia, care nu prezintă decât vr’o 5 la 
sută din populaţia ţării este prea slab numericeşte şi, în acelaş timp, se află 
la un nivel cultural prea inferior, pentru ca să ne putem aştepta la 
predominatia principiilor social-democratice în politica de guvernământ. 
După ce vor trece vremurile de ardoare revoluționară, nu cred să fie chiar 
între lucrătorii ruşi destule elemente pregătite pentru concepția social 
democratică. 

De altfel, independent chiar de situația internă din Rusia, << un Stat 
social-democrat >> nu se poate naşte din revoluţie ca Venus din spuma 
mării, fiind dată situaţia concretă a lumii întregi. În orice caz, nu Rusia 
poate fi chemată să indice omenirii civilizate cararile viitorului. 

Sunt două categorii sociale, cari şi în Rusia democratică de mâne, ori 
cum s’ar întoarce lucrurile, vor putea colora prin tendinţele lor viata 
politică a ţării : țărănimea şi burghezimea. 

Burghezimea în orice organizaţie politică, - în afară de cea socialistă, 
care nu e cu putinţă cum am văzut, - va fi chemată să joace un mare rol. 
Din ea în mod normal se vor forma cadrele vieţii politice şi economice a 
Statului. 

Dar această clasă e extrem de şovinistă, prin firea ei şi mai cu seamă 
în Rusia. E evident, că o ţară, atât de înapoiată economiceşte nu poate să-şi 
asigure expansiunea economică de cât prin expansiunea politică. Astfel ca 
va fi sigur învinsă în lupta deschisă pe piaţa internațională. 

Din acesta punct de vedere, pentru burghezimea rusă vechiul ideal al 
lui << Petru cel Mare >> - Constantinopolul şi Strâmtorile, - va trebui să 
aibă o forță de atractiune şi mai mare, de cât chiar pentru regimul țarist. 

De altfel ar fi o mare greşeală de a crede că tarismul a fost singurul 
purtător al politicei de expansiune a << Rusiei mari >>. 

Rădăcinile acestei politici sunt adânc sădite în inima întregului popor 
<< mare rus >>. Aproape 80 la sută din acest popor îl formează țărănimea, 
şi am văzut că ţăranul rus nu este legat sufleteşte de vr'o porțiune 
determinată de pământ, şi că el consideră întreg pământul ca << un dar al 
lui Dumnezeu >>, la care << Mirul >> rusesc e în drept să pretindă. Am 

arătat că expansiunea Imperiului, spre nord şi răsărit, se datoreşte tocmai 
acestei tendinti de contopire a taranimii ruse. 

Această tendință explică şi atitudinea Rusiei revoluționare fata de 
revendicările naționalităților subjugate. În fond nu e un neam mai 
intolerant, din punctul de vedere național, ca Rusul. 

Revoluția actuală a dovedit pe deplin acest adevăr : E foarte 
caracteristică în această privință propunerea făcută de un om politic de 
seamă al Rusiei nouă, d. Rodicev : de a începe reforma agrară cu 
provinciile din Apus, locuite în cea mai mare parte de naționalități străine, 
spre a asigura astfel colonizarea acestor regiuni de către ţăranii ruşii 
(„Rieci” din 22 Maiu 1917). 

Astfel de pretentiuni sunt prezentate, bine-inteles, in numele 
„dreptăţii” şi al << egalităţii >> : pentru-ce ţăranul „rus-mare” dincoace de 
lacul Peipus trebue să se mulțumească cu 10 hectare, pe când dincolo un 
țăran eston ar avea 20 hectare? 

Pe această cale, << dreptatea şi egalitatea >> duc însă in mod natural 
peste graniţele etnografice din sânul imperiului. Dar fiind dată dublarea 
populaţiei ruse în 45 de ani, tot pe această cale, şi tot aşa de natural, poate 
fi cu uşurinţă debordatä ori care altă graniță, a popoarelor mai putin 
prolifice, şi cari fiind mai << apte pentru industrie >>, pot abandona doar 
<< darul lui Dumnezeu >> pentru << Mirul >> rusesc...E sfânta dreptate 
si egalitate |... 

Această psichologie explică în fond politica aşa zisă << panslavistă 
>> a ţarismului. Massa ţărănească ar inspira aceleaşi tendinţe şi stăpânilor 
zilei de mâne, - dacă burghezimea n'ar fi pornită ea singură şi din 
interesele proprii spre şovinism. 

Aşa dar ambele clase sociale cari vor domina în Rusia democratică, - 
una prin rolul ei social şi politic, alta prin massa ei, - nu ne pot da vre’o 
nădejde în schimbarea radicală a politicei ruseşti. 

Pentru noi, Românii, faptul acesta are o importanţă cu atât mai mare, 
cu cat pentru țărănimea rusă << Dunaiul >> (Dunărea) ca şi << Tarigradul 
>> de veacuri formează subiectul legendelor şi al câtecelor populare : 

<< Ah Dunaie, mă Dunaie Ivanovici, Dunaie al nostru >>. (Ah, 
Dunai, ta nas Dunai, sân Ivanovici Dunai 1...) 

Revoluţia ne poate da numai răgazul necesar pentru a ne feri viitorul 
printr'o organizație temeinică. Ea ne-a scăpat pentru moment de o 

primejdie de moarte. Dar multă vreme încă vom fi expuşi aceleiaşi presiuni 
de la nord. 


21 Septembrie 

CAP. V 


NATIONALITATILE DIN RUSIA 
I 
ROMANII ȘI VECINII LOR DE LA NORD 


I.Polonia şi Ucraina 


In numele, idealului național”, România s-a alaturat armatelor ţarului 
Nicolae II. 

Dar sub puterea ţarului se străbateau atatea popoare subjugate, şi în 
primul rând polonezii şi ucranienii, vecinii noştri cu care avem legături 
istorice de veacuri. 

Pentru aceştia triumful ţarului, deci şi al aliatei sale România, 
înseamna înăsprirea şi eternizarea jugului lor. 

România a pus astfel aspiratiunile sale în contrazicere cu aspiratiunile 
cele mai legitime ale fratilor săi în suferinti.Biruinta ei ar fi echivalent cu 
consacrarea celor mai strigătoare nedreptati fata de mari națiuni oprimate, 
națiuni de o veche cultura, cari numără zeci de milioane de suflete, dar pe 
cari vitregia soartei le-a hpsit de organizația lor de stat. 

Românii însa nu puteau întemeia revendicările lor decât pe dreptate. 

O dureroasă şi fatală contrazicere! 

Oricum s-ar ispravi răsboiul, astăzi e evident că nici Polonia, nici 
Ucraina nu vor mai reintra in mormântul lor secular. Chiar de vor fi silite 
să se mulțumească deocamdată numai cu o largă autonomie naționala, ele 
vor fi redate vieţii politice, o nouă epoca de luptă şi de munca se va începe 
pentru ele, -luptă şi muncă pentru realizarea mai desăvârsită a idealului lor 
național. 

Ca vecini, românii vor trebui să regleze firul legăturilor istorice şi cu 
Polonia şi cu Ucraina... 

Si vecinic 1-se va putea arunca de către aceşti vecini învinuirea că în 
clipa de cumpănă a Istoriei lor nationale, România lupta de partea 
călăilor... 


E un rasboiu pentru dreptul şi libertatea națiunilor... 
10 Septembrie 


II. Polonia reînviată 


În vremurile mari şi grozave în cari trăim, parcă a pierit orice măsura 
pentru însemnătatea evenimentelor istorice. 

Atenţia surexcitată a omului trece cu indiferența asupra faptelor, cari 
altă dată ar fi concentrat privirile lumii întregi. 

Astfel ştirea despre patentele imperiale prin cari se infiinteaza în 
Polonia o regența şi un guvern national, s-a strecurat prin ziare aproape ca 
un, fapt divers”... 

Si ce eveniment epocal este acesta! 

Oricum s-ar ispravi răsboiul, un lucru e cert: prin infrangerea 
armatelor marelui duce Nicolae Nicolaevici în vara anului 1915 şi numai 
mulțumită acestei înfrangeri s-a putut redeschide mormântul Poloniei, şi 
acest popor martir a fost redat pentru o largă viaţa națională. 

Si astăzi când în Rusia toate partidele democratice, fără excepţia celor 
mai radicale, se opun revendicărilor de autonomie ale Finlandei şi chair ale 
Ucrainei, natiuni-surori, -fata de situaţia creată in Polonia prin forţa 
armelor, pana şi cei mai sovinisti dintre, <<panslavisti >> recunosc in 
sfârşit independenţa Poloniei — << inamice seculare >>... 

Dar...ce amară ar fi amintirea vecinilor, despre atitudinea României 


în acest mare moment din viaţa întregului Orient european... 
26 Septembrie 

Il 


Când într-un discurs din Camera d. Take Ionescu, în perfectă armonie 
cu politismul moscovit, şi sprijinit de aplauzele d’lui N. Iorga, a tăgăduit 
existența Ucrainei —i-am răspuns: 

„Atunci când în Parlamentul ţării româneşti se afirmă dreptul la viaţă 
al neamului românesc întreg şi unit, această asociare la cea mai mare 
minciună şi la cel mai mare păcat al Rusiei oficiale, prin tăgada dreptului la 
viata al unui popor atât de obidit ca cel ucrainean, şi cel putin de două ori 
mai numeros decât întreg poporul românesc, este un simbol care 
caracterizează de minune întreaga politică preconizată de d. Take 
lonescu.”” 

N-am în vedere numai sentimentalitatea, dar în momentul acesta 
mare de prefacere, ce simţ politic şi ce putere de prevedere denotă însuşi 
faptul ignorării chestiunii ucrainene? 

O naţiune vie de 30 milioane nu va putea sa fie stârpită de pe faţa 
pământului, oricare ar fi rezultatul răsboiului de astăzi. Rusia find învinsă, 
chiar de nu s-ar renaşte imediat Statul ucrainean, problema nu poate fi 
sustrasă din câmpul de viziune al nici unui om de Stat, şi mai puţin al unui 
om de Stat român. lar in cazul triumfului Rusiei, necesitatea pentru această 
tara de a duce luptă fără preget împotriva unui mare popor ce nu vrea sa 
moară, predestină caracterul şi rolul statului rus în toată Istoria 
europeană.”( Viaţa Românească. 1915, No. 12, p.167). 

* 


Au trecut putine luni dupa ce aceste randuri au fost publicate, si ca 
unul din primele rezultate ale revoluției ruseşti, ne-a fost dat să asistăm la 
lupta pentru reconstituirea statului ucrainean. 

Ce este această Ucraină, -necunoscută până eri marilor noştri bărbați 
de Stat şi marilor noştri savanţi? Cari sunt sorții de izbândă pentru această 
luptă de renaştere? 

Voiu incearca sa dau aci cetitorilor <<Luminei>> datele cele mai 
esențiale ale problemei. 

Etonograficeste există o mare deosebire între <<marii rusi>> şi 
ucrainieni, -sau cum îi numeşte oficialitatea rusă-<<micii rusi>>. <<Marii 
rusi>> provin dintr-un amestec dintre slavi, fineji şi tătari, -pe când 
ucrainenii sunt aproape slavi puri, cu un foarte neînsemnat amestec de 
sânge gotic şi norman (normanii au fost întemeitorii începuturilor vieții de 
Stat în sânul rasei ucrainene). Astfel ucrainenii sunt mult mai apropiaţi, ca 
rasă, de slavii de sud de cât de ruşii mari. 

Savanţii francezi s-au preocupat mult de această chestiune, şi cu toții 
au realizat că între aceste două națiuni, ruşii-mari şi ucraineni, nu e nimic 
comun. În acest sens s-au pronunţat autorităţi ca L. Leger, E. Lavisse, A. 
Rambaud, V. Berard. Acest din urmă scrie de pildă: 

„Rusul mare şi rusul mic sunt, din punctul de vedere fizic şi 
intelectual, mai deosebiți între ei, decât un picard şi un catalan, sau un 
breton şi un florentin. <<(L’ Empire „Russe”, Paris, Colin, p. 48). 

Adică aceste tipuri caracteristice din nordul Franţei sunt mai 
apropiate de un italian din Florenţa sau de un spaniol din Barcelona decât 
rusul de ucrainean ! 

Insăşi Academia de stiinti din Petersburg, într-o şedinţa istorică din 
30 ianuarie 1905, a fost silită să recunoască, că <<graiul ruşilor mici 
(ucraineni ) nu constitue un dialect al limbii ruse, ci e o limbă slavă 
independentă, ca şi celelalte limbu slave, cum sunt cea poloneză, cehă, 
bulgară sau sârbă>>, şi că << națiunea lor e distinctă de a marilor rusi>>. 

* 

Destinele poporului ucrainean pana la a doua jumatate din secolul al 
XVII au fost cu totul separate de Istoria rusilor mari. Viata de stat a 
ucrainenilor e cu multe veacuri mai veche de cat a Moscovei, şi numai 
după o Istorie glorioasă, bogată în lupte şi momente dramatice, Ucraina s-a 
unit în 1654 prin tratatul din Pereiaslavl, pe baza uniunii personale, cu 
Rusia. 

E de prisos să expun aici peripetiile lungei tragedii ce a urmat după 
acest tratat. E o strangulare sistematică a unui popor de peste 30 milioane 
suflete. 

Deja în 1720 Petru cel Mare a început să prigonească limba 
ucraineană; sub Ecaterina II limba ucraineană a fost cu desăvârşire 


135 


interzisă ca limbă de stat şi in toate manifestatiile vieţii publice, autonomia 
Ucrainei a fost desfiintata, tara împărțită în gubernii; în sfârşit şi toata 
populaţia libera de la state a fost transformată în iobagi. lar în zilele 
noastre, în 1876, un celebru ucaz interzice chiar limba literară ucraineană, 
si opreşte pâna şi introducerea oricărei scrieri în această limbă în imperiu. 

De atunci cultura ucraineană nu se mai poate dezvolta decât în Galiţia 
orientală, rămasă sub puterea Habsburgilor, unde la Universitatea din 
Lemberg, s-a format un focar de viata intelectuală care radia peste hotare, 
asupra întregii națiuni. 

De aici din Galiţia, oricând putea să plece o mişcare de renaştere, care 
să amenințe temeliile imperialismului rus. 

În adevăr, pentru imperiul rus stăpânirea Ucrainei este de o 
importanţă vitală. 

Numai prin Ucraina împărăția moscovită a ajuns o mare putere 
europeană; fără Ucraina, ea ar fi ramas un Stat, pe jumătate asiatic, fără 
mare influență în viata Europei. 

* 

Cunoscutul istoric francez, A. Rambaud, astfel caracterizează 
însemnătatea bătăliei de la Poltava, în urma căreia a pierit definitiv 
independenţa Ucrainei: 

„Prin aceeaşi lovitura, care a trântit la pămant pe Carol XII, a fost 
distrusă şi independenţa Ucrainei. Pentru Istoria generală a lumii aceasta a 
însemnă ridicarea triumfală a unei noui mari puteri europene”... 

Ucraina se întinde peste un vast teritoriu de 680.000 km. pătrați, -mai 
întins deci decât toată Germania sau Austro-Ungaria, mai întins de cât toate 
statele peninsulei balcanice împreună. Populaţia acestui teritoriu se urcă la 
vre’o 40 milioane, din care ucrainenii formează o covârşitoare majoritate 
de peste 32 milioane. 

Tara aceasta este de o mare bogăţie naturală, -ea singura produce 
peste o treime din întreaga recoltă de cereale a Rusiei. Dar exportul rusesc 
în cereale revine mai cu seamă din Ucraina, -Rusia propriu-zisă produce 
mai mult secară şi abia dacă exportează 1 la sută din recolta proprie 
(Ucraina aproape 70 la sută). 

Argintul, plumbul, mercurul, cuprul, ce se extrag în Rusia provin 
exclusiv din Ucraina. Tot aşa Ucrainei 1 se datoreşte 80 la suta din 
producția cărbunelui, şi 60 la sută din producţia ferului din Rusia. 

Pierzând Ucraina, Rusia nu numai ca ar fi enorm slăbită 
economiceste, dar ar fi izolată şi de țărmul mării Negre, cu porturile ei 
prospere. 

Aici trebue căutat, cum vom vedea, unul din cele mai puternice 


motive, care a îndemnat Rusia ţaristă la răsboiu. 
24 Septembrie 


II. Răsboiul şi chestiunea ucraineană 


Oamenii de Stat ai Rusiei ţariste întotdeauna îşi îndreptau privirile cu 
îngrijire în spre Ucraina. 

Din punctul de vedere strict juridic, nu se putea tăgădui revendicările 
ucrainenilor. Chiar profesorul Nolde, dela universitatea din Petersburg, a 
fost silit să recunoască în tratatul său despre <<Dreptul Constituţional al 
imperiului rus>>, că: 

„Iratatul de Pereiaslav, care a fost încheiat in 1654 între Rusia şi 
Ucraina, trebue considerat ca o uniune personală între cele două State. 
Astfel poporul ucrainian cu drept cuvânt, vede în acest tratat un act de 
independenţă, ce nu poate fi contestat din punctul de vedere al Dreptului 
constituțional.” 

Bine înţeles, stăpânii Rusiei nu se jenau de consideratiunile juridice, - 
după concepţia oficială poporul ucrainian pur şi simplu nu există. Chiar sub 
liberalul tar Alexandru II, ministrul Valnev a declarat, că <<o limba 
ucrainiana n-a existat vr'odată, nu există, şi nu va exista niciodată>>. lar d. 
Sasonov chiar în cursul acestui răsboiu a asigurat, că <<toată chestiunea 
ucraineană este o pură inventiune nemteasca!...>> 

<<Democratii>> nu se lăsau mai prejos; aşa de pildă, cadetul avansat 
d. P. Struve nu s-a sfiit să afirme, că <<poporul ucrainian constituie o 
masă inertă, care niciodată nu poate deveni o naţiune, şi trebue tratat ca 
atare>>... 

Dar <<massa inertă>> nu se resemna la neantul său oficial. În toate 
mişcarile revoluţionare din trecut, ucrainenii luau partea cea mai activă, şi 
din Ucraina porneau toate încercările de revolutiune, începând cu 
<<decembriştii>> în 1825, şi sfârşind cu revoluția din 1905. 


137 


După acordarea <<Constitutiei>> din 1905, în primele două Dume, 
ucrainenii cu toate măsurile drastice ale guvernului, au reuşit sa trimeată 
50-60 deputaţi, cari s-au şi constituit într-un partid național. 

Aceasta a fost unul din principalele motive ale loviturii de Stat a 
defunctului Stolypin, prin care s-a modificat legea electorală în 1907. De 
atunci nu mai era cu putinţă alegerea vre'unui naționalist ucrainian. 

Dar prin aceasta mişcare n-a dispărut, ci a luat un caracter subtern, 
cum se spune în Rusia, şi din autonomistă, s-a transformat în separatistă. În 
curând în străinătate, cu ajutorul ucrainenilor din Austria, se formează 
<<Alianta pentru emanciparea Ucrainei>> . 

Răsboiul Rusiei a fost, cum am spus şi eri, în mare parte determinat 
de <<primejdia ucraineană >>. 

Încă din 1911 scria deputatul din Dumă, d. Savenco în Moskovskia 
Viedomosti: 

<<Se crede, că animozitatile dintre francezi şi germani, la cari s-a 
asociat în urmă antagonismul anglo-german, sunt cauza actualei încordări a 
situațiunii europene şi a creşterii militarismului, ce amenință să înăbuşe 
cultura europeană.Dar la aceste cauze se adaugă acum încă o împrejurare, 
care ameninţă să înăbuşe cultura europeana. Dar la aceste cauze se adaugă 
acum încă o împrejurare, care ameninţă foarte mult pacea Europei-si 
anume chestiunea galițiană. Această chestiune atinge marile noastre 
interese nationale şi politice...Primejdia principală constă în faptul ca 
inamicii Rusiei au creat în Galiţia orientală un Piemont mazepinist(adicä, 
ucrainian-separatist...) Separatiunea întregii Rusii-mici(Ucraine), cu care 
ne ameninţă mazepinismul sprijinit de inamicii Rusiei, ar da o lovitură 
mortală Rusiei ca mare Putere>>... 

În foaia şovinistă din Kiev, Kievleanin, din 22 Februarie 1914, citim 
de asemenea: 

<<Mişcarea ucraineană e mai primejdioasă pentru Rusia decât toate 
mişcările nationale împreuna. Suntem datori să apărăm unitatea şi 
individualitatea poporului ca şi a Statului rus. Însă această citadelă a 
noastră de Stat este Amenintata numai şi exclusiv de mişcarea ucraineană, 
ŞI din cauza aceasta ea apare ca cea mai mare primejdie națională şi de Stat 
pentru noi>>... 

lar chiar in ajunul răsboiului, in Martie 1914, Novoe Vremea, 
comentand planurile de organizare a unei complecte universitati ucrainene 
in Lemberg, scrie: 

<<O universitate ucraineana la Lemberg ar insemna pentru Rusia 
casus belli>>... 

Insusi contele Witte, putin inainte de moarte, desi adeversar al 
rasboiului, face urmatoarea semnificativa declaratie: 

<<Acum problema galitiana formeaza chestiunea cea mai importanta 
relativ la granitele noastre. Dela solutiunea acestei probleme atarna intregul 
nostru prestigiu în lumea slavă, şi chiar toată situația noastră in Orient. 
Cine îşi pune piciorul solid pe Carpaţi acela îşi poate manifesta 
preponderența atât în Balcani, cât şi în întregul Orient. Carpaţi şi 
Strâmtorile sunt pentru noi idei de aceiaşi importanta>>... 

Am făcut anume acest exces de citatii pentru a invedera, ce idei au 
calauzit Rusia tarista, cand a intrat in rasboiul mondial. 

Si România a pornit şi ea la răsboiu, pentru a ajuta Rusia <<sa-si 
pună piciorul solid pe Carpati>> şi să cucerească Strâmtorile spre a asigura 
Imperiului Tărilor <<preponderenta in Balcani>>... 

Si fara sfiala, in numele drepturilor nationale, ne-am pus de-a 
curmezisul mişcarii de emancipare a unui popor vecin... 


Dar a isbucnit, şi împotriva noastră, marea revoluţie rusească... 
25 Septembrie. 


III. Revoluţia Ucraineană şi România 


După experienţa trecutului recent, ucrainenii, ca şi celelalte 
naționalități din sânul Rusiei, n-au astăzi nici o încredere în sentimentele 
Rusiei democratice. Din cauza aceasta revoluţia isbucnită la Petersburg şi 
Moscova n-a gasit, putem spune, nici un răsunet la aceste nationalitati. Ele 
au căutat să profite de ea spre a-şi realiza scopurile lor proprii nationale, 
printr-o serie de revoluţii particulariste. 

În special ucrainenii au organisat imediat la Kiev un Consiliu naţional 
revulutionar, - <<Rada Centrală>>, ridicându-se împotriva centralismului 
rusesc. 

Această <<Rada Centrală>>, pentru a-şi justifica acțiunea, a invocat 
din prima zi tratatul din Pereiaslavl, şi pe baza lui a cerut — ca un Stat ce se 

află numai în uniune cu Rusia, - o armată proprie, un Hatman ales, ca un 
şef al Statului, şi dreptul de a avea şi reprezentatiunea națională proprie. 

E semnificativ şi faptul, că <<Rada>> s-a constituit sub presedentia 
profesorului Hruşevski din Lemberg. 

Preşedintele <<Radei>>, s-a adresat imediat Congresului de 
jurisconsulti ucraineni adunat tot la Kiev, în sânul căruia a cetit un referat 
despre: Bazele Constituţionale ale Statului Ucrainian. În acest referat, 
profesorul Hruşevski lămureşte, bizuindu-se pe textul original, că tratatul 
din Pereiaslavl a fost încheiat între Rusia şi Ucraina, ca între două state 
independente; şi că <<acest tratat n-a fost niciodată abrogat 
legalmente>>. 

Aproape toate partidele Rusiei revoluționare s-au ridicat împotriva 
revendicărilor ucrainiene. În şedinţa de deschidere a <<Radei Centrale >> 
din Kiev, reprezentantul Sovietului lucrătorilor şi soldaților din Petersburg 
a ameninţat chiar să împrăştie adunarea cu forţa baionetelor, dacă Rada nu 
rezervă solutiunea chestiunii ucrainiene pentru Adunarea Constituantă 
generală a Rusiei. 

Riposta profesorului Hruşevski, care prezida, a fost de o energie 
extremă: <<Cu cine avem a face? Cu prieteni sau cu duşmani? 
Recunoasteti dreptul poporului de a-şi organiza singur viata pe propriul lui 
teritoriu, sau sunteţi reprezentanți ai vechiului sistem de rusificare?>>, - şi 
ca concluzie: <<Rada Centrală va trebui să se transforme dintr-o 
organizație națională într-o organizaţie teritorială internationala>>. 

Guvernul provizor din Petrograd, luând o atitudine şovăitoare fata de 
revendicările ucrainenilor, aceştia nu s-au sfiit de a recurge la ameninţări 
fatise. Aşa, organul oficial al Consiliului din Kiev, <<Nova-Rada>> scria: 

<<Ucrainenii s-ar fi mulțumit pentru moment de a se mărgini la 
revendicarea, comună tuturor partidelor, unei largi autonomii national- 
teritoriale şi la asigurarea Dreptului Constituţional ucrainean prin instituții 
federative. Însă steagul Ucrainei independente rămâne ridicat, şi va fi 
ridicat, şi va fi desfăşurat îndată ce centraliştii ruşi îşi vor manifesta pofta 
de a nu ne acorda o deplină autonomie, în mijlocul unei Rusu federative şi 
democratice, pe care o revendicăm >>. 

lar preşedintele Consiliului de miniştri din Ucraina (<<secretariatul 
general>>), ce s-a format în curând, d. Vinicenco, a declarat reprezentatilor 
presei, relativ la atitudinea guvernului provizor: 

<<Asemenea atitudine despretuitoare şi complectă neînțelegere a 
situațiunii reale poate provoca toate complicatiunile şi tulburările 
imaginabile. Multe detaşamente ucrainene ale armatei ne-au făcut 
cunoscut, că ele sunt gata la cel dintâiu apel al Radei Centrale, de a ne veni 
<<în ajutor>>. 

Iar referindu-se la recenta ciocnire dintre trupele ucrainene şi ruse în 
Kiev, d. Vinicenco a adăogat: 

<<Nu se poate garanta, că evenimentele din Kiev nu se vor repeta în 
porțiuni încă mai mari>>(Utro Rossii, din 14 August 1917). 

Cu toate că guvernul din Petrograd a fost susținut, putem spune, 
aproape de unanimitatea opiniei publice ruse, lupta dintre el şi Rada 
Centrală din Kiev a fost scurtă, şi i-a dat acestei din urmă câştig de cauză. 

Fazele acestei revolutiuni ucrainiene se pot rezuma în scurt astfel: 

La atitudinea guvernului fata de organizația Radei Centrale, aceasta 
în curând după constituirea ei formează un guvern provizor propriu pentru 
Ucraina, sub denumirea de <<Secretariatul general al Ucrainei>>; în 
acelaşi timp Rada lansează un manifest către poporul ucrainean, in care îi 
anunţă organizarea unei administrații pentru Ucraina, independentă de 
guvernul central din Petrograd. 

Guvernul provizor însărcinează atunci pe ajutorul ministerului de 
Interne, prințul Urusov, să meargă la Kiev şi să suprime cu forța 
organizația ucrainiană. Dar atitudinea trupelor ucrainene, tocmai în 
momentul când se hotărâse ofensiva din Galiţia, forțează guvernul la 
concesiuni. În locul prințului Urusov, vine la Kiev însuşi Kerenski cu alti 
trei miniştri. 

În urma tratativelor anevoioase, se închee în ziua de 15 Iulie a.c., un 
tratat în regulă, după care guvernul central recunoaşte în principiu 
autonomia Ucrainei, fără să aştepte Adunarea Constituantă, şi admite ca, în 
anume condițiuni, Ucraina să fie guvernată de propriul său Consiliu de 
miniştri; Guvernul din Petrograd se angajează <<pe cât va fi cu putinta>> 
să faciliteze până şi crearea unei armate ucrainiene distincte. 

<<Tratatul>> din Kiev formează astfel în momentul de fata din 
punctul de vedere al dreptului public, baza legăturilor Constituţionale 
dintre Ucraina şi Rusia. Realizarea lui presupune ca o condiţie sine qua 
non, transformarea Rusiei într-un Stat federal. 

Dar dacă in Rusia nu se va stabili definitiv o republică şi 
democratică? Care va fi situaţia juridică a Ucrainei? 

E evident că atunci Ucraina, ca Stat legat de Rusia numai pe baza 
unui tratat, odată ce acest tratat nu este observat de unul din contractanti, 
îşi poate revendica o independenţă desăvârşită. 

Ceeace este sigur însă, e că viitorul Ucrainei va atârna în totul dela 
rezultatul răsboiului. 

De pe acum curelele separatiste cresc, cum a fost silit să recunoască 
însuşi <<secretarul general>> al Ucrainei, d. Vinicenco (Utro Rossi, din 25 
August 1917). 

Prelungirea turburărilor revoluționare, şi mai cu seamă fantoma 
revoluţiei agrare pan-rusesti, neacceptabilă pentru Ucraina individualista, 
care nu cunoaşte <<Mirul>> rusesc, pot numai întări aceste curente. 

Se poate prevedea, dacă răsboiul se prelungeşte, că Puterile Centrale 
vor fi silite să sprijine aceste curente cum am sprijinit şi revendicările 
Poloniei. Nu numai consideratiile politice pentru viitor, dar chiar interesul 
militar imediat le poate îndemna la această acțiune. 

Armatele austro-germane ajunse la Kiew, şi independenţa Ucrainei 
proclamată, răsboiul mondial va trebui să ia un sfârşit, şi în favoarea 
Puterilor Centrale. 

De aici se poate vedea enorma însemnătate a problemei ucrainiene în 
momentul de fata pentru România. 

Ucraina independentă, încă multe vreme ar fi silită să caute sprijin 
împotriva Moscoviei, la Puterile Centrale. 

Toată desvoltarea noastră viitoare, şi situația noastră în Europa, vor 
atârna în primul rând de perspectivele acestei evoluțiuni politice. 

Marii şi micii noştri bărbați de Stat vor fi siliți să se convingă de 
existența Ucrainei... 

26Septembrie 

IV.Ucraina şi Maximaliştii 


Nădăjduim că d-nii Take Ionescu şi N. lorga s-au convins în sfârşit de 
existența Ucrainei... 

Zilele trecute Ucraina a stat, putem spune, în centrul atentiunii 
publice. Nenumăratele telegrame contrazicătoare au putut numai să încurce 

pe cetitori, cari nu sunt în măsară să urmărească de aproape celeidoscopul 
revoluției ruse. 

La 20 Noembrie a.c., <<<Rada Centrala>> din Kiev, -adica Consiliul 
national al Ucrainei, -a publicat un <<Universal>>, prin care se proclama 
Republica Ucraineana. 

Pasagiul esențial al <<Universalului>> sună ast-fel: 

<<Noi, Rada Centrala.,. declaram, că Ucraina de azi înainte formează 
Republica Naţională Ucraineană, fără să se despartă însă de Republica 
Rusă. Întrucât noi afirmăm unirea noastră cu Rusia, trebue să ne întărim în 
tara noastră, şi cu toate forțele noastre să dăm ajutor Rusiei, pentru ca 
întreaga Republică rusă să ajungă o federatiune a diferitelor popoare 
libere. Până la convocarea adunării cosntituante ucrainene autoritatea 
supremă in tara, puterea legislativă şi executivă se află în mâinile noastre, 
ale Radei Centrale ucrainene şi ale guvernului nostru (secretariatul 
general) >>. 

După ce <<Universalul>> decreteazä imediat unele reforme 
imortante, ca exproprierea domeniilor, ziua de opt ore de munca, etc., el 
aduce la cunostiinta generală, că Rada Centrală, va lua măsuri energice 
pentru a îndemna atât pe Aliați, cât şi pe inamici, să intre imediat în 
tratative de pace. 

Importanţa istorică a acestui <<Universal>> constă în fond în 
anunţarea unei noui revolutiuni pentru toată Rusia, şi în multe privinti a 
revoluţiei mai radicale, decât cele anterioare. 

În adevăr, până acum Ucraina a fost întâiu recunoscută autonomă de 
către guvernul Kerenski, care se tocmea cu Rada Centrală asupra limitelor 
acestei antonomii, asupra competentii <<Scretariatul general>>, asupra 
liniilor de demarcatiune dintre autoritatea centrală şi cea locală etc., şi în 
ori-ce caz rezervă deciziunea definitivă Constituantei generale ruseşti. 

Revoluţia maximalistă a recunoscut în principiu dreptul la autonomie 
tuturor nationalitatilor Rusiei, dar totuşi guvernul din Petrograd se afirma 
ca autoritate supremă a Rusiei întregi, şi chema în Constituanta rusă şi pe 
reprezentanţii tuturor naționalităților. 

<<Universalul>> însă, deşi vesteşte horărârea Ucrainei de a nu se 
separa de restul Rusiei, consideră că Republica rusă în momentul de fata se 
află abia în procesul de formațiune. Rada Centrală crede ast-fel că 

Republica federativă rusă trebuie să ia fiinţă din colaborarea popoarelor 
libere, -actiunea trebue să plece deci de la periferie, nu de la centru. 

Mai mult. Centrul de gravitatiune al Rusiei de mâine trebue să fie în 
Ucraina, nu în Moscova, la Kiev, nu la Perograd, nici măcar la Moscova!... 

Ucraina a şi luat asupra-şi inițiativa acestei acţiuni, desconsiderând 
guvernul din Petrograd. Ca primul pas în acestă direcție Rada Centrală 
convocă o adunare constituantă ucraineană, iar până atunci declară că ea 
singură, împreună cu Secretariatul general din Kiev, vor exercita toată 
autoritatea supremă în ţară, care de pe acum e considerată ca o republică 
națională liberă. 

După această concepţie Republica generală rusă nu se poate organiza 
din Petrograd, de cătră Constituanta pan-rusă, ci numai prin buna 
înțelegere dintre republicile libere, în cari s-ar constitui diferitele 
naționalități. Numai constituantele naționale şi regionale pot determina 
limitele de competență pentru Constituanta generală rusă, care ar emana 
ast-fel numai din voința comună a republicilor libere confederale. 

Cu alte cuvinte Rada Centrală lichideaza printr-o singură trăsătură de 
condeiu Istoria milenară a Rusiei... 

Deşi <<Universalul>> nu atacă direct guvernul din Petrograd, şi 
chiar sprijină acțiunea acestuia pentru pace, dar conflictul în aceste 
condițiuni a fost inevitabil. 

E interesant, că odată ce s-a ivit perspectiva unui confiict între Rada 
si guvernul maximalist, cadetii, cari făceau un cap de acuzaţie împotriva lui 
Kerenski, pentru că recunoscuse simpla autonomie a Ucrainei, -acum 
imediat au şi început să sprijine acţiunea ucrainenilor. Acelaşi lucru se 
poate spune şi de Kaledin. Explicaţia trebue căutată în politica relativ 
moderată a Radei Centrale, mai cu seamă în ce priveşte problema agrară. E 
natural deci ca elementele burgheze şi cazacii să caute sprijin în Ucraina. 

Pe cât se pare, Rada Centrală n-a respins aceste ajutoare, foarte 
suspecte, din punctul de vedere al sinceritatii lor. Dacă mai adaogim, că 
pentru însăşi țărănimea ucraineană, care nu cunoaşte <<mirul>> rusesc, 
ideile extreme ale maximaliştilor nu pot fi simpatice, iar că guvernul din 
Petersburg la rândul său e dispus să sprijine împotriva Radei moderate, pe 
maximaliştii locali, cari sunt în minoritate în Ucraina: atunci ne putem da 
seama de complexul împrejurărilor, din cari s-a născut conflictul. 

In ultimatul său cătră Rada, Sfatul comisarilor naţiunii din Petrogard 
spune: 

<<Sovietul comisarilor naţiunii recunoaşte Republica naţiunii 
ucrainene, cât şi dreptul ei de complecta separatiune de Rusia>>, dar, 
<<Rada sprijină o conspirație contra guvernului Sovietului, referindu-se la 
pretinsele drepturi de independență a regiunii Donului şi Kubanului, 
acoperind astfel insurecția anti-revolutionara a lui Kaledin>>... 

In răspuns Rada Centrală a accentuat, <<că s-ar putea ajunge la o 
înţelegere, dacă comandantul suprem şi comisarii maximalişti ar renunța 
să se amestece în afacerile interne ale Ucrainei>>. 

Guvernul din Petrograd s-a arătat în genere conciliant, totuşi a făcut 
cunoscut, că <<o întelegere cu Rada ucraineană ar putea fi posibilă numai 
atunci, când aceasta ar promite imediat şi necondiționat să retragă orice 
sprijin insurecției lui Kaledin si a cazacilor sai, cât şi uneltirilor 
cadetilor>>. 

Pentru ca evenimentele acestea să fie văzute in adevărata lumină, 
trebue să spunem, că însuşi Kaledin a propus guvernului din Petrograd, să 
înceteze lupta <<cu condiție ca maximalisti să nu se amestece în afacerile 
regiunii Donului>>. 

Evident, dar, că el şi cazacii săi, se opun mai ales întinderii 
reformelor maximaliste în regiunea Donului. 

De aci rezultă, cât de lipsite sunt de temeiu speranţele Intelegerii de a 
profita din aceste conflicte. 

Nimeni astăzi în Rusia nu-şi mai face iluzie în ce priveşte soarta 
răsboiului. Rada Centrală ea însăşi insistă asupra încheerii grabnice a păcii 
şi trimite un reprezentant al Ucrainei să participe la tratările din Brest- 
Litovsk. Chiar cadetii nu mai luptă astăzi pentru <<credinta cătră 
Intelegere>> şi pentru continuarea răsboiului, ci numai pentru salvarea 
proprietății, cum rezultă limpede din platforma lor electorală pentru 
Constituantă. Pentru salvarea proprietăţii ei sunt gata de a sprijini chiar şi 
mişcările separatiste, cum sunt în fond acţiunea Radei şi a cazacilor lui 
Kaledin ! 

Aici au ajuns imperialiştii de eri, în urma victoriei maximaliste... 

Dar pe urma fărămițării sfintei Rusu de altă dată, prin toate aceste 
mişcări centrifuge, într-o mulțime de State mai mult sau mai puţin 

independente, forţa ei militară, evident, şi mai putin ar putea fi luată in 
consideraţie. 

Rasboiul este deci mort, chiar dacă maximaliştii vor fi rästurnati 
înainte de a putea încheia formal pacea. 

lar dacă în urma ultimatului Sovietului încercările de împăcăciune nu 
Vor reuşi, şi se va ajunge la un conflict armat cu Ucraina, cine ştie dacă 
Rusia nu se va desface în State cu totul independente şi chiar 
învrăjbite?... Consecințele ar fi incalculabile ! 

Oamenii treji chiar din sânul Intelegerii au început în sfârşit să-şi dea 
seama de adevăr. 

Aşa în articolul de fond din Le Temps din 10 decembrie a. c., găsim 
următoarea melancolică mărturisire: 

Pentru moment, e putin interesant dacă Rusia va încheia pacea sau nu 
; pentru că națiunea rusă întreagă reclamă pacea ca un panaceu, şi ori-cine 
ar încerca să se opună curentului ar fi probabil strivit fără glorie şi fara 
folos... 

Această pagină a Istoriei este în ori-ce caz întoarsă definitiv... 

25 Decembrie 
V. Ucraina independentă 


Ca un simplu incident în discutiunile conferintii din Brest Litovsk, s-a 
săvârşit un mare eveniment al Istoriei mondiale: în societatea Statelor a 
intrat un nou membru. Ucraina independentă, nu numai autonomă. 

Pentru cetitorii <<Luminei>>, can au putut urmări în coloanele 
ziarului peripetiile luptei pentru renaşterea Ucrainei, acest eveniment nu e 
neaşteptat, el apare ca o încoronare logică a unei lungi evolutiuni. 

Deşi... <<desbaterile>> Parlamentului român si <<Analele 
Academiei>>, prin glasul autorizat al savanților şi al bărbaților nostri de 
Stat, păstrează pentru Istorie afirmarea contrarie, poporul ucrainean s-a 
indaratnicit totus în voinţa de a fi, şi a ştiut să-şi impună recunoaşterea 
Republicii nationale ucrainene atât Rusiei, cât şi aliaților şi inamicilor ei. 

Din procesul verbal al conferintii din 10 Ianuarie a. c. rezultă limpede 
că mai cu seamă în vederea acestui scop delegaţii Ucrainei au şi mers la 
Brest-Litovsk, dându-și seama că nu s-ar putea găsi o conjunctură mai 
prielnică pentru revendicările lor. 

Declaraţia delegatiunii ucrainene se înfăţişează, cum cu drept cuvânt 
a relevat secretarul de Stat von Kuehlman, ca un document istoric de 
importanţă covârşitoare. 

Voiu analiza acest document din punctul de vedere care ne 
interesează aici. 

Chiar de la început, în scurta cuvântare introductivă, preşedintele 
delegatiuni1 ucrainene, d. Holubovici, face o declarație foarte 
semnificativă. 

Relevând termenul de zece zile, acordat de Conferinţa Statelor 
Intelegerii pentru aderarea la tratativele de pace d. Holubovici urmează: 

<<Statul nostru, republica Naţională Ucraineană, al cărei popor a fost 
totdeauna dispus la pace, a fost primul care a răspuns la apelul d- 
voastra>>... 

Asa dar, lucrul este infatisat ast-fel ca şi cum Ucraina se prezintă la 
Brest-Litovsk, nu pentru că ar fi făcut parte din Rusia, ci ca un Stat 
beligerant independent, care răspunde la apelul Sovietului Comisarilor din 
Petrograd, cum ar fi putut răspunde Franţa sau Anglia, dacă ar fi voit să 
adere la tratativele de pace ! 

Invocând apoi rezoluția Radei centrale din Kiev, pe care o cunosc 
cetitorii noştri, reprezentantul Ucrainei, face o declaraţie solemnă: 

<<Republica Ucraineană îşi reia în momentul actual existenţa 
națională pe care o pierduse acum vr'o 250 de ani, şi intră acum în 
rapoartele internationale cu drepturile ce 1 se cuvin pe acest teritoriu>>... 
Din acest motiv - <<Secretariatul general al Republicei Ucrainene crede de 
cuviinţă să 1a o atitudine independentă la actualele tratative de pace>>. 

E ceva grandios în amintirea acelei mari date în Istoria Orientului 
european, când acum 250 ani poporul ucrainean, după ce a rupt, în urma 
unei lupte eroice, legăturile sale cu Polonia, era pe cale de a încheia o 
Uniune personală cu Moscovia. 

Evident, prin această reminiscență istorică reprezentantul Ucrainei a 
voit în primul rând sa sublinieze <<atitudinea de independenta>>, pe care 
poporul său şi-o reia în momentul de fata. 

Nota guvernului din Kiev, remisă cu acest prilej guvernelor Puterilor 
reprezintate la Conferinţă, e şi mai precisă şi mai categorică, decât 
declarația d-lui Holubovici. 

Amintind de asemenea rezolutiunea Radei Centrale din 20 Noembrie 
1917, Memoriul ucrainean continua: 

<<Prin acest act de Stat a fost decisa situatia nationala a acesteia (a 
Ucrainei). Nazuind la înființarea unei alianțe federative a tuturor 
republicelor create în momentul actual pe teritoriul fostului imperiu rusesc 
până la data formării unui guvern federativ in Rusia... Republica 
Naţională ucraineană a început relații internaționale independente >>... 

După ce se referă la faptul trimiterii în acest scop a delegaților 
ucraineni pentru încheierea armistițiului <<pe frontul de sud-vest şi pe cel 
român, cari sunt unite acum într-un singur front ucrainean, sub conducerea 
guvernului Republicei Ucrainene>>, nota rezumă în 9 puncte conditiunile 
de pace generală, după concepţia guvernului ucrainean. 

Primele şase puncte nu se deosebesc esenţial de conditiunile 
formulate şi de cătră Sovietul Comisarilor naţiunii din Petrograd. Celelalte 
însă trei cari se referă în special la situația Ucrainei, merită toată 
atentiunea: 

<<Republica Ucraineană,- sună punctul 7,- Republica Ucraineană, 
care în momentul de fata ocupă pe teritoriul său frontul ucrainean şi care 
în chestiunile internationale are o acțiune independenta,- fiind reprezintată 
de guvernul său, asupra căruia cade sarcina de a apăra interesele poporului 
ucrainean,- trebue să 1a parte, ca si celelalte Puteri, la toate tratativele de 
pace, la toate Conferinţele şi Congresele >>... 

În consecinţă, în punctul 8 se afirmă, că şi pacea încheiată cu Puterile 
Centrale, <<numai atunci ar lega Ucraina, dacă conditiunile ei ar fi 
acceptate şi semnate de guvernul Republicei naţionale ucrainene>>,- 
întrucât nu există încă (punctul 9) un guvern federal, <<recunoscut de toate 
republicele>> din vechia Rusie... 

În urma discutiunii urmate la Conferinţa din Brest-Litovsk, atât 
delegatiunea rusă, prin glasul d-lui Trotzki, cât şi reprezentanţii Puterilor 
Centrale au recunoscut, că delegatiunea ucraineană nu va lua parte la 
desbateri numai ca o fracțiune a delegatiunii ruse, ci independent, şi 
anume, ca <<delegatiunea ucraineană şi cea rusă formează două 
delegatiuni independente şi separate ale unuia din grupurile contractante 
>>, precum şi reprezentanţii Statelor din lagărul advers formează 
delegatiuni independente şi separate ale celuilalt grup... 

Care dar este situaţia juridică creată ast-fel Ucrainei? 

Este evident că in momentul de fata Ucraina este un Stat cu 
desavarsire independent, cel mult aliat cu <<Rusia-mare>>. 

Ea s-a prezintat la Conferinţa din Brest-Litovsk in aceleaşi condițiuni, 
în cari s-ar fi putut prezinta acolo şi celelalte State ale Intelegerii aläturi de 
Rusia, dar printr-o delegaţie deosebită şi independentă, şi va lua parte la 
tratative ca un Stat de sine stătător, având în vedere numai interesele 
poporului ucrainean. 

Dacă ucrainenu afirmă intentiunea lor de a face parte din federatiunea 
rusă, ei însă nu înţeleg că aceasta federatiune să fie organizată de la 
Centru, fie chiar prin hotaririle Constituantei generale ruseşti. Pentru ei 
legătura cu Rusia nu mai poate rezulta decât dintr-un tratat de alianță 
federativă, liber consimțit <<de toate republicele create pe teritoriul 
fostului imperiu rus>>. 

Nu se poate încă şti dacă alianţa în adevăr se va putea încheia. Până 
atunci însă Ucraina îşi va duce viaţa de Stat național, în afară de ori ce 
legătură constituțională cu Rusia. 

Si această situaţie e recunoscută de Statele Intelegerii carl şi-au şi 
trimis reprezentanți diplomatici la Kiev, iar la Brest-Litovsk nu numai de 
cătră Puterile Centrale şi aliaţii lor, dar şi de reprezentanţii Rusiei. 

România, evident, poate cu atât mai putin tăgădui astăzi existenţa 
Ucrainei, cu cât frontul românesc a ajuns să facă parte din frontul 
ucrainean... 

Cât pentru situația Basarabiei, în urma celor petrecute la Brest- 
Litovsk, voiu reveni altădată. 

Nepătrunse sunt căile Domnului... 

În puţinele numere din <<Neamul romanesc>> cari au putut räsbate 
până la noi, am putut ceti studii savante asupra Chinei, Japoniei, 
Mexicului... Dar o fi descoperit savantul nostru profesor şi academician, d. 
N. lorga, în sfârşit, şi Ucraina?... 

În ori-ce caz nădăjduesc, pentru istoricul viitor al culturii noastre 
nationale, că nu va dispare acel număr <<Analelor Academiei>>, în care d. 
Iorga încerca să-l convingă pe profesorul Hruşevski, actualul preşedinte al 
Radei din Kiev, că Ucraina nu există, şi nici n-a existat vr'odată... numai 


ca să înfunde pe ignorantul scriitor al acestor rânduri... 
15 lanuarie 

VI. D-l Nicolae Iorga-Ucraina 

Ucraina nu-l mai lasă să doarmă pe d. Iorga. 

În numărul din 14 (1) Ianuarie a. c., al ,, Neamului românesc”, găsim 
semnat de d. Iorga, articolul cu titlul „Ucraina şi presa noastră”. 

Din acest articol rezultă în primul rând că, despre părerile mele în 
chestia ucraineană, a vorbit în ziarul conservator din laşi un om cu 
greutate, pentru că, fiind dat intrepidul caracter al marelui nostru savant şi 
ilustrul academician, d-sa numai atunci nu injura şi nu cleveteşte la cea mai 
mică contrazicere, când contradictoriul este cel puţin un prinţ sau, în orice 
caz, un om mare, bogat şi puternic. 

În al doilea rând, din acest articol rezultă, că „omul luminat” şi 
însemnat, care a ştiut să impue un limbaj mai mult sau mai puţin cuviincios 
chiar indomptabilului d. Iorga, a recunoscut în ,, Evenimentul”, că scriitorul 
acestor rânduri a avut dreptate când a arătat marea însemnătate a problemei 
ucrainene, pentru viitorul neamului românesc. 

Nu ne-a căzut în mână numărul citat al Evenimentului” dar aceasta 
mărturisire este cu atat mai prețioasă, cu cât ea, de sigur, invedereaza un 
revirement în judecata întreagă asupra politicei noastre. În adevăr, 
chestiunea Ucrainei nu se poate izola din complexul din argumente cari au 
fost aduse împotriva politicei ruso file. 

Această concluzie rezultă şi din cuvintele d-lui Iorga, ca şi ziarul 
conservator, care publicase articolul „omului luminat”, a admis „meritul 
profesorului Stere” şi adevărul spuselor sale, „obiectând numai că nu se 
poate face o politică bazată pe acest adevăr”. 

Deci „omul luminat” a afirmat contrarul, regretând probabil lipsa de 
orientare a conducătorilor politicei noastre. 

Concluzia noastră e confirmată şi de un articol ulterior al „Neamului 
românesc”, din 18 (5) Ianuarie a. c., care a fost reprodus in parte in 
„Lumina” (No. 158), în care d. Iorga deasemeni se plânge de păcatele unor 
„oameni de bun neam, /uminati (n’o fi acelaş?...) în locuri înalte” ... 

Putem fi recunoscători d-lui lorga pentru aceste revelatiuni. 

Aş putea să trec cu vederea partea a doua a articolului, care priveşte o 
discutiune veche, rezolvită de evenimente. Dar ea este caracteristică pentru 
tiparul moral al autorilor dezastrului nostru naţional. 

D. N. lorga este teoreticianul, cugetătorul, ideologul politicei de 
alipire la Rusia. 

Pentru un savant, probitatea intelectuală e criteriul nu numai al 
caracterului său dar şi al valorii sale ştiinţifice. 

Si în puţinele rânduri, din articolul d-lui Iorga, relative la acestă 
discutiune, marele nostru savant şi ilustru academician isi dă măsura 
deplină a probitäti1 sale intelectuale. 

„Ucraina,- spune mai întâiu d. lorga,- a fost dobândită de profesorul 
Stere, şi stuntificeste şi politiceste, din Austria”. 

Cum din Austria? Pentru ce din Austria? Un om născut pe malul 
Nistrului, hotarul străvechiu dintre Moldova şi poporul ucrainean, avea 
oare nevoie de ,, Austria” ca să afle despre Ucraina? 

În al doilea rând, acest idealist fără prihană afirmă: „meritul său (al d- 
lui Stere) este numai acela de a fi crezut în putinţa realizării planului 
austriac”... 

Care plan austriac? 

În cuvântarea mea din Parlament, din 15 Decembrie 1915, eu în două 
locuri amintesc Ucraina. 

În primul loc, mă refer la simple fapte istorice: tratatul de la 
Perieslav, nesocotirea lui de către Rusia, transformarea vechei Ucraine în 
gubernii, politica Ecaterinei a II-a, etc. Tot fapte cari se pot găsi în orice 
bun manual de Istorie. 

În al doilea loc, vorbind ipotetic despre cazurile în cari s-ar putea 
schimba politica de expansiune a Rusiei, şi deci în consecinţă şi atitudinea 
noastră, spun textual: 

„Se vor schimba împrejurările? Va renaşte Polonia sau poate 
Ucraina? Nu vom mai fi noi vecini cu Rusia? Poate se vor schimba atunci 
si căile politicei ruseşti”... 

Ce am putut lua aici din Austria? ŞI ce „plan austriac” a putut extrage 
d. Iorga din aceste cuvinte? 

Dar aceste pasagii au motivat declarația d-lui Take Ionescu că „nu 
ştie ce este Ucraina” şi faimoasa întrerupere a d-lui lorga că „Ucraina nici 
nu există”. 

Afirmările acestea, a unui om de Stat de reputaţia d-lui Take Ionescu 
si a unui savant de talia d-lui N. lorga, m-au silit să consacru chestiunii 
ucrainene 8 pagini din „Viaţa romaneasca’’(No. 12 din 1915). 

M-am mărginit să discut numai dacă îi este ertat unui om de Stat să 
nu ştie astăzi ce este Ucraina. 

N-am citat pe nici un austriac, nici macar pe un neamt; am reprodus 
insa pasagii din lucrarea unui ceh panslavist, Lubor Niederle, publicata de 
Academia din Petersburg, din scrierile unui profesor francez de limbile 
slave, Louis Leger, din cartea unui alt francez Victor Berard, din ,,Histoire 
generale” a francezilor Ernest Lavisse şi Alfred Rambaud, în sfârşit din 
Analele Academiei de stiinti din Petrograd. 

Si concluzia la care am ajuns se rezumă în următoarele cuvinte: 

„O naţiune vie, de 30 de milioane, nu va putea să fie stârpită de pe 
fata pământului , oricare ar fi rezultatul răsboiului de astăzi. Rusia fiind 
învinsă, chiar de nu s-ar renaşte Statul ucrainean, problema nu poate fi 
sustrasă din câmpul de viziune al unui om de Stat şi, mai puţin, al unui om 
de Stat român”... 

Ce a fost luat aici din Austria şi în ce constă „planul austriac”, pe care 
mai cu seamă „Ucraina, aşa cum este astăzi” să-l fi ,,trantit la pământ”? 

S-a realizat pur şi simplu una din ipoteze : Statul Ucrainean e născut 
şi România nu mai este vecină cu Rusia? 

Cum dar poate triumfa d. Iorga, care afirmase că Ucraina „nici nu 
există”? 

Savantul nostru istoric şi ilustrul academician ne spune misterios: 

„Dacă împrejurările ar fi altele, am trimite pe cetitori la memoriul 
despre Ucraina, pe care l-am publicat în Analele Academiei Române şi la 
care nu s-a putut da nici un răspuns"... 

E adevărat că, după acest monumental memorial, am crezut de prisos 
să mai discut cu d. Iorga. 

Nu-l voiu analiza pe larg nici acum, rezervandu-mi această plăcere 
pentru vremurile cand cetitorii d-lui Iorga nu vor fi izolaţi de cetitori nostri. 

Dar fiindcă cenzura d-lui I. G. Duca nu-i răpeşte d-lui lorga personal 
putinţa de a ceti aceste rânduri, îmi permit sa-l întreb: pentru ce marele 
nostru savant şi ilustrul academician simte nevoe de „alte împrejurări” 
pentru a-şi trimite cetitorii la memoriul în chestie? 

Nu cumva pentru că astăzi, chiar cei mai mari creduli dintre 
admiratorii marelui nostru istoric n-ar mai putea înghiți negatiunea 
existenței Ucrainei? 

În adevăr,d. Iorga îşi justifică atunci astfel necesitatea de a întreține 
despre Ucraina pe nemuritori noştri: 

„Când, în altă incintă, am spus că „Ucraina nu există” acela a cărui 
cuvântare o întrerupsesem, profesor de universitate şi el, director al unei 
mari reviste şi rector al universitati din laşi, mi-a răspuns printr-o 
vehementa protestare în paginile „Vieţii româneşti ”... 

Ca întâmpinare la această ,,vehementa” protestare, d. Iorga îşi publică 
un memoriu de 60 de pagini în guarto din care, după obiceiul d-sale, 
cincizeci sunt în afară de chestie.. 

Iar, şi cât este în chestie, acest memoriu, în care cuvintele ,,Ucraina” 
şi ucrainean” apar întotdeauna între ghilimelele ironice, rezolvă toate 
problemele şi dificultăţile cu multă eleganță: 

Statul Ucrainean, pentru acest incomparabil istoric, a fost o simplă 
„organizare de pradă” (pag. 766); marele Hatman- un „simplu Spartacus, 
mai norocos decât celalt” (pag. 768); poporul lui- „bandele lui Bogdan 
Hmielnitki” (pag. 735) sau şi mai simplu „bandiții Cazaci” (pag. 738); 
limba grăită de ei, după autoritatea unui călător din veacul XVIII- „un 
jargon de alintare”, „facon de parler fort mignon”, „un dialecte de la 
polonoise” (pag 736), iar după autoritatea d-lui Iorga însuşi- „un limbagiu 
popular, scris fonetic, în care s-au păstrat cu îngrijire, din deosebite 
jargoane, tot ceeace poate fixa mai impresionant deosebirile (pag. 746). 

„Aşa zisa Ucraină” pentru d. lorga este atât de moartă, încât d-sa, cu 
cel mai formidabil aplomb, şi-a permis, în primăvara anului de grație 1916, 
următoarea profeție: 

„Hatmanul Mazepa va fi nutrit planuri vagi de regalitate, cari se 
sfârşiră odată cu dânsul, dar aşa zisa ,,Ucraina” va fi de acum înainte doar 
un capitol din istoria armatelor imperiale ruseşti. Până ce, de la 1860-70 
încoace, ea a devenit un capitol din acțiunea diplomatică a Austriei 
împotriva integrității amentitorului Stat al tuturor Rusiilor”...(pag. 744). 

S1 în altă parte: 

„De atunci(după moartea lui Mazepa) acest „Stat” nu s-a mai putut 
ridica. Acei politiciani cari vorbesc azi de Ucraina n-au, când nu sunt 
simpli Evrei în căutarea de situaţii, nici o înrudire cu Mazepa”...(pag. 772). 

Cum vedeţi, pentru ilustrul academician, în Martie 1916, Ucraina, în 
cazul cel mai bun, a fost o invenţie evreiască. Iar astazi, când s-a infiintat o 
Republică Ucraineană, - sub conducerea „politicianilor din Galiţia” ca d-nii 
Hruşevski şi Holubovici, -care a luat sub protecţia ei pe guvernul din Iaşi şi 
pe însuşi domnul lorga, - ea „a trântit la pământ politiceşte meritul 

profesorului Stere”, care îşi permisese pur şi simplu sa afirme existența 
Ucrainei, ŞI-i dă siguranța neuitatului autor al memoriului din 1916 că-l va 
„trânti la pământ şi stuntificeste”, când vor veni „alte împrejurări”... 

A ! în zadar d. Iorga vrea să se pue sub scutul „altor împrejurări”. 

Numele Ucrainei va rămâne pentru vecie legat de numele 
nemuritorului nostru istoric! 

Cât va trăi d. Iorga, fiecare dată când va auzi despre acest Stat, pe 
care d. Sa îl înmormântase ca o „organizare de pradă” şi despre acest popor 
de ,,banditi” cu „jargonul” lui polonez sau rus, care intră acum în rândul 
marilor Puteri europene, - fiecare dată 1 se va ridica în fata ca o Nemesis 
răzbunătoare, Memoriul din Analele Academiei... 

Si d. N. lorga Ucraina va servi de pildă generațiilor viitoare de 
academicieni români!... 


10 Februarie 1917 


III 
FINLANDA 


Dintre toate nationalitatile oprimate din Rusia, finlandezii au avut 
incontestabil atitudinea cea mai franca si in acelasi timp cea mai hotarata. 

În curând după izbucnirea revoluţiei, şeful guvernului din Finlanda, 
senatorul Tokoi, a făcut, în şedinţa Camerei din 20 Aprilie a.c., următoarea 
declaraţie, care nu lasă nimic de dorit în aceasta privinţă. 

<< Nu puteam ascunde faptul, că în sânul poporului nostru a fost 
răspândit sentimentul general, pentruca să nu zicem unanium, că victoria 
Rusiei ar fi o nenorocire pentru Finlanda. La noi s-a afirmat credința că, 
dacă tarismul ar fi reuşit să iasă victorios din luptă, ar fi sunat ceasul 
pieririi pentru toate nationalitatile, reunite sub sceptrul Rusiei. In această 
mentalitate trebue să căutăm explicaţia faptului, că unul după altul tinerii 
noştri patrioţi găseau drept şi potrivit cu binele patriei de a-şi jertfi puterile 
pentru duşmanii Rusiei, fiindcă ei credeau că numai pe această cale se 
poate ajunge la libertatea Finlandei. Dar o mare parte, chiar cea mai mare 
parte din poporul nostru, îşi păstra sângele rece şi a luat, ca să zicem aşa, o 
atitudine neutrală, însă nutrea în inima sa speranţa, că va veni momentul, 
când întregul sistem de guvernământ al Rusiei, chiar de se poate întregul 

imperiu rus se va prabusi, iar noi vom câştiga libertatea pe urma disolutiei, 
în care atunci ar cădea Rusia >>. 

Aceşti <<tineri patrioti>>, pe cari îi aminteşte omul de Stat finlandez, 
sunt voluntarii, cari au format <<legiunea finlandeză>> ce dela începutul 
răsboiului european luptă în rândurile armatei germane împotriva Rusiei. 

Această <<mentalitate>> n-a fost caracteristica exclusivă a Finlandei. 
Ea a fost comună, cum am spus, tuturor naționalităților oprimate din Rusia, 
nu mai putin polonezilor, - ale căror <<legiuni>>, alcătuite din polonezii 
supuşi ruşi sub comanda generalului Pilsudski, au intrat în 1915 în fruntea 
armatelor austriace, în Polonia rusească , - ca şi ucrainenilor, cum 
dovedeşte acţiunea <<Aliantei pentru emanciparea Ucrainei>>, al cărei 
sediu principal se află în Elveţia. 

Chiar printre intelectuali ruşi, dela începutul răsboiului, au fost 
numeroşi <<porajenti>> (<<infrangeristi>>), adică cei ce nu sperau de a 
ajunge la emanciparea politică a poporului rus, decât prin înfrângerea 
armatelor "Țarului în răsboiu. 

Condiţiile, în cari a avut loc revoluţia din Martie, ne dă dreptul să 
presupunem, că această <<mentalitate>> a fost mult mai generală în sânul 
democraţiei ruse, decât s-ar fi putut crede din manifestările exterioare. 
Daca după triumful revolutiunii, vedem pe conducătorii ei manifestandu-si 
intentiunile răsboinice, acest fapt se datoreşte mai mult, cum am arătat alta 
dată, consideratiunilor de oportunism ale politicei interne, decât realei 
ostilitati fata de Puterile Centrale. 

Nu mai puţin e adevărat, că evenimentele din Finlanda, atât prin 
însemnătatea lor simptomică, cât şi mulțumită rolului pe care această ţară, 
situată la <<pragul>> deschis Rusiei de către Petru cel Mare spre Apus, - 
merită deosebită atentiune. 

Marele Ducat al Finlandei a fost anexat de către imperiul rus numai la 
începutul secolului al 19-lea, pe baza unui tratat incheiat la Borga în 1809 
între ţarul Alexandru I şi Dieta finlandeză. Dieta a proclamat pe împăratul 
Rusiei ca Marele Duce al Finlandei, iar ţarul a promis să respecte 
autonomia şi privelegiile ţării. Promisiunea aceasta a fost solemn 
confirmată de toţi Tarii ulteriori la urcarea lor pe tron. 

Astfel Finlanda, care are o întindere de 378.000 klm. pătrați şi o 
populaţie de vr'o trei şi jumătate milioane, ducea, în cadrul Imperiului rus, 
o viata proprie, având o adunare legislativă şi a administrației interioară 

independenta, - numai in relatiunile exterioare ea a fost reprezentata de 
guvernul imperial. 

Până la ţarul Nicolae II, care de altfel a jurat şi el solemn sa respecte 
drepturile Finlandei, - deşi n-au lipsit încercări de a reduce autonomia ţării, 
situația aceasta n-a suferit vr’o atingere mai însemnată. Dar de atunci, sub 
înrâurirea <<panslaviştilor>>, şi mai cu seamă a puternicului ober-procuror 
al Sinodului de pe vremuri, defunctul C. Pobiedonştev, asistăm la politica 
sistematică de opresiune, care tindea fatis să reducă Finlanda la o simplă 
provincie rusească. Când în 1899 guvernul imperial a hotărât să desființeze 
armata deosebită a Finlandei şi pe recrutii finlandezi să-i înroleze în armata 
rusă (de atunci sub <<regimente finlandeze>> se înțelegeau pur şi simplu 
regimentele din garnizoana Finlandei ), Dieta Helsingfors a refuzat să 
aprobe acest proect. În răspuns guvernul imperial săvârşeşte o lovitură de 
Stat, şi Finlanda a trăit de atunci sub un regim de teroare. 

Nu vom expune aici lupta eroică a micului popor pentru libertatea 
națională, - care se rezumă într-o serie de acte revoluționare şi represiuni 
sângeroase, al căror ecou numai cu greu putea să pătrundă în Europa. 

În 1905 finlandezii au luat şi ei parte vie la revoluţia generală rusă, şi 
acțiunea lor a fost mai energică şi mai sistematică, decât în oricare altă 
parte a Imperiului. Congresul secret din Paris în 1904 — în care a fost 
hotărâtă revoluția şi în care partidul cadet a fost reprezentat de însuşi d. 
Miljucov, astăzi atât de şovinist, - a fost prezidat de finlandezul K. 
Zilhacus. 

Ca rezultat al acestei acțiuni, Finlanda nu numai redobândise 
drepturile ei de autonomie, dar şi-a asigurat şi o constituție foarte 
democratică, bazată pe sufragiul universal (s-a recunoscut chiar dreptul de 
vot şi eligibilitatea femeilor). 

Dar succesul n-a avut lungă durată. Finlandeziilor Istoria le-a rezervat 
aceleaşi deceptii, ca şi polonezilor, ukrainienilor şi altor naționalități din 
Rusia, cari şi-au vărsat sângele în revoluţia din 1905. 

Finlandezii s-au convins numai că nu pot avea nici o încredere în 
democraţia rusă, căci de astă dată reacţiunea a fost sprijită de Duma din 
Petersburg. 

Astfel se explică atitudinea Finlandei în răsboiul actual, şi mai cu 
seamă fata de revoluţia din 1917. Această atitudine a culminat în refuzul 
Camerei finlandeze de a acorda guvernului rus un împrumut şi în 

<<declaratia independentei>> de către Camera din Helsingfors, în şedinţa 
din 18 Iulie 1917, - declarația care a fost votată cu 196 de voturi împotriva 
a 55. 

Acest vot a provocat entuziasmul întregului popor finlandez, care 
peste tot a dat jos de pe edificiile publice steagurile ruseşti şi a arborat 
drapelul national, cu leul de aur pe fondul ros. (<<Rieci>>, 20 lulie 1917). 

E interesanta motivarea pe care o face un om de Stat finlandez, d. 
Wuk, refuzului de împrumut: 

<<Noi nu putem crede, că pentru însăşi democraţia rusă ar fi util 
dacă noi am da bani guvernului rus pentru prelungirea răsboiului, 
despuind în acest scop poporul nostru>> ... <<Novaia Jizn>>, din 21 Tulie 
1917). 

Bine înţeles, guvernul provizor din Petrograd, n-a recunoscut 
declarația din Helsingfors: Camera a fost disolvata, şi fiindca ea n-a voit să 
se supună, guvernatorul general a primit ordinul de a recurge la forța 
armată. Opinia publică se arătă atât de ireductibila, ca şi cea finlandeză. 

Aici stau lucrurile. 

În dosul Camerei si al guvernului finlandez stă națiunea întreagă, si 
fără luptă, Petrogradul nu poate reuşi să menţină Finlanda în supunere. 

Va îndrăzni el să întreprindă această luptă, - şi va avea ea sorti de 
izbândă? 

Si aici, ca şi în chestia Poloniei şi a Ucrainei, totul va atârna de la 
rezultatul răsboiului. 

In acest răsboiu, pe care Puterile Intelegerii îl duc, - nu-i aşa? — 
pentru libertatea şi drepturile națiunilor mici, finlandezii, - ca şi polonezii, 
ca şi ucainieall, ca şi atâtea alte neamuri, - numai de la armele Puterilor 
Centrale pot aştepta mântuire... 


28 Septembrie 

V 
MAHOMEDANII DIN RUSIA 


Alături de Ucraina şi Finlanda, între grupările străine din Rusia, cari 
se fac auzite în vârtejul luptelor, un rol însemnat au şi cele aproape 30 
milioane mahomedani. 

Nu voiu vorbi aci despre partea ce o iau mahomedanii la diferitele 
turburări şi manifestări anarhice, cari duc la dezagregarea marelui imperiu. 

Aceasta nu e mică. 

Fiecare număr din ziarele ruse ne raportează numeroase turburări 
sângeroase, răscoale, devastări şi acte de volnicie săvârşite de populația 
musulmană. 

Asemenea fapte, desigur au înrâurirea lor, mai cu seamă în ce 
priveşte posibilitatea acţiunii militare. Dar însemnătatea cea mare pentru 
viitorul Rusiei o are numai, bine înţeles, acțiunea organizată şi conştientă a 
masselor mahomedane. Asupra acesteia cred că e util să punem oarecari 
date la dispoziţia cetitorilor noştri. 

Congresul general al mahomedanilor din Rusia, care a avut loc în 
Moscova, în Maiu a. c., a stabilit, pe baza izvoarelor oficiale, populația 
mahomedană din imperiu la 27 milioane de suflete. În realitate numărul lor 
trebue să fie mai mare, întrucât rezultă din verificările parțiale din diferite 
regiuni. 

Însă cu toată massa lui formidabilă, până la revoluţia din 1905, 
mahomedanismul din Rusia putea să fie considerat ca o cantitate 
neglijabilă. 

Acest fapt se explică şi prin conditiunile vieții publice dintr-un Stat 
absolutist, dar mai cu seamă prin lipsa de coheziune dintre chiar 
mahomedani. 

În adevăr, musulmanii din Rusia nu aparţin unei singure rase, nu au 
acea puternică legătură pe care o formează limba națională comună, şi sunt 
pe deasupra împrăștiați: Tätar se află în Crimeea, şi pe Volga, şi în 
Siberia, în zecimi de ținuturi deosebite, tot aşa sunt şi chirghijii, başchirii, 
sarții, turemenii, - şi numele lor e legiune. 

Dacă mai adăogăm la aceasta, că guvernul rus n-a învoit 
mahomedanilor o organizație bisericească comună, pe lângă că ei sunt de la 
sine despărțiți in cele două secte principale, suniţi şi şiiţi, - e lesne de 

înțeles pentru ce atâta vreme mahomedanimea rusă forma o massa inertä, 
fără nici un răsunet în viaţa politică. 

Si aici, ca şi în celelalte manifestări nationale din Rusia, primul semn 
de viaţă se datoreşte revoluţiei din 1905. În această acţiune de deşteptare a 
popoarelor de sub jugul Tarilor constă mai cu seamă însemnătatea cea mai 
mare în Istoria mondială a răsboiului ruso-japonez. 

Dar, tot ca şi pentru toate celelalte grupări şi pentru mahomedani era 
rezervată o mare deceptiune pe urma atitudinii Dumei, care a sprijinit şi 
aici reacţiunea. 

Războiul a motivat o nouă agitatiune în sânul Islamului din imperiu ; 
faptul că pe front luptau peste un milion de coreligionari, îi da conştiinţa 
puterii. 

Totuşi, lumea mahomedană din Rusia, față de împrăştierea ei 
teritorială şi lipsa de organizație comună bisericească, ca şi lipsa de unitate 
de rasă şi de limbă, a reuşit numai mai târziu decât celelalte mişcări 
analoage să pornească la o acţiune militară... 

Întâiu a trebuit să ajungă la o organizare oarecare diferitele elemente, 
fiecare în parte, să se formeze organe regionale, etc. 

Peste tot au început să se organizeze consilii, comitete, să se adune 
congrese mahomedane. 

Numai după aceste pregătiri a fost în sfârşit cu putinţă şi acțiunea 
unitară a întregului Islam din Rusia. 

În adevăr, la 14 Maiu se adună la Moscova congresul general al 
mahomedanilor. 

La acest congres, - al cărui desbateri au ţinut zece zile, - au luat parte 
peste 800 delegați barbati şi 100 femei, au fost reprezentate toate 
nationalitatile mahomedane : tătarii, chirghiju, sartii, turkmenii, başchirii, 
uzbecii, numeroasele triburi caucaziene, etc. 

De la acest congres începe propriu zis, lupta organizată a 
mahomedanilor. 

Când o populaţie de 30 milioane îşi ridică glasul, el va fi ascultat, de 
voe sau de nevoe, de stăpânii Rusiei de maine. 

Tendintele generale ale mahomedanilor se puteau intrevedea inca din 
protestul unui deputat mahomedan din Dumă, Maxudov, ridicat din sânul 
congresului cadetilor din 8 Aprilie a. c., împotriva pretentiunilor Rusiei 
asupra Constantinopolului şi a Strâmtorilor — protest motivat expres prin 

simpatie pentru Turcia, a cărei împărțire mahomedanii din Rusia, nu o pot 
admite..., (<<Rieci>> 10. VI. 1917). 

Congresul din 14-24 Maiu s-a îngrijit în primul rând să creeze organe 
permanente cari să reprezinte unitatea de sentimente şi de acţiune a întregii 
populatiuni mahomedane din Rusia. 

În acest scop a fost, în primul rând, abrogat dreptul guvernului rus de 
a numi autoritățile mahomedane superioare, şi a fost ales ca autoritate 
supremă pentru întreg Islamul rus, a cărui lipsa era atât de mult simțită; un 
cap al clerului mahomedan, pe lângă care s-a ataşat şi un consiliu 
bisericesc, cu sediul la Ufa (<<Novoe Vremia>>, 26 V. 1917). 

Pe de altă parte a fost constituit organ politic central un consiliu 
mahomedan general, căruia s-a atribuit puterea legislativă pentru toată 
Rusia mahomedană. Consiliul se compune din 30 membrii şi anume: 10 
tătari, 6 chirghiji, 5 caucazieni, 7 delegaţi ai Turkestanului şi 2 tătari din 
Cazan (<<Utro Rossi>>, 22 IV, 1917). 

Dintre deciziunile cu caracter principal, semnalăm mai intaiu cererea 
creărei unei republici federative din Rusia, pe baza naţional teritorială. În 
al doilea rând, congresul a votat cu o mare majoritate următoarea moţiune 
semnificativă, relativ la răsboiu: 

<<Mahomedanii trebue să protesteze în modul cel mai hotărât 
împotriva politicei de anexiuni, pe care o duc Statele europene, sub apariția 
unui răsboiu de emancipare. Pentru că obiectul nazuintelor de anexiune din 
partea burgheziei europene îl formează mai ales mahomedanii şi ţările lor; 
ei sunt victime imperialismului european. Noi cerem anularea tuturor 
tratatelor şi conventiunilor cari tind la desmembrarea vre-unei națiuni, nu 
numai în Europa, ci şi in Asia şi Africa>>...(<<Utro Rossii>>, 18. IV, 
1917). 

Consiliul mahomedan central, ales de congres, s-a şi constituit 
imediat şi a făcut cunoscut guvernului provizor, că el, consiliul, are 
împuternicirea nelimitată de a reprezenta şi a conduce viaţa politică a 
tuturor mahomedanilor din Rusia. (<<Rieci>>, 12. VI 1917). 

Consiliul apoi a ales din sânul său un comitet executiv, compus din 
12 membri, pentru rezolvirea afacerilor curente. 

Conştient de puterea pe care i o da massa de aproape 30 milioane, pe 
care se reazama, ca şi acel milion de soldați de pe front, acest organ s-a 

crezut în drept să-şi adreseze imediat ministrului de externe Terescenco un 
protest împotriva <<declarării de independenta>> a Albaniei de care Italia: 

<<Soarta Albaniei, - declară între altele comitetul executiv, - 
aminteşte în această privință destinul Algerului, Tunisiei, Egiptului 
Marocului, Afganistanului şi a altor tari mahomedane>>. (“Novoe 
Vremia”, 16. VI 1917). 

De atunci mişcarea mereu se accentuează în aceiaşi direcție. Relevăm 
aici numai câteva momente : 

La 28 lulie se întruneşte la Cazan congresul soldaților musulmani, 
trecând peste interzicerea de de către Kerenski (<<Ruskia Vidomeosti>>, 
21. VIII, 1917). 

La 3 August a avut loc tot la Cazan o şedinţă solemnă reunită a 
delegaților celor trei congrese mahomedane : al celui de-al doilea congres 
general, al soldaților mahomedani şi al congresului general al clerului 
musulman. 

A fost proclamată autonomia national culturală a tuturor 
musulmanilor din Rusia, şi s-a hotărât fără a se aştepta Constituanta, ca 
toate interesele musulmane să fie de îndată încredințate institutiunilor 
naționale... 

În acelaş timp o reprezentantä a tătarilor din Crimeea, s-a adresat 
Radei Centrale a Ucrainei cu rugămintea de a susține autonomia Crimeei. 
Declaratiunea a înmânat Radei un memoriu, prin care se reclamă unirea 
teritorială a Crimeei cu Ucraina autonoma.( <<Novoe Vremia>>, 3. VIII, 
1917). 

E caracteristic aici, că tătarii s-au adresat direct guvernului ucrainian, 
trecând peste Petrograd... 

Mişcarea totuşi este abia la începuturi. Totul va atârna şi aici de la 
rezultatul răsboiului, adică dela victoria Puterilor Centrale. 

În acest timp, d. Llozd George în fiecare zi spune câte un nou discurs 
asupra libertatii şi a dreptatii. 

6 Octombrie 1917 

VI 
LITUANIA 

Cu toate vechile relatiuni ale țărilor noastre cu Lituania, puţini sunt 
astăzi în România cari ar cunoaşte ceva pozitiv despre această tara şi 
poporul ei. 

Teritoriul etnografic al lituanilor coprinde guvermantul Kowno şi 
parti însemnate din guvernămintele Wilna, Grodno şi Suvalki, cu o 
populatie lituana de peste doua milioane de suflete. Minoritatile in aceste 
provincii sunt formate mai cu seamă de asa zişii <<rusi albi>>, - iar ruşii 
adevăraţi, adică <<ruşii mari>> nu ajung nicăeri in toată regiunea la 5 sută 
din populaţie. 

<<Rusii albi>>, bine inteles, nu sunt rusi de loc, ci au fost asa 
porecliti numai din mila Tarilor. În realitate e o naţionalitate slavă 
distinctă, intermediară intre ruşi, polonezi si ucraineni. Religia acestor 
<<ruşi albi>>, cari nu sunt de loc ruşi, e catolică, si in trecut cand religia 
juca un rol mai hotărîtor în formațiunea Statelor decat rasa, ei au fost mult 
mai legati de catolicele Lituania si Polonia, decât de pravoslavnica Rusia. 

Lituanii nu sunt slavi, ci împreuna cu ietii (aceştia din urmă aparţin 
însă confesiunei protestante), fac parte dintr'un grup deosebit al rasei arice 
sau indo-germane. Pentru slavi limba lor este tot aşa de străină ca şi oricare 
din limbile romanice sau germanice. 

Lituania istorică cuprindea o regiune mult mai vastă decât actualul 
teritoriu etnografic, fiindca în ea intra şi aproape toată <<Rusia alba>>, 
adică pe lângă guvernămintele de mai sus încă si cele de la Minsk, Mohilev 
si Vitebsk. 

Lituania s'a constituit politiceşte înainte de ţările române, şi a dus o 
viata de Stat independent aproape pentru veacuri, până la stabilirea Umunii 
reale cu Polonia ( 1569 ). De atunci lituanii au au trăit în cea mai bună 
înţelegere cu polonezii,veacuri îndelungate, şi au dat Poloniei multi din 
regii ei şi din marii ei oameni de Stat. Numai sub puterea țarilor, după 
revoluția poloneză din 1863, când s'a început acţiunea sistematică de 
rustificare, relatiunile dintre lituani şi polonezi au început să se strice, mai 
cu seamă că administrația rusă a încercat să atâte țărănimea lituana 
împotriva marilor proprietari polonezi. Încercarea nu prea a reuşit, cel puţin 
să câştige pe lituani pentru ruşi, fiindcă din 1901 ruşii au urmărit cu energie 
ei înşuşi un plan de colonizare a Lituaniei cu ţăranii <<rusi-mari>>, cari, 
cu <<Mirul>> lor şi cu toată mentalitatea lor, au trebuit fatal să vie într'un 
conflict violent cu autohtonii. Astfel mişcarea națională lituană a păstrat un 
pronunţat character anti rus. 

În cursul revolutiunii din 1905 sentimentele anti-ruse ale lituanilor au 
isbucnit cu vehementa. In Dieta națională , adunată in Wilna şi la care au 

participat vrăo două mii de reprezentanți ai tuturor provinciilor lituane 
guvernul rus a fost proclamat <<dusman de moarte al poporului lituan>>. 
Dieta a revendicat o complectă autonomie pentru Lituania, şi a adresat 
poporului un manifest, în care îl îndeamna, până la realizarea 
revendicărilor naționale, de a înceta plata dărilor, de a nu se prezenta la 
recrutare, de a boicota şcolile şi administratiunile ruseşti, etc. O represiune 
sângeroasă, cu decorul obişnuit de spânzurătoare şi convoaie nesfârşite, de 
deportați din Siberia, nu a putut cu totul stânge mişcarea, desi pentru o 
vreme, a fortat’o să ia un caracter <<subteran>>. 

Revoluţia din 1907 a dat un nou şi puternic impuls mişcării naţionale 
lituane. Imediat s'a constituit la Petrograd un <<Consiliu national>>, care a 
mijlocit adunarea reprezentanților poporului lituan, vreăo 300 la număr, la 
14 Iunie 1917, - tot la Petrograd, fiindcă cea mai mare parte a poporului 
lituan se află in mâna germanilor. Ca preşedinte al <<Dietei nationale 
lituane>> din Petrograd a fost ales profesorul Waldemar. 

Toate partidele reprezentate în Dietă au fost unanime pentru a cere ca 
Lituania să formeze un Stat cu desăvârşire independent de Rusia. 
Divergintele s'au manifestat numai in ce priveşte mijloacele, prin cari 
această revendicare ar putea fi realizată. Socialiştii insistau asupra căilor 
exclusiv revoluționare, dar majoritatea formată din partidele moderate, a 
hotărît că situația Lituaniei infatiseaza ocaziunea prielnică de a ajunge la 
independenţă pe calea tratărilor <<pentru că Germania în nici un caz nu va 
tolera ca Lituania să mai servească şi pe viitor Rusiei, ca poartă de intrare 
în Germania>>... 

Acest apel direct la Germania în momentul când acestă stăpânia de 
fapt aproape toată Lituania, pleca dintr'o adunare convocată în Capitala 
Rusiei |... 

Cred că nimic nu poate fi mai semnificativ pentru dispozițiile 
lituanilor. 

Hotaririle Dietei din Petrograd se pot rezuma în două puncte 
principale: 

1) Poporul lituan în totdeauna a urmărit şi urmăreşte — independenţa 

desăvârşita de Stat. 

2) Chestiunea lituanä este o chestiune internațională, şi deci trebue să 

fie rezolvită la Congresul de pace. 

In consecință Dieta a adresat atât guvernului provizor din Petrograd, 
cât şi tuturor Statelor neutrale şi aliante( cu celelalte neavând nici 
posibilitatea unui contact oficial) cererea de a se recunoaşte poporului 
lituan următoarele drepturi: 

1)  <<Dreptul la libera determinatiune>> în consecinţă: 

2) Dreptul Lituaniei de a hotărî asupra viitorului ei politic ea 

însăşi, într'o adunare constituantă proprie; 

3) Dreptul de a-şi trimite reprezentanți deosebiți la Congresul 

viitor de pace. 

Guvernul provizor a ignorat această manifestaţie. De altfel nici nu 
putea face, de fapt, altceva: altul avea puterea să hotărască... 

Dar în teritoriul ocupat de germane, cu care Dieta din Petrograd nu 
putea avea nici un contact, se pregătea manifestatiuni de interes mai real şi 
mai practice. 

Cu autorizarea autorităților de ocupatiune, acolo a funcţionat mai de 
demult deasemeni un comitet lituan care a organizat alegerea unei Diete 
nationale. Acesta s'a şi adunat în ziua de 22 Septembrie trecut la Wilna. 

Actul oficial prin care s'a inaugurat adunarea naţională a lituanilor,in 
prima şedinţă, glasueşte: <<Lituania trebue să fie o ţară de cultură care 
asigură tuturor locuitorilor ei prosperitatea şi o liberă desvoltare, în 
conformitate cu caracterul national lituan>>... 

Va învia vechea Lituanie? Se va reînoi amintirea glorioasă a 
Gediminilor?... 

Si aici trebue să spunem acelaş “ne varietur” : totul va atârna de 


măsura victoriei germane... 
15 Octombrie 


VII 
PROVINCIILE BALTICE 
Abia alaltăeri, am scris aci că lupta minorităților naţionale din Rusia, 
cari nazuesc la independenţa politică, împotriva regimului maximalist, şi în 
special al Ucrainei, Finlandei, si a Proviincilor Baltice, creiaza o 
solidaritate între ele şi Puterile Centrale. 
Ne putem deci aştepta la reînceperea acțiunii militare, într'o formă 
neaşteptată, ca ajutorul Germaniei dat naționalităților oprimate. 

Telegramele de eri, mai curând decât ne-am aşteptat, au publicat 
apelurile desperate ale Ucrainei, Finlandei şi Estlandei, la guvernul şi 
poporul german pentru ajutor. 

În momentul când scriu aceste rânduri, ne vine vestea că Germania a 
răspuns la acest apel, şi ostilitățile au şi început pe frontal rus. 

Socot dar necesar să dau aci oarecari noţiuni elementare asupra 
Proviincilor Balticei, prea puţin cunoscute publicului nostrum cititor. 

Cele trei gubernii ruseşti, cuprinse sub acest nume generic, Estlanda, 
Livlanda şi Curlanda, au o întindere de aproximativ 95.000 km. p.. adică 
ceva mai mult decât Muntenia, Oltenia si Dobrogea împreună, - cu o 
populaţie de vre-o 2.700.000 locuitori. Din aceştia, vre-o 200.000 sunt 
germanii Baltici, aproximativ un million de estoni şi cam tot atâția letoni. 
Restul îl formează populația amestecată, de ruşi (aproape exclusiv 
funcţionarii şi soldaţii din garnizoană), lituani, polonezi, precum şi străini, - 
suedezi, germani din imperiu, etc., (străinii sunt destul de numeroşi, mai cu 
seamă în oraşele de port). 

Germanii formează, în toată regiunea Baltică, elemental dominant, 
din punctual de vedere politic şi social. Nobletea şi marea proprietate 
rurală, burghezimea oraşelor ca şi clasa intelectuală, sunt aproape exclusive 
germane, în cât Provinciile Baltice, cu toată slăbiciunea numerică a 
elementului german, au totuşi, multumită acestui caracter al tuturor claselor 
superioare, o fizionomie germanică. 

Faptul se explică, istoriceste, întru cât toată regiunea Baltică, înainte 
cunoscută sub numele general de Livlanda, a fost cea mai veche colonie 
germană şi, timp de patru veacuri din veacul al 12-lea pana’n al 16-lea, ca 
posesiune a Ordinului livonic, făcea parte din Imperiul german. 

In urmă, Estlanda a căzut sub stăpânirea suedezilor, Livlanda sub 
Polonia ( în 1629 şi ea a intrat sub puterea Suediei) ; Curlanda însă, sub 
ultimul Maestru al Ordinului livonic, Gotthard von Kettler, a ajuns un 
ducat, sub vasalitatea poloneză. 

Victoriile lui Petru cel Mare au anexat, in 1721, Estlanda si Livlanda 
la Rusia, iar în 1795, împărăteasa Ecaterina all-a a unit cu Coroana 
imperială a Rusiei si Coroana ducatului Curlandei. 

Insă vechi cuceritori şi stăpânitori ai regiunei Baltice, germanii, şi-au 
păstrat, şi după pierderea independenţei acestor provincii, preponderența 
lor în tara. 

Suedezii, polonezii si ruşii, rând pe rând, au menţinut, vechea 
organizație politică şi administrativă a ţării, şi au recunoscut libertatea 
confesiunii evangelice, care de mult formează Cultul dominant al regiunii. 

Dreptul german, administrația germană, organizaţia scolară germane, 
au fost respectate şi asigurate prin tratate în Baltică, pănă la încercările de 
rustificare de sub împăratul Alexandru III. 

Astfel aceste tari, şi sub dominatiunea străină au rămas, în fond o 
colonie germană şi şi-au păstrat acest character, - cu toate nazuintele de 
rustificare, contrare tratatelor, din ultimele decenii, - în linie esențială, 
pana’n zilele noastre. 

Tentativele de rusificare n'au putut reuşi fiindcă nu s'au putut 
rezema, afară de oficialitate, pe nici un element al populatiuni. 

Am văzut ca majoritatea covarsitoare a acestei populatiuni, o 
formează estonii şi letonii, - doua mici grupuri entice, foarte deosebite între 
ele, dar cari, de o potrivă, n'au nici o legătură, nici cu rusii nici cu slavii. 

Estonii locuiesc Estlanda şi partea de nord a Livlandei. Ei sunt, dupa 
limbă, de origine finica, dar în cursul veacurilor s'au amestecat foarte mult 
cu elementele germanice, adică cu stăpânii lor suedezi si nemti. 

Letonii, cari locuiesc în partea de sud a Livlandei şi în Curlanda, 
aparțin unei rase puritarice, înrudita cu lituanii, de cari se deosebesc inca 
foarte mult şi prin limbă ca şi prin religie. Ei de asemenea s'au amestecat 
mult cu elementele germanice. 

Ambele mici popoare, pe care le leagă atât de mult Istoria şi destinul 
comun, cultura germană în a cărei sferă au intrat, ca şi infuziunea sângelui 
german, trăiesc însă într'un veşnic antagonism între ele. 

Estonii ca şi letonii formează clasa muncitoare a Provinciilor Baltice, 
mai cu seamă tărănimea. Dar estonii dau dovadă de energia popoarelor 
finice europenizate, cum sunt finlandezii si maghiarii. Letonii, însă popor 
expansiv şi vesel, ca ultima rämäsita a unei rase care se stinge, se arată 
inferiori în lupta pentru existenţa. Estonii se întend tot mai mult pe seama 
lor, respingandu’i spre Sud. 

Cu Germanii, - cari, in mod natural, jucau rolul de conducatori, - 
pana la o dată recentă, ambele populatiuni trăiau, in general, în relații 
foarte bune. La aceasta a contribuit atât faptul că, aparținând aceleiaşi 
confesiuni protestante, preoţii aproape exclusive germane, ştiau să menţină 
armonia dintre clase. Apoi, țărănimea din Provinciile Baltice a fost 

emancipata de sub iobăgie, cu multe decenii înainte de restul Rusiei. Acest 
fapt, nu numai că îi crea o situaţie de superioritate fata de țărănime iobaga 
rusă, dar îi şi deschidea posibilităţile de inaltare socială. 

Insă grupuri etnice atât de reduse (chiar astăzi fiecare din ele 
numără abia câte un milion de suflete) şi atât de înapoiate, evident nu si—au 
putut crea încă o cultură notionala serioasa.Fiecare Eston sau fiecare Leton 
care se ridică pe scara socială, fatal trebuie să-şi însuşească sau cultura rusă 
sau cultura germană. Biserica protestantă, ca şi o excelentă organizație 
şcolară germană, determina evoluția în sensul german. Astăzi, foarte multi 
dintre cei mai intransigenti pangermanisti din Provinciile Baltice, sunt 
tocmai de origine estonă sau letonă. 

Când, sub Alexandru III, a fost inagurată în Provinciile Baltice 
politica violentă de rusificare, administraţia rusă a căutat, exploatând mai 
cu seamă deosebirea de clasă socială, să ridice pe estoni şi letoni împotriva 
<<stăpânirii germane>> şi a încurajat mişcările naționaliste estonă şi 
letonă. 

Revoluţia din 1905, care în Provincule Baltice, s'a început ca o 
mişcare agrară şi anti-germană, foarte curând a luat însă iar caracter violent 
de răscoală împotriva dominatiuni ruseşti. 

Pentru estoni şi letoni, ca şi pentru celelalte naţionalităţi oprimate 
din Rusia regimul <<constitutional>> de după 1905, a fost o deceptiune. 

Din cauza aceasta, şi în Provinciile Baltice, revoluția din Martie 
1917, a dat semnalul unei mişcări separatiste. 

Ocupatiunea germană a Curlandei, a părții din Livlanda şi a 
insulelor estonice din Golful Rigei, a dat un puternic imbold acestei 
mişcari. 

lar regimul maximalist a unit majoritatea covârşitoare a 
provinciilor într'un singur gând: apel la protecția germană împotriva 
dominatiunii ruseşti. 

Vechile legături culturale şi confesionale, slăbiciunea numerică, 
ce nu îngădue astfel rezistența împotriva Rusiei, deprinderea de secole de 
a'şi urma conducătorii germani, —pot explica în destul această mişcare. 

Dacă astăzi ţăranul eston şi leton ravneste la o cultură națională, 
e natural ca el să se simtă mai putin primejduit sub protectiunea germană, 
decât sub dominatiunea Rusiei, cu enorma presiune a massei sale. 

In acelaşi sens lucrează şi interesele economice, cari todeauna au 
un rol important în mişcările sociale şi notionale;tarile Baltice pur agricole, 
pot numai câstiga pe urma ridicării unei bariere vamale în spre Rusia şi pe 
urma deschiderii debuseului Germaniei industriale. 

Nu mai putin Germania are interesul de a crea un zid despărțitor 
puternic fata de Rusia (lacul Peipus de mult e considerat ca o frontieră 
ideală, de către strategii germani), de a'şi asigura aproviyionarea şi de a şi 
întări situația în Marea Baltică. 

Viitorul apropiat ne va arăta în ce măsură aspiratiunile 


Provinciilor Baltice se vor putea realiza, cu ajutorul forțelor gremanice. 
21 februarie 


VII 
RUSIA DE MÂINE 


De mai multe ori am avut prilejul să semnalez în coloanele 
<<Luminei>> mişcările centrifuge ale naționalităților din Rusia, prin cari 
este caracterizată revolutiunea actuală, în deosebire de revolutiunea din 
1905, când toate popoarele Imperiului luptau alături de ruşi pentru libertati 
obşteşti. 

Desamăgirea pricinuită de atitudinea partidelor democratice din 
Dumă,- cari foarte curând după relativul succes al mişcarii din 1905 s'au 
colorat cu naționalism şi chiar cu şovinism panrusesc,- dau explicarea 
îndestulătoare acestor nazuinti separatiste ale naționalităților oprimate. 

Imediat după zilele din Martie trecute, în toată întinderea Rusiei 
au avut loc diferite congrese naționale, în cari popoarele oprimate se 
mărgineau la reventicarea autonomiei nationale, dar de cele mai multe ori 
aşteptau realiyarea cerințelor lor de la adunarea conatituanta panrusă. 

Insă după revoluția maximalistă din Noembrie 1917, caracterul 
mişcării s'a schimbat radical. 

Nu numai în teritoriile ocupate de armatele Puterilor Centrale,- 
Polonia, Lituania, Provinciile baltice, - în cari de mult se accentuase 
mişcarea separatistă, dar şi peste tot nationalitatile oprimate s'au grăbit să- 
şi afirme nazuintele de independență, vădit, spre a se folosi de momentul, 
în care slăbiciunea autorităţilor centrale face cu neputinţă orice represiune. 

Astfel Finlanda săa proclamat un Stat independent, şi a şi fost 

recunoscută ca atare de mai multe State, atât neutre,cât şi beligerante. 

Finlanda, putem spune,a rupt pentru totdeauna orice legatura cu 
Rusia, şi astăzi ea mai curând gravitează spre Statele scandinave, cu cari 
are legături vechi. 

Aspiratiunile celorlalte naţionalităţi de cele mai multe ori nu merg aşa 
departe,dar dacă peste tot ele încă par a dori să-şi păstreze legătura cu 
Moscovia, - pentru că despre Rusia în înţelesul tradițional nu s'ar mai 
putea vorbi, ele înţeleg însă această legătură într'o formă,la care nu s'au 
găndit până acum nici cei mai indrazneti dintre revoluționarii ruşi. 

Am arătat în articolul de eri, cum Ucraina, care se află în fruntea 
acestei mişcări, a ajuns chiar la cunoaşterea independenţi sale pentru 
moment, lăsând ca să se vadă în urmă, dacă se va putea reconstrui 
printr 'un tratat de alianti dintre popoarele libere ale fostului Imperiu rus,o 
republică federativă. 

Relativ la mişcările analoage la alte naţionalităţi ale Rusiei suntem 
limitați numai la ştirile, pe cari le putem culege din ziarele ruse din 
Petrograd şi din Moscova, în deobste ostile acestei evolutii.Desigur, despre 
multe constituiri de << republice naționale >> nu ne-a putut parveni nici o 
veste. 

Dar şi din căte ştim, se poate astăzi afirma că << Sfânta Rusie >> de 
altă dată nu mai este decât... << o expresiune geografică >>...Ce crudă 
ironie a soartei! 

In urma inițiativei ucrainiene,a trecut prin tot teritoriul << fostului 
>> imperiu un uragan de revolutiuni nationale,care a sfărâmat opera 
seculară a Tarilor Moscoviei în nenumărate organizatiuni mai mult sau 
mai putin independente, cari afirmă, toate, că reconstruirea republicei 
federale ruse nu poate isvori decât din învoirea liberă a națiunilor, şi numai 
în măsura în care ele ar crede de cuviință. 

Un proces elementar de această natură, evident, va cere ani 
indelungati, până ce se va putea ajunge la o formaţiune politica mai 
consistentă şi viabilă. 

Interesele necompatibile,rivalitati şi  pretentiuni contradictorii, 
pasiunile rezultate din enorme deosebiri de cultură, de limbă, de religiune, 
de rasă, nu vor putea fi uşor biruite, - şi încă mult sânge va curge pe 
câmpiile Rusiei,dupa...icheerea păcii... 

Dar se poate de pe acum prevedea liniile generale ale acestei uriaşe 
transformări. 

In momentul de fata se şi desinează cinsi sau şease principale 
conglomerate, în jurul cărora gravitează cele << o sută optzeci de limbi >>, 
cu a căror subjugare se fălea Rusia ţaristă. 

Acestea sunt : 

In primul rand Moscovia propriu zisa, care dupa massa ei va forma in 
orice caz o formidabilă putere : << ruşii mari >> singuri ajung la aproape 
90 milioane de suflete. 

Apoi vine Ucraina, spre care în mod natural gravitează, pe de o parte, 
tătarii din Crimeea şi pe de altă parte moldovenii din Basarabia (despre 
aceştia însă voiu avea o vorbă deosebită ).numărul populatiunii cuprinse in 
această formaţiune s’ar urca la vr'o 40 milioane. 

In al treilea rând, trebue să punem << Uniunea cazacilor şi a 
popoarelor libere din stepe şi munţi >>, cu centrul în Novocercask, şi cu o 
populaţie totală de vr'o 20 milioane. Aici rolul principal îl joacă cazacii din 
regiunea Donului, dar la ei se asociază şi cazacii altor regiuni, precum şi 
triburile Caucaziei.Cum vom vedea, această Uniune este pronunţat anti- 
maximalista, şi chiar anti-socialistă, fiindcă cazacii nu vor să renunțe la 
privilegiile lor în ce priveşte proprietatea pământului. 

Al patrulea conglomerat tinde să se închege în regiunea marelui 
fluviu al Sfintei Rusii, Volga, sub conducerea fätarilor din Cazan şi al 
baschirilor , la cari se asociază o sumedenie de mici grupuri fino- 
mongolice: ciuvasi, ceremişi, mordvini, votiaki, zireni, calmuci, etc.In total 
cel putin 15 milioane de suflete. 

In sfârşit, Siberia, in sine un univers de popoare, cari îşi caută acum 
dreum spre lumină si libertate, şi dintre cari afară de ruşi, joacă un rol 
însemnat şi multe neamuri de obârşie mongolă şi turcă: 1acuti, buriati, 
kirghizi, telenti, soioti, tătari siberieni, etc.Alte 8-9 milioane. 

Dacă din toate aceste formaţiuni politice,în afară de Moscovia, până 
acum numai Ucraina şi Donul au reuşit să creeze o organizatiune mai 
serioasă, totuşi şi celelalte se află în plină lucrare de constituire, - şi fiecare 
din ele, trebue să notăm se prezintă la rândul său ca o federatiune alcătuită 
din mai multe organizatiuni nationale. 

In afară de aceste mari conglomerate, în cari se desface vechea Rusie, 
rămân încă popoarele din Transcaucazia, şi în primul rând georgienii, 
armenii Si tălarii caucazieni (iarăşi împreună 5-6 milioane), unde, deşi 

sunt încă asperitati foarte mari, pare să se formeze o federatiune, cu 
Georgia, în centru ei, care s'a şi constituit ca un Stat socialist minimalist... 

Multă vreme, in loc de Rusia Tarilor, Europa va trebui să conteze cu 
aceste noi unități politice, oricare ar fi constituirea lor definitivă. 


Cred că e util să dau oarecari detalii despre ele intr’un alt articol. 
16 Ianuarie 1918 


VIII 
FEDERATIUNEA CAZACILOR 


După Moscovia şi Ucraina, formațiunea politică cea mai importantă 
care tinde să se organizeze pe ruinele Imperiului rus, este necontestabil << 
Federatiunea de Sud-Est>>. 

In capul acestei formaţiuni, in mod natural se pune regiunea Donului, 
care prezintă mai multă consistență şi a cărei organizație politică 
independentă e şi mai înaintată. 

In ţările Intelegerei numele generalului Kaledin, - când în alianţă, 
când în opoziție cu Rada Centrală din Kiev, - e adesea exploatat,ca să mai 
reînvie speranţele popoarelor din Apus în posibilitatea unei acţiuni militare 
pe frontul oriental. 

In realitate însă, generalul Kaledin, adeversarul hotărât al 
maximaliştilor,nu se poate gândi, şi desigur nu s'a gândit niciodată,depă 
dezagregarea armatei ruseşti, să 1a asupra-şi continuarea răsboiului. 

Motivele opozitiunii sale fata de mişcarea maximalista, şi mai cu 
seamă fata de Sovietul comisarilor naţiunii, sunt de ordine pur interna, - 
lupta împotriva socialismului şi în special împotriva exproprierilor agrare. 

Imediat după constituirea Sovietului comisarilor națiunii, comisarul 
Kaledin a telegrafiat la Petrograd, că regiunea Donului, - care în trecut şi 
sub Tari, ca << pământul oştirii cazacilor de Don >>, se bucura de o 
situație privilegiată în Imperiu, - şi-a proclamat autonomia. In acelş timp el 
aducea la cunoştinţă guvernului maximalist,că din Noiembrie 1917, - adică 
din ziua revolutiunii maximaliste, - autoritățile militare ale regiunii, cari de 
altfel întotdeauna aveau şi atributiuni administrative, au luat în mâinile lor 
plentitudinea autorității de Stat. Totuşi,în ce priveşte lupta dintre guvernul 
Kerenski şi maximalisti, oastea cazacilor de Don se declară oficial cu 
desăvârşire << neutră >> şi nu înţelege să 1a parte nici pentru Kerenski, 
nici pentru Lenin,dar în acelaşi timp ea nu va tolera nici un amestec al 

maximalistilor în afacerile Donului, şi la nevoe îl va respinge cu forţa 
armată. 

Departe de a se gândi la continuarea răsboiului pe seama cazacilor, 
generalu Kaledin a rechemat în ţară toate trupele căzăceşti, spre a putea << 
închide porțile regiunii Donului maximalistilor >>. 

Telegraful ne’a adus şi vestea constituirii unui guvern al Donului, cu 
generalul Kaledin ca prim-ministru şi ministru de răsboiu, - iar mai în 
urmă, că delegaţii ucrainieni sunt autorizați să reprezinte la Brest-Litovsk 
si acest guvern. 

Dar căzăcimea de Don spre a şi consolida situatiunea a căutat de la 
început să ajungă centrul de gravitatiune al unei organizații cu mult mai 
vaste, - a unei << federatiuni de Sud-Est >>, în care să intre în primul rand 
ŞI cazacii de Ural, Astralian, Terek şi Kuban şi triburile caucaziene. 

In Caucazia se numără vr’o 40 de mici naţionalităţi, foarte deosebite, 
pe cari le-a legat numai opresiunea rusească. Cele mai însemnate din aceste 
naționalități sunt: abhazii, cabardinii (<<cherchesii>>), osetinii, cecenii sau 
inguşii şi lesghinii din Dagestan, etc., - cu toate împreună aceste 
populatiuni abia dacă ajung la vr’o trei milioane de suflete. 

Incă la sfârşitul lui Septembrie reprezentanții acestor triburi de 
munteni s'au adunat la Vladicavcaz pentru a forma o << federatiune a 
popoarelor de munte>>. 

Dar conducătorii lor au simțit că această federatiune singură ar fi prea 
slabă pentru a le asigura libertatea şi chiar coheziunea, fiind date rivalitatile 
şi animozitatile, cari le despart de mult, şi cari au fost întotdeauna 
exploatate împotriva lor de către regimul țarist. 

Când cazacii din regiunea Kubanului s'au proclamat ca un Stat 
autonom, <<federatiunea popoarelor de munte>>a şi căutat să se alieze cu 
acest Stat vecin. 

Cazacimea din Kuban e, in mare parte, de origină ucaineana. Cand 
tendințele de autonomie s'au manifestat în Ucraina, a fost creată şi aici 
<<Rada regiuni Kubanului>>, care a ales pe un <<Hatman>> şi un consiliu 
legislativ, cărora le-a şi încredinţat plenitudinea puterilor de Stat. 

Dacă cazacii de Kuban nu s'au alipit Ucrainiei, aceasta se datoreste în 
primul rând numai tendinţelor lor antisocialiste, fiincă în Ucraina a biruit 
curentul socialist, deşi cu mult mai moderat ca în << Rusia Mare >>,- mai 

cu seamă din consideratiuni naționaliste. (Maru proprietari in Ucraina sunt 
în mare parte de origine polonezi şi ruşi). 

Cand federatiunea caucaziană a intrat în Statul Kubanului, 
reprezentanților ei li s'au acordat 10 locuri în consiliul legislativ, alături de 
cei 56 deputanti ai căzăcimei. 

In curând s'au organizat pe aceleaşi principii şi cazacii din regiunile 
Terek, Ural şi Astrahan. 

Atunci cazacii din Don au întreprins fuziunea într'o singură 
federatiune a tuturor acestor organizațiuni. 

Un nou congres în Vladicavcaz a elaborat proiectul federatiunii in 
care rolul diriguitor, în mod natural, a fost asigurat cazacilor. 

Cazacii, cari stăpânesc întinderi însemnate de pământ şi cari au 
format întodeauna o clasă privilegiată în regiunile lor, vor înainte de toate 
să ferească ţările lor de << contaminatiunea socialista>>. Intr'un Stat unitar 
rus ei ar fi însă covarsiti de valul revolutiunii socialiste. Din cauza aceasta 
ei se afirmă ca o <<natiune>> distinctă, cu dreptul la <<auto- 
determinatiune>> (Selbsbestimnungsrecht). 

Această grupă, împreună cu triburile de munteni aliate, stăpâneste 
peste un vast teritoriu, cuprins între marea Neagră, cea de Azov şi Caspică, 
şi care la Răsărit se limiteaza cu râul Ural şi la Nord ajunge până în 
guvernământul Voronej. 

Generalul Kaledin, prin infintarea <<Federatiunn de Sud-Est>> pe 
care el a vestit o lumii sub numele pompos de <<Uniunea cazacilor şi a 
popoarelor libere din stepe şi munti>>, tinde înainte de toate de a forma un 
Stat <<burghez>> în miljocul unei Rusii socialiste. Mulțumită acestui 
colorit politic, noua formaţiune şi-a atras simpatiile cadetilor, şi prin ei ale 
Inţelegerii. Şi desigur generalului Kaledin nu i-ar fi dezagreabil un sprijin 
din partea Inţelegerii, pentru consolidarea noului Stat. Dar scopul urmărit 
de el este înainte de toate apăsarea privilegiilor regiunii Donului,- şi el isi 
dă seama, că aceste privilegii ar putea fi numai compromise, dacă 
împotriva curentului pacifist al masselor, el şi ar fi luat sarcina de a duce 
răsboiul pe seama căzăcimil. 

Cu cât mai mult, cu cat <<contagiunea socialista>>ameninta şi 
regiunile căzăceşti, in cari locuieşte şi o însemnată populatiune 
necăzăcească, care nu se bucură de pleditudinea drepturilor în aceste 
regiuni, şi e azi înclinată spre revendicările socialiste. 

In orice caz, căzăcimea Donului, care fireşte se află în fruntea nouei 
federatiuni, şi care a ştiut să impună acesteia drept Capitală oraşul 
Novocercasc, şi-a asigurat astfel un rol însemnat în luptele viitoare pentru 
definitiva aşezare a Rusiei de mâine. 

Desigur vom auzi încă adesea despre <<Federatiunea de Sud-Est>>. 


17 Ianuarie 1918. 


IX 


FEDERATIA VOLGII SI REPUBLICA SIBERIEI 


Dintre toate formatiunile politice intependente, cari s’au ridicat acum 
in Rusia, poate cel mai mare interes, pentru caracterizarea procesului 
elementar care a cuprins toate neamurile vechii Imparatii, prezintă noua 
<<Republica a Volgei>>, în care sunt meniti să joace rol însemnat tătarii 
din Cazan. 

Precum am arătat alta data (v. <<Lumina>> No. 35, din 6 Octombrie. 
1977), tătarii din Cazan întodeauna au stat în fruntea întregii lumii 
mahomedane din Rusia. Dela începutul revolutiunii ei şi-au încordat toate 
puterile pentru a asigura 27 milioane de mohomedani ai Rusiei o 
autonomle naţional-culturală, dar fără nici un caracter teritorial. 

Daca în prima fază a revolutiunn, şi cea mai mare din celelalte 
naționalități din Rusia de asemenea năzuia mai mult la autonomie culturală 
şi națională, de cât la delimitare teritorială, pentru mohomedani s’ar părea 
că orice organizație pe bază teritorială ar putea fi numai în dauna 
intereselor lor. In adevăr, mohomedanii nicăeri nu formează o massă 
compactă cu un teritoriu propiu, ci sunt imprasitiati peste tot Imperiul, ca 
nişte insule relativ mici de populatiune şi adesea foarte îndepărtate una de 
alta. Astfel, peste tot, în caz de organizaţie teritorială, mahomedani ar 
constitui minorități, şi tătarii din Cazan şi-ar pierde din însemnătatea lor de 
conducători ai întregii lumi mahomedane. 

Dar procesul de <<federalizare teritoriala>>, determinat de 
revolutiunea maximalista, s’a impus peste tot cu o putere irezistibila. 

In primul rand başchirii, cari sunt mohomedani şi până acum au stat 
cu totul sub influienta tătarilor, au dat semnal nouei orientări. Başchirii au 
declarat autonom întregul teritoriu in care salasluesc, şi cari cuprinde parti 
însemnate din Guvernămintele Orenburg, Ufa, Perm şi Samara. Pe ziua de 
21 Decembrie trecut a şi fost convocată adunarea lor constituantă in 
Orenburg. 

Astfel tătarii din Cazan au văzut opera lor ameninţată şi riscau să 
rămână izolați, cu atât mai mult cu cât în vecinătatea teritoriului 
başchirilor, în enormul bazin al Volgii, s'au manifestat tendinţe analoage la 
diferite populatiuni fino-mongolice, in parte crestinizate, în parte 
mohomedane, şi chiar, în taină păgână. 

Principalele din aceste populatiuni sunt: ciuvaşi, ceremişi, mordvini, 
votiaki, zireni, calmuci, ca şi numeroase triburi tătăreşti (unele din acestea 
trecute la creştinism). 

Inca în Mai din anul trecut reprezentanţii acestei populatiuni s'au 
adunat la un congres din Cazan, spre a-şi afirma dreptul la o viata culturală 
şi naţională propie. 

Sub inraurirea curentului federalist însă a început sa se inchege 
<<Federatiunea Volgii>. Iar in urma interventiunii elementului puternic al 
tătarilor din Cazan şi al baschirilor, s'a pus la ordinea zilei şi adeziunea 
populatiunii ruseşti din basinul Volgii, şi s'a născut chiar ideia renașterii 
vechii Imparatii a Cazanului, anexată în Moscovia sub loan Groaznicul ! 

Dar astăzi noul stat în faşa se afirmă ca o federatiune democratică, 
care în chestia agrară îşi însuşeşte programul partidului social-revolutionar. 

Prin formarea Republici Volgii însă, Siberia rămâne cu totul 
despărțită de restul Rusiei. Chiar de n'ar fi alte motive, acest fapt punea 
întrebarea asupra viitorului acestei imensitati, care cuprinde peste jumătate 
din Continentul Asiei. 

Dar conditiunile Siberiei se deosibesc aşa de mult, şi ea a suferit aşa 
de grozav în cursul veacurilor ca un loc de deportatiune, silit să 
adăpostească pe criminalu şi oamenii fără capataiu din întreaga Rusia, in 
cât aici în totdeauna a fost foarte puternic curentul de opoziție împotriva 
Rusiei,- bine înţeles încă întărit sub influienta deportaților politici sub 
regimul țarist. 

Din nenorocire datele noastre sunt prea räsletite. Ziarele ruseşti se 
ocupă foarte puţin de ceeace se petrece în depărtata ţară a lui Ermak,- iar 
siberienii, prin firea lor, <<tac şi fac>>. 

Ştiam că s'a proclamat Republica Siberiei, cu oraşul Omak drept 
capitală; a fost aleasă o <<Dumă>>, ca organ legislativ: s'a şi format un 
guvern, în cap cu octogenarul învăţat d. Potanin, un cunoscut patriot 
siberian. 

Dar Siberia e un continent, cu regiuni foarte variate, locuite de 
nenumărate grupuri etnice, cari n'au nimic comun, ca rasă, limbă, cultură. 
Desigur ele nu se pot organiza pe principii de libertate națională, decât ca 
un Stat federal. Probabil noua ocârmuire siberiană şi-a asigurat adeziunea 
unora din aceste grupări: putem să ne aşteptăm la treptata adeziuni şi a 
celorlalte. Dar până acum indicatiunile din presă rusă sunt prea confuze. 

Ele se referă mai cu deosebire la alcătuirile din regiunea Altaiului şi 
din aceea a Baicalului. 

In regiunea Altaiului locuesc mai cu seamă triburile mongole de 
calmuci, tătari teleuti şi soioti, cari inca din Mai trecut au început o acțiune 
de federalizare. lar în jurul Baicalului este aşezat un puternic neam al 
buriatilor. Buriaţii nu numai că au ştiut să reziste rusificării, dar ei în mare 
parte au asimilat elementele ruseşti cari s'au amestecat printre dânşii. 
Ajunşi la un grad relativ înalt de cultura, buriatii pretind să se pună in 
fruntea regiunii întregi dintre lacul Baical şi Oceanul Pacific şi să înfiinţeze 
cu ajutorul iacutilor, un Stat daca nu chiar independent, cel putin autonom, 
în sânul federatiunii siberiene. 

Despre celelalte formaţiuni politice, rupte din trupul Imperiului 
Tarilor aş putea da în momentul de fata prea puţine detali precise. 

Dar un lucru e sigur: vechia împărăție nu mai există. 

Până acum şi-au afirmat näzuintele de independenţă sau chiar au 
reuşit să se despartă cu desăvârşire: Finlanda, Ucraina, Rusia albă, 
Federatiunea de Sud-Est cu regiunea Donului, Caucazia şi Transcaucazia, 
Federatiunea Volgii cu Baschiria până la Ural, şi cu zirenii până aproape de 
țărmul Mării Inghetate, în sfârşit Siberia. 

Dacă mai ţinem seama de regiunile ocupate de către Puterile 
Centrale, cari împreună cu anexele lor rămase încă sub ruşi- cum sunt 
Polonia, Lituania, Curlanda, Livonia şi Estonia,- de asemenea vor fi 
pierdute pentru Rusia, vedem că puterea Sovietului comisarilor națiunii nu 

rămâne de cat Moscovia, în întinderea pe care o avea sub vechii Tari din 
veacul al XIV-lea sau al XV-lea... 
Sic transit... 


18 Ianuarie. 

CAP. VI 


PERSPECTIVE 


I 
<< SOCIETATEA NAŢIUNILOR >>... 


Lumea antică trăia în State izolate, între cari, putem spune, nu era nici 
o viata obştească. Orice strain era în principiu un dușman, - hostis. 
Raportul normal dintre State era răsboiul, - pacea nu putea izvori decât 
dintr'un anume tratat, de aici şi cuvântul pax, care indica această origine 
contractuală. 

Fiecare stat pe aici îşi îndestula singur aproape toate nevoile sale, - 
comerțul internațional nu se făcea decât aproape exclusiv cu obiecte de lux. 

Omenirea de astăzi nu mai cunoaşte această izolare. Toate Statele şi 
popoarele lumii trăesc in cea mai intimă colaborare , - toată viata e 
întemeiată pe raporturi de schimb. Pacea e o stare normală, - răsboiul e, nu 
o exceptiune, ci putem spune o anomalie. << Societatea de State >> - e o 
concepţie fundamentală a dreptului internaţional. 

Dar aici apare la iveală un grozav paradox al vieţii moderne. 

După definiţia unui mare jurisconsult german, prof. R. von Ihering, 
dreptul este << un interes proteguit juridiceste >>, adică cu ajutorul forței 
publice. 

Dar dreptul international e cu desăvârşire lipsit de această sancțiune! 

Însăși intimitatea vieţii internationale de astăzi, în care granița nu mai 
este acea formidabilă barieră de altă dată, ci a ajuns aproape numai o 
concepţie pur abstractă, - dă naştere la conflicte ireductibile de drepturi şi 
interese. 

Si << Societatea de State >> nu poate da totuşi nici o protectiune 
eficace intereselor celor mai legitime. Astăzi ca şi în antichitate un popor 
pentru apărarea intereselor sale nu se poate bizui decât pe puterea lui 
proprie. 

Închipuiţi-vă, că în societatea din sânul unui Stat ar lipsi, pentru 
aplanarea conflictelor, tribunalele şi poliția. 

Ce haos s’ar naşte ! 

Dar in acest haos traeste societatea natiunilor in lumea civilizata... 
Astfel pentru a paraliza puterea de munca a unui popor s’a aprins 
faclia răsboiului mondial. 


21 Septembrie 


Il 


CONTELE CZERNIN SI ROLUL AUSTRIEI 


Lumea a intrat in răsboiu cu două credințe, cani au fost adânc 
înrădăcinate în opinia publică europeană : 

Rusia constitue cea mai formidabilă putere militară. 

Austro-Ungaria e în ajunul descompunerii. 

Pornind de la aceste credințe, Marele duce Nicoale Nicolaevici, 
comandantul suprem al forţelor ruse, luând aere de atlet generos, a adresat 
la începutul räsboiului un apel către popoarele Austro-Ungare, 
îndemnându-le la defectiune şi promitandu-le libertate şi fericire sub scutul 
Țarului... 

* 

Niciodată n'am împărtăşit aceste iluziuni, nici despre puterea Rusiei, 
nici despre decrepitudinea Austriei. 

În special, în ce priveşte Austria, de foarte multe ori am arătat că 
puterea ei constă mai cu seamă în misiunea istorică ce are de îndeplinit în 
acestă parte a Europei. 

Răspunzând la întrebarea d-lui Take Ionescu. << ce bine a făcut 
vr'odatä această monarhie >>, am scris în Decembrie 1915 : 

Binele pe care l’a făcut Austria? Dar o plimbare dela märeata 
catedrală a Sfântului Ştefan, ale cărei temelii au fost puse în veacul al XII- 
lea până la zidirea afumată din Viena veche, în care din veacul al XIV-lea a 
fost instalată o glorioasă Universitate, ajunge pentru ca să sugereze ori-cul 
rolul pe care l-a jucat monarhia habsburgică în aceasta parte a Europei, la 
ganitele Orientului. Prin intermediul ei, populatiunile din basinul Dunării 
nu numai că s'au putut împărtăşi la comorile culturii apusene, dar au găsit 
si scut împotriva cotropirii şi nimicirii de către despotiile Orientului ... 
Multe dureri au cunoscut şi popoarele din Austria. Dar fără Monarhia 
habsburgică poate că aceste naționalități ar fi avut o altă soartă. Mulțumită 

habsburgilor ele au putut trai, $1 au putut conserva neatins caracterul etnic 
$1 au putut porni in lupta pentru renastere... 

În special, dacă natiunea poloneză s’a putut menţine la un nivel înalt 
de conştiinţă națională şi de cultură, aceasta se datoreşte exclusiv 
conditiunilor de viata pe cari fii ei le-au găsit în imperiul habsburgic: două 
universități, şcoli secundare şi primare, seminarii, laboratorii, muzee, 
putinţa de a se împărtăşi la bunurile unei vieţi constituţionale, - toate 
acestea au servit naţiunii întregi, asigurându-i şi o elită intelectuală şi 
cadrele de conducători dela cari va putea porni viata viitorului Stat 
polonez. 

lar ucrainenilor oropsiti tot Austria le-a dat putinţă de a crea in 
Galiţia orientală singurul focar de viata națională, dela care să poată porni 
o acţiune de redeşteptare, care a făcut pe sugrumătorii Ucrainei din patria 
mumă, să fie atât de ingrijati în ce priveşte succesul operei lor 
destructive... (<< Viaţa Românească >>. 1915, No. 12, p. 184). 

Astăzi se văd fructele acestei acţiuni... 

Am cunoscut Austria nu numai din studii dar şi din contactul 
personal, pe care l'am putut avea mai cu seamă mulţumită relatiunilor ce 
le-am avut cu românii de peste munți. 

* 

Dintre romanii din Regat defunctul Aurel C. Popovici, a cunoscut, 
desigur, şi mai bine monarhia, - punctul lui de vedere îl caracterizează in 
deajuns monumentala lui operă << Grossoesterreich >>. 

Si faptul, că doi oameni din cele două extremități ale teritoriilor 
locuite de români, Banatul şi Basarabia de Nord, doi oameni atât de 
deosebiți în ce priveşte ideile generale (defunctul Aurel Popovici a fost un 
conservator convins, care a polemizat mult cu subsemnatul) au putut fi de 
acord în ce priveşte raporturile dintre români şi monarhia dunăreană, ar fi 
trebuit să fie singur de ajuns ca să pue pe gânduri, dacă nu să 
desmeticeasca pe patriotarzii nostri... 

Mi-au venit toate acestea in gand la cetirea cuvantarii contelui 
Czernin din Budapesta. 

E semnificativ tonul liniştit şi sigur de viitor al bărbatului de Stat al 
monarhiei, care a eşit intactă din grele încercări, în faţa haosului în care se 
sbuciumă uriaşa împărăție moscovită. 

Si e caracteristic, ca conducătorul politicei externe a Austro-Ungariei, 
a ținut să releveze credinţa generală în slăbiciunea monarhiei ca una din 
cauzele care a împiedicat dezarmările şi a determinat răsboiul : 

<< Dogma apropiatei prăbuşirii a Monarhiei ne îngreuia situația în 
Europa, din ea isvora toată desconsiderarea intereselor noastre vitale. 
Dovedind prin acest răsboiu, că suntem perfect sănătoşi şi cel puţin egali, 
putem nădăjdui de a găsi în Europa o deplină înţelegere pentru interesele 
noastre vitale şi că sunt distruse speranţele de a ne dobori prin forţa 
armelor >>. 

Din această situație rezultă pentru contele Czernin putinţa de a ajunge 
la pacea mondială, asigurată prin dezarmarea generală şi prin organizația 
internațională a arbitragiului obligatoriu, - o pace fără anexiuni şi 
contribuţii. 

* 

Trebue să releväm aici o nota extrem de interesantă şi foarte 
caracteristică tocmai pentru un om de Stat al Monarhiei habsburgice : 

Dându-şi seama că o nouă ordine în lume nu poate fi realizată de cât 
<< pe baza internațională, adică aşezată sub un control international >> 
contele Czernin adaogă : << Fiecare Stat va trebui să renunțe la ceva din 
independenţa lui pentru a asigura pacea lumii >>. 

La un om de Stat al Austro-Ungariei, - care ea însăşi se înfăţişează ca 
o << lume >>, trebuind să asigure o convietuire paşnică atâtor naționalități 
deosebite, - această idee e foarte naturală şi foarte sugestivă. 

Poate că asistăm la un moment decisiv nu numai pentru Istoria 
Monarhiei, în numele căreia a vorbit contele Czernin la Budapesta, dar şi a 
lumii civilizate ; şi poate că Austria prin acest discurs, a păşit pe calea ce 1- 
o prezicea încă acum treisprezece ani cunoscutul om de Stat francez 
D'Estournelles de Constant, când scria în prefața unei cărți (Max Mares << 
L’ Autriche >>) : 

<< Să considerăm existența Austro-Ungariei nu ca 0 agonie, ci ca o 
auroră ; ca un început de unire europeană ; şi să nu vedem în aşa zisa mare 
politică a desmembrării şi a cuceririi de cât o aventură şi o noapte fără 
fund >>... 

Cel puţin pentru ultima parte a citatului, ilustrul om politic francez 


s'a dovedit profet. 
7 Octombrie 1917. 

Il 


SUVERANITATEA DE STAT SI 
<<INDEPENDENTA BALCANICA>> 


Am relevat din discursul contelui Czernin, care in multe privinti va 
ramanea simptomatic pentru vremurile in cari traim, cuvintele pline de 
adânc interes ca <<fiecare Stat va trebui să renunțe la ceva din 
independenţa lui pentru a asigura pacea lumii>>. 

Aşa vorbeşte reprezentantul unei Mani Puteri şi în momentul, când 
biruind toate amenințările, se crede în drept să-şi afirme deplina încredere 
în forța morală şi militară a Statului pe care îl conduce. 

Cu puţini ani în urmă o asemenea declaraţie pentru orice om de Stat 
desigur n’ar fi fost cu putință. Ea este în divergență cu concepţia clasică a 
<<Suveranitații Statului>>. 

După această concepţie fiecare Stat posedă o autoritate supremă, 
absolută şi nemărginită, care este necompatibilă cu vre-o limitare din afară, 
în ce priveşte afirmarea voinţii sale, fără ca prin aceasta însăşi demnitatea 
sa de Stat să nu fie grav atinsă. 

In realitate, noţiunea de suveranitate absolută de mult a rămas o 
formulă abstractă, în care viaţa a turnat un conţinut real adesea foarte 
deosebit. 

Mai întâiu, alături de Stat, ca fiinta juridică abstractă, s'a ridicat ideea 
de națiune vie, care se înfăţişează ca substratul real al acestei forme 
Juridice. Treptat a început să se afirme tot mai mult credinţa, că Statul nu 
este de cât un mijloc pentru a asigura unei națiuni o viata cât mai 
complectă şi liberă, şi o siguranță exterioară cât mai desăvârşită. R. von 
Ihering a putut să vorbească chiar despre o concepție noua, dupa care 
Statul nu ar fi decât un fel de societate anonimă, în care fiecare cetățean 
este un acționar. 

Dar atunci subiectul adevărat al dreptului, - sau cum se spune în 
limbajul avocatesc, adevărata << persoană morală >> - este națiunea, şi nu 
Statul. Acesta nu este decât o formă în care o naţiune îşi poate satisface 

interesele si realiza drepturile sale. Statul exista pentru natiune, nu natiunea 
pentru Stat. 

De aci însă, in mod natural rezultă o limitare a conceptiunii absolute a 
Statului de altă dată. Natiunea este evident un fapt natural :vointa 
omeneasca nu poate nici crea, nici desfiinta o natiune. Pe cand Statul, desi 
produs şi el al evolutiunii istorice, e vădit o operă umană, care poate şi 
trebuie să fie adaptată la trebuintele vieții nationale. Conditiuniile vieții 
naționale variind în timp şi în spaţiu, trebue să varieze şi organizația 
exterioară a națiunii care este Statul, pentru a satisface cerințele vremii. 

Satisface cerințele vremii principiul de suveranitate absolută şi 
nemarginită? 

La această întrebare răspunde contele Czernin şi prin aceasta 
discursul său e o prețioasă dovadă că am ajuns la pragul unei ere noui in 
istoria lumii. 

Omenirea de astăzi nu mai träeste claustrata în limitele Statului. Cum 
m-am exprimat altă dată, hotarul a ajuns o noţiune pur abstractă. Viaţa 
intelectuală, viata socială, viata economică, trece peste toate hotarele, rupe 
toate zăgazurile, şi creează din tot rotundul pământesc, în multe privinti, un 
sigur organism, prin împletirea inextricabilă de interese. 

S-a născut putem zice o societate umană generală, din care fac parte, 
în care se întregesc prin raporturi vii şi permanente, toate natiuniile. 

Astfel vechea noţiune a suveranitatii absolute şi nemărginite de Stat, 
în loc să garanteze popoarelor siguranța externă, plenitudinea vieții 
naționale, poate apare tocmai ca un izvor de veşnică primejdie pentru 
siguranţa şi libertatea lor. 

Cum a arătat atât de bine conductorul politicei Monarhiei dunărene, 
în aceste condițiuni, imensele înarmări, pe lângă că ar istovi puterea 
productivă a naţiunilor, nu le-ar putea măcar asigura libertatea măriilor şi o 
temeinică ordine de drept. 

De altfel, pentru orice observator atent, viata s'a însărcinat să aducă 
mărginiri independenţei absolute a Statelor. 

Toate tratatele internationale, toate conventiunile, ca acele relative la 
reglementarea navigatiunn1 pe râuri internationale, toate delimitärile de << 
sfere de influență >> etc., implică la urma urmelor, limitarea suveranității 
absolute a Statului. 

Garantia internațională a neutralității vre-unui Stat, este tipul clasic al 
märginirilor de aceasta natură. Si nu numai pentru Statul neutralizat, dar şi 
pentru Puterile garante. Garantia neutralității nu presupune, în adevăr, 
numai respectul acesteia de către contractanti, dar şi obligaţia de a o apăra. 
Dacă ipocrizia abuzează adesea de această situație (cazul Angliei in 
chestia Belgiei), principiul în sine rămane adevărat. 

Principiul este adevărat, dar realizarea lui întâmpina până acum mari 
greutăţi, din cauză că lipsea un organ sau mai bine zis, în termeni juridici, 
lipsea un subiect de drept, ca purtător al acestor obligaţii, distinct de 
Statele contractante. 

Va ajunge acum omenirea la crearea unui asamenea organ? 

Atunci poate groaznicile jertfe aduse pentru aceasta n'au fost 
zadarnice. 

Insă trebue să ne dăm seama, ce ar însemna această organizatiune 
internațională: germenul Statelor-Unite ale omenirii... 

Implinirea visurilor lui Immanuil Kant!... 

E caracteristic că această idee a pornit de la Mari Puteri, cari cunosc 
ce înseamnă o reală independenţă, fiindcă forţa lor proprie le dă putinţa să 
o apere. 

Dar printr'un trist paradox al Istoriei, pe cei mai zeloşi şi mai 
intransigenti partizani ai independentii absolute, îi găsim mai cu seamă , in 
Statele mici, unde ea intotdeauna n'a fost decât o minciună, mai cu 
deosebire când sunt în joc mari interese europene contradictorii. În cazul 
acesta independenţa de obiceiu nu este de cât o formă de delimitare a << 
sferelor de influenta>> sau, în cazul cel mai bun, un soiu de 
<<condominiu>> al Marilor Puteri. 

Exemplu tipic al acestor formaţiuni ipocrite ni-l poate da 
<<independenta balcanică>>, despre care cu atâta tristetä a spus odată 
fostul ministru sârb la Bucureşti, d. Marincovici << Suntem mândrii de a fi 
independenţi, de a avea un parlament, o armată frumoasă, de a duce o 
politică naţională, dar în realitate nu avem independenţă, parlamentul 
nostru este ecoul glasurilor străine, armata noastră luptă pentru străini, 
politica naţională este o himeră înşelătoare şi ridicolă>>...(v.N. Wilensky : 
<<Interventia României >>, pag. 53). 


184 


<<Independenta balcanica>> nu da popoarelor nici siguranta externa, 
nu le îngădue nici plenitudinea vieţii nationale, nici nu e compatibilă cu 
adevarata libertate nationala. 

Atunci, ce rost are o organizaţie care nu îndeplineşte conditiunile 
esențiale ale unei reale independente? 

Si pentru ce politica << balcanică >> se cramponeaza atâta de aceasta 
<<himeră>>, cum s'a exprimat d. Marincovici? Nu e un absurd paradox 
acesta? 

Nu pot gasi decât un singur raspuns: interesul oligarhiilor guvernante, 
cari pot exploata această situație în profitul propriu. 

Naţiunile mici s'au dovedit neputiincioase de a găsi singure o eşire 
din această tristă situație, şi în cursul acestui răsboiu au plătit pentru 
<<himera>> cu reale, multe şi grele suferinţe şi injosiri... 

Poate calea indicată de contele Czernin va duce spre mântuirea lor, şi 
a lumii întregi. 

12 Octombrie 


IV 
CONFEDERATIA BALCANICĂ 


Pe vremuri a fost mult agitată ideea confederatiunii balcanice. 

In adevăr, confederatia balcanică s’ar părea o soluție ideală. Micile 
State balcanice sunt doar legate prin atâtea amintiri istorice, precum sunt şi 
expuse primejdiilor comune. Ce ar putea fi mai natural decât o legătură 
federativă între ele, care să asigure fie-căruia dintre ele o viaţă națională 
mai liberă, şi sprijin reciproc împotriva primejdiilor din afară. 

Partidul socialist român, precum şi celelalte partide socialiste din 
Balcani, au şi înscris în programul lor politic crearea confederatiuni 
balcanice. 

Dintre oamenii noştri politici, defunctul G. Panu, ca să nu vorbim de 
cei mai vechi, era deasemeni un partizan hotărât al acestei idei. 

Dar în viaţa politică pia desideria, când nu sunt însoţite de puterea de 
înfăptuire, n'au mare însemnătate. 

A fost însă un moment istoric, când se părea că ideea confederatiunii 
balcanice a păşit pe calea realizării. Acesta este momentul primului rasboiu 

balcanic, din 1912, şi al aliantei celor patru State din dreapta Dunării, care 
s'a încheiat în vederea lui. 

Din nenorocire însă, alianţa din 1912 avea un germen morbid : 
amestecul Rusiei, care nu urmăria decât scopurile sale, - slabirea 
Imperiului Otoman şi întărirea excesivă a Serbiei, şi în vederea ulterioarei 
cotropiri a Balcanului. 

Alianta din 1912 s'a prăbuşit în al doilea răsboiu balcanic, isbucnit 
între aliaţii de eri. 

In acest moment, în 1913, a apărut pe scenă si România, din 
nenorocire tot ca instrument al politicei ruseşti, care nici o clipă nu şi scăpa 
din vedere scopul. Cu multă abilitate, profitând de lipsa noastră de educație 
politică şi de...... nemărginita înțelepciune a marilor şi a micilor noştri 
bărbaţi de Stat, Rusia a ştiut să creeze o unanimitate duioasă între toate 
partidele, inclusiv << Liga națională >>, pentru a pune ţara românească în 
serviciul cauzei panrusismului. << Viitorul >> liberal rivaliza în zel cu 
conservatoarea <<Epoca>>..... 

Astfel, cum am scris chiar atunci:<<Ne-am erijat în organ al unei 
strigătoare nedreptati internationale; am contribuit la perpetuarea unei stări 
de nesiguranță bogată în primejdii; ne-au transformat în unealta planurilor 
de contopire a diplomației ruseşti>>. (<<Viata Rom.>>No. 8 din 1913 
„<<Rezultatele tratatului din Bucuresti>>p. 193). 

Romania în acel moment putea încă să scape situația, să creeze in 
Balcani o situație prielnică pentru dezvoltarea ulterioară şi să asigure 
marilor interese europene o bază solidă împotriva masinatiunilor 
panrusesti, şi sie-si un mare rol în Istoria europeana- dacă nu pierdea din 
vedere, - citez din acelaşi articol din august 1913, <<că suntem legaţi cu 
bulgaril de primejdia comună: <<cotropirea ruseasca>> (ibid.p.92). 

Cum am spus tot atunci: 

<<Cu greu se poate închipui o situație mai prielnică pentru asigurarea 
acestor drepturi si pentru împlinirea acestor datorii (ale României) decât 
cum ea s-a înfățişat în momentul interventiunii noastre înainte de întrunirea 
Conferinţei din Bucureşti. 

Pentru aceasta nu se cerea decât un singur lucru: să nu ne considerăm 
ca aliați ai vre-unuia din beligeranti, ci numai.....ca organ al conştiinţei 
europene. Intrucât revendicările noastre proprii au fost acceptate de la 
început noi eram datori - şi eram în măsură să o facem- să impunem 

solutiunea crizei balcanice nu într'un gând de răsbunare împotriva 
bulgarilor sau împotriva Austriei, ci în interesul dreptati internationale, în 
interesul păcii trainice în Balcani, şi în interesul unei situațiuni 
inernationale generale, mai conformă cu aspiratiuntile noastre viitoare şi cu 
mariile interese europene, de cari suntem legati>> (ibid.p.194). 

Situaţia politică generală din acel moment şi armata de care 
dispuneam, ne asigurau succesul. 

Atunci puteam pune, în adevăr bazele unei confederatiuni balcanice, - 
şi ne infatisam altfel şi în răsboiul european. 

Cum au ştiut să profite de această situație excepțională marii şi micii 
noştri bărbați de Stat, -şi simţul dreptăţii ne cere să le facem cinste egală 
tuturora, fără nici o exceptie, căci cu toţii au fost de acord, se intreceau 
chiar în râvnă! -se ştie... 

De acolo ni se trag toate nenorocirile de astăzi. 

Atitudinea luată de România în cursul crizei balcanice şi la 
Conferinţa din Bucureşti în 1913, a determinat întorsătura nefastă a 
politicei noastre internaționale. 

In ziua de 10 August 1913, data tratatului din Bucuresiti, a 
predeterminat fatal şi ziua de 27 August 1916, când a fost declarat răsboiul 
României... 

Răsboiul european putea da României ultimul prilej de a se pune în 
fruntea acțiunii la organizarea Confederaţiunii balcanice, în condițiunuile 
cele mai prielnice pentru toate natinunile interesate. 

Prin situația ei geografică, România putea să dea mijlocu necesar, - şi 
numai ea putea sa’l dea, - atât Bulgariei cât şi Turciei să participe la 
acțiunea militară împotriva inamicului comun, Imperiul moscovit, chiar de 
la începutul răsboiului, şi pe frontul cel mai sensibil. 

Turcia şi Bulgaria, cum am arătat altă dată, au intervenit cu multă 
staruinta în acest sens pe lângă guvernul român, în august 1914. 

Dacă România şi-ar fi îndeplinit datoria fata de sine şi de Statele 
balcanice, prestigiul pe care 1 Par fi dat acest rol printre toate popoarele din 
Balcani, creşterea ei în putere prin realipirea Basarabiei, greutatea ce ar fi 
avut-o în concertul european, toate puteau să-i asigure un loc de cinste în 
Confederatiunea balcanică. 

Rezultatele politice ce au urmărit în realitate, n'am nevoie să le mai 
zugravesc. Toate posibilitatiile au fost prabusite..... 

In aceste imprejurari ideea Confederatiunii balcanice a pierdut ori-ce 
interes practic: e cu neputiintä pentru moment să ne gândim la aceasta 
soltiune a problemei de organizatie politica temeinica pentru Romania, ca 
şi pentru natiunile din Balcani care sa le asigure tuturora o dezvoltare 
nationala libera sa le dea toata siguranta externa necesara. 

De altfel, chiar realizarea Confederatiunii balcanice lasă deschisă 
lupta pentru preponderență în Orient, dintre Rusia şi Puterile Centrale. 

Un Stat federal de 20-25 milioane de locuitori, abia zamislit după 
atâtea tribulatiuni şi rivalități, nu ar putea avea destulă putere, pentru a'şi 
negija legăturile internationale, şi era dator să îşi fixeze directiva poiltica 
fata de acest conflict mondial de interese. 

Prin urmare şi pentru Confederaţia balcanică rămânea în picioare 
chestiunea de orientare internațională, numai a/ta era gerutatea specifica 
României... 

In ori-ce caz, aşa cum stau lucrurile, naţiunile balcanice, în căutarea 
legăturilor trainice, care să le asigure independenţa reală şi prosperitatea, 
nu mai au alegere decât între Rusia si Puterile Centrale. 


3 Noiembrie 


V 


Suntem în momentul de fata aliați cu Rusia. E natural deci să ne 
întrebăm în primul rând: e cu putinţă, după răsboiu, să ne menţinem in 
această orientare, prin ahpirea la Rusia, oricare ar fi forma acestei alipiri? 

Dar Rusia e cuprinsă de o adâncă revolutiune. Intreg edificiul ei 
politic şi social urmează să fie reclădit din temelie. Câtă vreme va dura 
acest proces de transformare radicală şi unde va duce el vastul conglomerat 
de popoare dintre hotarele vechei împărăţii moscovite? 

In Franţa tulburările marei revolutiuni din veacul al XVIII-lea au 
durat cincisprezece ani, până la proclamarea imperiului, - sau ținând seamă 
de caracterul de transitie al acestuia, chiar 25 de ani până la restauratie. 

Dar Franţa a fost un Stat omogen numai de vr'o 20 milioane de 
locuitori, - omogen, putem spune, nu numai din punctul de vedere naţional, 
dar şi social. Căci în jurul burghezimii ce se ridicase împotriva vechiului 

regim, s'au grupat atunci țărănimea şi muncitorimea oraşelor. Chestia 
socială nu ajunsese încă în acele vremuri la acuitatea ei de astăzi. 

Pe când Rusia zilelor noastre, cu enorma ei massă de 180 milioane, şi 
majoritatea populatiunii imperiului de origină străină, este sfâşiată în 
primul rând, de puternice tendinti centrifuge. Această populatiune nu 
numai că înfăţişează enorme deosebiri de rase şi religiuni, dar reprezintă şi 
toate gradele imaginabile de cultură, de la sălbăticia primitivă, până la 
treapta cea mai înaltă de civilizație. 

La această lipsă de omogenitate etnică se adaogă, în al doilea rând, şi 
luptele sociale de o intensitate necunoscută în Apus, - fiindcă alături de 
proletariatul industrial se ridică şi țărănimea cu ideile şi sentimentele ei, 
inspirate de comunismul primitiv, şi cari sunt necompatibile nu numai cu 
structura socială a vechiului regim, dar chiar cu acea din Statele apusene 
cele mai înaintate, zidite pe temelia principiului de proprietate individuală. 

Este uşor deci de închipuit la ce intensitate trebuie să ajungă 
tulburările revoluționare din Rusia. 

Asistăm acum abia la prologul unei înfricoşătoare drame. Câtă vreme 
va dura ea, - câte decenii? Prin ce peripeții fioroase va trebui să trea că 
această nemărginire de noroade? Câte rupturi şi prăbuşiri va suferi încă, 
până ce se va putea stabili pe noui baze vr’u echilibru oare-care? 

Cine poate şti? 

E cu putință de a lega soarta Statului român de acest vulcan în 
erupție? 

Ne-ar fi ertată această săritură mortală în necunoscut? Nici n'am şti 
cu cine mergem: cu <<Rusia mare>>, cu Ucraina, cu ambele împreună, cu 
un stat socialist, cu o republică democratică, cu o monarhie? 

In loc să sprijinim, prin asemenea legătură, libertatea naţională şi 
siguranța noastră externă, am risca numai <<să plătim oalele sparte>>, ale 
unei revolutiuni, cu cari nu avem nimic în comun. 

Mai cu seamă după criza actuală asemenea aventută ne’ar duce sigur 
la pierire. 

In adevăr, noi vom avea nevoe pentru reclădirea ţării, de un mare 
ajutor financiar şi economic. Rusia nu ni-l poate da. 

Nu numai pentru că ea însăşi se află în pragul unei groazice prăbuşiri 
economice şi financiare, şi singură va avea nevoe de capitaluri străine, dar 

ŞI însăşi structura ei evonomica, in ori-ce caz, îi face cu neputinţă vre’o 
acțiune de ajutorare pentru gospodăria noastră. 

In ce formă poate veni, în ce formă întotdeauna vine un sprijin 
economic şi financiar de la o ţară la alta? Publicul cel mare are o concepție 
foarte simplistă în această privinţă, şi-şi închipue că acest sprijin s’ar putea 
realiza prin trimitere de bani în numerar, în monede sunătoare de aur. 
Ceeace în realitate niciodată nu se întâmplă, nici că se poate întâmpla. 

Noi am facut împrumuturi de miliarde în străinătate.- Ne-au venit 
vre’o dată vagoae cu aur? Niciodată. Acum iarăşi am avea nevoe de multe 
miliarde. Nici o tara nu posedă atâta aur lichid. Şi cât posedă, nu se poate 
despărți de el, fiindcă îi este indispensabil ca temelia propriei organizatiuni 
Economice şi financiare. 

Imprumuturile externe numai de formă se contractează în bani, dar nu 
se pot realiza decât prin trimitere de material, de mărfuri, de produse ale 
muncii naționale a Statului care acordă împrumutul. 

Numai în această formă ne va putea veni şi acel mare sprijin 
economic şi financiar, de care vom avea trebuinta în viitor. 

Dar aceasta presupune, o conditiune indispensabilă, un schimb 
comercial între tari. 

Noi am primi produse fabricate, şine de drum de fier, vagoane, 
locomotive, maşini, unelte, de tot felu pentru industria noastră de petrol şi 
agricultura noastră, - iar, în schimb, am trimite cereale şi petrolul nostru. 
Expansiunea financiară a acestei realități economice va fi pe deoparte 
afluenta de capitaluri necesare pentru România, iar pe de alta parte - plata 
anuitatilor, şi stingerea treptată a datoriei de către România. 

Intre noi şi Rusia însă, şi în timpuri normale, schimbul comercial e 
aproape nul : Rusia nu ne poate trimite mărfurile de care avem trebuinta, şi 
nu are nevoie de mărfurile noastre, pe care le producea ea însăşi cu 
prisosinta. Ea doar este principala noastră concurentă din Europa! 

Cu atât mai puţin, evident, ne-ar putea da un sprijin economic o Rusie 
cuprinsă de frigurile revolutiunii. 

Dar chiar indiferent de chestiunea economică, şi chiar după încetarea 
tulburărilor revoluționare, după restabilirea vre'unui echilibru în Rusia, ar 
fi cu putință alipirea României la vecinul nostru de la nord? 

Am arătat altădată, că după ce va trece ameteala vremurilor de 
revoluţie, - oricare ar fi forma exterioară a formaţiunii de Stat ce va aşeza 

în întinsul nemărginit al Rusiei actuale, - două clase sociale sunt menite să 
coloreze tendinţele politice ale acelei formaţiuni: țărănimea care formează 
80 la sută din populație, şi burghezimea, foarte şovinistă prin firea 
lucrurilor. Ambele aceste clase, fatal vor determina acelaş caracter agresiv 
al Rusiei de mâne, care deosebia şi Rusia ţaristă. 

Rusia democratică tot aşa de putin , ca şi Tarii din trecut, va putea 
renunța la aspiratiunile ei de dominatiune asupra Balcanului slav şi la 
<<impulsiunea spre sud>>, la näzuinta de a stăpâni Constantinopolul şi 
Stramtorile. Panrusismul, sub forma ipocrită de panslavism, va constitui 
atunci primejdia si mai mare pentru intreg orientul european. 

Care ar fi deci situația României, cu numărul ei de 7-8 milioane de 
locuitori, în mijlocul acestor masse enorme ale diferitelor populatiuni ruse, 
atât de străine nouă prin cultura şi aspiraţiuni? 

Desigur, zilele neamului nostru ar fi numărate. 

Solutiunea <<ruseasca>> a problemului românesc nu ar duce prin 
urmare la asigurarea libertatii nationale şi la mărirea siguranței noastre 
externe, ci ar însemna resemnarea la moarte sigură, ar determina agonia 


națională, care de altfel n’ar dura mult până la sfârşitul fatal... 
4 Noiembrie 

VI 


DINASTIA SI TARA 


A trecut mai bine de jumätate de veac de cand invatatul german 
Lorentz von Stein şi-a formulat teoria asupra monarhiei constituționale, 
rămasă clasică în ştiinţa dreptului public. 

Teoria aceasta se poate formula în puţine cuvinte. 

L. von Stein pleacă de la faptul caracteristic în viaţa statelor moderne: 
împărțirea societăţii între interesele opuse şi lupta aprigă de clase. 

Acest savant jurisconsult, care înainte de R. von Ihering a relevat 
rolul luptelor sociale în formațiunea dreptului pozitiv, a susținut cu tărie că 
în statele moderne, mai mult ca oricând se simte necesitatea unui factor 
moderator, care în numele interesului general să pună frâu luptei de clase şi 
să înlesnescă stabilirea echilibrului social. Fiindcă altfel învingătorii nu ar 
mai cruța pe învinşii unui moment, şi întregul organism al Statului ar fi 
primejduit, prin predominatiunea exclusivă a interesului de clasă asupra 
binelui obstesc.Dezechilibrul social şi dezagregarea finală ar fi o 
consecinţă inevitabilă. 

Acest factor moderator nu poate fi, după L. Von Stein, decât dinastia 
națională, care prin firea lucrurilor este legată de interesele permanente ale 
Statului şi se ridică deasupra tuturor luptelor. Menirea dinastiei este de a 
sprijini pe cei slabi şi de a împiedeca o dominatiune de castă exclusiva şi 
egoistă, care ar fi în dauna interesului general. 

Dar pentru a putea îndeplini această misiune, dinastia trbuie să fie 
puternică şi respectată, căci altfel ea însăşi ar degenera într'un instrument 
al claselor dominante, şi ar favoriza dezechilibrul social. 

Se poate spune că teoria savantului german e evident influenţată de 
rolul istoric al Hohenzollernilor în Prusia, şi se poate ridica obiectiuni în ce 
priveşte generalizarea ei. 

Dacă ar exista o tara pentru care experienţa istorică parcă anume ar fi 
întocmit doctrina lui L. Von Stein, aceasta este România. 

Nicăeri clasa dominantă n'a fost mai lipsită de milă şi de scrupule 
fata de obştia neamului şi mai putin capabilă de a se pătrunde de interesul 
general, ca în România. Și nicăeri obstia nu a fost mai dezarmată, mai 

expusă împilărilor, nicăeri un dezechilibru social şi politic nu a adus o 
situatiune mai catastrofală. 

Nicăeri, deci, interventiunea unui factor de moderatiune şi echilibru 
n'a fost mai imperios cerută. 

In teorie, toate formele de Stat pot avea avantajele şi dezavantajele 
lor. Dar vă dati seama ce ar fi fost, în împrejurările noastre, concrete, o 
republică în România? 

Rog pe cetitori să-şi aducă aminte caracterul luptelor noastre politice, 
cu împărțirea sistematică de <<pradă>> la fiecare întorsătură a 
<<rotativei>> constituționale, apoi să treacă cu gândul prin toată galeria 
marilor şi micilor noştri bărbaţi de Stat şi să-i inchipue în luptă pentru 
presedentia de republică. 

Fund dată atotputernicia unei oligarhi lacome şi corupte, nici o tara, 
desigur, nu are o mai mare nevoe de dinastie puternică şi respectată de toţi 
ca România, pentru ca ea să-şi poată îndeplini misiunea. 

Altfel, regele, orcine ar fi el, dacă nu va preferi să abdice, ca 
defunctul rege Carol în 1871, va ajunge numai decât prizonierul clicilor 
politice, şi nu-şi va putea păstra Coroana decât cu preţul demnității sale şi 
al interesului țării. 

Dar care este mijlocul de a ne asigura o dinastie puternică şi respectă? 

Respectul nu se poate niciodată stipula prin conventiuni între partide 
sau prin paragrafele unei Constitutiuni. In viata interna a Statelor, mai mult 
ca oriunde, conventiunile şi Constitutiunile înseamnă foarte putin fata de 
raportul real de forte. Tratatele şi paragrafele au aici numai întru atâta 
valoare, întru cât ele exprimă echilibrul real dintre factorii cari sunt în 
luptă. 

Tot aşa şi respectul Coroanei se impune dela sine tuturora prin forța 
vitală proprie a unei dinastii, prin autoritatea ei neîmprumutată din textul 
vre-unei conventiuni, care e fragilă prin firea ei. 

Această forță o dinastie de obiceiu o are printr'o tradiție seculară, 
prin rădăcini adânci prinse în Istoria națională. 

Dar noi nu avem astfel de dinastie. 

Nu trebue să uităm că numai o durere reală a acestui neam s'a putut 
cristaliza în proverbul cunoscut: <<schimbarea Domnilor, bucuria 
nebunilor>>. 

Oligarhia noastră este de veacuri deprinsă să răstoarne pe domnitorii 
țării, după interesele trecătoare de clică, şi pentru aceasta ea de multe ori nu 
s'a sfiit să conspire cu străinii. Din cauza aceasta, cu cât ne apropiem de 
timpurile noastre şi cu cat competitiunile Statelor străine au fost mai vii, cu 
atât mai dese sunt rästurnärile de Domni. Domniile fanariote au durată 
mijlocie abia de vr’o doi ani şi jumătate ( chiar ceva mai putin pentru 
Muntenia, şi ceva mai mult pentru Moldova)... 

Si ne aducem aminte chiar de ultimele zile ale regelui Carol 1,- dupa 
O jumătate de veac de domnie!... 

Aşa s'a putut stabili la gurile Dunării veşnicul praznic al oligarhiei 
noastre, care ne-a aruncat în sfârşit în fudul prăpastiei... 

Dar tocmai acum noi avem cea mai imperioasă nevoe de o dinastie 
puternică şi respectată. 

Vă dati seama ce va fi după răsboiu, dacă nu vom da o organizaţie 
mai temeinică a acestui Stat? 

Tara împărțită în facțiuni <<rusofile>>, <<germanofile>>, 
<<austrofile>>, - şi Dumnezeu mai ştie în ce fel de <<filii>>... Ne putem 
uşor închipui, ce corupție, ce intrigi şi masinatiuni vor rezulta fatal din 
această situație. O politică internațională fermă, ca şi o sănătoasă 
desvoltare interna n’ar mai fi cu putinţă. Dinastia veşnic expusă, pe un tron 
subred, ar fi redusă să vegeteze, în continua adaptare la cerinţele oligarhiei, 
mereu silită la o echilibristica degradatoare între influenţele străine... 

Dinastia noastră are doar la obârşie o alegere, nici nu poate avea altă 
origină. Dar alegerea, prin sine însăşi, ca şi înrudirea oricât de înaltă, nu 
pot da unei dinastii nici autoritate, nici forţă vitală. 

Orice rege, rămas izolat în mijlocul oligarhiei noastre, se va sbate 
întotdeauna neputincios între competitiunile străine şi facțiunile politice, 
victimă şi jucărie în mâinile politicianilor de cea mai urâtă speţă. 

Ce’i de făcut atunci? 

Răspunsul rezultă din însăşi analiza de mai sus. Situatiunea 
internațională a României, trebue să fie astfel aşezată, încât izolarea regelui 
să înceteze, şi Coroana să găsească toată autoritatea şi puterea, ce'i sunt 
necesare pentru îndeplinirea misiunii sale, tocmai in aceasta situatiune 
internațională sigură şi solidă. 

Numai atunci România ca Stat va avea o temelie neclintitä, şi numai 
atunci prosperitatea şi propăşirea ţării, demnitatea şi libertatea națională nu 
vor fi cuvinte goale de înțeles. 


22 Decembrie 


VII 


PROBLEMA PĂCII UNIVERSALE 


Istoricul viitorului, cercetând cauzele răsboiului mondial, va fi silit a 
recunoaşte că omenirea a căzut victimă unei situatiuni universale, în care 
răspunderea individuală a oamenilor de Stat sau chiar a popoarelor întregi, 
a jucat un rol prea puţin însemnat. 

Conditiunile de viata, în actuala fază istorică, au dărâmat, de fapt, 
toate acele îngrădiri cari, pe vremuri, făceau din fiecare Stat un teritoriu de 
sine stătător şi independent. Astăzi, conditiunile de productiune impun 
fiecărei ramuri de activitate o productiune în massa, în vederea pieţei 
universale. Restrângere productiunii la trebuintele unui singur teritoriu de 
Stat, ar condamna munca națională la o stare de inferioritate şi ar determina 
sărăcia generală. Astfel, sub presiunea chiar a progresului tehnic şi a 
desvoltării neîncetate a productiunii universale, pământul întreg se 
înfăţişează ca un singur organism economic. 

Dar în acelaş timp, fatal se nasc conflicte pentru debuseuri, pentru 
posesiunea marilor căi coomerciale, pentru împărțirea sau deschiderea 
libera a oceanelor şi mărilor. 

Cu cât relatiunile sunt mai intime, cu atât viata economică universală 
e mai intensă, cu cât sunt mai mari interesele legate de comerțul mondial, 
cu atât conflictele sunt mai inevitabile şi ajung mai acute. 

Insă omenirea nu cunoaşte încă alt mijloc de apărare, pentru 
drepturile unui Stat şi pentru aplanarea conflictelor internaționale, de cât 
recursul la forţa armată. 

Am avut de multe ori prilejul să analizez cauzele cari ne-au adus, 
fatal, la cataclismul mondial. Nu voiu mai reveni acum asupra acestor 
chestiuni. 

Din punctul de vedere din care vreau să vorbesc acum este indiferent 
cine dintre beligeranti a avut dreptate, dacă a avut dreptate vreunul sau 

daca cu toţii sunt deopotrivă vinovaţi. Este indiferent, de asemenea, ce 
solutiune va fi dată conflictelor particulare, cari au determinat catastrofa. 

Desfăşurarea groaznică a Marelui Răsboiu, pe de-asupra tuturor 
acestor chestiuni, ori cât de importante în sine, ridică o mare şi gravă 
problemă a viitorului omenirii întregi. 

De când s'a început istoria relațiilor internaționale, de la primul 
contact dintre marile civilizatiuni antice, născute în valea Nilului şi în 
Mesopotamia, şi până astăzi, toată politica internaţională era, în fond, în 
funcțiunea forţei materiale. Oricum s’ar fi exprimat rezultanta acestor forte 
— în forma distrugerii sau anexării rivalului, a <<hegemoniei>> unui Stat 
preponderent, a <<păcii romane>>, a raportului complicat de vasalitate şi 
suveranitate, sau în forma mai rafinată a <<concertului european>> sau a 
<<echilibrului>>, bazat pe <<pacea armată>>, - numai forța relativă a 
fiecărui Stat hotăra de această rezultantă. 

Astfel, în mod natural, în sfera relațiilor inernationale fiecare stat nu 
putea avea de cât o singură politica: politica de putere (Machtoplitik). 
Puterea era singurul izvor al dreptului international. 

De aci, sistemul înarmărilor, care, în ajunul conflictului mondial, 
transformase lumea, cum a spus cineva, într'un arsenal şi într'o cazarmă, 
care distrăgea de la muncă productivă atâtea braţe şi care consuma pentru 
scopuri militare, atâtea avutii nationale. 

Marele Răsboiu, ca produs natural al acestui sistem, care a scos în 
evidenţă toată primejdia lui pentru cultura omenirii întregi, a pus în fata 
conştiinţei universale întrebarea dacă sistemul mai poate supravieţui acestei 
cumplite tragedi mondiale. 

Câtă vreme rămânea în picioare, ca o mare putere mondială, Rusia 
țaristă, această întrebare nu se putea pune. O despozitie orientală, după 
firea ei însăşi, nu poate fi înfrântă, decât de o forţă superioară. Chiar 
principiul ei de existență este incompatibil cu vre’o ordine bazată pe 
principii de drept. 

Insă Puterilor Centrale le rămâne asigurată recunoştinţa eternă a 
Istoriei mondiale, pentru eliminarea din complexul vieții internationale a 
acestiu factor perturbator. Astăzi, nu sunt față în față de cât marile națiuni 
cari, după cum se exprimă Auguste Comte, formează marea <<sinergie 
europeana>>, - națiuni a căror muncă comună a creat toată cultura şi 

civilizația noastră, națiuni a căror politică e întemeiată, cu toate variantele, 
pe aceleaşi principii de drept şi pe aceleaşi noțiuni de morală. 

E natural deci că tocmai acum s'a pus chestiunea unei noui ordine 
internationale, a unei <<societäti a natiunilor>>, bazată pe principu de 
drept şi dreptate. 

Si de fapt, răsboiul mondial nu se poate isprăvi decât în două feluri: 
sau prin renunţarea în sfera raporturilor internaționale, la <<politica de 
putere>>, prin înfiinţarea unei <<societati a natiunilor>>, care sa 
reglementeze şi să asigure viata universală pe baza principilor de drept şi 
dreptate, pentru toți membri acestei societăți de o potrivă, - sau după 
normele vechi, prin trumful forţei brutale. 

Dar, trebue să spun imediat, că această alternativă e pur teoretică, 
fiindcă, astăzi, după tot ce am trăit în aceşti patru ani de cumplite încercări, 
este clar că rasboiul nu se mai poate isprăvi numai prin triumful forței 
materiale, fără prăbuşirea desăvârşită a civilizației însăşi, care ar arunca 
omenirea întreagă în mizerie şi barbarie. 

Dar voiu isprăvi mâine. 

10 Martie 1918 


VIII 
NOUĂ ORDINE INTERNAȚIONALĂ SAU 
„PACE INARMATA”?... 


Am arătat eri că Marele Răsboiu a pus înaintea omenirii dilema: o 
nouă ordine mondială, bazată pe drept şi dreptate, sau <<pace inarmata>>. 

Dar, în acelaş timp, am afirmat că sistemul vechiu, al <<päcii 
inarmate>>, n’ar mai putea continua fără prăbuşirea civilizatiunii şi 
retrogradarea omenirii întregi la o stare neinchipuita de mizerie şi barbarie. 

In adevăr, în această ipoteză, chiar de ar înceta operațiunile militare, 
prin paralizarea sau istovirea uneia din națiunile beligerante, ar continua 
totuşi <<răsboiu după răsboiu>>, care ar împărți lumea în două lagăre 
invrajbite. 

La ce cosecinti fatale ar duce acest <<răsboiu dupa răsboiu>>, care 
n’ar fi decat o forma mai acuta a <<pacii inarmata>> de alta data? 

De sigur, cum a avut prilejul să arate in una din cuvântănile sale, 
contele Czernin, - in conditiunile actuale, fata de experientele izvorite din 

răsboiu, <<pacea inarmata>> ar fi o calamitate şi mai mare decât însuşi 
răsboiul. Bugetele militare nu s'ar mai putea limita, pentru marile State 
europene, la sute de milioane, nici măcar miliarde, ci la zeci şi sute de 
miliarde. Toată munca naţională, toată activitatea productivă, toată puterea 
inventivă, într'un cuvânt forța şi geniul national, ar trebui încordate numai 
pentru menţinerea aparatului militar, cel puţin la nivelul dovedit necesar de 
uriaşa încercare. 

Dar această încordare n’ar mai lăsa forţă şi nici capitaluri disponibile, 
pentru activitatea economică națională, fără de care ea însăşi nu este cu 
putință. 

Pentru ca milioane sau zeci de milioane de lucrători să fie tot timpul 
ocupate în arsenale şi în fabrici de arme şi munitiuni, şi alte milioane sau 
zeci de milioane întreţinute în cazărmi, trebuesc alte sute şi sute de 
milioane să muncească în ramurile de activitate productivă. $i pentru 
fiecare miliard cheltuit anual, în scopuri militare, s’ar cere zeci şi sute de 
miliarde, întrebuințate in munca paşnică. 

Dar însăşi intensificarea activității productive, presupune relatiuni 
economice internaționale tot mai intense şi mai intime, cari ar fi însă 
excluse prin însuşi <<răsboiul după răsboiu>> şi prin împărțirea Marilor 
Națiuni în lagăre învrăjbite. Nu este numai un cerc vicios aici, ci o absolută 
absurditate. 

Se poate închipui viata lumii, în care, să spunem, nu s’ar mai întreţine 
raporturi economice normale între Germania şi Anglia, sau între Germania 
şi Franţa? 

Comerţul internațional dinainte de răsboiu, la 1913, numai dintre 
Germania şi Anglia, fără colonii, se urca la aproape 3 miliarde de franci. 
Poate, atât Anglia cât şi Germania, înlocui prin ceva acest schimb, în 
timpuri normale? lar schimbul dintre Franţa şi Germania ajungea şi el la 
aproape 2 miliarde anual. Poate economia lor renunţa la el? 

Dar <<răsboiul dupa rasboiu>> n'ar fi compatibil cu continuarea 
acestor raporturi economice. Nu numai din cauza urilor neîmpăcate dintre 
popoare, lăsate de o pace care n'ar fi decât un rezultat al triumfului gol al 
forţei, dar fiindcă şi interesul elementar n’ar îngădui o politică economică, 
ce ar duce la desvoltarea productivității adversarului, - factorul hotărâtor, 
cum s'a dovedit, al succesului militar. 

Asa dar, o pace care s'ar întemeia numai pe forță e o imposibilitate 
materială, în conditiunile de astăzi ale vieții internationale. O astfel de 
pace, în adevăr, n'ar cunoaşte pe biruitori, fiindcă ar ruina şi ar nenoroci, 
oricari ar fi cauzele tratatului de pace, tot atât de cumplit pe Statele 
victorioase ca şi pe cele învinse, şi ar transforma universul întreg într'un 
infern. 

Nu rămâne decât o singură esire, din această grozavă situație : o pace 
prin bună înţelegere. 

Dar pacea prin bună înţelegere presupune renunţarea la politica de 
cotropiri şi cuceriri violente, renunțarea, întrun cuvânt, la politica 
internațională bazată excusiv pe forţa militară. 

E cu putinţă ca Statele beligerante din cele două tabere să renunţe la 
<<politica de putere>> (Machtpolitik)? 

In urma prăbuşirii Rusiei ţariste, e mai evident ca oricând , că nodul 
gordian al răsboiului mondial se află în Alascia şi Lorena. 

In ziua în care poporul francez va renunţa la anexarea prin forță a 
acestor provincii, nici o piedică insurmontabila n’ar mai sta în calea păcii 
prin bună înţelegere. 

Am avut prilejul să semnalez curente de această natură şi în Anglia. 
Am putut vorbi despre lupta dintre popoare şi guverne, în Statele 
înțelegerii. 

De sigur, în aceste curente din sânul popoarelor trebue să punem 
toată nădejdea pentru pacea de bună înţelegere, care să triumfe împotriva 
politicei imperialiste a guvernelor. 

Noua ordine a lumii nu poate rezulta numai dintre tratatele formate 
dintre guverne, ci şi din împăciuirea sufletească a popoarelor. 

Dar popoarele nu pot sancţiona niciodată, oricare ar fi näzuintele 
guvernelor lor, rezultatele bazate numai peforta. Dacă în Franţa, curentul 
pacifist se manifestează încă cu oarecare timiditate, aceasta se datoreşte 
mai cu seamă faptului că deţinătorii puterii pot inspira încă masselor 
populare neîncrederea în intentiunile adversarilor. 

In ziua în care această neîncredere va dispărea, nu există nici o forţă 
care ar putea reţine popoarele democratiilor Apusene în răsboiu. 

Această psichologie populară sileşte pe oamenii de Stat ai Intelegerii, 
rând pe rând, să adere la principiile organizaţiei internaţionale, anunţate de 
preşedintele Statelor Unite. Căci, evident, pacea prin bună înţelegere trebue 

să fie bazată pe ideia de drept şi dreptate şi pe respectul dreptului la viata al 
tuturor popoarelor. 

Insă, atât primii-ministri din Franţa şi Anglia, cât şi preşedintele 
Statelor Unite, încearcă să insufle popoarelor lor credinţa ca adversarilor 
nu li se vor putea impune aceste principi, decât prin forța armelor. 

Conducătorii Puterilor Centrale, prin declarațiile recente din Berlin şi 
Viena, au aderat la principule formulate de d. Wilson, pentru restabilirea 
păcii universale. 

E un mare pas. 

Popoarele, însetate de pace, aşteaptă înfăptuirea acestor principii. 

Patru ani de crâncene lupte, e natural să fi sămănat în inimi ură, 
amărăciune şi neîncredere. Numai faptele pot împrăştia această atmosferă 
patologică ce împiedică pacea lumii. 

În Orient despotia Tarilor, care n'a trăit decât prin forță şi violență, a 
căzut în ruini. 

Aici e deschis câmp larg pentru aşezarea vieţii popoarelor pe principii 
de drept şi dreptate. 

Ne dăm seama de toate dificultățile problemei. Dar, oricât de mari ar 
fi ele, o voinţă fermă şi luminată, care nu scapă din vedere că, aici, se pun 
temeliile pentru noua ordine a lumii, - răspunsul la întrebarea dacă acest 
răsboiu va aduce lumii o ordine superioară, de frateasca colaborare între 
toate popoarele, sau dacă el va condamna omenirea la prăbuşirea culturii 
milenare, menită să dispară în sbuciumul fără nădejde al unui <<rasboiu 
după răsboiu>>.... 

11 Martie, 1918 

IX 


STATELE MICI 
ŞI ORDINEA INTERNAŢIONALĂ 


Marele Stein, chemat în capul guvernului prusian, în urma păcii 
dezastruoase dela Tilsit, după cinci zile a publicat celebrul Edict din 9 
Octombrie 1807, pentru emanciparea țăranilor şi regularea proprietăţii lor. 

Peste puţin, a apărut şi legea de organizare a oraşelor, pe baza 
pricipiului de autonomie. 

În acelaş timp, pentru a asigura orcărui cetăţean participarea activă la 
adminisratia Statului, marele reorganizator al Prusiei a pregătit un proect 
pentru organizarea dietelor provinciale pe baza aceloraşi principii, iar ca 

incoronare a intregului edificiu de Stat, el a conceput si un fel de 
reprezentatiune națională, ca organ al guvernământului de Stat. 

Ce însemnătate aceste acte şi proecte trebueau sa aibă penru viata 
națională a Prusiei, n'a scăpat din vedere implacabilului biruitor. Aflând, 
mai cu seamă, despre proectele menționate, Napoleon a declarat că Stein 
este un <<vrajmaş al Frantei>>. 

Activitatea ministerială a lui Stein a încetat astfel, numai după un an, 
fără ca proectele lui grandioase să fi putut găsi deocamdată întrupare, iar 
reformatorul însuşi a trebuit să fugă de urgia Corsicanului întâiu la Viena, 
apoi chiar la Petersburg. 

Dar spiritul care a animat pe omul politic nu s'a stins; el a răsunat si 
în <<discursurile către Națiunea Germană>>ale unui I. G. Fichte şi in 
activitatea altor mari dascăli ca Schleiermacher, Arndt, Nierbuhr, Schoen, 
Wilhelm Humboldt, etc.; el a prezidat şi la organizarea Universităţii din 
Berlin, când au fost spuse marile cuvinte: <<Statul trebue să înlocuiască 
prin forţa morală, ceeace el a pierdut din forţa fizică>>. 

Dela acest punct de plecare pornind, Prusia, redusă după Tilsit numai 
la vre’o 140.000 km. p. şi vre’o 5 milioane de suflete, - adică aproximativ 
la întinderea actuală a Regatului Român şi la o populație mai mică, Prusia a 
putut, în puţine decenii, să se ridice în fruntea marilor naţiuni europene. 

Fiul eroicei regine Luisa, - moartă în tinereţe de inimă sdrobită, - 
care, ca băiat de treisprezece ani, a stat la patul ei de durere, abia peste 
şasezeci de ani a intrat, în fruntea oastei germane, ca împărat al Germainei 
unite, în vechea capitală a lui Napoleon Bonaparte, după ce nepotul 
acestuia, prizonier şi exilat, a încheiat jalnic epopeea napoleniană. 

Stein, Hardenberg, Scharnhorst, ca şi marii dascăl pomeniti mai sus, 
au arătat care este calea adevărată a grandoarei naționale. 

Dar dacă orce Stat nu e puternic decât prin sufletul poporului său, 
pentru Statele mici trezirea adevăratei conştiinţe nationale, deslantuirea 
tuturor energiilor latente ale poporului este chiar o conditiune de viata. 

Acest adevăr l’au înţeles marele Stein şi colaboratorii şi urmaşii lui, 
în diferitele sfere de activitate națională. 

Acest adevăr reese cu putere când privim în jurul nostru. 

Dacă am vrea să caracterizăm printr'un singur cuvânt micile State ale 
Europei civilizate, trebue să recunoaştem că ele se prezintă, mai cu 
deosebire, ca purtătoare ale ideii democratice şi ale culturii sufleteşti. 

Elvetia, Belgia, Olanda, Danemarca, Suedia, Norvegia, - sunt in fruntea 
progresului politic al omenirii, introduc cele mai indrasnete institutiuni 
politice şi inovatiuni sociale, - sufragiul universal, reprezentarea 
proporțională, <<referendumul>>, dreptul de vot al femeilor, o generoasă 
şi bogată legislație socială; iar în ce priveşte cultura universală, aceste mici 
State sunt locuite de popoare cari, dacă nu sunt numeroase, sunt mari prin 
contribuția lor în toate ramurile ştiinţei, literaturii şi artei universale. 

Dar, mai cu seamă dintr'un punct de vedere, rolul acestor mici dar 
glorioase popoare este mai însemnat chiar decât al multor mari națiuni. 

Astăzi, toată nădejdea omenirii însângerate pentru un viitor mai 
fericit, stă, cum am arătat altădată, în organizarea unei ordine internaționale 
superioare. 

Dacă problema a fost pusă acut de actualul räsboiu, ea nu datează de 
astăzi. Ideea e de mult propagată de inimile şi inteligentele de elită de 
pretutindeni. Numeroase sunt şi începuturile de diferite organizări 
internaționale, cari, cu drept cuvânt , constitue un titlu de glorie şi de 
mândrie pentru omenirea întreagă. 

Rolul pe care îl au micile State în această mişcare se poate uşor 
învedera chiar prin simpla enumerare a ţărilor şi oraşelor, în cari se află 
sediul diferitelor institutiuni şi organe internationale. 

In mica Elvetie, Berna este leagănul uniunii postale internationale, în 
Geneva se află sediul central al Crucei Roşii internaționale, iar la Basel al 
Serviciului international al muncii; în mica Belgie, la Bruxelles se găseşte 
sediul Institutului pentru drept international, al organizatiunii pentru luptă 
împotriva comerţului cu sclavi, ca şi al Biroului central pentru <<legături 
internationale>>; in mica Olanda, la Haga a fost stabilit sediul Tribunalului 
internațional de arbitraj; în sfârşit, în cursul acestui răsboiu, capitala micei 
Suedii, Stockholm, a fost destinată pentru adunarea conferinței pacifiste 
internaționale a muncitorimii organizate, acolo au funcţionat birourile 
acestei conferinti, cari, acum urmează să fie mutate tot intr’o tara mica, - 
Elveţia. 

Acest rol al Statelor mici este foarte natural. 

Prin forţa lucrurilor, în sfera raporturilor internaționale, lor nu le este 
îngăduită <<politica de putere>> (Machtopolitik). Vutorul lor nu poate fi 
asigurat decât prin trumful ideilor de drept şi dreptate, ca temelie a ordinei 
internaționale superioare. 

Dar, pentru ca micile State să poată îndeplini această mare misiune în 
Istoria universală, popoarele lor trebue să-şi afirme cu putere iudomptabilă, 
în toate sferele de activitate omenescă, energia şi forța sufletească. 

Numai un regim democratic, larg şi intens, poate asigura această 
deslantuire de energie, sub toate formele. 

Un popor de iloti, oprimati şi despuiati, o turmă inconștientă, dusă cu 
biciul de o oligarhie, - cu atât mai lipsită de scrupule, cu cât e redusă la 
limitele unui Stat mic, în care potentantii ceasului se pot uşor ridica pe 
deasupra legilor, - evident, nu poate da naştere acelor energii naționale. 

Astăzi, în fata groaznicei realități, trebue să ne dăm seama atât de 
cauzele adânci ale dezastrului cât şi de căile de isprăvire. 

Pilda Prusiei lui Stein, a lui Fichte şi Humboldt, ca şi pilda micilor 


democraţii contimporane din Apus să ne servească de călăuză. 
12 Martie 1918 


x 
DEMOCRATIE?..... 


Toţi autorii Greciei antice, - literatii, cugetătorii, istoricii, - descriu in 
culori foarte negre democratiile de pe vremuri. 

Toţi sunt unanimi a deplânge înspăimântătoarea corupţie şi brutala 
dominatiune a drojdiilor societătii, cari nu urmăreau decât să asigure pe 
seama obştei o viata fară muncă <<cetatenilor fără căpătâiu>>. 

În zadar am căuta să explicăm aceste plângeri unanime, prin faptul că 
aceşti scriitori şi istorici au fost adversari ai democrației. Ar fi un cerc 
vicios sau o simplă tautologie. Pentru ce, în adevăr, toți oamenii de elită ai 
Antichității să fi fost adversari ai democrației, dacă antagonismul lor nu 
s’ar fi explicat prin însăşi natura lucrurilor? 

Putina reflectiune asupra fenomenelor analoage din vremea noastră 
ne poate dovedi, că descrierile pesimiste ale Antichității erau foarte 
aproape de adevăr. 

O cetate antică, la care se reducea Statul pe atunci, era întotdeauna o 
organizaţie exclusivistă, care lăsa în afară de cadrul Statului covârşitoarea 
majoritate a organismului social, întreg <<poporul >> muncitor, în sensul 
modern al cuvântului. Nicäeri în antichitate, clasele muncitoare nu făceau 
parte din Stat şi erau strivite sub formele variate de sclavie sau şerbie. 

Astfel <<poporul>>,- <<Demos>>, - din cetätiile antice, nu era 
poporul statelor moderne. Şi <<democratia>> lor nu era democraţia 
noastra. 

Cand intr’o cetate antica biruia <<Demos-ul>>, aceasta insemna ca la 
cârmă venea din sânul minorităţii, privilegiate socialmente, care singură 
constituia Statul, elementele cari nu jucau nici un rol în activitatea 
productivă şi erau caracterizate numai prin sărăcie. Aceste elemente, în 
mod natural, căutau să profite de exercițiul puterii, - de aici îngrozitoarea 
corupție şi <<tirania numărului>>, în sensul restrâns al cetatenimii 
exclusiviste. 

Fenomene analoage se produc oriunde, şi în zilele noastre, unde se 
prezintă aceeaşi situaţie. In Statele de Sud ale Uniunii Americane, în 
timpurile sclaviei Negrilor, dominatiunea <<Albilor saraci>> nu avea 
nimic de invidiat democratiilor antice. 

În toate aceste cazuri, massele muncitoare, cari prin munca lor 
intretin toată societatea şi duc pe umeri întreg edificiul Statului, sunt 
excluse de la drepturile politice. 

În această situaţie, aşa numita <<democratie>> nu e forță morală si 
creatoare. E o simplă ohlocratie, - dominatiunea plebei trandave. 

Când o clasă populară, - care este caracterizată numai prin lipsa de 
avere, dar nu e pătrunsă de marele ei rol economic în viata socială, ca bază 
însăşi a Statului prin munca ei productivă, - ajunge la putere politică, ea nu 
poate să facă nici un uz util societăţii din această putere, şi caută cel mult 
să-şi speculeze votul. 

E cea mai detestabilă formă de guvernământ, şi cea mai primejdioasă 
pentru moralitatea şi sănătatea publică. 

În lumina acestor consideratiuni, ne putem da mai bine seama de 
neajunsurile vieţii noastre publice. 

Din punctul de vedere social, suntem un popor de ţărani. 82 % din 
populaţia noastră o formează țărănimea. 

Totuşi ţăranii sunt cu desăvârşire excluşi din viata publică. Ei chiar 
formal nu fac parte din corpul electoral al Senatului şi, de fapt, sunt 
eliminați din corpul electoral al Camerei. Ce înseamnă, în realitate, cei 38 
de deputaţi ai colegiului al III-lea (fără Dobrogea), - ştie orişicine. 

Dar ce reprezintă alegătorii celorlalte colegii, dacă facem abstracție 
de cei 3-4000 de proprietari funciari, mijlocii şi mari? 

Despre colegiul al II-lea, care alege 70 de deputaţi, nici nu mai 
vorbesc. Acest colegiu, pur orăşenesc, este alcătuit din <<albi saraci>>, în 
toată puterea cuvântului. 

Dar ce valoare reală are şi <<censul>>de 1200 sau 2000 pentru 
colegiul I de Cameră şi Senat, nu am nevoe să insist prea mult. 

Astfel, la noi Senatul şi Camera sunt, în majoritate covârşitoare , 
numai reprezentatiunea acelor clase sociale, caracterizate prin lipsa de 
avere, cu exclusiunea desăvârşită a adevăratelor clase muncitoare, de la 
tara şi de la oraş. 

Si nu avem nevoe de autoritatea scriitorilor clasici, pentru a cunoaşte 
rezultatele acestui sistem, în care orice guvern îşi asigură majoritatea, prin 
mijloace cunoscute. 

Atmosfera morală creată de acest sistem, a zădărnicit toate sfortarile 
oamenilor de elită şi, la sfârşit, ne-a aruncat în besnă. 

Să numiţi cum voiti acest sistem, oligarhie sau ohlocratie, dar 
democratie el nu este. 

Daca voim pentru neamul acesta o alta soarta, daca ne dam seama ca 
numai desläntuirea tuturor energiilor latente ale națiunii ne poate aduce 
însănătoşirea morală, mântuirea şi înălţarea, atunci trebue să lichidăm, fără 


întârziere acest sistem. 
13 Martie 1918. 


XI 
CALEA MÂNTUIRII 


Adevărata democraţie nu înseamnă o goală dominatiune a masselor, - 
stăpânirea minorității de către majoritate. 

Democraţia în sensul modern al cuvântului , nu poate fi decât 
guvernarea poporului prin sine însuşi, şi anume, în forme şi în condițiuni 


205 


cari exclud orice dominatiune de clasă, orice <<stapanire>> a unui strat 
popular de catre un alt strat popular. 

Nu numai ca nu se poate identifica democrația cu stăpânirea 
minorității de către majoritate, dar, dacă ea exclude şi dominatiunea 
majorităţii de către minoritate, ea tot atâta creiază garanții împotriva 
dominatiunii unei minorități asupra societății întregi, cât trebue să asigure 
si minoritatilor toate mijloacele de apărare, împotriva abuzului gol de 
putere din partea majoritatilor. 

Intr’un cuvânt, democraţia modernă înseamnă înainte de toate, 
organizaţia libertăţii. 

Tocmai din cauza aceasta, Antichitatea, în care nu putea fi vorba de 
libertate cum o înţelege vremea noastră, nu cunoştea nici democraţia 
modernă. 

Dar de aici reese că democraţia nu poate rezulta numai din acordarea 
fie şi a celui mai larg drept de vot. 

Ea presupune dimpotrivă un complex de garanții şi institutiuni, o 
organizatiune a activității publice, care pleacă din adâncimile corpului 
national şi, printr’o scriere, neîntreruptă de organe ale vieții cetăţeneşti, 
culminează în organele centrale ale puterii de Stat. 

Dacă, din acest punct de vedere, privim realitatea vieţii noastre 
publice, nicăeri, din vârf până în temelie, nu găsim o asemenea organizaţie. 

Dacă plecăm de la celula organică a corpului național, dela acele 
centre de populație naturală, cari s'au format de la sine în cursul 
vremurilor, ca rezultat al configuratiunii solului national, - statele noastre, - 
ele sunt ignorate de organizația noastră administrativă şi politică. Ele n'au 
nici o funcțiune recunoscută de lege, în viaţa noastră socială şi politică. 

Legile noastre comunale combina in mod arbitrar 
<<comunele>>rurale, din mai multe centre de populație, - creatiuni 
artificiale, lipsite de orice viata şi chiar seriozitate, ce servesc numai pentru 
a subordona statele unor clinici mărunte birocratice, ignorante şi corupte, 
cari reflectează numai voinţa a-tot-puternică a prefectului. Fiecare ministru 
de Interne care se respectă, se crede dator să vie cu o noua lege comunală, 
pentru a recroi din nou, dim masa amorfă a satelor, alte comune, după 
fantazia lui responsabilă. Chiar legea defunctului V. Lascăr, n’a fost decât 
o caricatură în această privinţă. 

In organizaţia noastră nu este altfel nimic analog cu <<parohia>> 
engleza, cu <<township>>-ul american sau cu <<Gemeinde>> germana. 

Si nu se cer mari studii istorice, pentru a sti ce rol au jucat, in 
educația civică a acestor popoare, amintitele organe primordiale ale vieții 
naționale. 

Din punctul de vedere al organizaţiei, poporul satelor noastre este un 
conglomerat anorganic sau cel mult o turmă, condusă cu bâta de vătăşelul 
primăriei sau de jandarmul rural. 

Această stare de lucruri ne explică pentru ce cronica noastră juridică 
înregistrează atâtea omoruri de primari, de cari ţăranii comunelor noastre 
<<autonome>>n’au nici un mijloc de a scăpa altfel. 

În aceste condiţii, în care trăeşte majoritatea covârşitoare a naţiunii 
noastre, mai poate fi vorba de deslantuirea energiilor nationale, de viata 
publica, de virtuţi civice, de simplă demnitate cetateneasca? 

Si din acest punct de plecare, urcând pe scara organizațiunii noastre 
de Stat, găsim numai aceeaşi lipsa de adevărată organizare: asociatiuni 
comunale, consiliile comunale urbane, consilule judeţene, nu sunt decât un 
simulacru. Cine nu ştie că, în 24 de ore după <<schimbarea regimului>>, 
provocată de vr’un incident de stradă din Bucuresti, nu rămâne în picioare, 
în toată întinderea țării, unul singur din aceste consilii <<autonome>>? 
Mandatele de consilieri servesc numai pentru răsplata partizanilor cu 
ambitiuni mai modeste. 

Astfel, toată organizația noastră locală nu este decât o enormă 
mincină. 

Focare locale de viata publica, de educaţie cetäteneascä, ce ar 
deştepta constiinta civică şi ar trezi interesul pentru binele obstesc, ca şi 
simţul datoriei fiecărui cetăţean fata de obşte, sunt însă elementele 
esențiale ale oricărei adevărate organizatiuni democratice. Numai ele pot 
da o garantie împotriva unei dominatiuni de clasă, a unui abuz de putere, 
atât din partea majoritatilor goale ca şi din partea minorităților ; numai ele 
pot asigura adevărata libertate, atât cetățenilor izolați, cât şi grupărilor lor 
spontanee. 

Numai pe baza lor se poate construi un Stat democratic, care poate da 
maximul de incordare energiilor nationale. 

Numai pe aceasta cale, se poate chiar naste o natiune constienta de 
sine. 

Si numai această cale poate duce neamul nostru spre mântuire, dupa 


cumplita lui încercare. 
14 Martie 1918. 


XII 
TIRANIA AGRAVATĂ DE CORUPŢIE 


Am spus într'un articol precedent, că adevărata democraţie înseamnă 
organizația libertätu1. 

Dacă însă, cum am arătat, toată organizația noastră de Stat, dela 
centrul de populație elementar, satul, până la organele centrale ale puterii 
de Stat, n'a fost decât o minciună, menită să dea tara pradă clicilor 
oligarhice, - e natural că nici libertatea cetateneasca n'am cunoscut-o. 

E adevărat că pentru oligarhia însăşi, această stare de lucruri însemna 
mai mult decât libertatea. 

Pentru oligarhii noştri şi pentru clientela lor, legea n'a existat 
niciodată. Adică ei erau deasupra legilor. Pentru poftele şi abuzurile lor, 
pentru încălcările cele mai revoltătore ale legilor, chiar pentru crimele lor, 
nu a existat nici o îngrădire, nici un frâu. 

Studiati cronica noastră judiciară, în comparaţie cu a ţărilor celor mai 
civilizate din Apus. 

De sigur că nu suntem mai morali, şi în special clasa noastră 
dominantă nu este mai neprihănită decât cea din Franța, Anglia sau 
Germania. 

Dar cunoaşteţi măcar un caz de dare în judecată şi condamnare a unu 
singur reprezentant al olgarhiei noastre, pentru polite false, excrocherie, 
abuz de încredere sau abuz de putere, delapidare, etc.? 

Rog pe fiecare cetitor să-şi scuteze amintirile: de câte flagrante 
abuzuri, strigătoare violări de lege, adevărate crime şi chiar omoruri, 
cunoscute de toată lumea şi rămase totuşi nepedepsite, - nu'şi aduce el 
aminte?... 

Această licenţă desăvârşită pentru cei de sus, e in modul cel mai 
natural legată de lipsa oricărei ocrotiri pentru drepturile cele mai sacre ale 
celor de jos. 

Să luăm, de pildă, dreptul cel mai elementar, - libertatea individuală, 
pe care o <<garantează>> Constituţia. 

Cine nu cunoaste celebrele <<beciuri ale politiei>>, cine nu stie ca 
omul din popor este mai totdeauna expus ca, dupa capriciul celui dintâiu 
sub-comisar sau jandarm rural, fără sa mai vorbesc de autoritățile 
superioare, sa fie arestat si torturat, fara nici o teama de pedeapsa? 

Voiu aminti aici numai un singur fapt, caracterisic mai cu seamă prin 
candoarea cu care a fost călcată în picioare libertatea cetateneasca. 

Acum câţiva ani, Familia Regală a petrecut vre’o 7-8 zile la Iasi, 
pentru a lua parte la inaugurarea unor biserici, reclădite de defunctul rege 
Carol. Ministrul de interne de pe vremuri, - şi era un ministru <<liberal>>, 
dragă Doamne! — a crezut bine că aceste serbări să nu fie tulburate de figuri 
ţărăneşti, prea putin pitoreşti după gustul lui. Şi atunci a dat pur şi simplu 
ordin ca laşul să fie înconjurat de un cordon militar şi nici unui țăran să nu- 
i fie îngăduit a intra în oraş. lar cei cari ar încerca să se strecoare, să fie 
puşi la popreală. 

Si iată cum, în timp de pace, în deplină linişte, sub regimul Constituţii 
<<belgiene>>, o categorie însemnată de cetăţeni, care formează 
majoritatea <<poporului suveran>>, printr'o singură trăsătură de condei 
ministerial, a fost lipsită de toate libertăţile constituţionale! Unii au pierdut 
astfel procese, judecate în ultimă instanță, alţii nu au putut sta la căpătâiul 
uni copil muribund în spital, reţinuţi o săptămână întreagă în arestul poliției 
pentru călcarea ordinului. Toată mişcarea dintre sate şi capitala judeţului a 
fost oprită. Dar acest lucru s'a părut atât de natural fata de moravurile 
noastre <<constitutionale>>, încât nici măcar ziarele nu au protestat. 

Cetăţeanul de rând nu are în România nici un mijloc legal de apărare, 
împotriva abuzului de putere al organelor administrative, afară de 
caricatura <<Contenciosului administrativ>>, votat şi acela abia în ultimu 
ani. 

Mentalitatea noastră în această privinţă este atât de viciată, încât n'a 
găsit nici un răsunet, la discuția legei Contenciosului administrativ, 
obiectiunea uni deputat că o jurisdicție excepțională care trimite pe un 
țăran din Dorohoiu, pentru apărarea drepturilor lui, înaintea Curţii de 
Casaţie din Bucuresti, constituie numai o ocrotire fictivă împotriva 
abuzului administrativ. Marilor şi micilor noştrii bărbaţi de Stat, cererea ca 
actele arbitrare ale organelor administrative să poată fi atacată înaintea 
instanțelor judecătoreşti ordinare, li s'a părut o erezie nemaiauzita şi 
primejdioasă. 

Mai mult. Avem un text de lege, - art. 99 din Codul penal, - care 
anume acopere orice act arbitrar al unui agent subaltern, săvârşit din 
ordinul superior. 

Si dar fiind că, pe această cale, din ordin superior în ordin superior 
ajungi până la ministru, respnsabil numai, chipurile, in fata corpurilor 
legiuitoare, - impunitatea desăvârşită pentru întreaga erarhie administrativă 
şi politieneasca, de la ultimul sergent de stradă sau jandarm rural, este 
asigurată. 

Dar in tara de obârşie a instituţiilor politice moderne, Anglia, legea 
ocrotitoare a libertăţii individuale, - vestitul habeas corpus act, - este cu 
drep cuvânt considerată ca piatra de temelie a întreg edificiului 
constituțional. 

Si de sigur, o democraţie adevărată, care să facă cu putinţă întreaga 
desvoltare a energiei nationale, este necompatibilă cu lipsa unor ocrotiri 
legale a drepturilor individuale. 

E cunoscut celebrul cuvânt al unui procuror englez, într'un 
rechizitoriu împotriva agentului de poliție care arestase, vre’o trei ceasuri, 
pe un băiat ucenic de covrigar, că dauna suferită de cel arestat e o 
considerație secundară, dar demnitatea naţională şi însăşi ideea de 
suveranitate a legii au fost jignite şi cer o pedeapsă exemplară. 

In comparație cu această concepție, e caracteristică credinţa 
legislatorilor nostri că ocrotirea libertăţii individuale a <<mojicimii>>e 
necompatibilă cu siguranţa publică. 

Despre regimul țarist s'a spus că e despotismul <<cinovnicilor>>, 
moderat prin corupţie. 

Dar regimul sub care am trăit noi poate fi numit: tirania clicilor 
oligarhice, agravată de corupţie. 

16 Martie 1918. 

XIII 
RĂDĂCINA RĂULUI 


Declaraţia noului guvern, anunțând opera de << regenerare morală şi 
de reorganizare >>, pune, în primul rând, << complecta şi inteleapta 
rezolvare a problemei agrare >> ca punct de plecare pentru această operă. 

Această legătură între o problemă economică şi opera de regenerare 
morală, nu este o simplă întâmplare. 

Pentru un cercetător care nu se opreşte la suprafaţa lucrurilor, 
minciuna vieţii noastre de Stat, despre care am vorbit de atâtea ori, se 
datoreşte în primul rând, constitutiunii nostre agrare. 

Romania, în adevăr, este, înainte de toate o tara de latifundii, mai 
mult chiar decât cum a fost Irlanda, înainte de reforme. Toate statisticile 
nostre oficiale nu au de scop decât să ascundă acest adevăr. 

De fapt însă, chiar din statisticile noastre rezultă că proprietate 
mijlocie nu avem de loc, iar proprietatea mică ţărănească este numai o 
aparenţă. Majoritatea covârşitoare a ţăranilor << proprietari >> posedă câte 
un petic de pământ, din acre nu pot trăi, pe care nici nu-l pot munci de fapt, 
si care serveşte numai ca să 1 lege de gleba. 

Am făcut însă socoteala altădată, că aproape o jumătate a solului 
national este stăpânită numai de vre’o 1000 de proprietari. 

Si ceeace este mai grav, latifundiile noastre nu sunt cultivate prin 
munca liberă, ci prin munca robită, în ciuda tuturor paragrafelor 
Constitutiunii şi ale legilor. 

Oricine a stat la tara ştie cum țăranii nostri sunt << scoşi la muncă >> 
cu biciul jandarmilor. 

Relatiunile econoimice, conditiunile de productiune, au o înrâurire 
hotărâtoare asupra intregei << supra-structuri >> legale şi politice, în orice 
tara. Fiindcă orice tara, înainte de toate trebue să trăiască, deci să producă. 

Interesul economic elementar impune, în România, ca întreg 
pământul sa fie cultivat. Faţă însă de contitutia nostra agrară, acesta 
înseamnă ca 6 milioane de ţărani să muncescă pentru o mie de familii de 
latifundiar. 

Dar nimeni nu munceşte pentru altul de bună-voe. La acestă muncă 
nu-l poate determina decât interesul sau forța. 

Interesul reglementeaza raporturile economice in Statele moderne, - 
forţa, în Statele întemeiate pe sclavie sau iobăgie. 

Regimul libertăţilor << burgheze >> ar aduce, de sigur, la ruină 
sistemul latifundar. Aceasta nu se poate menţine decât mulțumită muncii 
robite. 

Că aceasta este relitatea vieții noastre economice rurale se 
invederează chiar din paradoxul cu țăranul român, care munceşte cu vitele 
si uneltele lui pe latifundiile vecine, este adesea silit să-şi lase în părăginire 
bucatica lui de pământ proprie. 

De aci, antinomia fundamentală a vieţii noastre publice : Constituţie 
<< belgiană >>, legi copiate după << ultimul model >>, şi, în acelaş timp, 
robia desăvarşită a majorităţii covârşitoare a poporului. 

Toată arta noastră de guvernământ se reduce la menţinerea acestei 
realități de robie, în dosul fațadei moderniste a instituțiilor. Toate legile se 
pot vota, toate reformele şi inovatiunile dernier cri se pot introduce, cu 
conditie ca, in fond, nimic sa nu fie schimbat ca legile incomode sa nu fie 
aplicate sau, la aplicarea lor sa fie astfel << interpretate >>, încât să dea 
rezultatul diametral opus literei $i sensul lor. 

Tot aparatul polițienesc administrativ şi juridiciar, la tara, nu serveşte 
decat pentru acest scop. Un administrator de plasa sau un judecator de pace 
nu ar putea rămâne 24 de ceasuri la postul lui, dacă ar lua prea în serios 
litera legii. E cunoscut cazul acelui ministru de Interne, care a provocat 
revolta << partidului >>, pentru că dăduse ordin administraţiunii să 
supravegheze ca ţăranii, să nu fie inselati la măsurătoare şi socoteli... 

Intelegeti că, în aceste condițiuni, asigurarea libertätiilor individuale 
ale ţărănimii şi ocrotirea ei legală împotriva abuzului administrativ, sunt în 
adevăr, necompatibile cu << siguranţa publica >> !... 

Deasemeni, organizarea comunală în care primarul n-ar fi simplă 
slugă la ordinele latifundiarului sau ale arendaşului său, este tot atât de 
inadmisibilă în acest << sistem >> ca şi orice administrație cinstită, ca şi 
participarea efectivă a ţăranilor la viaţa publică şi funcționarea sinceră a 
regimului constituţional. 

Ca un simbol al acestui << sistem >>, va rămânea întotdeauna 
condamnarea la închisoare ca << excroci >>, a acelor doi tineri cari au 
îndrăznit să împartă taranilor textul Constituţiei ţării lor. 

Si trebue să märturisim că cunosterea de către ţărani a Constitutiuni1 
este, în adevăr primejdioasă pentru << ordinea publică >> românească... 

Si orice încercare de reformă administrativă, orice inovatiune 
constituțională, orice organizare de servicii publice, sunt o utopie, pentru 
că sunt condamnate să rămâe o literă moartă sau chiar să dea rezultate 
contrarii scopului urmărit, câtă vreme cauza adâncă a răului — constituția 
noastră agrară - rămâne neatinsă. 

Mecanismul raporturilor economice productive va sfărâma toate 
binevointele, va steriliza toate intentiunile curate, va măcina toate 
rezistentele. 

Astfel minciuna vieţii noastre publice a fost erijată în principiu de 
Stat. 

Reforma anunţată de noul guvern, rezolvarea completa şi inteleapta a 


problemei agrare, va trebui să lovească răul la rădăcină. 
3 Aprilie, 1918 


XIV 
CALEA DE MÂNTUIRE 


Am afirmat că trecutul nenorocit nu poate fi lichidat decât prin opera 
de renovare. 

Pentru a feri generațiile viitoare de rătăcirile cari ne-au dus în 
prăpastie, trebue să reclădim întreg edificiul nostru politic pe alte baze. 

Incercările grave prin cari trecem şi prin cari va trebui încă să trecem, 
vor cere poporului româneasc încordarea tuturor forțelor lui, morale şi 
materiale, pentru ca să putem nădăjdui, că cel puţin urmaşii noştrii vor 
vedea zile mai bune. 

Dar această încordare a forțelor vii ale poporului întreg nu e cu 
putinţă, într'un Stat bazat pe minciună, într'un Stat în care majoritatea 
covârşitoare a poporului, - massele muncitoare, cari duc pe umerii lor 
întreg edificiul de Stat, - e lipsită de orice drept şi de dreptate, iar o mână 
de privilegiați ai soartei se ridică deasupra legii, exploatând Statul intr’un 
interes de clică. 

România veche, acest Eldorado al unei oligarhii desfrânate, trebuie să 
facă loc unei Românii cu adevărat democratice, în care, în primul rând, 
țărănimea să aibe asigurată situația politică şi socială, la care îi dă dreptul 
însuşi massa ei şi însemnătatea ei în viata noastră economică şi naţională. 

Pentru aceasta, ni se impune să rupem toate tradițiile urâte ale 
trecutului şi să întreprindem o mare opera de renovare a întregului nostru 
edificiu politic şi administrativ, pe baze largi democratice. 

Această operă e necesară, nu numai pentru a da câmp liber tuturor 
energiilor naționale, nu numai pentru însănătoşirea şi întărirea noastră 
internă. 

Dar, cum am spus altă dată, viitorul națiunilor şi Statelor mici, cari nu 
se pot baza numai pe forța materială, atârnă de triumful ideilor de drept şi 
dreptate în raporturile naționale, de crearea unei noui ordine internaționale 
pe baza principiului de auto-determinatiune, cum se zice astăzi a tuturor 
națiunilor. 

Cu alte cuvinte, viitorul lor atârnă de biruinţa ideilor democratice, 
chiar în raporturile internaționale. 

Acest fapt ne explică pentru ce în toate Statele mici din Apus, ideea 
democratică s'a afirmat cu atâta putere. Insuşi instinctul de conservare 
impune naţiunilor mici propaganda democratismului. 

Pe de altă parte, trebuie să notăm că Statele mici îşi găsesc sprijinul 
natural în partidele democratice ale Statelor mari, pe când cele reacționare 
sunt dispuse să le trateze ca pe nişte << bătături ce trebuie extirpate>>. 

Această legătura e cât se poate de logică. 

Democraţia înlăuntrul Statelor, înseamnă organizația libertăţii. Ea 
exclude privilegiul şi dominatiunea prin forță a unei clase asupra alteia. Si 
în sfera internaţională, democrația nu poate însemna decât organizarea 
libertatilor nationale, pe temeiul aceloraşi principii de drept şi dreptate. 

Când însă o naţiune mică, cum e cea românească, îşi dă o organizaţie 
de stat atât de contrară princpiului democratic, ea se află şi din punctul de 
vedere international, într'o situaţie de vădită inferioritate şi expusă din 
cauza aceasta tuturor primejdiilor. 

E destul să amintesc un incident recent foarte penibil pentru amorul 
nostru propriu național. 

In Octombrie trecut, conducătorii partidelor socialiste din Suedia, 
Norvegia, Danemarca, Olanda şi Elveţia, - adică din toate democratiile 
mici din Apus, neutre, - au elaborat un manifest ca o baza pentru pacea 
generală, aşa cum ar dori-o democraţia şi în conformitate cu consfatuirile 
ce avuseseră loc la Stockholm. 

Manifestul vorbeste de soarta Belgiei, a Alsaciei-Lorenei, a tuturor 
nationalitatilor slave din Balcani si Austria, a Armenei, a valonilor din 
Belgia, a Shleswigugului, a Palestinei şi a evreilor de pretutindeni. 

Numai despre soarta românilor, fruntaşii democraţiilor europene au 
uitat să spună un cuvânt măcar! 

Numele României e amintit numai în legătură cu chestia evreiască: 
manifestul stăruieşte ca Congresul de pace să impună României 
reacționare, să acorde populatiunii sale evreieşti, pentru asigurarea 
drepturilor pe cari le are în ţările civilizate, o autonomie naţională... 

Adică democraţia europeană nu şi'a amintit de români, care are şi ea 
revendicări, din punctul de vedere al dreputului şi al dreptăţii, ci numai ca 
de un Stat opresiv şi reactionar, căruia Europa civilizată ar trebui să-i 
impună respectul principiilor umanitare... 

Nimic nu poate învedera mai bine că, pentru România, adoptarea în 
viata ei de Stat a principiilor democratice este o conditiune de viata. Ea 
evident, nu va putea cere cu temeiu democraţiei europene ocrotirea pentru 
drepturile şi interesele ei, câtă vreme în Statul român nu sunt ocrotite 
drepturile şi interesele majorităţii claselor ei muncitoare, - ale ţărănimii. 

Chestiunea evreilor pământeni intră şi ea în categoria problemelor ce 
nu pot rămânea fără rezolvire. 

Incă acum unsprezece ani, am atras atentiunea asupra primejdulor la 
cari ne expune, la cel dintâiu congres european, antisemitismul desantat al 
claselor noastre dominante (<<Viata românească>>, 1907, No. 11, pagina 
168 urm.). 

Bine înţeles, şi acesta a rămas un glas care striga în pustiu... 

Acum însă e clar pentru oricine, că România nu poate rămânea după 
prăbuşirea ţarismului, singurul punct de pe suprafaţa globului pământesc, 
unde chestie: evreieşti să-i poată fi dată altă soluție, decât în toată lumea. 

Democratizarea Statului român care ni se impune astăzi, ca o singură 
cale de mântuire, trebue să fie integrală şi consecventă, - fără nici o 
reservatiomentalis. 

Aceasta este pentru noi o chestiunde de a fi sau a nu fi. 

Unirea cu Basarabia, care s'a săvârşit în conditiunilor cunoscute, ne 
impune şi mai imperios această cale. 

Nu numai pentru că Basarabia a trecut printr'o revoluţie politica şi 
socială şi nu e cu puntinta ca să rămână o prăpastie între structura acestei 

provincii şi Romania de dincoace de Prut, - dar e evident ca vechiul 
edificiu politic nu poate adăposti România mărită. 


Aceasta însă formează un capitol; deosebit. 
5 Aprilie 1918 

CAP.VII 


RĂSPUNSURI SI POLEMICI 


„OMUL DREPT”... 


Am dat zilele acestea peste o pagină din Platon (<<Republica>>, 
cartea a doua). 

Sunt cuvinte vechi, cari rezumă un etern adevăr moral. 

Nu pot  rezista ispitei de le reprodecue aici: 

<<Omul drept, - spune batranul dascal, - nu poate avea alt crietriu decat 
conştiinţa lui proprie.Dacă el îşi caută Justificarea in părerile altora, in 
lauda sau în ocara lor, el chiar prin aceasta se abate de la calea dreptăţii, e 
un vanitos sau un interesat. 

El poate trece ca cel mai scelerat dintre oameni, încât conştiinţa lui sa 
fie supusă celor mai aspre încercări, dar ea nu poate fi clătinată nici prin 
infamia ce se aruncă asupra lui, nici prin relele tratări: ci până la moarte el 
va păşi neclintit pe cărările luminate de conştiinţa lui, de dreptate, cu toate 
că, toata viata lui, semenii îl vor socoti ca un om rău şi nemernic...El va fi 
bătut cu vergi, torturat, pus în fiare, 1 se vor arde ochii cu fierul roşu: în 
sfărşit după ce îl vor face să sufere toate relele, îl vor răstigni pe cruce.Si 
prin aceasta lumea va încerca să-l facă să simtă, că nu trebuie să te 
stradanuesti să fii om drept, ci numai să pari altora că ai fi drept... 

Dar conştiinţa, demonul cugetului, nu’1 poate îngădui ca judecăţi sale 
proprii, simțului său propriu de dreptate să le substituie judecata şi simţul 
altora, fie chiar ale lumii intregi...>> 


E presimtirea <<imperativului categoric>> al lui Kant... 
12 Octombrie 1917 


Il 

AMENINTARI 
Primesc o scrisoare anonimă de ameninţări, in care autorul între 
altele afirmă: 

<<În viata mea nu am scris anonim, dar..semnând, m ai împiedica 
desigur>>. 

De la ce să împiedic şi cum să împiedic? 

Pot asigura pe anonimul Sparafucili că, în ce mă priveşte, se expune 
tot aşa de putin acum ca ori şi când. Am primit întotdeauna cu egal dispreţ 
astfel de manifestări. 

Dar aceasta e un exemplu caracteristic de acel curaj specific, 
eternizat în <<Scrisoarea pierduta>>: << daca’i anonimă o semnez şi 
eu>>... 

Lasitatea de caracter nu rezulta de altfel atat din anonimat, cat chiar 
din amenințările adresate unui om convins, care într'un sfert de veac de 
activitate publicistică a susținut totdeauna aceleaşi idei, ori care a fost 
<<situatia>>. 

Convingerile nu se răstoarnă nici cu insulte de dupa colt, nici cu 
cutitul sau focul de revolver. 

Pe un om convins, amenintarile îl pot numai întări în credinţele lui, 
fata de această vădită dovadă de slăbiciunea morală şi intelectuală a 
adversarilor. 

Din oarecare semne însă rezultă, - şi din acest motiv mai cu seamă 
am relevat această productiune literară, - că avem aici aface cu un 
domnişor dintre aceia, ale căror convingeri se formează de <<sacul cu 
graunte>>. 

De aici, naiva credință că mă poate impresiona. 

Dar eu, nu umblu după <<slujbe> şi <<gheliruri>> acum, precum 
n'am umblat niciodată, - nici măcar atunci când orice manifestare pentru 
<<idealul national>>...rusesc, aducea atâtea recompense...probabil, tot 
<<nationale>>, încât un gazetäras care decenii era silit să-şi <<tapeze 
amicii> cu cinci lei putea să plece în <<pribegie>> cu milioane. 

Dacă dar eroul meu anonim, voeşte numai să-şi <<creeze titluri>> 
pentru viitor, - cu atât mai multă seninătate îi pot arunca scrisoarea la coş, 


dându-i această adeverinţă de primire. 
25 Decembrie, 1917 


III 

PRO DOMO 


I. D-II. Brătianu în momentul declarării răsboiului european 


Mai bine mai târziu, ca niciodată... 

<<L’ Independance Roumaine>>, organul personal al d-lui I.Brătianu, 
din 30 Septembrie 1917, publică în sfârşit, pentru a lămurii relațiile mele 
cu partidul liberal, următoarea notita. 

<<Neamul românesc, este rău informat, când susţine că, <<cu toate 
dificultățile fundamentale cari existau între d. Stere şi partidul liberal, acest 
partid îi utiliza serviciile. 

Din momentul în care, la declaraţia răsboiului european, d. Stere se 
pronuntase categoric, cum se ştie, pentru o politică deosebită de aceea care 
avea aprobarea marei majorităţi a partidului, nu numai că raporturile dintre 
d. Stere şi partid au devenit foarte rele, dar încă un număr mare de membri 
marcanți au încetat toate raporturile personale cu el. In ce priveşte 
organizaţia liberala din Iaşi, al cărei şef era d. Stere, atitudinea partidului 1- 
a obligat să părăsească presenditia clubului, care a fost încredinţată d-lui G. 
G. Marzescu>>... 

Pasagiul relativ la d. Iorga nu mă interesează. Cunosc destul pe d. 
lorga, pentru ca să-mi închipuiu ce-şi poate permite impetuosul nostru 
istoric la adăpostul... baionetelor ruseşti. 

Insă in ultima parte, notita ziarului francez al primului ministru imi 
dă prilejul şi mă indreptateste să lămuresc şi eu reporturile mele atât cu 
partidul hberal, cât şi personal cu d. Brătianu. 

Până la începutul lui Noembrie 1914 eu nici nu am putut bănui 
măcar, că ar fi cu putinţă ca d. Brătianu să schimbe îndrumarea politicei 
noastre internaționale. 

In toate conversațiile pe cari le-am avut cu primul ministru, -şi-l 
vadeam în fiecare zi când eram la Bucureşti, - d. Brătianu până la acea dată 
si chiar mai târziu, în totdeauna îmi declara categoric, că pentru România 
nu poate fi alta politică decât respectul tratatului de alianță şi, în caz de 
răsboiu, acțiunea alături de Puterile Centrale. 

Dar nu numai declarațiile sale mă confirmau asupra intenttilor sale în 
această privință, dar şi faptele sale. 

Unele din aceste fapte nu mă privesc numai personal şi ar putea 
expune la neplăceri şi alte persoane, încât nu-mi pot permite de a le divulga 
deocamdată. Va veni momentul însă, când sper că voiu putea spune totul. 

Altele, întrucât nu ne privesc de cât pe noi doi, nu pot face deci rău 
nimănui, şi întruncât in parte sunt cunoscute şi tertiilor, nu văd pentru ce 
le-as mai tăinui, în urma atitudinii d sale, şi a lămuririlor din 
<<L’ Independance Roumaine>>. Cu atât mai mult, cu cât aceste rânduri 
vor parveni, desigur, în mânile primului ministru, şi deci nu pot fi învinuit, 
că le scriu la adăpostul eventualelor desmintiri. Suntem, apoi, destul de 
tineri amândoi, pentru că să avem siguranţa că ne vom mai întâlni odată. 

De mult nu mai există nici un motiv de interes superior, care să-mi 
impună discretia. Am tăcut numai din consideratiuni personale, pe cari le 
voiu lămuri. Acum pot vorbi cu conştiinţa împăcată. 

Indată după ce a fost cunoscută nota cominatorie adresată de către 
Austro-Ungaria la 23 luhe 1914 Serbiei, am avut o întrevedere cu d. 
Brătianu în vila d-sale din Predeal,- trebue să fi fost 25 sau 26 Iulie. 

Amândoi am fost convinşi, că aceasta nota poate deslantui răsboiul 
european. Şi d. Brătianu se arată ingrijat de soarta opiniei publice, în care 
se manifestau oare-cari sentimente ostile fata de Austro- Ungaria (pe atunci 
însă încă departe de acea acuitate, s'a întâmplat mai târziu). 

-Dar interesul nostru ne sileşte în orce caz să mergem alături de 
Puterile Centrale,- i-am spus eu. 

-<<Nu numai interesul nostru,- îmi replică d. Brătianu,- ci şi un tratat 
formal ne obligă la acțiune împotriva Rusiei alături de Puterile Centrale>>. 

Am fost însă de acord, că trebuie înteprinsă o acţiune de pregătire a 
opiniei publice. 

In vederea aceasta, mai întâiu, ne-am înţeles ca eu să scriu o serie de 
articole în <<Universul>>, ziarul cel mai mai răspândit din tara pe atunci, 
în cari să lămuresc marele interes naţional, care ne îndeamnă de a lua parte 
la eventualul conflict european alături de Puterile Centrale. 

Aşa dar, articolele mele publicate la începutul răsboiului (primul 
chiar în ziua de 1 Agust st. n.), au fost cu ştirea şi consimţământul primului 
ministru. 

Publicu nostru probabil îşi aduce aminte de aceste articole, cari au 
deslantuit o furtună împotriva mea.Cat de mult d. Brătianu se interesa de 
aceste articole poate dovedi următorul fapt:fiincă după această îndrevedere, 

din motivele ce se vor vedea indata, eu n’am putut sa le public imediat, d. 
I. G. Duca, ministrul instrucţiunii publice, ale cărui relatiuni intime cu 
primul ministru sunt cunoscute, pe amicul meu, senatorul I. Botez, să mă 
caute la Iasi şi să-mi trasmită, că o campanie de presă e urgentă, şi că sunt 
chemat cu să o duc, ca unul care încă din momentul crizei balcanice, am 
prevăzut mai bine evenimentele... 

D. I. Botez însă nu m'a putut găsi la Iasi, şi iată pentru ce: 

In aceeaşi întrevedere din Predeal, am suggerat primului ministru, că 
aşi putea pune la cale o manifestaţie loialistă a fruntaşilor români din 
Ardeal, nu pentru ca să îndemn pe români , cum s'a spus în urmă prosteste, 
să meargă la rasboi,- de acest îndemn, evident, ardelenii nu aveau ne voe,- 
ci pentru a influienta opinia publică din tara în sensul <<politicei 
noastre>>. 

D. I. Brătianu a prins imediat această idee, a găsit-o minunată, dar 
mi-a spus că trebue mai întâiu consultat în privinţa acestui demers şi 
Regele, şi mi-a fixat pentru a doua zi, ora | p. m., o întâlnire in camera 
primului- ministru din Castelul Peleş, unde trebuia să-mi aducă răspunsul 
Regelui. 

La ora fixată, venind de la audienta,- fiind fata şi doi dintre numeroşii 
d-sale secretari,- primul-ministru m'a luat la o parte, şi mi-a comunicat că 
M. S. A aprobat planul nostru, şi e de părere că plecarea mea trebueste 
grăbită întruncât evenimentele se precipită, numai stărue asupra discretiuni1 
desăvârsite. (Această împrejurare, trebuie să relevez aici, poate explică 
urgenta audiență, pe care am avuto după întoarcere, şi care a fost publicată 
în No. Din 10 Octombrie al <<Lumini>>. 

M’am declarat gata să plec imediat în Ardeal, dar întrucât în fie care 
moment ne puteam aştepta la mobilizarea generală în Austro-Ungaria, am 
relevat că ar trebui luate oare-cari măsuri, cari să mă pună la adăpost 
dezagramentelor posibile. 

Dar d. Brătianu a chemat chiar imediat, de la palat la telefon pe 
Contele Czernin, ministrul Austro-Ungariei de pe vremuri, şi 1-a comunicat 
că <<va veni îndată la d-sa un prieten, care are un plan ce ne-ar putea fi util 
şi | roagă pe Contele Czernin să-i dea concursul>>. Probabil Contele 
Czernin 1-a cerut numele, pentru ca să evite vr’o gresală, fiincă d. Brătianu 
a si adogat, că <<il va trimite cu o carta de vizita>>. 

Si in adevar, mi-a si dat o carta, in care <<d. I. I. C. Bratianu, roagä 
pe Contele Czernin sa acorde tot concursul prietenului sau personal si 
politic, d. C. Stere>>... 

Ca rezultat al acestui interventiuni, Contele Czernin m'a sfătuit, 
pentru înlesnire, să am întrevederea cu fruntașii români la Viena, şi mi-a 
făgăduit ca va telgrafia imediat la locul competent despre călătoria mea. 

In treacă să fie zis, deşi am plecat imediat (încât articolul din 
<<Univesul>> pomenit mai sus, l-am scris din drum), dar de intervenția 
mea n'a fost nevoe: la Viena m'a surprins declarația de răsboi, şi 
manifestatia dorită a şi avut loc de la sine şi fără vre-o staruinta din parte- 
mi. M’am întors imediat în tara. 

Nu mai putin e adevărat, că am plecat atunci cu ştirea si aprobarea d 
lui I. Brătianu, cum pot dovedi atât martorii pomeniti, cât şi probele scrise 
:Cartea de vizită a d-lui Brătianu, pe care Contele Czernin ca un diplomat 
încercat, desigur că a păstrat o, cât şi telegramele acestuia, prin care anunţă 
călătoria mea la Viena, şi probabil, şi scopul ei. 

Incă un detaliu caracteristic şi...umoristic. 

Deşi eram foarte grăbit d. Brătianu m'a rugat ca înainte de plecare 
<<să sondez pe d. Emil Costinescu>>, şi să-i aduc răspunsul asupra 
sentimentelor în cari îl voiu fi găsit, punându-mi la dispoziție şi 
automobilul d-sale, ca să nu pierd timp. 

D. Costinescu mi-a dectarat categoric, că răsboiu nu va fi, funcă d-sa, 
ca om competent, mă poate asigura că <<starea financiară nu-i permite >>. 
La insistenţele mele să-şi spună în ori ce caz părerea asupra acțiunii 
României <<pentru cazul dacă totuşi, prin imposibil, ar isbucni răsboiu>>,- 
d. ministru de finanţe mi-a vestit solemn:<<Să se angajeze Germania să 
realizeze complet programul lui Bismarck, adică: emanciparea Poloniei şi 
alte- altfel vom sta acasă>>... Neavând vreme, l-am salutat fără altă 
discuţie, şi i-am raportat primului-ministru să nu aibă grijă, pentru că d. 
Costinescu sta la straja <<planului lui Bismarck>>... 

D. Emil Costinescu!... abia dacă o săptămână ne mai despärtea de 
ziua Consiliului de Coroană!... 

De aceia, în articolele şi în discursurile mele, îl tot necajeam pe 
patriarhul de la finanţe cu evocarea <<planului lui Bismarck>>... 

Dar n'am ispravit. 

5 Noiembrie 1917. 

II. Orgia antanistă 


Faptele povestite în articolul de eri- înţelegerea mea cu d. Brătianu 
pentru o campanie de presă şi în ce priveste manifestatia românilor din 
Ardeal-- m’au convins atât de mult că isbucnirea rasboiului va atrage dupa 
sine şi imediata intrare în acțiune a României, încât declararea de räsboiu a 
Germaniei, despre care aflasem imediat după sosirea la Viena, m'a silit să 
şi renunţ la întrevederea plănuită cu fruntaşii din Ardeal. Lăsând deci 
numai pentru câțiva din ei scrisori lămuritoare, am şi plecat în aceeaşi zi 
îndărăt în ţară. 

Spre uimirea mea, am aflat la Predeal despre hotărîrea Consiliului de 
Coroană. In urma lămuririlor ce a binevoit să-mi dea regele Carol, am 
căutat să văd pe primul ministru. Nu l’am putut însă găsi decât peste câteva 
zile, tot la Sinaia. 

Cum m'a văzut, d. Brătianu a ţinut sa-şi exprime multumirea pentru 
manifestatia ardelenilor şi, - atribuindu-mi-o mie -, mi-a adresat cuvintele 
măgulitoare: 

-<<Faci bine, tot ce faci>>... 

Eu însă i-am cerut imediat explicaţii relativ la <<expectativa>> 
hotarita de Consiliu, pe care am dezprobat-o energic. 

-<<Ce vrei, - mi-a răspuns primul ministru, - nu suntem încă 
pregătiți, - nu înţeleg atât curentele din opinia publică, cât pregătirea 
materială. Sunt mulțumit, că pot avea un mic ragaz>>. 

-Dar ce au să creadă despre noi aliații? Nu riscăm prea mult prin 
asemenea tărăgăniri? 

-<<Ce să faci? Pentru că n'am fost preveniti la timp, ca să ne fi putut 
pregăti de mai inainte>>... 

-S1 câtă vreme crezi, că vei avea nevoe pentru pregătire? 

-<<$tiu şi eu? Două trei saptamani>>... 

Atunci 1-am atras atenția că familia mea se află în munţii Moldovei, şi 
că aşi vrea să ştiu data mobilizării cu câte-va zile mai înainte, ca să nu fiu 
surprins, $1 să rămânem izolați, fără comunicatiuni. 

D. Brătianu s'a gândit putin, şi apoi mi-a spus: 

-<<Mai bine adu-i pe toţi imediat la Bucuresti, să nu fie vre’o 
surpriză. Si la Iasi ar fi prea expusi>>... 


224 


Puteam eu, fata de aceste cuvinte, să mă indoesc de intentiunile d-lui 
Brătianu? Mai cu seamă, că ştiam, că unul din confidentii d-sale, d. V. G. 
Morţun, ministrul de Interne, a şi început să-şi evacueze moşia din 
Roman... 

l-am urmat sfatul, şi familia mea a stat peste o lună la Bucuresti, in 
toiul căldurilor, în aşteptarea mobilizării !... 

In acest interval de timp însă, prin Septembrie 1914, situaţia devenea 
din ce în ce mai încordată, mai cu seamă în urma bătăliei de la Marna şi a 
succeselor ruse, din Galiţia. Bucureştiul parcă ieşise din sărite, străzile 
clocoteau, cafenelele urlau, gazetele vărsau torente de lavă incandescentă. 

Si toate porneau de sus, - de la chiar miniştrii d-lui Brătianu, cari se 
făcuseră o apa cu d-nii Take Ionescu şi Nicu Filipescu şi agenţii lor. 

In această epocă se vorbea deschis despre răsturnarea regelui Carol. 
Unul din miniştrii vocifera în parcul de la Sinaia, în auzul tuturora, 
împotriva <<Neamtului>> ! In fiecare zi se aştepta <<lovitura>>, se 
preciza că d-nii Emil Costinescu, Take Ionescu şi Nicu Filipescu s'au 
înțeles pentru răsturnarea d-lui Brătianu, formarea unui <<guvern 
national>> sub presedentia d-lui Emil Costinescu şi eventual — detronarea 
regelui. Miniştrii Intelegerii, mai ales d-nii Poklewski şi Blondel, fatis 
susțineau <<combinatiunea>>. Se colportau detalii sugestive, se citau 
nume de generali cari ar fi fost intrat in conjuratiune... 

In vremea asta am stat tot timpul la Bucureşti şi-l vedeam zilnic pe d. 
Bratianu, câte odată şi de două şi de trei ori pe zi. 

Se arăta exasperant de <<nebunia>> care a cuprins Bucureştiul, 
recunoştea că în ţară toată această agitație factice nu are răsunet, dar se 
temea să nu fie doborât: 

-<<Nu pot admite ca uliţa să conducă politica externă>>, exclama 
primul ministru. 

Eu îi reproşam atitudinea miniştrilor săi, pe care n'ar trebui să o 
tolereze ca preşedinte de consiliu; deasemeni — şi anarhia presei, - chiar a 
celei liberale, care n’ar fi trebuit să ignoreze inspirația lui, ca şef al 
partidului. 

-<<Ce vrei să fac? — îmi spunea cu indignare în răspuns: Presa? Chiar 
unii redactori dela <<L’independence Roumaine>> sunt plătiți de ruşi (îmi 
preciza numele)!...lar pentru ziarul (iarăşi îmi numea un ziar independent 

foarte răspândit) ştia pozitiv, că Poklewski a depus două milioane de ruble 
(vr’o 5 jum. Milioane lei, după cursul vremii)!... Miniştri? >>... 

Si nu-şi cruța colaboratorii. E inutil să repet toate cuvintele grele, pe 
cari le inspira d-lui Brătianu indignarea împotriva colegilor săi din 
minister. Mai tare se plângea împotriva d-lui Emil Costinescu, care ar fi 
pus pe agenţii ministerului să împiedice transitul materialului de răsboiu 
pentru Bulgaria şi Turcia. (Se ştie că cu tot scandalul din presă, primul 
ministru, care era şi ministru de răsboiu, încă multă vreme îngăduia acest 
transit: ministerul de răsboiu făcea contrabandă împotriva ministerului de 
finante!). 

Intr'o zi d. Brătianu şi-a permis chiar un amar sarcasm despre un 
membru marcant al cabinetului: 

-<<Noi am crezut că nu se preocupă decât de gheşefturi. Dar el era 
adâncit în studii sociologice şi istorice, şi i-a fost dat să descopere un mare 
adevăr, că germanismul merge spre declin, şi că se ridică soarele 
slavismului!>> 

-De ce nu’i debarci? —l'am întrebat atunci, - ai datoria să o faci, a d- 
tale e răspunderea pentru politica ţării, - sau să-ţi dai demisia, dacă nu poți 
face altfel. 

-<<Cum vrei, - răspunse d. Brătianu — să las pe rege în mâna acestor 
bandiți? Trebue să luvoaiez deocamdată. Am făcut o singură greşeală până 
acum, n'am cerut în prima zi, când nu mi s'ar fi putut refuza nimic, legea 
stării de asediu. Atunci aşi fi putut să nu las lucrurile să ajungă până 
aici>>... 

-Nu e tatziu nici acum ; te asigur, ca Parlamentul, nu-ti va refuza 
legea starii de asediu. 

-Dar ce sa fac acum? Să spunem, Take Ionescu se va cuminţi, dar pot 
aresta pe nebunul de Filipescu? Sau pot inchide pe Costinescu?... 

-Nu va fi nevoe, - i-am obiectat, - in România revoluția nu se face 
fără voia stăpânirii, mai cu seamă sub regimul stării de asediu. Iar de va fi 
nevoe, după convingerea dumitale, eşti dator să faci tot ce este necesar 
pentru salvarea ţării, pentru destinele căreia eşti răspunzător. 

-<<Dar n'am această coardă în mine. (A dovedit însă la Iasi, că o are 
cu prisosinta...) Am găsit un alt mijloc, sa-i derutez pe toți şi să le dejoc 
toate planurile>>. 

Acest mijloc era — sa inceapa tratative cu Rusia pentru neutralitatea 
României (la aceste tratative s'a putut numai referi d. Deschanel în 
discursul citat recent de către <<L’ Independence Roumaine>>). 

-<<Poklevski va preferi, la urma urmelor, să stea cu mine de vorbă, 
decât cu Costinescu sau Take lonescu, şi odată ce complotul lor va fi 
dejucat, îi voiu juca eu pe el>>... 

In zadar încercam să-l conving că e un mare povârniş primejdios, 
fiindcă se poate prinde el însuşi în lanţ. Era prea convins de abilitatea lui 
diplomatică. 

-<<In cazul cel mai rău, -mi’a spus, - dacă voiu vedea că nu e cu 
putinţă să declar răsboiu Rusiei, am să le fac lovitura, am să proclam 
neutralitatea definitiva>>... 

Am insistat că ar fi o <<lovitură>> dezastroasă pentru viitorul ţării şi 
neutralitatea. Era de acord, dar susţinea că e un rău mai mic, decât rusofilia. 

Totuşi, d. Brătianu a convocat o consfătuire a parlamentarilor liberali 
la ministerul de Interne, ca să pipăe pulsul în ce priveşte legea stării de 
asediu. Atitudinea primului ministru în aceasta consfatuire a liniştit pe toți 
acei, cari perseverau în politica tradițională a täru. 

Dar deşi d. Brătianua primise atunci asigurarea, că Parlamentul ar 
vota legea stării de asediu, d-sa a continuat să ezite şi Camerele n'au fost 


convocate. 
6 Noembrie 

III. Un incident. -D-I Brătianu pe calea perzaniei 


Am arătat până acum, că dela isbucnirea răsboiului mondial aveam 
cuvânt să fiu convins că nu numai d. Bratianu se va depărta dela politica 
noastră tradițională, dar că este hotărât să îndeplinească în mod leal 
tratatele noastre de alianță. Am mai arătat că în Septembrie 1914, 
agitatiunea autentică începuse sa’si dea curs liber, sprijinită chiar de unii 
membri ai guvernului şi de presa oficioasă; că am căutat să determin pe d. 
Brătianu la o procedare energică împotriva acestor manopere, dar că primul 
ministru socotea mai util să manevreze şi să înceapă în acest scop tratative 
cu Rusia, bazându-se pe abilitatea sa diploatică, pentru a evita peimediile 
de cari era presărată calea pe care o apucase. 

Toate aceste nu puteau deştepta nici o banuială în mine, în ce priveşte 
hotaririle d-lui Brătianu. Cu atât mai mult, că îmi erau cunoscute şi fapte 
pozitive, despre acţiunea lui fata de anumite State beligerante, pe cari nu le 
pot încă desvăli aici. Dar când voiu putea să le aduc la cunoştinţa generală, 
ori-cine imi va recunoaşte, că eram în drept să mă consider, în tot timpul 
acesta, ca un colaborator şi confident al d-lui Brătianu, care aproba pe 
deplin acțiunea mea. 

Pe atunci eu am facut o greşeală, care măa pus întrăo situație de 
inferioritate fata de d. Brătianu. 

D-rul Jean Cantacuzino, abia întors din Franţa, întreprinsese o 
campanie francofilă. Ca un vechiu prieten l-am rugat să nu se lase înşelat 
de aparente; îl asiguram că România nu poate merge împotriva Puterilor 
Centrale, pentru că nici Regele, nici primul ministru, niciodată nu ar 
consimti la aceasta politica. Spre a-i dovedi afirmația mea, i-am povestit 
confidential despre călătoria mea la Viena, în urma înţelegerii cu primul 
ministru, aprobate şi de Rege . 

Acest european, şi prieten de 20 de ani, nu săa sfiit să raporteze 
imediat destăinuirea mea d-lui Brătianu. Aceasta măa şi chemat îndată la el 
si mi-a comunicat, că a fost silit să mă desmintä, şi că este supărat de 
indiscretiunea mea, fiindcă el, în momentul acela înconjurat de spioni, era 
dator înainte de toate <<să deruteze şi să dejoace>> pe agitatorii rusofili. 

Am avut întotdeauna mândria de a-mi recunoaşte greşelile. I-am spus 
d-lui Brătianu, că mă resemnez la desmintirea dată. 

Am plătit scump aceasta greşeală. Destainuirea făcută de mine d-rului 
Cantacuzino, inflorita şi desvoltată, a crescut intrao legendă. D. Iorga, mi 
se pare, a ajuns chiar să afirme in <<Neamul Românesc>> că as fi ținut un 
discurs întreg, în fata soldaților din Ardeal chemaţi sub drapel!... 

Măam crezut dator să tac. Primul ministru năa spus nici un cuvânt de 
apărare. Am primit tăcerea lui ca ispăşirea greşelei mele. Campania 
violentă dusă pe această temă împotriva-mi, de sigur, că nu e uitată de 
cetitori. Mă resemnam însă cu atât mai uşor, cu cât eram mai convins, că d. 
Brătianu va face singura politică pe care o credeam cu putință, şi că eu 
astfel îi uşurez sarcina. 

Prin Octombrie, întrăo zi, d. Brătianu, din inițiativa sa, fără săămi fi 
trecut aşa ceva prin minte mie însu-mi, mi-a propus să scot un ziar zilnic 
pentru propaganda<<ideilor noastre>> şi saa oferit să-mi procure 
mijloacele necesare, cu condiţia discretiunii desăvârşite în această privinţă 
din parte-mi. 

I-am obiectat, că neavând avere, iar un jurnal în condiţiile de atunci 
neputând acoperi cheltuielile, năaşi putea să explic nimănui această 
publicatiune. 

D. Bratianu se insarcinase insa sa organizeze un comitet de redactie, 
compus din fruntasi liberali, fiind convins de necesitatea unui ziar de 
propaganda, care sa contrabalanseze <<presa cumparata de rusi>>... 

Am cerut trei zile de reflexiune, şi după consfatuire cu câțiva prieteni, 
am refuzat propunerea, nu pentru că măaşi fi temut de calomnie, dar numai 
fiindcă credeam că silit să destăinuiesc proveniența mijloacelor, cădeam 
întrăo situație echivocă şi deci propaganda mea nu mai putea fi utilă. D. 
Bratianu nu a mai insistat. 

Dar în aceste împrejurări puteam să mă îndoesc de sinceritatea d-lui 
Brătianu? 

Cum? Ne legau 23 ani de prietenie; în tot timpul căutam numai să fiu 
util ideilor noastre comune, fără să-l plictisesc cu vre-o pretentiune sau 
ambitiune. Mi-am facut cariera politică, fară să fi trecut prin filiera 
obisnuită a <<onorurilor>>. Aproape de zece ani refuzam mereu oferte de 
portofolu ministeriale. Nu i-am solicitat niciodată <<slujbe>> măcar 
pentru prieteni sau rude. 

Pentru ce dar sa fi planuit un adevarat asasinat moral, impunandu-mi 
sa public un jurnal <<germanofil>> in aceste conditiuni, daca el avea 
intentiunea de pe atunci de a-şi schimba frontul? 

Câţiva prieteni însă, ai-au bănuit chiar atunci sinceritatea şi căutau 
<<să-mi deschidă ochii>>. Eu însă nu-i puteam crede, - am avut chiar 
conflicte violente cu unii din ei. 

In curând însă au venit îndoelile. 

Ar fi prea lung şi puţin interesant să expun aici tot complexul de 
împrejurări, din cari au izvorit aceste îndoeli. Dar un fapt precis mi-a dat 
prilejul unei explicări. 

D. Georgel Mârzescu mi-a comunicat, că în prezenţa d-sale, primul 
ministru ar fi declarat, că <<e hotărît sa faca rasboiu Puterilor Centrale, dar 
nu vrea sa patim ca sârbii, să pierdem suflul prea repede. Vrea să aleagă el 
momentul>>... 

Naam tăinuit d-lui Brătianu indoelile mele, şi lăam rugat să-mi spună 
deschis, dacă are intentiunea să schimbe directiva politicei noastre. A 
protestat cu energie, săa plâns de necesitatea de a duce lupta prin astfel de 
mijloace, că fiecare pas îi este pândit, că e o tortură pentru d-sa, dar are o 
răspundere prea mare, şi <<în interesul superior e gata să le faca o mie de 
asemenea declaratiuni numai sa îi deruteze şi să-i dejoace... Că în urma 
victoriilor ruse din Galiţia, situația lui e prea dificilă, principalul e să 
câştigăm timp>> etc.,etc. 

Părea adânc nenorocit de trista necesitate de a face atâta 
<<diplomatie>>. Lăam crezut. Am fost chiar emoţionat. 

Intru cât Universitatea din Iasi saa deschis şi eram foarte ocupat cu 
rectoratul şi cu cursurile, veneam acum rar în contact direct cu d. Brătianu. 
Nu mai puteam urmări de aproape acţiunea lui. 

Dar la începutul lui Decembrie am căpătat certitudinea, că a păşit pe 
calea pierzaniei, pentru el şi pentru tara. Indoiala nu mai încăpea pentru 
mine. Din nenorocire nu pot desvălui încă faptele cari mi-au dat această 
certitudine. 

Măam dus foarte emoţionat la d. Brătianu. Tot ce am făcut până în 
acel moment, am facut în credinţa că servesc politica susținută şi de d. 
Brătianu. Acum însă ştiam că drumurile noastre se despart. Dacă mi-ar fi 
mărturisit sincer, că e silit să-şi schimbe directiva, - de sigur trebuia să aibă 
motive serioase şi mi le-ar fi spus, - lucrurile săar deslegat simplu. Ne am fi 

explicat prieteneste. Si dacă nu reusiam, cum era mai probabil, sa ne 
convingem, nici eu pe el, nici el pe mine, - tot prieteneste ne-am fi inteles 
ce-i de facut, cum să lichidam aceasta penibila situaţie. Dar dacă nu-mi va 
spune adevărul?... Mi-era penibila aceasta ipoteză... 

Măa primit foarte prieteneşte. Dar, dela primele cuvinte am înţeles, că 
nu mi se deschide, caută numai <<să mă deruteze şi să mă dejoace>> şi pe 
mine... 

Pentru prima oara mi-a facut atunci pe lung teoria rasboiului <<fara 
FIZIC şi cu minimum de sacrificii>> şi despre mergerea la congresul de pace 
<<la brat cu învingătorul>>, însă în acelaş timp mi-a afirmat, că vrea sa 
aplice teoria împotriva Rusiei, la momentul potrivit. A recunoscut din nou, 
că în cazul victoriei rusesti, Constantinopolul ar cădea în mâna Ţarului ,, et 
ce serait très dur poar nous” (nu ştiam pentru ce această frază mi a spus-o 
în frantuzeste)... 

Nu am avut aproape puterea să discut. Am plecat profund nenorocit. 
Nu am multe legături de prietenie, şi rupturile mă costă mult. Sunt trei ani 
de atunci şi amintirea încă doare... Ce îmi rămânea de făcut? 


Voiu continua. 
Noembrie, 1917. 


IV. Ruptura. — Ultima nadejde 


Descoperirea ca d. Bratianu e hotarit sa se abata de la politica noastra 
tradițională, de la politica, ce se datoreşte in primul rând marelui loan 
Brătianu, a fost pentru mine ca un trăsnet din senin. Am simţit că terenul 
mi se clatină sub picioare. Nu măam gândit la mine personal, de care d. 
Bratianu a uzat cu atâta... cavalerism, şi măcar nu măa prevenit, când a 
apucat altă cale. Din punct de vedere personal, eram chiar gata să-i acord 
circumstanţe usurätoare: eu însumi de atâtea ori l-am asigurat că poate sa 
nu mă crute, dacă interesul obştesc o cere. Dar vedeam prăpastia, in care 
era gata sa arunce tara. $i mă întrebam, care este datoria mea în aceasta 
grozavă situație? 

Aveam nevoe de reculegere. Am plecat la Iaşi, şi dupa multe lupte 
sufleteşti, mi-am hotărît calea. 

In ziua de 15 (28) Decembrie am scris d-lui Brătianu o scrisoare. 
Brulionul ei trebue să fi rămas printre hârtule mele din Iasi, dar aşi putea să 
o reconstituesc aproape cuvânt cu cuvânt. 

Din primele rânduri i-am declarat că ştiu pozitiv, că a plecat pe calea, 
pe care nu-l mai pot urma. Constiinta îmi impune să-mi reiau libertatea de 
acțiune: <<Voiu lupta pentru politica lui loan Brătianu împotriva fiului 
sau>>. Trebue deci sa lichidăm relatiunile noastre politice. In vederea 
aceasta am şi transmis d-lui Georgel Mârzescu, vice preşedintele clubului, 
conducerea partidului din Iasi, fiindcă nu voiu mai călca la club. Il rog sa 
se înțeleagă direct cu Mârzescu în privința formalităţilor de făcut, întrucât 
nu vreau să ne mai vedem acum, „pentru că celor 15 ani de prietenie le 
datoresc cel putin atâta, ca să nuăl pun în penibila situație de a face 
diplomaţie şi cu mine>>. De asemeni, întrucât nu vreau să-i fac dificultăți, 
las la aprecierea lui momentul şi forma, în care faptul îndeplinit să fie dat 
publicității. Am sfârşit, asigurându-l că hotărîrea aceasta mă doare foarte 
mult, că personal pentru el simt tot atâta prietenie, şi că nu voiu uita 
momentele, în cari el, in relatiunile cu mine, nu-şi punea cuirasa de 
<<şef>> şi <<diplomat>>. Aşi fi fericit, dacă ar fi putut dispare 
împrejurarile, cari ne fac cu neputinţă colaborarea. 

In acelaş timp, ca un semn exterior al nouei situatiuni, am şi publicat 
în N rul din Decembrie 1914 din <<Viata Românească>> sub titlul: 
<<România şi răsboiul european>>, un articol in care pentru prima oară am 
atacat politica primului ministru, în opoziție cu politica lui Ion Brătianu 
Bătrânul. Bine înţeles, am <<atacat>>, cum fac întotdeauna — fară 
personalități şi fară violenţe de limbaj, dar foarte hotărît, şi chiar cu pasiune 
, - şi pot spune cu durere. 

După obiceiul lui, d. Brătianu nu mi-a răspuns direct la scrisoarea 
mea. D-lui Georgel Mârzescu, pe care l-am trimes să se înţeleagă pentru 
regularea situatiunii în partidul din laşi, 1-a spus ca nu vrea sa reguleze 
NIMIC , că are să-i vorbeasca lui Stere când va veni după sărbători la 
Cameră. Inadins însă nici nu măam dus în acea sesiune la şedinţele 
Camerei. Atunci a trimis la mine pe d. Al. Radovici şi pe defunctul I. 
Procopiu, ca să mă îmbuneze şi să aranjeze o întrevedere. Le-am răspuns 
că nu înţeleg asemenea procedare între oameni seriosi. Nu vrăo ceartă de 
natură personală ne desparte , năam nimic personal cu d. Brătianu. Nu are 

decât un gest să facă pentru ca să viu din nou la el, dar acest gest trebue să 
însemne, că renunţă la politica pe care o socot pernicioasă. 

Nu lăam mai vazut pe d. Brătianu până la declararea răsboiului. 
Intrucât am lăsat la aprecierea d-sale să hotărască momentul şi forma în 
care să fie adusă la cunoştinţa publică demisiunea mea, d. Bratianu a putut 
să lase toate lucrurile în suspensiune. Măam crezut însă obligat ca eu sa nu 
dau nimic în vileag. D-lui Mârzescu i-am fagaduit de astfel, să-i dau tot 
concursul <<săăşi reguleze succesiunea>>. Când însa a voit să convoace 
clubul, o telegrama a d-lui Brătianu l-a oprit. Şi aşa au stat lucrurile in 
această privință până în ultimul moment, până la plecarea guvernului din 
Bucureşti, şi probabil chiar până la publicarea notitei citate din 
<<LaIndependance Roumanie>>. Astfel d. Iorga a fost îndreptăţit să-şi 
formuleze nedumerirea. 

Prin urmare, notita menţionată cuprinde două inexactitati... voite: 

Mai întâiu, eu naam venit în conflict cu partidul <<la declararea 
rasboiului>> din cauza atitudinei mele. Această atitudine a fost doar luată 
de mine în acord cu d. Brătianu, care numai în urmă, fară să-mi spună nici 
un cuvant, şi-a schimbat, el, atitudinea. 

Mai mult. Nu mă jenez să mărturisesc, că am avut atunci atâta 
încredere în sinceritatea convingerei d-lui Brătianu, în arta lui diplomatică 
si în prietenia lui, în cât dacă mi-ar fi cerut, în interesul cauzei, ca să-i 
înlesnesc acțiunea, să nu fac nici o manifestare în public a ideilor mele, 
desigur că läas fi ascultat. Aşa dar mai în drept să spun, că d. Brătianu 
însuşi maa aruncat în vâltoare. D. Brătianu ştia foarte bine că nu mäam dat 
niciodată îndărăt, de la nici o munca şi de la nici o luptă, luând în 
înţelegere cu el toată răspunderea numai asupra-mi, când interesul cauzei 
cerea. Asi fi socotit ca o laşitate şi atunci să mă dau îndărăt în fata urletelor 
presei, sau să-i cer acoperire, cand din consideratiuni superioare, eu trebuia 
să-l acopar pe dânsul. 

Dar, evident, în această situație şeful partidului, nu avea nici un motiv 
si nici un drept să mă cenzureze. 

In al doilea rând, naam fost <<obligat să părăsesc preşedinţia 
partidului>>, - ci eu cand am aflat tainica schimbare la fata, am părăsit-o, 
împotriva voinţei şefului partidului, pentru a-mi relua hbertatea în acţiune, 
iar d. Brătianu a abuzat de angajamentul ce am luat în scrisoarea mea, 
pentru a tăinui demisia mea atâta vreme. 

Cat pentru ruperea relatiunilor cu <<membrii marcanti>> - ce sa 
spun? Adevărul este, că eu am întors spatele, rând pe rand, următorilor 
membri din cabinetul d-lui Brătianu: d-lor Emil Costinescu, V. C. Morţun, 
Dr. Anghelescu, V. Antonescu şi I. G. Duca. 

Motivele sunt aşa de putin interesante, cat sunt de mult interesante 
aceste personagii. Dar dacă Domniile lor imi vor cere vre-odată să le dau in 
vileag, mă voiu executa şi voiu preciza şi împrejurările pentru fiecare in 
parte... nu pot spune, cu plăcere, căci, la drept vorbind, d-lor ocupă prea 
putin loc în preocupările mele. 

Să trecem... 

Am expus faptele cu toată obiectivitatea de care sunt în stare. D. 
Brătianu nu le va putea tăgădui, deşi nu ştiu cum le va interpreta. In orice 
caz am o viata în urma mea, care ma indreptateste să cred, că oricare ar fi 
atitudinea pe care şira spinării ar impune-o şi celor din jurul său, chiar 
aceştia vor şti unde este adevărul. 

Lumea ne va judeca. 

Mai am puţine de zis. 

Nu mi-a fost usor să iau hotărîrea de-a duce lupta înainte singur. Imi 
dădeam seama, că forțele mele nu sunt la nivelul sarcinei ce vroiam să-mi 
pun pe umeri. 

De la varsta de 18 ani viaţa mea a fost o vijelie. Năam avut o lună de 
odihnă şi mulţumire. Gândul, că aşi putea acum sta la o parte, liniştit, la 
adăpostul răspunderilor, avea multă ispita. Am ajuns la vârstă când, dupa 
trei decenii de lupte şi suferinti, aş avea poate şi eu dreptul la... pensie... 

Dar <<demonul>> meu nu măa lăsat, cum nu mă lasă nici acum, când 
mi-am pus o nouă povară pe umeri, sub amenințările de dincolo, sub 
enorma presiune de aici, din dreapta şi din stânga... 

Nu regret hotărîrea mea. Sunt destine, cărora nu le poate fi dată 
odihna, nici satisfactiuni banale... 

Atunci hrăniam încă şi o nădejde: cunoscând temperamentul de 
cunctator al d-lui Brătianu puteam spera, că va <<pierde momentul>> de a 
merge cu Rusia. Mă indreptatia, în această privinţă, chiar teoria sa, a 
rasboiului << fără rizic şi cu minimum de sacrificiu>>. Eram absolut 
convins, ştiam, că alături de Rusia e cu neputinţă să poată vrăodată aplica 
această teorie; ştiam, că Rusia nu poate birui, şi mă aşteptam la isbucnirea 
revoluției. 

Va porni rasboiu România înainte? Dar atunci naar mai fi „fără rizic 
si sacrifici1”., Pot deci fi linistit. 

Si mă gândeam că astfel, poate, va veni momentul când însuşi d. 
Brătianu va profita de acțiunea mea, care îi va înlesni întoarcerea pe calea 
cea dreaptă... De aceea am căutat să nu fac nimic ce i-ar putea îngreuia 
întoarcerea. 

Chiar cu trei zile înainte de declararea răsboiului, i-am trimis 
primului ministru vorba printrăun prieten comun, că nu-şi poate aplica încă 
teoria: nu „rizic”, ci siguranța înfrângerii ne asteaptă, iar sacrificiile ar fi 
incomensurabile... 


Voiu încheia mâine. 
8 Noembrie 1917. 


V. După declararea răsboiului. — Tragica întrebare 


Cum am spus, nu lăam mai văzut pe d. Brătianu până la declararea 
răsboiului, şi tot speram că se va convinge, că pe calea apucată duce ţara 
spre ruină sigură. 

Nu simţeam nici o animozitate personală. Prea mult am trăit 
împreună, pentru ca, la durerea conflictului de idei, să se fi adăogat şi o 
patimă personală. Imi mărturisesc naivitatea: credeam că şi pe el această 
ruptura îl doare tot atâta ca şi pe mine, - credeam împotriva tuturor 
aparentelor, împotriva evidentii chiar, când de pildă şi-a dat aprobarea 
complotului I. G. Duca- Georgel Mârzescu- Matei Cantacuzino, pentru 
eliminarea mea din rectorat. Si am fost convins de aceasta până în ultimul 
moment, până la gestul din Camera din laşi, când săa asociat la 
manifestarile d-lui A. C. Cuza... Atunci mi-a cazut, în sfârşit, perdeaua de 
pe ochi, şi am înţeles multe lucruri din trecut... Dar aceasta formează un 
capitol special, care nu prezintă nici un interes pentru marele public. L-am 
atins aici numai pentru lămurirea atitudinei mele. 

In campania pe care am dus-o, împotriva politicei rusofile, nu mă 
părăsia gândul, că însăşi teoria rasboiului << fără rizic şi sacrificii>> îl va 
reține pe d. Brătianu de la ultimul pas, şi deci va avea încă nevoe de 
sprijinul meu pentru a repara toate greşelile săvârşite. 

Această speranță se resimte in tot ce am scris in <<Viata 
Românească>> şi în << Moldova>> ( articolele din acest din urmă jurnal, - 

după dorinţa redactiunii, nu a mea, - nu purtau semnătura mea complecta), 
ca şi in discursurile mele. Cand am spus in Cameră, că dacă ne aruncam in 
braţele Rusiei, trebue întâiu să dărâmăm statuia lui loan Brătianu, mäam 
uitat spre banca ministerială. Primul ministru mi saa părut emoționat. In 
această credință măau întărit şi scrisorile, pe cari le-am primit în urmă de la 
cei mai de aproape din anturajul d-lui Brătianu (le păstrez înca). Măam 
înşelat. 

Răsboiul a fost declarat. 

In prima zi de mobilizare, la 15 (28) August 1916, - exact un an şi opt 
luni, de la scrisoarea de ruptură, - am întâlnit pe primul ministru dimineața 
la palat. Mi săa adresat foarte prietenos: 

<<Nu am mai insistat să ne întâlnim înainte, - mi-a spus îndată ce 
maa vazut, - fiindcă nu puteam vorbi deschis, - şi nu era demn nici de D-ta, 
nici de mine, să-ți fi vorbit, cum am vorbit cu atâţia alţii. Acum te rog să 
vii la mine>>. 

In aceiaşi zi, la cinci seara, cu emotiune, mă aflam, după atâta vreme, 
an camera de lucru, în fata lui Ionel Brătianu. 

Măa primit ca un om ce se simte stăpân pe situaţie, şi care se aşteapta 
la... pocainta mea: 

-<<Nu sunt supărat. Fara voe, măai ajutat chiar să nu plecăm la 
răsboiu, decât în momentul cand voiu fi sigur <<de rezultat>>. 

Aceste cuvinte măau impresionat penibil: 

-Eşti sigur de rezultat? — am exclamat eu: întrăun răsboiu pe două 
fronturi? 

-<<Nu va fi pe două fronturi>>. 

-Nu va fi pe două fronturi?... 

Am încercat să-i dovedesc, că hrăneşte o fatală iluzie. 

-<<Aşteaptă patru zile, - îmi zâmbi primul-ministru, punându şi mâna 
pe umărul meu, cu conştiinţa de superioritate, - mai mult nu pot spune 
acuma. In orice caz nu voiu lăsa ca echivocul să dureze prea mult>>... 

Am simțit că mă înăbuş, şi am isbucnit: 

-Intelegi că nimic năaş dori mai mult acuma, decât ca viitorul să 
dovedeasca, că măam înşelat. Aş preferi ca lumea să mă arate cu degetul pe 
stradă ca pe un nebun, decât să se realizeze prevederile mele. Din 
nenorocire, nu pot închide ochii asupra realităţii. Văd un dezastru sigur şi 
pentru tara şi pentru D-ta. Ai pus tara întrăo situaţie din care nu este ieşire: 

în caz de victorie, care nu ar fi decât victoria Rusiei, nu suntem mai putin 
pierduţi ca in caz de înfrângere. Dar fară artilerie, fară muniții, cu baza de 
aprovizionare la celălalt capăt al lumii, cu lupta pe două fronturi... 

-<<lar te apuci de profeţii, - măa întrerupt d. Brătianu cu ciuda 
vădită, - multe ai proorocit până acuma... Ai proorocit şi revoluția 
rusească... Ce, tot mai crezi în reparația Ucrainei?>>... 

-Nu ştiu ce va fi cu Ucraina. 

Năam mai putut continua. 

Dupa această primă întrevedere, am încercat să reiau cel puţin 
relatiunile personale. Credeam că realitatea îl va face, când va veni 
dezastrul inevitabil, să simtă nevoe de spijinul şi sfatul unui om care 
spunându-i adevăruri desagreabile, săa dovedit un mai bun prieten de cât 
adulatorii, cari îl întăreau în orbire. Mă primea însă cu multă rezervă, vădit 
nu-mi ierta pocăința... mai cu seamă după primele înfrângeri, cand 
catastrofa se desina tot mai mult, numai ca să mai putem scăpa ce săar mai 
fi putut scăpa, mergeam până la umilinta...Si nu prea sunt deprins să mă 
umilesc în fata nimănui... 

Totul a fost în zadar. Renuntasem din nou să-l mai văd. 

Dar dupa dezastrul din Brasov, când pentru orice om cu judecată, era 
clar ca invaziunea nu mai poate fi oprită, aproape am forțat usa, ca să-i pot 
vorbi pentru ultima oară. 

-<<Ce-1?>>, - mă întreabă aproape duşmănos. 

-Numai o singura întrebare: nici acuma nu simţi nevoia să-mi 
vorbeşti? 

-<<Merge rau, foarte rau, dar năam ce-ţi spune. Acum <<vorbesc 
numai armele>>... 

-Nu găseşti sa-mi spui nimic mai mult? 

-<<Nimic>>... 

Atunci i-am comunicat că sunt hotărit să rămân la Bucuresti, orice 
săar întâmpla. 

-<<Nu va fi o dezertiune?>> - mă întreabă. 

Am strâns numai din umeri. 

-Pentru treaba, pe care am avut-o aici... Te rog numai sa transmiti 
regelui hotărîrea mea de a rămânea la Bucureşti. 

-<<Bine>>... 

Asa saa rupt şi firul ce mai rămăsese dupa o viata de intimitate. A mai 
stat aproape doua luni la Bucuresti, dar nu l4am mai revazut. 

Daca în urma gestului de la Iaşi, am înţeles câte iluzii am avut despre 
această viaţă ânsăşi, cât de unilaterală a fost prietenia care ne lega, totuşi 
pot afirma cu mâna pe conştiinţă, că nici acum nu simt animozitate 
personală împotriva omului pe care îl văd în aureola tragică a destinului 
său. 

Adesea nu dorm nopţile, frământând mereu aceeaşi chinuitoare 
întrebare: ce fatalitate l-a mânat? 

La vârsta de 45 ani a ajuns în capul celui mai puternic partid din ţară, 
fără rivali, şi pot spune fără adversari, întrăo epocă tocmai, când cele mai 
mari probleme interne şi externe au fost puse de Istorie în fata neamului, pe 
care el îl conducea. 

Desigur avea cele mai bune intentiuni, purta un nume mare pe care 
voia să-l treaca neintunecat urmaşilor. Si avea o inteligenţă foarte suplă şi 
vie, dacă nu tocmai adancă, şi multă tenacitate, dacă nu impetuozitate, în 
urmărirea scopurilor sale. 

Si totuşi, ce-a făcut în politica internă, se ştie, - în cea externă... 

Cum naa putut vedea bezna in care a aruncat tara, şi în care sda 
aruncat şi el? 

Nu mă mir de un d. Emil Costinescu. Psichologia <<patriahului>> 
este de o limpiditate cristalină. E atât de bine cunoscut de ţară, în cât 
desigur nici un roman nu se va tortura asupra întrebării, care motiv lăa 
putut determina să se transforme din <<omul palatului>>, cum era toată 
viaţa, în conspiratorul împotriva regelui Carol, şi dela <<planul lui 
Bismarck>>, să-l duca la extazul în fata <<soarelui slavismului>>. 

Cât pentru celelalte ilustraţii, cari au prezidat la destinele României în 
ceasul de cumpănă, - de asemeni, structura lor psihică nu e mai complicată 
de cât mecanismul de reflecţie al protozoarelor. 

Dar Ionel Bratianu?... 

Tragica intrebare... 

El a jucat un rol atât de hotaritor în cataclismul care a distrus munca 
de veacuri a acestui popor, in cât desigur multe generatiuni de istorici vor 
căuta răspunsul. 

Politiceşte şi-a luat toată răspunderea, şi greu va trebui să-şi 
ispăşească păcatul. Patima politică nu-l va cruța, şi-i va întina numele. 

Dar Istoria va fi datoare să cerceteze cauzele adânci, cari, 
implacabile, laau dus la aceasta fatalitate. Ea nu va putea reduce tragedia 
unui neam la o farsa de opereta. 

Voiu încerca şi eu, altă dată, să dau deslegarea dureroasei enigme, 
fără ură şi fără părtinire, - cu gândul numai că va servi de învățătură 
generaţiilor viitoare. 

Caci oricât de mare ar fi vina lui lonel Brătianu, şi ori cât de adâncă 
mâhnirea mea personală, nu pot uita că a fost idolul unei generatiuni. Si un 


idol răsturnat... ce poate fi mai trist in lume?... 
9 Noembrie 


IV.D-L C. IARCA SI <<LOVITURA DE STAT>> 


Grea mărturie aduce d. C. larca în sarcina răsboiului României. 

Mari păcate desvăleşte povestirea lui nemeşteşugită. 

Multe dureri de ale noastre rasună în cuvintele lui. E nespus de 
dureros, în fond chiar şi detaliul cu uniforma de general... 

Mi-am făcut datoria, înregistrând pentru judecata contemporanilor şi 
a urmaşilor acest strigăt de durere şi de revoltă. Si când va veni ceasul de 
judecată, fiecare cuvânt al fruntaşului liberal va apăsa ca un munte în 
cumpăna dreptăţii... 

Dar nu despre aceste pacate şi dureri vreau să vorbesc. 

Tiu să relevez acum numai conditiunile în cari a fost hotărâtă 
acțiunea Romăniei. 

D. C. larca e un vechiu parlamentar. E chiar o <<figura>> a 
Parlamentului nostru, din care naa lipsit aproape niciodată timp de mai bine 
de un sfert de veac. Sunt puţine desbateri mai însemnate în acest răstimp, la 
cari el sa nu fi luat parte. 

E şi un om cu greutate în viata noastră politica. 

Liberal statornic, respectat şi de adversari, - ca membru în comitetul 
executiv central al partidului şi şef al organizatiunii liberale din Buzau, el a 
ştiut să se impună şi d-lui Brătianu, care nu se prea înconjura cu oameni de 
stat. Dar pentru acest fruntaş, peste a cărui autoritate în partid nimeni nu 
putea trece cu uşurinţă, d. Brătianu, cum spune însuşi d. larca, <<avea 
consideraţie şi părerile lui le asculta>>. 

In ce priveşte acțiunea României in acest răsboiu, d. Brătianu a luat 
chiar un angajament formal fata de d. C. Iarca: 

<<In orice caz, - 1-a spus primul ministru, - nu se va hotărî nimic in 
privința răsboiului, până cand nu ne vom înţelege cu totii>>... 

Cu cine promitea astfel să se înţeleagă d. Brătianu? 

Cu parlamentul? Acesta năa fost consultat. 

Cu Consiliul de Coroană? Rasboiul a fost hotărît împotriva hotărîrii 
primului Consiliu de Coroană şi fără să fi fost supus desbaterilor celui de al 
doilea. 

Cu partidul, cu Comitetul executiv? Acesta năa fost convocat măcar o 
singură dată în cursul celor doi ani de „expectativă”... 

Si dacă naa fost consultat nici un fruntaş ca d. larca, şeful unei 
organizatiuni liberale importante, cu cine a hotărît d. Bratianu să arunce 
România în răsboi de partea Rusiei? 

In sânul partidului liberal nu era d. C. larca singurul adversar al 
răsboiului împotriva Puterilor Centrale. Intre aceştia se găseau, - pentru ca 
să nu vorbesc de dii minores, - şi oameni de greutatea d-lui B. Misir, 
preşedinte al Senatului, fost ministru, şi a d-lui M. Orleanu, de asemeni fost 
ministru şi şef al organizatiunii liberale din Galati, şi atâţia alţii, ale căror 
obiectiuni nu puteau rămânea cu totul fără răsunet în cazul unei discutiuni. 
In orice caz, discutiunea forța pe d. Bratianu să şi motiveze hotărîrea, să 
iasă, în sfârşit, din misterul pontifical, care pentru multi justifica cele mai 
extravagante speranţe. $i putem nädäjdui, cel putin, ca desăvârşita lipsă de 
temeiu a politicei sale, cum au dovedit faptele, putea încă să fie învederată 
la vreme, pentru a ne feri de dezastru. 

Ori cum, siguranţa împărtăşită de toată lumea, că „nu se va hotari 
nimic fara o discutiune prealabilă”, - paraliza opozitiunea chiar din sânul 
partidului liberal, care era la cârmă, şi crea astfel aparenţa că partidul 
acesta e în întregime solidar cu acțiunea primului ministru. 

D. C. larca afirmă categoric acest lucru: 

„Această declaraţie a primului ministru, - ne spune d-sa, - mda facut 
să păstrez tăcerea în Cameră, rezervându-mi dreptul să discut chestiunea 
în mod public şi să-mi exprim modul meu de a vedea, când ea va veni la 
ordinea zilei. Naam bănuit niciodată ca România va fi bagată în rasboiu 
prin lovitură de Stat’... 

Faptul insusi, prin urmare, ca a fost promisa o discutiune prealabila, 
fară ca promisiunea să fie respectată, inducea in eroare pe toată lumea: pe 
aceia cărora promisiunea le-a fost dată, impunându-le „tăcerea”; opinia 
publică serioasă, care putea interpreta greşit această tăcere şi chiar pe însuşi 
primul ministru, care nu-şi putea da astfel seama de adevăratele curente din 
tara, - luând drept manifestările opiniei publice numai ,,manifestatiunile 
spontanee” ale d-lui Panaitescu... 

Nu mai puţin însă este adevărat, că această atitudine ilustrează de 
minune o concepție caracteristică pentru viata noastră politică. 

„Şeful” este un fel de mag şi pontifice, care oficiază în taina 
sanctuarului, departe de ochii vulgului. Acesta trebue să creadă, fără să 
discute, - altfel se face vinovat de sacrilegiu. 

„Aveţi încredere în mine, îmi iau toată răspunderea”, - acestea sunt 
cuvintele fatidice, cu cari se astupă gura indiscretului. 

„Şeful ştie ce face”... 

In aceste condițiuni însă „încrederea” nu este o încredere de cetăţean, 
ci renunţarea la orice gândire şi demnitate. 

Si ce fel de „răspundere” poate fi, când tara se trezeşte in fata 
ireparabilului, adus prin vre-o „lovitură de Stat”, cum se exprimă d. C. 
larca? 

D. I. Brătianu însuşi a mărturisit că îşi dă seama cât de falacioasa 
este asemenea răspundere, când a spus acestuia$ 

„Să mă împuşcaţi dacă nu va ieşi bine”... 

Desigur, d. Brătianu nu va fi împuşcat, şi nădăjduesc că nici nu se va 
„împuşca singur”, cum i-a prezis d. larca. 

Prin aceasta nu s'ar repara urmările „loviturii de Stat” săvârşite de el. 

Dar de ne-ar feri cel putin, soarta pe viitor de „magi” şi „pontifi” 
infailibil, cari cer „încredere fara discuţie”, sanctuarului 
eucharistic...loviturile de Stat”... 


Ar fi o consolatie... 
19 Octombrie 1917 


V." RĂSBOIU SAU NEBUNIE "2... 


In interview-ul, pe care d. I. I. C. Brătianu l-a acordat acum câtäva 
vreme d-lui Breşco-Brescovski, cunoscutul corespondent al ziarului rus 
Novoie Vremia, primul ministru al României a simţit trebuinta sufletească 

să insiste că România este inca independentă... 

"România este o tara, - exclamă d. prim-ministru la laşi, - ea este astăzi 
nimicită de furtună, a suferit grele încercări, de cari ar fi fost ferită, dacă 
nu şi-ar fi legat soarta de soarta Rusiei : dar orisi-cum ea este 
independentă... 

Restul interview-ului ne lămureşte, pentru ce d. Brătianu simte nevoia 
cu atâta insistență să-şi aducă aminte că e ministrul unei tari independente. 
El se adresează convorbitorului său, după ce-şi mărturiseşte desiluziile : 

Vă întreb acum : ce-i asta, rasboiu sau simplă nebunie ? 

Situaţia este foarte tristă aici. Vom fi siliți să ne retragem de la 
grădiniţă, şi încă mai departe... Atunci inamicul îşi va realiza dorinţa, va 
cuceri Basarabia şi va înainta la sud până la Odesa. Si pe când granarul 
nostru va hrăni pe germani, veți suferi de foame. Şi odată ce vom fi siliți să 
părăsim pământul strămoşesc, nu ne va mai fi dat să-l revedem vr'odată, 
fiindcă nu l-am mai putea cuceri decât dacă Rusia ar fi puternică, nu 
subjugata ... 

Si ce concluzie trage primul ministru al ţării româneşti din aceasta 
tragică situaţie ? 

După ce se plânge de atitudinea presei ruse, el întreabă pe 
reprezentantul acestei prese : 

"Pentru ce ne ponegreste aşa presa d-voastră, am respectat tratatul, şi 
din cauza aceasta am pierdut două treimi din pământul nostru, şi totuşi 
suntem ferm hotărâți să ducem lupta până la sfârşit”. 

Până la care sfârşit ? Pentru sfârşitul pentru care România a intrat în 
rasboiu ? 

România n'a fost atacată de nimeni, ea a pornit rasboiul pentru un 
singur scop : cucerirea Ardealului. 

Dar, în situația descrisă de el însuşi, mai crede primul ministru, că 
acest scop mai poate fi realizat ? 

Atunci, pentru ce mai luptă România ? 

Din cavalerism, ca să respecte tratatul, pe care aliatul nu-l mai 
respectă, -tratatul care, cum mărturiseşte d. Brătianu el singur, - este cauza 
că am pierdut două treimi din tara ? Pentru că tara aceasta a trecut "prin 
grele încercări, de cari ar fi fost ferită, dacă nu-şi lega soarta de Rusia"? 

Pentru ce mai ducem răsboiul, pentru ce acumulăm noui grozăvii şi 
încercări asupra sărmanului pământ strămoşesc? Şi pentru ce poporul 

românesc să urmeze pe drumul Golgotei,... "până la Odesa şi mai 
departe"?... 

Si primul-ministru, deprimat de tot ce vede in juru-i, îşi repetă : 
"suntem încă o tara independentă"... 

Si totuşi - concluzia : "vom duce rasboiul până la sfârşit" |... 

Şi-mi aduc aminte, cum acum mai bine de un an şi jumătate, întrebam 
în şedinţa Camerei din 16 Decembrie 1915, fiind fata şi primul-ministru : 
pe ce se întemeiază răsboinicii noştrii, speculând asupra desmembrării 
Austriei ? 

Si urmam (să-mi 1ertati această lungă citatie) : 

“Acum, după un an şi jumătate de răsboiu, o mai puteţi aştepta ? 

O fi brilianta "victoria" care a adus armatele ruseşti dela Cracovia până 
la Riga, o fi genială strategia pe urma căreia toată Serbia a căzut sub 
puterea armatelor germane, o echivala cu victoria şi retragerea strălucită de 
la Galhpoli, dar ca să ajungem la desmembrarea Austriei, asemenea 
succese teoretice nu sunt suficiente : trebue ca valul să se întoarcă aevea. 

Si...daca se va reîntoarce valul, dacă se va recunoaşte bătută Germania, 
va renunţa la Belgia, va părăsi Franţa, va renunţa la Alsacia şi Lorena, va 
evacua Polonia şi Curlanda, va lăsa Galiţia, va restitui Serbia, vă consimti 
la pierirea Bulgariei ? Ajunge ? 

Intelegeti, ce va reclama întâiu Rusia : - Galiţia, o populaţie de 8 
milioane ; apoi Italia : Trentinul, Istria, Dalmatia, întreg litoralul, adică - 
alte 4-5 milioane ; Serbia : restul Dalmației, Bosnia şi Herţegovina, Croatia 
si Slavonia ; toate aceste înnaintea noastră, şi pe urmă am veni şi noi, mai 
ales că multă vreme i-am făcut să treacă prin toate amărăciunile îndoelei. 

Vă dati seama ? Cerem de la Austria peste jumătate din teritoriu şi 
peste jumătate din populatiune şi să fie izolată de la Mare ! 

Pentru aceasta nu ajunge ca valul să fie întors. Trebue să fie strivite şi 
Austria şi Germania, trebue să fie armatele ruse la Budapesta, la Viena, la 
Berlin ; toate cetățile formidabile, cari sunt şi la răsăritul şi la apusul 
granițelor germane trebue să cadă ; întreg poporul german trebue să fie 
redus la neputinţă. 

Si încă ! Nu cunoaşteţi d-tră atâtea congrese de pace, din cari s'au 
născut alte rasboaie între vechii aliați ? Puteţi oare fi siguri că la urma 
urmelor, nimeni dintre biruitori nu va avea interesul să salveze Austria ? 

In orice caz, vor voi ei să ducă răsboiul acest crunt - după ce îşi vor fi 

realizat toate scopurile /or proprii, - încă până la complecta istovire, numai 
pentru ca să ne dea Ardealul ? 

Atunci ? 

...Ardealul tot nu-l vom lua, dar robu Rusiei vom ajunge.” 

Am fost huiduit... 

De atunci însă valul nu numai că nu s-a întors, dar se rostogoleşte tot 
mai departe... 

Două treimi din România sunt înecate de el ; în Rusia a isbucnit 
revoluția, şi ea proclamă principiul "pacei fără anexiune" ; Franţa şi 
Anglia, afară de restituiri, mai vorbesc doar despre Alsacia şi Lorena... 

Lumea întreagă discută <<pacea de bună intelegere>>... 

Dar să presupunem chiar cazul extrem, că sub presiunea armelor, 
întorcându-se în sfârşit norocul răsboaelor, Germania va ceda în chestia 
Alsaciei şi Lorenei. 

Mai poate fi refuzată atunci pacea ? Va prelungi cineva cu o singură 
zi măcelul pentru ca să dea României Ardealul ? 

Atunci, repet, pentru ce mai duce Romania răsboiul ? Până la ce 
sfârşit să-l mai ducă ? 

Are dreptate primul ministru : 

"Ce-i asta ; răsboiu sau nebunie ?"... 

De s'ar pătrunde bine de gândul, că România este încă o tara 


independentă... 
27 Septembrie 


VI.<< PONTIFII>>... 


Pontificatul român este o boală de moravuri, care are rădăcini adânci 
în starea noastră socială şi culturală. 

Ea se manifestă în toate sferele vieţii noastre naționale, - în literatură 
şi stiință, ca şi în viata noastră publica. 

Acum mai multi ani, vorbind despre manifestările pontificilor 
naționali în literatură, mi-am permis următoarea imagine : 

<<Sunt sigur, că pentru istoricul viitor al literaturii române, epoca 
noastră se va prezenta sub un aspect foarte straniu>>. 

<<Pe şesul neted, foarte putin accidentat, al literelor române se 
proectează pe seninul cerului, în toate părțile numai siluete de oameni 

urcati in picioroange. 

Sunt ...magistri, plini - fiecare in parte - de admiraţie nemărginită 
pentru sine şi de dispreţ, tot atât de nemărginit, pentru toți ceilalți. Si nu 
glăsuesc decât prin sentințe şi decrete...Și fiindca nu există un prost care 
să nu găsească pe unul şi mai prost ca să-l admire, numai picioroange să 
ai>>...("Viata Rom.", 1910, No.11, p. 252). 

De altfel, pentru irritabile genus vatum aceste moravuri sunt inca 
explicabile, - mai cu seamă într'o tara <<eminamente agricola>>, şi in 
orice caz nu duc la consecinţe atât de grave. 

Dar nicăeri speța pontificală nu apare în atâta splendoare, şi nicăeri nu 
e mai răufăcătoare ca în politică. 

Aici pontificele e "şeful" - şeful care "ştie ce face" şi care cere 
"disciplină" absolută şi "încredere" oarbă. 

D. C. Iarca, în interviewul ce l'a dat "Luminii", vorbind despre 
"lovitura de Stat" a d-lui Brătianu, ne-a ridicat putin vălul deasupra 
sanctuarului în care oficiază un "şef", - de fapt totdeauna iresponsabil, 
tocmai fiindcă astupă gura tuturor indiscretilor cu formula magică : "aveţi 
încredere în mine, îmi iau toată răspunderea"... 

Multe nenorociri datorim pontificatului nostru politic, şi în primul 
rând cataclismul de fata. 

Una din conditiunile indispensabile pentru funcţionarea normală a 
institutiunilor politice moderne este discutiunea largă asupra tuturor 
problemelor vieții publice. Numai prin discutiune, se pot elucida toate 
laturile unei chestiuni, toate relele zilei pot fi analizate, toate primejdiile 
prevăzute, şi toate mijloacele de îndreptare cercetate. Chiar părerea greşită 
a unui om de convingere şi de caracter, al cărui sfat nu este influenţat de 
consideratiuni lăturalnice, poate fi de un mare folos într'o discuție, silind 
pe cei cu judecata dreaptă să-şi aducă toate luminile. 

Parlamentele, consiliile de miniştri, toate nenumăratele comitete şi 
comisiuni din zilele noastre, ca şi însăşi organizatiunea de partide, nu au, 
la urma urmelor, alt rost decât de a organiza discutiunile, "desbaterile", şi 
de a le asigura roadele cât mai prielnice. 

Dar un "pontifice" politic, e caracterizat înainte de toate tocmai prin 
faptul că el nu admite discutiunea, - nici nu poate tolera în jurul său 
oameni de caracter şi de convingeri, adevărații oameni de "sfat". 

E semnificativă chiar terminologia bogată a... "parlamentarismului" 

nostru, pentru desemnarea colaboratorilor "şefului" : "ciraci", "catei", 
"lichele", "oameni de casa", "lingai", "clientelă"... 

Un "sef" român, se crede micşorat de orice om care ar sta drept in fata 
lui. Se cunoaşte celebra formulă a unui şef : "nu-mi trebuesc talente, ci 
devotamente"... 

"Devotamentul" însă se identifică cu slugărnicia "fără discuție”. 
"Devotatul" îşi poate schimba stăpânii cât de des. Multi din aceşti 
"devotați", cari formează tribul ilustru al "ministeriabililor" români , sunt 
adevărate comete cari îşi descriu periodic orbita în jurul tuturor "şefilor" 
pe rând, fără să le cadă cursul în... piaţa politica. Reputația lui poate fi 
oricât de avariată. Prin aceasta el nu inspiră nici o repulsiune. Dimpotrivă, 
- cu cât mai bine, când "şeful" ştie mijloacele, prin care îşi poate asigura 
acest "devotament" şi dacă îl poate "avea in mână”... 

"Şeful", cum am spus, nu cere de la devotatii săi, decât "disciplină" şi 
"încredere". De aceea partidele noastre politice se sfâşie sau se 
fragmentează până ce "şeful" nu rămâne singur cu clientela lui 
necuvantatoare, iar toți oamenii de caracter şi de sfat se eliminează sau, 
cel putin, "se neutralizează"... 

Dar nu simte şi un "şef" nevoe de sfat ? Oricât de extraordinar s-ar 
părea, dar nu simte. Astfel, n-ar fi un pontifice !... 

In timpul "expectativei" noastre, lumea se întreba mereu : "cu cine se 
sfătueşte oare Ionel Brătianu?..." Nimeni nu se îndoia de calitatea 
"sfetnicilor" sai oficiali, ca oameni de sfat... 

S-ar părea că în aceste condițiuni, "şeful" trebuesa fie atotputernic, in 
realitate însă el întotdeauna ajunge prizonierul clientelei sale. 

Marele pontifice oficiază, decretează, emite sentințe infailibile, 
excomunică pe toți ereticii, cari îndrăznesc să aibă o părere ; "devotatii" 
cantandu-i în cor osanele, urmăresc fiecare în parte scopuri precise 
"portofoliu", "o mica geranta", o prefectură, o primărie, sau alta 
"slujbusoara" ori "ghelir", - pentru aceasta intrigează, clevetesc, "trag 
sforile", "sapă groapa", "pun bete în roată”... 

Dar astfel se crează în jurul "şefului" o atmosferă impenetrabilă, el nu 
mai vede decât prin ochii devotatilor, nu mai aude nici o voce cinstită, şi, 
în loc să conducă, este în realitate el condus... 

"Lovitura de Stat" săvârşită de d. I. I. C. Brătianu, n'a fost altfel pusă 
la cale... 

Si daca ne va fi data nenorocirea de a suferi alte "lovituri de Stat", ele 
ar fi datorite acestei atmosfere... 

Cari sunt cauzele acestei stări morbide ? 

Ar fi multe de zis în această privinţă. 

In toate societățile oligarhice se găseşte un teren prielnic pentru 
desvoltarea "clientelelor". lar lipsa de cultură generală, de viata 
intelectuală mai intensă, de opinie publică educată, cu spiritul ei de critică, 
inlesneste erijarea... picioroangelor pentru "pontifi"... 

Dar în România tradițiile înrădăcinate ale Fanarului, şi mai cu seamă, 
minciuna fundamentală a vieţii noastre de Stat, ca şi structura socială şi 
organizaţia politică, n-au putut da naştere prea multor caractere mândre şi 
inflexibile... 

Nici nenorocirile de astăzi nu ne vor aduce un început de 
însănătoşire?... 

13 Decembrie 


VILPENTRU O "DAMA VOALATĂ"... 


Incă o scrisoare feminină. 

De astă dată sub masca <<unei femei din multime>> îmi scrie vădit o 
doamnă din high-life. 

O trădează nu numai fiecare întorsătură de frază, care par'ca respira 
parfumul saloanelor şi deprinderea de a gândi in limba franceză (<<nu are 
voce la capitol>>, - n'a pas de voix au chapitre), dar şi toată mentalitatea, 
atât de caracteristică pentru înalta noastră societate, şi care are o parte de 
răspundere atât de mare în nenorocirea ţării. 

Nobila doamnă, care de altfel mânueşte cu multă eleganţă condeiul, 
îşi pune masca, pentru a-şi da satisfacția de a-mi spune ca : 

<<Sentimentul ce-l deşteaptă articolele d-tale în sufletele mulțimii, nu 
este altul decât durerea de a vedea pe unul din ai noştrii (sublinierea e a 
autoarei), din acei in care pusesem mari nădejdi, mâna dreaptă, unelta 
(aici sublinierea e a mea, ca să gustati /a pointe), aceluia care>>... Si 
pentru a mă asigura, că m-aş fi arătat în ochii tuturor, chiar în ai tinerelor 
şi frumoaselor cititoare sub o <<infatisare odioasa>>... 

Regret foarte mult că mă prezint sub aşa înfăţişare tinerelor şi 
frumoaselor cititoare, dar... la vârsta mea lucrul acesta e cam indiferent. 

Nu intreb, de asemeni, pentru ce zanele saloanelor noastre se cred in 
drept să vorbească in numele mulțimii ? Toate, bine înţeles, se simt 
<<bune românce>>. Tara a fost dusă la măcel în numele <<idealului 
national>>, în parte şi pentru că marile noastre elegante nu-şi puteau 
stăpâni simpatiile pentru magazinele din rue de la Paix. 

Dar nu pot trece cu vederea o parfumată insinuatie. 

Nu ştiu dacă cineva îşi pusese <<mari nădejdi>> în mine şi dacă am 
fost considerat ca <<mâna dreaptă>> de <<acela care...>>. 

Uneltă, cum spuneţi atât de elegant nobilă Doamnă, - da, uneltă am 
fost! Şi să mă credeți că am primit acest rol modest, cu desăvârşire 
conştient ; privind cu indiferență vertiginoasele ascensiuni în putere avere 
din juru-mi am căutat numai să fiu util, în măsura puterilor mele. 

De aceea, onorată Doamnă, pe când atâtea ilustraţii <<de ai noştri>>, 
plecând de jos, - şi câte odată foarte de jos, - au ajuns la situaţii de 
miliardari americani, eu, - fiu al unei familu bogate, - după o viata de 
prigoniri şi suferinti, n'am fost ispitit să ies din situația de mic profesor al 
unei mici Universităţi de provincie, şi de publicist neascultat, - nici măcar 
în cei doi ani, ce veşnic ne vor arde amintirea, <<de prăgătire>>. $i am 
întrupat, cum spuneţi, <<mari nadejdi>>, am fost <<din ai nostri>> 
<<mâna dreaptă>> şi mai cu seamă <<unelta aceluia care>>, şi deci o 
mişcare de deget îmi putea deschide toate perspectivele epocei de 
<<pregătire>>. 

Am prețuit mai presus de toate libertatea mea de gândire. Căci, prea 
stimată mască, un om poate fi liber, sufleteste liber, în orice condiţii, chiar 
în închisoare, chiar sub regimul de ocupaţie. Pentru aceasta se cere un 
singur lucru : să nu se lase nici ademenit, nici intimidat, pentru a-şi spune 
cugetul. 

Forţa brutală îi poate închide gura, - şi vă aduceţi desigur aminte că 
nu era uşor să-ți spui cuvântul în ultimii ani, în <<România libera>>. 

Totus mi lam spus chiar in fata <<aceluia care>>, şi am primit cu 
resemnare degradarea de rangul de <<nădejde>>, de <<mână dreapta>> şi 
chiar de <<uneltă>>. Nu spun un cuvânt acuma, care să nu fi fost spus /a 
vreme, - şi crutate nu mi-au fost loviturile şi înjosirile. 

Greşeşte dar tonul nobila <<doamnă voalata>>, când cu o nuanță de 
amenințare îmi scrie ca să aştept până ce voiu sta <<fata în fata cu 
acuzatii>>. 


248 


Imi aduc aminte ultima conversatie cu <<acela care>>, cand am 
încercat pentru cea din urmă oară sä-1 deschid ochii asupra primejdiilor ce 
ne ameninţă. Cu mânie m'a întrerupt : <<Multe le-ai proorocit, - ai 
proorocit şi revoluția din Rusia>>. 

Cred că în ziua de 10 Martie, când a cetit telegrama fatală din 
Petersburg, numele meu i-a venit cel dintâiu în gând. 

Si, pentru el, nădăjduesc că amară i-a fost amintirea şi grozavă 
remuşcarea. 

Pentru ce dar <<să astept>> ? 

Nu ! Voiu bate la poarta conştiinţei obşteşti din toate puterile mele. 
Nu ştiu dacă şi acum nu e prea târziu, dar desigur ar fi prea târziu <<după 
pace>>. 

In clipele acestea de durere nu pot tăcea, - şi nu ascult de cât cugetul 
meu. Si nu prin linguşirea slăbiciunilor obşteşti, nu prin închinarea 
înaintea tuturor rătăcirilor şi vanitatilor, pot să-mi îndeplinesc chemarea. 
Adevărul cel mai crud, oricât ne-ar durea astăzi, ne poate singur aduce 
mântuirea pentru mâine. 

Dar... <<duc o campanie de propagandă pentru robia teritorială şi 
economică în confederatia habsburgica>> ! 

A !... In numele <<idealului national>> al buduarelor şi al 
cafenelelor, mi se aduce mie astfel de învinuiri, în mijlocul acestei 
desolatiuni, - acum când tara este călcată dela un capăt la altul de ostiri 
străine, acum când nu ştim ce ne pregăteşte ziua de mane! ... Din vina cui 
2 

Nu pot pasi, onorata Doamna, pe acest teren de discutie : cel ce 
intelege monstruozitatea unei asemenea atitudini, n'are nevoe de discutie, 
- iar cel ce nu intelege, <<nu are voce la capitol>>. 

Aci se ridică în fata noastră un mare proces ai cărui termeni i-am 
formulat altă dată : 

Amintind în şedinţa Camerii din 16 Decembrie 1916, că Mihai 
Kogălniceanu şi loan Brătianu - cel Mare - au refuzat schimbul de teritorii 
pentru Basarabia răpită, am pus întrebarea : 

<<Credeti d-voastră că ar putea avea justificare gestul lui 
Kogălniceanu şi al lui Brătianu, dacă ei mai dinainte ar fi voit să 
sanctioneze politica d-voastră de astăzi ? Dar, d-lor, ori Brătianu şi 
Kogălniceanu, cărora națiunea recunoscatoare le-a ridicat monumente de 

bronz, au reprezentat atunci gândirea şi sentimentul românesc, ori d- 
voastră astăzi sunteţi datori să incepeti prin dărâmarea acelor 
monumente>>. 

Si mai precis puneam chestia cu un an înainte în <<Viata 
Românească>> : 

Dar un lucru să fie lămurit. Politica lui loan Brătianu şi Mihai 
Kogălniceanu (când au refuzat schimbul) şi politica predicată astăzi de 
urmaşii lor în conducerea ţării, nu sunt compatibile. Şi, una din două : ori 
ei au fost inconstienti, împreună cu toţi cei ce i-au urmat timp de treizeci 
si cinci de ani, ori noi cei de astăzi suntem inconstienti. $1 daca 
îndrumarea nouă, dată de conducătorii cei noui va fi sanctionata... prin 
chiar aceasta, Mihai Kogălniceanu şi loan Brătianu vor rămânea fără 
iertare in fata Istoriei, precum şi toţi cei ce i-au urmat. (<<V.R.>>, 1914, 
No.12, pag. 224). 

Acest proces, prea stimată Doamnă, îl va judeca Istoria, ea va decide, 
cine a dăruit Rusului Basarabia, cine a adus, o stirbire indelibila 
demnităţii şi idealului national, - Mihai Kogălniceanu şi loan Brătianu 
Bătrânul, sau urmaşii lor ? 

Acest proces nu se va hotari cu împuşcături anonime, nici cu soapte la 
ureche. 

Voiu aştepta judecata lui, făcându-mi datoria, - fie ce va fi !... 

Da ori-care va fi soarta mea, de un lucru sunt sigur : 

Am pe amândoi fiii pe front. 

Adică : i-am avut, fiindcă de mult n'am nici o veste, - şi n'am făcut 
nici o încercare pentru ca să-i pun la adăpost, ca atâţia <<patrioti>>... de şi 
<<toti acei>> ar fi fost bucuroşi să <<mă domesticeze>> cu acest mijloc... 

De trăesc, am credinţa că nu vor roşi de tatăl lor, pentru lupta ce duce 
acum, ori-care parte îmi va fi dată până la sfârşit. 

Fără supărare dar, stimată mască, vă sunt chiar recunoscător, că am 
avut prilejul să răspund odată pentru totdeauna tuturor damelor voalate şi 


nevoalate, româncelor tinere sau bătrâne, frumoase sau nu. 
23 Septembrie 

VIIL.UNUI ADVERSAR CINSTIT 


Răspunsului, pe care l-am adresat <<Doamnei voalate>>, îi datoresc 
o scrisoare interesantă prin tonul ei. 

Deşi nu lipsesc şi aci licenţe de limbaj (Dama voalată n'o fi scriind 
româneşte ca d-ta, dar desigur mai româneşte simteste ; mi se atribue 
<<un rol odios>> şi meschin : să umpli o jumătate din jurnalul dumitale, 
cu apologia d-tale, etc), dar desigur scriitorul este un adversar cinstit, 
adânc convins de dreptatea cauzei, şi nu vrea atât să-mi spună, sub scutul 
anonimatului, lucruri dezagreabile, cât să facă apel la inima şi la judecata 
mea. 

Mă simt dator să-i răspund, făcând abstracţie de nevinovatele flori de 
polemică în genul celor de mai sus. 

* 

Scrisoarea culminează in următoarele randuri : 

<<E firesc ca acea româncă să se mire de ce Stere, pe care lam 
cunoscut toti (urmeaza o serie de aprecieri foarte magulitoare pentru 
subsemnatul), de ce acel Stere acum, in nenorocirea care ne covarsesete, 
se pune în serviciul vrăşmaşului, cu toată furia patimui deslantuite... 

Este oare acum momentul de a ne judeca, de a ne invinovati, de a ne 
osândi unii pe alții in fata inamicului ?... 

Intr'adevăr, ai cunoscut Rusia mai bine ca multi alţii şi ai prezis multe 
ce s'au adeverit... 

Cum ai prevăzut, Rusia este imbucatatita, Ucraina întemeiată, 
Basarabia ne revine la sigur - oricine ar fi învingător (?!), de ce prin 
urmare aceste tipete de ură, de atatari ?>>... 

După ce apoi arată că germanii sunt interesați în acţiunea lor fata de 
România, ca şi fata de Polonia, etc., corespondentul meu mă întreabă de 
ce mă cred <<infailibil>> : 

<<Pace nu este încheiată, slavă Domnului, şi tara nu este robita de 
ruşi >>... 

* 

Inainte de toate asigur pe corespondentul meu, că se înşală atibuindu- 
mi, ca motiv al acţiunii, ura şi patima personală. 

Am susținut întotdeauna cu pasiune credinţele mele, dar n'am 
cunoscut şi nu cunosc ură şi patimă. 

Desi nu-1 place sä citez cuvintele mele de altä datä, dar pot sä-1 
dovedesc prin atitudinea pe care am avut-o in epoca cea mai grea a vietii 
mele, - şi Dumnezeu ştie dacă am fost alintat de soartă, - in timpul 
<<expectativei>> noastre, cand am fost obiectul atâtor atacuri duşmăneşti. 

Scriam în Mai 1915 : 

<<De atâta vreme iau parte la viata noastră publică. Am dat eu, odată 
măcar, dovadă ca ura, patima personală, dorul de răsbunare pot înrâuri 
actele şi judecatile mele ? Am susținut totdeauna cu multă pasiune ideile 
mele, însă în acelaş timp m'am silit să judec obiectiv pe adversarii mei... 
Multi m'au dusmänit şi mă duşmănesc, dar pe cine am duşmănit eu, pentru 
ca cineva să fie îndreptăţit de a explica prin patimă personală atitudinea 
mea în acest mare moment istoric ? 

Să vorbesc şi mai deschis. Pentru mine ura şi patima personală e o 
manifestare a unui suflet schilod care, poate, mai curând merită 
compătimire. Intru cât mă priveşte, mi-a fost dat să trec prin fundul 
prăpastiei de umilință şi suferință omenească. Dacă am putut îndura toate 
câte le-am îndurat, este numai pentru c'am reuşit să-mi otelesc într'atâta 
sufletul, în cât în fata oricăror vehemente şi brutalitati, şi cât de nedrepte, 
ştiu să-mi păstrez cumpătul>>.. 

* 

Ori ce gând de räsbunäri personale e si acum cu totul strain de mine. 
Dar nu mă pot scuti de datoria cetäteneascä de a infatisa cetitorului 
realitatea, cu toată grozava elocventa a faptelor, fiindcă numai altfel pot 
trezi constiintele apăsate de ameteala ultimilor ani. Dacă această realitate 
se ridică ea însăşi acuzătoare, a cui este vina ? 

Mărturisesc, că nu mi-a fost uşor, în conditiunile concrete în cari îmi 
pot îndeplini acum datoria de publicist, să iau asupra-mi această sarcină. 

Mi-am făcut un adânc examen al conştiinții, şi am simțit că nu am 
dreptul să tac, ori cari ar fi fost consecințele pentru mine personal sau 
pentru alții. 

Si nu cenzura inevitabilă în starea de fapt, a fost consideratia 
principală care cădea în cumpănă. Am început doar activitatea mea de 
publicist sub un regim de censură, care apăsa cu o altă greutate. $i am 
cunoscut şi noi, în România, o censura mai aspră... 

Censura, la urma urmelor are numai o acţiune pur negativă, ea mă 
poate opri să-mi exprim în întregime gândul meu, dar nu'mi poate impune 


252 


nici un cuvânt pe care n'aşi vrea să-l spun. 

Trebuia, bine înţeles, să-mi dau seama dacă vorbind cu o jumătate de 
gură, pot spune totuşi destul, pentru ca să servesc cauza acestui nenorocit 
neam, - căci, în conştiinţă, eu nu m-am pus <<în serviciul vrăşmaşului>>, 
după expresiunea crudă a corespondentului meu. Cum nam fost în 
serviciul cauzei ruseşti, când am scris sub censura rusească. 

Si dacă în toate ţările cu tiparul supus censurei, publiciştii ar fi 
aruncat condeiul, niciodată n'am fi ajuns la hbertatea cuvântului. 

Dar întrebarea grea la care trebuia să-mi răspund era, - dacă pot avea 
atâta încredere în judecata mea, ca să am dreptul să apelez la conştiinţa 
cetitorului în aceste vremuri de restrişte. 

* 

Corespondentul meu ma invinovateste, că m'asi crede <<infailibil>>. 

Desigur, nu sunt infailibil, dar nici un om care gandeste nu se poate 
bizui pe judecata altora, ci numai pe cugetul lui. 

Si când un om poate dovedi, că de 12 ani, - de când după înfrângerea 
Rusiei în Extremul Orient, s'a ivit pe orizont primejdia răsboiului actual, - 
a ştiut să se orienteze în caleidoscopul evenimentelor (de aci <<rolul odios 
si meschin>> ce mi se impută ca mi-asi fi luat numai pentru proslăvirea 
mea), socot că e în drept să aibă încredere în judecata lui şi să ceară 
această încredere şi de la concetatenii săi. 

Si astfel am ajuns la convingerea nu numai că trebue să vorbesc, dar 
că nici n'am dreptul să tac. 

Dacă n'am avut norocul să opresc ţara de la un act de nebunie, cel 
puţin să fie salvat ce se mai poate salva. 

Aş putea să nu mai relevez aici chestiunile de fond atinse de 
corespondentul meu, fiindcă răspunsul se află în fiecare articol pe care îl 
Scriu, $1 în această privinţă evident nu putem cădea de acord. 

Ma voiu mărgini numai la puţine consideratiuni. 

Eu nu văd în Germania un <<vrăjmaş>> care ar căuta să ne 
strivească. Nu Germania ne-a atacat, ci noi i-am impus răsboiul, cu toate 
că ea a făcut totul ca să-l evite. $i dacă în răsboiul, pe care nu l'a voit, a 
eşit victorioasă, ce vină îi putem aduce ? 

Nu este <<dezinteresată>> ? Dar aci e toată garanția, că interesul ei 0 
va îndemna să ne vină în ajutor. Politica internaţională dezinteresată e o 
himeră. 

In al doilea rând, pentru noi acest răsboiu e ispravit, a fost ispravit 
înainte de a fi fost început, - fiindcă nu ne lasă decât alternativa înfrângerii 
sau a jugului moscovit... în cazul <<victoriei>> ! 

Dar cum ne vom infatisa, <<la pace>> ? 

Corespondentul meu imi spune : 

<<Cum ai prevăzut, Rusia este imbucatatita, Ucraina întemeiată, 
Basarabia ne revine la sigur - oricine ar fi învingător>>... 

Cum aşa ? Independent de atitudinea noastră ? 

Ce robust optimism ! 

* 

Voiu arăta altă data, că mai curând in ori ce caz, Basarabia nu este 
pierdută, - fără să mai vorbesc cat de mult a fost jignită de atitudinea 
noastră - şi că numai Germania ne poate fi şi aici de ajutor, ca şi în multe 
alte privinţe. 

Imi permit si eu o singură întrebare corespondentului meu, care nu se 
crede infailibil : 

Să-şi închipue un moment că am dreptate în ce priveşte perspectivele 
acestui răsboiu, cum recunoaşte că am avut dreptate în multe privinţe până 
acum : 

Atunci, nu va felicita el însuşi tara, că s'a găsit un om, care a avut 
îndrăzneala acțiunii întreprinse de mine ? $i nu ar fi mare păcat, dacă toată 
lumea ar fi aşteptat momentul <<după pace>> ? 

Nu ! Acel moment trebue pregătit de pe acum. 

Restul nu are importanţă... 

Voiu purta deci înainte greaua povară ce mi-am luat-o, aşteptând 
ceasul dreptății, cu conştiinţa liniştită. 

2 Octombrie 

IX.CRIZA MORALĂ 


"O mama indurerata" îmi trimite o scrisoare, vibrantă de revoltă 
împotriva scăderilor ceasului de faţă. 

Din nenorocire, nu-mi este îngăduit să ating mai de aproape faptele, 
pe cari mi le comunică (rog şi pe "cetitorul prieten" care ne scrie despre 
chestiuni analoage, să tina şi el seama de marginirile ce ni se impun). 

Nici nu ştiu dacă toate acste fapte sunt controlate de "mama 
indurerata", şi mai cu seamă daca şi cele cari sunt exacte în fond, sunt bine 
interpretate de ea. 

Dar un lucru este sigur : 

Trecem printr'o îngrozitoare criză morală, mai fatală poate pentru 
viitorul nostru, decât toate înfrângerile şi toate ruinele. 

Mereu însă să ne punem aceiaşi întrebare : a cui este vina ? 

Ne-am ştiut un Stat tânăr, plin de puteri şi nădejdi. Ne-am deprins să 
respectăm moştenirea ce ne-au lăsat bătrânii conducători ai acestui Stat, 
cari nu mai sunt : loan Ghica, Mihaiu Kogăniceanu, loan Brătianu, C. A. 
Rosetti, Lascar Catargiu, D. A. Sturdza, Titu Maiorescu. Am avut toată 
încrederea în directiva politică pe care ei au păstrat-o neclintită din 
generaţie în generaţie, şi pe care au urmat-o şi toți oamenii nostri de Stat 
în viata : P. P. Carp, Th. Rosetti, Al. Marghiloman, - fără să exceptăm pe 
d-nii I. C. Brătianu şi Take Ionescu. De altfel aceasta politică avea în 
sufletul natiunii rădăcini seculare : de când oştirile ruse au călcat pentru 
prima oară pământul românesc (1710). 

După o jumătate de veac de domnie, pe care ne-am învăţat să o 
numim glorioasă, ne-am închinat cu toţii în fata "marelui nostru Capitan", 
bătrânul rege Carol, a cărui înţelepciune inspira atâta respect oricui, încât 
nimeni nu mai discuta îndrumarea Statului în politica internațională, - 
chiar dacă în interesul "partidului", opozitiunea nerabdatoare isi permitea 
din când in când vestitul "sah la rege". Era o simplă "uzanta 
constituțională", care nu ducea la nici o consecinţă alta, decât precipitarea 
"schimbarii regimului". Rasfoiti însă desbaterile parlamentare, nu veţi găsi 
de multe decenii nici o discuţie serioasă, relativ la politica externă. 
Aceasta a fost cunoscută şi recunoscută de toţi, acceptată ca temelia vieții 
noastre de Stat, de care nimeni nu avea dreptul să se atingă. Doar din când 
în cand îşi permitea vr'un original, ca defunctul B. Iepurescu, să anunţe o 
interpelare, care de obiceiu rămânea nedesvoltată. 

Se agita în afară de parlament "chestiunea națională" în legătură cu 
diferitele incidente de peste munţi, dar fruntaşii de dincolo primeau mereu 
aceiaşi lozincă, din partea tuturor oamenilor noştri politici, fără nici o 
exceptiune , dela d. Ionel Brătianu, ca şi dela d. Take Ionescu, ca şi dela 
defunctul N. Filipescu : credință cătră împărat. 

Aproape cincisprezece ani eu am avut legăturile cele mai intime cu 
partidul național de peste munţi, desigur nimeni dintre oamenii noştri 
politici nu venia atât de des în contact cu Ardealul ca scriitorul acestor 
rânduri, - şi d. I. Brătianu, ca şi d. Take Ionescu, ca şi defunctul N. 
Filipescu s'au deprins să mă consulte în toate chestiunile privitoare la 
politica națională. D. Take Ionescu, a fost silit să mărturisească in public, - 
si într'un moment când lucrul acesta nu 1-a putut conveni - în şedinţa 
Camerei din 15 Decembrie 1915, că m'a recomandat contelui Czernin, 
după numirea acestuia la Bucureşti, ca pe un om cu deosebire competent 
în chestiunile din Ardeal. 

Sunt prin urmare în măsură de a şti directivele cari porniau în această 
privinţă din Bucuresti şi pot afirma, fără teamă de desmintire, că până în 
ultimul moment, înainte de isbucnirea răsboiului european, nimeni, dar 
absolut nimeni, dintre oamenii noştri de Stat nu a intrezarit măcar putinţa 
devierii politicii noastre internationale din calea" tradițională. 

Cât de adânc a fost sădită şi cât de generală a fost credinţa, că pentru 
România nu există, în caz de răsboiu, decât o singură cale, ne poate 
învedera faptul cunoscut : din prima zi după isbucnirea răsboiului 
european a pornit un adevărat exod din Iasi şi din toate oraşele Moldovei. 
Lumea, afolată, literalmente se bătea pentru locuri în tren, în graba ei de a 
fugi dela hotar... Scene ce ne sunt atât de cunoscute şi în Bucureşti din 
ultimele zile dinainte de ocupatiune... Dar atunci era o mişcare cu 
desăvârşire spontanee, motivată numai de convingerea obştească, că 
conflagratia europeană dădea pentru România semnalul rasboiului 
împotriva Rusiei, care expunea deci părțile acele primejdiilor unei 
invaziuni. 

Si de odată, peste noapte, împotriva tuturor îndatoririlor sale, 
împotriva tuturor tradițiilor şi tuturor intereselor Statului, România se 
trezeşte aruncată în braţele „duşmanului secular” de ieri... 

D. Take Ionescu a scris altă dată cuvinte înțelepte despre pregătirea 
sufletească a poporului pentru răsboiu: 

„Pentru ca o naţiune, - spunea el atunci, - să arunce cu toată a ei 
greutate sabia în cumpăna răsboiului, trebue ceva mai mult decât un vot al 
parlamentului. Trebue ca de timpuriu gândul ei să fi fost îndreptat către 
dureroasa necesitate, trebue ca în mintea ei să nu fi rămas nici o îndoială, 
nici despre cine este vrăjmaşul, nici despre mărimea primejdiei. Si o 
asemenea convingere nu se poate improviza într o zi’...(,,Inimicul firesc”) 

Dar pentru răsboiul acesta a lipsit chiar şi „un vot al parlamentului”! 
lar după ce, timp de mai bine de treizeci de ani, chiar şi d. Take Ionescu 
însuşi veşnic ne vestea marea „primejdie de la Nord”, - „primejdie de 
moarte pentru neam şi Stat”, după ce un şir de generaţii a crescut şi a trăit 
în credinţa că acolo este „vrăjmaşul firesc”, - acum deodată acelaş Take 
Ionescu şi cu toţi tovarăşii săi, să ne „improvizeze intr’o zi o alianță cu 
acest „nimic firesc” şi împotriva „încercatului prieten” de până eri?... 

Am putut noi atunci avea acea pregătire sufletească, despre care atât 
de frumos vorbea d. Take Ionescu, - am putut'o avea când atît de brusc au 
fost răsturnate toate lozincile, fără nici un motiv acceptabil pentru o minte 
sănătoasă, sau pe care să-l cunoaştem cel putin? 

Era fatal deci să urmeze o adâncă criză morală. Tara s'a împărțit in 
lagăre învrăjbite, simţul de solidaritate națională s'a tocit, par'că însuşi 
hotarul dintre noțiunile de bine şi rău a fost şters... 

Si apoi vine dezastrul, inevitabil ca destinul... 

Cine e de vină? Noi, cari am urmat tradiția, noi, cari am rămas de 
acord cu toţi oamenii mari şi fruntaşii generaţiilor trecute, sau acei cari, - 
deşi până eri, ca oameni de guvern şi sfetnici supuşi ai infeleptului rege 
(înțelept pentru politica lui), şi ei însişi ne predicau cu hotărâre aceeaşi 
politică, - noi, zic, sau acei cari în 24 de ore, fără nici un temeiu cum a 
dovedit urma, din senin, s'au despărțit de noi şi s'au crezut în drept să 
calce această tradiţie atât de veche, fără să ne dea măcar vre o rațiune noua 
pe care să n'o fi cumpănit-o la vreme şi bătrânii, când au încheiat totuşi 
alianțele noastre ? 

Cine poate fi forţat în aceste condiții să urmeze, împotriva conştiinții 
sale, capriciul sau fantezia a doi trei oameni, cari din întamplare s'au găsit 
în momentul acela în capul Statului, şi nu s'au sfiit să declare răsboiul fără 
consultarea ţării, împotriva vointii majorităţii covârşitoare a poporului şi a 
majorităţii sfetnicilor bătrâni ai ţării ? 

Apoi, suntem o tara mică şi ne cunoaştem !... 

Cum vreţi ca o tara să accepte, şi fără şovăire sau protestare, ca 
indrumatori... ilustraţule improvizate din ultimii ani ? 

Si iată, conştiinţa publica par-că a fost cuprinsă ca de un coşmar. 

De aici - orgia apetiturilor în anii de "expectativa", iar acum - ceeace 
vedem în jurul nostru... 

Răspunderea pentru această criză morală, şi pentru înfricoşătoarele ei 
consecinti va fi cea mai grea dintre toate, care va apăsa asupra 
conducătorilor acestui Stat. 

Dar să predici acuma "unirea şi înțelegerea in fata vrajmasului", - 
după ce doi-trei oameni, cari din întâmplare se aflau la cârmă în clipa de 
cumpănă, au distrus astfel însăşi baza morală a orcărei uniri dintre 
cetăţeni, crezându-se în drept să treacă cu buretele peste Istoria noastră 
seculară, - denotă numai ipocrizie sau inconstienta. 

Iar în ce priveşte pe "mama indurerata" - care cu drept cuvânt plânge 
pe copiii de 16 ani, siliți să-şi verse sângele în această atmosferă, - o rog 
din suflet să cumpănească toate acestea în cugetul ei, înainte de a se gândi 
la furci şi plutoane de execuţie... 

A cul e vina ?... 


4 Octombrie 


X.TRAGEDIA... 


Infrangerea militară, de sigur, este o mare nenorocire. Nespuse 
suferinti decurg din ea pentru un popor, şi grozavă e umilinţa. 

Dar tragicul situatiunii noastre constă mai cu seamă în faptul, că in 
momentul când copii şi frații noştri plecau spre front, în toate cugetele 
luminate ale acestei tari era sădită adânc credinţa, că eventuala victorie a 
armatelor ţarului Nicolae II, cu care România se aliase în acest rasboiu, 
fatal ar aduce după sine o catastrofă şi mai înfricoşătoare, pentru viitorul 
Statului şi al neamului, decât înfrângerea însăşi. 

In ce sentimente am trăit, în adevăr, noi cu toţii, fata de "primejdia 
dela Nord" ? 

Pot invoca o mărturie pe care nici un francofil nu o poate repudia. 

D. Take Ionescu, când nu avea încă interesul contrariu, ne spunea cu 
atâta vigoare în celebru-i articol : "Inimicul firesc" : 

"Intre noi şi Rusia ..., este vorba de două vieți care se exclud sau, mai 
bine zis, este vorba de o existenţă, aceea a neamului românesc, care nu 
poate rămânea în picioare, decât dacă cealaltă va fi nevoită să pună straja 
ambitiunii e1. 

De înţelegere, de compromis, de concesiuni nu poate fi vorba într'o 
asemenea problemă. Trăim. Rusia se ciunteste în ceeace de două secole a 
încălzit inima poporului rusesc ; reuşeşte imparptia vecină în îndeplinirea 
visului ei de aur, visului pe care, cu atâta credinţă şi tenacitate, l'a urmărit 
si'l urmăreşte - Statul românesc, ca şi neamul românesc, nu rămâne decăt 
un Suvenir ... 

...Pe noi, dar, cercat-a, cearcă şi va cercaimperiul Tarilor să ne şteargă 
din cartea neamurilor... Ori cât s'ar imbratisa şi şi-ar jura amicitie eternă 
națiunile... 

Presupunând chiar că mâine s'ar sui pe tronul Tarilor un filantrop sau 
chiar un filoromân, şi totuşi problema va rămâne aceeaşi. Existența 
noastră este incompatibilă cu îndeplinirea idealului imperiului vecin ; 
inimicitia sa in contra noastră nu poate înceta decât în ziua, în care va 
reuşi să ne desființeze, sau îi va fi pe deplin dovedit că nu ne poate 
desființa”... 

In această credință au trăit toți oamenii nostri de Stat, fără nici o 
excepție, atât din generaţiile trecute, cât şi din cea actuală. 

Nici că se putea altfel, fiindcă însuşi ruşii nu-şi ascundeau niciodată 
intentiunile fata de noi, - intentiuni ce de altfel izvorăsc dintr'o inexorabila 
necesitate a Istoriei şi a situatiunii lor geografice. Auziti acelaş lucru în 
Rusia, în această privință, din gura copiilor, ca şi din a incercatilor bărbați 
de Stat. 

Insuşi d. Take Ionescu spunea tot atunci : 

"La ce nevoie să căutăm în logica situatiuniigeografice şi in 
invatamintele istoriei, politica viitoare a imperiului rusesc ? Această 
politică nu este secretă. Tofi cugetatorii, ca şi toți patriotii şi oamenii de 
Stat ai Rusiei nu se sfiesc de a ne-o spune”... 

Si nu ni se mărturiseau aceste intentiuni agresive numai atunci când 
le auzia şi d. Take Ionescu. Dar, cum voiu arăta altădată, şi acum, până in 
ultimul moment, până în ajunul răsboiului... 

Ce soartă ne aşteaptă deci dacă armatele țarului biruian ? 

Dar a isbucnit revoluţia ! Isbucnia însă revoluția în cazul victoriei 

rusesti ? 

Apoi, ce siguranță ne poate da şi noul regim ? S'a schimbat oare 
situația, carea impunea Rusiei ţariste imperioasa-i expansiune spre Sud ? 
Nu rămâne pentru ea "aceeaşi misiune istorică in Orient" ? Se poate oare 
trece aşa de uşor peste "idealul, care de două secole a încălzit inima 
poporului rusesc" ? 

Aici pot cita iarăşi cuvintele d-lui Take Ionescu : 

"Oamenii sănătoşi, zis Bismarck, nu se opreşte în mersul lor fiindcă 
au bătături. O națiune, căreia providenta 1-a încredințat o aşa mare 
misiune în Orient, nu se poate opri în mersul ei, ca să crute neamul 
românesc" |... ("Inimicul firesc”). 

Sunt prea adânci forțele istorice, cari mânp Rusia spre Balcani... 

Acum rog pe fiecare din cetitorii noştri să-şi îndrepte gândul spre 
momentul declararei rasboiului şi să-şi întrebe conştiinţa : ce tragedie 
trebuia să deslantuiasca în sufletul acelora cari îşi dădeau seama de 
fatalitatea victoriei ruseşti pentru neamul românesc, atentaul monstruos, 
prin care România a fost aruncată în braţele "inamicului firesc" ? 

Acestei treagedii un om a ştiut sa'1 dea expansiunea de măreție antică 
(v. "le Figaro" din 24 Septembrie 1916) : 

"România, - a spus d. P. P. Carp în al doilea Consiliu de Coroană, - 
declară răsboiu Austro-Ungariei. Pentru mine e un răsboiu de durere. Dau 
patriei pe cei trei fii, cari mâne vor pleca pe front... Dar nu vă pot dori 
victoria. Alianţa de care ati legat tara îi este fatală ; şi victoria voastră 1-ar 
aduce ruina"... 

Nu sunt, n'am fost niciodată partizanul politic al d-lui P. P. Carp. Si 
desigur, când şi dacă se va mai face politică în această ţară, ne vom găsi 
iarăşi în lagăre adverse. Ne despart concepţii politice, diverginti de idei ce 
nu se pot împăca. 

Dar în momentul acela nu vorbea omul politic. P. P. Carp se ridicase 
atunci peste toate legăturile pământeşti, şi prin glasul unui bătrân al tarii 
vorbea însăşi conştiinţa acelei fiinţe vii, care este națiunea, - independentă 
în şirul ei nesfârşit de generatiuni, de toate întrupările individuale şi 
trecătoare, - şi care îşi formează sufletul din toate suferinţele trăite de 
neamul întreg şi din nazuintele lui ce-şi aşteaptă încă ceasul... 

Toate păcatele se pot ierta unui guvern, dar această tragedie, fatală în 
urmările ei, ca un popor să fie silit să-şi vadă în victorie chiar o mai mare 

nenorocire decât în înfrângere, nu 1 se va ierta. 


21 Octombrie 


XI.SECRETELE INŢELEGERII... 


Actele secrete ale diplomaţiei ruse, publicate până acum, aruncă o vie 
lumină asupra tendinţelor Inţelegerii în acest răsboiu. Acum orişicine 
poate vedea ce se ascundea sub frazeologia despre <<dreptatea 
internațională şi libertatea tuturor natiunilor>>. 

Patru puncte sunt astăzi pe deplin limpezite : 

Mai întâiu în ce priveşte Germania şi Austria, aliații înainte de toate 
se îngrijeau să-şi asigure <<deplina libertate de a-şi fixa frontierele>>. 
Franța şi Anglia stipulau libertatea aceasta de a-şi tăia în carne vie 
<<frontiera spre Germania şi Austria>>. 

Da, chiar Anglia avea nevoe de o <<frontieră>> spre Germania ! 
Aceasta ne deschide perspective nemărginite în privința soartei ce se 
pregătea aliatei Belgii şi neutralei Olande. Căci, evident, Anglia nu poate 
avea o frontieră cu Germania, decât dacă ar fi dispus mai înainte, de 
aceste <<mici natiuni>> pe care le are atâta la inimă... 

Incă nu aveam mai multe preciziuni în această interesantă chestie, şi 
lumea întreagă cu nerăbdare trebue să aştepte destainuiri ulterioare. 

In schimb vălul a fost ridicat ceva mai mult asupra soartei ce aşteaptă 
o altă naţiune, pentru care îşi frangeau lăncile luptătorii pentru libertatea 
popoarelor, - Polonia. 

La 8 Octombrie 1916 - notati bine : la 8 Octombrie 1916, adică dupa 
intrarea în luptă, pentru libertatea poparelor, a României, - Rusia 
stabileşte, că <<chestia poloneză trebue să fie exclusă din cadrul 
tratativelor internaţionale, ca să se împiedice ast-fel toate încercările de a 
se pune viitorul Poloniei sub controlul şi garanția Puterilor>>... 

Vă aduceți aminte de tot sgomotul ce se făcea în jurul emancipării 
polonezilor de sub jugul germanilor şi al austriacilor, ca şi promisiunile 
solemne de a crea o Polonie liberă... 

Dar în acelaşi timp, cavalerii fără frică şi fără pata ai Inţelegerii, dupa 
ce-şi asigurau reciproc <<deplina hbertate>> să-şi tae câte o bucată din 
Germania şi Austria, lucru care dela sine vădeşte în deajuns respectul 

pentru dreptul popoarelor, pentru a nu fi nici o îndoială, mai stipulau ca 
viitorul Poloniei ast-fel <<reunite>> să nu fie cum-va <<pus sub controlul 
si garanția Puterilor>> !... 

In al treilea rând, actele publicate lămuresc şi <<acordul referitor la 
Constantinopol>>. 

Cetitorii desigur îşi aduc aminte fazele prin care a trecut această 
chestie. 

La început, când subsemnatul încerca să dovedească, că toată Istoria 
Rusiei, interesele ei permanente de Stat, visurile şi idealurile panrusiste 
exclud ipoteza, ca Imperiul Tarilor să fi întreprins acest rasboiu fără să-şi 
fi asigurat, în caz de izbândă, stăpânirea Constantinopolului, - patriotii 
noştri protestau cu energie. 

Imi aduc aminte despre o notita din <<La Roumanie>>, organul 
marelui d. Take Ionescu, care dădea solemne asigurări românilor tulburati 
de aceste perspective. 

E adevărat, că în urma cunoscutelor declarații din Duma rusească, 
asemenea asigurări nu mai erau cu putință. D. Take Ionescu în Februarie 
1915, când flota aliantilor apăruse în fata Dardanelor trambita, tot în <<La 
Roumanie>>, că în <<câteva saptamani>> vor cădea cele <<două Capitale 
ale inichităţii : Viena şi Conntantinopolul>>. Dar şi atunci la ureche, celor 
ce se mai ingrijeau, li se şoptea foarte confidential : "Franţa şi Anglia nu 
vor lăsa..." 

Chiar în ultimul Consiliu de Coroană, când d. Marghiloman mai 
îndrăznit să ridice obiectiuni, un grav bărbat de Stat ripostat : 

<<Chestia Strâmtorilor nu va fi hotarita de Rusia singură. Ne-am 
îngrijit de toate măsurile, pentru ca drepturile noastre să fie 
salvgradate>>... 

Astăzi <<acordul>> referitor la Constantinopol imprdastie fara mila 
toate iluziunile : Rusia capata Stramtorile, cu <<hinterlandul>> necesar de 
o parte şi de alta, cu insulele din Marmara, precum şi cu insulele Imbros şi 
Tenedos. <<Măsurile>>, la cari se referea probabil gravul bărbat de Stat 
din Consiliul de Coroană, asigurau Franţei, Angliei.şi mai târziu şi Italiei, 
vaste regiuni din Imperiul Otoman în altă parte ... 

Perspectivele orbitoare, pe cari aceste <<>măsuri> le deschidea 
României, sunt scoase la iveală de ultimul document ce a fost până astăzi 
dat publicităţii, - o notă a ministrului de răsboi rus, datată 20 Noiembrie 

1916, adică după intrarea României în acțiune. 

Această notă are atâta însemnătate pentru că răsboiul <<României 
mari>> să poată fi vazută în adevărata lui lumină, în cât traduc în 
întregime pasagiul respectiv din telegrama agenției Havas : 

<<In conventiunea din August 1916 României i-a fost promisă o 
însemnată mărire teritorială în Ardeal, Bucovina şi Banat. Generalul 
Polivanov susține că dupa rasboiu România ar putea ridica eventual 
pretentiunile asupra Basarabiei şi conchide : întrucât influenţa României 
în Balcani ar fi opusă influenţei ruseşti, nereușită planurilor de mărire al 
României nu ar fi în dezavantajul intereselor politice ale Rusiei ; el este 
deci de părere, că ar trebui revizuită concesiunile teritoriale acordate 
Românier>>... 

Și abia intrasem în răsboiu |... 

Indignarea facilă împotriva acestui alt <<trădător>>, după Stuermer, 
de care vor isbucni inimile uşoare ale autorilor acestui răsboi dezastruos, e 
o jalnică satisfactiune. 

Indignarea legitimă se poate îndrepta împotriva celor, care au putut 
conduce politica Statului, desconsiderân Istoria şi rațiunea de Stat... 

Trebue să mărturisim însă că bărbații conducători ai înțelegerii cu 
drept cuvânt se ingrozeau la ideea că <<salbatecii>> din Petrograd pot 


îndrăznii să publice actele lor secrete... 
3 Decembrie 

XII 
UNDE NE DUCEA VICTORIA RUSIEI... 


Dacă pentru prevederea consecinţelor unui răsboiu, fatal nenorocit, 
pentru Rusia ţaristă se cerea o cunoştinţă mai aprofundată a situatiuni1 
interne din imperiu, pentru a şti însă, cari sunt adevăratele aspiratiunii ale 
împărăției moscovite în acest răsboi, şi la ce s'ar putea aştepta România, 
dacă ţarul Nicolae II ar avea putinţă de a se introna la bizant, era de ajuns 
pentru ori cine să aibă ochi ca să vadă şi urechi ca să audă în adevăr, nu 
numai în vremurile trecute, pe când glasul realității era accesibil şi pentru 
d. Take Ionescu, dar, cum am spus în articolul de la 21 Octombrie, până în 
ultimul moment, putem spune, până în clipa de fată cei autorizați să 
vorbească în numele Rusiei, niciodată nu'şi prea ascundeau intentiuniile 
fata de noi şi fata de balcani. 

Din nămolul de mărturii voiu alege numai trei : a unui savant, a unui 
diplomat, şi a unui om de Stat. Declaraţiile făcute, în cursul răsboiului, in 
Dumă, şi în Consiliul de Stat, în sfârşit, dau şi mai multă greutate acestor 
mărturii. 

Numai cu două luni înainte de isbucnirea răsboiului european, un 
profesor de istone de la universitatea din Petersburg lămurea astfel 
politica balcanică a Rusiei într'o revustă germană, adică - în auzul lumii 
întregi chiar şi al marilor şi micilor noştrii bărbaţi de Stat : 

"Pentru Rusia chestiunea balcanică nu este une guerre de luxe, nu 
este un vis de aventură al slavofilillor : rezolvirea ei este o necesitate 
economică şi politică. Intreg bugetul rusesc se bazează pe exportul în 
străinătate (mai cu seamă prin Dardanele) ; dacă bilanţul comercial va 
ajunge pasiv, atunci tezaurul rusesc cade în faliment... Numai stăpânirea 
Bosforului şi a Dardanelelor poate pune capăt acestei situatiuni 
intolerabile, pentru că existenţa unei Puteri mondiale ca Rusia nu poate 
atârna... de la arbitrarul străinilor... Micile State din Balcani formează 
înainte de toate o apărare de la spate pentru Strâmtori(!1)... Incă o data : 
impulsiunea spre sud (Dring nach Suden) este pentru Rusia o necesitate 
istorică, politică şi economică şi un Stat strain care s'ar pune acestei 
impulsiuni este eo ipso un Stat dusman"...(Mitrofanoff, Preussische 
lahrbucher, Iunie 1914, p. 387) 

Dar România stă chiar in drumul acestei "impulsiuni spre Sud", Rusia 

nu poate trece în Balcani decât peste trupul ei, şi ea doar este menită "să 
formeze o părare de la spate pentru Stramtori". 

Deci ea este "eo ipso un Stat duşman Rusiei”... 

E clar ? Notati, că acestea au fost spuse în momentul cand Rusia se şi 
mobiliza în taină pentru acest răsboiu... 

Diplomatii şi oamenii de Stat ar trebui să vorbească un limbaj mai 
precaut, - e vorba doar de un Stat cu care, cum se zice se păstrează 
"raporturi de bună vecinătate", - şi oamenii de Stat poartă o mare 
răspundere pentru cuvintele lor. 

Totuşi diplomaţii şi oamenii de Stat ai Rusiei nu prea se jenează fata 
de România. 

Aşa, abia cu un an înainte de răsboiul european, ministrul de 
instrucție publică, din cabinetul care a şi declarat răsboiul, d. Casso, 
publică o carte, intitulată foarte expresiv : "Rusia la Dunăre”. 

Autorul nu se sfieşte, mai întâiu, să'şi manifeste un regret, ciudat 
pentru "raporturi de bună vecinătate", anume că : 

"Rasboiul din 1877 s'a ispravit cu victoria noastră, totuşi el a dat 
Rusiei la Dunăre numai graniţa din 1812"...(op. cit. p. 3). 

Acest "numai" valorează cât o bibliotecă... "Granița din 1812" a fost 
luată doar de la aliații Rusiei de atunci ! Şi "la Dunăre", cum se exprimă 
ministrul ţarului Nicolae II, Rusia nu putea lua mai mult teren de cat tot de 
la acelaş aliat, România... 

Apoi, francheta ministerială merge şi mai departe, când ni se 
lămureşte rostul anexării Bsarabiei, care ni se înfăţişează nuami ca un 
început fericit : 

"In partea anexată a Moldovei, - d. Casso, - avem chemarea să 
arătăm ce putem face pentru popoarele balcanice şi să vădim pentru... 
locuitorii din Balcani gradul de prosperitate ce-i aştepta /a umbra 
vulturului cu două capete" ... (op. cit. p.142). 

Nu-i aşa? E destul de clar pentru un ministru , când spune astfel 
vecinilor de peste Prut, că soarta Basarabiei trebue să le arate bunätätile 
cari îi aşteaptă "la umbra vulturului cu două capete !". 

Nu mai putin clar vorbeşte, cu puţini ani înainte, şi diplomatul F. P. 
Fonton, care în calitatea lui a fost ministru al Rusiei la Bucureşti, are o 
deosebită greutate pentru noi, când îşi permite următoarele reflectiuni : 

"Acest popor - românii - are un caracter deosebit, şi nu pot ascunde că 

uitandu-ma la hartă mă prinde ciuda că aceste opt milioane de neam străin 
slavilor s'au aşezataici, pe frumoasele coaste ale Carpaţilor, formând ca o 
pană între popoarele slave şi împiedicând unirea lor... Dacă în locul 
acestor românii ar fi locuit aici sârbii sau bulgarii, cât de simpla s'ar fi 
deslegat atunci chestiunea Orientului !..."(op. cit. p. 229). 

Dsr aveam oare nevoe de aceste mărturii, pentru ca să ştim 
intentiuniile Rusiei în Orientul apropiat? Nu ajung acele veşice invaziuni, 
sub cari tara aceasta a suferit atâtea ? 

In adevăr, în cursul acestor două veacuri din urmă, - de la 1711, când 
Petru cel Mare a fost înfrânt la Stănileşti, pământul nostru a fost de zece 
ori călcat de oştile ruseşti ! 

Ținând seama de ocupatiunile cari se prelungeau ani dearândul, două 
invaziuni sunt despărțite, în mijlociu, cu mai putin de 20 ani. 

In special în veacul al XIX-lea între două năvăliri nu trec cate o data 
mai multe de cinci ani ! Aşa încât putem spunne, că în aceste două veacuri 
n'a fost o singură generatiune în ţările române, care să nu fi trecut cel 
putin printr'o invaziune rusească,şi de mai multe ori chiar prin două sau 
trei invaziuni, şi nu arareori să fi trăit timp mai îndelungat sub 
ocupatiunile ruseşti, decât in scurtele intervale dintre el... 

Pe urma acestor invaziuni, pământul românesc al Moldivei, cel 
dintâiu din calea moscovitilor spre sud, se räsletia în fâsu, - chiar 
Bucovina a fost deslipită, mulţumită ruşilor... 

Când o mate naţiune, în curs de veacuri, cu atâta tenacitate şi cu 
atâtea jertfe urmăreşte acealsi scop, ee evident că la baza acelei 
"mpulsiuni spre Sud", despre care vorbe;te profesorul Mitrofanoff, sunt 
cauye adtnci, independente de toate fluctuatiunile politice sau de 
concepțiile individuale ale oamenilor de Stat. 

Dacă Romania n'a fost de mult de istov înghițită, pe urma atâtor 
năvăliri, aceasta se datoreşte numai opizitiunit Apusului. Dar vecinicul 
gând al tuturor guvernelor din Petersburg reese din toată istoria 
diplomatică a Rusiei, începând de la Convenţia din Tilsit, când Napoleon 
abandonase cu totul Țarului principatele dunărene, şi până la actualele 
tratate ale Intelegerii, prin cari, drept răsplată pentru "tavalug", Rusiei 1 s'a 
lăsat mână liberă în Orient. 

Miniştrii ruşi de nenumrate ori au asigurat Duma, că în urma acestui 
răsboiu Marea Neagră va fi o "mare rusească", iar subsecretarul de Stat de 

atunci, d.Gurko, a precizat astfel scopul răsboiul pentru Rusia : 

"Trebuie să punem, - spunea el într'o şedinţă a Consiliului imperial, - 
un picior solid la Constantinopol, de oarece stăpânirea scestui oraş singură 
poate aduce adevărata unire a noastră cu slavii de la Sud şi să distrugă 
influența subversiva a germanismului, care stăpâneşte tari slave. Putem 
avea toată nădejdea, cu atât mai mult cu cât obstacolul permanental unirii 
slave a şi dispărut şi opoziția Statelor europene, astăzi aliate nouă, nu mai 
există... Si cupola străveche a Sf. Sofii va adumbri din nou altarul lui 
Christ. Tu, Tar al Rusiei ! să cazi înaintea lui şi să te ridici ca Tar al 
tuturor slavilor"...("Rus. Vied.", din 30 Ianuarie 1916). 

Ce soartă dar ne era pregătită, dacă victoria Rusiei trebuia să aibă de 
rezultat transformarea Mării Negre într'o mare rusească şi unirea ei cu 
slavii de Sud, sub "Țarului tuturor slavilor" ?... 

De unde ne putea veni scăparea , dacă opoziția Angliei şi Franţei "nu 
mai există”, - iar Germania şi Austria ar fi fost sdrobite?... 

Si puţine luni dupa invocatia poetică a lui Gurko, în Consiliul 
imperial din Petrograd, - armata românească a plecat... să sape un 
mormânt obştesc tuturor ţărilor locuite de români, sub oblăduirea "Țarului 
tuturor slavilor"!... 

Numai înfrângerii ruseşti şi revoluţiei, nu conducătorilor acestui Stat, 


copiii noştri le vor putea mulțumi pentru ceeace va mai trăi din România... 
22 Octombrie. 

XIII 


PREŢIOASE MĂRTURISIRI 


Lipsa de maturitate politică şi de seriozitate în viaţa de Stat la noi se 
dovedeşte şi prin complecta ignoranță în ce priveşte pe toţi vecinii nostri. 

Suntem înconjurați de Rusi, Ucrainieni, Polonezi, Nemti, Unguri, 
Sârbi, Bulgari. Cine dintre oamenii noştri de Stat, dintre politicianii şi 
publiciştii noştri s'a interesat vr'odată de ce se petrece în sânul acestor 
popoare ? Cine din presa noastră avea colaboratori pentru a ne ţine mereu 
în curent cu viaţa lor politică, socială, intelectuală ? 

Doar din când în când apărea câte un articol cu aceste subiecte... 
reprodus din presa franceză ! 

Am ignorat aşa de mult viaţa vecinilor încât poate puţini au fost, de 
pildă, cari să fi prevăzut isbucnirea răsboiului balcanic, cât şi retultatele 
lui, precum şi directiva necesară, fata de acest conflict, a diferitelor State. 

Din cauza aceasta toată acţiunea noastră în acel moment era pornită 
pe întuneric, la noroc. 

Tot aşa în ajunul intrării României în acțiune, în Parlamentul toman 
un <<un şef>> şi un savant au putut să tăgăduiască existența Ucrainei, a 
poporului celui mai numeros dintre toți vecinii nostri imediati... A fost 
mai mult decât ignotanta... 

In sfârşit,cine s'a gândit aici, înainte de a ne lega soarta de imperiul 
Tarilor, la poporul rus, la viata lui la frământările din sânul lui ?... Pentru 
majoritatea covârşitoare a românilor revoluția a căzut ca un trăznet, deşi 
ruşii vorbeau deschis despre inevitabilitatea ei, şi chiar îi fixau termenul... 
Cunosc pe un ofiţer român, căruia un camarad rus îi prevestise revoluţia 
pentru luna Maiu. Desigur, n'a crezut atunci... Revoluţia a isbucnit in 
Martie... 

Insă pentru un observator atent, tot ce se petrece acum în Rusia era 
uşor de prevăzut. 

Situaţia tragică în care ne-am trezit, din cauza acestei neprevederi, o 
recunosc si ruşii. Am reprodus alaltăeri articolul d-lui Bresco-Brescowski 
din Birjevia Viedomosti relativ la isprăvile soldaților ruşi în Moldova. 
Aceste isprăvi şi multe altele, ca şi situatia pe front, creată în urma 

revoluțiunii, au inspirat aceluiaşi ziar (din 7/20 Aug. 1917) un articol de 
fond, extrem de suggestiv, intitulat <<Rusia şi Romania>>. 

Imi permit sa traduc aici din el pasagiul esential : 

<<România trece, - spune ziarul din Petrograd, - in momentul de fata 
printr'o tragedie sguduitoare, pentru care în ochii lumii întregi vina cade 
asupra noastră, asupra Rusiei, a poporului rus, a democraţiei ruse, 
armatei ruse. Timp de un an poporul românesc, cramponat de bucatica 
pământului ţării ce a scăpat încă de invaziunea de care e vinovată Rusia, 
îşi încordează toate puterile pentru a-şi reface armata. De curând armata 
română a pornit la luptă... nadajduind să curețe de inamic măcar o parte 
din ţară. Nădejdeu aceasta a fost sfâşiată şi călcată în picioare de cătră 
soldații noştri, cari pierduseră orice ruşine şi fugeau din fata inamicului 
deşi acesta era de cinci ori mai slab... Opera nefastă, începută de 
Stuermer, o desävärsesc acum pentru amarul şi ruşinea noastră, cetățenii 
liberi ai Rusiei>>... 

CE TREBUE SĂ GÂNDEASCĂ ACUM DESPRE NOI ROMÂNII ? 

Ce trebue să gândească ei, soldaţii noştri, cari s'au dedat la atâtea 
acțiuni inutile şi aproape (!) criminale în România, cari voiau să impună 
cu deasila revoluţia unui popor, ce nu o voia, - când aceşti <<apostoli ai 
socialismului>>, cari purtau steaguri roşii pe străzile Iaşului, cari tunau la 
întruniri - în România ! - împotriva guvernului român şi a Statului roman 
si cari atentau la instituţiile române, acum s'au dovedit însă atât de laşi şi 
ticăloşi şi au zădărnicit toate jertfele poporului şi al armatei române ? 

<<Ce trebue să gândească Românii, când evacuarea părechii regale 
române (! ... Insăşi expresia este o perlă ! C. S.) întâmpină greutăți şi este 
legată de complicatiuni grele, din cauza mojiciei sălbatice a vre-unui 
soviet de provincie oarecare ?>>... 

Dar întrebarea - <<ce trebue să gândească Românii>> - ar putea 
numai să ne provoace un zâmbet, fata de naivitatea ziaristului din 
Petrograd... 

Pentru ce nu-şi pune el mai bine întrebarea : ce ar fi trebuit să 
gândească românii, înainte de intrere în răsboiu ?>> 

Nu suntem doar născuţi de eri nici noi, nici ruşii... 

Ce în adevăr, ar fi trebuit să gândească românii, în urma celor zece 
invazii ruseşti, pe cari le'au suferit în cursul celor două secole din urmă ? 

Ce ar fi trebuit sa gândească ei când un rasboiu pornit pentru 

emanciparea Moldovei saa sfarsit la 1812 cu rapirea si subjugarea 
Basarabiei? 

Ce ar fi trebuit să gândească, în urma volniciilor ruseşti din timpul 
<<protectoratului>>? 

Ce ar fi trebuit sa gandeasca,cand la 1877 armata rusa a intrat in tara 
fără să aştepte învoire, lansând un manifest al Țarului, adresat direct către 
populaţie? 

Ce ar fi trebuit să gândească românii, când după Plevna am fost 
ameninţaţi cu dezarmarea oştirii naționale? 

Ce ar fi trebuit să gândească ei, când, cu tot cuvântul Ţarului, cu toate 
confraternitatea recentă de arme, ni săau răpit cele trei judeţe basarabene, 
prin convenția cu adversarul comun ?... 

Ce ar fi trebuit să gândească? 

Dar ce ar fi trebuit să ştie? Aceasta este o întrebare si mai 
indreptatita: ce ar fi trebuit să ştie guvernul roman dacă...era guvern $1 
dacă ministrul nostru din Petersburg reprezenta ţara noastră pe langă 
guvernul rus, şi nu..guvernul rus pe lângă tara românească... 

Articolul citat închee cu un apel către publicul rus să primească cu 
căldură pe fugarii români pripasiti prin Rusia... 

Ol... 

Acum mărturisirile şi înduioşările tardive ale ziarelor ruse sunt o prea 


jalnică consolatie. 
16 Octombrie 


XIV.UN CETITOR PRIETEN 


Un cetitor ne scrie << în numele multora>> : 

<< După cât am înţeles, ideile directive ce vă conduc sunt: pe 
deoparte să ne dovediti că România a lucrat contra intereselor sale făcând 
alianţă cu Franţa şi în special, cu Rusia, pe de altă parte veţi combate şi da 
pe faţă putregaiul şi minciuna ce domneau şi domnesc încă în nenorocota 
noastră tara. Aci suntem perfect de acordnşi d-tră şi eu şi mai toți bunii 
românii ce ar mai fi rămas pe aci. >> 

Evident avem a face cu un cetitor —prieten, categoria de cetitori cea 
mai prețioasă pentru un publicist. 

Dar între unele observaţii juste ce ne face, ne reproşează, nu prea 

tinând seama de împrejurări, unilateralitatea informaţiilor, şi mai adaoga: 

<< Ocupativa şi de cele ce se întâmplă aici, că văd că nimic nu s'a 
schimbat: aceleaşi afaceri, aceleaşi intrigi, aceleaşi epitete de tradator şi 
vandut>>... 

In ce priveşte informatiunile, să ne creadă cetitorul — prieten, ca 
suntem bucuroşi să avem informatiui cat de multe şi variate. Dacă nu 
suntem în măsură de a le publica pe toate, căutăm cel putin să nu dăm la 
lumină de cât ceeace credem că merită să fie relevat, indicând in 
totdeauna şi izvorul, încât oricine îşi poate forma judecata. 

Dacă, de pildă, am reprodus din << Novoje Vremia>> articolul d-lui 
N. Basilescu, nu că n'am aprecia la justa ei valoare persoana autorului, dar 
am socotit semnificativă această manifestare. 

Cât pentru <<cele ce se întâmplă aci >>, - suntem sub un regim de 
ocupatiune, în care nu sunt admisibile discutiuni de această natura. 

Acest regim în sine? 

Să vorbim cinstit şi serios. Şi sper că mi se vor îngădui rândurile de 
mai Jos, pentru că ele vor contribui poate la o înţelegere a situației reale, şi 
deci la stabilitatea raporturilor mai sănătoase, cari sunt de dorit pentru 
Oricine şi oricând. 

Crede bunul nostru cetitor, că s'ar putea găsi un singur om, în aceste 
vremuri de democratism, care să vadă în starea de asediu un regim politic 
si administrativ ideal? 

Să vă aduceţi însă aminte de cele trei luni de răsboiu până la 
ocupatiune: era dulce viata atunci?... 

Si de la un guvern român aveam dreptul să cerem oarecare 
condescendenta, pentru că el are îndatoriri fata de noi — fiind în principiu 
emanatiunea vointii noastre şi expresiunea sentimentelor noastre. 

Dar ocupantul, - care are o grea răspundere fata de fara lui, şi se 
îngrijeşte înainte de toate de armata lui, - n’are nici o obligatiune directa 
fata de populatiunea teritoriului ocupat, chiar in ce priveşte prescriptiunile 
convențiunii de la Haga el n’are de dat socoteală populatiunii, ci numai în 
raporturile de la Stat la Stat. 

Apoi să fim şi oameni cu judecată: nu noi am fost atacati, noi am 
atacat. Nimeni n’a voit să ne cucerească, ci noi am voit să cucerim şi să 
<<civilizam >> pe alții. 

A cui e vina? Cine 1-a adus? 

Atunci să avem bärbätia şi tăria sufletească de a primi consecinţele cu 
demnitate. 

Să fim şi drepți: fac oamenii ce se poate face în această situație? Nu 
putem oare zice vorba românului: <<Să ne ferească Dumnezeu de mai rău 
SS) 

Si să ne pregătim şi să ne gândim numai la datoriile noastre fata de 
ziua de mâne. 

19 Septembrie 


XV 


<<LE TEMPS>> ȘI <<LUMINA>> 


<<Le Temps>> din 9 Septembrie 1917, ne face cinstea să consacre 
un articol <<Luminei>>. 

Articolul denotă o mare îngrijorare relativ la viitorul României, se 
deosebeşte, însă în mod avantajos de tonul obişnuit al presei franceze, prin 
lipsa de violență şi înjuri. 

Din nenorocire, jurnalul francez face prea multă <<diplomatie 
subtire>>... 

<<Germanii, - spune confratele parizian, - încurajați de înfrângerea 
rusă, încep în sfârşit a desvali soarta ce ei ar pregăti României, dacă ar fi în 
măsură de a dicta <<pacea>>. 

Aceasta ar rezulta dintr'un articol care, ce'i adevărat, <<a apărut 
întâiu la Bucuresti>>, dar nu mai putin se înfăţişează <<ca un program 
stabilit de acord cu guvernul din Berlin>>. Articolul se datoreste 
<<profesorului Stere, germanofil cunoscut>> şi e publicat în <<Lumina>>, 
a cărei apariție <<nu e poate fără legătură cu călătoria recentă a d-lor Carp 
si Marghiloman la Puterile Centrale>> (sic/)... 

Toate acestea sunt pentru <<atmosferă>>. Pentru aceasta se 
inventează <<calatoria la Puterile Centrale>> şi mi se atribue situația 
extraordinară de a putea trata şi <<stabili de acord cu guvernul din 
Berlin>> un program de acţiune, sau de a cunoaşte măcar toate intenţiile 
cele mai secrete şi, desigur, diabolice ale Puterilor Centrale. 

Pentru aceasta se subliniază deasemeni că aş fi << un germanofil 
notoriu>>. A! Dacă ar cunoaşte <<Le Temps>> câtă vreme am fost 

ponegrit ca <<francofil>> turbat, pe vreme când aici era la modă de a vorbi 
despre <<putregaiul şi corupția din Franta>>, iar eu am apărat atunci marea 
națiune franceză, cum am apărat apoi şi marea naţiune germană împotriva 
acuzațiilor nedrepte cari se revărsau de pe înălțimile culturale ale <<Delei 
vechi>> !... Şi dacă ar mai sti că se găsesc şi acum <<buni romani>> cari 
mă denunţă ca...<<germanofob>> !... 

Dar am susținut, şi susțin şi acum directiva noastră politica 
tradițională, de acord cu toată elita generațiilor trecute, - o susțin fiindcă o 
scot singură conformă cu interesele Statului şi neamului românesc. 

Dar, urmează <<Le Temps>> : 

„Programul <<Luminei>> nu constă numai în relegarea alianţei care 
a existat înainte de răsboiu între România şi imperiile centrale : <<Răsboiul 
a arătat că această alianţă n'ar putea fi garantată de un tratat secret>>. Se 
cere deci o garantie suplimentară, şi iat’o : România va trebui, sub forma, 
care rămâne încă de stabilit, să intre în gruparea politică şi economică 
numită <<Mitteleuropa>> ; cu alte cuvinte România va trebui să piardă în 
mod public (! — publiquement) şi irevocabil independenţa sa. Acest 
principiu este acordat înainte de a se şti forma în care s'ar realiza. Aceasta 
lasă germanilor toată libertatea de a alege între diferitele nuanţe cari merg 
dela vasalitate la anexare — fără să mai vorbim despre desmembrare : 
pentru că Bulgarii sunt în Dobrogea”... 

Trec peste micile licenţe de traducere a citatiilor din articolele mele. 
Evident, că eu n'am spus că <<alianta n’ar putea fi garantată de un tratat 
secret>>, - adică n'am vorbit de garanţie pentru Puterile Centrale : despre 
aceasta bineînţeles se vor îngriji Puterile Centrale ele înşile . Ceeace m'a 
interesat, a fost — <<siguranta externă împotriva tuturor presiunilor din 
afară>> (No, 1 al <<Luminei>> ), ca şi un <<corectiv suficient pentri 
izolarea şi neputinta>> noastră, (No. 9). Adică, am stat pe punctul de 
vedere al intereselor României, şi am afirmat, că <<un tratat secret de 
alinata>>, cum a dovedit experinta, nu prezintă destule garanții pentru 
România. 

De asemenea, eu m'am exprimat foarte clar, că noi, românii, - eu 
scriu doar pentru români, - trebue <<să stabilim forma>>, în care România 
să intre în complexul politic şi economic al Europei Centrale>> (No. 1). 


273 


In sfârşit, bine înţeles, eu nu m'am gândit la ceea ce ar face germanii, 
dacă <<ar dicta pacea>>. Dar aici acuzatorii <<Luminei>> ar trebui să fie 
cel puţin logici. Una din două: 

Admit ei că germanii vor dicta pacea? Atunci aceştia nu ar avea doar 
nevoe de concursul României, şi mai putin de al <<Luminei>>. Prin 
urmare, în cazul acesta, cade ipoteza <<programului>> stabilit de acord 
între <<Lumina>> şi guvernul din Berlin. 

Sau germanii, crede <<Le Temps>>, au nevoe de propaganda 
<<Luminei ?>>. Atunci cade tot ce a afirmat despre planul satanic de a 
subjuga şi de a desmembra România, fiind-că un popor nici odată nu poate 
fi hotărît să se <<ghilotineze prin persuasiune>>. Cel mult poate fi vorba 
de conditiunile, cari în interesul comun, pot fi realizate pentru a-i asigura 
viitorul. 

Ce să mai vorbesc despre <<pierderea independenţei în mod 
public?>> Doar că prin aceasta, vădit, se admite, că <<în mod nepublic>> 
nici-odată n'am avut-o... 

Nici nu m'am pus pe aceste teren : eu numai am cercetat, indiferent 
chiar de rezultatul răsboiului, cari sunt interesele vitale ale Statului şi ale 
neamului nostru, şi am ajuns la concluzia, că România nu mai poate fi 
garantată de un tratat secret, ci trebue să stabilească o legătură trainică şi 
fățişă cu Puterile Centrale, care legătură să o pună la adăpostul tuturor 
presiunilor şi masinatiunilor din afară, dându-i posibilitatea unei desvoltari 
normale şi paşnice. 

Bine înţeles <<Lumina>> se poate adresa numai concetätenilor 
nostri, pe ei am vrea să-i convingem de adevărul credințelor noastre. $i 
dacă vom reuşi, atunci se vor găsi bărbaţii de Stat, cari au altă putere şi 
autoritate ca, în numele României , să închee înțelegerile necesare cu 
Puterile Centrale , în măsura în care acest lucru se poate face în interesul 
ambelor părți. 

In ce legătură dar <<cu pacea dictată de germani>> poate fi invocată 
lupta noastră? 

<<Le Temps>> ar face bine să ne lămurească în ce contrazicere cu 
interesele româneşti ar fi această luptă? 

Presa franceză întreagă, împreună cu <<Le Temps>> au plâns soarta 
României, pe urma înfrângerii şi a ocupațiunii teritoriului national. lar după 
interviewurile d-lui general Iliescu din ziarele franceze, şi al ministerului 

nostru din Petersburg, d. C. Diamandi, din <<Birjevia Viedomosti>>, cum 
ca, inainte de revolutie, guvernul Tarului, cu care noi ne aliasem, ar fi fost 
gata să închee o pace separată cu prețul impartele1 României, deasemeni 
întreaga presă franceză, şi <<Le Temps>>, a fost de acord să înfiereze pe 
perfidul aliat. 

Atunci : are sau nu are dreptate <<germanofilul notoriu, profesorul 
Stere>>, de a protesta împotriva răsboiului şi a alianţei, cari ne-au adus în 
această lamentabilă situație? 

Ce poate răspunde confratele parizian? 

Dar marele jurnal francez nu se opreşte aici. <<Le Temps>>, în 
realitate, nu ne face cinstea de a se preocupa de modesta <<Lumina>> 
valahă, de cât pentru a da, cum mărturiseşte, <<un advertisment Rusiei>>. 
Acolo nu vor să se lupte ! Şi subtirele diplomat, care se ascunde în dosul 
articolului citat, vrea să-i sperie pe pacifişti din Petrograd, cu pojarul ce 
ameninţă să-l aprindă biata <<Lumina>> din Bucureşti !... 

Articolul în adevăr închee : 

<<Totusi, dacă trebue să credem corespondentului lui <<Times>> din 
Petrograd, reacţiunea națională (în Rusia) se lasă aşteptată : <<Pe când 
politicianii bavardează, cei mai buni, se coboară mereu de la descurajare la 
disperare>> lar guvernul rus... limitează proclamarea zonei de răsboiu la 
cati-va kilometri mai încoace de Capitală. Dar tocmai în oraş ar trebui ca 
mână de fier să fie mai simtita>>... 

Dictatura militară şi stare de asediu la Petersburg — altfel foc... de la 
<<Lumina>> !... Va să zică, Rusia revoluționară nu vrea să se bată?... 
Guvernul din Petrograd nu poate avea salvatoarea mână de fier? 

Atunci, iarăşi un mic silogism pentru uzul confratelui : 

Primo : Intrând în acțiune, România a fost înfrântă, ocupată 
milităreşte şi ruinată. 

Secundo : Guvernul Țarului, cu care ea a încheiat alianţa pentru acest 
răsboiu, a trădat-o. 

Tertio : Revoluţia a făcut cu neputinţă o acţiune militară energică, 
<<mâna de fier nu se găseşte>>, - şi deci şi Moldova este ameninţată să fie 
înconjurată pe la spate. 

Concluzia : <<Germanofilul notoriu>> de la <<Lumina>> rău face, 
regretând călcarea de către România a aliantii cu Puterile Centrale, şi mai 

rău, căutând o soluție ca să ferească tara lui pe viitor de asemenea 
catastrofe |... 

Ca latini, am dori mai multă logică, prin care doar totdeauna a excelat 
spiritul latin, din partea marelui organ din Paris ... 

Aceasta ne asigură însă, că Intelegerea are mai multă compătimire 
pentru soarta noastră. 

De compătimire am avut noi nevoe ? Pentru aceasta am intrat in 
răsboiu ? Pentru aceasta am fost împinşi la cea mai sinistră aventură ? 
Doar nimeni nu ne-a atacat... 

In fond deci, <<Le Temps>> ne dă toată dreptatea. 

Nu ni s-a vorbit oare, că noi vom decide soarta Europei ? $i acum cei 
ce ne-au prăvălit, cu aceste fraze, în abis cred că alte fraze, despre simpatie 
sau despre siguranța mântuirii prin problematica <<mână de fier>> din 
Rusia, ne mai pot ajunge ? Nu suntem în dreptul nostru de a căuta calea 
noastră proprie ? 

<<Lumina>>, de vreme ce 1 se acordă atâta atenţie la Paris, aşteaptă 


cu nerăbdare răspunsul ... 
5 Octombrie 


XVI 
<<GAZETTE DE LAUSANNE>> şi <<LUMINA>> 


<<Gazette de Lausanne>> ne face cinstea de a se ocupa de 
<<Lumina>> şi de ideile noastre. 

<<Gazette de Lausanne>> are pronunţate simpatii pentru Intelegere. 
Dar totuşi, noblesse oblige, ziarul elveţian ştie, sau a ştiut până acum, să-şi 
păstreze decorul şi oare care obiectivitate de judecată. Inainte de rasboiul 
României, el a dat publicitate articolului unui profesor, tot elveţian, care 
căuta să dovedească, că România nu poate intra în acţiune alături de 
Intelegere, fiindcă victoria Rusiei, şi întronarea acesteia la Constantinopol, 
ar atinge interesele ei vitale. 

Pe vremuri am reprodus pasagiile esențiale din acest articol în << 
Moldova >>. Din nenorocire, n-am la îndemână  colectiunea 
<<Moldovei>> pentru a putea reîmprospăta in memoria cetitorilor 
argumentarea judicioasă a unui ziar <<ententist>>, dar cuviincios şi serios, 
cum se cuvine unui organ care apare într-o tara neutrala. 

Ar avea un interes tocmai acum, după intrarea României în acțiune, şi 
mai cu seamă în urma articolului ce în zilele trecute <<Gazette de 
Lausanne>> din nou consacră României... şi nouă. 

In acest articol, pe care cetitorii noştri îl cunosc în parte, ziarul din 
Lausanne, - inspirat de altfel, evident dintr-un izvor românesc, - afirmă, 
mai intaiu, că în urma înfrângerii armatelor române, diplomaţia oficială 
rusă, în cap cu ambasadorul din Paris, d. Iswolsky, a dus o campanie bine 
susținută ( <<empressee>> ) de calomnii împotriva ţării noastre, 
defaimandu-ne tara, armata, guvernul... 

Pentru a restabili adevărul, <<Gazette de Lausanne>> caută să-şi 
dovedească că România nu trebuia să intre în acțiune in August 1916 : îi 
lipsea artileria grea, munitiunile. Cari trebuind să vină prin ocolul lumii, 
(<<un prodigieux detour>>) întârziau grozav. România ar fi trebuit să 
aştepte, pentru a fi gata, încă multe luni.. 

Aici însă intervine trădarea. Şi aici ziarul prieten al Intelegerii, dacă 
rămâne încă cuviincios, cu regret constatăm, că nu mai e prea serios.... 

<<Gazette de Lausanne>>, ne serveşte un adevărat roman 
senzațional şi... prea <<de foileton>> : Boris Stuermer, defunctul prim- 
ministru rus, ca să facă pe placul nemților, cari stăteau la pândă, aruncă cu 
o perfidie diabolică mica Românie nevinovată în gura leului. 

Rezultatul îl descrie tot <<Gazette de Lausanne>> în culori foarte 
negre : înfrângerea, invaziunea, foametea, epidemii grozave... 

Apoi, spune confratele neutral, a isbucnit şi revoluția rusească... 

<<Insuşi d. Take Ionescu, marele patriot>> (ex ungue... leonem : 
ministrul român în Elveţia e d. Comşa...) acum a început în sfârşit să vadă 
realitatea şi a spus la Odesa : 

<<Astăzi România atârnă numai (<<uniquement>>) de Rusia : prin 
Rusia îi vin armele şi munitiunile ; ea nu se poate lipsi de ajutorul 
soldaților ruşi... Acolo se află arhivele şi tezaurul Statului ... ...Ce s-ar 
întâmpla, dacă Rusia ar încheia pacea ? Atunci națiunea părăsită, fără 
ajutor, fără nădejde, n-ar mai avea altă eşire decât să primească legea 
biruitorului. Totul ar fi sfârşit >>... 

Şi <<Gazette de Lausanne>> mai adaoga de la sine : 

<<Intre timp Sovietul de Petrograd cere de la aliați revizuirea 
scopurilor de răsboiu ale Intelegerii ... La orice întâlnire, ori cari efective 
ar fi fata dintr-o parte şi alta, nemţii bat pe ruşi ; ei rup în fâşii tot mai mult 

(<<progressivement>>) teritoriul nouei republici ; Mitteleuropa desineaza 
spre răsărit un contur redutabil. Și Rusia amenință să tragă cu ea în 
prăpastie popoarele mici, cari nădăjduesc încă, în ea şi cari, părăsite de 
ea, vor trebui să moara>>... 

Poate fi un tablou mai sombru ? 

Lăsând la o parte complotul carnavalesc dintre Stuermer şi statul- 
major german, am spus noi, cei de la <<Lumina>> mai mult şi altceva ? 

Căci trebue notat încă un lucru : 

<<Gazette de Lausanne>> recunoaşte, că în August 1916 România 
nu trebuia să intre în răsboiu, fiindcă avea nevoe încă de mai multe luni, 
pentru ca să fie gata. 

Noi afirmăm că nu ar fi putut fi <<gata>> nici atunci, nici ori când, 
fiindcă on când materialul de răsboiu ar fi trebuit să facă acel 
<<prodigieux detour>>, pe care îl relevă însuşi ziarul lausannez. Dar in 
răsboiul modern se cere o continua şi neîntreruptă aprovizionare de arme şi 
munitiuni în tot cursul lui . Cum dar putea fi <<gata>> România vr’odata ? 

Dar să nu facem şicane : în August deci, ea în orice caz nu putea 
declara răsboiu, trebuia să-l amâne pentru mai multe luni, zice <<Gazette 
de Lausanne>>. 

Până când ? Până în primăvara anului 1917 ? 

Dar la începutul lui Martie a isbucnit revoluția în Rusia |... 

Si <<Gazette de Lausanne>> ne arată cu atâta relief, cât de 
neprielnica este situația României pentru răsboiu in urma revoluțiunii. Prin 
urmare amânarea declarării răsboiului, însemna de fapt renunțarea la 
răsboiu alături de Rusia, pentru totdeauna. 

Aşa dar, în lumina datelor din <<Gazette de Lausanne>> situația 
României se prezintă astfel : 

România avea interese contrarii cu scopurile Inţelegerii care a 
atribuit Constantinopolul şi Strâmtorile Rusiei ca prada de räsboiu, 
abandonând în acelaşi timp Balcanii în sfera ei de influență exclusivă. 
Interesul national nu îngăduia deci României un răsboiu alături de 
Intelegere. Pentru acest motiv, înainte de intrarea României în acțiune, 
ziarul elveţian, nu admitea posibilitatea acestui răsboiu însuşi. 

După intrarea ei în acțiune, acelaş ziar în articolul citat susține ; 

Că în August 1916 România in orice caz nu trebuia să declare 
răsboiu, şi că numai perfidia aliatului de la Nord a aruncat-o într'o tristă 
aventură ; 

Că deci însăşi această alianță cu Rusia ţaristă, capabilă de perfidie, a 
fost, evident, o nebunie din partea României ; 

Că de aici au urmat : înfrângerea, umilinţa, invaziunea, foametea, 
epidemii grozave ; 

Că în urma revoluțiunii, Rusia nu vrea să se bată, şi Sovietul atot 
puternic, cere revizuirea scopurilor de răsboiu ; 

Că ori unde soldaţii ruşi întâmpină pe cei germani, sunt bătuţi, ori cat 
de mare ar fi superioritatea lor numerică. 

Că Rusia ameninţă să târască în prăpastie popoarele mici, cari 1 s'au 
încrezut ; şi — 

Că dacă ea ar încheia pacea, totul ar fi pierdut pentru România... 

Aşa glăsueşte organul ententist dintr’o tara neutrală, care deci se 
bucură de o mai mare libertate a cuvântului. N-am adăogat o literă de la 
mine la această expunere. 

Pot fi două concluzii, dacă aşa este, în ce priveşte politica ce ne-a 
adus în această grozavă situaţie ? 

Concluzia, pe care a tras-o <<Lumina>> din faptele precizate de 
însuşi confratele din Lausanne, cetitorii noştri o cunosc. 

Totuşi ziarul elvețian in No. 20 Octombrie 1917 formulează o 
curioasă judecată asupra noastră. Voiu reproduce un pasagiu relativ la 
acțiunea întreprinsă de noi : 

<<Gazette>> ne atribuie un <<proect>>, în privinţa căruia spune : 

<<Acest proect are ca apărător pe un modovean din Basarabia, d. 
Constantin Stere, fost profesor din Iasi, pe care o deportatiune în Siberia, 
suferită în tinereţe, l'a făcut germanofil convins. Acest intelectual suferă 
văzând trupele ruse susținând diviziunile româneşti în apărarea ţării sale ; 
el nu aşteaptă nimic bun de la acest ajutor primejdios : el crede în 
generozitatea austro-germana şi speră de la ea ridicarea Romaniei>>... 

Dar cu ce drept, în primul rand,crede <<Gazette de Lausanne>>, ca 
numai suferințele personale m’au facut <<germanofil>>? In faptele 
constatate de ea, în interesul național recunoscut tot de ea, înainte de 
răsboiul nostru, nu sunt destule motive pentru această <<germanofilie>>? 
Am avut, sau n'am avut dreptate ? 

In al doilea rand, - pentru ce <<Gazette>> afirma ca eu as suferi 
<<vazand ajutorul pe care ni-l dă Rusia>>? Nu arată chiar ea ce fel este 
acest ajutor din partea trupelor cari <<se lasă peste tot bătute>>, ori care ar 
fi fost superioritatea lor numerică ? 

In sfârşit, nu am dreptul, fata de atitudinea Rusiei ţariste, ca şi a celei 
revoluționare, aşa cum o descrie articolul citat, de a socoti acest ajutor 
primejdios ? 

Mult aş dori un răspuns cinstit... 

Căci iarăşi cu regret trebue să constat, că organul elveţian de data asta 
nu este nici serios, nici CUVIINCIOS... 

In adevăr, să lăsăm la o parte <<proectul>> ce se atribue 
<<Luminei>>, despre care cetitorii noştri n'au auzit nimic. 

Dar, dacă pentru cetitorii noştri, cari cunosc realitatea, n'am nevoe să 
stărui asupra calomniilor citate, mă adresez directiunii unui ziar din tara 
vestită de cultură şi libertate, şi întreb : cu ce drept autoriză să se vorbească 
în coloanele sale despre <<banda de raliati>> şi de <<cazarea în slujbe de 
către năvălitor>> ? 

E adevărat să vedem scăparea ţării în alăturarea la Puterile Centrale, - 
dar numai atâta este adevărat. Insă în situaţia descrisă de însăşi 
<<Gazette> >, merităm oare pentru aceasta calomniile şi necuviintele, pe 
cari a lăsat, sperăm în nestiinta, să le strecoare vr’un colaborator ocazional, 
ca şi epitetul de <<renegați> >, aruncat în treacăt în alta parte? 

Chiar în vremurile acestea triste, avem dreptul să cerem un răspuns 
de la un ziar cinstit şi dintr’o țară neutrală. 

Atunci am avea indreptatirea morală de a mai sta de vorbă cu 
<<Gazette de Lausanne>>... 

Până atunci însă, pentru cetitorii nostri, ajunge simpla juxtapunere de 


texte. 
10 Noiembrie 


XVILSOVIETUL DIN PETROGRAD SI PACEA 


O telegramă de eri a Agenţiei telegrafice din Petersburg, - fapt 
semnificativ pentru atitudinea chiar a guvernului rus, - anunţă că, după 
alegerea reprezentantului democraţiei ruse la conferința aliaților din Paris, 
comitetul executiv al Sovietului lucrătorilor şi soldaţilor a elaborat pentru 
el o instrucţiune privitoare la conditiunile păcu. 

Instructia se poate rezuma in putine puncte esentiale : 

Pace fără anexiuni, fără despăgubiri, cu excluderea rasboiului 
economic după incheerea ei, pe baza dezarmării generale. 

Belgia trebue să fie restaurată dintr 'un fond international. 

In ce priveşte provinciile discutate între beligeranti, Sovietul cere 
pentru unele dintre ele, - excepţiile sunt foarte sugestive, - autonomia in 
sânul Statelor din cari fac parte. Si anume : pentru Polonia, Lituania, şi 
provinciile letone (Kurlanda) din Rusia; pentru Armenia turcească ; pentru 
Bosnia şi Herţegovina şi provinciile italiene din Austria ; pentru regiunile 
discutate din Balcani (până la plebiscit adică : în primul rând Macedonia) ; 
în sfârşit pentru Dobrogea din România... 

Asupra soartei Alsaciei şi a Lorenei va hotari un plebiscit. Germaniei 
1 se vor înapoia coloniile. 

Se vor restabili : Persia, Grecia, Muntenegrul şi Serbia, - aceasta din 
urmă primind o eşire la mare. 

Punctul relativ la România merită să fie reprodus în extenso : 

<<România va fi restabilită în aceleaşi frontiere, dar Dobrogea va fi 
autonomă, iar România va trebui să acorde evreilor drepturi politice>>. 

Intrucât priveşte Puterile Centrale, evident instrucțiunea poate forma 
o bază acceptabilă pentru tratativele de pace, întrucât ea, se înţelege, nu 
exclude putinţa de a modifica unele puncte. 

Oficiosul ministerului de Afaceri streine din Viena, Fremdenblatt, 
comentând instructia Sovietului, se şi pronunță foarte lămurit in aceasta 
privință : 

<<Rusia a luat un ton la care se poate răspunde. S’a deschis o poartă 
a discutiunilor. Poate că aceasta nu-i expresia justă. Căci această poartă a 
fost deschisă în Viena şi în Berlin şi cu toate că d. Lloyd George şi d. 
Poincarre au încercat mereu s’o închidă, cu forţa, cei din Petersburg au 
răspuns pe un alt ton şi au dat prin aceasta de înţeles că sunt gata să intre în 
discuţii pe o bază oarecare, care deşi are nevoe de modificări, formează 
totuşi o bază, pentru că face pentru prima oară impresia unei dorinti 
cinstite de pace >>. 

lar în numele Germaniei, dr. Von Kuehlmann a declarat de mai 
înainte, că în afară de pretentiunile Franţei asupra Alsaciei şi a Lorenei, nu 
este altă piedică absolută pentru o pace de înţelegere. 

Relativ la plebiscitul asupra Alsaciei şi a Lorenei, Germania, cu 
drept cuvânt ar putea spune, că acest plebiscit a şi avut de atâtea ori loc, cu 
prilejul tuturor alegerilor pentru Reichstag şi Landtag, cari se fac doar pe 
baza sufragiului universal şi care vădesc atât caracterul national german al 
populatiunii, cât şi voinţa ei hotarita de a-şi păstra neatinsă legătura cu 
imperiul. 

Felul însă cum a fost primită instrucțiunea Sovietului de către presa 
Intelegerii, caracterizează de minune scopurile adevărate ce au fost 
urmărite de coalitiunea anti-germana : Morning Post din Londra ajunge 
chiar la insulte triviale : membrii Sovietului sunt batjocoriti ca /aşi şi 
trădători, iar instructia însăşi este denuntata ca o inspirație a Puterilor 
Centrale. 

Nu se poate aduce un omagiu mai mare adversarilor Intelegerii, decât 
această mărturisire fără voe a rolului pe care şi Istoria mondială îl va 
recunoaşte Puterilor Centrale, în acest răsboiu. Acest rol au trebuit fatal să- 
| aibă ele, odată cu coaliția şi-a însuşit scopurile despotie1 moscovite. 

Mărturisiri fără voe, mărturisiri nepretuite, pentru orice judecată 
obiectivă, le face în această privinţă Sovietul însuşi. 

Cetind, în adevăr, cu atenţie documentul nostru, se poate constata că 
Sovietul nu cere restabiliri şi autonomii decât pentru două categorii de tari : 
regiuni cari şi înainte de răsboiu aparțineau Puterilor Centrale şi aliaților 
lor, sau cari au căzut în mâinile acestora în cursul răsboiului. 

Situaţie ceva mai deosebită se creează, în treacăt să fie zis, numai 
României, pentru care nu numai că se cere <<restabilirea în aceleaşi 
frontiere>>, dar i se şi impune autonomia Dobrogei. 

Cât de mult s'a contagiat chiar ferocea democraţie rusă de 
psichologia specifică ententistă, se poate cu evidență lămuri din 
dispozitiunile instrucţiunii, relative la propriile provincii ale Rusiei : 

Se acordă cu generozitate autonomia Poloniei, Lituaniei şi 
provinciilor letone (Kurlanda şi partea apuseană a Livlandei) pentru că... 
acestea sunt sub puterea Germaniei !... 

Nici un cuvânt însă despre celelalte naționalități oprimate, nici măcar 
despre Finlanda, - cu atât mai puţin despre Ucraina, Basarabia, etc... 

E cu deosebire picant cazul Armeniei : se cere autonomia expres 
numai pentru Armenia furcească. Pentru ce Sovietul trece cu pudicitate 
asupra Armeniei ruseşti ?... 

Poate fi o mai eclatantă recunoaştere că adevărata misiune de 
emancipare în acest răsboiu au avut'o numai Puterile Centrale ? 

Faţă de această atitudine chiar a Rusiei democratice, nu suntem în 
drept să afirmăm, că dacă Puterile Centralen'ar fi reuşit să ocupe 
provinciile menţionate, acestea nu s’ar fi putut emancipa? 

Dar... fără victoriile Puterilor Centrale, n'ar fi existat nici însuşi 
Sovietul, care să fi putut admite şi aceste autonomii. 

lar pentru români pun numai întrebarea : dacă în acest moment 
Basarabia s'ar fi aflat sub puterea armatei române, aliate cu Puterile 
Centrale, putea Sovietul să refuze reparația uneia dintre cele mai 
strigătoare nedreptati a regimului tarist?... 

Las să răspundă cugetul fie-căruia... 

De altfel Sovietul s'a îngrijit să pecetluiască politica, ce ne-a aruncat 
în braţele Rusiei: 

Am făcut răsboiu pentru Ardeal. Sovietul însă are generozitatea de a 
ne cere <<restabilirea în aceleaşi frontiere>>, şi încă cu condiția 
autonomiei pentru Dobrogea şi a acordării drepturilor politice pentru evrei 

Si mă gândesc la boierii din laşi, cari râvneau să realizeze... idealul 
nagaicei căzăceşti, pe seama tuturor ţărilor româneşti : ce <<hap>> din 
partea aliaților! 

Un gust deosebit trebue să le dea paragraful relative la drepturile 
evreilor ! 

Când de atâtea ori am susţinut, că nu se poate lăsa nerezolvată chestia 
evreiască, am fost bine înţeles gratificat cu titlul de <<vândut jidanilor>>. 

ȘI acum... 

E un <<pendant>> pitoresc pentru chestia agrară şi cea electoral. Ani 
de zile, când am cerut reforme, în limite chiar mai modeste de cât acelea pe 
cari au fost nevoiţi, in definitive, să le admită boerii din Iasi, - am fost 
afurisit la toate  răspântiile, ca<<revolutionar>>, <<subversiv>>, 
<<nihilist>>, în sfârşit ca un <<vizionar care împletind cosurile în ocnele 
Siberiei, născocea reforme pentru România>>... 

O ! Marii npstri bărbaţi de Stat !... 


Biata ţară... 
27 Octombrie. 

XVIII. 
UITARE... 


Un document de mare însemnătate istorică, asupra căruia com reveni 
mai târziu, poate servi în acelaşi timp ca o mărturisire obiectivă în ce 
priveşte vaza de care se bucură astăzi România în lume. 

Zic “mărturisire obiectivă”, fiindcă documentul acesta emană de la 
fruntașii socialişti din Statele neutrale, cari n’au nici un motiv de dușmănie 
pentru România. 

Este vorba de manifestul elaborat de către delegatiunile partidelor 
socialiste din Suedia, Norvegia, Danemarca şi Olanda, care rezumă într'un 
proect de pace viitoare dorințele proletariatului, aşa cum ele rezultă din 
consfatuirile ce au avut loc la Stockholm. 

In acest proect toate sunt prevăzute, toate revendicările, toate 
pretentiunile gsi chiar toate dorințele abia zămislite ale tuturor 
naționalităților, cari au fost prinse în vârtejul răsboiului mondial. 

Proectul se interesează nu numai de soarta Belgiei, a Alsaciei şi 
Lorenei, a Poloniei, a Finlandei, a Serbiei, a Muntenegrului, a tuturor 
naționalităților slave din Balcani şi Austria, a Bohemiei şi a regiunilor 
cehe, a Armeniei turceşti, a Irlandei, dar chiar şi de soarta valonilor din 
Belgia, chiar şi de acea a Schleswigului, şi chiar şi de a evreilor din toate 
Statele, pentru cari se solicită autonomia personală şi protectiunea în 
Palestina. 

Numai despre România nu este nici un cuvânt ! 

Ba este un cuvânt :citându-se ţările în cari evreii trebue să aibă 
autonomia personală, nu se uită că sunt evrei şi în România. Si atâta !... 

O scăpare din vedere ? 

Dar chiar de ar fi aşa, ce teribilă semnificare ar avea o asemenea 
scăpare din vedere, într'un document de această natură ! 

Orice comentarii sunt cu neputinţă. 

Simt atâta durere şi atâta mâhnire, pentru că, precum într'o picătură 
de apă se reflectează universul, tot aşa această nesocotire într'un proect, - 
care pretinde să pună bazele unei lumi noui, - a negräitelor suferinti ale 
unui neam, ne arată in ce prăpastie ne-a aruncat uşurinţa demagogilor cari 
au avut cârma tarei în momentul critic al Istoriei nationale. 

Câtă munca, câte lupte, cate strădanii, pentru un şir de generaţii ni se 
vor cere, pentru repararea păcatului acestei clipe !... 

Ca să ne putem da seama de motivele acestei uitări, trebue să ne 
pătrundem de psichologia fruntaşilor proletariatului european. 

Ce este pentru ei România ? 

Un stat ce şi-a strivit, sub povara unei exploatări nemiloase, propria 
lui țărănime, a cărei vegetare flămândă şi apăsarea unei vieți fără drepturi, 
nu este întreruptă de cât de spasmele răscoalelor periodice ; 

Oclasă diriguitoare, care înainte de a impune poporului grozava 
jertfă a răsboiului, a putut deslantui acea orgie de apetituri şi speculatiuni 
scandaloase din vremea “expectativei” : 

Un guvern care sub forma “idealului naţional”, a putut să 
precupeteascä mormântul strămoşilor şi leagănul copiilor celor două 
milioane de urmaşi ai ostaşilor lui Stefan-Voda din vechea Moldova de 
peste Prut. 

Un rege, care s'a plecat umil în faţa braţului ce-a adus 
sângeroasaînjosire Coroanei de oţel făurite la Plevna... 


Arunc condeiul !... 
29 Octombrie 


XIX. 
PUTREGAIUL... 


Agenția oficială din Petrograd a aruncat în circulație un document 
secret din arhivele <<diplomatice>> ale regimului țarist. 

In vartejul de stiri sensationale, în lumea cea largă, desigur puţini îşi 
vor opri atentiunea asupra acestui noui revelatiuni, datorite revolutiuni 
maximaliste. 

Dar cu toată insignificatia în Istoria... <<României Mari>>. Istoricul 
viitor când va judeca cauzele dezastrului naţional nu va putea trece cu 
vederea scurta telegram, care astăzi face ocolul lumii, fiindcă din ea reese 
mai clar decât din volume, tot putregaiul alcătuirii noastre sociale şi 
politice. 

Voiu reproduce aici în întregime textul telegramei ce ne-a fost 
transmisă prin Stockholm : 

<<Agentia telegrafică din Peersburg comunică : dosarul asupra 
corupțiunii din România (Există dar un astfel de dosar !) cuprinde şi un 

schimb de telegrame dintre ministrul rus din Bucuresti Poklewski Konziel 
si ministrul de externe din Petersburg. Intermediarul principal pentru 
coruperea presei romanesti a fost actualul ministru Take Ionescu. Intr’o 
telegrama din 12 Martie 1916, Poklewski cerea autorizatia de a transmite d 
lui Take Ionescu un ajutor in suma de 350000 franci. In raspunsul tau din 
17 Martie, ministrul externe şi-a dar consimtimântul pentru acest ajutor>>. 

Corupţia presei româneşti n'a fost un mister pentru nimeni. Când un 
Jurnal care decenii îşi manifesta în toate prilejurile rusofobia ireductibila, şi 
chiar în timpul vizitei ţarului la Constanţa, cu puţine săptămâni înainte de 
isbucnirea răsboiului, insulta pe demnitarii Satului român, cari nu puteau 
contraveni ordinelor de a lua parte la receptiunea oaspelui ţării, - a devenit 
peste noapte un instrument de propagandă rusofilă în ţară, nici un român nu 
putea avea îndoeli asupra cauzelor cari au determinat această schimbare la 
fata. De asemeni pentru oricine erau lămurite motivele cari au putut 
transforma un ziar <<independent>>, care în totdeauna rămânea în afară de 
orice acțiune politică, într'un pamflet vehement al unei anumite politice. 

De aceea când o altă telegram a publicat de asemeni un document 
<<diplomatic>> care destănuia <<bacşişul>> plătit la doi ziarişti foarte 
cunoscuţi şi foarte <<nationalisti>>, nici n'am relevant-o aici. 

La urma urmelor, presa venală există din nenorocire, în toate ţările, 
precum peste se găsesc corupți $1 corupători. 

Dar documentul pe care de astă dată ni’! aruncă în obraz guvernul 
maximalist, nu se referă nici numai la un act ordinar de coruptiune, nici nu 
avariază numai reputația vre-unui samsar oare care. Şi de asemeni n'are 
importatä <<mizerabila>> sumă despre care vorbeşte documentul 
<<diplomatic>>. De sigur din August 1914 până la Martie 1916, - data lui, 
- au fost şi alte <<ajutoare>> precum nu au lipsit ele nici după 17 Martie 
1916. E o chestie secundară cât şi cine anume s'a împrăştiat din aceste 
<<ajutoare>>. 

Din textul documentului rezultă însă că un <<factor responsabil>> al 
Regatului roman, - cum se vorbea pe vremuri, - un şef de partid, un bărbat 
de Stat care de multe ori a condus efectiv cârma ţării ; un <<sfetnic al 
Coroanei>> chemat în toate consiliile, - unde putea să aibă, şi a avut un 
glas hotărîtor, - chiar în consiliul în care trebuia să se pronunţe fara despre 
răsboi şi pace ; în sfârşit, - un om pe care defunctul N. Filipescu l’a putut 
glorifica într'un moment dat ca <<expresiunea conştiinţei nationale a 

neamului românesc intreg>> : acest om a putut servi ca intermediarul 
principal pentru coruptiunea presei româneşti. 

Să luăm ipoteza cea mai favorabilă pentru d. Take Ionescu : să 
admitem că nici un ban din sumele ce i-ar fi trecut prin mână nu s'a rătăcit, 
fără să fi ajuns până la destintie, pentru a servi... <<idealul national>>; sa 
nu punem la îndoială măcar convingerea d-lui Take Ionescu că în acel 
moment politică susținută din visteria ţarului servea cauza națională, nu 
numai interesele ruseşti. 

Este totuşi compatibilă situația de <<factor de responsabil>> al ţării, 
cu rolul de agent de corupție al unei tări străine ? 

Putea d. Take Ionescu, pe lângă sarcina ingrată de vânător al 
constiintilor cu <<ajutorul>> rublelor primate de la Poklewski, să 
cumuleze şi răspunderea pentru acțiunea Statului roman ? 

E grozav că asemenea întrebări pot măcar fi puse. Dar în bacchanalul 
<<pregătirilor>> noastre s'au răsturnat toate normele de conduit, in cât 
sunt dator să insist. 

Să nu uităm în ce moment cade acest fatal schimb de telegrame. La 
12-17 Martie 1916, nu numai că România a fost încă în neutralitate, dar 
după campania din Serbia şi înainte de ultime ofensivă a generalului 
Brusilov, nimeni nu putea încă şti ce atitudinea ne'ar impune evenimentele. 
Să presupunem, de pildă, că ofensiva rusă din 1916 ar fi avut de la început 
soarta celei din 1917 s’ar fi isprävit cu un succes eclatant al Puterilor 
Centrale, şi în Rusia ar fi isbucnit revoluţia cu un an înainte. 

Mai avea d. Take Ionescu, după ce a jucat rolul de misit al d-lui 
Poklewski şi pentru arginti l’a furnizat surogatul <<opinei publice>>, - mai 
putea avea el libertatea de cuget si de actiune pentru a cumpani interesele 
Statului român, şi a hotari politica românească ? 

Si cum putea el invoca <<instinctual popular>>, <<opinia publică>>, 
pentru a-şi justifica acțiunea, când ştia preţul lor în ruble ? 

Dar la urma urmelor, nici conştiinţa d-lui Take Ionescu, care nu l-a 
împiedicat să accepte acest rol, nu ne interesează atâta. 

Această sdrobitoare destăinuire însă pune o întrebare cu mult mai 
grozavă : 

Cum se înfăţişează însăşi organizația politică a unui Stat, ce sănătate 
morală dovedeşte societatea întreagă, ce viitor putea avea toată alcătuirea 
unui popor, când miniştrii străini îşi găseau agenţi de coruptiune printre 

<<factorii responsabili>> ai Statului, printre <<sfetnicii>> de frunte ai 
Coroanei, printre oameni cari întrupează <<constiinta neamului>> ? 

Cum a fost cu putinţă acest coşmar ? 

A ! Decenii se pregătea catastrofa noastră politică şi morală, pe care o 
simbolizează gestul d-lor Take lonescu-Poklewski. 

Sistemul nostru electoral, bazat pe coruptiune şi violenţă ; 
putreziciunea unei societăți <<democratice>>, în care 82 la sută din 
populatiune, toată țărănimea, trăia în robia politică şi economic aunei 
oligarhi desmatate ; minciuna unui Stat <<independent>>, lăsat prada 
tuturor competitiunilor străine. E lung pomelnicul păcatelor noastre ! 

Pentru încoronarea acestui edificiu, ridicat pe putregaiu, era scris în 
cartea neamului, ca în ceasul de cumpănă, să hotărească destinele 
României — negustorii constiinti nationale. 

Generatii se vor stinge în trudă şi chinuri, muncind în sudoarea de 


sânge, pentru ca documentul din Petrograd să fie ispasit. 
21 Ianuarie 


XX. 
LAMENTATII TARDIVE... 


Acum doi ani, în mijlocul vociferarilor Camerei... “liberale”, am 
putut spune “patriotilor”, cari voiau să-mi înăbuşe glasul : 

“Va veni momentul, când veţi fi siliți să-mi dati dreptate, şi cand mă 
veţi felicita pentru atitudinea de astăzi, - dar va fi prea târziu”... 

Acest moment se pare că a şi venit, judecând după... presa franceză. 

Pot invoca presa franceză, pentru că “patrioți români” se 
caracterizează, în primul rând, prin faptul că “ideile” şi “convingerile” lor 
reflectează ultimul articol de fond din ziarele parisiene. Acolo trebue să 
câutäm, cel putin, lămurirea “ideologiei” politicei noastre, - cât pentru 
motivele reale, ele n’au nevoe de prea multă lamurire... 

Aşa dar din “Le Temps” sau “Le Figaro” putem afla cu preciziune, ce 
“oândesc” în momentul de fata, sau mai bine zis, ce au gândit, când le-au 
cetit, sau ce vor gândi, când le vor ceti, - dacă foile respective nu le-au 
putut cădea încă în mână, - marii noştri patrioți şi bărbați de Stat, cari sânt 
acum răspândiţi prin Capitalele tuturor Statelor Intelegerii. 

Si tot ce spuneam în timpul celor doi ani de “expectativă”, fara sa 
gasesc atunci ascultare , expunandu-ma numai la insulte, - acum pot ceti in 
jurnalele din Paris. 

E o amară satisfactiune, pe care din suflet n’as vrea să o am... 

Pentru astăzi imi voiu permite vr'o două citatii, relativ la şansele 
răsboiului din partea Rusiei. 

Articolul de fond din “Le Temps” din 17 Decembrie, spune între 
altele : 

“Desigur regimul lui Lenin este precar, chiar violențele lui dovedesc 
greutăţile cu cari se luptă. Dar ori ce regim, care l’ar înlocui, va avea fatal 
aceiaşi voință de a nu mai continua rasboiul. Să nu uităm, că revoluția din 
12 Martie trecut a fost săvârşită tot atât împotriva răsboiului, cât şi 
împotriva Țarului, şi că revoluția maximalista din 7 Noiembrie îşi datoreste 
succesul repede unui motiv foarte simplu : d. Kerenski personifica 
prelungirea răsboiului, pe când d. Lenin personifica pacea imediată. $i nu 
intrarea în scenă a generalului larnă, cu toate suferinţele ce le aduce intr’o 
dezorganizată, a putut reaprinde ardoarea de luptă a poporului rus, - 
ardoarea stinsă în realitate după dezastrele din 1905 (cari pe vremuri se 
numeau la noi “strălucite retrageri strategice” ! C. S.). Ori-cine va vorbi 
mâne în numele Rusiei va fi obligat să vorbească cu Germania. $i toate 
tratativele de mâne, - ori-cine ar reprezenta la ele Rusia, - vor fi influențate 
de negociatiunile cari au loc acuma la Brest-Litovsk”... 

lar a doua-zi, la 18 Decembrie, articolul de fond al aceluiaşi ziar 
găseşte accente şi mai impresionante : 

“Armata rusă se împrăştie, poporul rus vrea pace cu ori-ce preţ Rusia, 
pentru care am intrat noi în răsboiu, lasă mâinile hbere Germaniei. Ar fi 
inutil de a mai ascunde indignarea profundă pe care publicul francez o 
simte faţă de acest spectacol”... 

Urmează înşirarea sacrificilor pe cari Franţa şi le-a impus în ultimele 
două decenii pentru a-şi asigura prietenia rusă. E o tristă mărturisire pentru 
bărbaţii de Stat ai Franţei din aceste decenii... 

Dar iată şi un reflex românesc : articolul d-lui N. Petrescu Comnen, - 
unul din cei mai infocati “ententişti” de altă-dată, - în “Gazette de 
Lausanne” din 8 Decembrie a. c., sub titlul, banalizat astăzi, de “Tragedia 
română”... 

Cu tot sentimental legitim, pe care lamentatiunile acestor fauritori ai 
dezastrului nostru ni-l pot inspira, nu voi cruta cetitorilor un pasagiu : 

Politica ultimului Romanov şi a siniştrilor săi colaboratori apare in 
lumină nouă (în urma publicării raportului generalului Polivanov). Rezultă 
clar din acest raport că înfrângerea României a fost scontată, dorită, 
aproape pregătită, de către politicianii din Petrograd, cari se temeau pentru 
Basarabia /or de vecinătatea unei Românii cu 14.000.000 de locuitori. Mai 
mult. In momentul prăbuşirii primei campanii româneşti, acest odios 
personagiu, d. Polivanov, are cinismul să scrie stăpânului său : acum îi 
avem in mână, nu ne vor mai scăpa ”... 

Foarte tare ! 

Dar ce avem dreptul să spunem despre acei “patrioţi”, - din ei face 
parte şi autorul citat — cari au dat tara pe mâna “sinistrilor colaboratori ai 
ultimului Romanov” şi “odioaselor personagii, ca generalul Polivanov” ?... 

Istoria Rusiei nu s'a început cu “ultimul Romanov” şi cu “odiosul 
Polivanov”. Timp de două veacuri România a avut putinţa să înveţe, cari 
sunt directivele politicii ruseşti, ce-i sunt de alt-fel dictate de o adâncă 
rațiune de Stat. 

Cum dar jălbarii de astăzi din presa ententista şi-au putut clădi 
planurile de mărire a României pe temeiul unei alianţe cu Rusia ? 

Nu pot fi atunci calificativele de “sinistru” şi “odios” mult mai bine 
plasate decât pentru oamenii politici ruşi, cari pur şi simplu au urmat 
politica tradițională, și de mult cunoscută românilor, a ţării lor ? 

Si chiar acum ce fac aceşti patrioți lacrimanti, pentru a-şi repara 
păcatul ? Veşnicul apel la Aliaţii din Apus, cari în situaţia concretă nu pot 
face nimic ? Zadarnica invocare a serviciilor aduse “cauzei Aliaților”, şi 
umilitoarea repetire a clişeelor d-lor Llozd George, Carson sau Clemenceau 
? 

Unul din aceşti domni, al cărui nume a fost pomenit şi în actele 
publicate de maximalisti, îşi permite chiar spre a-şi dovedi zelul pentru 
Intelegere şi a servi ast-fel probabil “cauza României Mari”, să ne insulte 
în presa franceză şi acum, ca “în vremurile cele bune”. 


Ce valoare au dar aceste lamentatii tardive ? 
1 Ianuarie 1918 

XXI. 
O PLEDOARIE POSTUMĂ 


Dezastrul vădit pentru toţi, la care a adus tara politica ententistä, a 
silit pe inspiratorii ei la o atitudine defensivă. 

Ne-a căzut în mână o broşură, cu o copertă trandafirie, intitulată 
<<Pentru neam. De ce România nu putea urma alta cale>>, şi datată : laşi 
1918. 

Broşura evident poartă pecetea <<Cercului de studii sociale>> al d-ui 
Vintilă Brătianu, dar de astă dată ea nu are tonul triumfător şi agresiv, ci cu 
toată gravitatea opaca a stilului, se margineste la o jalnică pledoarie, in 
favoarea politicei guvernului d-lui Brătianu. 

Fondul de idei şi argumentarea autorului, prezintă foarte puţin interes. 

Cu o îndărătnicire care dovedeşte o nemărginită suficienta, - să-mi fie 
ertată această calificare contradictorie, - autorul în ciuda tuturor 
evidenţelor, repetă pentru a mia oară clişeele cu cari ne asurzea în timpul 
espectativei presa ententistă. 

Dar rezultatele vădite ale acestei politici, impun anonimului ententist 
adevărate <<tururi>> de prestidigitatie şi jonglerie. 

Voiu releva aici numai unul din ele, care formează însă toată 
armătura broşurii trandafirii. 

Bine înţeles, pentru advocatul acestei cauze pierdute, România 
trebuia să lupte în lagărul Intelegerii, fiindcă aceasta înscrisese pe steagul 
ei cuvintele mari de : libertate, dreptate, naționalitate. 

România nu putea deci face altfel decât să se adăpostească sub cutele 
acestui steag, fata de — spune autorul trandafiriu - <<intelesul pe care 
Intelegerea îl dă din ce în ce mai mult, răsboiul de luptă pentru dreptul 
naționalităților, al Statelor mici şi al democratiilor>> (pag. 8). 

Dar în lagărul Intelegerii se află şi Rusia ţaristă, Rusia care nu-şi 
ascundea de loc nazuintele cotropitoare, şi chiar Istoria noastră ne putea da 
multe invataminte în această privinţă. 

Cum dar România putea să caute triumful democrației şi al 
aspiratiunilor sale nationale, tocmai sub protecția ursului de la Nord ? 


291 


Anonimul nostrum simte aici, parcă, o crăpătură, pe care caută s’o 
cârpească printr’o piramidală afirmaţie : 

<<Când a pornit in răsboiu, alături de aliați ei, deşi era un Stat 
autocrat şi cotropitor de naționalități, Rusia a luptat pentru libertatea 
națiunilor amenințate de ambiția cuceritoare a Austro-Ungariei>> ! (pag. 
19). 

Dar această minunätie ca un Stat <<autocrat şi cotropitor de 
nationalitati>> să lupte totuşi pentru libertatea naționalităților, in 
contrazicere cu tot ce ne învăţa Istoria, - astupă prea putin crapatura, după 
cum simte însuşi trandafiriul tenace al apologetului ententist. Că doar 
isprăvile hordelor <<liberatoare>> din Galiţia ucraineană, când ea căzuse 
sub puterea protectoare a acestui Stat <<autocrat şi cotropitor de 
nationalitati>> din quadrigiul democraticei Intelegeri, nu puteau fi atât de 
uşor uitate. 

Atunci autorul nostru trece repede la revoluţia rusă. 

Revoluţia rusă <<grăbeşte transformarea lumii moderne pe baza 
principiului nationalitatilor>>, - ne declară el c’un aer de satisfacție. $i 
candida pledoarie înşiră : <<Polonia, Finlanda, Ucraina, Basarabia, se 
proclamă succesiv libere sau autonome>>, (pag. 19). 

Foarte frumos ! 

Dar noi eram aliații Rusiei țariste ca să-i uşurăm victoria doar, iar 
nicidecum ca să grăbim revoluția, care a isbucnit tocmai din cauza 
înfrângerii aliatei noastre! Cu ce drept dar mai pomeneşte ententisul 
nostru, de rezultate fericite ale revolutiunii dezrobitoare de naționalități ? 

Oare dacă Țarul Nicolae în fruntea armatelor sale, conform cu planul 
expus chiar de diafanul apărător al politicei d-lor I. Brătianu şi Take 
Ionescu, intră victorios în Budapesta, Viena şi Berlin, - mai isbucnea 
revoluţia ? Se mai <<proclamau succesiv libere sau autonome Polonia, 
Ucraina, Finlanda, Basarabia>> ?! 

Dar ce ne aştepta pe noi înşine in cazul acesta, ne arată nu soarta 
țărilor citate după revoluție, ci soarta Galiției sub contele Bobrinski, ca şi 
tot trecutul relațiilor noastre cu Rusia ţaristă, ca şi isprăvile Ruşilor în 
Moldova, înainte de revoluție, ca şi <<trădările>> lui Stuermer, Polivanov, 
etc., ca şi în sfârşit încercarea Țarului de a încheia o pace separată, cu 
răstignirea noastră, - încercarea zadarnică numai de revoluția rusă, pe care 
noi o intarziam. 

Ne-am aliat oare noi cu Ţarul Nicolae pentru înfrângere, sau pentru 
victorie ? 

Odiosul acestei alianţe isvorăşte tocmai din faptul că amanciparea 
atâtor naționalități nu se putea datori decât înfrângerii acelui Stat 
<<autocrat şi cotropitor de nationalitati>>, cu care ne-am aliat, şi deci s'a 
săvârşit împotriva noastră, pe urma înfrângerii noastre. lar ineptia ei 
sinucigătoare se învederează prin însuşi faptul că victoria noastră ar fi 
însemnat pecetluirea pentru veci poate a mormintelor tuturor neamurilor 
oropsite din Rusia şi chiar a propriului nostru mormânt. 

Intelesul adevărat al revoluției ruse, in economia Marelui Răsboiu, 
rezultă din atitudinea reală fata de ea a intregei Intelegeri şi a noastră, care 
a culminat în conflictul cu maximaliştii şi la separarea de Ucraina. 

Dar dacă pentru Statele apusene ale Inţelegerii, revoluția a crea mari 
dificultăţi, pentru noi ea a însemnat pur şi simplu, înfrângerea. 

De acest adevăr îşi dă seama chiar şi judecata feciorelnică a autorului 
broşurii, care continuă : 

<<Cei ce vorbesc astăzică rău am făcut de am creat această 
solidaritate prin alipirea noastră la Impătrita Intelegere, uită că în August 
1916, nimeni nu putea prevede evenimentele din Februarie 1917. 

Cei ce susțineau ideia că trebuia să mergem cu Puterile Centrale, îşi 
întemeiau argumentarea lor nu pe slăbiciunea şi descompunerea Rusiei>>, 
(pag. 18). 

Această afirmaţie evident dărâmă din temelie toată arhitectura de 
argumentare ale autorului broşurii. 

In adevăr, afirmarea faptului că nimeni n'a prevăzut şi nu şi-a dat 
seama de <<slăbiciunea şi descompunerea Rusiei>>, - care poate fi cel 
mult o scuză bazată pe naivitate sau ignoranță, - presupune implicit 
recunoaşterea că dacă autorii răsboiului nostru prevedeau şi îşi dădeau 
seama de starea Rusiei, ei nu trebuiau să pornească răsboiul în August 
1916. 

Dar dacă nu-l porneau în August 1916, îl mai porneau ei oare în 
Februarie 1917, - după revoluţie ? Sau mai bine zis, îl mai puteau ei porni 
tot alături de Rusia, în lagărul Inţelegerii ? 

Evident autorul anonim al broşurii trandafirii crede el însuşi 
contrariul. 

Si daca e asa, facand abstractie de pretinsa inocenta a conducatorilor 
acestui Stat, oare bine au facut ei că n’au aşteptat barem pana in primăvara 
lui 1917. 

In cazul acesta ne-ar fi fost crutatä catastrofa in care am căzut şi 
acțiunea noastră ar fi putut avea alt rost pentru realizarea aspiratiunilor 
noastre naționale. 

Să fie adevărat însă că nimeni nu-şi dădea seama de <<slăbiciunea şi 
descompunerea Rusiei>> ? 

Scriitorul acestor rânduri, încă din 1912, în articolul <<Perspectivele 
răsboiului austro-rus şi România>> (<<Viata Românească>> No. 11 din 
1912), a susținut ca Rusia va fi înfrântă, ceeace va determina revoluția. lar 
în 1915 am analizat din nou elementele de <<slabiciune şi 
descompunere>> ale Rusiei, cari făceau inevitabilă înfrângerea ei în 
răsboiul mondial. (Articolul <<Puhoiul>> din <<Viata românească>>, No. 
7 din 1915). 

Acelaş lucru l’am afirmat în nenumărate rânduri, până şi în discursul 
meu din şedinţa Camerei din 16 Decembrie 1915. 

De altfel, toți adversarii politicei ententiste, pe această credinţă îşi 
întemeiau mai ales politica. 

Broşura ententistă însă nu tocmai cu multă credinţă, afirmă că noi am 
fi întemeiat argumentarea noastră numai pe primejdia regimului rus al 
Strâmtorilor, pe pericolul panslavist şi țarist, pe pierderea pentru totdeauna, 
a românismului din Basarabia. Succesiunea întâmplărilor a dat cea mai 
formală desmintire acestor aserfiuni... (pag. 18). 

O, ce candoare cu adevarat trandafirie ! 

Ati voit victoria alături de Rusia. V'am arătat unde ne-ar fi dus 
această victorie, dacă ar fi fost cu putinţă. Cum dar succesiunea 
întâmplărilor a putut să ne desmintä ? A biruit Rusia ? Şi n’ati avut destule 
dovezi, chiar in Moldova, ce consecinti ar fi avut victoria Rusiei ? 

Aici este tocmai dovada usurintei criminale, cu care a fost condusă 
barca Statului. 

Am fost puşi intr’o dilemă tragică : victoria aliatului nostru ne ducea 
spre prăpastie, iar înfrângerea ... vedem unde ne-a dus. 

Dacă ne făceam datoria în adevăr, ţara victorioasă şi mărită avea 
astăzi drumul deschis spre o şi mai mare înălțare şi afirmare a aspiratiunilor 
naționale. 

Poate vom reveni alta data si asupra altor juvaere de logica 
trandafirie. 


Pentru moment ajunge, credem. 
28 Februarie 1918. 


XXII. 
UN IDEOLOG ANONIM 


Din cand in cand mai continuu sa primesc scrisori anonime. 

Le strang cu ingrijire, pentru alte vremuri, cand le voiu putea publica 
în volum. Va fi o contribuție prețioasă pentru studiul psichologiei 
publicului nostru cetitor. 

Cei mai multi dintre anonimi, bine înţeles, sunt <<adversari>>, - 
neadversarii de obiceiu îşi semnează scrisorile şi deci formează o altă 
categorie. 

Cea mai mare parte din aceste productiuni epistolare ale 
<<adversarilor>>, se reduce la insulte sau la ameninţări. 

Variaza stilul, corectitudinea gramaticală a frazei şi ortografiei, - 
fondul însă este acelaşi. 

Si fondul acesta este cu atât mai seminificativ, cu cât cei mai multi 
dintre autorii anonimi, - dacă lăsăm la o parte pe puţinii cari îşi simt direct 
sau indirect răspunderea, - sunt sinceri. 

Anonimatul, siguranța că expansiunile lor sufleteşti vor rămânea o 
taină între scriitor şi ucenicul său cetitor, sunt motive suficiente pentru 
desăvârşita sinceritate a acestor strigăte din inimă. 

Incriminările anonime se brodează pe una din următoarele teme : 
<<vândut>> şi <<arivist>>, - sau pe amândouă împreună. 

Sunt foarte rare încercări de discuţie, de argumentare sau de 
construire teoretică. 

Si, în adevăr, ce să mai discuti cu un <<vandut>> şi cu un 
<<arivist>> ! 

Acestor acuzatori par’ca nici prin gand nu le trece intrebarea, pentru 
care trecutul recent poate da atâtea ilustrații : pentru ce omul care ar vrea 
numai să adune comori, s'ar expune urgiei rătăcirilor obstesti, când avea 
calea sigură şi bătută de atâţia triumfatori cari, cu uşurinţă au ştiut sa 
împace poza de <<patriot>> cu acumularea de bunuri pământeşti ? 

Si nu le spune nimic conştiinţa, fata de o carieră de <<vandut>> care 
porneşte ca unicul fiu al unei familii bogate, pentru a sfârşi la pragul 
batranetei cu o viata de student într'o cameră mobilată, izolat de ai lui. 

Cât pentru <<arivism>>, severii mei judecători se fac a uita că am 
trecut în al şaselea deceniu al vieţii, şi am în urma mea lungi ani de lupte şi 
sbucium. Am aproape vârsta d-lui I. Brătianu şi sunt mai bătrân decât cei 
mai multi din iluştrii săi colaboratori, ca d. V. Antonescu, I. G. Duca, G. G. 
Mârzescu şi atâţia alții. Şi nu le-am stat acestora niciodată în cale, n'am 
râvnit onorurile şi succesele lor, am preferit să stau în umbră şi să fiu util 
prin muncă nevăzută, şi aş fi stat de sigur astfel până la sfârşitul vieţii, 
dacă, într'un moment tragic al Istoriei nationale, conştiinţa nu m'ar fi 
împiedicat să-mi asum răspunderea unei politici nenorocite. 

Dar nimic nu e mai caracteristic, pentru atmosfera morală a acestei 
tari din ajunul catastrofei, decât aceste porniri anonime. 

Bieti1 oameni ! 

Se poate cere unui nenorocit, crescut în societatea femeilor pierdute, 
să se ridice până la idealul de femee, - soție şi mamă ?... 

Cu atât mai interesante sunt, în corespondența mea anonimă, puținele 
încercări de polemică de <<idei>>. 

Una din aceste scrisori am primit-o aseară. 

Autorul se dovedeşte bun român, fiindcă nici el nu poate renunţa la 
aceleaşi insulte banale, cu toate că stilul şi ortografia mărturisesc oarecare 
cultură. 

Am cetit scrisoare nu fără interes, deşi, în ce priveşte problema 
românească, autorul este de o desconcertantă naivitate şi de o şi mai 
desconcertantă generositate față de jertfele aduse de poporul românesc. 

Dar m'am oprit mai ales asupra ideologiei răsboiului mondial, pe care 
vrea s’o construiască autorul. 

Imi permit să citez textual pasagiul esentiainteres, deşi, în ce priveşte 
problema românească, autorul este de o desconcertantă naivitate şi de o şi 
mai desconcertantă generositate fata de jertfele aduse de poporul românesc. 

Dar m'am oprit mai ales asupra ideologiei răsboiului mondial, pe care 
vrea s’o construiască autorul. 

Imi permit să citez textual pasagiul esenţial : 

<<Participarea atâtor popoare — fiecare cu minciuna pe buze — a luat 
forma desăvârşită a unei hecatombe în care strămoşii noştri vedeau o 
mântuire... 

Copii soldatului german şi copiii soldatului francez vor primi 
cândva, din cărți ori prin sânge, mărturia fratiei din clipa morții a acestor 
adversari, cari mureau fără să ştie că Franţa luptă pentru libertatea copiilor 
blonzi de peste Rin, şi Germania, pentru libertatea copiilor visatori de pe 
marginile Seine... 

Când, acum, se purifică păcatul a mii şi mii de ani, când se rup 
lanţurile a sute de secole, când fiecare om cere libertate desăvârşită, oare 
sacrificiile acestui răsboiu mai pot părea uriaşe ? 

De zeci de mii de ori se cere mai mari jertfe pentru o răscumpărare 
atât de grea. 

Ţi-ai dat seama că acesta nu e un răsboiu, decât fiindcă armate 
dusmane (în aparență !) stau fata în fata ? 

Ţi-ai dat seama că asistăm la cea dintâiu revoluție a lumii, cu 
adevărat revoluție, care, fără s'o proclame, va avea la sfârşit libertatea ?... 

Omenirea a plecat pentru cucerirea libertăţii supreme. Nu numai 
sângele german — cum vă place să credeți — a dăruit libertate Rusiei, ci şi 
sângele vânăt al celui din urmă senegalez ! >>... 

Autorul anonim, evident, se crede foarte original. 

Dar ce poate fi mai banal decât afirmarea, că tot ce se întâmplă este 
rezultatul necesar al cauzelor istorice, şi că, de ar fi cu putinţă în trecut ca 
un fapt oarecare din cele întâmplate să nu se fi întâmplat, toată Istoria lumii 
ar fi fost altfel ? 

Sunt elementele conceptiunii deterministe. 

Studiind în cabinetul său, un filosof al Istoriei poate dovedi că, pentru 
civilizația modernă, au fost tot atât de necesare înflorirea culturii elene cât 
ŞI cucerirea macedoneană, expansiunea triumfală a Romei cât şi ruina 
imperiului roman, navalirile barbarilor şi migratiunea popoarelor. In 
calvarul milenar al omenirii, n'a fost o picătură de sânge şi o lacrimă care 
să nu fi adus prin osul pe altarul progresului. Chiar în noaptea de multe ori 
seculară a Evului Mediu, a trebuit să fie zămislită lunima zilelor noastre. 

De sigur anonimul ideolog cunoaşte, măcar din auzite, constructiunea 
hegeliană, care în Istoria universală vede numai defăşurarea necesară a 
unei idei. 

Dar corespondentul anonim afirmă, în acelaş timp, că germanii si 
francezii luptă pentru libertatea obştească fără să ştie. 

De ce însă crede atunci autorul ca el știe pentru ce luptă el însuşi ? ... 

Aici e crapatura, în toată această construcție ideologică. 

Istoria omenirii e o rezultantă în care intră, ca o compozantă necesară, 
şi credințele şi aspiratiunile noastre. 

Omul poate fi definit ca un animal care îşi pune scopuri. El nu poate 
defini nici o acţiune decât în vederea scopului pe care îl doreşte şi îl crede 
realizabil. 

Si din cauza aceasta, punctul de vedere al oamenilor de Stat, al 
conducătorilor de popoare, al publiciştilor cari scriu în vederea viitorului, 
diferă de punctul de vedere al filosofilor de Istorie, cari judecă trecutul pe 
baza monumentelor vechi şi a hrisoavelor bătrâne. 

Aceştia din urmă se pot consola cu gândul, că cimitirul atâtor naţiuni 
si State dispărute a slujit progresului şi civilizatiunii generale a omenirii. 

Dar conducătorii de popoare vii, oamenii de Stat şi publicistii, ar fi 
criminali dacă n'ar lupta pentru înălţarea neamului lor. 

Fără credinţă, fără convingeri puternice, fără voință neinduplecata, ei 
însă nu sunt demni de misiunea lor şi sunt condamnaţi la neputinţă. 

Istoria va judeca dacă ei au vazut clar şi au mers pe calea cea dreaptă. 

Dar în toiul luptei, ei nu au altă măsură decât conştiinţa şi judecata 
lor, şi nu-şi fac datoria decât punându-și toate puterile creerului şi ale 
inimii lor în serviciul cauzei pe care o cred dreaptă. 

Numai lasii şi vanitosii pot substituii convingerii proprii, judecata 
altora, aplauzele sau urletele mulțimi. 

<<Omul cel drept>>, cum spune bâtrânul Platon, nu are alt judecător 
decât conştiinţa lui. 

De sigur, în calea unei convingeri cinstite se poate ridica alta, şi 
numai din lupta dintre conştiinți, - luptă cu atât mai aprigă, cu cât 
convingerile sunt mai puternice şi mai sincere, - poate isvori şi adevărul 
obiectiv, în măsura în care îi poate fi dat lutului omenesc. 

Dar generositatea cu care anonimul autor sacrifică pe altarul 
ideologiei sale, sângele şi suferinţele poporului românesc, este prin sine 
însuşi o mărturie pentru atmosfera intelectuală şi morală a societății 
noastre, din vremurile acestea mari. 

Nu ştiu, de asemeni, prin ce şi-a dovedit el taria şi sinceritatea 
convingerilor sale ? 

Cand însă, cu atâta seninătate aruncă unui om, - care anii tinereții ŞI 1- 
a petrecut în închisori şi în exil şi o viata întreagă a dus luptă nepregetata 
pentru acelaş ideal, - cuvinte înapripate ca, <<esti arivist>> sau <<esti un 
dobitoc>>, pot spune numai, încheind aceste reflectiuni triste : păcat de 


atâta ideologie... 
15 Martie 1918 


XXIII. 
TRĂDARE FATA DE RUSIA ... 


Mărturisesc un păcat : scrisorile de simpatie, pe cari le primesc din 
când în când , mă interesează mai puţin, decât acelea în cari autorii mă 
“combat”. 

Trebuinta de înjurături anonime, desigur că în sine nu e interesantă. 
Dar nimic nu poate caracteriza mai bine mentalitatea vremurilor triste prin 
cari trecem, decât unele din acele “răsuflări”. 

Un anonim mă invinueşte, de pildă, că aş fi trădat pe “tovarăşii din 
Rusia” ! 

Ce pervertire intelectuală şi morală presupune o asemenea acuzare ! 


De când ‘mi-aduc aminte, am luptat împotriva “rusismului”. La 
vârsta de 14 ani am întemeiat prima mea “asociaţie criminală” : un cerc de 
lectură între elevii liceului din Chişinău, cari, bine înţeles, cu o deosebită 
aviditate consumau “cărțile oprite”. 

Intre acestea se scocotea pe atunci şi orice carte românească. Căci pe 
vremurile acelea, în Rusia, orice literă românească era privită ca 
“subversivă şi revoluţionară”. 

Imi aduc aminte cu ce greutăți am putut dobândi prin contraband o 
gramatică, ca să învăţ a ceti şi a scrie româneşte, - am plătit-o 15 ruble ! Şi 
ce minuni de iscusinta şi curaj ne trebuia să pazim mica noastră biblioteca. 
Nu am să uit niciodată bucuria ce am avut-o salvând din naufragiul unei 
perchizitiuni un volum de “Doine şi lăcrămioare”. 

A trebuit să vie revoluția din 1905, pentru ca tiparul românesc, bine 
înţeles după cea mai straşnică censură, să poată trece peste graniţa Prutului. 

Am plătit cu zece ani din viata, şi cei mai frumoşi ani ai tineretei, 
pentru “cercurile de lectură” ale liceului din Chişinău. 

Si acum când, ca român, - singurul ce poate vorbi ai în numele celor 
două milioane de peste “râul blăstămat”, - vă spun că n aveți dreptul să-l 
lăsați pradă pentru veci rusismului, - sunt “trădător fata de tovarăşi din 
Rusia” |... 


Iartă-i, Doamne... 
24 Septembrie 


| XXIV. 
“RASBOIU NENOROCIT SI ZADARNIC” 


In presa neutrală n'a fost un organ mai devotat Intelegerii ca 
“Journal de Geneve”. 

In timpul neutralitatii noastre, adesea gäseam in el indemne si 
argumentari pentru intrarea României in acțiune, - bine înţeles n’au fost 
crutate nici săgețile la adresa “germanofililor” noştri. 

Dar Elveţia este o ţară de veche cultură unde judecata obiectivă şi 
cinstea intelectuală impun unui publicist să-şi recunoască franc greşeala, 
când realitatea o dovedeşte. 

Si de asta dată rezultatele triste ale răsboiului României store 
Jurnalului genevez accente de rămuşcare şi mărturisiri impresionante. 

Am reprodus în Lumina (No. 159) articolul de fond din “Journal de 
Geneve” din 17 Ianuarie a. c. Confratele genevez recunoaşte fără inconjur, 
că România este “materialmente distrusă şi moralmente ruinată de un 
răsboiu nenorocit şi zadarnic”, - “par une guerre malheureuse et vaine”. 

Suferinta impune oricând unui suflet ales compătimirea. 

“Journal de Geneve” descrie în culori vii “primejdia rusă”, în care a 
căzut tara noastră din cauza nenorocitei aventuri, - primejdie care e inca 
“sporită de toată gravitatea unei situatiuni alimentare precare şi chiar 
amenințătoare”. 

“Ruşii, - urmează ziarul elveţian, - n’au restituit niciodată Românilor, 
nici chiar în bani, grâul primit dela dânşii, şi acum sunt pe cale să 
flămânzească această tara, căreia îi datoresc atâta, şi să-i trimită — prin gura 
tunurilor — obuzele pe care 1 le-au promis şi din care au, în urma inacțiunii 

lor, o enorma rezerva. Prima alianta dintre Romania si Rusia, in 1877, s’a 
sfârşit cu amărăciune, a doua ameninţă să se sfarseasca în sânge”. 

Dar un publicist European nu-şi poate ascunde răspunderea 
oamenilor de Stat, cari au adus ţara lor în această jalnică situație. 

“Journal de Geneve” anume aminteşte “amărăciune alianței din 
1877”, care ar fi trebuit să împiedice pe conducătorii României de a încheia 
acum din nou alianță cu Rusia şi de a lua răspunderea unui răsboiu, când 
tara n’a fost atacată de nimeni. 

“Regele Ferdinand, - spune expres confratele din Geneva, - urcă un 
nesfârşit calvar din cauza imprudentei sfetnicilor săi”. 

Chiar acțiunea maximaliştilor, cu drept cuvânt observă “Journal de 
Geneve”, este inlesnita de “discreditul ” în care fatal au trebuit să cada 
miniştrii vinovaţi pentru dezastrul național. 

Deaceea autorul articolului citat nu găseşte cuvinte de mângâere 
pentru “aceşti miniştri discreditati”, deşi, ca om de inimă, spune : 

“Inconjurati de adversitatea care-i ameninţă din toate cele patru 
puncte cardinal, familia regală şi poporul roman merită cel putin omagiul 
acelora pe cari îi mişcă durerea şi-i indigneaza trădarea.” 

Acest “omagiu”, evident nu se poate răsfrânge şi asupra celor cari, cu 
toată experienţa trecutului, au expus tara lor la această trădare inevitabilă. 

Autorul găseşte şi o consolatie care prin sine însăşi caracterizează de 
minune “imprudenţa” marilor noştri bărbați de Stat : 

“Situația diplomatic a României — să ne fie îngăduit să constatăm că o 
consolatie — nu este atât de rea, ca situaţia ei morală sau militară. România, 
dacă aparențele nu ne înşală, nu este amenințată de desmembrare”. 

Se poate o judecată mai aspră asupra unui răsboiu întreprins pentru 
cuceriri şi măriri, dacă este considerată ca ă consolatie nădejdea, atât de 
timid exprimată, că România nu va ieşi din acest răsboiu — desmembrată? 

Dar par'că anume pentru ca factorii responsabili, cu tot stilul dulce şi 
cu toate formele exterioare de menajare, să fie striviti de acest rechizitor, 
publicistul elvețian îşi întemeiază această nădejde pe bunăvoința 
diplomaţiei germane, care n’ar dori să prăpădească tara românească ! 

Acum putem înțelege pentru ce autorul crede că România nu e numai 
“materialmente ruinată” dar şi “moralmente” şi că nu numai situaţia ei 
militară e rea, dar şi cea morală. 

In adevar, cand o tara rupe o alinata si fara sa fie atacata de nimeni 
porneşte un răsboiu pe baza unui plan grandios, sfârşeşte prin înfrângere şi 
e redus la bunavointa duşmanului de azi şi aliatului de eri, - poate fi un mai 
cumplit dezastru moral ? 

Evocarea trădării noului aliat pare în aceste condițiuni o dureroasă 
agravare. 

Dar la data aparitiunii acestui articol, nu se ştia încă nimic de la 
Geneva nici despre expeditiunea de peste Prut, nici despre manifestul 
generalului Persan care, - în acest răsboiu care a pus la ordinea zilei 
problemele naționale, - motivează trecerea armatei române pe pământul 
Modovei de peste Prut, prin necesitatea de a garanta “transportul celor 
trebuincioase pentru traiul armatelor ruse şi române” şi care ia un 
angajament solemn, că după realizarea acestui scop “ostaşii români se vor 
întoarce la ei acasă”. 

Ziarul din Geneva în mod discret suggerează regretul că “preşedintele 
Consiliului român nu a ştiut să se sacrifice la timp, pentru a salva 
Dinastia”. 

Ce va spune când va afla despre trecerea Prutului în aceste condițiuni, 
fără a lichida măcar răsboiul cu acel duşman, în a cărui diplomatie 
crutatoare bine voitorul nostru publicist vede o singură consolatie, in 


mijlocul acestei ruine “materiale şi morale” ?... 
11 Februarie 


XXV. 
“PROOROCI DE NENOROCIRE” 


Articolul de fond din “L Independence Roumaine” din Duminica 
trecută, caracterizată de minune mentalitatea anumitor cercuri politice din 
România, cari explică în mare parte atmosfera morală căreia 1-se datorează 
dezastrul național. 

Si intr’o picătură de rouă se reflectează universal. 

Răsboiul mondial a provocat în marele partid liberal din România o 
ruptură între grosul partidului şi un mic grup de “refractari”, din care făcea 
parte şi scriitorul acestor rânduri, - o rupture determinată de un conflict 
ireductibil de idei, în care nu juca nici un rol vre-o nemulţumire personală. 

In ce mă priveşte personal, n'am avut nici un motiv de plângere. 

Pana in toamna anului 1914, cand s’a produs rupture, dupa 
cinsprezece ani de colaborare si, cum imi faceam iluzia, de prietenie cu d. 
I. Brătianu, nu am avut nici o pretentiune sau ambitiune nesatisfăcută şi nu 
doream decat sa continuu in aceleasi conditiuni pana la sfarsitul zilelor 
mele aceasta colaborare. 

Dar schimbarea de directiva in politica noastra traditionala, savarsita 
de d. Bratianu, pe ascuns la inceput si cu dela sine putere, a pus pentru 
mine o chestiune de conştiinţă. 

S’au ridicat fata în fata două concepţii necompatibile, atât asupra 
idealului national cât şi asupra intelesului istoric al răsboiului mondial şi în 
acelaş timp două aprecieri diametral opuse, asupra perspectivelor şi 
posibilităților reale pe cari Marele Răsboiu le deschidea pentru neamul şi 
tara noastră. 

Cum adesea se întâmplă în asemenea ocaziuni, noi „refractarii”, 
reprezentam vechea tradiție a partidului aşa cum ea ne-a fost lăsată de 
fruntaşii generatiunilor trecute, şi în primul rand de Mihai Kogălniceanu şi 
loan Brătianu Bătrânul, - iar d. I. Brătianu împreună cu grosul partidului 
său s'au îndrumat pe cărări nebătute. 

Vedeam cu durere prăpastia la care ne vor duce aceste cărări, şi 
simţeam durerea atât pentru Tara, cât şi personal pentru d. I. Brătianu, 
împotriva căruia nu mă insufletea nici o animozitate, cum am mai avut 
prilejul să arăt în acest loc. 

Cu atât mai imperioasa era datoria fata de Tara şi fata de un vechiu 
prieten, de a-mi ridica glasul spre a-i abate din calea fatală. Si mi-am fäcut- 
o pe deplin. 

In ce priveşte idealul național, am arătat că noua directivă duce la o 
odioasă mistificare şi pervertire a simțului national şi constitue în realitate 
o negatiune a oricărui ideal, pentrucă impune renunţarea pentru veci la 
Integralitatea aspiratiunilor noastre şi ameninţă cu ruina Statul roman. 

„Imprejurările ne pot impune, - scriam in Mai 1915, - în ce priveşte 
realizarea acestui scop (integralitatea aspiratiunilor) — singurul ideal 
național, vrednic să ne lumineze cărarea istorică, - o tactică ce ne va sili 
într'un moment dat, să îndreptăm mai cu deosebire sfortarile noastre intr’o 
direcție sau alta. Dar tot ce ar putea compromite realizarea acestui scop, în 
întregimea lui, implică renunțarea la idealul național. Şi orice popor care 
renunţă la idealul său de plenitudine a vieţii naţionale, prin aceasta chiar se 

resemnează la o viaţă de nemernicie, premergăroare a ruinei şi 
morţii”.( Viaţa românească No. 5 din 1915, p. 188). 

Si arătam pe larg că solidarizarea acţiunii noastre nationale cu 
victoria Rusiei ţariste, - ne aliam doar pentru victorie, nu pentru înfrângere, 
- nu înseamnă nu numai sacrificare pentru veci a Basarabiei, dar şi pune în 
primejdie tot viitorul nostru de Stat şi de neam. 

Iar din punctul de vedere al Istoriei universale, am susținut că rostul 
adevărat al Marelui Rasboiu nu poate fi determinat de declamatiunile 
interesate ale beligerantilor, ci de faptul pozitiv că în unul din cele două 
lagăre vrăjmaşe apare ca factor de căpetenie Rusia ţaristă, - acest 
rezervoriu al reacţiunii mondiale, această ameninţare incarnată a ideilor de 
libertate şi dreptate internațională, - a cărei prăbuşire e o conditiune 
necesară pentru progresul lumii. 

In acelaş timp am susținut că noua directivă, în fapt, ne poate duce 
numai la înfrângere şi ruină. Pentrucă în orice caz, Rusia ţaristă nu poate 
birui. 

Răsboiul din Manciuria trebuia să dechidă ochii şi celor mai naivi, 
asupra forței reale a Rusiei ţariste. Prăbuşirea ţarismului era o necesitate 
istorică. Ea ar fi fost un fapt îndeplinit încă din 1905, dacă Puterile 
europene nu se întreceau atunci de a veni în ajutorul putregaiului țarist, 
prin demonstrații militare şi acordare de împrumuturi, - împotriva 
protestului tuturor partidelor progresiste din Rusia, inclisiv al Cadetilor. (In 
treacăt să fie zis, aceasta este motivarea juridică, pentru care actualul 
guvern revoluționar din Rusia a anulat toate împrumuturile de Stat). 

Acest ajutor a putut întârzia pentru câțiva ani prăbuşirea. Dar cu atât 
mai groaznică a trebuit ea să vină în urma inevitabilei înfrângeri de pe 
câmpul de bătălie. 

Am desvoltat toate aceste considerații /a timp. 

Am putut cere crezământ pentru că nu cunoşteam starea de lucruri din 
Rusia numai din cărți. Păstrasem relatiuni cu toate straturile societății 
ruseşti aveam in special relatiuni personale cu cercurile progresiste şi 
revoluționare din Rusia: știam ce se fierbe în adâncimile uriaşului 
organism de Stat şi ce nu poate vedea la suprafaţă un străin ne-initiat. 

Astfel, vedeam cu ochii catastrofa spre care trebuia să ne ducă 
politica inaugurată în 1914, - catastrofă cu atât mai cumplită, cu cât ne 
puneam în calea evoluţiei istorice mondiale şi intram şi în conflict cu 

națiunile vecine, strivite sub jugul tarist, şi chiar cu aspiratiunile de 
libertate ale poporului rus însuşi. 

In faţa acestui glas de prevenire, care n'a fost izolat de altfel, 
conducătorii acestui Stat, cari puneau la cale o radicală schimbare de front 
în politica noastră internațională, - ce atitudine au luat? 

D. Take Ionescu a scris, pe vremuri: 

„Pentru ca o naţiune să arunce, cu toată a ei greutate, sabia sa în 
cumpăna răsboiului, trebue ceva mai mult decât un vot al Parlamentului. 
Trebue ca de timpuriu gândul ei să fi fost îndreptat către dureoasa 
necesitate, trebue ca în mintea ei să nu fi rămas nici o îndoială, nici despre 
cine este vrăjmaşul, nici despre mărimea primejdiei. Si o asemenea 
convingere nu se poate improviza intr’o zi ”... („„Inimicul firesc”). 

Dar tara a fost aruncată într'o aventură, chiar şi fără un vot al 
Parlamentului, pe care d. Take Ionescu nu-l socotea îndestulător ... 

Iar în loc de pregătirea opinei publice, in loc de discuţie cinstită şi 
luminătoare, am asistat la o orgie, documentată dureros de actele secrete 
ale diplomaţiei ruse, am asistat la teroare, la prigonirea tuturor 
„refractarilor”, calomniati şi insultati, când glasul lor n-a putut fi cu totul 
înăbuşit prin forța brutală. 

In ce mă priveşte n-am relevat calomniile şi insultele. Nu mi-am 
permis, în tot timpul acela de grele încercări, nici o polemica personală. 
Am trecut sub tăcere până şi amenințările „cu bâta”, m-am resemnat chiar 
față de înscenările cunoscute, puse la cale de catre miniştrii, „şefii” şi 
„fruntaşii” politici, la universitatea din laşi. 

Am crezut de datoria mea numai, în ciuda tuturor acestor triste 
porniri, să fac mereu apel la conştiinţa şi judecata cetăţenilor, ca deputat şi 
ca publicist. Am vrut să conving, restul — nu avea nici o importanță. 

N-am reuşit. 

Si acum, după dezastru, cand şi „L'Independance Roumaine ” este 
silită a recunoaşte că evenimentele mi-au dat dreptate, - care este atitudinea 
autorilor lui? 


Vom vedea în articolul viitor. 
30 Martie. 


II 

In articolul cu titlul <<Prooroci de nenorocire>>, „Lălndependance 
Roumaine” se arată foarte revoltată împotriva unui ziar din laşi care, fara 
autorizația prealabilă a „Cercului de studii” al d-lui Vintilă Brătianu, a 
îndrăznit să facă „apologia” „acelui politician care a avut o atitudine 
contrară aspiratiunilor națiunii întregi”. 

Oficiosul liberal declara că această „personalitate agresivă şi 
autoritară” îl interesează foarte puţin. Totuşi îi consacra un grav articol de 
fond, pentru a releva „mentalitatea stranie, care se desvaluieste în tributul 
de admiraţie adus unui om, a cărui activitate în timpul neutralității noastre 
a fost pur negativă, renegând prieteniile sale şi aspiratiunile sale, 
renegând datoria noastră şi idealul sacru al tuturor românilor; pentru 
simplul fapt că negatiunea sa s'a văzut, print’un concurs nenorocit de 
împrejurări, justificată în ochii celor cari nu ştiu să vadă, prin dezastrul 
scumpei noastre tari.” 

Să ne oprim un moment aici. 

Voiu trece asupra aerelor superbe şi aprecierilor organului personal al 
d-lui I. Brătianu. 

Aproape două decenii, cetitorii monitorului francez al partidului 
liberal, puteau găsi în coloanele sale cu totul alte aprecieri asupra umilei 
mele persoane. 

Chiar în urma rupturii personale, după cuvântarea mea în şedinţa 
Camerei din 16 Decembrie 1915, adică în momentul în care „atitudinea 
mea negativa, contrară aspiratiunilor natiunii întregi”, data de un an şi 
Jumătate, doritorii pot totuşi ceti, în aceeaşi proză frantuzeasca, un ditiramb 
pentru puterea de convingere care ar fi „explodat” în acea cuvantare, 
„fermecând până şi pe adversari”. 

Ce s'a putut întâmpla dar pentru ca, în momentul când patronul 
„Independenţii” şi subsemnatul am ajuns la pragul bătrâneţii, să se 
descopere deodată că acele aprecieri au fost nejustificate? 

Ziarul d-lui I. Brătianu ne răspunde cu o candoare pentru care trebue 
să fim recunoscători, fiindcă ea desvăleşte atmosfera morală în care e 
deprins să trăiasca şeful partidului liberal. 

„Am renegat prieteniile mele”. Şi, se înţelege, chiar prin faptul acesta, 
- , „am renegat chiar aspiratiunile mele, am renegat datoria noastră a 
tuturor şi idealul sacru al tuturor românilor 1...” 

Pentru un om de convingeri, aspiratiunile lui ideale şi simţul datoriei, 
când vin în conflict cu legăturile lui personale chiar cele mai intime, îi 
impun imperios să se ridice deasupra tuturor consideratiunilor personale. 
Oricât de dureroasă ar fi chiar ruptura unei vechi prietenii, nici o şovăire nu 
îi este ingaduita. 

Dar pentru un patron de clientelä, „prietenia”, adica supunerea oarbă 
fata de el, e cea mai sacră „datorie”, care rezumă toate ,,aspiratiunile” şi 
toate „idealurile”. Un patron nu poate înțelege cum conştiinţa, 
convingerea,conceptia datoriei către tară, pot duce la ruptură. Ruptura 
implică toate „trădările!...” 

Astfel, natural, sunt caracterizat ca „agresiv”, deşi n'am atacat pe 
nimeni, ci eu, cum spune mai sus însuşi articolul citat, am fost atacat „de 
toată lumea”. 

De asemeni, sunt „autoritar” numai fiindcă nu m-am supus, ca o ființă 
necuvântătoare, autorității şefului, ci am îndrăznit să-mi susțin credinţele 
prin scris ŞI Viu graiu. 

Dar pacatul cel mai mare al meu este, ca aceaste credinti, impotriva 
autorităţii şefului care trebue să incarneze înţelepciunea însăşi, „s'au vazut 
justificate, printr-un nenorocit concurs de împrejurări”. 

In adevăr, continuă ofticiosul d-lui Brătianu: 

D. Stere a prezis ceeace avea să ni se intample. El ne-a repetat că eo 
imprudenta din partea noastră de a ataca Ungaria”. (O! intelegeti cum e 
adus de subțire: d. Stere n’ar fi spus nimic mai mult!...). 

„Evenimentele i-au dat dreptate. Şi de îndată entuziasmul cuprinde 
sufletele. „Clar-văzătorul”(ghilemete ironice) om de Stat este ridicat pana 
în nori. I se cântă osanale de triumf. Incă putin şi am fi felicitati pentru 
nenorocirile noastre, fiindcă, mulţumită lor, putem face dreptate unui om 
politic care a ştiut să prevadă ceeace conştiinţa noastră naţională nu ne 
ingäduia să admitem”. 

Dar „proorocii de nenorociri” au întotdeauna un joc uşor! 

„E atât de uşor a prevedea nenorocirea şi şansa rea, încât această 
„pretinsă” înțelepciune este apanajul tuturor spiritelor timide şi chiar al 
tuturor spiritelor simple. Aceasta se chiamă prevedere!... A trage din acest 
singur fapt motivele unui entusiasm, tot atât de debordant ca şi de deplasat, 
înseamnă simplicitate sau, poate, politică rustică. 

In fond, „cel mai clar scriitor al Istoriei contimporane” (iarăş 
ghilemete ironice), nu se deosebește prin nimic de vechii boeri cari se 
opuneau tuturor veleitatilor de emancipare şi de luptă... In fond, el numai a 
brodat mereu pe vechile proverbe: „capul plecat, sabia nu-l taie” si „ce e-n 
mână nu-i minnciună...” 

Nu ştiu daca ,,osanalele” ce mi-ar fi fost „cântate” de jurnalul iesan, 
care nu mi-a cazut în mână şi al cărui titlu nu e indicat, au fost atât de 
entusiaste. 

De sigur că nu le-am meritat, întru cât tot meritul meu se reduce la 
simplul fapt că mi-am permis să vorbesc numai despre ceea ce ştiam 
pozitiv. 

„Concurs nenorocit de împrejurări?” 

Dar când, fiind vorba de Rusia şi politica ei, am prevăzut, - cum ştie 
foarte bine d. Brătianu, - singur împotriva tuturor, că imperiul moscovit va 
fi invins în răsboiul japonez şi că acestei înfrangeri îi va urma o revoluție; 
când am arătat că, respinsă din Extremul Orient, Rusia se va îndrepta din 
nou spre Balcani; când am prevestit rasboiul balcanic si consecinţele lui; 
când, de mai înainte, am tăgăduit că declarația solemnă a Marilor Puteri de 
a mentine în Balcani statu quo, - oricare ar fi rezultatul răsboiului, - poate 
avea vre-o urmare practica; când am protestat împotriva Tratatului din 
Bucuresti, prevăzând consecinţele lui fatale; când am insistat ca räsboiul 
balcanic, în intenția Rusiei nu este decât un preludiu al răsboiului 
european: - toate acestea, scrise negru pe alb, au fost justificate numai de 
un „concurs de împrejurări”? 

Nu-mi este oare iertat să parafrazez cuvântul vechiu: odată „concurs”, 
a doua oara „concurs”, - dar trebue sa fie şi puţină ştiinţă? 

„Proorocire de nenorociri?” 

Dar am analizat situația de fapt a Rusiei, am arătat cu precisiune 
împrejurările concrete cari fac cu neputinţă victoria Rusiei şi vor 
determina, fatal, şi revoluţia. 

Inspiratorii „Independenţii” însă, întâiu au căutat să justifice pe 
autorii dezastrului național, afirmând că „nimeni n-a prevăzut”, că „nimeni 
nu a putut prevedea” prăbuşirea Rusiei. 

lar când li se dovedeşte că a fost cineva care a „prevăzut”, atunci 
domnii ridică din umeri: „proorocire de nenorociri”, pe cari ,,constiinta 
noastră naţională nu le putea admite”. 

Se pare ca această „conştiinţă națională” trebue să închidă ochiu 
asupra realităţii şi, dacă Tara e aruncată în prăpastie, să acopere cu insulte 
ŞI insinuări pe cei care au avut marea vina de a vedea mai bine decât el. 

Dar o singură întrebare va împraştia aceste fumuri: dacă ei ar fi 
prevazut, în August 1916, ce era să se intample în Rusia numai peste 
câteva luni, ar fi declarat răsboiul? 

Cer un raspuns precis. 

In al doilea rând, - dacă eu am „prevăzut”, sau cel puţin am avut 
convingerea profundă că prevăd, - ce atitudine trebuia să-mi dicteze simţul 
de datorie în faţa prăpastiei la care ne ducea o politica nenorocită? 

Iarăş, un răspuns precis, dacă se poate ! 

In ce priveşte seninătatea cu care conştiinţele cristaline ale scriitorilor 
oficiosului francez al partidului liberal, rezuma ideile mele în cele doua 
proverbe, caracterizează hpsa mea de ideal şi mă aseamănă cu „vechii 
boeri” în teama lor de „lupta pentru emancipare”, - n'am nimic de zis. 

Se ştie că domniile lor şi-au petrecut tinereţea în închisori şi în exil, 
că toată viata au dus luptă nepregetata pentru acelaşi ideal; ca parinti de 
familie, riscând soarta copiilor lor, au trecut la 1905 Prutul la cea dintâi 
rază de nădejde pentru basarabeni, şi au răspuns la apel oricând lupta 
națională îi chema şi în altă parte; şi, ajunşi la perii albi, nu s'au sfiit să se 
ridice în hula obştească, împotriva rătăcirilor fatale. 

Iar eu, iarăş se ştie, - predestinat ca „ginere”, ca „nepot” sau ca „om 
de casă”, ca simplu „client oriental” la toate măririle, am trecut prin toată 
filiera onorurilor şi am sărit din locuşor cald intr'altul şi mai cald, drept 
rasplată pentru „devotamentul meu nemărginit”, adunând averi si 
„distincțiuni”... 

Dar, orişicum, ce tristeţe! 

Să spunem că „nimeni n'a prevăzut”. Să spunem că numai „conştiinţa 
națională” a împiedicat viziunea clară a realității. 

Dar acum, când, pe urma acestei nobile orbiri, Ţara e în ruină şi 
trupul neamului e sfâşiat, e iertată această atitudine? 

De sigur, printre cei răspunzători pentru dezastrul naţional, au fost şi 
oameni orbiti dar sinceri. Daca în sufletul lor s'ar aprinde flacăra 
purificatoare a caintei, ei şi-ar putea aduce prinosul la cumplita sarcină de 
reparatiune ce ni se impune. 

Daca dezastrul n’a putut sa fie impiedicat, pentru ce sa mai fie aduse 
şi alte jertfe pe altarul aceloraşi rătăciri nenorocite? 
Sau tine Lalndépendance Roumaine să-i solidarizeze pe toţi cu 
ceilalţi? 
Atunci, patronii ei îşi vor lua toată răspunderea pentru consecințe. 
1 Aprilie. 

DINTR’O ZI ÎNTR'ALTA 


I 
MAXIMALISTIH ȘI KERENSKI 


Semnul vremii in Rusia de astăzi e goana feroce împotriva 
<<maximalistilor>> (bolşeviki) cari sunt învinuiți pentru înfrângerea din 
Galiţia, ca şi pentru toată dezagregarea vieții publice. 

De sigur acțiunea maximaliştilor nu este compatibilă cu necesităţile 
răsboiului, 

Dar... tot aşa necompatibilă este revoluţia însăşi ! 

O prefacere din temelie a unui organism politic, atât de uriaş ca al 
Rusiei, cere o încordare extremă a tuturor forțelor materiale şi morale ale 
unui popor. 

Insă şi răsboiul, cu deosebire cel actual, revendică şi el pentru sine tot 
timpul şi sufletul națiunii! 

A desavarsi o revoluţie, - şi o revoluţie nu numai politica, ci şi socială 
— ŞI, în acelaş timp, a lua parte eficace la răsboiu, n'ar fi în stare nici o tara 
din lume. $i Rusia mai putin ca oricare alta. 

E adevărat, Franţa revoluționară din secolul XVIII a putut duce 
glorios răsboaiele ei. Dar şi acolo răsboiul a fost pornit numai dupa 
triumful revoluției, şi după ce noul regim ajunsese la oare-care organizaţie. 

Si totuşi răsboiul a dat naştere unui Napoleon, şi revoluţia s'a 
prăbuşit. 

Şi Franţa nu constituia o Babilonie de 180 milioane, cu <<opt-zeci de 
limbi>>!... 

In Martie trecut Rusia trebuia, deci, sa decida: sa renunte la revolutie 
sau — la răsboiu. 

Insa nici aceasta alegere nu-i rămânea deschisă în realitate: revoluția, 
doar, a isbucnit tocmai fiindca se dovedise, că vechiul regim nu mai putea 
duce răsboiul la un bun sfârşit! 

Dacă dar democraţia rusă ar fi renunţat să profite de conjunctură spre 
a deslantui revoluţia, trebuia să se şi resemneze în acelaş timp şi la o 
înfrângere externă sigură. 

Maximaliştii sunt cel putin logici: ridicând drapelul revoluției, ei 
reclamă şi pacea. 

Si Rusia revoluționară era în măsură să obțină o pace cinstită nu 
numai pentru sine, dar şi să o impună tuturor beligerantilor. 

Acțiunea lui Kerenski — care abia răsturnase pe Miliucov în numele 
ideii de pace! — pune în primejdie dobândirile revoluției, dar nu face cu 
putinţă victoria: nu doar prin decimarea armatei de chiar generalisimul ei, 
nu prin teroarea dindărătul frontului, care lasă în umbră atrocitățile 
ţarismului, ajunge o naţiune la acea supremă încordare a forţelor ei vii, care 
e indispensabilă pentru asigurarea biruinti1! 

Concluzia? Pe calea pe care a apucat-o Kerenski nu va aduce tari 
sale izbânda în răsboiu, dar riscă să o şi arunce sub călcâiul vechilor ei 
stăpâni. 

Si ar fi o mare nenorocire, şi pentru Rusia, şi pentru lumea întreagă. 

Cu atât mai tragică pare soarta maximalistilor, - vechii tovarăşi ai 
dictatorilor de astăzi. 


5 Septembrie. 


II 
DEZAGREGAREA ECONOMICĂ IN RUSIA 


Cunoscutul profesor rus, d. Migulin, în revista dirijata de el <<Novi 
economist>> din 3 Junie 1917, rezuma astfel situația actuală a țarii sale: 

„Relațiunile noastre cu bravii şi puternicii nostri aliați sunt 
sdruncinate, armata noastră de altă dată nu mai există, foametea a luat 
proporții amentatoare, dările aproape nu se mai încasează, cursul rublei a 
scăzut grozav, scrisorile datoriei publice sunt depreciate, Bursa este închisă 
$1 nimeni nu se mai gândeşte la redeschiderea ei, împrumutul libertăţii a 
avut un prea slab succes (au fost aproape numai subscriptiuni nominale), 
cheltuielile Statului cresc mereu (au ajuns la 70—75 milioane de ruble pe 

ZI), creşte mereu şi emisiunea bancnotelor, în cât imprimeria Statului nu 
mai poate dovedi”. 

Ori cât de negru s'ar părea acest tablou, el este încă mai prejos de 
realitate. 

Răsboiul a vădit, în adevăr, o uimitoare lipsă de vitalitate a 
organismului economic din Rusia.. 

Aşa de pildă, Rusia a fost vestită ca ţară exportatoare de cereale. 
Răsboiul, prin izolarea aproape desăvârşită a Imperiului, a facut să înceteze 
orice export. S’ar părea că în aceste condiţii Rusia numai lipsa de pâine nu 
poate duce. Si totuşi această lipsă este un fapt necontestabil. 

Cum e posibil acest paradox? 

Explicaţia este însă foarte simplă: în realitate Rusia nu exportă din 
prisosul ei, ci luând, aşa zicând, pânea din gura ţăranului, din ceeace 
oriunde s’ar fi considerat ca necesară pentru consumatia proprie. In aceste 
împrejurări exportul de cereale nu forma, în timpuri normale, decât un 
procent minim din producția totală. Numai mulțumită enormei masse a 
Imperiului, el infatisa o cantitate, prin sine însăşi considerabilă. Cea mai 
mică urcare însă a consumatiunii interne trebuia fatal să ducă la dispariția 
acestui prisos aparent. Dar această creştere a fost inevitabilă prin 
necesitatea de a hrăni o armată de milioane, cari nu puteau fi întreţinute pe 
Jumătate flămânde, ca în satele lor. 

Această cauză ar fi fost singura suficientă ca să reducă orice prisos de 
cereale. 

Dar in realitate, răsboiul prin sustragerea de brațe de la munca 
câmpului, şi prin turburarea în toate raporturile vietei economice a 
Imperiului, a determinat o simtitoare scădere a productiunii agricole. 

Asa, în cei trei ani de răsboiu, productiunea în gospodăriile ţărăneşti a 
scăzut cu 25 la suta, iar la marea proprietate chiar cu 48 la sută, aproape pe 
jumătate! Sunt parti din Rusia unde întinderea cultivabilă — de pilda în 
regiunea Altaiului, grânarul Siberiei, - s'a restrâns cu peste 50 la sută. 

S’a calculat că numai din cauza aceasta, deficitul productiunii anuale 
în cereale a Rusiei se urca la 650.000 de vagoane( 400 milioane de puduri: 
V. „org. Prom. Gazeta”, din 30 lunie 1917. 

Dar la atâta se urca şi întregul export al Rusiei în timp de pace. 

Nu numai lipsa, dar adevărata foamete a fost consecinţa fatală a 
acestei situatiuni. 

Starea industriei nu e mai putin desperata. 

Dacă n'am lua în considerație decât scăderea productiunii cărbunilor 
$1 îngreuiarea transporturilor, încă industria ar fi paralizată. 

In adevăr, în ce priveşte cărbunii de pământ, << Torg. Prom. 
Gazeta>> ( din 13 si 15 lunie 1917) constata că producţia lunară a scăzut la 
125 miloane puduri, pe când trebuinta minimală, pentru căi ferate şi 
industrie, se urca la 160 milioane puduri. Adică deficitul lunar se cifrează 
la 35 milioane puduri, aproape 60.000 vagoane. 

Toate lipsurile, în sine atât de mari, cresc prin greutăţile 
transporturilor, fiindcă şi materialul existent rămâne neutilizabil, întru cât 
nu poate fi adus la locul de trebuinta. 

Sub vechiul regim, în zadar se schimba un ministru de resort după 
altul, circulaţia căilor ferate nu se imbunatatia. 

Dar acum, în această privintă, organul oficial al indistriei ruse ne 
aduce la cunostintă următoarele, în adevăr extraordinare, fapte: 

„In 3 luni jum., din Maiu până în lunie 1917, în total au fost încărcate 
mai puțin decât în anii precedenţi în epoca corespunzatoare, 480.000 de 
vagoane. 

Dar cu tot numărul atât de redus de vagoane, căile ferate nu pot 
dovedi şi în comparație cu anul trecut, numărul de vagoane încărcate, dar 
netransmise la destinaţie, a crescut în Aprilie cu 32 la sută iar în Maiu cu 
88 la sută... lar numărul vagoanelor, cari nu sunt intrebuintabile din cauză 
că au nevoe de reparaţie, a crescut în acelaş timp cu 7/04 la sută”. (Torg. 
Prom. „Gazeta” din 14 lulie 1917). 

La aceasta se adaogă lipsa de material, care a forţat de pildă, guvernul 
provizoriu ca unele linii de cai ferate să le inchida cu totul pentru a 
intrebuinta sinile în alta parte!...(<<Rieci>> din 11 Iulie 1917). 

Ce înrâurire poate avea această stare de lucruri asupra industriei, 
avem o mărturie oficială, - memoriul elaborat de <<Comitetul Congresului 
Comerciantilor si Industriaşilor>>. Acest memoriu ne dă, de pildă, 
următorul tablou în ce priveşte industria metalurgică din sudul Rusiei: 

Scumpirea materiilor prime, 400 miloane ruble; 

Urcarea salariilor, 228 milioane ruble; 

Sporul la alte cheltueli, 58 milioane ruble; 

In total urcarea costului productiei, 696 milioane ruble. 

In această socoteală nu intra încă urcarea recentă a preţului 
transportului cu 200 la suta. 

Această industrie producea însă un caştig brut numai de 75 milioane 
ruble, şi împărțea dividende de 17 milioane 700.000 ruble. 

Cu alte cuvinte, surplusul de cheltuieli, şi deci al costului 
productiunii, in această industrie, întrece câştigul brut de până acum de 
noua ori, iar suma dividendelor împărțite de patruzeci ori}... 

In alte ramuri industriale se produc fenomene analoage. Peste tot 
fabricile se închid sau sunt silite să reducă productiunea. 

In fata acestei situații dezolante, <<Rabociaia Gazeta>> (<<Gazeta 
muncitorilor>>) scrie: 

„Catastrofa e iminenta. Ea ameninţă satele cu lipsa oricăror unelte de 
munca. Ea amenință pe muncitori cu lipsa de muncă şi cu mizeria. Ea 
amenință pe capitalişti cu pierderea avutului şi a câstigurilor lor, lăsând in 
mânele lor hârtii fără nici o valoare în loc de bani, şi nişte clădiri dărâmate 
si maşini stricate, în loc de fabrici în funcțiune”...( <<Torg. Prom. 
Gazeta>>, din 17 Iunie 1917). 

Această stare catastrofală a productiunii nationale, pe care am expus- 
o exclusiv după izvoare ruseşti, pentru Stat se înfăţişează ca un iremediabil 
faliment financiar. 

In timp de pace, economia națională în Rusia era bazată pe un bilanţ 
comercial activ. Numai un mare surplus al exportului fata de import dădea 
Statului putinţa de a face fata îndatoririlor sale în străinătate şi de a-şi 
menține creditul. 

Dar după isbucnirea răsboiului, situația se schimba radical. Bilanţul 
activ nu mai e cu putinţă, nu numai din cauza izolării, dar, precum am 
arătat, şi fiindcă Rusia, exportatoare mai cu seamă a materiilor prime, în 
situația creată prin cerințele urcate de nevoile militare şi prin scăderea 
grozavă a producțiunii nationale, cu desăvârşire nu mai are ce exporta. 

Dar atunci importul întrece în progresie înspăimântătoare exportul. 
lata datele comparative în ce priveşte surplusul de import pentru primele 
patru luni a anilor: 

jie) e Pa 74.1 miloane ruble 
196: secs 2 371.0 > > 
iG PA a 459.3 > > 

Ceeace ar insemna ca, pentru anul intreg, daca lucrurile nu se vor 
inrautati inca, importul sa intreaca exportul cu suma formidabila de un 
miliard şi jumătate de ruble, cel putin !... 

Creşterea continuă a importului, hpsa aproape totală de export, legată 
natural cu trecerea peste graniță a stocului de aur, în sfârşit îndatorarea 
peste orice masură a Statului în străinătate, duce fatal la ruina desăvârşita a 
creditului public. 

Primul simptom al acestei situații; este căderea cursului rublei; în 
Finlanda, înainte de răsboiu, 100 ruble costau 260 marci, la isbucnirea 
revoluţiei prețul era încă de 214 marci, iar in lunie el ajunsese numai la 130 
marci, - adică la 50 la sută!... (<<Torg. Prom. Gazeta>>, din 10 lulie 1917). 

Statul nu mai are altă resursă, decât tipărirea de bancnote, - cum 
spune fostul ministru de finanțe, - in loc de 700 lucrători, ca înainte, el 
intrebuinteaza pentru aceasta astăzi 8000 şi încă nu poate dovedi. 

Dar prin aceasta soarta răsboiul e hotarita pentru Rusia. 

Fară să mai vorbim aici de fenomenele pur politice, cum sunt 
mişcarea agrară şi revendicările naționalităților. 


19 septembrie 1917. 


III 
NOUL MOMENT IN REVOLUTIA RUSA 


Destinul se împlineşte... 

Minunea, pe care Intelegerea o aştepta de la Rusia revoluţionară, nu 
s'a săvârşit şi nu se poate savarsi. 

Răsboiul presupune o disciplină neclintită, o organizație bine 
echilibrată, o bună administraţie, o industrie prosperă şi energică. 

Am arătat în coloanele ziarului nostru de atâtea ori, ca revoluţia a 
isbucnit, în primul rând, pentru că tarismul nu era în stare să asigure țării 
aceste condițiuni indispensabile pentru conducerea fericită a rasboiului. 

Revoluţia, prin firea lucrurilor, a accentuat încă procesul de 
dezagregare a mecanismului de Stat, început sub vechiul regim. 

Greşala fundamentală a lui Kerenski, spiritus rector al guvernului 
post-revolutionar, a fost că el n-a înţeles, cum de asemenea nu am avut 
prilejul să arăt, că revoluţia este necompatibilă cu continuarea rasboiului. 

Ea singură, pentru a reclădi Statul pe noui temelii, ar cere incordarea 
tuturor forțelor vii ale națiunii. Precum şi răsboiul nu poate duce astazi la 
victorie, decât dacă națiunea îşi pune în cumpănă, fără rezervă, tot sufletul 
şi trupul pentru a sprijini acțiunea militară. Am spus atunci, că nici un 
popor din lume nu ar avea destule forte pentru a duce un răsboiu victorios 
si a săvârşi în acelaş timp o mare revoluție socială şi politica, şi ar trebui să 
aleagă între revoluție şi răsboiu. 

Dar Rusia nici această alegere nu o mai avea în Martie 1917: 
revoluția a isbucnit tocmai fiindcă armata ţarului fusese de fapt învinsă, şi 
nu mai avea nădejde de biruinta. Rusia putea rămâne sub Tari, răsboiul tot 
era pierdut. Dar dacă fruntaşi politici s'au hotărât pentru revoluție, cu atât 
mai mult ei aveau datoria de a pune imediat capăt răsboiului, pentru ca să 
fie libere toate forţele organizatoare şi creatoare ale națiunii, pentru zidirea 
Rusiei nouă. 

Incheerea răsboiului o impunea însăşi evoluţia fatală pentru oricare 
mişcare revoluționară, căci şi revoluțiile sunt supuse legilor evolutiei.s 

Revoluţia e întotdeauna rezultatul unei coalitiuni, care uneşte 
elementele cele mai eterogene împotriva vechiului regim. Simpla 
răsturnare mecanică, daca mă pot exprima aşa, a acestui regim formează 
scopul comun al tuturor forțelor revoluţionare, şi singurul motiv de raliare. 

Odată ce acest scop este atins, toată diversitatea de tendinţe şi 
scopuri, întotdeauna necompatibile, iese la iveală, ceeace determină o 
anume desfăşurare de evenimente în fiecare revoluție triumfătoare. 

Există o logica specifică, sau dacă voiti — o mecanică specifica 
tuturor revolutiunilor. 

Imediat după răsturnarea vechilor stăpâni, elementele mai moderate 
dintre revoluționari, găsesc că revoluția <<s'a sfârşit>>, şi că a venit 
momentul pentru o reconstruire <<pacinica şi legală>>, care bine-inteles 
trebue să atingă cât se poate mai puţin vechile temelii. 

Dar elementele mai radicale obiectează că <<revolutia abia a 
început>> şi că trebue continuată si cu mai mare energie, până ce <<scopul 
final>> va fi realizat. Astfel, rezultatul atins nu merită jertfele aduse. 

Bine înţeles, acest <<scop final>> variază după nuanţa mai mult sau 
mai putin extremă a radicaliler, - fiindcă nici aceştia nu constitue o masa 
omogenă. 

Astfel o revoluție se înfăţişează întotdeauna ca o serie succesivă de 
răsturnări şi triumfări, în continuă ascensiune a valului revoluționar, - pana 
ce se începe o miscare în sensul contrariu, şi valul revoluționar se 
reîntoarce, pâna la un punct, în care, dupa condițiuni sociale şi politice 
concrete, e cu putință de a stabili un echilibru oare-care mai stabil, şi de a 
încerea, în adevăr, reconstruirea edificiului politic şi social pe noui baze. 

Dacă în cursul acestui proces apar la suprafață anume personalităţi şi 
grupuri, în dosul lor însă se <<maseaza>> mari interese sociale divergente, 
cari nu pot fi acoperite cu declamatia, curentă în toate revoluțiile, asupra 
<<infatisarui>>, a <<unitätu nationale>>, a <<patriotismului>>, etc. 

Numai raportul real de putere, nu discursuri şi apeluri, poate servi ca 
bază pentru noul echilibru. 

In revoluția rusească, numele cunoscute din telegrame, - Rodzeanco, 
printul Lvov, Miljukov, generalul Kornilov, Kerenski, Cernov, Trotzki, 
Lenin — reprezintă şi ele anumite straturi ale revoluției: nobilimea literară, 
biurocratia progresiva, marea burghezime industriala, mica burghezime 
orăşenească, țărănimea, proletariatul intelectual, muncitorimea socialistă de 
diferite nuanţe. 

<<Nuante>> de fel există, la rândul lor, în fiecare din aceste categorii 
sociale. 

Si în mijlocul haosului născut din eruptiunea atâtor forte elementare, 
Kerenski credea că poate continua şi răsboiul! In zadar a încercat intaiu 
discursuri, apoi teroarea legii marțiale, apoi diplomaţia şi tratative cu 
grupuri învrăjbite... 

Roata revoluției îşi urma mişcarea ei implacabila... 

Kerenski însuşi reprezintă ideologia micii burghezimi orăşeneşti şi 
țărănimea <<mare rusă>>, neatinsă de propaganda socialismului modern, 
țărănimea, care nu vrea să ştie decât de <<mirul>> ei tradițional. 

Acum la Petrograd a triumfat, pe cât se poate şti din telegrame, 
coaliția reprezentanţilor proletariatului industrial ( Lenin), a proletariatului 
intelectual (Trotzki) şi a taranimei socialiste (Cernov). 

Chiar dacă noua revoluţie va birui peste tot asupra elementelor mai 
moderate, sunt de prevăzut noui sfâşieri. In cazul acesta vom auzi probabil 
mâne despre lupta dintre Cernov pe de o parte, şi Lenin cu Trotzki, de pe 
altă parte, şi aşa mai departe... 

Dar sunt putine sanse pentru o biruinta desavarsita. Rusia a savarsit 
un drum lung din Martie trecut. Atunci triumful revolutionarilor din 
Petrograd s'a întins cu iuteala fulgerului peste nemărginirea rusă. 

Mai întâiu era mai multă coheziune chiar între rasvratitii ei înşişi, în 
zilele acelea de primăvară revoluţionară. Apoi în poporul rus, în momentul 
acela, dăinuia încă deprinderea de supunere poruncilor stăpânirii din 
Petrograd: s'a ridicat acolo într'o zi o nouă stăpânire revoluționară, a 
poruncit sa se faca o revoluţie, şi revoluție s'a facut peste tot cu o duioasă 
supunere, - în multe parti, pur şi simplu, vechii guvernatori taristi s'au 
botezat <<comisari ai guvernului revolutionar>>... 

...91 peste sfânta Rusie în câte-va zile s'a întins o armonie idilică întru 
revoluţie... 

Astăzi, cu greu ne putem aştepta la astfel de idilă revoluționară. 

Cu mult e mai probabil, că vom asista la un răsboiu civil, cu toate 
ororile lui. 

Nu numai Kerenski ( despre care o telegramă ne spune că a reuşit să 
scape de arestare), cu elementele revoluţionare mai moderate din jurul lui, 
va incerca să reziste. Dar e fearte cu putinţă ca şi reactionarii îşi vor ridica 
capul. 

Interesele sociale, pe care aceste elemente le reprezintă, nu se vor 
rezuma fară luptă la noui înfrângeri. 

Si am facut încă, în această expunere, abstracţie de nationalitatile 
oprimate ! 

Un lucru e sigur: Rusia, ca factor al răsboiului mondial, merge 
iresistibil spre lichidare... 


Iar dacă pacea nu va fi grabnic încheiată, e ameninţată şi revoluţia. 
11 Noembrie. 

IV 


HAOSUL... 


Lupta pentru putere — care se manifestă în scenele dramatice din 
Petrograd, în toate acele schimbări brusce de decor, frământări, demisiuni 
$1 remanieri de ministere până la ciocniri în stradă şi răsturnări violente de 
guverne, despre care aude şi marele public european, - nu dă încă icoana 
exactă a evenimentelor din Rusia. 

Revoluţia rusă cum am arătat în repetate rânduri, nu are încă până în 
momentul de faţă atâta caracterul unei renovări, a reclădirii pe alte temelii 
a edificiului politic şi social, cât înainte de toate al unui proces de 
desagregare a întregului mecanism al Statului, şi chiar un caracter de 
disolutie socială. 

Numai văzute în cadrul acestui proces, evenimentele dramatice din 
Petrograd pot fi înţelese, şi în acelaş timp ne pot da adevărata măsură a 
importanţei lor. 

Voi spicui la întâmplare, din ziarele ruse, mai cu seama din 
<<Russkoe Slovo>> şi <<Dien>>, şi numai din trei zile, 16-20 Oct. A. C. 
Ştirile relative la acte anarhice săvârşite numai de soldați si țărani, 
elemente care joacă rolul cel mai însemnat în viaţa socială a Rusiei de 
astăzi. Dar bine înţeles, în afară de ţărani şi soldați, acte de asemenea 
natură se savarsesc şi de alte clase sociale, de targoveti, de lucrători, şi mai 
cu seamă în sânul numeroaselor grupări etnice care se sfâşie astăzi în 
Rusia. 

lată acest pomelnic, selecționat şi prescurtat: 

In Astrachan soldaţii au luat un asalt depozitul de spirt al Statului. 
Multi au murit din cauza intoxicatiuni cu alcool. Bande de soldaţi beti, 
neîmpiedicate de nimeni, au prădat oraşul timp de mai multe zile şi au 
omorît mai multi oameni. Notati că Astrachanul este o capitală de 
provincie cu peste 150.000 locuitori! (<<Dien>>, 16 Oct. 1917). 

In Podolia în mai multe locuri, ca şi în orasul Rjev soldații au 
provocat de asemeni <<răscoale de betie>> (<<Russk. Slovo>>, 16 Oct. 
1917). 

In Roslawl, ca şi in Balti şi Benderi din Basarabia, au avut loc 
<<pogromuri>> datorite tot soldaților. La Benderi, oraş cu 50.000 
locuitori, progromul a tinut cinci zile! Peste tot sunt foarte multi morti 
(<<Russk. Slovo>>, 16 şi 19 Oct. 1917: <<Dien>> 16 Oct.1917). 

In Kazan(180.000 locuitori), Simferopol(80.000 locuitori), Kutais, 
Krasnoiarsk, Balaşov, etc., - (oraşe între 15-25.000 locuitori) — soldaţii au 
întreprins cu de la sine putere <<perchezitiuni>> în cartierele cele mai 
bune, sub pretext că <<bogatii ascund hrana>>. Aceste <<perchezitiuni>> 
sunt peste tot însoţite de prădăciuni şi omoruri. Numai în Kazan în timpul 
perchezitiunilor au fost omorite 15 persoane si ranite 150 ! (<<Dien>> 16 
si 20 Oct., 1917; <<Russk, Slovo>>, 17 Oct. 1917). 

Comisarul guvernului din Podolia a declarat la congresul din Kiev, ca 
trecerea unui corp de armată prin ţară seamănă cu năvălirea unui horde 
tătăreşti de pe vremuri: totul se pradă, - grâne, vite, păsări; se taie iezăturile 
de la heleştee: depozitele se devastează; din cele mai multe sate rămân 
numai dărămături afumate; femeile sunt violate... (<<Russk, Slovo>>, 19 
Oct. 1917). 

In guvernământul Poltava, soldați unui <<batalion de moarte>> au 
prădat toate satele din drumul lor (<<Russk. Slovo >>, 17 Oct. 1917). 

In guvernământul Reazan ţăranii au devastat şi au ars până la 16 Oct. 
a. c., 44 de moşii; soldaţii trimişi pentru represiunea tulburărilor au 
participat ei înşişi la pradaciuni; mişcarea se întinde mereu..- (<<Russk. 
Slovo>>, 16 Oct si <<Dien>> 20 Oct. 1917). 

In guvernământul Tambov s'a format o bandă de 400 inşi, care de o 
bucată de timp a întreprins o expediţie sistematică pentru prădarea 
moşiilor. Unde apare aceasta banda 1 se asociază îndată şi ţăranii din 
localitate, în cât adesea pentru devastarea unei moşii se adună mai multe 
mii de care, pentru a transporta avutul prădat...(<<Dien>>, 14 Oct. 1917). 

De asemenea în guvernămintele Penza şi Kursk se pradă moşiile şi se 
taie pădurile de istov( <<Dien>>, 18 Oct 1917). 

Bande de ţărani flămânzi din guvernămintele de Nord pornesc 
dealungul fluviilor Volga şi Kama spre sud şi în drum pradă toate 
depozitele de cereale. Slepurile Statului cari transportă cereale pentru 
Capitală şi armată, adesea sunt oprite şi cerealele se împart între ţărani. 
Bande înarmate de ţărani dau lupte între ele pentru prada şi cad multi morți 
si răniţi... (<<Russk. Slovo>> 17 Oct. 1917). 

Asemenea scene se petrec si in guvernamintele Kursk si Poltava, 
unde navalesc bande de ţărani flămânzi din jurul Moscovei (<<Russk. 
Slovo>>, 18 Oct. 1917). 

Mai multe ştiri despre mari turburări şi manifestări anarhice printre 
tărani sunt date şi din guvernămintele Basarabia, Tver, Volinia, Kiev, 
Charcov şi din toată regiunea Volgii. (<<Utro Rossi>>, 18 Oct. 1917 si 
<<Russk. Vied.>>, 12 si 13 Oct. 1917). 

In Chsav lurta(Caucazia) a avut loc o ciocnire sangeroasa intre 
soldati si locuitori. Dupa operatiuni militare de mai multe zile, beligeranti1 
au incheiat pacea. (,,Russk. Slovo>>, 16 Oct. 1917). 

De asemenea în Nevinomysea (tot in Caucazia) s'a dat o bătălie între 
un regiment de cavalerie, alcătuit de tătari, şi soldații rusi...(,,Dien”, 17 Oct. 
1917). 

In Balaşov, s'a rasculat garnizoana locală şi a ocupat poşta şi 
telegraful. (<<Dien>>, 14 Oct! 1917). 

Mai multe regimente din Finlanda refuză să dea urmare ordinului de 
a pleca la front. (<<Dien>>, 16 Oct. 1917). 

In Turkestan, cu toată expediția generalului Corovicenco, continuă în 
mai multe localităţi tulburări şi pogromuri. (,,Dien”, 15 Oct. 1917). 

In Chiva răscoale, omoruri, incendieri, devastatiuni ale depozitelor 
Statului, - populaţia rusă fuge. (<<Dien>>, 16 Oct. 1917). 

Dar în ştirea din urmă am esit, propriu zis, din cadrul tulburărilor 
taranesti şi militare, fiindcă în Chiva anarhia are la bază şi conflictul dintre 
populația autonomă şi cea rusă, ca şi ciocnirea dintre militia cetateneasca şi 
soldații ruşi din Biarneborg(Finlanda). 

Ar trebui să fac un pomelnic de patru ori mai lung, dacă aş voi să 
consemnez şi toate tulburările provocate de asemenea motive ca şi 
manifestările anarhice din <<sfere mai înalte>>. 

Totuşi, pentru complectarea tabloului voiu cita numai trei cazuri din 
aceste sfere: 

La Kiev a avut loc o întrunire a elevilor din scoalele militare locale, la 
care au luat parte 400 de elevi şi în care s'a votat următoarea moţiune: 

<<Dacă guvernul va respinge cererea de ucranizare a unui numar de 
diviziuni, ca si de repartizare a elevilor ucraineni exclusiv la trupe 
ucrainene, elevii militari ucraineni hotărăsc de a păşi pe calea revolutiunei 
pentru crearea unei armate naţionale ucrainene>>... 

Functionarii administraţiei comunale din Moscova s'au pronunţat 
pentru imediata răsturnare a guvernului provizor, şi au hotărât să se 
pregătească pentru răsboiu civil!...(<<Russk. Slovo>>, 19 Oct. 1917). 

In sfârşit cea mai înaltă instanţă judecătorească din Rusia, Senatul a 
refuzat publicarea Instrucțiunii pentru Secretariatul general ucranian, 
decretată de guvernul provizor, - care exercită acum puterea legislativă, - 
sub cuvant că existența unui asemenea secretariat general nu-i este 
cunoscută... 

Concluzia şi-o vor face cetitorii singuri. 

De altfel ziarul lui Kerenski, dacă nu însuşi Kerenski, care visa să 
continue răsboiul în asemenea condițiuni, - a tras această concluzie în 
următoarele cuvinte pline de melancolie: 

„Pentru sfâşieri interne noi suntem gata, dar nu pentru un răsboiu 


extern>>...(<<Dien>>, 14 Oct. 1917). 
13 Noembrie. 


V 
PERSPECTIVE DE PACE? 


Congresul general al lucrătorilor şi soldaților, ca şi Lenin, în calitate 
de reprezentant al noului guvern, an declarat că Rusia va face demersuri 
energice pentru a determina imediata incheere a unei <<päci 
democratice>>. 

Ne apropiem dar de pace? 

Răspunsul atârnă de doua categorii de consideratiuni. 

Mai întâiu, dacă noul guvern, izvorit din revoluția maximalista, va 
putea vorbi în numele Statului rus întreg? Cu alte cuvinte: dacă această 
revoluţie va fi acceptată de ţară, fără sfâşieri şi lupte interne? 

Evident ca dacă izbucneste un răsboiu civil, vom avea fată in fata cel 
putin două guverne şi două armate, şi fiecare din partidele în luptă vor 
pretinde că reprezintă Statul rus. Insa în acelaş timp, este tot atât de 
evident, că nici unul din ele, în aceste condițiuni, nu ar avea autoritatea 
necesară nici pentru a începe tratativele de pace, nici pentru a impune 
conditiunile ei, atât înăuntru, cât şi în afară. 

Cine ar voi să intre în vorbă şi să închee vr'un tratat cu vreunul din 
cele doua guverne, - cari de o potrivă nu pot invoca în favoarea lor alt izvor 
de autoritate, decât revoluţia încă nedesăvârşită, sau mai bine zis 

contestată, cum rezultă din însuşi răsboiul civil. Pacea consimtita de unul 
din partide, n-ar putea doar aduce încetarea osilitatilor, mai cu seamă când 
motivul principal al conflictului, este tocmai chestiunea păcii. 

Este triumful maximaliştilor atât de hotărâtor încât să putem crede, că 
primejdia răsboiului civil este conjurată? 

Avem încă prea puţine ştiri din Rusia, în urma evenimentelor din 8 
Noiembrie, şi cele cari sunt, provin exclusiv din sursa maximalistă, încât 
nu putem da încă un răspuns precis la această întrebare. 

Unele telegrame nu vorbesc despre arestarea lui Kerenski şi a seriei 
întregi de oameni politici şi generali din lagărul răsboinicilor intransigenti. 
Dar alte telegrame contestă arestarea şi în tot cazul aceasta nu exclude încă 
posibilitatea răsboiului civil. 

In primul rând, cunoaştem încă prea puţin, cum a fost primită 
revoluția maximalistă în provincie. 

In al doilea rând, Intelegerea — care în urma diferitelor concesiuni de 
ordine economică, acordete de guvernele anterioare, pentru a nu vorbi şi de 
alte mijloace de presiune, are atâta influenţă in Rusia, - desigur nu va cruța 
nimic pentru a sprijini partidul răsboinic. 

E adevărat, că maximaliştii au în favoarea lor un factor decisiv, 
pentru a le asigura victoria într'un eventual rasboiu civil, şi anume: 
adesiunea asociatiunilor de lucrători ai căilor ferate. 

Evident că aceste asociatiuni pot paraliza acțiunea adversarilor noului 
guvern din Petrograd. In ori-ce caz, pana la rezultatul definitiv al luptei, nu 
ne-am putea astepta la vre-o acțiune directă şi serioasă pentru a grăbi 
încheerea păcii. 

Dar chiar dacă triumful maximaliştilor ar fi hotărâtor şi ar fi astfel 
cruțat Rusiei un răsboiu civil, încă nu ar însemna de aici că şansele pentru 
pace ar fi prea mari, cu toate declaratiunile Sovieturilor şi ale 
conducătorilor maximalisti şi ori-cât de categorice. 

Pentru ca o acţiune pacifică a noului guvern să poată avea sorti de 
isbândă, conducătorii lui trebue să dea dovadă de simţ al realității, de mare 
iscusinta şi multă tenacitate. 

In manifestările lor de până acum maximalistii nu prea au dat dovadă 
de simţ al realității. 

Pentru a incheea pacea, se vor crede ei în drept, ca şi înainte, să se 
adreseze direct popoarelor din toată lumea? 

Foarte frumos! Dar numai, că pacea în asemenea condițiuni 
presupune triumful prealabil al ideilor maximaliste în toată lumea... 

Se pot însă aştepta d-nii Lenin şi Trotzki la acest triumf într-un viitor 
apreciabil? 

Atunci ce valoare practică poate avea manifestatia aceasta, pentru ca 
să pună capăt măcelului mondial? 

Răsboiul, de care sângerează astfel globul, nu este doar o teorie, 
asupra căreia s’ar putea discuta pe indelete până la o a doua înviere, ci o 
grozavă realitate. Nu i se poate pune capăt, decât ținându-se seama de 
conditiunule concrete, cari pot fi acceptate de beligeranti, aşa cum sunt in 
această vale de plângeri, care nu seamănă cu raiul maximalist... 

E clar însă, că pe terenul recomandat la Petersburg, nici Intelegerea, 
nici Puterile centrale nu vor păşi... 

Atunci să sângereze lumea înainte? Să continue poporul să se sbată în 
această agonie? 

Nu ne putem îndoi, că maximaliştii doresc sincer pacea. Dar şi 
Kerenski, desigur, avea cele mai bune intențiuni. 

Dar ce înseamnă intentiunile in politică, atunci când nu sunt sprijinite 
de măsurile potrivite de executiune? Greşeala cea mai mare a lui Kerenski 
constă în credinţa că poate convinge guvernele Intelegerii — cum credea sa 
ducă în foc şi armata, - numai cu discursuri frumoase. De aceia el stăruia, 
pe de o parte, pentru pace iar, pe de altă parte, dădea asigurări că Rusia nici 
într-un caz nu va încheia o pace separată. 

Astfel Rusia a fost pusă într'o situație de vădită inferioritate fata de 
Intelegere. 

Intelegerea, având aceasată siguranţă, aplauda discursurile; țineau şi 
oamenii ei de Stat altele tot aşa de frumoase, dar răsboiul mergea înainte. 
Intentiunile pacifice ale poporului rus rămâneau fără sancțiune... 

Un om de Stat nu trebue să ceară ceea ce nu poate impune. 

Dacă, după revoluția din Martie, Intelegerea ar fi fost pusă în 
cunoştinţă, că dacă pană la un termen dat pacea nu ar fi incheiata, guvernul 
Rusiei, răspunzător de soarta poporului, nu mai poate duce răsboiul, - ceea 
ce e şi un sfânt adevăr, - pacea, vorbesc despre pacea generela, ar fi fost de 
mult încheiată. 

Amenințarea cu pacea separată, in conditiunile concrete ale poporului 
rus, este cât se poate de legitimă: <<a /ăim possible nul năest tenu>>... 

Rusia nu s’ar desparti în acest caz de aliaţii ei, ci aliații s 'ar despărți de ea, 
nesocotind interesele vitale ale unei naţiuni, care e la sfârşitul puterilor 
sale. 

Fără presiune efectivă nu se poate însă convinge guvernele 
Intelegerii, pe cari interesele lor egoiste le opun în momentul de fata chiar 
propriilor lor popoare. 

Va păşi guvernul maximalist pe această cale, care singură poate duce, 
si astăzi, spre pace? 

Vom şti peste puţine zile. 

In orice caz, daca revoluția maximalista nu va grăbi poate direct 
pacea, prin acte de guvernământ, ea va avea însă desigur o enormă 
înrâurire indirectă, - atât prin situația internă creată in Rusia, cat mai cu 
seamă prin faptul că ea, prin sine însăşi, constitue o înfrângere politică a 
Intelegerei, cari din răsputeri susținea partidele răsboinice. 

Atitudinea presei ententiste e foarte elocventă... 

Omenirea, obosită de măcelul zadarnic, poate nădăjdui în această 
privință cu atât mai mult dela noua întorsătură a lucrurilor din Rusia, cu cât 
ea se produce în urma înfrângerii militare din Italia. 


Am ajuns la momentul critic al răsboiului mondial... 
14 Noembrie 


VI 
PETROGRAD ȘI ISONZO 


Două înfrângeri pentru Intelegere. 

Infrângerea politică în Rusia şi înfrângerea militară în Italia. 

Intre ele există o intimă legătură, şi consecințele lor pot fi fatale 
pentru întreaga coaliție condusă de Marea Britanie. 

Puterea militară a Rusiei a fost considerată ca factorul principal al 
coalitiunii anti-germane. Armatele Țarului trebuiau să strivească, ca un << 
tăvălug >>, forța Germaniei. 

Pentru aceasta Anglia a renunţat la toate tradițiile politicei sale din 
Orient. Pentru aceasta a fost jertfită Persia, a fost dată pradă Turcia, au fost 
părăsite Constantinopolul şi Stramtorile. 

Pentru aceasta şi Franţa, democratica, revolutionara Franta, s'a pus in 
serviciul celui mai odios regim de tiranie asiatică. Pentru aceasta a fost 
chiar uitată de Franţa datoria ei istorică fata de națiunea poloneză. 

Când, în urma aventurii din Manciuria, s'a adunat la Paris 
reprezentanţii tuturor partidelor democratice din Rusia, ca şi ai tuturor 
naționalităților oprimate, pentru a hotărî acțiunea revoluționară din 1905, în 
zadar s'au adresat ei guvernului francez, în numele tuturor popoarelor 
Rusiei, cu rugămintea de a nu mai sprijini financiarmente guvernul Țarului. 

D. Milicuov, - favoritul de astăzi al Intelegerii, - atrăsese atunci 
atenția naţiunii franceze, că sprijinind pe Tar, ea se declara dusmana 
națiunii ruse... 

În zadar ! Franţa îşi vărsa miliardele, se solidariza cu toate grozăviile 
regimului țarist, numai pentru ca să aibă la dispoziţie <<tavalugul>>. 

Când la 1915 armatele Țarului au dat îndărăt în faimoasele lor 
<<retrageri strategice>>, - Intelegerea n-a desperat încă. Atunci a fost 
chemat în ajutor sacrul egoism al Italiei, ca să dea <<tăvălugului>> un 
mijloc de scăpare. 

Armata italiană însă s'a înnămolit în valea Isonzului, de unde n-a mai 
putut urni peste doi ani de zile. 

Atunci, sfetnicii Țarului şi-au dat seama că partida este pierdută, şi la 
Petrograd a incoltit gândul păcii separate. lar după campania României, 
acest gând era cât pe ce să ajungă realitate. 

Intelegerea însă nu resemna. In special ambasadorul Angliei din 
Petrograd, s'a hotărît să joace <<va banque>>, să sprijine chiar mişcarea 
revoluționară, care ameninţa dela sine să isbucneasca pe urma înfrângerilor 
militare. 

Bărbaţii gravi de Stat din Londra şi Paris nădăjduiau să mistifice o 
mişcare elementară a maselor populare, şi să repună în mişcare 
<<tavalugul>> cu ajutorul democratilor şi socialistilor, cari s'au instalat in 
palatele imperiale din Petrograd. 

Poporul dornic de pace a gonit pe Miliucov, cum gonise înainte pe 
oamenii Ţarului, şi a chemat pe Kerenski, care vorbea atât de frumos 
împotriva imperialismului şi pentru <<pace fără anexiuni şi 
contributiuni>>... 

O nouă ofensivă in Galiţia trebuia să vină in ajutorul nenumăratelor 
ofensive la Isonzo. 

Ofensiva din Galiţia a dat greş, cele dela Isonzo nu dădeau rezultate 
apreciabile. 

Dar câtă vreme Rusia rămânea în lagărul Inţelegerii, şi câtă vreme 
Italia ameninţa Triestul, popoarele Intelegerii puteau fi încă întreținute in 
nădejdea unei întorsături mai prielnice a lucrurilor, - până ce vor veni 
ajutoarele din America, din Japonia, din China... 

Pentru a menţine armatele ruse pe front nimic n'a fost cruțat: 
ameninţări, fagaduinti, combinatiuni financiare şi economice, campanii de 
presă şi intrigi de tot felul. 

In acelaşi timp, pentru ca armata dela Isonzo să nu fie distrasă dela 
scopurile ei, în Italia detaşamentele engleze ajutau represiunea răscoalelor 
populare la Turin... 

Dar în aceeaşi zi telegraful ne-a adus vestea atât despre revoluția 
maximalistă din Petrograd cât şi despre trecerea peste Tagliamento a 
armatelor austro-germane... 

Nu ştim dacă şi câtă vreme guvernul maximalist se va putea menţine, 
si cine îi va urma la Petrograd. 

De asemeni nu putem şti, unde se va opri retragerea armatei italiene, 
precum şi în ce stare va fi atunci această armată. 

Dar rămân faptele, ale căror urmări vor avea o înrâurire dăinuitoare. 

Ori-cine se va instala mâne în palatele guvernului din Petrograd, el nu 
va mai putea trece cu uşurinţă peste dorinţa de pace a unui popor, care 
numai pentru a avea pace s'a aruncat în braţele maximalistilor, cu toate ca 
acum câteva săptămâni aceştia nu găseau nici un răsunet în tara. 

Chiar Kerenski de mâne nu va semăna cu Kerenski de eri. 

De asemeni poate că ajutoarele Inţelegerii vor mai scapa Italia de 
ultima umilință, dar ea nu va mai putea pretinde la rolul mondial ce-l 
râvnea, când armatele ei au coborit în triumf în valea Isonzului. 

Si mai cu seamă, nici Italia nu va mai putea crede în Rusia, nici Rusia 
in Italia, nici ambele in Intelegere, precum nici Intelegerea in ele 
amândouă, - şi nici in sine însăşi... 

Revoluţia din Petrograd şi înfrângerea dela Isonzo au pus hotarul unei 
noui faze în istoria răsboiului mondial. 

Este greu încă să prevedem toate consecințele acestor înfrângeri: 
evenimentele cari s'au desfăşurat în zilele acestea pe malurile Nevei şi în 

valea Isonzului nu vor putea fi judecate în toată enorma lor semnificare 
istorică, decât cu mult mai târziu. 

Dar, desigur, ceasul păcii tot s'a mai apropiat. 

15 Noembrie. 


VII 
PETROGRAD-IASI 


Vor birui Kerenski si Kornilov? 

Vor birui Lenin şi Trotzki? 

Cine poate sti! Cand vor apare aceste randuri, telegraful desigur ne va 
aduce alte vesti in aceasta privinta, decat cele ce ne sunt cunoscute in 
momentul cand le scriam. 

In cazul dintâiu valul revolutiunii va porni îndărăt, şi mai curând sau 
mai târziu vom asista din nou la lupta dintre Kerenski şi Kornilov, de data 
asta însă cu mai multe şanse pentru acest din urmă, care ar avea o 
superioritate morală necontestabila, ca salvator al prigonitorului său. 

Dacă vor birui maximaliştii, alte lupte între tovarăşii de astăzi vor 
hotărî o noua ascensiune a undei revoluţionare, sau scăderea ei. 

Dar îndărătul tuturor acestor frământări sângeroase un fapt se afirmă, 
ca o forţă elementară, de care va trebui să țină seamă ori-cine ar fi ridicat in 
Rusia o clipă măcar pe creasta înspumată a valului. 

Faptul acesta este nepotolita sete de pace a poporului rus, cuprins de 
oboseala mortală. 

Astăzi e limpede că popoarele Rusiei, pentru a avea pace, sunt în 
stare să cheme îndărăt pe Țarul Nicolae, sau pe vr-un alt Romanov, numai 
să se sfârşească odată acest supliciu. 

Si cu toate apelurile desperate ale corifeilor Intelegerii, Rusia nu va 
mai lupta, nu mai poate lupta. 

Care este atunci situația României? 

D. Take Ionescu, <<vice-preşedintele>> consiliului de miniştri, a 
declarat la Odessa, după cum ne-a făcut cunoscut <<Gazette de 
Lausanne>>, că <<România atârnă exclusiv de Rusia>> şi <<nu se poate 
lipsi de ajutorul soldaților rusi>>... 

Dar în situația creată de revoluția maximalista şi de răsboiul civil care 
1-a urmat, ce mai are de câştigat România? 

Ce crede să facă guvernul din laşi? Se asociază el la manifestatia 
pacifică a guvernului aliat din Petrograd, în ipostasa maximalista? 

Si dacă nu se asociază, ce putem face fără Rusia, de care <<exclusiv 
atârnă>>, şi fără ajutorul soldaţilor ruşi, de care <<nu se poate lipsi>>? 

Se pot prevedea, în adevăr, mai multe ipoteze. 

În caz de biruință definitivă a maximalistilor, ne putem aştepta la 
încheierea cel puţin a unui armistițiu. 

Il va cere sau îl va accepta şi guvernul român? 

Atunci cum se va infatisa România în ce priveşte revendicările, cari 
au motivat răsboiul nostru? 

Conditiunile guvernului maximalist ne sunt cunoscute din instructia 
elaborată de Sovietul din Petrograd, acum cateva zile pentru delegatul său 
la Conferința din Paris. Guvernul actual este doar emanatia aceluiaşi 
Soviet, care a redactat şi instructia ! 

Dacă propunerea de pace ce ne-a fost telegrafiată, nu precizează 
nimic relativ la România, instructia amintită e însă foarte lamurita în 
privința revendicărilor noastre: 1 se asigură României numai restabilirea în 
granițele dinainte de răsboiu, şi încă cu condiția autonomiei pentru 
Dobrogea şi a acordării drepturilor politice evreilor... 

Işi însuşeşte acest program al aliaților maximalişti guvernul din Iasi? 

Pentru realizarea acestor condiţii am pornit răsboiul? Căci pentru a ne 
păstra granițele, evident, n-am avut nevoe de răsboiu. De altfel dacă 
autonomia Dobrogei şi drepturile politice ale evreilor sunt aşa de scumpe 
guvernului din laşi, deasemeni n-a fost nevoe de nemăsurate jertfe ale 
poporului român, nici de ajutorul maximaliştilor, pentru realizarea lor... 
Sau guvernul român nu va accepta armistițiul, şi deci va rămâne in fata 
inamicului fără ajutorul soldaţilor ruşi, de care totuşi nu se poate lipsi, cum 
afirmă <<vice-presedintele consiliului>> din laşi? 

Ce perspective ne aşteaptă atunci? 

D. Take Ionescu s'a mărginit la o formulă foarte expresivă: <<atunci 
totul ar fi pierdut>>, a spus d-sa la Odesa... 

Dar în ce forme se va concretiza această formulă pentru nenorocitul 
Stat, care are cinstea să fie condus de acest bărbat elocvent? Ceeace mai 
rămâne din poporul românesc are dreptul să ştie, ce anume are de gând să 
facă în acest caz guvernul român? 


333 


In alta ipoteza, guvernul maximalist nu va avea vr’o biruinta decisiva, 
rasboiul civil se va prelungi, sau chiar maximalisti din Petrograd vor fi 
biruiti. 

Dar tulburările provocate de răscoala maximalista, ca şi faptul 
fundamental, că poporul rus nu mai voeşte şi nu mai poate să lupte, - nu 
mai puţin vor crea cel puţin o pasivitate durabila pe tot frontul rusesc, un 
armistițiu de fapt. 

In acest caz situația României ar fi mai nenorocită: ea tot nu ar avea 
ajutorul soldaților ruşi „de care nu se poate lipsi”, dar guvernul din laşi n’ar 
avea nici putinţa de a încheia măcar un armistițiu, pentru a pune capăt 
acestui infern... 

Atunci, ce ne rămâne de făcut? 

Nici o declamatie nu mai poate eluda această întrebare, în urma 
ultimelor evenimente din Rusia, ca şi a celor din Italia. 

Noi am voit anume cuceriri. Numai în vederea lor am intrat în lagărul 
Intelegerii. 

Dar cuceririle nu pot rezulta, decât din ocuparea victorioasă a 
teritoriilor revendicate. 

Ori-cum s'ar întoarce lucrurile pe alte fronturi, - aici d. Take Ionescu 
are perfectă dreptate ! — soarta armatelor noastre atârnă numai de atitudinea 
Rusiei. 

Dar dacă mulţi, cu toate „retragerile strategice” ale Rusiei de până 
acum, se îndărătniceau de a mai crede în întoarcerea „tăvălugului”, - astăzi 
cine mai poate crede în această minune? 

Si dacă teritoriile revendicate de România nu mai pot fi ocupate si 
cucerite, fiindcă ruşii nu mai vor, nici nu mai pot să se bată, iar <<România 
nu se poate lipsi de ajutorul soldaţilor ruşi>>, - concluzia este limpede... 

Limpede? 

Un singur lucru este limpede: guvernul din Iasi nu mai e în stare de a 
găsi vre-un mijloc, să fie salvat, cel puţin, ce se mai poate salva. 

Si mai limpede, că guvernul din Iasi nu va putea trage nici măcar 
această concluzie din situația creată de el... 

O va trage altcineva pentru el? Se va găsi o forță, care să rupă lanţul 
de ocnas, care leagă guvernul din Iasi de aliatul din Petrograd?... 


O grozavă întrebare... 
16 Noembrie 1917. 

VII 
PROPUNEREA DE PACE 


Cum era de prevăzut, propunerea de pace a guvernului maximalist nu 
dă tocmai dovadă de simţ al realităţii. 

<<Guvernul muncitorilor şi ţăranilor, creat prin revoluția din 6 şi 7 
Noembrie, bazat pe Soviet, propune guvernelor tuturor ţărilor beligerante 
ca să înceapă imediat negocieri asupra unei păci democratice şi drepte>>... 

Aşa sună începutul textului transmis transmis de <<Agentia 
telegrafică>> din Petrograd. 

Prin urnmare, guvernul maximalist se adresează, în dorinţa lui de 
pace, guvernelor actuale din Statele beligerante. 

Propunerea sa poate fi rezumată în patru puncte: 

Pace fără anexiuni şi fără contributiuni de rasboiu; 

Prin cuvintele <<fără anexiuni>> se înţelege dreptul fiecărei 
naționalități, indiferent de legătura de Stat in care s'a aflat înainte de 
răsboiu, de a-şi determina pentru viitor legătura şi forma de Stat; 

Toţi beligerantii trebue să declare imediat un armistițiu pentru trei 
luni, spre a începe tratativele de pace; 

In sfârşit, la congresul de pace trebue sa fie reprezentate nu numai 
Statele beligerante, ci şi toate nationalitatile, cari au fost cuprinse în 
vârtejul răsboiului, sau cari numai <<sufera din pricina rasboiului>>. Mai 
mult. Se cere chiar convocarea unei conferințe, <<la care ia parte, 
reprezentanți ai tuturor naționalităților din lume pentru acceptarea 
definitivă a conditiunilor de pace>>... 

Pentru ca să ne dăm seamă ce ar rezulta din acceptarea acestei 
propuneri de pace, e destul să semnalam, că Anglia ar fi trebuit să renunțe 
nu numai la Irlanda, dar şi la India şi la Egipt. Nici duşmanii, în cazul celei 
mai grozave înfrângeri, nu i-ar putea cere atâta. $i această cerere 1 se 
adresează de către aliati! 

Incurcătura inexplicabila în care se pune guvernul d-lor Lenin şi 
Trotzki, prin această cerere, trece peste tot ce se poate închipui. 

Desigur atât Anglia, cât şi Franţa, aliatii principali ai Rusiei, vor 
refuza propunerea. Franţa nu vrea să accepte măcar plebiscit pentru Alsacia 
si Lorena! 

Ce face Rusia, guvernată de d-nii Lenin şi Trotzk1? 

Ei au declarat, că nu vor încheia pace separată. 

Si deci, în urma acestei propuneri atât de largi, refuzată de aliaţi, 
Rusia va fi silită să-i ajute pe aceştia cu armele ei, să mai facă şi alte 
cuceriri! 

Atunci, pentru ce să accepte ei propunerea de pace dacă, continuând 
răsboiul, vor avea sprijinul Rusiei şi, în orice caz, daca va trebui chiar să 
accepte pacea dictată de duşmani, aceasta le-ar fi tot mai avantagioasa 
decât programul maximalist? 

Curat, să te ferească Dumnezeu de aşa... aliaţi! 

Pentru ca propunerea maximalistă să poate fi primită, ar trebui ca 
aceiaşi revoluţie, ca în Rusia, să fi fost săvârşită în toată lumea. 

Dar nu suntem în această situaţie şi nu prea sunt semne că am putea 
să ajungem acolo într-un viitor mai mult sau mai puţin apropiat. 

De astfel înşişi maximalistii s-au adresat, cum am văzut, 
<<guvernelor tuturor țărilor beligerante>>. Aceste guverne sunt foarte 
<<burgheze>> şi neaccesibile accentelor ce răsună de pe tribuna Sovietului 
din Petrograd. 

Atunci, pentru ce noul guvern revoluţionar şi-a mai dat truda de a şi 
redacta adresa către beligeranti? 

Numai pentru un gest frumos? 

Pentru omenirea care se stinge în acest măcel e o prea slabă 
consolatie. 

Din fericire găsim in aceasta adresă şi o altă nota: 

<<Tot odată guvernul crede că conditiunile menţionate nu sunt 
socotite ca definitive. El e de acord să cerceteze orice alte condițiuni de 
pace, şi insistă numai ca aceste condițiuni să fie propuse în mod clar şi cat 
mai repede fata de celelalte tari beligerante>>. 

Perfect! 

Dar atunci, poate era mai bine s’o fi lăsat mai domol dela început... 

Rusia nu mai poate duce răsboiul, şi guvernul ei, oricare ar fi el, este 
dator să-i asigure pacea cat mai onorabilă, în conditiunile concrete, cari 
sunt cu putinţă în faza istorică actuală. 

lar grija revolutiunii, la aliați şi la adversari, sa o lase maximaliştii 
popoarelor respective. Să emancipeze ei poporul rus; Rusia nu poate încă 
pretinde dreptul de a conduce lumea civilizată întreagă. 

Dar si in forma ei mai modesta, propunerea de pace, nu poate avea 
efect de cat daca aliaţii Rusiei vor şti, că refuzul ei ar avea de urmare 
eventual şi pacea separată. 

O declartie categorică însă în privinţă ne lipseşte inca. 

Se va face ea la Petrograd ? 

Vom afla zilele acestea, dacă, cum ar rezulta din ştirile din momentul 


de fata, e adevărat că maximaliştii ar fi biruit definitiv. 
17 Noiembrie 


IX : 
RUSIA PACIFISTA 


Dupä ultimele telegrame din Rusia, acolo se agitä ideea unui guvern 
de coalitie intre partidele socialiste, pe baza formulei de pace a Sovietului 
din Petrograd. 

De se va forma acest guvern de coalitie socialista, evident nu se poate 
inca sti. Dar cresterea sentimentelor pacifiste in toate straturile poporului 
rus se prezinta ca un factor decisiv, oricare guvern ar iesi din acest haos . 

Faptele sunt mai puternice de cat orice declamtie si decat ori ce 
constructiuni teoretice. 

Si faptul, că Rusia nu mai e în stare să ducă răsboiul, încep să-l 
înţeleagă chiar acei cari până eri intrupau aspiratiunile răsboinice ale 
cercurilor celor mai şoviniste din societatea rusă. 

E caracteristică in această privință cuvântarea, pe care a tinut-o în 
Parlamentul provizor , în şedinţa din 23 Oct. a. c. generalul Alexeiev, 
fostul generalism al armatelor ruse : 

<<Massele soldatesti, - a spus generalul, - constitue cea mai mare 
primejdie, fiindcă ele au prins gustul de a nu face nimic şi de a nu mai 
asculta de nimeni. Ele sunt cuprinse de ideea unei păci grabnice, care va 
veni dela sine. Un inspector de armată, care de curând a controlat instructia 
unor trupe de pe front, a declarat că nu e nici o companie care să ştie ce se 
cere de la soldaţi într-o bătălie. Mai multe companii şi batalioane , primind 
ordinul să se prezinte pentru inspecție, au refuzat să iasă în câmp şi să arate 
ce ştiu... Massa soldateasca a pierdut ori-ce noţiune de onoare, de datorie 
si de cea mai elementară dreptate omenească... Mai bine de zece mii de 
ofițeri au fost goniti din armata>>... (Rusk. Slovo, 24 Oct. 1917). 

Ministrul de răsboiu, generalul Verkovski, in aceiaşi şedinţă, a mai 
intarit aceasta expunere prin ilustratii elocvente din ceeace in garnizoanele 
din dărătul frontului. Ministrul a arătat că numai în ultimele nouă zile 
soldații au săvârşit 16 <<pogromuri>>, „răscoale de beție” (termenul 
tehnic, pentru devastarea depozitelor de spirt, cu orgiile subsequente) şi 24 
de razvratiri ; de 16 ori autorităţile au recurs la forța armată. 

Suggestivă statistică... 

Ministrul nu crede însă cu putință de a restabili disciplina prin măsuri 
respective : 

„Nu ar fi decât o singură putere exterioară, - a exclamat el, - care ar 
putea sili şi supune armata noastră - baionetele nemţeşti”... 

El, şeful organizațiunui militare a Republicei, afirmă că măsuri 
disciplinare, impuse prin forţă, trebuesc considerate ca fiind cu desăvârşire 
excluse. Nu se poate nădăjdui decât în disciplina benevolă. Chiar în ce 
priveşte asasinarea ofițerilor, ministrul găseşte, că asasinii „vor trebui să 
găsească condamnarea meritată în presiunea opiniei publice a camarazilor 
lor”)... 

Nu e de mirare, că ofițerii caută să se organizeze şi ei în vederea 
apărării împotriva propriilor lor soldaţi ! 

La Moscova a avut loc sub preşedinţia prințului Drutki adunarea 
generală a delegaților ofiterimii de pe front. In rezoluţia votată, ofiterimea 
se plânge de silnicule, pe cari soldatesca anarhică le săvârşeşte asupra 
ofițerilor, iar din presă ar rezulta că... ofițerii sunt în afară de lege 1... Pe 
lângă aceasta ofiţerii suferă din cauza unui spionaj politic organizat 
împotriva lor, şi la care participă chiar unii ofiţerii. Autoritatea disciplinară, 
care prin „declarația drepturilor soldaților” a fost desființată şi, în 
consecinţă, fata de soldaţi nu mai este aplicată, comandanții superiori o 
exercită însă numai împotriva ofițerilor. 

„In ultimul timp - sună mai departe rezoluția ofiţerilor, - se constată 
apucături demagogice la unii comandanţi superiori, cari caută să'şi asigure 
popularitatea printre soldați şi organizațiile acestora şi cari, prin aceasta, 
coboară prestigiul lor şi autoritatea ofiţerilor”... 

Mai multi ofiţeri au propus adunării să nu se mărginească numai la 
această rezoluție, dar „să treacă de la vorbe la fapte” - şi anume : să se 
creeze detaşamente pentru ajutorul activ al ofițerilor amenințați de linşare 
si şilnicii... („Utro Rossi”, 20 Oct. 1917).. 

Cu această armată s’ar putea tine piept Germaniei ? 

Intelegerea aşteaptă mântuire de la biruinţa lui Kerenski împotriva 
maximaliştilor. 

Dar în ultimul timp până şi în ziarul Kerenski, „Dien”, auzim note 
foarte semnificative. 

Aşa, în numărul din 22 Octombrie a. c., cetim în acest jurnal : 

„Cine astăzi cere de la armata noastră ofensive victorioase, sau măcar 
pregătirea pentru asemenea ofensive, suferă desigur de idei fixe. E destul 
să părăsim inaltimile suprapământeşti ale gândirii, să aplicăm urechia la 
pământ, şi îndată vom auzi sute şi mii de paşi, cari fug de la front, vom 
auzi proteste şi plângerile soldaților, cari nu au o haină, o ciubotă, ale 
soldaților cari au părăsit ori-ce gând de răsboiu, şi nu aşteaptă cu dor decât 
pacea”... 

In acelaş No., <<Dien>> salută instructia elaborată de Soviet pentru 
Skobelev, ca <<un pas hotărât spre politica internațională activa>>. 

lar peste două zile (în No. Din 23 Octombrie 1917) ziarul lui 
Kerenski lasă chiar să se înţeleagă că instructia cere prea mult de la 
Germania în chestia Alsaciei şi Lorenei — adică plebiscitul ! — fiindcă 
Germania niciodată nu ar putea renunța la aceste provincii, sau a primi 
compensatia în colonii de pe alte continente !... 

Suntem în drept să concludem : 

Ori-cine va ajunge mâine stăpân la Petrograd, - Lenin, Kerenski, 
Kornilov, - Rusia este coaptă pentru pace... 

Numai anarhia actuală, lipsa ori-cărui guvern, care ar fi în stare să se 
afirme ca atare, mai întârzie încă propunerea autorizată de pace şi 
încheerea unui armistițiu imediat. 


Cu acest fapt ar trebui să conteze şi România... 
21 Noiembrie 

X 
REGIMUL DIN IASI SI PACEA 


Evenimentele din Rusia ating de aproape interesele României. 
România, cum a spus d. Take Ionescu la Odessa, atârnă acum exclusiv de 
aliata ei de la Nord. Astfel, răsboiul civil pe care îl duc astăzi trupele d-lor 
Kerenski, Lenin, generalul Kaledin etc., hotărăşte şi de soarta noastră. 

Sunt dureroase ipotezele pe cari trebue să le cerceteze aci. Dar la ce 
ar servi politica de strut ?... Imi voiu face numai datoria, punând degetul pe 
rană... 

Putem prevedea două ipoteze. 

Se poate întâmpla şi este chiar probabil, că încă multă vreme nu se va 
putea afirma în Rusia nici un guvern, care să fie îndreptăţit de a vorbi în 
numele Statului întreg. Răsoiul civil, cu alte cuvinte, se poate prelungi încă 
multe luni, sau chiar ani, fără ca nici un partid să biruiască. 

Bine-inteles, orice participare activă, în cazul acesta, din partea 
armatelor ruse la răsboiul european ar fi cu neputinţă. Dar în acelaş timp 
n'ar fi cu putinţă nici încheierea păcii, lipsind un guvern recunoscut, care 
să fie în măsură să propună sau să accepte conditiunile de pace pentru 
Rusia întreagă. 

In situatiunea aceasta, câtă vreme Puterile Centrale n'ar crede de 
cuviință de a întreprinde vr’o acțiune pe frontul oriental, - care evident le- 
ar incomoda prea putin, - armistițiul de fapt, care de o bucată de timp pare 
să fi fost stabilit aci, s'ar putea prelungi până la infinit. 

In acest caz, n'ar fi, evident, cu putinţă nici o acţiune, nici pe frontul 
românesc : armata din Moldova, izolată prin imensitatea haosului rus de 
ceilalți aliaţi, lipsita de transporturi, de orice sprijin activ, ar fi condamnată 
să aştepte, paralizată, desfăşurarea evenimentelor. 

Câtă vreme ? 

Si cu ce scop? 

Ce justificare ar mai putea avea, din punctul de vedere al intereselor 
româneşti, prelungirea până la nesfârşit a acestei agonii ? 

Dar şi mai tragică ar fi situația Statului român, a poporului românesc 
întreg, - în altă ipoteză. 

Nu este exclus, ca din sfâşierile războiului civil, să se ridice in Rusia 
într'un viitor apropiat un guvern, care ar avea destulă putere să propună si 
să accepte conditiunile de pace. 

Si ori-care guvern s'ar stabili astăzi la Petrograd, - socialist, 
<<burghrz>>, sau chiar monarhist, - el va trebui să pună în primul rând 
capăt unui răsboiu, pe care tara nu-l mai vrea, nici nu-l mai poate duce. Si 
înainte de toate se va încerca, bine-inteles, încheierea unui armistițiu. 

In ce situație s’ar trezi atunci armata din Moldova ? 

Toate aprovizionările în arme şi munitiuni nu-i pot veni decât prin 
Rusia. Dar pe urma încheierii armistițiului, orice transit pentru materialul 
de răsboiu prin Rusia va trebui, evident, să înceteze. Dar şi fără aceasta, 
armata românească <<nu se poate lipsi de ajutorul soldaților rusi>>, cum a 
mărturisit şi d. Take Ionescu, după <<Gazette de Lausanne>>. Armata 
noastră nu poate rămânea singură în faţa forţelor Puterilor Centrale. 

Prin urmare, armistițiul încheiat de armatele ruse va trebui necesar să 
atragă şi propunerea de armistițiu din partea armatei din Moldova. 

Tot aşa, şi tratativele de pace începute de cătră guvernul din 
Petrograd, vor impune şi guvernului din Iasi, - ori-care ar fi intentiunile 
sale adevărate, - să ceară şi el pace. 

Pentru guvernul din laşi şi armata din Moldova ar fi, în ipoteza 
aceasta, închisă şi calea pribegiei, care a fost rezervată pentru celelalte 
victime ale Intelegerii, Belgia şi Serbia. Unde s’ar mai putea retrage 
guvernul şi armata din Moldova, dacă şi graniţele vecinului dela nord, în 
urma armistițiului, i-ar fi închise ?... 

Astfel guvernul, care a pornit răsboiul, cum spune, în momentul pe 
care 1 l'a impus Stuermer, va trebui să închee şi pacea, când îi va porunci 
Lenin, Kerenski sau Kaledin... 

Sub regimul din laşi, Statul independent român, care a început un 
răsboiu când nu a voit, e natural să aibă şi pacea când nu o vrea... 

Dar, în sfârşit. 

Cum însă se va infatisa regimul din Iasi la tratativele de pace ? 

Alături de Rusia, care va cere pace, fiindcă o groaznică anarhie 
dinlăuntru o sileşte să depună armele ; alituri de Rusia, care — ori-cine ar fi 
la cârmă — nu are nici un interes să păstreze la pragul Balcanilor o Românie 
viabilă şi puternică ; alături de Rusia, care ar fi chiar ispitită de a căpăta 
condițiuni mai prielnice pe seama... <<naivei Românii>>... 

<<Tradarea lui Stuermer>> ar fi fatal urmată de <<tradarea lui 
Trotzki sau Kaledin>>... 

Si ce ar putea face guvernul din Moldova pentru a dejuca 
<<tradarea>> ? 

Căci el nu e măcar în realitate alaturi de Rusia. Mai just ar fi sa 
spunem relativ la regimul din Iasi, ca e prizonier al Rusiei ! 

In adevăr, ce ar putea refuza guvernanţii din Iasi, în situaţia in care se 
afla, Rusiei ? Sau mai bine zis : Cum ar mai putea ei rezista la orice ar 
propune şi ar consimti pentru ei, Rusia ? 

Rusia a mai tratat doar odată pentru noi, ca aliata noastră... 

Cine ne-ar mai putea apăra acum împotriva acestui aliat ? 

Ceilalţi aliați, pe cari, chiar cerând pace, Rusia îi trădează şi pe ei ? 
Ce pot face aliații din apus, despărțiți de noi prin acest ocean răsvrătit in 
clocotul de anarhie ? 

Inamicul ?... 

Dar ce considerație mai poate avea regimul din Iaşi, în situația de 
fapt, la Puterile Centrale ? 

Să presupunem, că Puterile Centrale ar avea cea mai mare bună 
voinţă fata de România însăşi. 

Insă ce încredere le-ar mai putea inspira viitorul, dacă regimul din 
Iaşi ar dispune de soarta Statului ? Ce garanții ar trebui să-i ceară acestuia 
? 

Trebue să mai insist ?... 

Mi i groază să prevăd consecinţele... 

Un lucru însă e lămurit : regimul care s'a pus în astfel de situație fata 
de aliatul, care îi trădează, şi fata de inamicul, care nu-l poate cruța, nu are 
dreptul de a încheia armistițiul şi de a trata pacea în numele Statului şi 
poporului românesc. 

Regimul, care ne-a adus dezastrul răsboiului, nu mai are dreptul să 
ne aducă şi dezastrul păcii. 

Se mai poate gândi astăzi el al alt-ceva decât la salvarea personală din 
acest naufragiu? 

Si dacă nu... 

Se va găsi cine să spună în numele acestui neam oropsit cuvântul de 


mântuire ?... 
24 Noiembrie, 1917. 

XI 


ARMISTITIU?... 


Abia alaltaeri am scris ca ne putem astepta la cererea de armistitiu din 
partea Rusiei. Mult mai curand decat ma asteptam, aceasta presupunere a 
găsit o confirmare eclatantă. Eri o telegramă ne-a adus vestea, că guvernul 
rus ar fi autorizat pe comandanții armatei să încheie un armistițiu “în 
vederea păcii”. 

Ştirea încă are nevoe de confirmare oficială. Insă totul ne face să 
credem în temeinicia acestei informatiuni. 

Urmărind presa rusă din utimul timp, era uşor de prevăzut 
inevitabilitatea unui asemenea demers. Guvernul rus, ori-care ar fi el, nu 
mai avea altă ieşire, şi ori-ce întârziere expunerea tara şi armata la o 
catastrofă sigură. 

Abia vr’o zece zile înainte de revoluția maximalista, la 27 Octombrie 
a. c. în şedinţa reunită a Sovietului lucrătorilor şi soldaților şi a Consiliilor 
ţărăneşti din Petrograd, s'au infatisat reprezentanţii autorizaţi de la diferite 
fronturi ale armatei ruse, cerând incheerea imediată a păcii. Şi fiindca 
membrii guvernului în ultimul timp, începând cu ministrul Afacerilor 
străine, d. Terescenco, toată vremea asigurau că ti ei doresc pacea, dar 
“pacea onorabilă”, unul din aceşti reprezentanți a declarat că soldatii sunt 
dispuşi să accepte ori-ce pace, “chiar pacea rusinoasä, numai pace să 
fie...”. Altul s'a exprimat şi mai drastic, că soldaţii sunt gata să facă ori-ce 
concesiuni imaginabile şi ori-cui, Impăratului Wilhelm, “şi chiar dracului, 
numai să ajungă şa pace odată...” (<<Rieci>>, din 28 Octombrie 1917). 

Câteva zile mai târziu, primul congres al soldaților ucraineni de pe 
frontul de Apus a hotărît să ceară Radei Centrale din Kiev să someze şi, 
fără să aştepte răspunsul guvernului, Rada ea însăşi să facă deindata 
demersurile necesare pentru a ajunge la pace grabnică, pentru ca poporul 
ucrainean să nu mai sufere din cauza prelungirii răsboiului. (<<Dielo 
naroda>>, 2 Noiembrie 1917). 

Această atmosferă în armată ne explică pe deplin atât împrejurările, 
cari au provocat revoluția maximalistă, cât şi necesitatea pentru guvernul 
din Petrograd de a tinea seama de această sete de pace a armatei. 

Dar ceeace caracterizeaza demersul guvernului, dupa cum spune 
telegrama citata, e ca el nu s’a adresat direct guvernelor Puterile Centrale, 
ci a ordonat comandanților armatei de a cere armistițiu de la comandanții 
armatelor inamice. 

Conform cu normele dreptului de războiu, armistițiu pot încheia 
comandanții de armată, fără să fi intervenit ratificatia superioară a Statului. 
In timpul armistițiului încetează toate operațiunile militare, însă starea de 
răsboiu continuă. 

Cum s'ar explica dar acest demers? Telegrama ne spune, că guvernul 
a dat acest ordin “în vederea încheerii păcii”. Pentru ce dar nu s'a adresat 
direct guvernelor Statelor inamice ? 

Evident, pentru că pe de o parte, nevoia de armistițiu e urgentă, 
întrucât armata nu mai este în stare de a întreprinde nici o operaţiune 
militară, iar pe de altă parte, guvernul din Petrograd nu se simte destul de 
stăpân pe situație, pentru ca să poată cu autoritate începe direct tratativele 
de pace. 

O serie de telegrame foarte suggestive întăreşte acestă presupunere : 
ni se face cunoscut în ele, că guvernul din Petrograd “nu se mai consideră 
ca beligerant”, cu toate că n'a facut încă nici un pas pentru ca juridiceste 
starea de răsboiu să înceteze. 

Prin urmare, este vorba de o nevoe urgentă care trece peste 
consideratiuni de formă, de o imposibilitate de fapt de a mai duce räsboiul. 

Atunci, cererea de armistițiu este, în fond, un apel la generozitatea 
inamicului, care implică angajamentul din partea celui ce cere armistițiu, 
de a face tot ce este necesar pentru a încheia şi o pace valabilă, adică, care 
să angajeze Statul rus. De aceea guvernul şi relevă, că armistițiul se va 
cere “în vederea păcii”. 

Dar că Rusia nu mai poate duce răsboiul, era clar de mult. Şi Puterile 
Centrale i-au şi acordat un armistițiu de fapt, ţinând seamă de situația 
interioară a ţării. E interesant din acest punct de vedere, că atunci când s'a 
crezut necesar de a întreprinde ultimele ofensive împotriva armatelor ruse, 
comunicatele oficiale au simțit nevoia să le explice ca o represalie, fata de 
faptul, că armata revoluţionară a rupt ea însăşi acest armistițiu, sub 
influenţa discursurilor lui Kerenski. 

Evident, că intr’o situație normală, fiind dată starea de răsboiu, atacul 
nu are nevoe de nici o justificare. 

Armistitiu de fapt poate înceta, ori-cand interesul acţiunii militare ar 
cere. Dar armistițiul convenit între cpmandantii de armate, ăi leagă, şi 
operațiile militare nu pot reîncepe, înainte de termenul fixat, decât în 
anume cazuri prevăzute în dreptul internațional. 

Pentru ce dar comandanții Puterilor Centrale să-şi ia un astfel de 
angajament ? Armata rusă, şi fără angajament din partea ei, n'ar putea doar 
să-şi regăsească spiritul ofensiv. Incheerea formală a armistițiului, vădit, ar 
fi în situația concretă, folositoare numai pentru armara rusă. 

Dar de la un popor atacat de o lume întreagă, de la un popor care 
luptă pentru existenţa lui, nu se poate cere o asemenea generozitate, - şi 
nici un guvern nue în drept să 1-0 impună, - dacă nu 1 se asigură în schimb 
ŞI lui un avantaj ponderabil. 

Faţă de atitudinea guvernelor centrale de până acum, putem fi siguri, 
că ele nu vor refuza un armistițiu, care ar fi în adevăr “în vederea păcii”. 
Alt-fel vor trage în cumpănă consideratiunile pur militare, în vederea 
planurilor pe cari nu le putem şti, şi se vor cere şi toate garanţiile necesare. 

Pentru noi, românii, cererea de armistițiu din partea guvernului rus, 
are mai cu seamă importanță pentru că învederează situația tragică a 
armatei din Moldova, ori-care ar fi soarta acestei cereri. 

Si nu e tragică numai situația armatei din Moldova. 

Se aproprie ceasul când întreg poporul românesc, trebue să-şi dea 
seama, dacă are dreptul să lase toate “Sovieturile” să hotărască de soarta 
generaţiilor noastre, viitoare ; dacă are dreptul, ca naţiune suverană, să 
abdice din nou în favoarea prepusilor Sovieturilor ruseşti de la Iaşi... 


Dar va trebui să mai revin asupra acestor grave întrebări. 
26 Noiembrie. 

XII 


DAR ROMANIA 2... 


Ceea ce se petrece acum in Rusia nu mai e revoluție, nici răsboiu 
civil. E o complecta destramare a vietii de Stat, - acea lupta <<a tuturor 
împotriva tuturora>>, pe care şi-o imagina cugetatorul englez Hobbes 
înainte de viata de Stat, în <<starea naturala>>, când ar fi fost homo 
homini lupus. 

La ordinul guvernului de a încheia un armistițiu, generalisimul 
Duhonin a răspuns prin răsvrătire, refuzând totodată să transmită 
comandamentul noului generalisim, numit de Soviet. 

Faţă de starea de lucruri pe front, e de prevăzut o încăerare între cei 
doi generalisimi, cari, probabil, dispun fiecare de o parte din trupe. 

In acelaş timp, guvernul din Petrograd decretează măsuri drastice 
pentru exproprierea pământurilor şi a capitalurilor, rechizitioneazä case 
particulare pentru locuințele saracimii, trece fabricile în mâinile 
lucrătorilor, etc., etc. 

In regiunea Donului troneată generalul Kaledin cu cazacii sai. 
Ucraina îşi proclamă independenţa, şi-şi recrutează o armată proprie. 

Lupte se dau în fiecare oraş, în fiecare sat, în fiecare colt de stradă. 

Și peste tot îşi întinde mâna osoasă foametea neîndurătoare. 

Ceeace ne interesează înainte de toate pe noi, românii, este 
resfrângerea pe care acest infern o va avea asupra răsboiului. 

Se va încheia armistițiu sau nu ? 

Va reuşi generalisimul numit de “Sovietul comisarilor” din Petrograd, 
- cum se numeşte astăzi consiliul de miniştri maximalisti, - să se impună 
trupelor şi să execute ordinul relativ la armistițiu ? 

Aceste întrebări ajung aproape indiferente. 

Incheierea unui armistițiu, şi mai cu seamă respectarea lui, presupune 
o armată disciplinată, în care ordinele date de comandament s’ar executa cu 
sfinţenie de trupe. 

Dar în situația descrisă, chiar dacă generalisimul va încheia 
armistițiul, nu e nici o garantie că trupele îi vor respecta conditiunile. 

Precum, chiar de nu s’ar incheia nici un armistitiu, nu mai e forta care sa 
poata retine aceste masse de soldati, ca o adevarata armata, pe front. 

Lipsiti de muniții, de hrană şi de haine de iarnă, soldații ruşi nu mai 
pot sta în tranşee, dar nici nu pot pleca, - păstrându-şi cel puţin închegarea 
$1 organizația de armată, - din cauza imposibilității ori-cărui transport 
regulat pentru astfel de masse. 

Numai imaginația unui Dante şi-ar putea închipui toate consecințele 
acestei situaţii. 

Horde de oameni înarmaţi, fără nici un chip şi asemănare, rupti, 
desculți, flămânzi, exasperati, năvălind peste clocotul acela de revoluție 
socială şi politică, ce a prefăcut toată întinderea Rusiei într'un singur 
vulcan în eruptiune. 

Ce face şi ce poate face armata din Moldova în mijlocul acestui Sabat 
2 

La cine mai poate apela guvernul din Iasi ? 

La Lenin, la Kaledin, la Rada ucraineana din Kiev ? La generalisimul 
Duhonin, răzvrătit împotriva “Sovietului Comisarilor”, sau la generalisimul 
Krilenko, numit de acest Soviet ? 

Cu cine este aliat, cu cine este duşman ? 

Căci guvernul din laşi nu se poate eschiva dela un răspuns la aceste 
întrebări ; el are doar nevoe să-şi menţină relatiunile zilnie cu armata... 
aliată, şi deci trebue să recunoască pe cineva din competitori ca 
reprezentând autoritatea legitimă, şi prin aceasta chiar să se declare duşman 
al celorlalți... 

Si ori-ce hotärîre ar lua în această privinţă guvernul roman, ea nu 
poate fi decât fatală pentru armata noastră şi pentru ţară, - fiindcă ar putea 
numai să ne implice în luptele revolutiunii ruse, în care nu avem ce căuta. 

Pentru aceasta am intrat în răsboiu, ca fiii noştri să-şi verse sângele 
pentru Kerenski, pentru Kaledin sau pentru Lenin ?... 

Si în acelaş timp, guvernul român nu mai e în stare să se hotărască 
pentru singura soluţie ce ne-o dictează această grozavă situaţie : ruperea 
imediată a ori-cărui contact cu armata rusească. 

Dar cum ar putea, chiar dacă ar voi, regimul din laşi să rupă acest 
contract ? 

El a ars toate podurile in urma sa, a intretesut armata noastra cu 
trupele rusesti ; a creat un comandament comun ; a transportat in Rusia 
tezaurul tarii, arhivele, bancile, serviciile publice intregi... 

Si ar putea acest regim, chiar dacaă ar voi, să găsească vr'un sprijin la 
Puterile Centrale, în fata cărora este părăsit de... — ce ironie ! — de aliați ?... 

“Chiar dacă ar vol...” 

Mai poate oare el voi ceva în această agonie ?... 

Dar din ori-ce situaţie trebue găsită o ieşire. Dacă nu o poate găsi 
guvernul din Iasi, e dator să o caute altcineva. 

Si noi aceştia, de dincoace de zid, ne facem oare datoria fata de copiii 
noştri, dacă privim în tăcere şi cu resemnare la acest spectacol dantesc ?... 


Nu suntem şi noi România ?... 
27 Noiembrie. 


XIII 
IN FATA CUGETULUI 


Se apropie ceasul, cand întreg poporul românesc trebue să-şi 
dea seamă de perspectivele, cari se deschid înaintea noastră, şi de grelele 
răspunderi pe cari noi ni le asumăm, fata de toate generațiile viitoare ale 
acestui neam, ale cărui destine atârnă de puterea de voinţă, de spiritul de 
jertfă şi de abnegatie, de simţul de datorie al generaţiei, care în clipele 
aceste de cumpănă reprezintă gândirea şi energia națiunii. 

Puţine săptămâni, poate chiar numai zile, dacă nu şi ore ne despart de 
acel moment, când prin încheierea armistițiului din Rusia şi Puterile 
Centrale, va trebui să fie fatal hotarita şi acţiunea Statului român. 

Această hotărîre nu va putea fi întârziată, chiar dacă nici un armistițiu 
formal nu va fi încheiat. 

Armata rusă încetând de fapt lupta, iar Sovietul din Petrograd făcând 
cunoscut lumei în ce condițiuni înţelege să închee pacea, nu se mai poate, 
nu mai avem dreptul de a prelungi agonia in care ne sbuciumim de atâta 
vreme, fără nici un rost pentru viitorul neamului românesc. 

Sfatul revoluționar, din care a isvorit guvernul de fata al republicei 
ruse, ne asigură restabilirea în graniţele de mai înainte, cu anumite rezerve 
si în anumite condițiuni. 

Dar poate poporul românesc recunoasste Sovietului maximalist 
dreptul să trateze el pentru România, dreptul să stabilească conditiunile de 
viaţă pentru naşiunea românească ? 

E întrebarea pe care o pu constiintii fiecărui cetăţean roman. Sa-si 
scurteze fiecare cugetul, şi să-şi dea răspunsul sie-si singur... 

Nici un sofism nu poate eluda examenul de conştiinţă şi nu poate 
uşura răspunderea, pe care fie-care din noi şi-o va lua faţă de copiii noştri, 
fata de tot şirul de generatiuni, cari ne vor urma, şi cari vor fi condamnate 
să ducă viata moartă, mai rea decât moartea vie, daca din laşitate sau din 
fatarnicie, nu ne vom face toată datoria, pe care ceasul ne-o pune pe umeri. 

Noi înşine astăzi suntem chemaţi să făurim lanţul ce va încătuşa tara 
si neamul, sau să punem temelia casei în care el va trai, poate, încă veacuri 
de acum înainte. 

A ! Inteleg, că nu e uşor nici să găsim chipul de a afirma tot gândul, 
nici de a ne inchega acțiunea. 

Tara este împărțită între armatele străine, viata publică normală nu e 
cu putință ; mijlocul de a veni în contact între trunchiurile räslete e peste 
măsură de greu de găsit, şi mai greu e de a stabili unire între cugete şi de a 
ne organiza sfortarile. 

Dar pentru moment indrasnesc sa cer concetatnilor nu o actiune, ci 
înainte de toate, să-şi scurteze cugetul şi să nu-şi lase adormită constiinta 
lor. 

Ceea-ce face să trăiască popoarele e mai cu seamă tăria sufletească, 
care se poate afirma în ciuda tuturor împrejurărilor exterioare. 

Ne-a fost dat astăzi să vedem puterea poporului german, - dar în ce 
prăpastie părea el aruncat după lena ? 

Ceea-ce l’a susținut l’a înviorat şi l’a înălțat peste atâtea neamuri, e 
exclusiv tăria sufletească de care a dat dovadă în zilele cele de încercare. 

Si tăna sufletească se manifestă nu numai fata de nenorocirile 
exterioare, dar mai cu seamă fata de noi înşine, fata de prejudecățile 
noastre, fata de vanitatile şi slăbiciunile noastre, fata de toate acele formule 
si lozinci cu care ne.am obişnuit să învălim realitatea, în groaza noastră de 
a privi în fata adevărului. 

Si numai adevărul ne poate mântui, adevărul cel mai crud, adevărul 
care arde de durere, dar şi purifică. 

Nu forma, nu minciunile convenționale în cari, în viata de toate 
zilele, lenea şi tasitatea ne pot îmbrăca gândurile, ci fondul real de simtire 
si de energie vie ne poate duce spre cărarea de izbăvire. 

Asa dar, repet intrebarea, la care fireste din noi e dator sa-si dea 
raspuns constiintei sale : 

Poate poporul românesc recunoaşte <<Sovietului comisarilor națiunii 
ruse>> dreptul să trateze pentru România, dreptul să stabilească 
conditiunile de viata pentru națiunea română ? 

Prima încercare de a ne sofistica conştiinţa ar fi să invocăm guvernul 
din laşi, care ar avea misiunea să vegheze asupra drepturilor naţiunii. 

Dar în conştiinţă puteţi spune, că acest guvern îşi mai poate îndeplini 
misiunea ? 

N’aveam dreptul să eludăm întrebarea pusă conştiinţei noastre înseși, 
prin evocarea unei ficțiuni constituționale. 

Numai realitatea lucrurilor, în toată goliciunea ei, poate fi luată aici 
în consideraţie. 

Realitatea, mai întâui, din punctul de vedere al situaţiei subiective a 
unui guvern care iti are conştiinţa încărcată de acest räsboiu. 

Guvernul, care a întreprins un răsboiu nenorocit, în conditiunile în 
care a fost pornit şi dus răsboiul României, mai are el libertatea necesară de 
cuget şi de voință pentru a sta la straja intereselor nationale în ceasul acesta 
grozav ? 

Oameni sunt şi ei. $1 oamenii, a căror judecată poate fi apăsată de o 
asemenea răspundere grea, nu pot avea chemarea, care le cere tot gândul 
neîntunecat şi toată energia neimpiedicata de consideratiuni personale. 

Realitatea apoi, şi din punctul de vedere obiectiv, al situației de fapt, 
în care se află guvernul din Iasi. 

Un guvern, care stă în faţa inamicului, împotriva căruia nu mai poate 
duce lupta, şi sub puterea aliatului, care ăl trădează, şi care are tot interesul 
de a ne sacrifica, - acest guvern nu e în măsură să hotărască pentru noi 
viitorul copiilor noştri. 

Aceasta, dar, e prima datorie de conştiinţă : de a nu ne refugia cugetul 
îm dosul ficţiunii constituționale, pentru a ne închina, în realitate, in fata 
armatelor maximaliste. 

Numai după aceasta, vom putea păşi mai departe pe drumul spinos al 


adevărului. 
28 Noiembrie. 

XIV 
IRONIILE ISTORIEI 


Un comunicat al guvernului elveţian a adus eri la cunostita generală 
un fapt de o covârşitoare însemnătate : 

“Comisarul pentru Afaceri străine” al guvernului din Petrograd, d. 
Trotzki, a transmis reprezentanților celor şease State neutrale pe lângă 
guvernul rus o notă, în care el face cunoscut propunerile făcute de Rusia 
ambasadorilor Intelegerii relativ la armistițiu şi pace. In nota către 
reprezentanţii Statelor Centrale, d. Trotzki cere ca aceste propuneri să fie 
oficial transmise guvernelor Puterilor Centrale. 

In Camera Comunelor din Londra ministrul de Afaceri străine, 
Balfour, a confirmat că guvernelor Intelegerii le-au fost communicate 
propunerile de pace “ale guvernului rus sau ale persoanelor cari îşi dau 
titlul de guvern rus”... 

In sfârşit, Cancelarul Imperiului german a declarat că, prin telegrafia 
fără fir, a fost sesizat şi direct guvernul german de propunerile ruseşti. 
Cancelarul şi-a exprimat şi nădejdea, că se va putea ajunge la pace. 

In acelaş timp agenţia engleză Reuter publică o telegramă din 
Petrograd, după care noul generalisim al armatei ruse, Krilenko, a plecat la 
front, după ce a adresat armatei şi flotei un manifest despre pace. 

Aceste sunt fapte autentice şi pozitive : Rusia, prin guvernul ei de azi, 
face propunerea oficială de pace, şi se arată hotărâtă de a o realiza. 

Comunicatul elveţian mai spune, că Consiliul federal din Berna a 
avut o şedinţă în care a luat conştiinţă despre nota comisarului de Afaceri 
străine al Rusiei şi a hotărît de a cere legatiunii elveţiene din Petrograd 
informatiuni mai detaliate, ca şi comunicarea propunerilor făcute 
ambasadorilor Intelegerii din Petrograd. Primind răspunsul, Consiliul 
federal se va pronunţa asupra urmărilor ce trebuesc date demersului 
guvernului rus. 

Evident, guvernul elveţian, dorind să observe îndatoririle de cea mai 
strictă neutralitate, voeşte să se convingă, în primul rând, dacă propunătorii 
au dreptul să vorbească în numele Republicei ruse — întrucât în momentul 
de fata noua stare de lucruri din Rusia nu a fost încă general recunoscută. 

Nu este nici un motiv de a ne indoi, că guvernul elveţian, primind 
informatiunile cerute, întrucât nu are nici un drept să se amestece in 
afacerile interne ale Rusiei, isi va face datoria de neutral si va transmite 
oficial Puterilor Centrale propunerile guvernului din Petrograd. 

In ori-ce caz, interesul de a examina seriozitatea propunerii şi 
competenţa propunătorilor îl au înainte de toate înseşi Puterile Centrale. 
Odată cu Rusia e hotarita de a încheia pacea,calea pe care Puterile 
Centrale, fie chiar numai prin telegramă fără fir, vor fi sesizate de 
propunere este indiferentă, - nu aceste chestiuni de formă vor fi decisive 
pentru începerea tratativelor. 

Prin propunerea guvernului din Petrograd, istoria răsboiului mondial 
a intrat într'o nouă fază. 

In aparență acest răsboiu a fost aprins din cauza conflictului din 
Austro-Ungaria şi Serbia. 

Serbia refuzând satisfacția pe care i-o cerea guvernul din Viena, 
Rusia a declarat că nu poate rămânea indiferentă şi nu va tolera ca Serbia 
să fie strivită. 

Interventiunea Rusiei automatic a determinat şi acţiunea Franţei, care 
a făcut cunoscut părților interesate că îşi va face datoria, ce-i impune 
alianţa, şi va susține Rusia cu toate puterile ei. 

Ast-fel Rusia a sărit în ajutorul Serbiei, iar Franţa în ajutorul Rusiei. 

Aşa, din punctul de vedere formal, a fost deslantuita asupra lumii cea 
mai groaznică catastrofă. 

Si dacă în realitate, toate Statele au fost mânate de interesele lor 
proprii, totuşi chiar în fond răsboiul mondial n’ar fi isbucnit, dacă Rusia nu 
pretindea “să ajute” Serbia (guvernul din Viena se legase de a nu urmări 
vr'o anexiune, şi chiar de a nu duce acţiunea militară mai departe de 
ocuparea Belgradului, pentru a cere satisfacţie), - şi... desigur el nu ar fi 
luat proporțiile actuale, dacă Franţa nu se credea datoare să sară “în 
ajutorul” Rusiei. 

Si acum, printr'o sălbatecă ironie a Istoriei, după ce biata Serbie, 
mulțumită “ajutorului” rusesc, a fost cu totul strivită, Rusia se declară 
sătulă de atâta zadarnică vărsare de sânge şi cere pace, iar Franţa, care 
numai pentru a “ajuta” Rusia s'a aruncat în vâltoare, când aceasta nu mai 
are nevoe de “ajutor”, o ameninţă cu represalii !... 

Poate fi ceva mai tragic decat situatia unui “secundant” care trebue sa 
la asupra-si toată greutatea şi toate riscurile luptei ?! 

Nu încape îndoială, că dacă Puterile apusene nu ar fi apreciat cu totul 
greşit “forțele incomensurabile” ale Imperiului moscovit, ele n'ar fi 
întreprins răsboiul. 

Franța nu-şi mai numără miliardele pe cari le aruncă în abisul 
finanțelor ruseşti. Anglia iti mărginea toate ambitiunile, numai ca să-şi lege 
la carul răsboiului pe “uriaşul dela Nord”, şi să-şi asigure ast-fel triumful. 
Anglia credea, ca după spetele largi ale uriasului, va putea duce rasboiul 
fara serviciul militar obligatoriu, cu o armata de voluntari de 150 de mii de 
oameni |... 

Legendele populare ruseşti cântă pe un erou specific moscovit, Ilie 
din Muron (Ilia Murometz), care doarme în şir, fără să se trezească, treizeci 
si trei de ani, iar cand se deşteaptă, smulge din rădăcină un brad secular şi 
face mari isprăvi, culcând la pământ, nu tocmai cu rost, o mulțime de 
“păgâni”. Dar tocmai când norodului, ce şi-a pus nădejdea în el, viata îi 
este mai dragă, Ihe din Murom adoarme din nou şi de atunci norodul se tot 
aşteaptă la deşteptarea lui... 

Franţa nu mai poate nădăjdui, că Ilie va smulge pentru ea din ghiarele 
“balaurului” pe cele doui fecioare răpite... 

Dar când Ihe din Muromse va retrage definitiv de pe arena europeană 
în bârlogul său, prin aceasta chiar îşi va găsi soluţia chestiunea Orientului, 
una din cele două mari probleme ale acestui răsboiu, la a căror umbră 
Franţa credea să-şi realizeze revendicarile. 

In această privinţă, Intelegerea a pierdut partida. 

Sfera răsboiului de acum înainte se va resfrânge. Lupta va continua, 
mai cu seamă pentru cealaltă problem mondială : stăpânirea oceanelor. 

Si dacă farmecele de care ste vrăjită națiunea franceză nu se vor 
împrăştia la timp, cine ştie dacă nu o aşteaptă surpriza şi din partea 
practicului Albion, care poate găsi într'o zi că “libertatea națiunilor mici” 
se poate mai lesne asigura prin oare-care combinatiuni colonial, de accord 
cu “barbaria teutonă”... 


Sunt nemiloase ironiile Istoriei... 
2 Decembrie. 

XV 
MESAGIUL AERIAN DE PACE 


E impresionantă chiar şi calea aleasă de <<Sfantul comisarilor 
națiunii>>, din Petrograd, pentru a adresa lumii însângerate un apel la pace 
: telegrama fără fir. 

<<Revolutia lucrătorilor şi taranilor>> parcă vrea astfel să strige la 
cer, ca cerul şi pământul să audă dorul muncitorimii ruse de pace, de 
fraternizare între toate popoarele care se omoară astăzi într'un măcel 
absurd. 

Ca şi mijlocul simbolic al transmisiunii aeriene, nu sunt mai puţin 
patetice atât forma acestui document, unic în felul lui, cât şi cuprinsul 
apelului, în care par'că vibrează sufletul unui neam întreg, care abia şi-a 
rupt lantrile milenare. 

Revolutiunea triumfatoare, ea însăşi, se adresează prin căile 
vasduhului, direct <<tuturor guvernelor, tuturor partidelor din toate tarile 
beligerante>>, ca şi <<tuturor popoarelor, şi în primul rând claselor 
muncitoare din ţările aliate>>, pe care le roagă <<să răspundă categoric la 
întrebarea, dacă ele vor sau nu, să intre împreună cu muncitorimea rusă, în 
tratative asupra armistițiului imediat şi a păcii generale>>. 

<<De la răspunsul la această întrebare, - urmează apelul, - atarni daca 
putem scăpa de o campanie de iarnă, cu toate ororile şi mizerile ei, sau 
dacă Europa va fi şi mai departe inundată în sânge>>. 

Guvernul lucrătorilor şi ţăranilor declară, mai departe, că nu admite 
ca tratatele secrete , încheiate de Tar şi burghezie, să poată lega poporul 
rus, $1 invită pe toate popoarele să încheie un nou tratat pe baza de 
înțelegere şi colaborare obştească. 

In acelaş timp, mesagiul aerian al revoluțiunii triumfătoare denunţă 
popoarelor, că reprezentanți oficiali şi oficioşi ai claselor diriguitoare din 
țările aliate, în răspuns la propunerea de pace, au refuzat să recunoască 
guvernul revoluţionar şi să intre cu el în vorbă asupra încheerii armistițiului 
si a păci. 

Apelând împotriva guvernelor la popoare, <<Sfatul comisarilor 
națiunii ruse>> îşi încheie această neobişnuită notă diplomatică cu un 
vehement protesc împotriva <<diplomatiei profesionale reactionare>> şi cu 
strigătul de <<trăiască pacea şi infratirea dintre popoare>> ! ... 

In opoziție cu guvernele Intelegerii, cari luptă pentru <<libertate şi 
dreptate>>, guvernele <<militariste>> ale <<barbarelor>> Puteri Centrale 
au primit cu bunä-vointä apelul <<revolutiunii triumfatoare>> din 
Petrograd. Cancelarul german a declarat în Reichstang, că propunerile 
Sfântului comisarilor pot fi considerate ca o bază de discutiune, 
exprimându-și în acelaş timp speranţa, că aceste straduinte vor lua o formă 
concretă şi vor aduce în curând pacea. lar ministrul de externe al Austro- 
Ungariei a şi răspuns direct guvernului rus, tot prin telegrafie fără fir, că 
este gata să intre în tratative pentru încheerea armistițiului şi a păcii 
generale. 

Aci deocamdată stau lucrurile. 

Fund dată imposibilitatea de fapt pentru Rusia de a mai continua 
rasboiul, sunt toate şansele ca, cel putin în ce priveşte tratativele cu Puterile 
Centrale, toate fazele sunt preliminare să treacă repede până ce ambele 
parti îşi vor preciza conditiunile. $i dacă Petrogradul nu se va depărta de pe 
terenul realitatilor, în curând poate urma şi încheerea păcii între Puterile 
Centrale şi Rusia. 

Un capitol însemnat al Istoriei mondiale pare astfel aproape de sfârşit. 

Ceeace caracterizează acest capitol este o ciudată discordanta între 
frazeologia oamenilor de Stat şi actele lor. 

In lagărul Inţelegerii isbucnirea răsboiului a fost cu multă eloquenta 
explicată ca un rezultat al agresiunii brutale a Germaniei. 

Dar procesul generalului Suchomlinov a desvălit în fata lumii un 
adevărat complot, în care rolul important l-a jucat fostul ministru de 
răsboiu al Țarului, pus la cale tocmai de ciriferii Intelegerii pentru a 
zădărnici toate încercările de a conjura primejdia răsboiului. 

In cursul acestor trei ani am auzit apoi până la saturație despre 
intentiunile cotropitoare ale austro-germanilor, dar numai din partea lor am 
vazut acte, cari dovedeau intentiuni pacifice. Cum au fost primite aceste 
manifestări de către Intelegere nu mai am nevoie să reamintesc. 

In sfârşit <<democratiile apusene>>, cari luptă pentru <<dreptate şi 
libertate>> ameninţă astăzi revoluția rusă cu toate fulgerele cerului, fiindcă 
poporul istovit nu mai are putere de a duce lupta, iar <<monarhiile 
medievale>> îi întind în ceasus acesta suprem o mână de ajutor... 

Dar şi dominatiunea minciunii are limite. Scrisoarea pacifistă a 
lordului Landsdowne, care apare tocmai în acest moment în Daily 

Telegraph, unul din cele mai răspândite organe conservatoare, e un semn 
promiţător al mremei : lordul Landsdwne a fost doar şi el altă dată unul 
dintre cei mai pätimasi răsboinici... 

Chiar eri, - în urma ultimelor evenimente, - întrevedeam în acest loc, 
posibilitatea unui reviriment în Anglia. 

Nu suntem încă în ajunul lui, dar e un început... 

Dar laşul ? ... 

Mă aştept să auzim zilele acestea cine ştie ce plan fantastic, ca acel al 
d-lui general Iliescu, în ciuda realității, în ciuda rațiunii... 


Dacă tara mai vrea să rămână sub regimul minciunii... 
4 Decembrie 


XVI 
CUMPĂNA... 


Sunt evenimente de un înţeles istoric atât de imens, în cât gândirea şi 
imaginația contemporanilor nu le poate coprinde în tot infinitul urmărilor 
lor. 

Unul din aceste evenimente l-a întegistrat eri comunicatul oficial al 
comandamentelor militare ale Puterilor Centrale : delegaţii armatei ruse au 
sosit în cartierul plenipotentiarilor armatelor austro-germanepentru a stabili 
conditiunile armistițiului general. 

Aceste mari vremuri ne-au deprins cu atâtea surprize, în cât este 
prudent de a nu afirma nădejdi exagerate în ce priveşte consecinţele 
imediate ale acestui act. 

Din nenorocire, valurile răscolite ale revolutionarilor nu îngădue 
stabilirea în scurtă vreme a unui echilibru durabil. Desigur, revoluția din 
Rusia nu a ajuns încă la acel moment cînd ne-am putea aştepta la începutul 
unei opere constructive, fără noui buleversări şi ciocniri violente de patimi 
si interese sociale necompatibile. 

Se ridică dar tragica întrebare : va avea oare vreme actuala o carmuire 
din Rusia pentru a duce tratările actuale la sfârşitul lor natural, - încheerea 
păcii ? 

Putem fi prinşi încă în vârtejul unor dureroase încercări. 

Dar oricare efect imediat ar avea inițiativa guvernului lucrätorilor şi 
țăranilor din Petrograd, ea a pus însă hotarul unei epoci. 

Rusia, mai întâiu, nu va mai duce răsboiu, ori câte schimbări ar mai 
suferi guvernul Republicei, şi orice grup sau partid ar mai veni deacum 
înainte la cârmă. 

După clipele trăite astăzi de toate truditele neamuri ale Rusiei, când 
ele au auzit şi au primit bună-vestirea de pace, nu mai există fortă 
pământească, care să poată goni din nou pe soldaţi în tranşee şi să pună din 
nou pe umerii poporului povara năprasnică a răsboiului. 

Apoi, ieşind din rânduri Rusia, nici guvernele Aliaților apuseni nu 
vor mai putea resista multă vreme popoarelor doritoare de pace. Milioanele 
oştirilor ruseşti nu mai pot fi compensate nici de America, nici de... Siam ! 
Răsboinicii cei mai intransigenti vor trebui să se supună evidenţei. 

In sfârşit, pasul îndrăznit de guvernul d-lor Lenin şi Trotzki, 
împotriva tuturor formelor şi lozincilor rutinei diplomatice, împotriva 
tuturor normelor învechite ale artei de guvernământ — pasul acesta care le-a 
înscris numele în Istorie, a salvat definitiv şi opera mare a revoluţiei ruse, 
chiar pin serviciul imens adus omenirii. 

Vechia Moscovie, Sfânta Rusie a Tarilor albi, a trăit. 

Nu putem şti încă cum se vor aşeza lucrurile acolo, care va fi forma 
definitivă a Stat a Rusiei noui, nici măcar conturul general al fiinţei sau al 
ființelor politice ce se vor ridica din ruinele vechiului regim. 

E greu de admis, că în Rusia de astăzi ar fi cu putință organizarea 
imediată a unui Stat socialist. E foarte puţin probabil chiar, că ne va fi dat 
să vedem acolo în curând vr'o închegare orânduită, ori-care ar fi ea. 
Destinul leagă dureri nesfârşite şi valuri de sânge de orice zămislire de 
lumi noul. 

Dar când Revoluţia şi-a putut crea în fata Istoriei mondiale acest titlu 
la recunoştinţa omenirii întregi, ea şi-a afirmat în acelaş timp dreptul la 
viaţă. 

Intoarcerea vechiului regim, care, el mai cu deosebire, poartă vina 
acestui măcel, e o imposibilitate morală. 

Ultima rezervă a reacţiunii universale, Rusia Tarista, a dispărut pe 
veci. 

Peste veacuri toate chestiunile mici, - cari numai pentru patima 
noastră oarbă pot părea astăzi mari, - legate de aceste vrăsmaşe vremuri, 
pot fi uitate. 

Dar acest fapt mare va ramanea : vigoarea rasei germane a asigurat 
lumii calea de propäsire tulburata, imdrumarea neimpiedicata de vesnica 
amenințare dinspre răsărit, spre acele teluri înalte, pe care tot uriaşii de 
gândire şi de acţiune ridicați din sânul acestei mari şi nobile naţiuni, marii 
ei cugetători şi luptători, le-au pus înaintea omenirii. 

Exceisior ! 

Păcatul neispravit încă al democratiilor apusene, cari din egoismul 
mărunt al intereselor trecătoare, s'au asociat ultimei despotii din Europa, - 
amenințând astfel de a stăvili pentru veacuri mersul progresului şi de a robi 
continentul, - acest păcat nu va fi uşor şters din cartea neamurilor... 

Pentru noi, românii, însă, nu poate fi o clipă de durere mai cumplită... 

Romania, fără ca să fie justificată măcar prin interesul ei national, 
intrase şi ea în asociația nenaturală şi vinovată... 

Si în aceeaşi zi, în care ne-a venit vestea despre evenimentul epoeal 
de pe frontul ruso-german, ne-a fost dat să aflăm şi despre desăvârşirea 
catastrofei naționale : 

Rusia noua, probabil în răspuns la alianța cu hordele anti- 
revoluționare ale guvernului Kaledin, a denunțat convenţia militară cu 
România... 

lar Aliaţii din Apus pot numai oferi guvernului din laşi azilul de 
pribegie... 

Care va fi soarta armatei din Moldova ?... 

Ce destin va avea şi tara, care îşi incredintase cârma în ceasul de 
cumpănă, pribegilor din Iasi !... 

Groaznice intrebari... 

6 Decembrie 


XVII 
UN AN... 


In mijlocul avalanşei de evenimente mari, dela fatală a ocupării 
Bucureştilor va trece, desigur, aproape nebăgată în seamă de cei mai multi. 

Un an |... 

Istoria răsboiului României, aşa cum s-a reflectat el în psihica 
Capitalei, poate fi rezumată în puţine cuvinte. 

Doi ani de orgie, de urâte speculatiuni şi megalomanie maladiva din 
timpul <<expectativei>> şi al <<pregătirii>>, până la declararea răsboiului 

Zece zile de delir, de siguranţa victoriei şi de mari nadejdi, - până la 
Turtucaia : 

Trei luni de agonie, de înfrigurată aşteptare de veşti de la front, cand 
puținele licariri de nădejde erau tot mai mult înecate in noaptea disperării, - 
până la abandonarea Capitalei ; 

Un an de amorteala morală, de luptă împotriva constiintii $1 împotriva 
evidentii, în căutarea aparentii de justificare a marelui păcat... 

Vestea despre armistițiu, despre retragerea trupelor ruse din Moldova 
şi despre denuntarea conventiunii cu România de către Rusia, pune capăt şi 
acestei fraze. 

Ce va urma acuma ? 

Se vor sgudui în sfârşit constiintele amortite, se va deştepta simţul 
datoriei obşteşti ?... 

In cursul vremurilor viata unei naţiuni poate trece prin multe 
vicisitudini, cărarea Istoriei nu poate duce numai pe înălțimi, ea coboară 
adesea şi în adâncuri prăpăstioase. 

Dar cea mai mare disgrație a soartei, care poate isbi o naţiune, nu sunt 
nenorocirile exterioare. 

Un popor poate fi învins într'un răsboiu nenorocos, teritoriul lui 
național poate fi ocupat de armatele străine, ruina lui materială poate fi cât 
de adâncă, nimic însă nu e încă pierdut iremediabil dacă sufletul lui este 
viu. 

Nenorocirile exterioare pot fi chiar o piatră de încercare a sănătății 
morale a unui popor, şi pot ele înseşi servi ca punct de plecare pentru 
înălţarea lui ulterioară. 

A ! In epocile de prosperitate, prea adesea nu copleşeşte proza vieţii 
cu nimicurile ei grozave. Goana după plăceri, dupa satisfactiunile mărunte 
ale vanitatii, cercurile şi intrigile meschine în viata de toate zilele, sunt 
păcate, de cari nu este ertat nici poporul cel mai viguros. 

Dar suferinţa este fierul ros care topeşte toate impuritatile sufleteşti 
şi desgoleşte aurul inimii la orice fiinţă omenească vrednică de acest nume. 

Si vai de acel neam care şi în catastrofa națională nu şi află puterile 
de inaltare ; dacă fruntaşii lui, chiar în momente mari în ceasuri de groază, 
nu-şi găsesc decât tot sufletul de toate zilele, cu micile lui combinatiuni, cu 
aceleaşi ambitiuni deşarte şi aceleaşi pofte neinfranate... 

Si ma întreb daca s’ar putea găsi în Istoria universală un alt caz, cand 
vr’o națiune sa fi căzut într'o prăpastie atât de adâncă, şi sa fi avut atâta 
nevoe de inaltare, numai spre a mai putea trai, ca neamul românesc de 
astăzi ? 

Două milenii a fost frământat, cu lacrimi şi sânge nemăsurat, aluatul 
din care a crescut acest neam. Şi nemilos a tăiat plugul Istoriei în carnea lui 
vie. Generatii după generaţii se stingeau în dorul neimplinit de viata mai 
ridicată. 

Abia de vr'o trei decenii, într'un colt al pământului românesc, s'a 
închegat în sfârşit un Stat, care putea fi un zălog al vremurilor mai senine. 

Si unde am ajuns ? 

Sa va ganditi numai la calea strabatuta de credinta obsteasca dela 
August 1916 şi până astăzi... 

V’ati gândit vr'odată ?... 

Acest cumplit an, când am stat pe delături de viată am avut destul 
răgaz numai să ne gândim, să ne gândim greu, să ne cântărim toată vina 
trecutului, să întrezărim cărările întunecate ale viitorului... 

Si acum, când vălul e sfasiat fără mila, când nici o iluzie nu ne mai 
poate fi ertată, se găseşte o minte cat de obtuză si nu se îngrozească, o 
inimă cât de împietrită să nu se cutremure ? 

Să nu se ridice o conştiinţă deasupra patimilor vechi ? Să nu răsune o 
chemare la sufletele vii ? 

Să rămânem tot inglobati în tina vechilor păcate ? Tot numai intrigi, 
clevetiri şi cârtiri tot soapte la ureche, uneltiri subterane pentru o 
<<situatiune>>, pentru o <<slujbă>>, pentru un <<portofoliu>>, pentru o 
... imitatiune de portofoliu ?... <<Ai nostri>>, - clientela “Conului X”, sau 
clica “Domnului Y” ?... 

Aceste întrebări ne pune ceasul acesta când întâmplările mari din 
jurul nostru pun hotarul altor vremi. 

Bătrânul cronicar moldovan, citat de d. A. Beldiman în conferința din 
Duminica trecută, a spus că “nu sunt vremile sub om, ci bietul om sub 
vremi”. 

Dar dacă şi sub aceste cumplite vremi nu se va găsi un chiag pentru 
toate sufletele risipite de frivolitatea vieţii de altă dată, atunci nimeni, dar 
nimeni dintre noi nu se va mai putea scutura de grozava răspundere în faţa 
celor ce vor veni după noi. 

Cu toţii vom bine-merita blăstămul copiilor nostri. 

Am avut destule semne, şi chiar destul timp pentru meditatiune şi 
pentru examenul conştiinții, ca să fim în măsură de a le pricepe. 

Dacă nici acum nu vom găsi cărarea cea dreaptă, nu ne vom pătrunde 
de simţul datoriei, şi nu ne vom uni în cugete, verdictul ne va fi dat de noi 


înşine. 
La anul |]... 
7 Decembrie. 
XVIII 
POLITICA DE SUBURBIE... 


Carageale toată viata cu înverşunare îşi bătea joc de <<mahala>>. 
Dar <<mahalaua>> lui Carageale nu sunt suburbiile reale atât de oropsite 
ale oraşelor noastre, cari in multe privinti înfăţişează mai multă cinste şi 
demnitate decât <<centrul>>. 

<<Mahalaua>> asupra căreia Carageale şi-a vărsat sarcasmele amare, 
e pentru el un simbol al vieţii noastre sociale şi intelectuale, simbol de 
pretentiune şi maimutärie ridicole, de lipsă de cinste şi seriozitate 
intelectuală, de frivolitate morală, de sărăcie sufletească. 

Suburbia nu este nici oraş, nici sat. Ea este lipsită de viata 
intelectuală, de organizaţia şi culturalitatea superioară a <<centrului>>, dar 
si de aerul curat al satului. Inecată de murdărie, ea primeşte toate scursorile 
nesănătoase ale centrului şi trăeşte prin imitatiune, afişându-şi pretentiunile 
nejustificate fata de <<toparlanii>> satelor. 

Si pentru Carageale toată tara românească nu era decât o 
<<mahala>>. 

A cărui <<centru>> ? 

<<Mahalagiii>> lui Carageale ar fi fost foarte mândri să se afirme ca 
o suburbie a Parisului !... 

Dar şi aceasta este o pretentiune nejustificată : mahalaua marelui 
nostru satiric e pur levantinä, abia atinsă de lustrul quasi francez al 
Fanarului... 

Se vorbeşte în adevăr prea mult de <<frantuzomania>> noastră, dar 
în realitate nu se poate vorbi de cat doar de <<frantuzomimia>> noastră, - 
de imitatia superficială şi frivolă a aparentelor, caracteristică pentru 
rastacueri. 

Ce influenţă a avut asupra vieţii noastre sociale şi intelectuale 
adevărata cultură franceză, cultul pentru marile idei din 1789, respectul 
pentru <<drepturile omului>> şi pentru demnitatea cetateneasca, întrupată 
în sufragiul universal ? 

In fiecare an reprezentanţii elitei noastre petreceau mai multe luni la 
Paris, aduceau de acolo croiala hainelor şi viciile cosmopolisului de la 
<<Moulin Rouge>>, - dar pe cine dintre ei îl mişca starea de iloti orientali 
a ţărănimii lipsite de drepturi omeneşti ? Cine simțea ruşinea 
<<Constitutiunii noastre nescrise>>, cu <<rotativa>> ei, cu administraţia 
publică lăsată pradă <<electorilor>> ? 

Pentru nimeni, dintre acei chiar cari se entuziasmau în România 
pentru Alsacia şi Lorena, nu era accesibil sentimentul real, care mişcă pe 
francezi în această chestie. Cea mai bună dovadă este că ei au putut uita 
răpirea din 1879 a judeţelor basarabene, care nici nu se poate compara cu 
recucerirea celor două vechi provincii germane, nici din punctul de vedere 
al dreptului, nici din cel al interesului național. 

Poate fi un exemplu mai clasic de psichologie suburbiană, de 
maimutarie frivolă şi de pretentiune ridicolă, care exclude asimilarea reală 
a valorilor culturii apusene ? 

Nu ! Nu suntem <<mahalaua>> Parisului !... 

Această mentalitate suburbiană levantină, a fost substratul psihic şi al 
politicii, care a devastat dezastrul național. 

Ceteam ziarele parisiene de bulevard, şi ne formam o judecată asupra 
situațiunii politice, tot aşa deformată, ca şi <<ultima modă din Paris>>, 
când ajunge la o onorabilă matrona din High life-ul suburbian... 

In fond, concepţiile politice ale unui vre-unui <<mare european>> 
din România erau de aceeaşi natură ca şi entuziasmul <<Conului 
Leonida>>, când I se părea că are dreptul la admiraţia lui <<Galibardi>>. 

Aşa <<invarteau politica>> în aceste cumplite vremuri marii şi micii 
noştri bărbați de Stat : 

<<Vezi dumneata, i-a plăcut şi lui Galibardi (sau... Clemenceau !...) 
cum am adus noi lucrul cu un sul subțire, ca să dăm exemplu Evropii>>... 

Concepţia răsboiului <<fără rizic şi sacrificii>> poartă pe cetea 
indelibilă a <<conului Leonida>>... 

Astfel s'a format acea narcoză, care a împiedecat lumea noastră 
politică să vadă realitatea. Cu <<surubarii>> şi cu <<suluri subțiri ca să 

dăm exemplu Evropii>>, am adus tara intr’o situație tragică, cum nu 
cunoaşte alta Istoria universală. 

Dar mai poate fi încă scăpare pentru acest neam, numai hotărîrea de a 
rupe cu toate apucăturile nenorocite ale politicei suburbiane ne poate da 
vr’o nădejde. 

Cum era de prevăzut şi cum de atâte ori s'a prevăzut şi în aceste 
coloane, situația din Rusia a forţat şi <<comandamentul frontului ruso- 
român dela Nistru până la Marea Neagră>> să propună armistițiul. 

Mai este astăzi un om, care să nu vadă trista realitate ? 

Si acum ni se pune întrebarea : ce va fi de tara noastră mâne ? 

Nu formele au vr'o importanţă, şi nu persoanele. Suntem victima 
unui sistem, a acelui sistem, care din toată viaţa noastră publică a făcut o 
enormă minciună. 

Va rămânea sistemul ? Va rămânea în oroare tot politica suburbană a 
<<conului Leonida ? >> 

Atunci e indiferent, cine <<va învărti lucrul cu un sul subțire ca să 
dăm exemplu. Evropii>>. Isbăvire nu va fi. 

E ceasul hotärîtor în care ne va fi dat să vedem, dacă este în acest 
popor încă atâta conştiinţă şi judecată, dacă fruntasii săi pot avea atâta 
abnegatie de sine şi simţ de jertfă, ca să se ridice din atmosfera suburbiei la 
acele înălțimi, la cari numai ei ar putea fi la nivelul groaznicei probleme ce 
ni se pune... 


8 Decembrie. 


XIX 
IN CEASUL AL DOISPREZECELEA ... 


In viata popoarelor sunt momente hotärîtoare, in cari conducătorii 
poartă o deosebită răspundere pentru actele lor, fiindcă o greşeală săvârşită 
în aceste momente, cu greu mai poate fi reparată în urmă. 

Spre a învedera această afirmare şi a trage concluziunile cuvenite 
pentru actualitate, pot invoca din trecutul nostru recent anul 1913. 

In acel moment — cum am arătat chiar atunci într'un articol consacrat 
tratatului din Bucureşti, - se stabilise <<o duioasă armonie>> în lumea 
noastră politică. Acelaş suflet vibra în <<Viitoru>>, organ national-liberal, 

si in <<Epoca>>, ziar ultra-conservator (<<Viata Rom.>>, 1913, No. 8 p. 
184). 

Mărturisind ca <<constiinta nu-mi îngădue să iau parte la jubilarea 
obsteasca>>, am indraznit, singur in publicistica si in politica noastra, sa- 
mi ridic vocea împotriva acelei <<armonii patriotice>>. 

Imi dădeam seama la ce mă expunea această singularizare. <<Dar — 
afirmam în articolul citat, - chestiunea e prea însemnată, pentru ca un 
publicist conştiincios să aibă dreptul să se eschiveze şi să nu-şi spună 
gândul cu toată francheta. In aceste împrejurări răspunderile nu pot fi 
acoperite nici de solidaritatea de partid, nici de consideratiuni lăturalnice 
de orice altă natura>> (ibid., p. 185). 

In temeiul datoriei mele de publicist, mi-am permis atunci să pun o 
întrebare tuturor oamenilor noştri de Stat, fără deosebire de partid : 

<<Intru cât priveşte problema balcanică, - cetim în acelaş articol, - e 
lămurit, că ea nu poate fi judecată de noi de cât în legătură cu întreaga 
situatiune internațională. Pentru a hotărî caracterul ralatiunilor cu unul sau 
altul dintre popoarele balcanice, ni se cere prealabil să determinăm 
directiva noastră în ce priveşte politica noastră internațională întreagă. Prin 
urmare, suntem în drept să întrebăm pe conducătorii acţiunii noastre de Stat 
: au hotărit ei să dea altă indrumarepoliticei noastre externe, decât cea din 
ultimele trei decenii ?>> (ibid., p. 190). 

Intrebarea a rămas atunci fără răspuns. Doar că am fost categorisit ca 
<<tradator>>... 

Insă răspunsul, şi foarte elocvent, n'a întârziat prea mult. Căci 
răsboiul din 1916 a fost predeterminat de acțiunea din 1913. 

Prin urmare, oricât de mare este răspunderea oamenilor din 1916, ei 
sunt în drept să asocieze la această răspundere şi pe toți oamenii politici din 
toate partidele, fiindcă asupra tuturor, fără excepție, apasă deopotrivă 
acțiunea din 1913... 

Astăzi ţara plăteşte pentru greşeala acelui moment. 

Nu din dorul de încriminări inutile îmi permit această tristă amintire. 
Dar trecem din nou printr'un moment, in care o greşeală ar putea avea 
urmări şi mai fatale. 

In ceasul de fata se hotărăşte soarta Statului şi a neamului românesc. 

Un rasboiu nesocotit a fost definitiv pierdut, cum a fost silit sa 
recunoască in sfârşit şi guvernul din Iasi. Acum urmează să fie lichidata 
această pagină tristă a Istoriei noastre. 

Nu avem oare nici o datorie de îndeplinit, fata de această lichidare, 
noi cestia din teritoriul ocupat ? 

Imi permit să vorbesc acum cu aceeaşi francheta, cu care am vorbit şi 
în 1913. 

Ca urmare a unui răsboiu absurd, s'a creat o situatiune cu desăvârşire 
paradoxală. 

România învinsă, mai curând poate găsi un sprijin la <<inamici>> 
decât la <<aliati>>... 

Dar guvernele Puterilor Centrale, cari sunt înainte de toate 
responsabile fata de popoarele lor, nu pot tinea seamă de individualitati. 
Nu pot trage în cumpănă de cât reprezentanții autorizaţi ai României, chiar 
dacă la Berlin şi Viena ar fi dispuşi să treacă peste formele rigide. 

Dar ce am făcut noi până astăzi, ca să le dăm Puterilor Centrale, - ori 
câtă bunăvoință ar avea pentru această tara, - mijlocul de a nu vedea în 
guvernul din laşi reprezentantiunea exclusivă a României ? 

Vă dati seama de consecinţele acestei situatiuni pentru întreg viitorul 
nostru ? 

Să-mi fie ingaduita încă o amintire din trecutul recent. 

Inainte de ocuparea Bucureştiului, pe când guvernul se afla încă în 
Capitală, dar evacuarea începuse, am îndrăznit să fac apel la fruntaşii 
noştri, fără deosebire de partide, ca să convoace pe toţi deputaţii şi senatorii 
hotariti să rămână în Capitală, orice s'ar întâmpla. Eram convins că numai 
astfel am fi avut putinţa în primul rand să împiedicăm distrugerea 
isvoarelor de avutie națională, precum şi exodul copiilor în Moldova. 

Apelul acesta la unirea tuturor bunelor voințe, a rămas şi el fără 
urmări. 

N’au fost mai fericite nici toate încercările ulterioare... 

Nu voiu discuta acuma rezultatele triste ale situatiunii ce s'a creat 
prin risipire de forte şi de bune-vointi. 

Dar acum, in ceasul al doisprezecelea, inainte ca totul sa fie pierdut 
definitiv, nu putem avea mai mult noroc ? Nici acum nu e chip sa gasim 
cuvantul de raliare ? 

Mane poate va fi prea tarziu. 

Si atunci, nu vom fi $i noi vinovaţi ? 

La păcatul obstesc din 1913, ca şi păcatul altora din 1916, să se 
adaoge şi păcatul nostru din 1917 ? 

Să răspundă conştiinţa fiecăruia. 

9 Decembrie. 


XX 
EXCES DE ABILITATE... 


Situaţia penibilă care a fost creată guvernului din Iasi, şi prin el ţării, 
pe urma inițiativei luate de Sfatul comisarilor națiunii din Petrograd, 
rezultă chiar din Comunicatul oficial romîn de eri asupra armistiţiului. 

Guvernul român nici nu mai încearcă să-şi ascundă dezastrul: 

<< Comandamentul superior rus, -ne vesteşte Comunicatul, << - a 
propus armistițiul inamicului $i trupelor române, cari << aveau frontal 
comun cu ruşii.S'a hotărît că trupele << romăne trebue să participle la 
armistițiu. In consecință << ostilitățile au font întrerupte pe întregul front 
RTE 

Vra sa zica, Comandamentul superior rus, si nu Comandamentul 
roman a luat iniţiativa , şi in ce forma! Armistitiul a fost propus în acelaş 
timp inamicului şi trupelor române. Nu e nici o indicație că ar fi avut loc, 
măcar de formă, vr'o consultatie prealabilă între aliati... 

Incă mai caracteristică este acea frază misterioasă a 
Comunicatului,care în termini laconici ne face cunoscut că <<s’a hotarit ca 
trupele romăne trebue să participe la armistițiu >>. 

Cine a hotărît? Şi ce înseamnă acest << trebue >>: adică chiar fără să 

vrea? 

Intrebarea este cu atât mai legitimă, cu cât telegraful din Londra şi 
din Paris ne asigură,că ministrul român la Petersburg,ca şi ataşatul military 
pe lângă cartierul militar rus, au protestat împreună cu ceilalți reprezentanți 
şi atasati ai Intelegerii, împotriva propunerii de armistițiu din partea 
guvernului rus. 

Trebue din toate acestea să înțelegem că faţă de protestul guvernului 
din laşi Comandamentul rus << a hotărît că trupele române trebue să 
participle la armistițiu >> ?... 

Pentru fauritorii imperialismului << fără rizic şi sacrificii >>, cari 
aveau o pretenție deosebită la << abilitatea diplomatică >> , - e un rezultat 
cum nu se poate mai lamentabil ... 

In fond e o grozavă tragedie şi o durere atât de cumplită pentru 
sărmana țară,încât e firesc ca inimile slabe nici nu îndrăznesc să 
privească în fata realității... 

Dar numai o hotarire bărbătească de a nu ne îngădui în ceasul acesta 
NICI O minciună , ne mai poate ajuta. 

Situaţia guvernului din laşi nu are analogie în Istorie. 

In orice răasboiu sunt învinşi şi învingători. Insă un învins de obiceiu 
poate găsi sprijin la aliatii săi, al căror cuvânt, fie şi ei învinşi, tot trage în 
cumpănă; poate cere ajutor la State neutrale, cari sunt în măsură de a 
exercita o presiune in favoarea lui; în sfârşit el poate inspira, în certă 
măsură — prin nenorocirea lui chiar, sau prin cavalerismul cu care a dus 
lupta, - o simpatie învingătorului însuşi. 

Care este situația guvernului din Iasi, din acest punct de vedere? 

Despre inamici nu mai vorbesc, - rana este încă prea recentă ca să o 
mai sgândăresc : oricari ar fi sentimentele lor pentru tara, - regimul din 
Iaşi, în urma cunoscutelor declaraţii autorizate, nu va fi cruțat... 

Neutralii? Dar acest răsboiu nu cunoaşte neutrali cari să fi fost în 
măsură de a interveni, - dacă ei chiar ar fi nutrit vr'o simpatie pentru un 
guvern care cu atâta grandilocventa porneşte un răsboiu, pe care îl crede 
fără rizic ŞI sacrificii, $1 se dovedeşte atât de nesocotit in cât îşi aduce tara 
la marginea prăpastiei... 

Rămân Aliaţii... 

Si aici e momentul cel mai extraordinar: guvernul român s'a trezit 
între aliați, cari au ajuns într-un conflict fatis. Astfel, el protestează 
împreună cu aliații din Apus, caută sprijin în elementele contra- 
revoluționare, şi prin această irită pe aliatul rus, care, cum am văzut, îşi 
permite, fără multe fasoane , să hotărască ce << trebue >> să facă trupele 
române. La urma urmelor, guvernul din laşi trebue să se supună, şi să adere 
la armistițiu. Prin aceasta încă nu-şi asigură simpatiile ruşilor, dar ridică 
împotriva sa, la sigur, pe cei din Apus, cari aşteaptă de la România jertfa 
Belgiei, a Serbiei şi a Muntenegrului, pe altarul Intelegerii, sau... caută 
numai pretextul sa se debaraseze de “Maurul”, care nu şi-a facut 
datoria... 

Ce guvern, ce Stat, în toată istoria lumii, a fost silit vr’o data să 
trateze pacea în aceste condițiuni? 

Si mă gândesc la acel exces de abilitate, care vroia cu orice pret sa 
ne asigure înfăţişarea la congresul de pace “la brat cu învingătorul”... 

Al... 

Mai este acuma vreme pentru “abilități”, şi pentru “fasoane”, pentru 
discuţii asupra “ partidelor” sau asupra “şefilor”?... 

Toată înjghebarea noastră politică a dat un formidabil faliment.Cati 
români cu dor de tara se mai pot găsi, aici şi “dincolo”, să ne dăm mâna — 
dar îndată fără tărăgănare, pentru Dumnezeu! Ca să reclădim templul 
risipit ... 

Dacă guvernul din laşi nu a ştiut de mult, şi nu ştie nici acum să-şi 
facă ultima datorie, ne-o facem oare nol, - cei de aici ca şi cei de dincolo, 
- “învârtind” politica, când tara piere, intelegeti, piere?... 

Să lăsăm excesele de abilitate, şi sulurile << sulurile subțiri >> pe 


seama Conului Leonida, pentru alte vremuri... 
10 Decembrie. 


XXI 
ULTIMUL PRILEJ 


De la începutul Marelui Răsbiu — căci aşa va fi recunoscut de Istorie 
— ori-ce om cu judecata limpede şi obiectivă putea să prevadă rezultatele 
intrării României în lagărul Intelegerit. 

Din nenorocire, oamenii cu judecata sănătoasă au avut durerea să 
privească, neputincioşi, prăpastia în care se prăvălea Statul, - glasul lor 
răsuna în vid. 

Si nu poate fi o durere mai mare. 

Multi chiar dintre acei,cari rămâneau credincioşi politicei noastre 
tradiționale, erau prea convinşi că ceeace ar fi absurd,este şi imposibil.Cu 
puține săptămâni înainte de 27 August 1916, chiar “Moldova”, de pildă, 
sfida guvernul d-lui Brătianu să declare răsboiu Puterilor Centrale, dacă 
poate... 

Din nenorocire, Istoria cunoaşte multe State, si multe neamuri, cari 
au pierit fiind-că conducătorii lor făceau o poilitică “absurdă”. 

In această vale de plângeri, “absurdul”, cum am aflat şi noi prea 
tărziu, pentru nenorocirea noastră, - este prea “posibil”, precum, împotriva 
doctrinei hegaliene, nu tot ce este real este şi rational... 

Realitatea nu vrea sa ştie de logica omenească, şi optimismul 
“hegelian” poate fi un izvor de mari desamăgiri şi de mari catastrofe.In 

ori-ce caz, acest optimism paralizeaza energiile, cari ar mai putea încă 
înlătura raul “posibil”. 

Dacă m'aş gândi numai la liniştea mea sufletească, ar fi trebuit să 
invidiez şi astă-zi acea seninătate olimpiană, cu care multi asistă la 
desfăşurarea evenimentelor epocale din jurul nostru. 

După isbucnirea revoluției ruse din Martie trecut, revoluție la care, 
cum ştiu cetitorii mei, mă aşteptam de mult, am avut blăstemul, - căci şi 
cea mai clară viziune e un blăstem, când nu mai poţi face nimic, - să văd 
imediat consecințele ei ineluctabile. 

De la apariţia acestui ziar, cetitorii au putu urmări în coloanele lui, de 
mai înainte, succesiunea fatală a evenimentelor... 

In special,am susţinut, că revoluția este necompatibila cu ducerea 
unui răsboiu ca acesta, şi că Rusia, - ori-cine ar fi la cârmă, - va fi silită să 
închee armistițiu şi să ceară pacea. 

In acealş timp arătăm, că eşirea din luptă a armatelor ruse va impune 
inevitabil şi României armistițiul şi tratările pentru pace. 

Dar întrezărirăm în acelaş timp cu groază, pentru tara noastră, 
consecințele unei păci ce s’ar fi încheiat cu regimul din Iaşi. 

Seninătatea olimpiană în această privinţă ne poate numai duce la 
noui dezastre. 

In ori-ce caz acuma pierdem definitiv Basarabia, - şi nu numai 
Basarabia... 

Trebue din nou să mă opresc un moment asupra acestei chestiuni, din 
cauza revelatiunilor sensationale din “ /e Journal”, ce ne-au fost transmise 
eri prin telegraf. 

Jurnalul francez, ne spune, în adevăr, telegrama din Berna: 
“examinează chestia, dacă armata română ar putea aştepta în Basarabia 
evenimentele. Ziarul îşi dă însă seama de greutăţile pe cari le-ar infatisa 
această soluție, de oare-ce Basarabia e revendicată de Ucraina, devenită 
independentă .Deaceea li se fac ucrainienilor promisiunile cele mai 
mari... dacă Ucraina se obliga să continue răsboiul alături de Intelegere...” 

Până acum demersurile diplomaţiei ententiste n’au avut niciun efect 
pe lângă acea Ucraină, a cărei existenţă o tăgăduiau marii noştri bărbati de 
Stat. 

Dar nu putem trece cu uşurinţă peste aceste revelațiuni. 

Ziarul francez, evident, doreşte ca România să nu părăsească lupta, 
dar aceasta nu ar fi cu putinţă, decât în două condițiuni: ca armata română 
să se retragă în Basarabia şi, în acelaş timp, ca Ucraina să continue răsboiul 
alături de Intelegere. 

Ucraina, însă revedincând Basarabia, Intelegerea îi face toate 
promisiunile, - desigur îi promite şi Basarabia. Dar atunci ar fi această 
“solutiune” acceptabilă pentru România? 

Cum va rezolvi “le Journal” această quadratura a cercului, ne este 
indiferent. 

Dar de aci se învederează in ce situaţie penibila se află regimului din 
Iasi: pe de o parte în fata armatelor victorioase ale Puterilor Centrale, pe 
de altă parte — între armata maximalistă, guvernele Intelegerii din Apus şi 
Rada ucraineană... 

Ce ar mai putea refuza acest guvern, dacă ar fi să trateze el pacea ? 

In tot cazul, după ce legătura Basarabiei cu Rusia, prin însăşi 
indepenedenta Ucrainei „ar fi ruptă, - ar mai putea acest guvern să o mai 
salveze pentru România?... 

Dar în momentul de față numai acest guvern vorbeşte în numele 
Romîniei... 

Si iarşi, repet, pentru statele, cari au a hotari viitorul, oricari ar fi 
sentimentele lor pentru această tara, individualitätile, - oricât de important 
ear fie le, nu pot cădea cu greutate în cumpănă. Numai o reprezentatiune 
națională, indifferent chiar de forme, ar putea fi ţinută în seamă. 

Păstrându-ne inca seninătatea olimpiană, pe care o inspira de obiceiu 
optimismul hegalian, vom pierde şi ultimul prilej de acţiune mântuitoare, 
vom pierde totul... 

Ne va fi dat poate să vedem şi armata românească peste Prut, luptând 
ca să asigure Basarabia...Ucrainei!... 


Ar fi ultima înjosire şi ultima durere... 
14 Decembrie 


XXII 
TRATATIVELE DE PACE ŞI SITUAȚIA ROMÂNIEI 


Armistițiul s'a încheiat pentru întregul front rusesc. 

Deşi s'a fixat un termen de 28 zile însă, întrucât pentru reînceperea 
ostilităților ar trebui ca cu şapte zile înainte de acest termen armistițiul să 
fie expres denunţat, altfel el se prelungeşte automatic, se poate spune că 

numai tratatul de pace îi va pune in adevăr capăt. Cu atât mai mult, ca in 
acelaş timp s'a hotărît începerea imediată a tratativelor de pace. 

In această situație evident, ostilitățile nu ar mai putea isbucni de cât 
în cazul când s'ar mai putea aştepta la reînvierea spiritului răsboinic în 
Rusia, - ceeace este cu cu desăvârşire exclus. 

Răsboiul cu Rusia, nu numai de fapt ca până acum, dar mai putem 
spun şi formal, s’ a sfârşit. Orice revolutiuni ulterioare nu mai pot aduce 
nici o schimbare în această privinţă. 

Pe această cale s'a sfârşit şi răsboiul nostru, pentru că în împrejurările 
de fata România ar trebui să-l ducă nu numai împotriva Puterilor Centrale, 
ci şi împotriva Rusiei. 

Orice părere ama vea despre marii noştri strategi, dar astfel de 
nebunie n'ar indrizni-o nici cel mai mare dintre ei, nici măcar ilustrul d. 
general Iliescu... 

E însă un sfîrşit, şi trist şi urit : fără voinţă fermă de a-i pune capăt cu 
cinste, fără viziune clară asupra necesităților şi a îndatoririlor momentului. 

Din partea regimului din laşi , nu putem cere astăzi nici voință 
hotarita, nici viziune limpede.Tot ce mai poate face el pentru tara este să 
dispară de pe scenă, - cât mai repede şi cat mai desăvârşit. 

Oricât ar mai încerca, în adevăr, oamenii din laşi să trăgăneze finalul, ei 
nu mai sunt în stare să schimbe cursul fatal al evenimentelor : pacea va fi 
încheiată, cu ei sau fără ei. Si mai bine fără ei, decât cu ei. 

De multe ori am arătat în aceste coloane, că ultimul dezastru ce ne 
mai poate ameninţa, ar fi o pace, încheiată de guvernul din laşi, în 
condițiile, în cari el ar fi silit să trateze astăzi, în situația lui echivocă între 
inamici şi aliați. 

Dar la urma urmelor, pacea trebue să vină, şi deci va trebui şi trataă 
cu cineva. 

Din nenorocire, până acum n este nici un semn, că în numele 
României îşi vor putea ridica alții vocea în aceste zile de restriste. 

Ce blăstem va cădea peste acest neam, dacă va trebui să bem paharul 
până la fund... 

Indaratnicii, cari nu au curajul să privească în fata adevărului, îşi 
îndreaptă încă privirile spre Apus. 

Dar încheerea armistițiului pe frontal rus, ca şi începerea tratativelor 
de pace, în ciuda tuturor piedicilor ce li se puneau în cale, creiază un fapt 

nou şi pozitiv, care nu va putea rămânea fără răsunet şi in ce priveşte 
situația generală a răsboiului mondial. 

Oricât de inevitabil ar părea acest desnodământ pentru toți oamenii 
clar văzători, până la ultimul moment fanaticii răsboiului puteau exploata 
nadejdiile mulțimii, afişându-şi credinţa că Rusia va fi menţinută cel putin 
formal în rânduri, până ce... minunea s’ar săvârşi, cu ajutorul Americei. 

Astăzi întrebarea se pune neted pentru cel mai umil cetäteaan din 
Franţa, Anglia şi Italia: se poate purta răsboiul fără Rusia şi fără nădejdea 
unui sprijin efectiv şi imediat din partea Americei? 

Si această întrebare se ridică într'un moment psichologic foarte 
critic: în Italia — în urma unei înfrângeri sângeroase şi sub presiunea din ce 
în ce mai amenințătoare a armatelor lui Conrad von Hoetzendorf; în Franţa 
— în atmosfera de rasboiu civil, pe care au creat’o ultimele evenimente; în 
sfârşit in Anglia — fata de oboseala obştească mărturisită prin scrisoarea 
lordului Landsdowne. 

Mai pot conducătorii Intelegerii, în această situație, in al patrulea an 
de sfortäri supra-omenesti şi infructuase, să găsească în masele populare 
destulă energie şi destul entuziasm pentru a porni un nou răsboiu şi în 
condițiuni cu mult mai grele? 

Indoiala e cel putin legitimă.Şi cata vreme Puterile Centrale se vor 
mentine pe terenul unei paci de buna intelegere, ele dau tuturor popoarelor 
din Apus un temeiu puternic de a se opune curentelor rasboinice. 

In orice caz, peste puşine zile lucrurile se vor limpezi. 

Dar dacă am presupune chiar că în Apus facla răsboiului nu se va 
stinge încă, ce mai poate câştiga România din această prelungire a agoniei? 

Chiar dacă Germania, - ceeace în situația concretă nu e de crezut , - ar 
fi silită să facă concesiuni în Apus , ar mai purta cineva acum răsboiul o 
singură zi numai pentru scopurile României? 

O ipoteză absurdă de la început , cum am dovedit de atâtea ori, chiar 
înainte de răsboiul nostru, dar astăzi numai o nebunie furioasă nu ar mai fi 
accesibilă evidenţei. 

Atunci? 

Nu se va găsi în tot neamul românesc un om de inimă şi de curaj care 
să taie nodul gordian? 


Nu avem un om?... 
19 Decembrie 

XXIII 
DEMOCRATIILE APUSENE SI ROMANIA 


Timp de doi ani << democratiile apusene>> au dus o campanie 
stăruitoare pentru a determina intrarea României în acțiune 

Presa franceză cand mägulia, când ameninţa; diplomaţii exercitau 
toate mijloacele de persuasiune şi de...seductiune: conferentiarii şi agenții 
de tot soiul mişunau prin ţară : actualul prim ministru francez, în jurnalul 
său, nu ştia să ne înjure grosolan, pentru că nu voiam să ne înhămăm la << 
carul civilizatiei>> , şi nu găsia decât pe un singur <<european >> în toată 
tara românească...pe d. Take Ionescu... 

In sfârşit, au reuşit, România a intrat în lagărul Inţelegerii, - a intrat 
pentru <<a adăogi ultima verigă la lanţul care urma să sugrume Puterile 
Centrale >>. 

Discursurile oamenilor politici şi articolele din presa Intelegerii 
desfăşurau pentru marele public planul grandios al unui atac concentric 
asupra Austro Ungariei: << Doctorul Brusilov>>, <<les armees du 
generalissime Iliesco >>, Sarrail Cardona, pornind din cele patru puncte 
cardinale, îşi dădeau întâlnire la... Viena! 

Se ştie ce rezultate au avut aceste planuri märete. 

Brusilov nu numai că nu era în măsură de a continua ofensiva, dar 
ruşii au fost goniti din Galiţia şi Bucovina; Sarrail nu s'a mişcat şi acuma e 
vorba ca armata lui să fie retrasă din Salonic; Cardona a dispărut, iar 
armatele lui abia se menţin între Piave şi Brenta; <<le generalissime Iliesco 
>> face strategie la Paris, iar o parte din armata română, dacă trebue să 
credem telegraful, se luptă nu ştim unde, sub comanda lui Kaledin... 

S’ar părea că << democratiile apusene>> fata de aceste rezultate ale 
intervenţiunii României, provocată de ele, ar fi trebuit să aibă puţină 
remuşcare. 

Cu atât mai mult, cu cât astăzi nu mai e taină pentru nimeni, că la 
Paris şi Londra se ştia bine , că alt rezultat al interventiunii noastre nu 
putea fi. Acolo se ştia şi situaţia armatei lui Brusilov, ca şi a celei lui 
Sarrail. 

Din procesul Paix Seuilles rezultă, în adevăr, că atunci când România 
declara răsboiu, generalul Sarrail primea un ordin, care îi interzicea ori-ce 
ofensivă! 

Presa franceză ataca cu vehementa pe <<tradătorii >> Stuermer şi 
Polivanov, pentru ca documentele publicate la Petrograd ne destainuiesc, 
că miniştirii ruşi priveau cu satisfactiune la nereusita planurilor noastre, 
<<interesele României nefiind compatibile cu interesele Imperiului rus >> 

Dar România a fost trădată numai de Rusia? Nu e însă o trădare a 
împinge o ţară în răsboiu, făgăduind colaborarea armatei din Salonic, 
despre care se ştia, că nu poate face nimic? 

Lacrimile de crocodil, în cari sunt astăzi muiate ziarele din Paris şi 
Londra, ajung pentru a linişti conştiinţa <<democratiilor apusene >> ... 

Atitudinea lor actuală fata de situația desperată a armatei din 
Moldova aruncă o lumină şi mai urâtă asupra acestor jelanii. 

<< Democraţiile apusene>> nu-şi pot face iluzii asupra stării reale. 

La Brest- Litovsk delegații ruşi închee un armistițiu pentru întreg << 
frontul de uscat din Marea Neagră şi Marea Baltică >>. Pe acest front stă şi 
armata română. Dar nu numai că ea nu ia parte la tratative, ci pe cât se 
pare comndantii ruşi nici nu s'au grăbit să o instiinteze despre încheerea 
armistițiului. Cel putin comunicatul român aduce la cunoştinţă armistițiul 
numai pe baza comunicatului german! 

lar dacă se va încheea şi pacea, ce ar putea face armata noastră, daca 
România nu va adera la pace? 

Să lupte împotriva Puterilor Centrale şi a Rusiei reunite ?!... 
Cetitorii noştri cunosc concertul din presa franceză: <<L’ Homme Libre 
>>, << Le Gaulois >>, << La Victoire>> << Le Temps>>, - rând pe 
rând, si toți împreună se vaită de << tragedia României>>, recunosc 
neputinta aliaților de a ne ajuta, dar...sfătuiesc armata din Moldova să se 
retragă în ...Ucraina... 

Aceiaşi văicăreală ipocrită în presa engleză. 

Am în fata mea importantul Times , din 8 Decembrie a. c., care singur 
ajunge pentru a caracteriza atitudinea aliaților din Apus: 

Când e vorba despre situaţia concretă pe frontul român, titluri şi 
subtitluri senzaţionale : <<Victim of russian action>>, << A tragic 
dilemma>>, etc. 

Si ce perspective de ajutor se dau în acelaş timp acestei 
<<victime>>? 

În discursul său celebru publicat în acelaş număr, Sir E. Carson, după 
o profuziune de complimente şi consolatiuni , poate spune numai : 

<<Vom face tot ce se poate pentru a ajuta Romania, dar << nu e usor...Nu 
trece o zi fără ca noi ( consiliul de rasboiu) să nu discutăm ce am putea face 
pentu a ajuta << pe brava noastră aliată>>. 

Iar articolul de fond, după ce anatemizează pe maximalisti, inchee: 
<< Până ce Rusia nu şi va veni în fire (!) aliaţii pot da României prea 
puțină nădejde la un ajutor imediat , dar ea poate conta pe aliaţii sai, 
precum şi ei contează cu încredere pe ea>>... 

Dacă cu increderea lor armata română nu va bate pe ruşi, germani, 
austriaci, turci, bulgari... 

Ceeace e mai rău, din toate aceste asigurări de << incredere>> răsbate 
amenințarea pentru cazul de defectiune... 

Nu e această atitudine mai monstruasă decât toate << tradarile>> lui 
Stuermer sau Polivanov? 

A cui e adevărata << victimă >> România? 

Tara aruncată în răsboiu împotriva intereselor sale, infranta şi 
sfâşiată, părăsită de singurul aliat, care îi putea da vr'un ajutor eficace, 
trebue să continue lupta, numai ca să << fixeze>> puţină vreme aici câteva 
divizii germane. 

Egoismul sălbatec al campionilor pentru << dreptate şi democratie>> 
ajunge la un adevărat canibalism, când România este îndemnată la 
sinucidere, prin sprijinul pe care lar da armatei antirevolutionare a lui 
Kaledin... 

Poate fi o tradare mai caracterizata? Aceasta atitudine este insa in 
logica lucrurilor. 

<<Democratiile apusene>> au fost trădătoare cand s'au aliat cu 
Tarul Nicolae II. Ele au trădat prin aceasta interesele civilizatiunu, fiindcă 
victoria lor ar fi însemnat triumful despotismului pe continent. 

Au trădat şi România, chiar prin faptul că au îndemnat o să se alieze 
cu un duşman de moarte. 

Au trădat-o, când au aruncat-o în acţiune, știind că va fi învinsă. 

O trădează şi acuma, 0 asasinează cu premeditare, silind-o să stărue 
<< până la sfârşit>> în această acţiune de destructiune... 

Au 0 singură circumstanta uşurătoare: complicitatea marilor patioti şi 


bărbați de Stat ai României... 
23 Decembrie 1917 

INTELEGEREA SI ROMANIA 
DUPA DEFECTIUNEA RUSA 


In corul de lamentatiuni pentru “tragedia României” care se aude 
zilnic in presă şi in discursurile oamenilor politici ai Intelegerei, nu lipseste 
şi o nota care ne poate da măsura sinceritatii tuturor acestor manifestări: 
insistenta, că România, ori-cât de disperată ar fi situația ei, in urma 
armistițiului şi a încheerii eventuale a păcii de către Rusia, trebue să 
rămână “ până la sfârşit” credincioasă legăturilor sale cu Intelegerea; 
indignarea la singurul gând că România ar putea săvârşi “ cea mai neagră 
trădare” încheind şi ea pacea; în sfârşit, îndemnările stăruitoare ca armata 
romana, dacă n’ar mai putea resista în Moldova, să se retragă în Ucraina, să 
se unească cu cazacii lui Kaledin, etc., etc... 

S’ar părea că România nu ar putea da dovadă de credinţă, decât prin 
sinucidere. Elementara voinţă de a trăi pentru sine ar constitui o trădare din 
partea ei... 

Dar sunt potrivite aceste acuzatiuni preventive, chiar dacă România 
ar părăsi acum lagărul Inţelegerii? 

In adevăr, mai are astăzi fiinţă, atât politiceste, cât şi chiar juridiceşte 
„tratatul care ne leagă de Intelegere? 

Nu voiu recurge la argumentele, cari totuşi au o greutate 
necontestabilă în politică şi chiar în drept : situaţia de fapt, care nu mai 
îngăduie României continuarea luptei. 

Nici o obligatiune nu poate fi valabilă, când realizarea ei este cu 

neputinţă din cauză de forță majoră, - “a l’impossible nul n’est tenu!” Nici 
un tratat nu poate cere unui popor să se omoare. Si continuarea luptei 
pentru armata română, izolată între Rusia pacifică şi Puterile Centrale, ar 
echivala în adevăr cu sinuciderea. 
Dar pe vremuri << ententistii>> noştri încercau să justifice violarea 
tratatului, care ne leagă de Puterile Centrale, prin faptul că noi am încheiat 
acel tratat cu “tripla alianță”, şi că această alianță s’ar fi desfiinţat prin 
defectiunea Italiei. Deci România era stăpână pe acsiunea ei: “ Am tratat cu 
trei, au rămas doi”, - spunea d. Take Ionescu in camera. 

Argumentarea n'a fost nici serioasă, nici cinstită. 

Mai intaiu, am fost legați de Puterile Centrale prin interesele noastre, 
mai mult chiar decât prin tratatul formal. 

Dar şi formal, noi am încheiat tratatul întâiu cu Puterile Centrale, 
Italia numai în urmă a intrat şi ea în alianță. Si in ori-ce caz defectiunea 
Italiei, Puterile Centrale n’au fost puse în imposibilitatea de a-şi îndeplini 
angajamentele fata de noi. Italia pentru Alianţa centrală, ca şi pentru noi, 
era în fond “a cincea roată la car”. 

Dar ori-cum ar fi, să admitem chiar că argumentatia “ententiştilor”, în 
această privinţă, n’ar fi fost fără temeiu, cu atât mai mult ei nu pot tăgădui 
valoarea ei fata de Înţelegere. 

In adevar, noi n'am tratat numai cu Franţa sau Anglia, ci cu întreaga 
Înţelegere, şi chiar mai cu seamă în vederea sprijinului militar, pe care ni-l 
putea da Rusia. Rusia era în situaţia noastră factorul principal al 
Intelegerii. Pentru a dovedi această afirmare, e destul ca ori ce om cinstit 
să-şi pună întrebarea: ne-am fi aliat noi cu Înțelegerea, dacă Rusia refuza să 
ne dea ajutorul ei, sau chiar dacă ea de pe atunci ar fi tratat pacea cu 
Puterile Centrale? 

Ati uitat cât a tras în cumpănă, pentru hotărîrea noastră, “Doctorul 
Brusilov”?... 

In această situaţie e evident că “democratiile apusene” pot avea orice 
socoteli cu Rusia pentru defectiunea ei, -dar această chestie internă a lor, 
nu le poate desolidariza, fata de noi de acţiunea Rusiei. 

Noi am încheiat un tratat cu Înțelegerea, nu cu Rusia singură şi acest 
tratat a fost călcat fata de noi, prin defectiunea factorului principal al 
Intelegerii, de cătră Înțelegerea însăşi. 

Când chiar în raporturile de drept civil o asociaţie nu şi îndeplineşte 
un angajament, pot oare doi sau trei asociaţi invoca buna lor voinţă fata de 
partea, care a fost lezată, şi de a arunca răspunderea numai pe acel dintre 
coasociati, care de fapt ar fi zădărnicit executiunea contractului? 

E o patentă absurditate juridică ! 

Dar şi fata de România, Înțelegerea întreagă nu s'a ţinut de cuvânt, 
indiferent cine anume dintre asociaţii ei e principalul vinovat pentru 
această,- chestia aceasta îi priveşte numai pe ei. Mai mult. Insăşi 
Intelegerea,- aşa cum a existat pentru România în momentul tratatului,- nu 
mai are fiinţă azi. Ea s'a desfăcut, prin defectiunea Rusiei, fără să- şi fi 
îndeplinit obligatiunile fata de noi. 

Prin urmare, nu numai ca Romania nu mai are nici o obligatiune fata 
de Înţelegere, şi nu ar avea deci nici o vină, dacă ar înceta lupta în aceste 

conditi,- dar ea este in drept să acuze Înțelegerea de trădare, pentru că ruşii 
au 1eşit din luptă fără să tina seama de angajamentele contractate. 

Şi trădarea aceasta a fost chiar mărturisită de însăşi Înțelegerea. 

N’au recunoscut oare de atâtea ori oamenii politici şi miniştrii din 
Franţa şi Anglia, că România a fost trădată atât de guvernul Țarului, cât şi 
în urmă de Rusia revoluționară? Dar trădarea Rusiei, cum am arătat, este 
pentru România trădarea Intelegerii însăşi! 

Astfel, România nu este numai liberata de ori-ce obligatiune, dar este 
în drept să ceară de la Integere toate compensatiile imaginabile, pentru 
jertfele ei zădărnicite de nişte aliați infideli. 

Această consideraţie nu are numai o valoare pur teoretică,-ea poate 
avea şi consecinti politice practice,- şi nu numai politice. 

Imprumuturile, de pildă, ce ne-au fost acordate de cătră Statele 
Intelegerii numai în vederea răsboiului, nu mai suntem datori de a le plăti, 
dacă Înțelegerea însăşi, prin factorul ei principal, s’a pus în calea scopurilor 
pentru cari le-am contractat. 

Dar şi dreptul la compensatiunile politice, cine ni l-ar putea tăgădui? 

Din nenorocire, în raporturile internaţionale chiar şi dreptul cel mai 
sfânt, ca să fie luat în consideraţie, trebuie să se sprijine pe putere. 

Si unde ar mai putea căua sprijin Romania? 

Dar situația ce ni s'a creat e atât de limpede, încât înşişi ruşii trag 
concluzile cuvenite. 

Unul din cele mai respectate ziare din toată Rusia, “Russkia 
Viedomosti”, organul profesorilor din Moscova, în Nr. Din 28 Noiembrie 
a. c., face în articolul de fond, între altele, următoarele reflectiuni: 

“ Trebuie să dăm o deosebită consideratiune situatunii, care s'a creat 
pentru România, în urma actelor bolsevistilor ruşi. (Numai ale 
bolsevistilor? C.S.). Dacă ținem seama că astăzi armata română este par’ca 
strânsă între doi duşmani, şi că România nu poate primi nici un ajutor de la 
aliații apuseni, n'am putea să ne idignăm, dacă s'ar confirma, că românii se 
gândesc la schimbarea de front. România nu poate ţine frontul singură, fără 
armata rusă...Dacă, deci, Rusia trădează definitiv pe aliaţii săi, România, 
în baza dreptului de conservare națională, nici n'ar avea par'că altă eşire, 
decât să încheie o pace separată pe seama Rusiei, Si România, care s’ar 
părea o pitică în comparaţie cu Rusia ar fi astăzi în măsură să ne dea o 
lovitură, în faţa căreia se întunecă chiar şi primejdia japoneză...şi dacă 

Kievul şi Odessa vor fi ocupate, la Petrograd şi la Moscova nu vor ajunge 
morminte pentru oameni morti de foamete...” 

Nu avem nevoie de a mai mări nenorocirile Rusiei, însă dreptul 
nostru l-am fi putut cere, şi eream datori să-l cerem... 

Dar... armata română e pe cale de a se lupta pentru alipirea 
Basarabiei la... Ucraina! 

Marii şi micii noştri bărbați de Stat, cei de dincolo, ca şi cei de 
dincoace, au alte preocupări... 

30 Decembrie. 


XXV 
IN NĂDEJDEA UCRAINEI... 


Din ştirile confuze ce apar din când în când în presa europeană se 
poate deduce că la Apus nu s'a pierdut încă nădejdea de a salva din 
prăbuşirea rusă şi de a asigura pentru Intelegere cel putin forţa militară a 
Ucrainei. Din acest punct de vedere sunt scontate şi comentate şi 
neînțelegerile dintre Rada ucraineană şi Sovietul comisarilor din Petrograd. 

Din nenorocire pentru Intelegere aceste nădejdii isvorăsc numai din 
necunostiinta şi reaua intrepretare a situației reale. 

Poporul ucrainean nu este mai puţin pacifist astăzi de cât cel rus. La 
Kiev, ca şi la Petrograd, nu s’ar mai putea menţine nici un guvern, care ar 
hrăni proete răsboinice. 

Numai necesitatea de a-şi asigura simpatia maselor populare explică 
chiar şi rezolutiunea Radei Centrale din 5 Decembrie, relativ la chestiunea 
păcii, care nu lasă nimic de dorit ca limpezime şi hotarire. 

Pentru edificarea cetitorilor reproduc aici în întregime această 
rezolutiune, după telegrama ziarului <<Russkoie Slovo>> din 6 Decembrie 
1917: 

<<In numele Republicii nationale ucrainene, Rada recunoaste ca e 
necesar să se păşească la tratari de pace, instiintandu-se despre aceasta 
Puterile aliate. Deşi acţiunea păcii, în numele Republicii ruse, poate fi 
condusă numai de către un organ socialist central al autorităţii federale, 
întru cât însă această autoritate nu a fost creată, Rada päseste ea însăşi la 
realizarea păcii. 

In consecință Rada hotărăşte : 

1) De a trimite pe frontul român şi pe cel de sud-vest pe 
reprezentanţii secretariatului general pentru a participa la tratările asupra 
armistițiului. 

2) De a se adresa de îndată la toate Puterile aliate şi cele inamice cu 
propunerea de a începe tratările de pace. 

3) De a instiinta despre aceasta Sovietul Comisarilor (din Petrograd) 
si guvernele altor republici (din Rusia) pentru coordonatele acțiunilor. 

4) De a elabora un program concret de pace, care să fie propus 
popoarelor Rusiei, Puterilor aliate şi celor inamice, ca o bază de tratative. 

Rada invită toate popoarele Rusiei de a lua cea mai activă parte la 
aceste tratative>>. 

Cum vedeţi, numai spirit răsboinic nu se poate presupune la 
ucraineni, în urma acestui document. 

Dar, desigur, el trebuia să provoace un conflict între Rada şi Sovietul 
din Petrograd, pentru că din textul lui rezultă lămurit că Rada nu recunoste 
guvernul din Petrograd ca organ central al Republicei ruse. Guvernul din 
Kiev se adresează expres Sovietului comisarilor naţiunii ca la unul din 
guvernele celorlalte republici şi popoarelor din Republica rusă. Prin 
aceasta, guvernul d-lor Trotzki şi Lenin e cel mult tratat ca o simplă 
reprezentantiune a Moscovei, în sensul strict al cuvântului, alături de 
guvernul Caucaziei, al Siberiei, sau la <<Rusiei albe>>. lar Ucraina îşi 
arogă chiar un drept de inițiativă şi de conducere. 

Riposta energică a Petrogradului era inevitabilă. Dar chiar dacă s’ar 
ajunge la o ruptură, evident că ea nu ar fi în legătură cu chestia păcii, şi în 
orice caz conflictul acesta numai prielnic unei acțiuni militare nu poate fi. 

Pentru o justă apreciere a evenimentelor din Ucraina, trebue să notăm 
că nici ea nu e ferită de sfâşieri şi lupte interne. Procesul de dezagregare a 
aparatului de Stat nu s'a putut, evident, opri la graniţele Ucrainei. 

O corespondenţă din Kiev, în <<Ruskoie Slovo>>, din 23 Noiembrie 
1917, ne spune de pildă, că în acel moment funcționau acolo în acelaş timp 
următoarele <<guverne>> rivale, fiecare din ele pretinzând la plenitudinea 
puterii : 

1) Un comitet <<regional>> , care făcea abstracție de deosebiri 
naționale ; 2) Un comitet format pe lângă Consiliul comunal ; 3) Comitetul 
Congresului cazacilor ; 4) Comitetul revoluționar al Sovietului soldaților ; 
5) Sovietul lucrătorilor (la Kiev nu s'a putu forma un singur Soviet al 

soldaților şi lucrătorilor) ; 6) Comitetul trupelor ucrainene ; 7) Secretariatul 
general, cu Rada Centrală ; 8) în sfârşit, Comandamentul circumscriptiunii 
militare Kveentinski a avut şi el pe lângă sine un comitet de guvernământ. 
<<Astfel, urmează corespondenţa citată, - la Kiev s'a format nu mai 
putin de opt diferite organe de guvernământ, cari nu intră în contact unul cu 
altul, se combat şi publică decrete contradictorii... Pe străzile oraşului apar 
patrule, cari recunosc diferite guverne şi între cari se produc ciocniri>>... 

Dintre aceste <<guverne>>, unele erau în mâinile maximalistilor, în 
cât guvernul din Petrograd poate găsi chiar în sânul Ucrainei un sprijin 
împotriva pretentiunilor Radei Centrale. Cu cat mai mult, cu cât în acest 
din urmă organ predomină “burjuii”, cari deşi caută să se adapteze 
tendinţelor vremii, totuşi nu pot inspira încredere unui guvern ca al d-lor 
Trotzki şi Lenin, alcătuit numai din cele mai extreme elemente socialiste. 

Apoi legile “mecanicei istorice”, odată ce s'a născut un Stat 
ucrainean, vor impune mai curând sau mai târziu o luptă între Ucraina şi 
Moscova, fiindcă numai lupta va putea lămuri raportul de putere dintre ele, 
si rezultatul ei va stabili un echilibru mai stabil. 

Dar ori cum, continuarea răsboiului e cu neputinţă, atât pentru 
Ucraina, cât şi pentru Moscova. 

Căci pentru răsboiu nu ajunge numai bunăvoință, chiar de ar avea-o 
Rada sau alt guvern ucrainean. Armata însă capabilă de luptă nu mai există 
toată întinderea Rusiei. 

Imaginaţia noastră cu greu îşi poate închipui ce se petrece acum în 
aşa numita “armată rusă”. 

Imi voiu permite aici să citez o singură mărturie. 

Ziarul “Utro Rossi” din 12 Decembrie publică despre ceea ce se 
petrece tocmai pe fronturile ucrainene : 

“Nici nu au fost începute bine tratativele de pace, şi soldați au şi 
pornit în massă spre casă. Ei nu aşteaptă încheerea păcii, şi cu atât mai 
putin decretul de demobilizare. Ei pur şi simplu pleacă şi iau şi pusca cu 
dânşii. Inainte ei asaltau trenurile, toate liniile de drum de fier erau 
acaparate de ei. Acum căile ferate nu mai ajung pentru transportul 
tovarasilor dezertori. Ei pornesc in bande pe şosele şi drumuri de tara. In 
căutarea hranei ei asediază şi iau cu asalt moşiile şi satele, pe cari le 
întâlnesc în drum, pradă şi incendiază totul. Podolia (care face parte din 
Ucraina) retrăeşte astăzi vremurile descrise în romanele lui Sienkiewicz. 

Partea insemnata a tinutului Hotinului (din Basarabia, partea locuita de 
ucraineni), literalmente a dispărut de pe fata pământului” ... 

Dacă la această oştire se reduc nadejdiile Intelegeri1. 

Articolul de fata a fost scris, când telegraful ne-a adus cea mai 
potrivită concluzie pentru el : delegații Ucrainei au şi sosit la Brest-Litovsk 
pentru ca să ia parte la tratativele de pace... 


6 lanuarie, 1918 


XXVI 
IN CETATEA PETRU SI PAUL... 


Reductio ad absurdum este un procedeu, care se întrebuinţează în 
discutiune pentru a dovedi greşeala unei teze, prin deductia logică a 
ultimelor consecințe ale ei. Absurditatea concluziunii demonstrează pentru 
oricine erorile premiselor. 

Pentru România însă realitatea însăşi s'a însărcinat să aplice acest 
procedeu de argumentare pentru a învedera absurditatea acelei politici, care 
rupând legăturile noastre fireşti, ne-a aruncat în braţele Rusiei. 

Pentru a crea o “Românie Mare” bărbaţii noştri de Stat, au căutat 
sprijinul în oştirile ţarului Nicolae. 

Ca rezultat, am fost învinşi ; miniştrii ţarului au văzut în înfrângerea 
noastră un succes politic, care — cum scria fostul ministru Polivanov în 
raportul său către Tar — înlesneşte realizarea planurilor Imperiului în 
Balcani ; armatele ruseşti, cari rămăses impasibile fata de dezastrul 
“confratilor de arme”, au tratat Moldova ca o tata cucerită ; iar dupa 
revoluţie, Rusia începe tratativele de pace, fără să se mai sinchisească de 
soarta aliatei ei “naive”. 

Când, la vreme, încercam să arăt primejdia alianţei cu Rusia, ca ultim 
argument era mereu invocată “garanția” Franţei şi a Angliei. In speranţa 
acestei garanții, Romania trădată de Rusia, staruia în “credinţa ei 
nestrămutată” fata de Intelegere. 

Dar astăzi jurnalele franceze îşi liniştesc publicul, că revendicările 
României, devenite incomode, “nu vor putea eventual să împiedice 
incheerea păcii”... 

S’ar părea, că şi cea mai perversă imaginatienu şi-ar putea închipui o 
situație mai absurdă : cea mai mare parte a teritoriului ocupată de armatele 

inamice ale foştilor aliaţi, pe care i-am socotit atât de prapaditi, in cât nu ar 
mai fi în stare de a ne face vr'un rău ; restul ţării devastat de nou aliaţi, cari 
tratează pacea şi ne sileşte la armistițiu ; <<democratiile apusene>>, cu 
toate cuvintele de mângâere, se resemnează să renunţe la acele revendicări, 
cari singure justificau intrarea noastră in rasbouu... 

Nu mai vorbesc de risipirea de vieți în atâtea lupte nenorocite, de 
ruinile acumulate, de mizeria, epidemiile, cari au decimat populaţia dela 
sate la oraşe... 

Ce ar putea inventa mai mult şi geniul satanic al unui Edgar Poe ? 

Dar realitatea poate întrece în sadism şi cea mai desfrânată fantezie. 

Pe ziua de eri am aflat, că ministrul nostru din Petrograd a fost arestat 
şi închis în cazamatele vestitei cetăți Petru şi Paul... 

România nu a recunoscut noul guvern al Rusiei, guvernul din laşi nu 
era in relatiuni oficiale cu Sovietul comisarilor națiuni. 

Dar chiar dacă guvernul rus ar fi avut cele mai mari temeiuri de a fi 
nemulțumit de atitudinea României, el putea sa dea paspoartele 
reprezentanţilor noştri şi să-i silească să plece din tara, putea să ne adreseze 
un ultimatum, putea chiar să ne declare răsboiu. 

Ar fi fost şi această situație absurdă până la fantasmagorice... 

Dar să aresteze pe un agent diplomatic, şi să-l înfunde într'o 
puşcărie?! 

Totuşi e o acţiune logică, în situația concretă, in care ne-a adus 
politica guvernului d-lui Brătianu : e tocmai reductio ad absurdum a 
acestei politici. 

Guvernul din Iasi, nu se putea resemna la încheerea păcii, cu toată 
farsa tragică pe care 1-a jucat-o aliata de la Nord, prin tratativele din Brest- 
Litovsk precum el, trebue să rămână <<credincios>> Intelegerii, cu toată 
repudiarea revendicărilor României. 

In această situație, guvernul român a fost silit să se amestece în 
luptele interne ale Republicei ruse, să caute sprijin la Rada Centrală din 
Kiev sau la generalul căzăcesc Kaledin. 

Astfel organele de Stat ale Regatului român s'au trezit reduse la rolul 
de simplii răzvrătiți împotriva autorităţilor, pe cari şi le-a dat revoluția rusă, 
sau în orice caz împotriva singurei autorități care s'a putut afirma în 
momentul de faţă la Petrograd. 

Cu logica rectiliniară a revoluţionarilor, d-nii Lenin şi Trotzki au tras 

ultimele consecinti, - şi d. Diamandi ocupă o celulă in sombra cetate de pe 
malul Nevei, alături de favoriţii regimului tarist, cu foştii miniştri ai d-lui 
Kerenski, şi cu alti “contra-revolutionari” şi “burghezi” cari s'au expus la 
urgia Sovieturilor... 

Si ce eşire poate găsi acum guvernul din laşi din această situație 
absurdă şi înjositoare ? 

E indiferent, care va fi soarta personală a d-lui Diamandi, chiar dacă 
pe mâne d. Trotzki s’ar milostivi, sau ar da urmare vre-unei interventiuni 
din partea corpului diplomatic, redând libertatea ministrului român. 

Incidentul are importanţă numai din punctul de vedere al situatiuni 
Regatului român, învederată de însăşi posibilitatea unei asemenea 
procedări. 

Poate cere guvernul din Iasi satisfacţie la Petrograd ? Şi ce satisfacție 
ar putea el cere, şi la ce rezultate ar putea ajunge cerând chiar satisfacție, în 
împrejurările concrete ? 

Să declare răsboiu Rusiei, pe când se află în răsboiu şi cu Puterile 
Centrale ? 

Dar, odată ce d-nii Lenin şi Trotzki sunt decişi să ne trateze ca pe 
răzvrătiți, întru cât chiar din punctul de vedere al situației de drept, 
declararea răsboiului ar putea schimba ceva ? 

Dar de fapt, e cu putinţă acest răsboiu, în momentul când, fără nici un 
ajutor posibil din partea aliaţilor, armata noastră se află singură se află 
singură în fata Puterilor Centrale ? 

Nici măcar singură, ci înconjută de trupele ruseşti ! 

Orice ar încerca guvernul d-lor Brătianu şi Take Ionescu, - tara ar fi 
expusă numai la noi suferinti şi la umilinti şi mai crunte. 

Cu groază aşteptăm ce na mai pot aduce telegramele de mâne... 


19 Ianuarie. 

XXVII 
CE FACE GUVERNUL DIN IAŞI ?... 


La Brest-Litovsk se tratează pentru încheerea păcii între Rusia şi 
Puterile Centrale, suntem însă ameninţaţi de un nou răsboiu : dintre Rusia 
si România ! 

In momentul de fata situaţia se prezintă astfel : 

Sub presiunea corpului diplomatic, ministrul nostru din Petrograd, d. 
Diamandi, a fost eliberat, dar “expulzat” din Rusia ! 

Ataşul militar al României rămâne încă arestat. 

Sovietul Comisarilor naţiunii, fără preget, a adresat guvernului din 
Iasi un nou ultimat, şi foarte drastic — luând tot odată măsuri energice, cari 
nu lasă nici o îndoială asupra intentiunilor lui. 

Depozitele Statului român la Banca Imperiului sunt sechestrate. 

Exportul de mărfuri din Rusia pentru România a fost prohibit, - mai 
cu seamă aprovizionarea cu alimente. 

Au fost pornite spre frontul român artileria şi trupele cele mai 
credincioase guvernului maximalist, sub comanda personală a 
generalisimului Krilenco. 

Şeful guvernului, d. Lenin, declară prin oficiosul “Pravda” că 
răsboiul cu România va fi inevitabil, dacă guvernul român nu va satisface 
cererile Sovietului Comisarilor națiunii, - chiar sprijinul Inţelegerii, in 
cazul acesta, nu ne-ar putea folosi! 

Românii refugiați în Rusia, au şi fost cuprinşi de panică, şi fug în 
Moldova... 

La Iasi a fost convocat un Consiliu de Coroană, la care au luat parte, 
pe lângă miniştrii şi generalii români, generalii Scerbacev şi Berthelot, ca 
si ministrul Statelor-Unite, d. Wopicka. 

“Rezultatul Consiliului este încă necunoscut” — sună telegrama... 

Dar... în aceste împrejurări, numai luminile generalului Iliescu ar mai 
putea inspira vr’un plan fericit de acțiune... 

Stocul nostru de aur ca şi tezaurul Băncilor noastre se află în mâinile 
inamicului. (E o recidivă : când am declarat răsboiul în August 1916, 
deasemeni o parte însemnată a stocului nostru de aur a rămas în mâinile 
Puterilor Centrale. Acuma a fost pus bine şi restul !...); 

Unica noastră bază de aprovizionare este asemeni în stăpânirea 


385 


inamicului ; 

Iaşii nu mai are nici un mijloc de cominicatie cu lumea din afara ; 

Moldova întreagă este împănată cu trupele inamice , cari sunt 
amestecate peste tot cu trupele romanesti (faceau doar parte din acelas 
front !) ; 

In ce condițiuni poate duce dar acest nou rasboiu armata românească, 
nefiind inca lichidat, pe deasupra, nici rasboiul cu Puterile Centrale ? 

Situatia fantastica, in care s’a pus guvernul din Iasi, se poate vedea 
chiar din alcătuirea Consiliului de Coroană, despre care vorbeşte 
corespondentul special al ziarului “Dien” din cartierul general român. 
Ce caută într'un Consiliu de Coroană român reprezentanții Puterilor 
străine , fie şi aliate ? Un Consiliu de Coroană nu poate fi decât un organ al 
Regatului român. Dacă e nevoe de avizul miniştrilor sau al generalilor 
străini, guvernul poate sa’l ceară, - dar la desbaterile din Consiliu, unde 
trebuesc luate hotărîri despre interesele româneşti, şi numai româneşti, nici 
un străin, pentru care întotdeauna vor precumpăni interesele ţării lui, nu 
poate lua parte. 

Numai o situație desperată, în care guvernul din laşi ar fi silit sa 
treacă peste toate consideratiunile de lege, de demnitate şi chiar de simplă 
cuviință, poate explica aceasta extravaganta. 

Dar ceiace trece peste orice măsură este participarea la Consiliul de 
Coroană a generalului Scerbacev. 

Cum ? In momentul când e in discutiune ultimatul unui guvern rus, - 
motivat de amestecul guvernului român în luptele revoluționare, - într'un 
Consiliu de Coroană român intră un general rus, fie şi răzvrătit împotriva 
autorităților din Petrograd ? 

Acest “contra-revolutionar”, - care mai presus de toate are interesul 
de a îndemna la resistentä, numai pentru ca să-şi scape capul, - să aibă un 
glas in deciziunile Regatului român ? 

Pe de altă parte însăşi alcătuirea Consiliului de Coroană chemat să 
hotărască răspunsul la somatiunile Petrogradului, să dea o nouă justificare 
acțiunii maximaliştilor ? 

E o aberatiune ! 

Dar e cu putinţă vr’o resistenta din partea guvernului din Iasi ? 

Un lucru e sigur : un răsboiu împotriva armatelor maximaliste, şi în 
acelaş timp împotriva Puterilor Centrale, nu ar fi cu putinţă pentru armate 

din Moldova, chiar daca ea ar fi in alta situatie de cat aceea in care a fost 
pusa, prin faptul ca Rusia, cum s’a exprimat d. Take Ionescu, ne-a servit 
pana in ultimul moment, ca azil. Ca magazin de aprovizionare , $i ca 
depozit pentru tezaurul tuturor institutiunilor noastre de credit. 

Daca guvernul din Iasi e hotarit la resistenta, el ar trebui mai intaiu sa 
lichideze rasboiul impotriva Puterilor Centrale. 

Adică — horrescore ferens ! — “pacea separată” ?... 

Atunci însă ar avea şi mai puţină justificare complicitatea cu “contra- 
revoluționarii” ruşi, fiidn-ca lichidand răsboiul cu Puterile Centrale, pentru 
a întreprinde un răsboiu împotriva Rusiei, guvernul din laşi mai întâiu ar 
trebui să recunoască falimentul desăvârşit al politice sale, - şi în acest caz o 
acțiune împotriva Rusiei ar putea să aibă motive şi scopuri mai serioase 
decât certurile cu maximaliştii. 

In asemenea ipoteză, ar fi şi mai puţin ca ori când potrivită prezenţa 
în Consiliul de Coroană a miniştrilor şi a generalilor Inţelegerii, - fără să 
mai vorbesc de generalul Scerbacev. 

Numai o radicală schimbare de front mai putea doar da vr'o şansă de 
reuşită. 

Sau dimpotriva Consiliul de Coroană era necesar pentru a înlesni 
capitularea fata de Sovietul Comisarilor naţiunii, pentru ca iluziunea 
“credinţei până la sfârşit ” să nu fie risipită ? 

Dar în împrejurările concrete capitularea, - şi Sovietul nu se 
mulţumeşte cu mai putin, înseamnă lichidarea guvernului însuşi din Iasi, 
trecerea Moldovei sub puterea efectivă a Sovietului din Petrograd. 

Pentru ratificarea acestei capitulări s'a cerut concursul miniştrilor şi 
al generalilor străini, şi în special al generalului Scerbacev ? 

In orice caz, guvernul din Moldova se află în fata acestei dileme 
tragice : 

Capitularea fata de maximalişti sau lichidarea răsboiului împotriva 
Puterilor Centrale, - adică tot capitulare... 

Aici ne-a adus excesul de “abilitate”. 


E o demnă încoronare a politicei “fără rizic şi sacrificii”... 
23 lanuarie. 

XXVIII 
REGATUL ROMAN SUB PROTECTIUNEA REPUBLICEI 
UCRAINENE 


Printre cauzele dezastrului national, un rol însemnat l-a jucat 
desăvârşita izolare intelectuală în care a trăit lumea noastră politică, şi nu 
numai cea politică. 

Am trăit ca şi cum tara noastră ar fi fost înconjurată de un zid 
chinezesc, peste care nu puteau răzbate curentele de sentimente şi idei care 
agitau lumea cea largă. 

Se va părea multora paradoxală această afirmație, fiind dat că tomânii 
călătoresc mult. In Capitalele europene şi mai cu seamă în diferitele centre, 
în cari se adună la anumite sezonuri Cosmopolisul mondial, întotdeauna se 
găseau numeroase colonii din high-liful nostru. 

Insă turistul român, dacă a dat dovadă de un dar specific de mimetism 
în ce priveşte exteriorul, croiala hainelor sau pieptănătura părului, în acelaş 
timp s'a dovedit de o impenetrabilitate sufletească aproape absolută. 

Din viaţa Capitalei mondiale, - acelei “inimi a lumii”, care este 
Parisul, - ce ştiu voiajorii noştri, cari se abăteau pe acolo cel puţin odată pe 
an ? Presa de bulevard şi mai ales localurile de petrecere, cunoscute 
românilor de sigur mai bine decât parizienilor, sunt singurele lor izvoare de 
inspiraţie intelectuală şi de educaţie sufletească. 

Dar aceasta izolare intelectuală se învederează cu deosebită 
plasticitate, în ce priveşte popoarele cari trăesc în imediata vecinătate cu 
noi. 

Ce se ştia în România, înainte de răsboiu, din viaţa Rusiei, a 
Ungariei, a Bulgariei, a Serbiei, a Austriei ? 

Orice român care se respectă trecea cel puţin de două ori pe an prin 
Capitala Monarhiei Habsburgice, la ducerea şi întoarcerea din Paris, dar 
câți din ei se opreau măcar douăzeci şi patru de ore în această mare 
Capitală europeană, care secole îndelungate a jucat un rol atât de însemnat 
în cultura şi în viața politică a lumi ? 

Cine, din bărbaţii noştri de Stat cei mai de seamă, ar putea numi pe 
fruntaşii politici, caracteriza ideile lor, expune programele partidelor lor, 
din Rusia, Austria, Ungaria, Serbia, Bulgaria, Turcia, - a tuturor acestor 

State vecine cu cari, măcar numai din faptul acestei vecinätäti, poporul 
român trebue să lupte sau să colaboreze. 

Dar viata popoarelor însăşi, caracterul lor, structura lor socială, 
aspiratiunile lor, durerile lor, - pe cine au preocupat în România toate 
acestea ? De unde, oamenii politici, publicistii şi intelectualii nostri în 
genere, luau materialele necesare pentru a’si forma judecata asupra 
oamenilor şi a lucrurilor de peste hotare ? Doar din anecdotele populare şi 
din reproducerile sporadice ale articolelor sau informatiunilor din presa 
pariziană. 

Poate fi o ilustrație mai monumentală pentru această ignoranță a 
marilor noştri bărbaţi de Stat şi a savanților încoronați de toţi laurii care pot 
fi la dispoziţia academiilor şi universităților noastre, decât atitudinea d-lor 
Take Ionescu şi N. Iorga în chestia ucraineană, în momentul tocmai când 
creerul corifeilor vieții noastre politice şi ai culturii nationale, era torturat 
de planurile de transformare a hărții europene ? 

Nu sunt în stare să redau aici sentimentul penibil care m’a cuprins în 
Cameră când, într'o şedinţă istorică, şi care a avut o inriurire decisivă 
asupra destinului nostru, - cu atâta aplomb a fost tăgăduită existenţa însăşi 
a Ucrainei ! 

Sa’mi fie permis aici, nu pentru a’mi da o vană satisfacție, ci numai 
pentru a releva noui primejdii pe care ni le poate pregăti aceasta 
mentalitate, să reproduc câteva rânduri, prin care am reacționat imediat la 
gestul d-lor Take Ionescu şi N. Iorga : 

Spuneam, în Decembrie 1915 : 

“Cum e de admis ca un om de Stat, care vrea să discute problemele 
puse de Marele Răsboiu în această parte a Europei, să nu ştie ce este 
Ucraina ?”. 

Si după ce relevam aspiratiunile de independenţă ale Ucrainei care, în 
cazul fericit pentru această națiune, ar avea şansă de a fi realizate, 
continuăm : 

“O națiune vie de de 30 milioane nu va putea să fie starpita de pe fata 
pământului, oricare ar fi rezultatul rasboiului. Rusia fiind învinsă, chiar de 
nu s’ar renaşte Statul ucrainean, problema nu poate fi sustrasă din câmpul 
de viziune al nici unui om de Stat şi, şi mai putin, al unui om de Stat 
român. lar în cazul triumfului Rusiei, necesitatea pentru această tara de a 
duce lupta fără preget împotriva unui mare popor ce nu vrea să moară, 

predestina caracterul şi rolul imperiului rus în toată Istoria europeana. Si, 
deci, şi mai putin unui bărbat de Stat român îi este ertat să facă abstracție 
de chestiunea ucraineană”. (Viaţa Românească, No. 12 din 1915, pag. 163 
si 167). 

Spun că nu putem uita această mentaliate, pentru a ne feri de noui 
primejdu. 

Printr'o feroce ironie a Istoriei, Ucraina astăzi a ajuns singura ancoră 
pentru corabia condusă de marii noştri bărbaşi de Stat şi savanţi, cari 
tăgăduiau existenta ei acum doi ani de zile. 

O telegramă de eri ne-a adus vestea că regele Ferdinand a avut la laşi 
o consfătuire cu delegații speciali ai Ucrainei, cu privire la atitudinea 
acestui nou Stat fata de România, în cazul încheerii păcii dintre Ucraina şi 
Puterile Centrale. 

In acelaş timp ni se aduce la constinta declaraţia către rege a trupelor 
ucrainene din laşi, că guvernul ucrainean nu va permite arestarea lui şi a 
guvernului român de către trupele maximaliste. Ni se vorbeşte şi de azilul 
oferit familiei regale în Ucraina. 

Aşa dar Regele român, familia regală şi guvernul, din care face parte 
si d. Take Ionescu, şi au asigurat înalta protectiune a republicei ucrainene. 

Dar ce ştiu astăzi mai mult marii noştri bărbați de Stat despre 
Ucraina, decât acum doi ani de zile ? 

Işi dau ei seama şi, cu mentalitatea de care au dat dovadă, sunt ei în 
stare să-şi dea seama de ceeace se petrece acum în realitate în Ucraina ? Si 
ce siguranță este în măsură de a ne da protectiunea Radei ucrainene ? 

In momentul de fata, Ucraina este tot atât de ameninţată de clocotul 
revoluțiunii, de sfâşieri interne, de lupte sângeroase, de dezagregare, ca şi 
Moscovia, deşi pentru moment acolo e ceva mai multă linişte în aparenţă. 

Dar ceeace este mai grav : îşi dau seama oamenii din laşi, unde poate 
duce conflictul dintre Moscovia şi Ucraina ? Dacă Sovietul din Petrograd a 
recunoscut în principiu autonomia şi chiar independenţa Ucrainei, faptele 
lui însă şi chiar declaraţiile ulterioare dovedesc, cum este şi natural, că 
această problemă nu poate fi rezolvită fără o luptă crâncenă. Unde dar mai 
vrea să ne ducă guvernul d-lor I. Brătianu şi Take Ionescu ? 

Ce înseamnă acele tratative misterioase, pentru cazul păcii dintre 
Ucraina şi Puterile Centrale ? 

Pacea încheiată de Ucraina poate, în cazul ce-l mai bun, însemna o 

neutralitate binevoitoare fata de răsboiul dintre România şi Puterile 
Centrale. 

In situaţia concretă, tratativele amintite nu pot avea decât un singur 
obiect : retragerea eventuală a armatei din Moldova pe teritoriul ucrainean. 
Datoria de neutralitate ar impune însă Ucrainei dezarmarea ei. 

La această solutiune s'a oprit guvernul din Iasi, în grozava situaţie in 
care a aruncat tara ? 

Regele şi familia regală, guvernul român, Parlamentul, armata, să fie 
înecate în haosul unei revolutiuni sociale al unui răsboiu civil, al sfâşierilor 
dintre “republicile” în care se desface vechiul imperiu al Tarilor. 

Această ar însemna sfârşitul. Fiind dată ignoranta şi lipsa de 
orientare, caracterizată mai sus, mă cuprinde groaza să mă gândesc 
complicatiunile care ar izvori din această solutiune şi cari ar apăsa fatal 
asupra viitorului neamului acestuia. 

Si neputincioşi privim în bezna care se tot lărgeşte... 


27 lanuarie. 


XXIX 
NIMENI NU E PROOROC... 


Conducerea acţiunii internationale a unui Stat, nu ingadue fantezii şi 
licente politice. 

Istoria şi situația geografică, structura geologică a pământului, clima 
şi marile căi comerciale internaţionale, raporturile economice obiective, 
determină cu stricteta directiva politică a unui Stat. 

Dacă studiem istoria raporturilor internaționale, a răsboaelor şi a 
tratatelor de alianţă a oricărui Stat, începând din vremurile când s'a născut 
Istona internațională, când prima oară au venit în contact marile 
civilizatiuni antice, aşezate în valea Nilului şi în Mesopotamia, şi până in 
ziua de astăzi, e uşor de constatat fatalitatea care dirigueşte actele marilor 
conducători de popoare. 

Dacă se mai cerea dovadă pentru lipsa de seriozitate a vieţii noastre 
publice, acțiunea conducătorilor acestui Stat, de la 1914 încoace, ar putea-o 
da cu prisosinta prin însăşi nesocotirea acestor simple adevăruri. 

Dacă Statul Român are vr'un rost în lume, dacă poporul românesc are 
de îndeplinit vr'un rol în economia Istoriei universale, răspunsul la 
întrebarea : care trebue să fie politica internațională a României ? nu-l 
poate da capriciul sau fantezia, nici a d-lui Take Ionescu, nici chiar a d-lui 
Nicolae Iorga. 

Răspunsul acesta este dat de însuşi pământul acestei ţări, frământat 
timp de milenii, de copitele atâtor horde năvălitoare, este dat de înclinarea 
văilor noastre, de cursul apelor noastre , de linia mării la țărmul căreia 
suntem aşezaţi şi a munţilor noştri, cari au transformat aceasta tara în 
“drumul cel mare ” pe care veneau mulțimile din infinitul şesurilor 
orientale, atrase de strălucirea şi bogăţiile a două mari civilizații. 

Politica României, aşa cum a fost ea îndrumată de părinții nostri, nu 
putea să fie mai uşor schimbată decât însuşi cursul Dunării, care ne leagă, 
cu voe sau fără voe, de țările culturii apusene, şi decât direcția crestelor 
Carpaţilor, care de secole ne expune tuturor încălcărilor de la Nord. 

România tot aşa de puţin putea să-şi permită o abatere de la politica ei 
tradițională, ca şi Rusia, care, în timp de două veacuri, nu mai puţin de zece 
ori a călcat peste hotarele noastre. 

Astăzi plătim pentru capriciul marilor noştri bărbaţi de Stat şi patrioți. 
Si doliul din fiecare casa şi durerile căminurilor orfane, nu sunt încă cea 
mai cumplită pedeapsă ce sufere gloata, pentru rătăcirile capilor. 

Incă din prima zi, nu era greu de prevăzut consecinţele fatale ale 
acestor rătăciri... 

Cei cari au citit pe bătrânii noştri cronicari, ca şi cei cari şi-ar fi 
aruncat în fugă privirea asupra hărții Europei orientale, avea nevoe oare de 
descoperirea <<trădării lui Stuermer>>, sau de publicarea raporturilor lui 
Polivanov, pentru a şti ce ne-ar aştepta în cazul victoriei aliaţilor noştri de 
la Nord ? 

Dar putea fi indreptatita credința măcar în această victorie ? 

La 1914, trecuse numai 9 ani de la înfrângerea uriaşei împărțirii de 
către <<piticii galbeni>>, în câmpule Mandciuriei. Era ertat unui om de 
Stat să uite grozavul putregai, descoperit cu acest prilej, şi învederat de 
înseşi spasmele revolutiuni din 1905 ? 

In noua ani nu se putea face o minune, care sa fi regenerat împărăția 
moscovita, spre a-1 asigura victoria împotriva acelui teribil neam, care şi 
acum două mii de ani a ştiu să pue un zăgaz puterii romane, - mai cu seamă 

că Rusia a rămas sub oblăduirea aceleiaşi biurocraţii incapabile şi aceleiaşi 
camarile conrupte. 

Si dacă un mic profesor, de la o mică Universitate de provincie, a 
putut să aştearnă negru pe alb <<profețiile>> sale, că Rusia nu poate 
învinge şi că e ameninţată de o grozavă revoluţie, deşi nu avea la îndemână 
decât cărțile sale şi observația personal, fatal redusă, - cum bărbaţii noştri 
de Stat n'au putut să prevadă această fatalitate, având la dispoziție tot 
aparatul de Stat, cu ambasadorii, atasati militari, consulii şi spionii lui ? 

In fond, darul de <<profetie>>, în aceste chestii, nu este cine ştie ce 
mare taină : ajunge gândirea cinstită, ne-înrâurită de declamatiuni şi urlete 
interesate, judecata obiectivă, lipsita de patimă şi prejudecăţi. 

Cititorii Luminei au putut, de atâtea ori, să vadă aplicarea acestei 
rețete. 

In unul din cele dintâiu numere ale ziarului, am încheiat articolul cu 
<<profetia>> că <<soarta răsboiului e hotarita pentru Rusia>>. (Lumina, 
No. 18 Septembrie 1917). 

Daca cititorii vor citi astăzi acel articol, vor vedea ca aceasta 
afirmaţie era o deducție necesară din situația de fapt în care se află Rusia, 
în urma revolutiunii. Dacă însă marii noştri patrioți şi bărbaţi de Stat nu 
voiau să vadă realitatea şi, pe atunci, cu îndărătnicie visau încă la o victorie 
alături de Rusia, cine este de vină ? 

Tot aşa, zi cu zi, au fost prevestite sfâşierile tot mai mari din Rusia, 
dazagregarea, răsboiul civil, până si amestecul fatal al guvernului din Iasi 
în luptele dintre diferitele partide revoluţionare din Rusia, cu toate 
conscintele lor nefericite. 

Si dacă patriotii şi oamenii nostri de Stat, nimic n'au prevăzut din 
toate acestea, 1aräs, a cul este vina ? 

<< Un bătrân cetăţean >> îmi scrie : 

<< De ce zadarnicele păreri de rău fata de trecutul nenorocit ? >> ... 

Dar trecutul se perpetuiază şi ameninţă să se repete. Şi ce poate face 
un publicist cu condeiul lui, decât să încerce să preîntâmpine nenorocirile 
viitorului ? 

Analizând situaţia absurdă în care a fost pusă ţara, am prevăzut, de 
pildă, ca o absurditate superlativă, ca armata română să fie silită să lupte, 
înainte de a încheia pace cu Puterile Centrale, împotriva trupelor 
maximaliste, pentru ca Basarabia să rămână alipită de Ucraina. (Lumina, 

No. 108, 115, 119, 126, 127, 130,139, 142, 146, etc). 

Si astazi, aceasta absurditate este o realitate. 

Din telegrame publicate în zilele din urmă, rezultă că România se află 
în stare de răsboiu cu Rusia, că armata romana <<in urma unei înţelegeri 
prealabile cu Secretariatul general al Ucrainei şi cu republica liberă a 
Basarabiei>>, înaintează asupra Chişinăului şi a Odesei. 

Dar Basarabia, in <<Sfatul Ţării>> din Chişinău, a declarat că nu 
înțelege să fie anexată de către România, iar Ucraina şi-a afirmat în mod 
neindoelnic pretentiunile asupra Basarabiei ca şi asupra Crimeei, în calitate 
de mostenitoare a imperiului rus la țărmurile Mării Negre. 

Aşa dar, din capriciu, n'am voit să luptăm pentru Basarabia când ea 
îşi îndrepta braţele spre noi, implorându-ne s’o liberäm de sub jugul 
Tarilor. Am blestemat pe basarabenii cari, cu revendicările lor, tulburau 
luna de miere a Regatului Român cu <<călăul încoronat>> al moldovenilor 
de peste Prut. 

Iar acum să pornim la Chişinău, - pentru ce ? Ca să călcăm aceasta 
voinţă a Basarabiei /ibere, Basarabie liberata fără concursul nostru, chiar 
împotriva noastră, numai din cauza prăbuşirii aliatului nostru, prin armele 
inamicilor noştri ? 

Si în ce moment ? Când Ucraina este pe cale a încheia pace la Brest- 
Litovsk. 

Sau guvernul din Iasi intră în răsboiu cu Rusia maximalista, fara să fi 
încheiat pace cu Puterile Centrale, cu gândul de a-l duce şi împotriva 
Ucrainei, care nu renunţă la Basarabia ? 

Situaţia este şi mai grozavă, căci ce a făcut guvernul din laşi, ca să 
câştige inimile basarabenilor ? Dacă Basarabia n'a fost recucerită la vreme, 
împotriva răpitorului, astăzi ea nu mai poate fi câştigată decât prin voinţa 
libera a fiilor ei, în luptă atât împotriva Sovietului din Petrograd cât şi a 
Radei din Kiev, şi... cu ajutorul Puterilor Centrale |... 

Altfel, repet, căci am mai avut prilejul să spun aci : prin simpla 
denuntare a armistițiului, încheiat numai prin intermediul generalului 
Scerbacev, neamul nostru este ameninţat de un dezastru în faţa căruia 
rămâne mută imaginația omenească. 


Suntem oare condamnaţi să ne rostogolim până în fundul abisului? 

lar pe <<bătrânul cetatean>> îl rog să-şi dea sie-şi răspunsul în 
conştiinţă, dacă îmi este ertat să tac, când mi-a fost dat blăstemul acestui 
dar de a prevedea zi cu zi îngrămădirea de dezastre... 

Viaţa nu se opreşte şi îndatoriile ei nu încetează, nici în urma 
înfrângerii şi a ocupatiunil. 
3 Februarie 


XXX 
PESTE PRUT... 


Nu mai poate fi nici o îndoială. 

Un comunicat oficial al Sovietului din Petrograd ne face cunoscut 
starea de răsboiu dintre Republica Rusă şi România, căreia 1 se atribue 
scopul de cucerire a Basarabiei. 

Pentru orice Român, realipirea Basarabiei, care ne-a fost atât de 
mişeleşte răpită sub regimul țarist, nu poate însemna de cât triumful 
dreptului şi al dreptății. 

Dar poate avea chemarea de a realiza acest mare act național, 
guvernul din laşi? 

Domnii din laşi, cu ajutorul unei prese plătite de rublele ţarului, cum 
a fost dovedit din actele oficiale publicate in Petrograd, ne acuzau de 
trădare şi vânzare de neam pe cei care sustineam că, în momentul istoric 
actual, aspiratiunile nationale ale Romanilor trebuesc îndreptate peste Prut. 
Cine trăda neamul, întrebăm noi acuma? Noi, cari de pe atunci prevedeam 
că vremurile s'au implinit, cum astăzi îşi pot da seama şi orbii? Sau aliații 
călăilor Basarabiei, cari au jertfit ţara ca să veşnicească lanţurile Moldovei 
de peste Prut? 

Adevărul cel sfânt pe care îl afirmam noi, puterea însăşi a realitatii, 
s'au dovedit mai tari şi mai mari decât toate calomniile ce ni se aruncau în 
fata, decât toate declamatiile fatarnice şi toate elucubraţiile fantastice cu 
cari, trei ani de-a rândul, a fost ameninţat poporul acesta. 

Ca o supremă reabilitare pentru noi şi o neîndurerată acuzare pentru 
ei, armata română se luptă astăzi în Basarabia şi pentru Basarabia. 

Dar roata Istoriei nu se întoarce. 

Acum trei ani, am fi putut trece Prutul ca liberatorii, primiţi cu braţele 
deschise de fraţii robiti de un veac, - astăzi guvernanţii din Iasi intra acolo 

ca cuceritorii, împotriva voinţei Basarabiei libere, exprimată in <<Sfatul 
Tarii>>, după ce Basarabia a fost hulita si blăstămată pentru nădejdiile ei, 
până şi în incinta Parlamentului din Bucureşti, în aplauzele slugilor ţarului 
Nicolae. 

Acum trei ani, şi chiar în orice moment înainte de ziua fatală de 27 
August 1916, România putea intra în luptă pentru revendicarea dreptului ei 
neprihănit asupra Basarabiei, afirmat în fata lumei întregi la Congresul din 
Berlin, de către Mihail Cogălniceanu şi Ion Brătianu bătranul. Si, în fata 
prăbuşirii Rusiei ţariste, mai poate fi un singur om în ţara aceasta care să 
nu vadă astăzi cât de sigură şi glorioasă ar fi fost acţiunea armatei române, 
care ar fi trecut Prutul atunci, având şi chezăşia sprijinului de peste Carpaţi 
şi de peste Dunăre? 

Si în ce condițiuni morale şi materiale este încinsă astăzi lupta? Şi cu 
ce sorți de izbândă? 

Oamenii care au pornit un răsboiu, întorcând spatele Basarabiei, braţ 
la braţ cu Sasonov, Stuermer şi Polivanov, după prăbuşirea tuturor 
planurilor lor, după atâtea păcate şi atâtea ruşini, când, prin vina lor, toată 
tara e singură rană sângerândă, - tot ei sa fie în măsură de a folosi pentru 
neamul acesta poate ultimul prilej de mântuire ce i-se infatiseaza? 

Prilejul acesta nu mai poate, nu trebue să servească numai ca un 
punct de plecare pentru o noua aventura, un nou dezastru, o noua ruşine. 
Armatei române nu-i este ertat să treacă Prutul, numai ca un instrument de 
acțiune contra-revolutionara şi generalul ei comandat să fie numai un 
simplu tovarăş al lui Kaledin sau Scerbacev. 

Altfel, catastrofa e inevitabilă şi am primit o lovitură de moarte. 

Rog, în ceasul acesta mare, pe fiecare Român să cugete: 

Răsboiul pornit la 27 August 1916, nu este încă sfârşit. Armistițiul, 
pe care guvernul din laşi nici n'a voit să-l închee, poate fi revocat în orice 
moment. 

Cum dar oştirea din Moldova ar putea duce din nou lupta pe două 
fronturi, şi cu flancurile descoperite? Izolată, încercuită din toate părțile, - 
de unde îi pot veni armele, munitiunile, proviziunile? 

Mai mult. 

România, care e astăzi in rasboiu cu Puterile Centrale şi cu Rusia, 
mâine poate fi nevoită să-l ducă şi împotriva Ucrainei şi a Căzăcimii 
Donului. 

Comunicatele spun, în adevăr, că guvernul din Iasi e înţeles cu Rada 
din Kiev. 

Dar e sigură Rada din Kiev de zilele ei? 

Chiar Rada Ucraineană, care are nevoe de trupele româneşti numai în 
vederea luptelor interne, şi a manifestat pretentiunile la Basarabia, şi nu 
înţelege să renunţe la ea, socotindu-se moştenitoarea imperiului rus pe 
țărmurile Mari Negre. 

Apoi, Rada Ucraineană şi-a afirmat intentiunile pacifice, cu mult mai 
multă putere, decât guvernul maximalist. Pentru ea, pacea cu Puterile 
Centrale ar fi un ajutor cu mult mai eficace împotriva maximalismului, 
decât acţiunea micei oştiri române. Ea ar dispune atunci de trupe cu mult 
mai numeroase. . 

Dar, ce e şi mai rău, la Brest-Litovsk sunt prezentata astăzi două 
guverne ucrainene: Rada, cu Secretariatul General din Kiev pe de o parte, 
si Sovietul maximalist din Harcov, pe de alta. 

Care din ele va fi guvernul de mâine al Ucrainei? Rada? Dar atunci 
pacea dintre Puterile Centrale si Ucraina va fi imediat încheiată. La Brest- 
Litovsk, reprezentanții Puterilor Centrale, cu drept cuvânt se opun 
pretențiilor d-lui Trotzki de a exclude dela tratative pe delegații Radei. Si, 
în cazul păcii, cum rămâne România, cu acțiunea ei de peste Prut, în faţa 
Putenilor Centrale? 

Va birui Sovietul maximalist din Harcov? Dar pentru aceasta, 
guvernul din laşi, ca şi pentru Sovietul din Petrograd, nu este decât un 
complice al contra-revolutionarilor. 

Scyila si Charybda... 

Nu stiu in care din aceste doua ipoteze ar fi dezastrul mai grozav... 

Imi va fi dat până la sfârşit să strig în pustiu? Nu se vor opri nici de 
data aceasta la marginea prăpastiei, autorii atâtor calamitati? 

Nu mai putem avea, nu mai avem dreptul de a hrani vre-o iluzie 
asupra oamenilor din Iasi. 

Numai lichidarea urgentă a trecutului nenorocit, ne mai poate 
deschide perspective mai fericite pentru viitor. 

Dar numai alții decât vinovatii din 1916, ar avea tăria şi putinţa de a 
pune, la vreme şi cu cinste, capăt răsboiului cu Puterile Centrale şi a ne 
deschide liberă de dărâmăturile politicei nefaste, cărarea viitorului. 

Și privesc, plin de spaimă şi totuşi de nădejde îndărătnică, în juru-mi 

si dincolo de zid... 
4 Februarie. 


XXXI 
HOTARAREA DIN BREST-LITOVSK 


Imediat dupa revoluția maximalista, când era clar că guvernul din 
Petrograd va propune pacea şi va cere armistițiul, am pus întrebarea: care 
va fi situația guvernului din Iasi, în această ipoteză? 

Si am reievat îndată că, în această situație, în urma triumfului 
maximalismului: <<Trădarea lui Stuermer>> ar fi fatal urmată de 
<<tradarea lui Trotzki sau Kaledin>... 

<<$i ce ar putea face cei din Moldova, pentru a dejuca 
<<tradarea>>? 

Căci regimul din Iasi nu e măcar, în realitate, alături de Rusia, mai 
just ar fi să spunem că e prizonier al Rusiei! 

Cum ar mai putea, în adevăr, guvernanţii din laşi resista la orice ar 
propune sau ar consimti pentru ei Rusia? Rusia a mai tratat doar, odată, 
pentru noi, ca alianta noastră>>... ( Lumina, No. 84 din 24 Noembre 1917). 

Peste câteva zile, când armistițiul a şi fost cerut de către Rusia, 
arătam primejdia care ne ameninţa şi din cauza rasboiului civil, în mijlocul 
căruia urmează să fie duse tratativele de pace, pentru că guvernul din laşi 
ar fi, inevitabil, prins în vârtejul revoluției ruseşti, şi atunci România ar fi 
de sigur sacrificată la încheerea păcii, care ar putea să fie încheiată pe 
seama ei. (Lumina, No. 87 si 88 din 27 si 28 Noembrie 1917). 

Evenimentele, zi cu zi, confirmau şi chiar întreceau temerile noastre. 

La 30 Noembrie am fost siliți să scriem: 
<<Orice minuni de echilibristica ar face regimul din Iasi, el va fi urma 
urmelor silit să se pronunţe, dacă nu s'a şi pronunţat până acuma, pentru 
unul din partidele cari îşi dispută astăzi puterea supremă în Rusia, şi astfel 
să fie atras şi el in vâltoarea revolutiunu1. 

Atunci în adevăr totul ar fi pierdut. Ispitei de a ne trata ca un obiect 
de compensație, pe care ar avea-o orice guvern rus în această situaţie, s ar 
mai adăogi şi patima de răzbunare, atât de violentă în toate 
revolutiunile>>... 

Dar regimul din Iasi nu mai avea nici taria sufleteasca, nici putinta 

materială, ca să se poată opri pe aceasta pantă fatală. 

Una după alta, cu o repreziciune vertiginoasă, veneau veştile despre 
conflictul dintre guvernul din Petrograd şi România; guvernul din laşi a 
fost acuzat de uneltiri contra-revolutionare, - în sfârşit, lucrurile au ajuns 
până la ruptură şi chiar până la începerea formală a ostilităților. 

Fata de atitudinea Sovietului din Petrogrd, guvernul din Iasi nici nu 
avea altă alternativă, cum am arătat inca de acum patru saptamani,decat: 
sau să abdice de la suveranitatea Tării şi să se plece sub tutela maximalistă, 
sau să accepte toate consecințele rupturii. 

Dar nici o minte sănătoasă n ar putea admite posibilitatea pentru 
România de a porni la rasboiu împotriva Rusiei, fără a încheia, mai intaiu, 
măcar pacea cu Puterile Centrale. 

<<Orice părere am avea, - scriam în acest loc, la 19 Decembrie 
trecut, - despre marii noştri strategi, dar astfel de nebunie n ar indrazni-o 
nici cel mai mare dintre ei, nici măcar ilustrul d. General Iliescu>>. 
(Lumina, No. 109). 

Niciodată n'am crezut că evenimentele îmi vor dovedi, că am avut o 
prea bună părere despre strategii şi bărbaţii de Stat ai României... 

România se află acum în rasboiu, atât împotriva Puterilor Centrale, cât şi 
împotriva Rusiei, în momentul în care ambii inamici tratează la Brest- 
Litovsk despre pace. 

Dacă şi înainte, în situația de fapt a ţării noastre, pentru România era 
primejdios de a se prezenta la Brest Litovsk alături de Rusia, ce ne aşteaptă 
acuma, când cele două lagăre inamice pot încheia între ele o pace, în 
absenţa României, şi chiar în timpul ostilităţilor din amândouă părțile 
împotriva ei?... 

Să nu uităm că tot în absenţa României a fost încheiat armistițiul la 
Brest-Litovsk. 

In aceste condițiuni, dacă factorii responsabili pentru destinul nostru 
nu-şi vor face datoria la timp, la Brest-Litovsk se va hotărî fără România, 
dar pentru România. 

Spun <<pentru România>>, fiindcă, odată ce toţi vecinii nostri de la 
Sud, dela Apus, de la Nord şi dela Răsărit, cari cu toţi sunt reprezentanți in 
una din cele două tabere, se vor înţelege în lipsa noastră şi chiar împotriva 
noastră, este evident că pacea va fi încheiată şi pe seama noastră. 

Ce interes ar putea avea, în adevăr, în cazul acesta Puterile Centrale, 

să se opună vreunei pretentiuni formulate in dauna noastră, de vreunul din 
inamicii lor sau din aliaţii lor actuali? 

Avem dreptul să pretindem să fim apärati de acei, împotriva cărora 
am declarat răsboiul în 1916, în conditiunile cunoscute? 

Iar in ce priveşte pe d. Trotzki, fata de textul comunicatului prin care 
se aducea la cunoştinţa publică ruptura cu România, socot că nici 
oportunismul atât de robust al concetatenilor nostri nu poate nutri nici o 
iluziune... 

Ucraina? 

Ucraina pacifistă, care a mers la Brest-Litovsk, călcând în picioare 
speranţele Intelegerii? 

Ucraina, care se proclama moştenitoarea imperiului rusesc la Marea 
Neagră, şi îşi afirma drepturile în Basarabia? 

Ucraina care, chiar prin faptul încheeri păcii nu ar avea măcar nevoe 
de sprijinul trupelor române împotriva regimului maximalist? 

Pentru numele lui Dumnezeu, să avem odată tăria de a privi lucrurile 
in fata: 

Chiar dacă vom face abstracție de eventualitatea biruinții Radei 
maximaliste din Harcov, în ipoteza cea mai prielnică pentru România — ce 
folos ar mai putea trage Ucraina prin forțele nostre militare, rămase, după 
încheerea păcii, izolate in fata inamicilor, cari n'ar mai avea nici o alta 
preocupare pe acest front? 

Numai nişte vizionari iremediabil nu pot vedea tristul adevăr, in 
toată goliciunea lui. 

In asemenea împrejurări, la Brest- Litovsk se va da o hotărâre 
împotriva României, definitivă şi executorie... 

Nădejdea în apelul sau recursul la Democratiile Apusene ar fi 
condamnată la o noua şi amară deceptiune. 

E o vinovată naivitate de a crede că Intelegerea din Apus, reuşind 
chiar, mai târziu, să-şi realizeze revendicările proprii, ar mai putea 
întreprinde şi un răsboiu împotriva Germaniei, Austro Ungariei, Rusiei, 
Ucrainei şi celorlalți cointeresati, numai pentru ca să caseze deciziunea 
dată de ei la Brest-Litovsk, împotriva României. 

Cartea plină de invataminte a Istoriei, e oare închisa cu şeapte peceti 
pentru oamenii noştri din Stat? 

Numai o acţiune imediata, - adică înainte de a fi căzut hotărârea din 

Brest-Litovsk, ne'ar mai putea mântui. 

Dar această acțiune nu e deschisă pentru tovarăşii d-lor Scerbacev şi 
Kaledin, cari, cu ajutorul acestor generali răzvrătiți, nu se gândesc decât sa- 
si creeze noui titluri la vana recunoştinţă a d-lor Lloyd George sau Georges 


Clemenceanu... 
5 Februarie 


XXXII 
SCHIMBARE DE FRONT?... 


Pe cât se pare, invatamintele realității n'au fost cu totul pierdute şi 
pentru laşi. 

O telegramă de eri ne aduce, din Iasi şi din Petrograd, svonuri cari, 
deşi nu sunt încă confirmate, nu sunt mai puţin semnificative pentru 
situație. 

Ni se spune că <<Liga ofiterilor>>, formată de curând în armata 
româna, ar fi înmânat regelui Ferdinand şi generalului Averescu o adresă, 
prin care cere pacea cu Puterile Centrale. 

Un ziar din Odesa, <<Raboci Listok>>, publică ştirea ca ultimele 
evenimente din Moldova ar fi provocat o schimbare radicală în ideile 
regelui Ferdinand, în această privinţă. La Petrograd se crede, foarte serios, 
în posibilitatea tratărilor dintre România şi Puterile Centrale. 

Sunt interesante şi motivele aduse pentru această schimbare la fata: 

Maximalistii, ni se spune, vor rămanea ostili României şi pe viitor. 
După ultimele perturbatiuni şi schimbări interne din Rusia, alipirea 
României la Rusia e cu desăvârşire exclusă. Numai alipirea la Puterile 
Centrale ar putea scăpa România de complecta izolare, politică şi 
economică, şi ar da putinţa să-şi afirme aspiratiunile asupra Basarabiei. 

Cetitorii pot găsi în aceste rânduri rezumatul consideratiunilor pe 
cari, de atâtea ori, le-am desvoltat în aceste coloane. In special, în articolul 
<<Orientare spre Rusia?>> (Lumina, No. 64 din 4 Noembrie 1917), se 
poate gasi aproape textual aceasta argumentare. 

Insă, în presupusa adresă a <<Ligei ofiterilor>> din Moldova, se 
resfrange şi o teamă caracteristică, in ce priveşte înrâurirea curentelor 
revoluţionare din Rusia, asupra situatiunii din România. 

Mai cu seama aceasta nota ne face sa credem in autencititatea 
informatiunii. Cu atât mai mult, cu cat în acelaş timp, <<Times>> publica 
si un interview al d-lui Trotzki, care, cu drept cuvânt, poate inspira toate 
temerile, cercurilor guvernamentale din Iasi. 

lată, textual, declarația conducătorului politicei externe din Rusia, 
care tăgădueşte că Republica Rusă ar fi declarat răsboiu României: 

<<Noi ducem răsboiu, spune d. Trotzki, numai împotriva generalilor 
români şi împotriva burgheziei româneşti, care ar fi declarat răsboiu 
soldaților ruşi şi organizatiunilor noastre democratice de pe front. Noi nu 
luptăm împotriva poporului român. Intre proletarii ruşi şi romani vom 
stabili o colaborare. Trebuie să chemam la viata un guvern românesc>>. 

Daca situația obiectivă şi daca consideratiunea interesului obştesc, au 
fost neputincioase de a inspira guvernantilor din laşi acțiunea necesară, 
vom avea poate norocul ca primejdia personală, care rezultă din 
amenințările d-lui Trotzki, să tragă mai mult în cumpănă... 

Pentru oricine cunoaşte mentalitatea cercurilor noastre diriguitoare, 
nici macar faptul, că unei schimbări de front i-ar fi precedat vre-o 
manifestare a unei <<Ligi a ofiterilor>> create ad hoc, nu are nimic 
extraordinar. 

Aş putea chiar să construiesc de pe acum discursul d-lui Take 
Ionescu, ale cărui resurse sunt întotdeauna inepuisabile, pentru a justifica 
politica genială, care a dat asemenea rezultate minunate. 

Marele nostru orator şi bărbat de Stat, a prevăzut totul şi a calculat 
totul. A prevăzut şi înfrângerea armatei noastre, care a fost dusă automatic, 
de peste Carpaţi şi de peste Dunăre, în direcția cea mai normală, - în 
Basarabia. El a prevăzut şi prăbuşirea forţei militare a Rusiei şi 
revolutiunea, şi tocmai de aceea s'a pus în serviciul țarului Nicolae, ca să 
ne putem apoi război mai cu temeiu împotriva maximaliştilor. lar dacă am 
rupt tratatul cu Puterile Centrale, pentru a ne alipi la Intelegere, acum cel 
putin, la încheerea păcii cu Puterile Centrale, restabilim echilibrul şi creăm 
cea mai splendidă situație, cu cele mai vaste perspective: ne-am creat 
dreptul la recunoştinţa Intelegerii, pentru care ne-am jertfit, iar, fata de 
Puterile Centrale, e cu atât mai dulce imbratisarea după o mică ceartă 
trecătoare... 

Ne putem dar aştepta la glorie şi la profit... 

Un om neiscusit in arta de guvernământ şi in mestesugul 

diplomaticesc, şi-ar putea permite o întrebare indiscreta: 

Daca totul a fost prevazut, nu era mai simplu decat acest plan genial, 
ca Romania sa fi asteptat pana in primavara 1917, pentru ca prabusirea 
fortei militare rusesti, care ar fi fost mai completa fara distragarea, in 1916, 
a contingentelor îndreptate împotriva noastră, - şi revoluţia, care ar fi venit 
în acest caz mai repede, să fi găsit intactă puterea noastră? 

Rezultatele, în acest caz, ar fi fost mult mai sigure şi n'ar fi fost 
plătite cu atâtea umilinte, cu ruina ţării, cu năprasnica şi zadarnica risipire 
de vieţi. 

Dar aş fi dispus să nu fac mare pricina pentru toate acestea, cu o 
condiţie: ca guvernul din Iaşi să fie în măsură de a încheia la timp o pace 
onorabilă. 

Din nenorocire, în situaţia în care s'a pus şi în care a pus ţara, -nu o 
poate face. 

In momentul de fata, România nu este reprezentată la Brest-Litovsk 
si, rămânând in răsboiu cu Puterile Centrale, e incurcata şi în luptele 
interne din Rusia. 

Dacă, înainte de încheerea definitivă a păcii din Brest-Litovsk, 
Romania nu va face pasul hotărâtor, va fi prea tarziu. Acţiunea de peste 
Prut ar rămânea atunci numai ca o nouă şi sinistră aventură, - indiferent 
dacă tratatul de pace din partea Ucrainei va fi semnat de Rada din Kiev, 
care n'ar mai avea nevoe de trupele generalului Averescu, sau de Rada 
maximalistă din Harkov, care s'a asociat la acţiunea vestită de d. Trotzki, 
pomenită mai sus. 

Ce este şi mai rau: după telegramele de astăzi, şi Basarabia trimite 
delegați la Brest-Litovsk. Dacă în tratatul de pace va fi cuprinsă şi 
„republica moldovenească” de peste Prut, în ce situaţie s'ar trezi armata 
noastră, surprinsă pe teritoriul e1? 

Nu mai insist... 

Dar, în orice caz, dacă s'ar adeveri schimbarea de front despre care 
vorbesc telegramele, s'ar deschide cel putin posibilitatea de acțiune pentru 
alții, dacă nu pentru boerii din Iasi. 

Peste puţine zile vom şti cum stăm, - şi să dea Cel-de-sus ca să nu fie 
prea târziu. 


6 Februarie. 

XXXII 


RADA DIN KIEV ȘI GUVERNUL DIN IAŞI 


Ucrainenii au o zicatoare: „S'a legat dracul cu pruncul”, - pentru a 
caracteriza 0 asociaţie în care inexperienta sau naivitatea unui tovarăş îl 
face sa cada fatal victimă a astucităţii sau perfidiei celuilalt. 

Mi-am adus aminte de această zicătoare, cetind recentul discurs al 
preşedintelui Radei Centrale din Kiev şi gandindu-ma la relatiunile dintre 
România şi Ucraina. 

<<Oratorul, - spune telegrama, care rezumă cuvântarea d-lui profesor 
Hrusevski, - şi-a exprimat sentimentul adânc de satisfacție fata de uriasele 
succese realizate de Rada Centrală, în cursul celor nouă luni ce au trecut de 
la înfiinţarea ei. Din punctul de vedere politic, activitatea Radei Centrale a 
fost extraordinar de rodnică şi a realizat mai mult decât scopurile ce şi le 
propusese la început>>. 

Preşedintele Radei ucrainene are tot cuvântul să fie multumit. 

Să ne gândim, în adevăr, în ce situaţie a găsit Marele Răsboiu poporul 
ucrainean. 

Mai bine de două sute cincizeci de ani Ucraina era mai putin decât 
chiar o <<expresiune geografică”. Dreptul public rus nu recunostea nici 
existenţa Ucrainei, nici a poporului ucrainean. Chiar cuvântul „Ucraina” 
era prohibit. Descendenții ostaşilor lui Bogdan Hmielnitzki erau împrăștiați 
prin mai multe gubernii ruseşti, ca oricare altele, fără nici o legătură între 
ele. Arta administrativă rusă s'a exercitat chiar să croiasca guberniile astfel, 
ca ele să cuprindă cât se poate mai mult din populațiile străine, mărginaşe 
vechei Ucraine. 

N'a fost autorizată nici o şcoala ucraineană, nu era ertat să treacă, 
peste hotarele imperiului, nici o singură carte in limba lui Taras Șevcenko. 

Dacă cultura ucraineană n'a pierit cu totul, aceasta s'a datorit numai 
focarului din Galiţia Orientală. 

Tot în Austria, la începutul răsboiului, s'a format <<Societatea pentru 
emanciparea Ucrainei>>, cu ramificatiuni la Berlin, în Elveţia şi în alte 
State neutrale. 

Bine înţeles, în Statele Intelegerii, care lupta pentru <<libertatea 

micilor natiuni>>, cenzura nu tolera nici cea mai mica mentiune despre 
timidele incercari ale acestei natiuni, care cuprinde aproape 40 de milioane 
de suflete şi este aşezată in masse compacte pe un teritoriu mai întins decât 
Germania, Franţa, Italia sau Insulele Britanice, fiecare în parte. 

Incercările acestea au fost, în adevăr, foarte timide: sărmanul popor, 
oprimat peste două veacuri jumatate, era gata să se mulţumească cu 
recunoaşterea fiinţei sale etnice şi cu acordarea oricărei autonomii 
culturale. 

Mi-aduc aminte de adresa de mulțumire, pe care am primit-o din 
partea Comitetului <<Societatei pentru emanciparea Ucrainei>>, ca şi din 
partea mai multor profesori ai Universităţii din Lemberg, pentru simplul 
fapt că, într'un discurs din Cameră, am amintit, printre alte victime ale 
ţarismului, şi Ucraina ! 

Bietii oameni, nu erau desprinşi cu atâta atentiune din partea 
parlamentarilor sau universitarilor străini. 

După izbucnirea revolutiunei din luna Martie 1916, Ucrainenii s'au 
mărginit să revendice o autonomie foarte modestă pentru tara lor în sânul 
Republicei Ruse. Dar conducătorii lor au dat dovadă de mare talent politic 
şi de multă cunoştinţă a oamenilor şi a lucrurilor. 

Rada Centrală, care s'a organizat la Kiev sub preşedinţia fostului 
profesor de Istorie dela Universitatea din Lemberg, a şi început îndata 
tratănile cu guvernul provizor din Petrograd. 

In aparenţă, aceste tratative au dat rezultate insignifiante: Ministerul 
Kerenski a recunoscut oarecari atributiuni administrative şi politice unui 
<<Secretariat general>> al Ucrainei, numai asupra a cinci din gubernii, 
locuite de Ucraineni. N'au fost recunoscute drepturi Ucrainei, nici la 
reprezentatiunea internațională, nici măcar la separarea contingentelor 
ucrainene din organizatiunea unitară a armatei ruse. 

Dar, în realitate, succesul a avut o semnificaţie covârşitoare pentru 
viitorul Ucrainei. 

In acel moment, Statul Rus, prin organul guvernului din Petrograd, nu 
numai că a recunoscut Ucraina ca subiect de drept ce n'a fost admis de 
legislația imperială, dar legătura dintre Rusia şi Ucraina, de atunci era 
întemeiată pe tratatul formal dintre cele două State. 

Oamenii cari au stat în fruntea Radei Centrale, -cu experienţa pe care 
le-o dăduse luptele politice dintr-un Stat cu Austria, cu un drept public atât 

de vanat şi complicat in ce priveşte diferitele naționalități din care se 
compune, - puteau, pe aceasta bază, construi cu siguranţă viitorl națiunii 
lor, aşteptând în linişte desfăşurarea evenimentelor. 

Tulburările şi revolutiunile ulterioare, le-au dat prilejul de-a extrage 
din acest prim rezultat, mai mult decât cei mai indrazneti dintre ei putau 
visa vre-odată. 

Mai intaiu, Rada Ucraineană s-a folosit de prilejul revoluției 
maximaliste, pentru ca să nu recunoască Sovietul Comisarilor Națiunii, din 
Petrograd. Ea a declarat apoi, că va aştepta formarea unui guvern legal al 
Republicei Ruse, iar până atunci îşi asumă penitudinea puterii de Stat, 
asupra teritoriilor Ucrainei. 

Asigurandu-si astfel simpatiile Inţelegerii, care n-a recunoscut nici ea 
Sovietul din Petrograd, Rada Centrală a îndrăznit un nou pas, care iarăş, în 
aparenţă, nu schimba mult situaţia ei, dar în realitate săvârşea o adevărată 
$1 mare revoluție. 

In ziua de 20 Noembrie 1917, Rada Ucraineană publică un 
<<Universal>> prin care, continuând să-şi exprime voinţa de a rămânea în 
legătură cu Rusia, totuşi afirmă că această legătură nu poate rezulta decât 
din înființarea unei alianţe federative a tuturor republicilor zămislite din 
desfacerea imperiului. Această alianță presupune inițiativa Ucrainei însăşi 
şi consimțământul liber al tuturor republicilor. Astfel soarta Ucrainei nu 
mai putea atârna de hotărârea vreunui organ central al Rusiei, nici măcar de 
Adunarea Constituantei pan-rusă. 

In acelaş timp, <<Universalul>> declară că, până la formarea 

Federatiunii ruse, republica ucraineană înţelege sa intretie relații 
internaționale independente de guvernul din Petrograd. 
Statele Inţelegerii nădăjduind să menţină în răsboiu măcar Ucraina, au şi 
recunoscut această situație şi au trimis reprezentanții lor diplomatici la 
Kiev. Atunci... Ucraina a trimis delegaţii ei la Brest-Litvosk, unde 
independenţa ucraineană, <<până la formarea federatiuni1 ruse>>, a fost 
recunoscută atât de Puterile Centrale cât şi de Rusia însăşi. 

Dar spre uimirea atât a înţelegerii cât şi a guvernului din Petrograd, 
delegatiunea ucraineană, în fruntea căreia se afla tot un galitian, d. 
Holubovici, a dovedit un spirit de conciliatiune dezesperant, şi a ajuns să 
stabilească principiile generale de pace dintre Ucraina şi Puterile Centrale... 

Iar când guvernul din Petrograd a încercat, prin organul d-lui Trotzki, 

să revie asupra consimtimantului dat, Ucraina s'a declarat pur şi simplu 
suverană şi independentă, fără să mai vorbească de “formarea federatiunii 
ruse”... 

Ca final, telegramele de eri au vestit lumii un ordin al ministrului de 
marină din Kiev, prin care se pune în vedere marinei ucrainene din Marea 
Neagră că <<orice relatiuni cu guvernul vreunui Stat străin, fie al Rusiei 
sau oricare altul, vor fi pedepsite ca trădare de Stat >>... 

Aşa dar, mulţumită vrednicilor ei conducători, Ucraina a ajuns un 
Stat suveran, şi o mare Putere europeană, al cărei cuvânt e prețuit de 
prieteni şi de inamici... 

Cu aceşti oameni au venit în contact bărbaţii de Stat ai României, cari 
au dat dovadă de atâta pregătire, în cât, în ajunul răsboiului, ignorau 
existența Ucrainei, şi cari au condus barca Statului cu atâtaartă, în cât, 
dintr'un Stat independent, cu cele mai vaste perspective, România, sfâşiată 
între armatele inamice şi trupele maximaliste, este astăzi la discretia 
guvernului din Kiev. 

De sigur, bărbaţii din fruntea Radei Ucrainene vor şti să tragă toate 
foloasele pentru noua republică şi din această conjunctură. 

Iar trecutul marilor noştri bărbaţi de Stat şi strategi, răspunde şi de 
perspectivele pe cari le deschide această situaţie, pentru viitorul ţării, care 
are cinstea şi norocul de a fi guvernată de ei... 

7 februarie. 

XXXIV 
NICOLAE IORGA ȘI NICOLAE ROMANOV 


Zilele trecute ne-au parvenit mai multe jurnale din Iasi, cari, prin 
înseşi dovedesc o atmosferă schimbată în cercurile diriguitoare de acolo. 

Până acum, dacă putem pune foarte rar mâna pe vreun ziar din 
Moldova, nu prea am regretat această lipsă. Aceste chlorotice foi, 
presiunea cenzurii d-lui I.G.Duca, nu se puteau abate e la tonul poruncit de 
nădejdi trandafirii şi apologii searbede ale politicei guvernamentale. 
Situaţia tristă a ţării şi a oştirii noastre, nu se reflectă aproape de loc în ele. 

Dar destinul inexorabil care a silit armata românească să treacă 
Prutul, necesitând justificarea acestui act, a provocat mărturisiri 
retrospective, cu atât mai preţioase, cu cât şi ele nu sunt numai tolerate de 
cenzură dar, vădit şi inspirate din sferele guvernamentale. De altfel, în 
aceste ziare, e publicat şi un număr de comunicate oficiale pe acelaşi 
diapazon. 

Ne permitem câteva spicuiri. 

A tout seigneur toute honneur. 

Cetitorii nostri au putut lua eri cunoştinţă de un articol al d-lui Nicolae 
Iorga din „Neamul românesc”. 

În stilul său, cam bombastic şi adesea nesincer, -stilul d-lui Iorga din 
ultimii ani,- savantul nostru istoric face mărturii, extraordinare pentru acest 
temperament pururi nepocăit, relativ la consecinţele politicei susținute 
odinioară de d-sa, cu atâta energie şi patimă necruțătoare. 

D. Iorga recunoaşte că dezamăgirile d-sale sunt anterioare revoluţiei 
din Martie. 

„Am îndurat şi am tăcut multă vreme, - scrie d-sa în „numărul din 27 
(11)Ianuarie al „Neamul românesc ”,- „cum înduraserăm şi tăcuserăm 
înainte, sub vechiul regim, „când vedeam zăbăvi voite în clipe hotărâtoare 
pentru soarts noastră, când întâmpinam rezistențe mute , dar cu atât mai 
puternice, la legitima cerere de ajutor, când „constatam că se priveşte ca 
un feritoriu duşman, prădat astăzi”, anexat mâne , scumpul nostru pământ 
moldovenesc, când auziam din sate strigătele desnădăjduite „ale bărbaților 
loviți şi ale femeilor batjocorite, când la amintirea de către noi a faptului ca 
el, oaspeţii cărora le dădeam totul, chiar riscând a muri de foame, sunt 

aliați, ni se răspundea :nu aliaţi, ci protectori”.... 

Asa dar unul dintre principalii inspiratori ai politicei encentiste şi ai 
alianţei cu Rusia, măsrturiseşte acum că aliații noştri, imediat ce le-am 
deschis hotarul, încă sub vechiul regim, ne-au tratat ca o fară duşmană , 
care urmează să fie anexată , că ei îşi adaptau acțiunea, din primul 
moment, acestui scop- de aici dezastrul militar şi acele „zăbăvi voite” şi 
„rezistențe mute”, fata de orice cerere de ajutor. 

Mai mult, 

D. Iorga şi complicii săi au tăcut şi au îndurat şi aruganta şi cinismul 
cu care li se arunca in fata voinţa de cotropire, când reprezentanții ţarului 
Niclae nu se recunosteau aliați cu noi ci se afirmau ca „protectorii ” nostri, 
- cu toate că „le dădeam totul, chiar riscând a muri de foame”. 

D. lorga are grija să ne spună şi în ce consta ,,protectiunea „oamenilor 
împărăteşti: „ţara prădată”, „bărbaţi loviți”, „femei batjocorite”.... 

Si savantul profesor de Istorie şi academician, vădit crede că e spre 
lauda celor cari ne-au pus în această situaţie, „că acestor protectori ,, ,,li se 
dădea totul”, ,,risctnd să moară de foame” de sigur nu domul lorga şi cu 
autorii politicei d-sale, ci biata populaţie nevinovată. 

Si profesorul de istorie şi şeful de partid cu pretentiuni de bărbat de 
Stat, nu trage nici o concluzie din toate acestea? Pentru ce s-a aliat 
Romania cu Ţarul Nicolae? Pentru victorie sau pentru înfrângere? A fost 
ruinată tara, distruse sute de mii de vieți, pentru ca Țarul Nicolae să fie 
înfrânt şi apoi răsturnat, sau pentru ca să fie realizate scopurile mărturisite 
ale politicii  sale,- dominatiunea în Balcani şi stăpânirea 
Constatinopolului?.... 

Atunci, de ce se indigneaza d- Iorga de consecințele logice şi necesare 
ale eventualei victorii a Rusie tariste,- protectoratul şi ulterioara anexare a 
României? 

Cine este vinovat dar, pentru ceeace neamul românesc „a îndurat 
tăcere”? 

Oamenii ţarului, cari, in serviciul scopurilor seculare ale Împărăției, 
s'au purtat şi acum cum s'au purtat în toate cele zece năvăliri ale oştirilor 
ruseşti în Ţările române, în cursul celor două secole din urmă? 

Sau marii noştri patrioți, cari, nesocotind invatimintele Istoriei şi rațiunea 
de Stat, au aruncat tara sub picioarele Țarului? 

A înfățişa astăzi consecinţele fatale ale unei politici ca rezultatul 


409 


numai al “rautatii” vre-unui ministru sau general rus, este o dovadă de 
extremă naivitate şi de o vinovată uşurinţă. 

Rațiunea de Stat, -care, de la Petru cel Mare, a manta mereu ostirile 
ruseşti peste hotarul nostrum, şi căreia de două ori 1-a fost jertfit mai mult 
de jumătate din “scumpul nostru pământ moldovenesc”, cum se boceşte 
astăzi academicianul nostru,-este mai puternică decât toate bunavointele şi 
fanteziile individuale. 

Si dacă Rusia ar fi ieşit biruitoare, ajutorul ce i-l dădeam nu putea să 
ne ferească acum mai mulze de “protectorat” şi “anexare”, decât ajutorul ce 
1-a fost dat în trecut nu ne-a ferit de răpirea Moldovei de peste Prut, la 1812 
şi 1878. 

În decursul celor doi ani de neutralitate, de câte ori, în batjocurile d- 
lui Irga şi tovarăşilor sai, am prevestit această fatalitate?... 

S1 bocetele lor de astăzi pot ispăşi păcatul acesta? 

Dar, măcar acuma, vede oare d.lorga mail impede? 

Părăbuşirea forței militare a Rusiei şi revoluția, ne-au scăpat de 
urmările politice, al cărei sprijinitor entuziast a fost directorul “Neamul 
românesc ”. Prin aceasta, se prabusea şi politica însăşi care ne-a aruncat in 
mrejele ţarismului rus. Dar găsit-au oara vinovaţi tăria morală pentru a 
salva ce se mai putea salva, marturisindu-si greşeala? 

D.lorga se boceşte, caută să justifice amestecul în lupta dintre 
diferitele partied revoluţionare din Rusia şi-şi dă binecuvântarea pentru 
ocuparea Chişinăului, “după cererea comandamentului rus”. 

Dar şi acuma ca şi înainte, cum rezultă din aceste bocete şi din 
publicatiunile oficiale, nici d. Iorga nici complicii săi din govern, nu-şi dau 
seama de fatalitatile inexorabile ale situatiunii şi de consecințele logice şi 
necesare ale nouei îndrumări politice. 


Aceasta însă va forma subiectul articolului de mâne. 
8 februarie 

XXXV 
“DUPĂ CEREREA 
COMANDAMENTULUI RUS”... 


Aşadar, d.N.lorga şi guvernanţii din laşi s'au convins, în sfârşit, că 
alianţa noastră cu Ţarul Nicolae a fost folosită de puternicul nostru aliat, 
numai în vederea unui eventual “protectorat” sau chiar a unei anexari şi, în 
scopul acesta, generalii şi miniştrii ruşi au contribuit, prin “zăbăvi voite” şi 
“rezistențe mute”, la dezastrul notru. 

Toate lamentatiile de astăzi nu pot absolve pe conducătorii acestui 
Stat pentru faptul că, sub pretextul “idealului national” s'au pus în serviciul 
politicei ţariste. 

Dar, în sfârşit, forţa militară a Rusiei s'a prăbuşit. Ţarul Nicolae, in 
fata căruia se prosternau patriotii şi bărbaţii de Stat ai României, e 
prizonier la Tobolsk iar împărăția lui este în plină dezagregare. 

Şi-au văzut măcar acum limpede datoria, vechii aliati ai Țarului 
Nicolae ? 

D.lorga, iarăş, ne spune că multe vreme a îndurat şi a tăcut, fata de 
toate nemerniciile şi silniciile unei armate in dislotiune. 

Iar acum, tot un puhoiu de lamentatiuni: 

„Neamul românesc” se plânge de :"părăsirea în mijlocul luptei, 
pentru ca să se mântue odată, sub loviturile duşmanului comun, cu armata 
românească, terorizarea cu părăsirea frontului, care ar face imposibilă 
apărarea noastra...O chpă măcar nu am fost tratați ca nişte prieteni, deşi 
multă vreme ne-am făcut că nu înțelegem. Am fost aduşi, fără a fi 
consultaţi, la un armistițiu pe care nu l-am voit şi o pace s'a negociat şi se 
negociază, fără cea mai mică preocupare că, în asemenea discuţii, poate fi 
amestecată soarta unui popor care nu şi-a cântărit jertfele...” 

În sfârşit, şi mult răbdătorii tovarăşi ai d-lui Iorga au trebuit să ia 
măsuri, ca ,,aliati’’-,,s4 nu dea foc Moldovei de la un capăt la altul...” 

Comunicatele oficiale completează tabloul. Corespondenta 
diplomatică, publicată în oficiosul „România ”, cu prilejul arestării d-lui 
Diamandi, stabileşte că Moldova flămândă, a fost silită să dea armatei 
ruseşti aproape o sută de mii de vagoane cu hrană, cari n'au fost restituite, 
si totuşi n'a fost ferită -„de incendii şi jefuiri ale fermelor şi caselor, de 

devastări şi grădinării, aparţinând proprietarilor şi sătenilor şi de incendieri 
ale sondelor petrolifere. De asemenea, numeroase biserici şi Liceul din 
Botoşani, cu toate colectiile lui, au căzut pradă focului...”. 

lar pentru a justifica intrarea în Basarabia, comunicatul oficial, 
publicat tot în „România ” din 26 (13) Ianuarie a.c., mai complecteaza 
pomelnicul ispravitor săvârşite de aliații noştri. Aflăm astfel că „bande 
răzvrătite din armata rusă opreau trenurile cu aprovizionări pentru armata 
română şi cea rusească, şi dădeau foc sau prădau depozitele de hrană”, că 
au fost „dezarmate şi batjocorite” detaşamentele de ardeleni, „mai multi 
din aceştia au fost chiar ucişi”, „ofiţerii noştri au fost arestati..” 

Multe, în adevăr, au fost „îndurate în tăcere” de către d. Iorga si 
guvernanţii din laşi, chiar prea multe.... 

Dar pentru ce au fost îndurate? Si au găsit ei, măcar acum, cuvântul 
potrivit şi acțiunea dreaptă? 

Ceea ce s'a întâmplat cu armata rusă în Moldova, s'a întâmplat,- şi pe 

o scară cu mult mai întinsă, -si în Ucraina, şi în Finlanda şi în Rusia 

iarăşi. Toată împărăția înfăţişează astăzi acelaşi haotic şi distructiv 

clocot de noroade. 

Lamentatiile şi incriminarile cari reduc totul la „răutatea” 
maximalistilor, iarăş, dovedesc numai naivitate şi uşurinţă. 

Când o revoluție, politică şi socială, cuprinde un conglomerat de 
popoare atât de uriaş ca Rusia, scenele care au provocat indignarea 
domnilor din laşi sunt de asemeni o fatalitate inexorabilă. Si nimeni nu 
avea dreptul să se aştepte ca un Stat, căzut intr’o astfel de catastrofă să mai 
poată participa la răsboiul european ca o forță reală şi activă. 

Pentru conducătorii Statului Român, revoluția punea imperios 
întrebarea, dacă scopurile pe cari şi le-au propus în acest rasboiu mai sunt 
realizabile. O revizuire a întregei concepţii care a fost la vaza rasboiului 
României şi o îndrumare a acțiunii de Stat în consecință, se impunea. 
Vorbaria plângătoare nu poate duce la nimic, ci numai judecata dreaptă şi 
acțiunea bărbătească. 

Guvernul însă din Moldova, întâiu „a îndurat şi a tăcut” iar apoi, in 
acompaniamentul bocitoarelor ex officio, a întreprins acţiunea din 
Basarabia. 

Si, vai, în ce condițiuni! 

Am arătat la vreme şi am explicat motivele pentru cari „Sfatul Tari” 

din Chişinău, şi-a arătat voinţa de a nu despărți Basarabia de Republica 
Rusă, pentru ca „Rusia ar fi o tara cu mult mai libera decât România”....A 
încercat guvernul din Iasi, hchidând mai intaiu naufragiul din 1916, să 
imprastie această atmosferă şi să afirme dreptul nostru imprescriptibil 
asupra Moldovei orientale, care ne-a fost răpită prin fraudă şi abuz de 
putere de către Rusia ţaristă? 

Recurgem la acte oficiale. 

Comunicatul guvernului român, care ne aduce la cunoştinţă trecerea 
Prutului, se începe cu următoarele cuvinte: 

„Comandamentul rusesc ne-a cerut, în urma intervenţiei Sfatului 
Țării” din Chişinău, să asigurăm, prin trimiterea de trupe române, ordinea 
în Basarabia...” 

lar manifestul generalului Persan către „cetăţenii Republicii 
Moldoveneşti” ne spune de asemenea: 

„Sfatul Ţării Moldoveneşti ne-a cerut prin comandamentul militar 
rus”, să trecem Prutul...” 

Aşa dar, aceste documente mărturisesc că „Sfatul Tari 
Moldoveneşti” s'a adresat nu direct noua, ci comandamentului rus! 
„Comandamentul rus”,- direct numai el, -ne-a cerut să trimitem trupe in 
Basarabia”. 

Si în ce scop? Documentele ne spun: „Să asigurăm ordinea în 
Basarabia”, „să ne asigurăm linia Chişinău-Ungheni şi să restabilim 
ordinea în regiunea de unde „trupele noastre se aprovizionează...” 

„Comandamentul rus ne-a cerut”, şi numai din cauza aceasta 
guvernul român trimite trupe în Basarabia, care, pentru el, nu este de cât 
regiunea de unde trupele noastre se aprovizionează!...” 

Aşa visau părinţii noştri să treacă Prutul? Așa înțelegeau Mihail 
Cogălniceanu şiu lon Brătianu Bătrânul, când afirmau dreptul nostru la 
Congresul din Berlin? 

Ce avem noi cu comandamentul rus, când este vorba despre 
Basarabia? $i care comandament? Generalii ruşi răzvrătiți împotriva 
guvernului lor, cari au numai interesul de a se folosi e armata noastră, 
pentru a aduce la putere un alt guvern la Petrograd? 

Dar aceasta este în contrazicere ireductibila cu aspiratiunile noastre 
nationale. Acţiunea întreprinsă în aceste condițiuni, va fi fatal lichidata 
odată cu interesul „comandamentului rus” care a provocat-o. 

Dar o situatiune falsă duce inevitabil la consecinti monstruoase, - şi 
în acelaşi manifest vedem că comandantul armatei române caută să 
liniştească pe Basarabeni că ,, Românii nu vin să stăpânească tara lor”, că 
acest lucru il născocesc numai „oamenii rai”, pe cari „venirea soldaţilor 
români în Basarabia i-a supărat mult” şi cari „au căutat să sădească 
învrăjbirea între voi şi noi”. 

Cred că oricine înțelege atmosfera pe care au găsit-o ostaşii noştri 
peste Prut, dacă a fost nevoe de asemenea apel, în momentul în care, după 
un veac de robie, s'au întâlnit pe pământul vechiu românesc urmaşii 
ostaşilor lui Ştefan cel Mare de dincolo şi de dincoace de Prut, 
după... .cererea comandamentului rus...” 

Si d. Iorga, în Neamul românesc ” găseşte prilejul numai să se vaiete 
împotriva exceselor maximaliste... 


Si nu vine un trăsnet!... 
9 februarie. 


XXXVI 
CEASUL... 


Ceasul de hotărâre a sunat. 

Glasul nostru acum trebue să găsească ascultare. 

Calvarul pe care l-am urcat ne dă dreptul să cerem fiecărui Român să 
cugete dacă, până acum, şi-a pus încrederea în oamenii vrednici de ea. 

Să ne fie ertat să punem fata în fata cele două judecăţi care ne-au 
despărțit. 

Toată argumentarea pe care, în cursul expectativei noastre, o 
aduceam împotriva, politicei rusofile, se poate rezuma în puţine 
propozitiuni. 

In primul rand, afirmam că victoria Rusiei ar fi fost fatală pentru 
viitorul Statului şi neamului românesc, pentru că Rusia, căreia i s'a asigurat 
de către aliați stăpânirea Constantinopolului şi a Strâmtorilor, şi care îşi 
mărturisea intentiunea, drept „pedeapsă” de a desființa şi anexa Bulgaria, 
n'ar putea tolera o Românie mare şi prosperă, care ar ridica un zid între 
cele două Capitale, -Petrogradul şi Tarigradul. 

Am avut dreptate? 

Răspunsul este dat de faptele şi mărturiile cele mai 
autorizate: "trădarea lui Sturmer’, raportul generalului  Polivanov, 
lametaţiile d-lui Iorga că Ruşii, imediat ce sävârsisem ireparabilul — 
intrarea noastră în actiune,- nici nu aşteptau sfârşitul războiului pentru a 
repudia ideia de alianţă şi pentru a-şi afirma „protectoratul” asupra ţării, 
care ar urma să fie „anexată mâne”. 

E evident că un Stat nu poate aduce jertfa răsboiului pentru ca, cu 
sângele fiilor săi şi cu risipa muncii acumulate de generații, să-şi făurească 
lanţurile. 

Dar, ni se spunea, nu putem intra în luptă cu puterea 
„incomensurabilă” a Rusiei. Ea va birui şi fără noi, şi atunci situația noastră 
ar fi şi mai tragică. 

La aceasta răspundeam: 

Chiar de ar fi sigură victoria Rusiei,- împotriva unei aliate victorioase 
nimeni n'ar putea să ne mai apere. lar Germania, chiar înfrântă, în orice caz 
ar avea încă destulă putere ca să-şi ridice glasul, în favoarea unui aliat 
credincios. 

Am arătat însă, de mai multe ori, că Rusia nu poate birui 
Consacrasem acestei chestiuni un mic studiu în Viața românească ” (1915, 
No.7 — „Puhoiul”), în care căutam să o dovedesc că acea forță 
„incomensurabilă” a Rusiei, este o pură fantezie, că „puhoiul” nu există, 
că mijloacele economice şi financiare, ca şi delabrarea întregului mecanism 
politic şi administrativ al Rusiei, nu îngădue imperiului Ţărilor prelungirea 
sfortarilor pe care 1 le impune Marele Răsboiu, şi cu atât mai putin victoria. 

Încheiem acest studiu prin afirmarea că nu ştiu dacă Rusia va fi 
salvată de către aliatii ei din Apus, e evident că soarta noastră atârna de 
rezultatele campaniei din Räsärit,- prin urmare ni se impunea datoria să 
aducem la îndeplinire visul părinților noştri şi să intrăm în luptă pentru 
Basarabia. 

Ni se obiecta la aceasta: 

Nu putem ravni la Basarabia, Rusia este prea puternica . Chiar de 
reuşim să luăm acum Basarabia, ne expunem la o grozavă revansa. 

Raspundeam: 

Rusia este in ajunul revolutiunii. Înfrângerea armatelor ţariste va 
provoca eruptiunea vulcanului, care multă vreme nu se va stinge şi care va 
îndepărta pe Rusia de pe arena internațională. Iar, cu probabila renaştere a 

Poloniei şi chiar a Ucrainei, va dispărea şi vecinătatea pururi amenintatoare 
pentru noi cu Rusia. 

Deci am putea rămânea, în linişte şi siguranță, stăpâni în Basarabia 
noastră. 

Si iarăşi şi iarăşi întreb: n'am avut dreptate? 

Clocotul din Rusia sfarmă în pulbere vechia împărăție moscovită, iar 
pacea încheiată astăzi între Ucraina şi Puterile Centrale a îndepărtat la o 
mie de kilometri hotarul Rusiei de Nistrul românesc. 

Întreb acum pe orice Român, a cărui inimă se strânge la priveliştea 
din juru-i: 

Unde am fi fost astăzi dacă factorii responsabili pentru destinul 
acestui neam, şi-ar fi făcut la timp datoria? Unde am fi fost astăzi, dacă am 
fi resistat nebuniei şi uneltirilor culpabile cel puţin până în primăvara lui 
1917? 

Poate fi măcar un singur om astăzi, cu judecata sănătoasă şi cu durere 
de tara, pentru care răspunsul n’ar fi limpede? 

Dar ceeace se petrece însă astăzi, în multe cercuri ale societății 
româneşti, dovedeşte că n-am ajuns încă la fundul paharului. 

Între noi, cei cari am rămas sub steagul bătrânilor îndrumători ai 
acestui neam şi aceia cari au căutat cărări nouă şi ne-au aruncat în braţele 
Rusiei ţariste, procesul se înfăţişează astfel: 

Până acum toate temerile şi toate prevederile noastre s'au realizat 
rând pe rând,- toate, până la una. Pe când toate calculele lor au dat greş şi 
toate nadejdiile lor s'au risipit. 

Pentur viitor „aşa dar, cel mai simplu cetăţean, care nu s'ar încrede in 
judecata şi ştiinţa lui proprie, pe ce temeiu ai mai putea da crezare 
planurilor şi fagaduintelor autorilor dezastrului national, şi cu ce drept ne- 
ar mai opune nouă aceeaşi lipsă de încredere şi rezistență pasivă? 

În ceasul acesta, când cu slove de foc şi de sânge, lipsa de conştiinţă 
cetateneasca, lăsând tara pe mâna celor fără judecată şi uşori la inimă, a 
înscris în cartea neamului vina cea mare a întregei generaţii de astăzi, fata 
de toate jertfele celor ce s'au stins înaintea noastră şi fata de aspiratiunile şi 
nădejdile celor ce vor veni după noi,- în ceasul acesta cumplit, nu-i mai 
este ertat nici unui Român să-şi decline răspunderea ce vremea ne aşază pe 
umeri. 

Poate încă nu e prea târziu. Poate că, în mijlocul naufragiului, se mai 

poate găsi încă vreo scândură de salvare. 

Pacea cu Ucraina este încheiată. 

Armata din Moldova rămâne încercuită, în momentul în care 
guvernanţii din laşi au trimis-o peste Prut fără să fi pus mai intaiu capăt 
răsboiului nenorocit pe care numai ei l-au provocat. 

Si numai în clipa aceasta, guvernul d-lor I.Brătianu şi Take Ionescu 
lasă cârma din mâinile lor vinovate. 

Să ne ducă blăstemul la o nouă aventură, la o nouă nebunie, sub 
cârmuirea vreunui alt complice al regimului din laşi? 

Suntem aici, dincoace de zid, două treimi din ţară, şi putem fi siguri 
astăzi că şi inimile celora de dincolo, trecuţi prin grozăviile protectoratului 
țarist şi ale tutelei maximaliste, se cutremură de aceleaşi nădejdi şi de 
aceleaşi dureri. 

Putem fi siguri că mult încercata oaste românească nu aşteaptă nici ea 
decât cuvântul de mântuire. 

Acest cuvânt, pornit în unire de la fruntaşii acestui neam, cari nu 
poartă răspunderea pentru păcatele şi scăderile trecutului, de la bărbaţii 
spre cari se îndreaptă astăzi toate privirile,- va găsi răsunet la toată suflarea 
românească. 

Vom auzi acest cuvânt? O, Doamne.... 


12 Februarie 


XXXVII 
<COMBINATIUNI MINISTERIALE...> 


<Criză ministeriala>... 

V’aduceti aminte? 

În praznicul vieţii noastre de toate zilele, de înainte de marea 
încercare, momentele de criză ministerială erau poate cele mai 
caracteristice pentru acea goană după plăceri şi triumfuri uşoare, al cărei 
stigmat îl purta toată aurtucărimea şi toată oligarhia <democraticei> şi 
<liberei> noastre Românii. 

Din toate crăpăturile apăreau, ca plosnitele, ,ministeriabili>. 

A! ministeriabilul român! 

E un produs specific al faunei mlaştinei noastre politice. 

Ca să ajungă să fie clasat cineva ca <ministeriabil>, nu se cerea nici 
caracter, nici inteligenţă, nici cultura, nici concepții si convingeri politice. 
Ajunge oarecare fluiditate de vorbire, oarecare abilitate în tragerea sforilor 
dintre culise, dar mai cu seamă multă elasticitate şi o mare flexibilitate a 
coloanei vertebrale, un apetit la adăpostul oricărei indigestii şi lipsa totală 
de scrupule. 

Ministeniabilul român seamănă cu acele organisme primitive, cari 
formează numai un singur tub digestiv, fără nici o diferențiere de organe 
superioare, în cât la nevoe, le poţi întoarce pe dosarul cu numărul ca pe-o 
mănuşă: spinarea de transforma în stomac şi funcțiunile digestive nu 
suferă. 

Ministeriabilul are o singură pasiune: să „triumfe”. lar „a triumfa”, 
pentru dânsul înseamnă numai posesiunea unui mic pătrat de marochiu. 

Acum trei-zeci şi cinci de ani, în incinta Parlamentului a apărut, ca 
membru al partidului liberar, - condus atunci de Ion Bratianu-Batranul,- un 
tânăr a cărui facondă extraordinară promitea mult. Defunctul Gheorghe 
Panu l-a caracterizat atunci, în „Portrete parlamentare”: Băiat de talent,- de 
sigur că va „triumfa”. Nu se ştie numai cu cine va triumfa... 

Acesta era d. Take Ionescu, pe atunci nădejdea partidului liberal, apoi 
„secretarul filial” al Bătrânului Lascar Catargiu şi ministru în ultimul său 
cabinet, apoi şeful partidului conservator-democrat,, apoi...ce ştiţi cu toţii, 
până la rolul desvălit de documentele secrete ale Cancelariei din 
Petrograd... 

Pentru a asigura triumful unui ministeriabil, 1 se cerea în primul rând 
„devotamentul nemărginit” fata de „şef. „Şeful” însă se putea primeni, 
după împrejurări: d.Take Ionescu a dat zălogul, de la început, al viitorului 
său strălucit, când a declarat că „poartă cu mândrie sgarda lui Ion Brătianu,, 

„Devotamentul” acopere totul,- şi reputaţia avariată şi lipsa de orice 
pregătire, şi toate naufragiile politice sau morale. 

Dacă este ,,devotat” şi ştie „să urle cu lupi”, drumul spre triumf e 
larg deschis vânătorului de marochiu, -toată dificultatea, din când in când, 
poate fi numai să-şi găsească „lupul”potrivit cu care „să urle”. 

În colo,- convingeri, idei politice? 

Astăzi un ministeriabil este democrat, mane reactionar, într'o zi ţipă 
împotriva „Austriei perfide”, în alta se face „germanofil”, sau viceversa, 

rand pe rand apără „rolul social al marei proprietăţi” sau „dreptul muncii 
naționale la pământul băştinaş”, şi toate programele îi sunt bune când, 
intretesute cu uneltiri oculte, intrigi infame şi felonii nesfarsite, îl apropie 
în umbra băncii ministeriale... 

Criza ministerială însemna pentru ministeriabil deschiderea sezonului 
de vânătoare. 

La Capşa, pe calea Victoriei, în cluburi, în antractele reprezentanților 
teatrale şi ale Cafe concertelor, circulă „listele viitorului cabinet”. Fiecare 
ministeriabil o are pe a lui, în care, printre coriferii „noului regim”, modest 
îşi înscrie numele său şi caută să lanseze cât se poate mai cu brio această 
„combinaţie”. Şi e în culmea fericirii dacă reuşeşte s’o strecoare prin ziare. 

Câţi „liberali convinşi”, ca şi „conservatori nesträmutati”, au fost 
dovediti că şi au înscris altădată numele, cu propria lor mână, în diferite 
combinatiuni ale „partidului advers”! 

După atâta durere şi după atâta ruşine, s'au schimbat oare acum 
lucrurile, cu prilejul crizei ministeriale din Iasi? 

Până acum ştim numai că d-general Averescu a fost însărcinat cu 
formarea ministerului. 

Producţia listelor ministeriale trebue să fie în toiul ei. Neapărat, în 
fruntea tuturor listelor trebue să fie cel însărcinat, pentru moment, cu 
formarea cabinetului, -d. general Averescu. În ce priveşte restul, e carieră 
libera pentru toate combinatiunile. 

Asi putea reconstitui de aici unele din „listele” care acum probabil 
circulă, între cofetaria Tufli şi restaurantul Traian. 

În una trebue să figureze toţi cei cunoscuţi, mai mult sau mai putin, 
ca „germanofili”: d.V.Missir. M.Orleanu, A.A.Badarau, M.Săulescu, 
N.Ghica-Comăneşti, etc. Aceasta e lista „radicalilor”, cari voesc să 
caracterizeze tranşant noul regim, în comparaţie cu ministerul I.Bratianu- 
Take Ionescu. 

Alta trebue să încerce o combinatiune oportunista sau de impaciuire, 
în care „şefii” înlăturați să fie totuşi reprezentați prin „oamenii lor de pae”,- 
d. Take Ionescu prin d.Mişu Cantacuzino sau Petru Missir, d. Ion Bratiann 
prin d. Georgel Mârzescu sau generalul Iancovescu; nu este exclusă aici şi 
alăturarea vre-unui „carpist” sau „marghilomanist”, d. I.Mitilineu sau d. 
Miclescu Popa;- câţiva „incolori”, vreun consilier de Curte sau mare 
comerciant; unul sau două „personagii cu autoritate”-d.general Culcer sau 

d. Mateiu Cantacuzino... 

Bine înţeles nu lipseşte şi un număr oarecare de ministeriabili noui şi 
autorii înşişi ai listelor,- d. Argetoianu, d.Gr. Filipescu, etc... 

Toate listele acestea au un singur păcat: în urma situației create, d-nii 
din Iasi cu toții împreună, nu mai pot avea autoritatea necesară pentru a 
reprezenta întreaga naţiune română şi nici nu sunt în măsură, singuri, să 
ducă la liman barca împotmolită a Statului. 

Va avea neamul nostru tăria morală, în ceasul acesta de cumpănă, să 
ridice din sânul lui pe oamenii drepți?... 


14 Februarie 


XXXVIII 
PACEA PUTERILOR CENTRALE... 


După pacea formală cu Ucraina, pacea ne-formală cu Rusia. 

Zic pacea „ne-formală” fiindcă, d. Trotzki a refuzat să semneze un 
tratat de pace, totuşi a declarat că „Rusia consideră terminată starea de 
răsboiu cu Germania, Austro-Ungaria, Turcia şi Bulgaria”. În acelaşi timp, 
s'a adus la cunoştinţa Puterilor Centrale că guvernul rus a şi dat ordinul 
pentru complecta demobilizare a forțelor ruseşti de pe toate fronturile. 
Conditiunile în cari urmează sa fie reluate raporturile dintre Statele 
Quaduplei Alianțe şi Rusia, între cari rasboiul a încetat, vor fi stabilite prin 
conventiuni ulterioare. 

Dacă starea de răsboiu a încetat şi dacă raporturile dintre foşti 
beligeranti vor fi reluate, aceasta nu înseamnă altăceva decât că pacea este 
încheiată, desi nu în toate formele obicinuite. De altfel, în fond nici nu se 
poate spune măcar că nu există un tratat de pace, pentru că declarația d-lui 
Trotzki e desigur consemnată în protocolul conferinţei din Brest Litovsk şi 
întărită de toate semnăturile necesare. De la un Stat care trece printr’o 
revoluție atât de groaznică cum e aceea din Rusia, nu e poate cere prea 
multe forme, dar nici nu este nevoe. Guvernul din Petrograd,chiar de-ar 
vrea, n-ar putea relua acțiunea militară. 

Mai mult. 

Încetarea stării de răsboiu, în conditiunile date, înseamnă pur şi 

simplu complecta capitulare a guvernului din Petrograd in toate chestiunile, 
asupra cărora nu s'a putut cădea de acord la Brest-Litovsk. Daca in această 
privință e lăsată oarecare libertate de acţiune părților, ea desigur nu este in 
favoarea Rusiei. 

S’ar putea spune că lipsa unui tratat formal de pace întârzie reluarea 
raporturilor normale şi, din cauza aceasta, interesele economice ale 
Puterilor Centrale ar putea suferi. 

Însă, fiind dat haosul care, pentru moment, domneşte în republica 
maximalistă, toate conventiunile ar avea putinţă valoare practică din acest 
punct de vedere. lar, pe de altă parte, în măsura în care ordinea dinlăuntrul 
ei s'ar restabili, Rusia ar avea mai mare nevoe de reluarea raporturilor 
economice normale cu Puterile Centrale, de cât acestea din urmă. Prin 
urmare Germanias şi Imperiul Austro Ungar au toate motivele de a fi 
multumite cu pacea „a la Trotzki”. 

Cu închiderea conferinței din Brest Litovsk, e sfârşită prima fază a 
Marelui Răsboiu, şi sfârşită prin triumful desăvârşit al Puterilor Centrale în 
Orient. 

Germania şi aliaţii ei au realizat în această direcție de sigur mai mult 
decât visătorii cei mai indrazneti ar fi putut aştepta de la început. 

Din punctul de vedere al Istoriei mondiale, armelor germane li se 
datoreşte, în primul rând, prăbuşirea imperiului țarist şi renaşterea atâtor 
naționalități oprimate, cari în mod firesc au văzut şi văd în poporul german 
un scut pentru drepturile şi revendicările lor. 

Dintre toate aceste popoare, Ucrainienii au dat dovadă de un deosebit 
simţ poliție, căutând, prin tratatul de pace formal, să-şi asigure expres toate 
avantagiile pe cari le pot da relatiunile prieteneşti cu puternicii lor vecini 
din Apus. 

Dar nu mai puţin şi o serie de alte naționalități opriimate îşi îndreaptă 
privirile spre Germania; Finlandejii, Estonii, Letonii, Lituanii, Polonejii. 
Toate aceste popoare se află astăzi, de fapt, sub puterea germanilor. Si 
Puterile Centrale, La Brest Litovsk, şi-au luat expres sarcina de a 
reprezenta şi de a apăra interesele lor în faţa guvernului din Petrograd care, 
sub maximalisti, nu s'a dovedit mai putin opresiv decât sub Tar. 

Spectacolul astfel a fost puţin banal. 

Din punctul de vedere formal, popoarele răspund pentru actele 
guvernelor lor. În hordele ţariste, cari au invadat Prusia Orientală şi Galiţia, 

la inceputul rasboiului, au fost milioane de Ucrainieni, Poloneji, Lituani, 
Estoni, Letoni. In ţările lor, populaţia n’a fost putin atâtatä şi pornită 
împotriva germanilor. Totuşi Puterile Centrale s'au crezut chemate să ia 
asupra lor ocrotirea şi apărarea neamurilor rătăcite, fără să le facă 
responsabile nici de actele ţarismului, nici de abuzurile maximalismului. 

În urma rescriptului imperial din 12 decembrie 1916 prin care se 
oferea lumii o pace dreaptă , poporul german, conştient atât de dreptul şi 
puterea lui cât şi de marea şi nobila lui misiune în Istoria mondială, de 
nenumărate ori, prin organul reprezentanților săi de drept şi prin 
manifestări populare, şi-a afirmat voinţa nestrămutată de a da lumii o nouă 
ordine bazată pe respectul dreptului şi al dreptății, şi al tuturor 
aspiratiunilor nationale legitime. 

Aceasta este pax teutonica. 

Principiile afirmate de reprezentantii autorizati ai Puterilor Centrale 
la Brest-Litovsk au arătat că victoria desăvârşită care le dădea putinţa sa 
dicteze această pace nu le-a abătutu de la această cale trasă de voinţa rasei 
germanice şi a inaltilor ei şefi. 

De altfel, aceasta este şi dovada de supremă înţelepciune politică. 

Păcatele guvernelor şi ale conducătorilor pot duce popoarele spre 
fundul prăpastiei, dar abuzul gol de putere din partea învingătorului, cum 
au simțit poporul german şi reprezentanții lui la Brest Litovsk, ai fi o 
politică greşită. Poporul prost condus şi învins nu pierde totuşi dreptul la 
viata. El poate uita înfrângerea şi, conştient de răspunderea pe care i-o pun 
pe umeri păcatele conducătorilor, el se poate resemna la consecinţele 
fatale, dacă însăşi conditiunile unei vieți şi dezvoltări normale nu sunt 
atinse, dacă 1 se păstrează putinţa de a se ridica prin muncă, dacă simţul 
popular elementar de dreptate nu este jignit prin aplicarea, lipsita de 
consideratiuni, a forței. Altfel, rămâne sămânță de discordie şi de 
perturbatiuni viitoare. 

Aceste mari adevăruri de sigur, au determinat pe învingătorii şi 
cuceritorii” de la Brest-Litovsk să apară ca apărători ai atâtor naționalități 
„cucerite” cari, de la ei, îşi aşteaptă libertatea şi dreptatea. 

Fructele acestei atitudini generoase nu vor fi pierdute. 

În momentul de fata, în toate Statele Intelegerii din Apus, asistăm la 
lupta dintre imperialismul neînfrânat al guvernelor şi setea de o pace 
dreaptă a popoarelor. Oricare ar fi campania de atatari şi de clevetiri din 

partea guvernelor, realitatea şi adevărul despre atitudinea generoasă a 
germanilor fata de „naţiunile mici” cucerite, fie chiar rătăcite, îşi vor face 
drumul spre inimile maselor populare şi vor da astfel Germaniei cea mai 
formidabilă arma împotriva sămănătorilor de uri internationale şi 
propovăduitorilor intransigenti ai „răsboiului până la sfârşit”. 

Cât pentru poporul românesc, pus intr’o situaţie tragică, fără analogie 
în Istorie, de nesocotinta unui guvern, pacea, conformă cu voinţa națiunii 
germane, aşa cum s'a manifestat ea față de atâtea alte națiuni mici şi mari 
la Brest-Litovsk, e o ultimă licărire de nădejde. 

Dar poporul românesc are şi el datoria de a-şi încredința destinele, în 
clipele de cumpănă, unor conducători mai vrednici. 


15 Februarie 


XXXIX 
CLIPELE SUNT NUMARATE 


Ceea ce caracterizeaza politica romaneasca in aceasta mare epoca a 
Istoriei mondiale, a fost dezorientarea, lipsa de inițiativă, inertia care 
mărginea întreaga acțiune la mici combinatiuni şi trucuri, în aşteptarea 
conjuncturei fericite sau a unei întorsături a evenimentelor, care să impună 
vreo deciziune, în afară de judecata şi voinţa proprie a conducătorilor, şi 
care în aparenţă, să le acopere răspunderea. 

Din această stare mintală s'a zămislit şi faimoasa concepție a 
răsboiului „fără rizic şi sacrificii”, care trebuia să ne ducă la congresul de 
pace „la braţ cu învingătorul”. 

De aici, toate acele combinatiuni şi trucuri, acea echilibristica şi acea 
inextricabilă reţea de abilități şi sfori” din vremurile expectativei noastre. 

După credința marilor şi micilor noştri bărbați de Stat „fiecare zi de 
amânare, a deciziunii, inlesneste soluționarea”... 

Dar toate combinatiunile şi trucurile nu pot opri mersul Istoriei. 
Evenimentele se acumulează şi se complică şi, la urma urmelor, creiază o 
situatiune, independent de voinţa şi judecata noastră, care ne impune la 
sfârşit o solutiune de cele mai multe ori fatală. 


423 


Astfel, plecând de la concepția „răsboiului fara rizic şi sacrificii”, 
România a fost silită să intre în acţiune, în nişte condițiuni cari îi puneau în 
Joc toate dobândirile Istoriei ei seculare şi chiar însăşi existenţa ei de Stat şi 
de neam, şi în momentul cel mai neprielnic cu putință. 

Iar voind numaidecat să ne infatisam la Congresul de pace „la brat cu 
învingătorul”, ne-am aruncat într'o aventură din care nu puteam eşi decât 
invinsi. 

Aceeaşi inertie, aceiaşi lipsa de voinţă şi judecată s'a afirmat în tot 
cursul acestui răsboiu nenorocit, in care după primele zece zile de beție 
rasboinica, din ziua fatală a Turtucaii, soarta noastră a fost pecetluita. 

Precum ne-a scris un prieten anonim, România putea încheia pace în 
condițiuni mai bune după Turtucaia decât după bătălia de la Târgu-Jiu, mai 
putin dezastruoasă la Argeş decât la Siret. 

Dar, în sfârşit, câtă vreme conducătorii acestui Stat îşi puteau păstra 
iluziile asupra concursului militar al Rusiei, continuarea răsboiului putea 
avea o aparenţă de justificare. 

Însă, după revoluţia din Martie 1917, pentru orice om cu mintea 
sănătoasă, era clar că rolul activ al armatelor ruse în răsboiul mondial, este 
sfarsit,- cum am arătat din prima zi în coloanele acestui ziar. 

Fata de defectiunea Rusiei era pusă în joc însăşi alianța noastră cu 
Înțelegerea, încheiată numai în vederea colaborării militare cu armatele 
ruseşti. 

Dar „factorii responsabili” din Iaşi n-au luat nici o hotărâre aşteptând, 
desigur, solutiunea de la „desfăşurarea evenimentelor”. 

A urmat prăbuşirea ofensivei ruseşti din vara 1917, prin care armata 
din Moldova a fost paralizată. S’a început apoi dezagregarea frontului rus, 
dezertiuni în masă, executiuni de ofiţeri. 

La laşi, aceeaşi inerție. 

Apoi, s'a născut lupta pentru putere între Kornilov şi Kerenski, între 
Kerenski şi Lenin, între guvernul din Petrograd şi Rada ucraineană precum 
si cu căzăciunea lui Kaledin. Am arătat la timp că dacă nu se rupe imediat 
contactul dintre Iasi şi Petrograd, guvernul din Moldova va fi inevitabil 
prins în lanţul luptelor revoluționare din Rusia, cu toate urmările fatale. 

Regimul din Iasi, cu seninătate aştepta din zi în zi „conjunctura 
fericită”. 

Nici propunerea de pace, venită din Petrograd, nici armistițiul 

încheiat şi impus armatei din Moldova, nici întrunirea conferinţei din 
Brest-Litovsk, nici adeziunea la tratativele de pace a Ucrainei nici ruperea 
relatiunilor cu guvernul din Petrograd,- nimic, nimic n'a putut trezi din 
catalepsie guvernul d-lor I. Brătianu, Take Ionescu. 

ZI cu zi, am avut durerea să înregistrez în Lumina o ocaziune pierdută 
după alta, care ne putea da vre-o ieşire mai onorabilă. 

Nici măcar o delegatiune românească la conferinţa din Brest Litovsk 
n'a fost trimisă. 

Pilda Ucrainei ne arată ce avantagii se puteau încă asigura ţării, prin 
grăbirea păcii... 

Astăzi pe întreg frontul de la ţărmul Mării Baltice până la gurile 
Dunării, nu a rămas, sub scutul şubred al armistiţiului, decât mica oştire din 
Moldova, încurcată şi aceia în expeditiunea anti-maximalistă din 
Basarabia. 

Acum şi Congresul Intelegerii din Versailles îşi dă binecuvântarea 
regimului din laşi, pentru încheierea păcii... 

Inerta aşteptare a solutiunii numai de la desfăşurarea evenimentelor, 
şi-a dat roadele: deciziunea, întru nimic nu mai atârnă de voinţa şi judecata 
oamenilor din laşi. 

Nici măcar eşirea tragică a Serbiei nu ne mai este deschisă: exodul 
guvernului şi al oştirii, pribegia lor in tari străine şi lupta sub alte steaguri. 

În dosul frontului din Moldova, armata noastră nu mai poate fi 
adăpostită în Ukraina, care e astăzi în „raporturi de bună-vecinătate şi 
prietenie” cu Puterile Centrale, precum Regele Român şi guvernul său nu 
se pot expune nici la ospitalitatea maximistilor. D-nii Lenin şi Trotzki au 
dat doar dovadă că nu glumesc, când pot pune mâna pe cei „cari au 
indrasnit sa se ridice împotriva autorității Sopvietului Comisarilor 
Națiunii”. 

Se încheie pacea? 

Dar, chiar dacă am face abstracție de trecutul acestor nenorociti, cari 
tremură astăzi pentru soarta lor personala,- ce pot trata ei pentru România, 
în situația catastrofală în care se află? Mai poate poporul român să 
incredinteze hotărârea destinelor sale, pentru lungi generaţii, unor oameni 
cari au adus tara şi pe ei înşişi in această cumpana* 

Mai presus de toate formele, mai presus de toate tratatele şi de toate 
artificiile diplomatice, soarta unui popor este hotărâtă de puterea lui vitală 

si de tăria lui sufletească. 

Si de ce vitalitate, de ce suflet ar da dovadă acest neam dacă ar primi 
ca, în numele lui şi pentru el, să vorbească şi astăzi tot vinovatii de aceasta 
cumplită încercare? 

Mai grozav. 

Ce chezăşie ar da şi celor cari ar voi să trateze cu România, un popor 
nemernic, care, nici în ceasul acesta n’ar şti să-şi ridice glasul?... 

Biruitorul îşi poate lua el însuşi chezasiile, când n'are încredere nici 
respect fata de invins.... 

Dar, daca neamul nostru nu va sti nici acum sa ridice din sanul sau pe 
oamenii mai vrednici decât sarmanii naufragiati din laşi, ca să vorbească in 
numele lui şi să dea toate chezasiile pentru noi şi pentru alții, blăstămul 
copiilor noştri nu poate cădea decât pe capul fruntașilor acestor 
generatiuni. 

Nu mai avem nici o clipa de pierdut. 


16 februarie 


XL 
NOUL GUVERN DIN IASI 


Noul guvern care a intrat in functiune in Iasi de Lunea trecuta, pare a 
fi un compromis, $1 inca foarte timid compromis. 

Studiind cu atenție lista noului cabinet, constatăm că gândul care pare 
că a predominat la formațiunea lui, este mai curând de a împiedica orice 
politică hotărâtă, decât de a repara păcatele trecutului recent. 

Cel putin trei miniştri poartă, în diferită măsură, şi ei răspunderea 
pentru politica ministerului I. Bratianu-Take Ionescu: d. Mişu, ministrul 
nostru de la Londra, este unul din acei diplomaţi „ententişti” militanti cari, 
în timpul neutralității noastre, făceau toate sfortarile pentru a determina 
schimbarea radicală a politicei noastre internationale. Alături de d-nii 
Diamandi la Petrograd şi Lahovary la Paris, d.Mişu n'a dat dovadă de mai 
putin zel in această privinţă, dar, de sigur,d e mai multă autoritate şi 
pricepere. Cu atât mai greu cade în cumpănă răspunderea domniei sale. 

D.general Iancovescu, fost secretar general al Ministerului de răsboiu 
dub d.Vintilă Brătianu Take Ionescu, nici într'un chip nu-şi poate declina 
solidaritatea deplină cu politica acelui guvern. 

În sfârşit, tânărul ministru de finanţe şi ad-interim la domenii, d. 
Fotin Enescu, este un debutant în politică, dar e cunoscut- ca să 
intrebuintam limbagiul specific al „parlamentarismului” nostru, - ca „omul 
d.lui I.G.Duca”, adică...rădăcina pătrată din „omul lui Brătianu”. La ce 
îndrumări nouă, la ce independenţă de inițiativă ne putem aştepta din partea 
d-sale în ce priveşte politica internațională a României? 

Asa dar, cele trei mai importante portofoliu în situația de fata, - 
Externele, Rasboiul şi Finantele,- sunt la dispoziția colaboratorilor, dacă nu 
a creaturilor, fostului regim. 

Dintre ceilalți miniştri, despre unii, dacă nu cunoaştem cu preciziune 
ideile lor, cel putin ei prin nimic nu şi-au manifestat până acum vreo 
veleitate de opoziție, fata de politica d-lor I.Brătianu şi Take Ionescu,- cum 
sunt d-nii Sarateanu şi Ion Lunâca Niculescu. Alții, chiar daca se pare ca au 
fost împotriva intrării noastre în acțiune, totuşi n'au refuzat concursul lor, 
în certe ocazii, înainte de răsboiul României, politice: d-lui Bratianu,- cum 
este cazul d-lui Matei Cantacuzino,- sau chiar, cu intermitențe, au dus 
politică „ententistă” foarte activă, ca de pildă d. Argentoianu, care, rând pe 
rând a fost partizan al politicei noastre tradiționale, neutralist, „ententist”, 
violent pentru ca apoi, cu putin înainte de a intra în Minister, să-şi 
manifeste dorinţa de a rupe orice legătură cu ţara românească, după ce ar 
„spânzura pe d-nii I.Bratianu şi Take Ionescu”. Evident, nu putem construi 
nimic cu temeiu pe aceste antecedente... 

În sfârşit, d. general Culcer este un brav şi valoros ostaş, dar care, în 
situația modestă de ministru al Lucrărilor Publice de sigur că nu va putea 
colora politica noului guvern. 

Dar, în situația actuală, figura cea mai problematică a guvernului, este 
însuşi preşedintele Consiliului. 

D.general Averescu este, de sigur, o individualitate puternică şi un 
fosrte bun general. Dar care sunt vederile sale politice? Ce răspundere are 
d- sa pentur acest răsboiu nenorocit? Ce rol a jucat d-sa în momentul 
decisiv, când glasul unei autorități ca al fostului şef de stat - major al 
armatei române, trebuia să tragă greu în cumpănă? În sfârşit, ce parte a 
avut d-sa în conducerea atât a acţiunii noastre militare cât şi a acţiunii de 

Stat dupa isbucnirea răsboiului, când şefii de armată trebuiau să aibă o 
înrâurire precumpănitoare? Despre toate acestea n’as putea afirma nimic cu 
preciziune şi nu-mi pot îngădui învinuiri nedocumentate. 

Dar un lucru este sigur: nu se ştie ca d.general Averescu să fi fost 
adversar al răsboiului şi, în orice caz, să fi exercitat la timp marea lui 
autoritate militară, spre a împiedica deciziunea fatală. 

Din această analiză rezultă că în acets cabinet au intrat în primul rând 
oameni răspunzători şi ei, direct, de dezastrul national, dacă n'au jucat 
chiar roluri de mâna intaiu; apoi oameni cari sau au simpatizat cu politica 
fostului regim sau, în orice caz, nu i-au facut nici o opoziție; şi în sfârşit, 
ceea ce se zice în politica noastră „incolori”. 

Dar, în acealaşi timp, n'a intrat în guvern nici unul din acei oameni 
politici, din diferite partide, cari sunt cunoscuţi ca adversari hotărâți ai 
politicei d-lor I. Brătianu şi Take Ionescu,-nici d.Vasile Missir, nici 
d.M.Orleanu, nici d.M.Saulescu, nici d. N.Ghica-Comăneşti, nici 
d.A.A.Badarau, în sfârşit nici unul. 

Ceea ce este mai rău , nu găsim în noul cabinet nici un om de mare 
vointa,- afară poate de însuşi preşedintele Consiliului, d-general Averescu, 
al cărui contur politic însă este, cum am spus, prea confuz,- nici unul din 
acele caractere întrepide, din acei bărbați de Stat cu mare autoritate, cu 
concepţii largi şi vederi limpezi, care să poată avea îndrăzneala şi hotărârea 
de a lua aspră şi marile răspunderi, şi energia inflexibilă în executarea unui 
plan de acțiune, fără şovăieli şi fără compromisuri, cum se cere în ceasul 
acesta de cumpănă al neamului românesc,-nici măcar oameni politici cu 
experienţă bogată şi cu cunostinti mai adânci, nu vedem printre ei. 

Unii dintre aveşti miniştri sunt de sigur, oameni de bună voinţă, 
personalități onorabile, ,,utilitati’” sau figuri estetice,- dar atâta nu ajunge 
acum. 

De la hotărârea şi acțiunea guvernului din laşi, în momentul de fata 
atârnă tot viitorul Statului şi al poporului românesc, însăşi chestia de a fi 
sau de a nu fi. 

Si mi-aş permite să mă adresez tocmai oamenilor onorabili şi de buna 
voinţă din noul minister, să-şi pună sie-şi în conştiinţă întrebarea, dacă se 
simt în măsură de a purta pe umerii lor grozava răspundere pe care şi-au 
luat’o? 

Si dacă ei singuri îşi dau seama de limitele autorității şi ale puterilor 

lor, cum dar ar putea tara să le incredinteze destinele ei? 

lar dacă nu-şi dau seama ...tara ar avea dreptul de a se simţi şi mai 
putin în siguranţă, văzând cârma Statului încredinţată, în aceste vremuri 
cumplite, în mâinile lor.... 

În acest caz, conducerea efectivă ar rămâne tot în mâinile vechilor 
autori ai dezastrului național, cari însă ar fi şi mai primejdioşi, nepurtând 
răspunderea formală. 

Sau, poate, noul minister nu este decât o formulă de transitie, un 
provizorat, pentru ca d.general Averescu să servească numai ca un mijloc 
de transmisiune celor în adevăr chemaţi de a lua hotărârea şi de a da 
solutiunea? 

Nu credem că momentul este potrivit pentru astfel de experimente şi 
exerciții, prea obicinuite în timpurile normale ale constitutionalismului 
nostru. 

Peste puține zile vom avea deslegarea. 

Vom aştepta cu groază şi nădejde această deslegare, fiindcă ea ne va 
dovedi dacă mai este putere vitală şi tărie sufletească în neamul acesta... 


17 Februarie. 

NOUI PERSPECTIVE PENTRU ROMANIA 


Comunicatul oficial german de eri, anunta inceperea ostilitatilor pe 
frontul Rusiei mari, iar cel austriac-operatiuni pe teritoriul ucrainean. 
Trupele austro-germane inainteaza fara a intampina rezistenta. 

In acelaşi timp, jurnalul din Londra „Daily Mail” afirmă că se 
aşteaptă o acţiune comună a Statelor Scandinave, în regiunile fino ruse, şi 
că o escadră, compusă din vase de răsboiu daneze, norvegiene şi suedeze, 
ar fi plecat spre țărmurile Finlandei, sub comanda unui amiral danez. 

Evident, ştirea aceasta, are nevoe încă de o confirmare, dar chiar 
faptul că ea vine dintr'o sursă engleză, în împrejurările de fata, ne da 
dreptul să punem pe ea oarecare temeiu. 

De sigur, în cazul acesta, am asistat la o acţiune paralelă, la o 
adevărată colaborare între forțele Statelor scandinave şi cele austro- 
germane, chiar dacă nu s'ar fi încheiat aici nici un tratat formal de alianță 
între Danemarca, Norvegia şi Suedia pe de o parte şi Puterile Centrale pe 
de altă parte. 

Scopul acestor acțiuni militare este acelaşi: lupta împotriva 
maximalismului şi apărarea nouilor formaţiuni politice independente, 
constituite de nationalitatile emancipate de sub jugul moscovit. 

În aceste împrejurări, colaborarea şi stabilirea unui plan comun de 
acțiune, sunt inevitabile. Numai astfel se poate asigura atât succesul 
militar, cât şi scopul politic. 

Această întorsătură neaşteptată a evenimentelor, când încă trei State, 
până acum neutrale, sunt prinse în mrejele Marelui Răsboiu, poate avea o 
înrâurire decisivă asupra istoriei mondiale şi în acelaşi timp dă, chiar 
retrospectiv, coloritul adevărat conflictului care a împărțit lumea în două 
lagăre vrăşmase. 

Acţiunea militară, care, chiar pentru a avea sorti de izbândă, trebue 
să-şi afirme cu vigoare scopul de a emancipa şi de a apăra atâtea 
naționalități orpimate din Rusia, arată mai bine de cât toate discursurile, 
oricât de elocvente, in ce direcție nationalitatile oropsite sunt indrituite să 
caute scut şi recunoaşterea drepturilor lor. 

Pentur România însă, care a pornit la răsboiu în numele aspiratiunilor 
sale nationale, noua întorsătură poate crea o situație mai netolerabila. 

În momentul de faţă, România este de fapt şi ea in răsboiu cu maximaliştii, 
în luptă împotriba cărora ea a fost silită să treacă Prutul şi să ocupe 
Basarabia. 

Astfel, logica istoriei a adus poporul rom’nesc, împotriva voinței 
conducătorilor sai, împotriva acţiunii guvernantilor şi diplomaților sai, cu 
de-a sila, într'o situație în care, pentur a'şi asigura operaţiunile începute 
prin trecerea prutului, armata Română trebue de voe sau de nevoe, să 
colaboreze cu forțele austro- germane în lupta împotriva maximaliştilor, 
pentru apărarea Basarabiei moldoveneşti. 

În adevăr, ce poate face guvernul român?Să rămână legat de Statele 

Intelegerii din Apus, în răsboiu cu Puterile Centrale? 

Dar atunci, continuând acest răsboiu fără nici o nădejde şi fără nici o 
eşire, el trebuie să renunţe la lupta împotriva maximaliştilor şi să lase 
Basarabia destinului său, înmormântând pe veci cele mai legitime 
aspiratiuni. 

Basarabia ar fi prin aceasta, silită să-şi caute adăpost în altă parte...Şi 
atunci, românismul de peste Prut va fi trăit, înainte de afi înflorit... 

Sau guvernul nu vrea să părăsească lupta pentru Basarabia, abia 
începută, $i-s1 va continua acţiunea împotriva maximalistilor? 

Atunci cum poate el rămânea în răsboiu cu Puterile Centrale ? 

Nu vorbesc numai de imposibilitatea de fapt, de a duce la bun sfârşit 
acest răsboiu, fără a lichida mai întâiu răsboiul împotriva Puterilor Centrale 
, sub ameninţarea acțiunii de la Siret, când armata noastră trebue să-şi 
încordeze puterile dincolo de Prut. 

Dar, armatele cari luptă în Ucraina, în Lituania, în provincule Baltice, 
în Finlanda, chemate acolo de strigătele naționalităților sugrumate, 
împotriva regimului maximalist, chiar prin faptul acesta vin în ajutorul 
armatei române din Basarabia, chemată acolo de stragatele 
„Moldovenilor”, sugrumati şi de maximalisti. 

Continuarea rasboiului împotriba Puterilor Centrale n'ar însemna, in 
aceste condiţii, numai renunţarea la aspiratiunile noastre şi abandonarea 
Basarabiei, dar, rămânând în lagărul înţelegerii, România, în acelaşi timp, 
s'ar afirma ca duşmană a tinerei libertati a marei ucraine, vecine în tot 
lungul Nistrului cu Basarabia moldovenească, cum s’ar declara duşmană şi 
independentii tuturor acelor mici națiuni, cari îşi aşteaptă astăzi mântuirea 
de la isbânda armatelor austro germane. 

E posibilă această situație moralmente? 

În orice caz ea nu e posibilă materialmente. 

Armistițiul, încheiat fără voe, astăzi, prin forţa lucrurilor, a luat 
sfârşit. 

O telegramă din Berlin vesteşte că, după ziarele locale, tratativele de 
pace cu România vor începe, probabil la 22 Februarie. 

Se va înfăptui această probabilitate? 

Acestui nenorocit neam 1 se întinde, poate, ultima scândură de 
mântuire. .. 

Va fi chemat generalul Averescu să repare marile păcate ale 
predecesorilor sai? Va avea el energia necesară, visiunea clară a realitatilor 
şi a posibilităților, hotărârea indompatabilă pentru a rupe lanţurile 
politicianismului păcătos, care ne-au aruncat în beznă, şi pentru a îndruma 
statul şi neamul acesta pe calea cea dreaptă?...Atunci, poate, nu este încă 
totul pierdut. 

Pentru aceasta însă, cum am spus, se cere nu numai hotărârea si 
energia, de cari socot pe d.general Averescu în măsură de a-şi da deplină 
dovadă, dar si, mai cu seamă, viziunea clara a realitatilor şi a 
posibilitatilor.... 

În emotiunea care mă cuprinde, la perspectivele cari ni se deschid si 
pe cari nici nu îndrăznesc încă să le precizez, las condeiul... 

Pe mâne. 


P.S: În momentul de a pune ziarul sub presă, ne vine o telegramă, 
anunțând că maximaliştii au cerut Puterilor Centrale pace, acceptând 
conditiunile lor. 

Aceasta nu-i indiferent pentru expunerea de mai sus. 


Pe mane dar. 
22 Februarie. 

XLII 


ULTIMA POSIBILITATE?... 


Uriasul angrenaj al rasboiului mondial, din zi în zi şi din ceas în ceas, 
schimbă din temelie situația generală şi desfide toate prevederile omeneşti. 

Conducătorilor de popoare li se impune deci cea mai încordată atenție 
şi hotărârea repede, pentru ca să poată trage foloasele din desfăşurarea 
vertiginoasă a evenimentelor. 

Istoria nu aşteaptă pe retradatari. Înţelepciunea poporului nostru îşi 
bate joc de ,,natafleata” care aşteaptă să-i cadă „n gură „para mălăiață”. 

Ceea ce însă caracterizează mai cu deosebire pe marii şi micii noştri 
bărbați de Stat, este credinţa, mistică şi indaratnica, în „pere mäläiete”. 

Cum am avut prilejul să arăt, nici o deciziune nâa fost luată de 
factorii noştri responsabili, după cum le-ar fi dictat judecata lor luminată şi 
voinţa lor liberă. Fiecare pas, în acțiunea noastră, a fost determinat, in 
veşnica aşteptare a conjuncturilor mai fericite, numai sub presiunea din 
afară, când nu mai aveau nici o alegere. 

Eri am semnalat în locul acesta, scândura de mântuire ce ni se mai 
ântindea, prin reluarea ostilităților din partea Puterilor Centrale, împotriva 
Rusiei maximaliste. 

Mai încăpea îndoială şi ezitare cu guvernul maximalist şi, încă, în 
răsboiu pentur Basarabia. 

Chiar eri, telegraful ne-a făcut cunoscut un nou ultimatum, adresat 
din Odesa, statului major al armatei române, de către un „colegiu pentru 
luptă împotriva contra-revolutiunii româneşti ” (sic!). 

Acest ultimatum pune statului major român următoarele condițiuni: 
evacuarea imediată a Basarabiei, extrădarea generalului Scerbacev şi 
îngăduirea trecerii libere prin România şi Basarabia a trupelor ruse. 

În acelaşi timp, suntem asiguraţi şi de data asta, că maximaliştii duc 
răsboiul numai împotriva guvernului român, şi nu împotriva muncitorilor, 
țăranilor, soldaților români,- în credință probabil, ca pentru soldații, ţăranii 
si muncitorii români, Basarabia este indiferentă. 

„Noi vă promiteam,-urmează ultimatul,- ajutorul nostru revoluționar, 

pentru răsturnarea guvernului burghezilor şi moşierilor român!”. 

Nu putea fi nici o îndoială asupra rezultatului răsboiului, pe care îl 
întreprinsese împotriva regimului maximalist Puterile Centrale, sprijinite 
de toate nationalitatile oprimate şi de toate partidele anti-maximaliste din 
Rusia. 

Dar dacă, prin imposibil, maximalistii ar fi avut destulă putere pentru 
a birui Puterile Centrale, e evident că ei ar fi fost în măsură să gonească şi 
armata română din Basarabia, şi după cum declară ei înşişi, de sigur nu s'ar 
fi oprit, în răsboiul lui împotriva „guvernului burghezilor şi moşierilor 
romani’, la graniţele Moldovei. 

Dar Romnânia e in răsboiu şi cu Puterile Centrale şi dacă, cum 
trebuia să fie clar pentur oricine, biruiau acestea, şi trupele lor pentru 
restabilirea ordinei în Ucraina îşi continuau marşul armatei noastre,- şi 
această victorie însemna înfrângerea armatei române. 

Poate fi, în adevăr, o situaţie mai fantastică şi tragică, decât a unei 
armate prinsă între cei doi beligeranti, şi care e în răsboiu cu amândoi şi 
deci, -oricare ar fi fost rezltatul luptei,- era condamnată la înfrângere? 

Ce conjunctură fericită, ce „pară malaiata” mai puteam aştepta, prin 
întârzierea hotărârii? Ce ajutor, cu toată bunăvoința, ne-ar fi putut da, în 
aceste împrejurări fatale. Înțelegerea din Aspus? Si ce drept mai avea ea să 
ne ceară un act de sinucidere, după ce n'a fost în stare nici să ne apere 
împotriva inamicului comun, nici să ne pună la adăpostul trădări şi 
agresiunii vechiului aliat? 

Cum am mai spus aici, noi n'am fost legaţi numai individual cu 
fiecare din Statele Intelegerii in parte, ci cu Înțelegerea întreagă cu o 
anumită asociație de Puteri, de care Rusia era nedespartita. Am intrat în 
acțiune, în primul rând , din cauza sprijinului la care am avut dreptul să ne 
aşteptăm din partea puternicei împărăţii vecine.Acum însă, Rusia nu numai 
că a dezertat de la cauza comună, dar a pornit răsboiu împotriva noastră. 
Însă, evident, defectiunea Rusiei, a principalului co-asociat de care am fost 
legaţi prin tratate, este, pentru noi , defectiunea Intelegerii întregi. 

Nu mai datorim, prin urmare, nici moralmente, nici juridiceste , 
nimic Intelegerii, precum nici politiceşte nu mai putem aştepta nimic de la 
ea. 

Conducătorii acestui Stat aveau datoria să se folosească, fără 
taraganire , de această în adevăr fericită conjunctură. 

Imediat ce s’a stiur ca la Brest-Litovsk n’a fost incheiata pacea cu 
Rusia, şi s'a putut astfel prevedea reînceperea ostilităților, al căror rezultat 
nu admitea discuţie, se impunea nu numai imediata lichidare a răsboiului 
nenorocit cu Puterile Centrale, dar şi schimbarea de front, pentru ca să 
isproăvim acţiunea noastră militară,- cum eram datori s’o incepem,- prin 
colaborarea cu Puterile Centrale împotriva duşmanului comun, spre a ne 
afirma şi a ne asigura dreptul nostru asupra pământului băştinaş al 
Moldovei de peste Prut. 

Pentru asigurarea succesului, nu ni se cerea decât o judecată limpede 
ŞI o hotărâre bărbătească. 

Concursul armatei din Moldova ne uşura, atât lichidarea trecutului în 
condițiuni mai prielnice, cât şi aşezarea din noi a legăturilor noastre pe 
temelii sănătoase. 

În zadar, plin de spaimă şi nădejde, am aşteptat această judecată 
limpede şi hotărâre bărbătească. 

O telegramă de eri, ne aduce comunicatul cetit în Reichstag de către 
ministrul de Externe al Germaniei: Consiliul comisarilor națiunii din 
Petrograd, în faţa situaţiei create prin înaintarea forțelor germane, declară 
că este gata să accepte conditiunile puse de delgatiunile Împătritei Alianțe 
la Brest-Litovsk. 

Am pierdut oare, în aşteptarea vesniciei ,,conjuncturi mai fericite”, şi 
aceasta ultimă posibilitate, pentru o acţiune mântuitoare?... 


Nu îndrăznesc inca să trag nici o concluziune. 
23 Februarie. 

XLIII 


ÎN AJUNUL TRATATIVELOR DE PACE 


Când aceste rânduri vor apărea, în Bucureşti vor fi sosit d. Secretar 
de Stat von Kuehlmann şi contele Czernin ca reprezentanți ai Puterilor 
Centrale, pentru tratativele de pace cu România. 

Ne apropiem astfel de actul final al tragediei româneşti. 

Noi n'am voit acest räsboiu. 

Si din momentul când, pentur orice om cu judecată sănătoasă, 
sfârşitul lui nu mai putea fi îndoielnic, am făcut totul în măsura modestelor 
noastre puteri, pentru ca România să se poată anfatisa, în ceasul acesta 
grozav, în condițiuni mai prielnice. 

Coloanele ziarului nostru vor rămânea mărturie dureroasă pentru 
Istorie, de atâtea prilejuri pierdute în zadar, când conducătorii responsabili 
ai acestui Stat îşi puteau spune cuvântul cu mai multă greutate. 

Nu putem şti âncă pe ce temelii se va zidi viitorul României. 

Poporul românesc, aşezat pe platoul Carpaţilor şi în şesul Dunării 
inferioare, până la Nistru şi Tarmul Mării, va rămânea, oricum se va 
rezolvi problema lui astăzi, un facxtor însemnat al situatiunii europene 
generale. 

Dacă o politica vinovată a unei clice de politicani a putut, într'un 
moment decisiv al vieţii noastre naționale să uite misiunea însă nu poate 
dispărea, precum nu va dispărea nici poporul românesc însuşi, chiar după 
un răsboiu nenorocit. 

Tot ce putem dori astăzi, este ca tratatul de pace să creeze aici o 
ordine de lucruri nouă, care să dea poporului nostru putinţa să şi vindece 
rănile şi să se ridice prin muncă la acea stare economică şi culturală, care 
să-l dea putinţa să relege firul tradiției istoricfe, ca să-şi poată îndeplini pe 
viitor, cu destoinicie, misiunea lui. 

Națiunea românească a fost cea dintâiu victimă a politicei nesocotite 
a conducătorilor săi. Ea n'a fost întrebată, în ziua când a fost luată 
hotărârea fatală. 

Acest fapt, care este un pur adevăr istoric, îl cunosc, de sigur, şi cei 

doi barbati de Stat ai Puterilor Centrale veniti la Bucuresti cari de multe ori 
şi-au afirmat hotărârea de a da lumii o pace dreaptă, tinând seama de toate 
interesele legitime. 

Avem dar credinţa că, din tratativele de pace, nu pot ieşi pentur noi 
condițiuni de viata cari n'ar fi compatibile cu dezvoltarea politica, 
economică şi națională sănătoasă. 

Trăim în vremuri când, pe deasupra grozăviilor răsboiului, s'a afirmat 
dreptul tuturor popoarelor la viață. Acest drept nu poate fi răpit poporului 
românesc numai pentur că, rupând toate tradițiile trecutului, într'un 
moment dat, oligarhia noastră, care a fost întotdeauna cea mai mare a lui 
duşmană, sâa aruncat întrâo aventură. 

Ordinea nouă de lucruri creată, numai atunci ne va feri de convulsiuni 
si turburări pe viitor, când consideratiuni trecătoare nu vor întuneca acest 
adevăr etern. 

Am trăit în prietenie şi alianţă cu Puterile Centrale. Voim şi trebue să 
trăim şi pe viitor în prietenie şi alianţă cu ele. Când va veni ceasul mare al 
juecatii, cei care ne-au abătut din cale vor avea de răspuns, în fata națiunii, 
pentru toate păcatele lor. 

Dar pacea trebue să ne asigure putinţa de viata şi e muncă, precum şi 
adevărata îndrumare naţională. 

Bărbaţii de Stat, ale căror idei le cunoaşte lumea întreagă, şi în a căror 
mâini se află astă — soartă noastră, desigur că nu-şi vor mărgini privirea 
numai la momentul actual. 

Istoria nu se opreşte, şi marile forte cari determină cursul ei nu trebue 
niciodată scăpate din vedere. 

După o luptă titanică, Puterile Centrale şi-au asigurat câmpul de 
acțiune liber în orientul european. Ele au de împlinit aici un mare rol 
civilizator şi organizator. 

Forţa armelor le-a asigurat victoria. Dar restabilirea păcu trebue să 
accentueze, înainte de toate, acest rol civilizator şi organizator, care 
niciodată nu se poate rezema numai pe forța armelor. 

Poporul românesc, în izolarea lui, aici la gurile Dunării, e firesc să 
caute sprijin în Puterile Centrale, cari, singure îi pot oferi scut împotriva 
vicisitudinilor istorice. 

Cea mai sângeroasă înfrângere poate fi uitată. De atâtea ori Istoria a 
văzut că, între un învins şi un învingător, s'a putut crea, printr’o politica 

inteleapta, legături trainice. 

Situaţia geografică, marele fluviu care ne leagă comunitatea de 
interese economice,- sunt tot atâtea chezăşii pentru ca, între România şi 
Puterile Centrale, să se poată înnoda astăzi legături atât de trainice, în cât 
ele să fie la adăpostul oricăror fluctuatiuni viitoare. 

Căci interesul comun este baza cea mai sigură pentru relatiuni 
internationale. $i când tratatele sunt bazate pe interesul comun, ele au mult 
mai mare tărie decât aceea pe care le-ar putea o da numai forţa baionetelor. 

Aflând dar sosirea la Bucuresti a bărbaţilor conducatari ai Puterilor 
Centrale, vestitorii de pace, poporul românesc aşteaptă cu nădejde 


rezultatele tratativelor. 
25 Februarie 


_ XLIV 
ROMANUL NU PIERE... 


“Românul nu piere”... 

In cuvântul acesta bătrânesc, în care sunt rezumate încercările 
milenare ale unui popor care n'a fost niciodată alintat de soartă, se 
cuprinde un mare adevăr, nu numai pentru români, dar pentru orice naţiune 
vie. 

Când privim în trecutul nostru, spre cele mai întunecate departari ale 
Istoriei, vedem că pământul acestei tari, - veşnică arenă de lupte între 
popoare, mereu a fost frământat de năprasnice năvăliri şi sângeroase 
sfâşieri. 

Nu putem găsi, în toată Istoria noastră, o singură perioadă de 
cincizeci de ani măcar, în care ţările române să nu fi servit ca teatru de 
războiu şi să nu fi suferit vre-o ocupatiune sau vre-o cotropire străină. 

După navalirile tătăreşti de pe vremuri, aceste tari, adesea, nu 
rămâneau decât ca un nămol de ruini: însăşi viata socială se desagrega şi 
trupul naţiunii se sfâşia în jalnice rupturi însângerate. 

Apoi, veacuri întregi, vijeliile şi calamitatile răsboaelor ruseşti... 

N-a fost, în toată viaţa neamului nostru, un singur părinte de familie, 
care să nu fi cunoscut cel putin odată, prin sine însuşi, urgiile acestor 
năvăliri, cu toate consecinţele lor. 

Si n-am murit.. 

Si daca generatia noastra, in urma relativei sigurante care a fost creata 
in aceasta tara prin inteleapta politică a părinților nostri, după ultimul 
rasboiu rus, despre care ne amintim din copilarie, - daca aceasta generatie a 
putut ajunge la maturitate, în credință că vremurile de urgie au intrat 
definitiv in domeniul Istoriei, nesocotinta Epigonilor a pus din nou totul în 
Joc, tocmai în momentul când eram pe cale să culegem roadele suferințelor 
şi muncii seculare a tuturor generaţiilor stinse înaintea noastra, tocmai in 
momentul când eram în măsură să lăsam urmaşilor, România mai puternică 
de cât oricând, România mărită cu toate pământurile băştinaşe ce ne-au fost 
răpite în timpurile de urgie, România consolidată, în fruntea popoarelor din 
Balcani, infratite prin lupta comună, Romania glorioasă, alături de 
puternicii ei aliați victorioşi, - România cu toate căile viitorului deschise 
înaintea ei... 

Văzând astăzi ce era cu putinţă, simţim cu o durere şi mai violentă 
prăpastia în care am cazut. 

Dar nu vom pieri... 

Nu poate pieri un neam, numai pentrucă soarta i-a hărăzit, un 
moment, conducători nevrednic. 

N-a pierit Polonia, de un veac şi jumătate sub grozavul jug moscovit, 
cu toate păcatele oligarhiei sale. 

N-a pierit Ucraina, după două veacuri şi jumătate de urgie, cu toată 
greşala hatmanilor ei, cari au plecat-o sub picioarele ţarului din Moscova. 

Si dacă inspăimantătoarea putere a imperiului moscovit este acum 
sfărâmată în tandari, aceasta se datoreste în primul rând faptului, că ea a 
voit sa fie mormântul acestor naţiuni vii, cari vroiau să traiasca... 

Pacea si atmosfera morală a întregei Europe au suferit atâta vreme de 
sbuciumul lor... 

Astăzi, mai puţin decât oricând, o naţiune, - acest factor elementar al 
vieţii mondiale, - ar putea pieri numai pentru nesocotinta conducătorilor ei. 

Cuvintele mari au fost spuse şi au răscolit sufletele mulțimilor de 
pretutindeni: dreptul tuturor popoarelor la viata şi societatea națiunilor, 
bazată pe drept şi dreptate. 

Parlamentele şi guvernele Puterilor Centrale au afirmat, în fata lumii 
întregi, voinţa lor nestrămutată de a ajunge la o pace inteleapta, pe temeiul 
acestor mari principii. 

Cuvintele lor au găsit răsunet până şi la popoarele țărilor induşmănite, 
şi aci stă chezăşia mersului lor triumfal spre ţinta pe care şi-au pus-o. 

Cuvintele astea au servit de lozincă la tratativele de pace din Brest 
Litovsk. Sub scutul lor s-a ridicat, din mormântul ei, Ucraina. In puterea 
lor, în Parlamentul din Viena, ca şi în cel din Berlin, s-a cerut Polonezilor 
respectul pentru revendicările fraților lor de suferinţa, Ucrainenii. 

Puterile Centrale sunt chemate acum să dea pace şi mult încercatului 
popor românesc. 

Acest popor, care vrea să traiască, şi nu poate pieri, şi care va 
rămânea cu rolul lui istoric în societatea națiunilor de mâne, îşi clădeşte 
toate nadejdiile pe lozincile mari, vestite lumii întregi, însetate de pace. 

Si privirile lumii întregi sunt astăzi îndreptate asupra Capitalei 
noastre, unde tratativele de pace trebue să dea acestor lozinci o nouă 
întrupare, ca o chezăşie pentru ordinea nouă a lumii, ce-i va fi dată prin 
victoria acelor Puteri cari, dărâmând despotismul țarist si redând vieți 
naționale atâtea neamuri oropsite, sunt chemate astăzi să dea adăpostul 
dreptului şi dreptății şi neamului românesc, cel mai încercat dintre toate. 

Românul nu piere. 

Și dacă acest Stat a fost rătăcit de o nevrednica conducere, astăzi îi va 


fi dat să vadă pentru totdeauna unde îşi poate căuta scut şi ocrotire. 
26 Februarie. 


XLV 
REMINISCENTE ISTORICE 


Răsboiul din Crimeea a găsit puterea Rusiei, întinsă peste toată Delta 
Dunării, până la malul de nord al braţului Sf. Gheorghe. 

In acest conflict, în mod formal, nu se ridicase împotriva Rusiei 
alături de Turci, dintre marile Puteri de atunci, decât Franţa şi Anglia, cu 
ajutorul micului contigent al Sardiniei, zălog al Italiei ce era să vină. 

Dar câtă însemnătate peste toată Europa aveau, în această chestiune, 
gaurile Dunării şi ţările române din care ele fac parte în mod natural, se 
poate vedea din celebrele <<patru puncte>>, din 22 Iulie 1854, - formulate 
de acord nu numai de Franţa şi Anglia dar şi de Austria şi Prusia, cari nu 

erau beligerante, - pentru a le impune Rusiei ca o temelie a unui adevarat 
aşezământ European, în urma răsboiului. 

Acestea <<patru puncte>> sunt: 

1) Protectoratul Rusiei asupra Moldovei, Munteniei şi Serbiei 
încetează, şi drepturile acestor ţări, vor fi garantate de toate Marile Puteri 
împreună. 

2) Navigatia în gurile Dunării va fi libera de orice piedici şi supusă 
principiilor stabilite in 1815( la congresul din Viena, asupra fluviilor 
Internaţionale). 

3) Tratatul din 1841 asupra Strâmtorilor va fi revizuit în interesul 
echilibrului european şi în sensul mărginirii puterii Rusiei în Marea 
Neagră. 

4) Nici un Stat nu poate pretinde dreptul de protectiune asupra 
supuşilor Sultanului, însă cele cinci Mari Puteri vor avea grija de a asigura 
creştinilor privilegiile ce le-au fost acordate, fără a se atinge drepturile de 
suveranitate ale Sultanului. 

Cum cetitorii pot vedea, primele două puncte privesc direct Ţările 
Române, celelalte două complectează dispozițiile necesare pentru o mai 
bună siguranţă a marei artere a Europei Centrale, în prelungirea ei naturală 
spre Orient, în Strâmtori. 

Aceste patru puncte se află şi la baza tratatului de Pace din Paris, din 
1856, prin care s-a pus capăt răsboiului din Crimeea şi care a fost semnat 
nu numai de către beligeranti, dar - fapt extrem de semnificativ, - şi de 
către Austria şi Prusia, cari nu luaseră parte la răsboiu... 

Insă beligerantii înşişi, dela început infatisau scopul răsboiului ca un 
interes general european şi în primul rând al Germaniei, care împreună cu 
Austria, - ce pe atunci de altfel, făcea încă parte de Confederatiunea 
germanică, - stăpâneşte cea mai mare parte a marelui Fluviu. 

Asa, încă in depesa din 15 Iunie 1853, ministrul de externe francez 
scria generalului de Castelbajac: 

<<Ocuparea Principatelor Moldovei şi Munteniei va fi viu resimțită 
dincolo de Rin. Germania îşi dă seama prea bine de interesele sale, pentru 
ca să se poată împăca cu eventualitatea ca Dunărea de jos, pe care ea, cu 
drept cuvânt, o considera ca una din marile sale căi comerciale, să treacă în 
posesiunea unui mare Stat, care ar putea să-i închidă această eşire.>> 

lar ministerul de externe englez, într-o circulară către reprezentanţii 
Angliei în străinătate, invoacă anume cele două <<puncte>> de mai sus, 
referitoare la Tarile Romane, <<ca o dovadă de stăruința aliaţilor de a 
realiza conditiunile cari sunt prielnice intereselor generale ale Europei şi 
sunt mai cu deosebire necesare pentru desvoltarea prosperitätei 
Germaniei. >> 

Mai târziu, la deschiderea Corpurilor Legiuitoare franceze din 2 Iulie 
1855, Impăratul Napoleon III, subliniază de asemeni că aceste condițiuni 
au fost puse în interesul Germaniei, pentru a servi omenirea întreagă şi 
dreptatea: 

<<Noi ne-am mărginit, - spune Napoleon III, -de a cere, în interesul 
Germaniei, libertatea navigatiunii pe Dunare şi ridicarea unei stavile 
împotriva potopului rusesc, care mereu închide gurile acestui mare fluviu; 
precum, în interesul Turciei şi al Austriei, o mai bună organizaţie a 
Principatelor, pentru ca ele să serve ca un dig împotriva iruptiunilor de la 
Nord, cari necontenit se reînnoesc>>. 

Germania întreagă a acceptat atunci această interpretare şi a 
recunoscut însemnatatea problemei dunărene, pentru interesele ei. 

In declaraţia pe care Prusia şi Austria au facut-o în şedinţa consiliului 
federal ( Bundestag) din 24 Mai 1854, găsim cuvinte cari, - spune un 
istoric al Chestiunii dunărene, - şi-au păstrat şi astăzi toată valoarea şi 
înțelesul. 

<<E o cerinţă a situațiunii politice a Germaniei şi o conditiune a 
desvoltării naturale pentru avutia sa naţională, ca în ţările Dunării de jos să 
domnească ordinea şi să se întărească conditiunile cari corespund 
intereselor Europei Centrale>>. (Cum vedeţi, concepţia <<Europei 
Centrale>> nu datează de eri! C. S.) 

<<Pentru industria şi comerțul Germaniei, se deschide în Orient un 
câmp vast şi fertil, o regiune care, pentru utilizarea inteligenţei şi muncii 
germane, va avea cu atât mai mare însemnătate, cu cât mai repede se vor 
desvolta acolo conditiunile generale de cultura...>>> 

In acelaş sens s-au pronunţat, încă de atunci, oamenii de ştiinţă şi 
publiciştii Germaniei, cari arătau interesul naţional german, în ridicarea şi 
în întărirea Tarilor Romane, la gurile Dunarii. 

Voiu aminti aici numai pe C. F. Wurm, care, mai cu seamă, a insistat 
asupra necesităţii de a îndepărta Rusia de la gurile acestui fluviu, şi de a 

pune poporul romanesc la adapostul siluirilor din partea marei Puteri slave 
de la Nord. 

Aceste idei rezumau, la epoca rasboiului din Crimeea, - epoca 
zămislirii României actuale, - consensul european asupra rostului nostru la 
gurile Dunării. 

Dacă, însă, toată Europa civilizată a fost atunci unanimă, era natural 
ca <<Germania>>, - în senzul cuprinzător de atunci al Europei Centrale, - 
să aibă chemarea specială de a supraveghea la gurile Dunarii şi a asigura 
viitorul acelui popor, pe care destinul l-a aşezat acolo. 

Interesele egoiste ale unora, rătăcirile trecătoare ale altora, au putut 
întuneca acest adevăr. 

Dar <<Germania>> nu-l poate uita. 

Si, astăzi, cand <<Germania>> este din nou chemată să pună o 
rânduială la gurile Dunării, am crezut util să retipăresc aceste vechi 
adevăruri, pe care nu le poate nimic schimba, cum nimic nu poate schimba 


însuşi cursul Dunării şi aşezarea poporului romanesc la gurile ei. 
27 Februarie. 


XLVI 
PROBLEMA DUNARII 


Răsboiul din Crimeea nu îndepărtase Rusia dela gurile Dunării decât 
pentru scurtă vreme. El n-a pus capăt nazuintelor ei de cotropire. 

Rusia însă nu are nici un drept asupra Dunării, nici din punctul de 
vedere etnic, nici din cel economic. 

In Basarabia şi la gurile Dunării sunt aşezaţi romanii cari au căzut sub 
jugul țarist, alături de atâtea alte neamuri. 

Economiceşte, Dunărea poate numai face concurenţă exportului rus 
prin porturile Mării Negre. 

Un savant german, S. Ratzel, arată, în Geografia politică a lui, că 
gurile unui fluviu au o însemnătate covârşitoare pentru viata economică a 
întregului fluviu. Stăpânul gurilor poate exercita o influență, asupra 
întregului basin al fluviului, cu totul în disproportie cu interesul lui legitim, 
- mai cu seamă când gurile cad în mâinile unui duşman puternic. 

In aceasta situaţie se aflau România şi celelalte State dunărene, de 
când puternica împărăție moscovită a ajuns la malul Dunării. Pentru Rusia, 
această posesiune avea un interes numai ca un mijloc de trecere spre 
Balcani, pentru a-şi asigura dominatiunea asupra României, popoarelor 
balcanice şi Strâmtorilor. 

Din acest punct de vedere însă, Rusia avea chiar interesul ca, 
stăpânind eşirea din Dunăre, să împiedice desvoltarea normală a vieţii în 
tot basinul marelui fluviu, cu care, economiceşte şi geograficeşte, imensul 
şes moscovit, străbătut de atâtea alte fluvii mari, nu are nimic comun. 

Cum spune istoricul german al chestiunii dunărene, pe care am avut 
prilejul să-l citez: "Dacă principiul de libertate si de liberă auto- 
determinatiune a naţiunilor, pe care statele Intelegerii l-au înscris fatarnic 
pe steagul lor, i-se recunoaşte cea mai mica inriurire, - gurile Dunării n-ar 
putea să rămână tocmai în stăpânirea Rusiei", (Dr. W. Knorr, "Die Donau 
und die Meerengenfrage", - pag. 156). 

Infrângerea Rusiei de către Puterile Centrale, face acum cu putinţă 
îndepărtarea definitivä a dominatiunii străine dela gurile Dunării şi 
solutiunea trainică a problemei dunărene. 

Pentru aceasta însă, cum spune acelaş autor german, biruitorii, spre a 
da această solutiune, <<nu trebue sa cadă în ispita de a o căuta în 
desmembrarea si jertfirea României>>, (loc. cit. pag. 157). 

Să-mi fie ertat să reproduc aici, mai pe larg, consideratiunile acestui 
publicist german, a carui clara viziune a problemelor viitoare din Orientul 
european, nu este întunecată de asperitatile momentului. 

<<Elementele sănătoase ale poporului român, - spune el, imediat 
după avertismentul de mai sus, - au arătat că cultura lor orientala şi 
franceză a fost numai o spoială uşoara, pe care ceasurile de cumpănă au 
spălat-o; ele vor fi fund astăzi temeinic vindecate de ruso-filism. Poporul 
românesc va datori aliaților mersul lui spre o noua epoca de înflorire. 
Atunci el, dandu-si din nou şi mai bine seama de situație, va putea 
desăvârşi opera marilor săi conducători din vremea regelui Carol şi va 
redeveni ceeace el şi credincioşii sai sfetnici doreau: un fort înaintat şi o 
strajă vigilentă, împotriva slavismului amenintätor>>. (loc. cit. pag. 157- 
158). 

Mai jos, autorul nostru reaminteşte că marele Bismark a numit odată 
România - <<Belgia Orientului>>, şi arată că analogia se impune astăzi şi 

in alte privinti: interesele vitale ale Puterilor Centrale, le impun tot atat de 
mult sustragerea pentru totdeauna a României influențelor "slavismului 
amenintator" (vordraengende Slawentum), ca şi sustragerea Belgiei de sub 
înrîurirea anglo-saxona. 

Românii, singurul popor ne-slav, aşezat în această parte a Europei, la 
gurile Dunării, are tot atât de mult interes ca şi insesi Puterile Centrale, 
pentru o aşezare politică definitivă, care să pună întregul basin al Dunării la 
adăpostul <<primejdiei slave>>. 

Oricare ar fi asperitatile momentului , soluţia care se poate da astăzi 
problemei dunărene trebue să asigure, pentru toate toate popoarele din 
acest basin, şi pentru Români, o desvoltare normală, putinţa de înălțare 
națională, politică si economică, ferită de toți germenii perturbatiunilor 
viitoare, sub protecția acelui element etnic, care este destinat istoriceste să 
dea marei artere europene viata şi înflorire, - germanii. 

Astăzi, în pragul unei vieţi nouă pentru lumea întreagă, mai putin ca 
oricând ar putea fi justificată <<ispita>> despre care vorbeşte Dr. Knorr, de 
a rezolvi problema pe calea care ar duce poporul românesc la situația de 
paria al Dunării. 

Primit ca membru egal îndreptățit de famila popoarelor dunărene, 
găsind scut şi ocrotire în puternicii săi vecini, el va ajunge un factor al 
prosperității şi al puterii obşteşti, - <<jertfit şi desmembrat>>însă, cum 
spune Dr. Knorr, un element de slăbiciune şi primejdie, pentru tot basinul 
Dunării. 

Si nu poate fi un moment mai prielnic, pentru o solutiune dreaptă şi 
definitivă a problemei dunărene, ca acuma, fata de răgazul istoric pe care 
ni’! dă înfrângerea Rusiei. 

28 Februarie. 

XLVI 


CONTELE HERTLING SI ORDINEA MONDIALA 


Cancelarul imperiului german, contele Hertling, in ultima sa 
cuvântare, a declarat că poate subscrie cele patru formule ale preşedintelui 
Statelor Unite, relative la bazele păcii mondiale, cu o singură conditiune, - 
ca ele sa fie aplicate şi Inţelegerii. 

Bine înţeles, d. Wilson nu poate obiecta nimic la aceasta conditiune. 
Ea se subintelege chiar, odată ce preşedintele marei republici americane 
ravneste în adevăr la pacea mondială. 

Putem spune dar că ambele lagăre au căzut de acord aupra marilor 
principii, cari urmează să fie puse la temelia ordinei nouă a lumii. 

Cari sunt aceste principii? 

lată, în rezumat, cele patru formule în chestie, aşa cum au fost 
cuprinse în discursul d-lui Wilson: 

1. - Orice parte a unui acord definitiv, bazat pe dreptate, trebue in 
fiecare caz să se întemeeze pe o înţelegere, care poate aduce, după toate 
probabilitățile, o pace durabilă. 

2. - Popoarele şi provinciile nu pot fi trecute de la o stăpânire la alta. 

3. - Orice rezolvire a unei chestii teritoriale, puse pe tapet de actualul 
răsboiu, trebue făcută în interesul sau în favoarea populațiilor respective, 
iar nu ca o parte a unui simplu schimb sau a unui compromis între 
pretenţiile Puterilor rivale. 

4. - Toate aspirațiile nationale, precizate cu claritate, trebue 
satisfăcute în modul cel mai larg, fără a lăsa în urmă noui elemente de 
discordie şi duşmănie, care probabil ar tulbura iarăş în curand pacea. 

In doua cuvinte, aceste formule se pot reduce la simpla recunoaştere a 
dreptului la viaţă pentru toate popoarele, ale căror condițiuni vitale 
trebuesc în orice caz respectate, fiindcă altfel, cum se exprimă d. Wilson, 
"sunt lăsate în urma elemente de discordie şi dusmanie" menite "să tulbure 
în curând din nou pacea”. 

Chiar înainte de ultima declarație a contelui Hertling, Puterile 
Centrale au şi aplicat aceste principii, în linii generale, la Brest- Litovsk. 

Acolo a fost hotarit, de pilda, ca, pe baza baza lor, urmeaza sa fie rezolvate 
contestatiunile teritoriale dintre Ucraina şi Polonia. 

Puterile Centrale, cari sunt chemate acum să aşeze noua ordine de 
lucruri în Orientul european, sunt şi cele mai interesate ca, aici să nu fie 
lăsate în urma „elemente de discordie şi dusmänie”. 

De sigur, se poate ridica împotriva acestor principii de înaltă 
înțelepciune politică, motive de represiune şi răsbunare împotriva 
tulburatorilor păcii. 

In special, se poate spune, de pildă, că poporul român nu-şi poate 
declina pe deplin răspunderea, pentru actele guvernului său. 

De sigur, un filosof ca Montesquieu a avut dreptul sa spue, că fiecare 
popor are guvernul pe care-l merită. 

Dar această răspundere metafizică, nu are nimic aface cu răspunderea 
reală, singura pe care o poate avea în vedere un om de Stat. 

Din punct de vedere metafizic, şi robul este responsabil de lanţurile 
lui. Şi atunci, chiar şi popoarele Indiei sunt responsabile de actele 
guvernului Marei Britanii. 

Au ele dreptul la compătimirea noastră, sau merită represiunea pentru 
imperialismul mondial, al cabinetului din Londra? 

Si, de fapt, oare poporul românesc are mai multă răspundere pentru 
politica guvernului d-lor I. Brătianu şi Take Ionescu, decât paria din India 
pentru actele d-lor Grez sau Llozd George? 

Poporul românesc, în majoritatea lui covârşitoare alcătuit, de fapt, din 
nişte sărmani iobagi, atasati la gleba, excluşi dela orice rol activ in viata 
publica, despuiati de cea mai neinfranta oligarhie din lume, care îi este 
străină şi prin sânge, şi prin cultura, şi prin aspiratiuni, - poate acest popor 
sa fi responsabil, din orice punct de vedere , afara doar de cel metafizic, de 
politica oligarhiei noastre, a cărei victimă el cel dintâiu este?... 

Acum câteva luni de zile, am arătat în Lumina No. 14 din 15 
Septembrie 1917, că răsboiul României a fost declarat împotriva 
Constituţiei, împotriva părerilor sfetnicilor cei mai autorizați ai Coroanei, 
cum şi împotriva curentului predominant din elita noastră intelectuală. 

Aşa dar, litera ca şi spiritul principilor pe cari, cu atâta ponderatiune, 
le-a formulat acuma la Berlin Conducătorul politicei imperiului german, 
dau poporului românesc dreptul să tragă nădejde că pacea mult dorită îi va 
aduce nu numai linişte, ci şi dreptate. 

Cancelarul german a ţinut chiar expres să spună, relativ la România 
că, după principiile Germaniei, poporul german trebue şi vrea să-şi asigure 
pe viitor prietenia şi a acelor din State, împotriva cărora a fost silit să ridice 
armele. 

Intelesul acestor cuvinte este limpede. 


2 Martie. 


XLVIII 
UN PANSLAVIST BASARABEAN 


Dintr-o notita a „Neamului românesc”, aflăm că ministrul de interne 
al Republicei Basarabene, d. Cristea, propune României ca „împreună cu 
celelalte State balcanice”, să intre în marea confederație rusească, pe care 
d-sa o doreşte. 

Bine înţeles, d. N. lorga- Ucraina sare în sus de indignare. 

Insă marele nostru savant dovedeşte numai, încă odată prin aceasta, 
că nu ştie ce se petrece în lume, cum n-a ştiut niciodată. 

Propunerea d-lui Cristea e cât se poate de naturală. 

Actualul ministru de interne al Republicei Basarabene este, probabil, 
unul din nepoţii defunctului Ion Vasile Cristea, bătrânul boer „moldovan” 
din Basarabia, dintre puținii cari au rămas toată viata mândri de neamul lor 
si, până la sfârşit, nici n-a învăţat bine ruseste. 

Dar băieții lui, - din cari cei mai multi şi-au facut studule în liceul lui 
Katkov din Moscova, celebru publicist reactionar şi unul din capii 
propagandei pan-rusesti, - se făceau că nu ştiu bine româneşte. Ei făceau 
parte dintre acei oameni influenți ai regimului țarist, originari din 
Basarabia, cari au speriat Rusia prin reactionarismul lor, şi se aflau în 
fruntea „Uniunii adevaratilor rusi’’, cum erau d-nii Crupenski, Casso, 
Cruşevan, Purişchievici, etc. Unul din aceşti Cristea ajunsese pe vremuri 
chiar guvernator la Moscova. 


448 


Iar copii lor, nepoţii bătrânului Ion Vasile Cristea, printre cari trebue 
să fie autorul propunerii amintite, probabil, în adevăr nu mai ştiu româneşte 
si se simt ruşi. Chiar şi propunerea a fost făcută într-un ziar rusesc din 
Chişinău. 

De altfel, propunerea în sine, ca România să intre în viitoarea 
confederatiune pan-rusă, mai cu seamă “împreună cu celelalte State din 
Balcani”, este în logica lucrurilor, atât din punctul de vedere rusesc cât şi 
din acela al situatiunii României. 

Rusia astăzi e, în adevăr, sfâşiată în mai multe republici, mai mult sau 
mai putin independente şi înduşmănite între ele. 

Dar conditiunile naturale din imensul şes al Europei Orientale, îndată 
ce oarecare ordine se va restabili şi se va începe munca de reconstruire a 
vieţii de Stat, vor sili, mai curând sau mai târziu, popoarele ce locuesc 
acolo, să reclădească , într'o formă sau alta, edificiul risipit; dar, probabil, 
sub înrâurirea preponderentă, dacă nu chiar sub egemonia Ucrainei, şi în 
forma federativă, adică în forma cea mai democratică şi cea mai 
ademenitoare pentru individualitatile etnice. 

Pentru noua formațiune însă, vor exista toate acele motive de 
expansiune in spre Balcani şi în spre tarmurile Mării Egee şi Adriatice, cari 
au dominat politica seculară a Imperiului rus. 

Ce poate fi mai natural dar, din partea unui basarabean care se simte 
rus, ŞI care îşi vede tara izolată de restul Rusiei, - decât să viseze o 
reînviere a „testamentului lui Petru cel Mare”, dar în forma cea noua şi 
ispititoare a marei confederatiuni pan-ruse, care nu numai că ar cuprinde şi 
tara lui, Basarabia, care făcea parte din Imperiul rus, dar s-ar întinde şi 
asupra României şi a „altor state din Balcani”? 

Ceeace, poate, trebue să ne mire, este doar numai faptul că ideea pan- 
rusă e atât de înrădăcinată şi atât de vivace, în cât se poate manifesta chiar 
sub presiunea grozăviilor de astăzi. 

Pe de altă parte, nu trebue să ne înşelăm şi să facem politică de strut. 
Oricât ne-ar îngrozi ideea d-lui Cristea, este însă foarte natural că situația 
actuală a României, in care a adus’o o politică nesocotită, poate inspira 
unui om care hrăneşte visuri pan-ruse, încercarea de a o ademeni să intre şi 
ea în marea confederatiune slavă. 

Căci un lucru este sigur, după acest răsboiu: România nu va putea 
rămâne izolată. 

Si inainte de rasboiu, independenta noastra a fost o minciuna. Daca, 
atunci, multi se puteau înşela în aceasta privință, dupa răsboiu nu se va mai 
putea înşela nimeni. 

Înfrântă, ruinată, redusă şi slăbită, aşezată în direcția aspiratiunilor 
pan-ruse, România nu va putea trăi şi poporul românesc nu va putea birui 
toate dificultățile incomensurabile ce-i stau în cale, fără un puternic sprijin 
din afară. 

Vom avea doar alegerea, în ce direcţie să căutăm acest sprijin. În 
direcția visata de d. cristea, a unei mari confederatiuni slave? Sau în 
direcția contrară, urmată de bătrânii îndrumători ai acestui neam, - în spre 
Puterile Centrale? 

Dar vom avea măcar alegere? 

La această grozavă întrebare, răspunsul va fi dat în zilele apropiate. 

Cuvântarea recentă a contelui Hertling ne dovedeşte că bărbaţii 
conducători ai puterilor centrale îşi dau seama de toată însemnătatea 
problemei pentru această parte a Europei, şi doresc să-i dea o solutiune 
conformă cu direcția noastră tradițională şi cu interesele obşteşti ale 
popoarelor pe care ea le priveşte. 

Nimeni mai mult decât noi nu doreşte ca sfortärile lor sa fie 
încoronate cu succes. 

Numai fatalitatea, numai o viata intolerabila, necompatibilă cu 
demnitatea şi cu cele mai elementare condițiuni de existenţă, ar putea duce 
poporul românesc în altă direcţie. 

Dar d. N. Iorga — Ucraina, unul din autorii dezastrului nostru, care 
nici astăzi nu vede problema în toată goliciunea ei, nu are dreptul să se 
indigneze la propunerea pan-slavistului basarabean, de origină română, 
care trage doar o concluzie dintr’o situație, pe care o judecă cu mai multă 


limpezime de cât savantul nostru istoric. 
4 Martie 

XLIX 
DESTINUL S'A IMPLINIT... 


Destinul s'a implinit. 

Cetitorii cunosc preliminariile tratatului de pace, semnate la Buftea, 
în ziua de 5 Martie c., şi publicate în comunicatul oficial de eri. 

Intr'un termen de 14 zile, urmează să fie semnat tratatul definitiv, pe 
baza acestor preliminarii. 

Nu este român a cărui inimă să nu fie însângerată de acest rezultat al 
unui "răsboiu nenorocit şi zadarnic", după cum s'a exprimat un ziar 
"ententist". 

Am făcut totul ce a stat în puterile mele, pentru a cruța neamul şi 
tara noastră de această crudă încercare. 

M'am opus din răsputeri, cât era încă timp, politicei care ne-a adus 
la această catastrofă. 

M'am opus atât din punctul de vedere al integrității idealului nostru 
național, care ne îndrepta spre Nord câtă vreme de acolo ne ameninţa cea 
mai mare primejdie şi câtă vreme victoria Rusie ţariste condamna la 
moarte, pentru veci, Basarabia românească, şi expunea însuşi viitorul 
Statului şi neamului românesc. 

Astăzi, pentru oricine este limpede că, dacă nu ne-am fi abătut din 
calea nostra tradițională, România, măntă şi glorioasă afirmandu-si cu 
putere aspiratiunile nationale, ar fi stat acuma în fata unui viitor mândru, 
pentru întreg neamul românesc. 

M'am opus acestui "răsboiu nenorocit şi zadarnic", fiindcă vedeam 
clar toate perspectivele la cari ne poate duce. 

Am anunţat până în detalii consecinţele înfrângerii. Rog pe cetitori 
să mai răsfoiască odată articolul din "Viaţa Românească" No. 12 din 1914 
(p. 211, în nota). Ar fi prea dureros să reproduc acum acele pasagii... 

In nenumărate rânduri, am arătat că Rusia nu poate birui în acest 
răsboiu. Toate argumentele, analizele, materialele statistice, aduse în 
sprijinul afirmării că "forţa incomensurabila" a Rusiei este o simplă 
închipuire, erau primite în batjocură, pentru "aerele profetice ale d-lui 
Stere". 

Dar era oare greu, pentru oricine, sa fie "profet" in chestia aceasta! 

Abia cu noua ani inainte de rasboiul mondial, imperiul Tarilor 
suferise o crunta infrangere, in lupta cu un stat asiatic, care abia de eri isi 
deschisese porțile culturii şi tehnicei europene, şi care, prin numărul 
populaţiei, prin avutia lui națională şi prin întinderea teritorială, apărea ca 
un pitic in fata colosului de la Nord. 

Acest răsboiu, urmat de o groaznică sguduire revoluționară, 
desvălise tot putregaiul organismului de Stat şi al aparatului administrativ 
al Rusiei. 

Ce s'a întâmplat în aceşti nouă ani de zile, care să fi îndreptățit 
credinţa, că organismul de Stat şi aparatul administrativ al Rusiei ţariste s'a 
însănătoşit până intr'atata, în cât ea să se poată măsura cu cea mai 
formidabilă putere militară din lume ? 

Ar fi fost o minune, - şi pe minuni nu se poate construi o politică de 
Stat. 

Dacă, în primele luni, mulţumită unei mobilizări anticipate în taină, 
ca şi faptului că aripa dreaptă a frontului austro-german, prin defectiunea 
României, rămăsese în aer, - Rusia a putut avea succesele cunoscute, dar 
după dezastrul din primăvara anului 1915, cui îi mai puteau fi permise 
iluziunile asupra forţei reale a imperiului moscovit ? 

Mai mult. 

Ofensiva generalului Brussilov, începută la 3 Iunie 1916, - după 
aproape trei luni, fata de experienţele din acest răsboiu, mai indreptatea, in 
ziua fatală de 27 August 1916, vre-o speranţă ? 

Ni se va spune : dar cum puteau greşi bărbaţii de Stat şi marii 
generali ai Apusului, în această privinţă ? 

Dar Franţa şi Anglia se pot bizui, în primul rând , pe forţa lor 
proprie. Astăzi, ele pot continua răsboiul şi fără Rusia. La 1914, ajutorul 
armatelor ruse, fie chiar vremelnic, le era bine venit. Şi, în orice caz, acest 
ajutor le-a dat putinţa să reziste primei ciocniri, şi apoi să întindă tot mai 
mult câmpul operațiunilor militare şi să-şi atragă noui aliaţi. Fără să mai 
vorbesc că Franţa şi Anglia nu riscau însăşi existenţa lor de Stat şi tot 
viitorul lor national. Chiar dacă ele aveau îndoeli asupra forței militare a 
Rusiei, nu aveau deci un motiv peremptoriu de a-i despretui concursul, 
cum nu aveau motiv să despretuiasca nici ajutorul marocanilor sau al 
senegalezilor. 

Dar România ? 

Se afla ea in aceeaşi situaţie fata de Rusia ? Şi mai cu seamă, in 
1916, nu putea ea să fie chiar mai bine informată decât Franţa şi Anglia în 
1914 ? După doi ani de rasboiu, şi fata de toate victimele lui ?... 

In sfârşit, a fost scris în cartea neamurilor ca la 27 August 1916, 
România să fie aruncată în vultoare.. 

Dar, dupa isbucnirea revoluției din Rusia, cui îi mai putea să-l fie 
ertată iluziunea ca Rusia mai poate fi un factor apreciabil în acest răsboiu? 

Din primele numere ale Luminei, am dat alarma, am arătat că 
răsboiul e sfârşit pentru Rusia ; că ea va fi silită, mai curând sau mai târziu, 
să ceară armistițiu şi să închee pacea ; în acest caz, soarta noastră va fi 
pecetluită ; că nu mai putem scăpa, decât dacă vom rupe imediat legăturile 
cu Rusia, înainte de încheerea păcii dintre ea şi Puterile Centrale. Am 
insistat de nenumărate ori, - apelând la bărbaţii noştrii de Stat de aici şi 
dincolo, - că nu putem fi crutati de mecanismul implacabil al relațiilor 
internationale, căruia nu-i sunt îngăduite consideratiunile sentimentale, 
decât dacă, la vreme, vom crea un interes şi vom da posibilitate Puterilor 
Centrale de a ne acorda condițiuni de pace cat mai prielnice. Zi cu zi 
semnalam ori ce moment mai favorabil, şi tot de atâtea ori am fost silit să 
constat, cu durere, câte o nouă posibilitate pierdută. 

Ce am putut face mai mult, ca simplu publicist ? Mi-am impus 
martiriul de director al unui ziar românesc în aceste condiţii grozave, 
numai în nădejdea că, după atâtea încercări, glasul realității şi al adevărului 
va fi în sfârşit auzit, - aici şi dincolo... 

Dar am strigat tot în pustiu ... 

Ce-a mai aşteptat, pentru numele lui Dumnezeu, România, după ce 
revoluţia din Petrograd a transformat armata Rusiei, în horde flămânde şi 
răsvrătite ? 

Iarăş pilda Apusului, care se împotrivea încheerei unei păci formale 
de către Rusia ? 

Dar şi aci, pentru Franţa şi Anglia, fiecare zi de întârziere, care, 
independent de rezultatul final neîndoielnic, fixa câtuşi de putin forțele 
germane pe frontul oriental, putea să prezinte un interes real. 

Dar pentru România !... 

Credinţa către Intelegere ? Mai avea dreptul Intelegerea să ne o 
ceară, în urma trădării unui co-asociat care, pentru noi, avea o însemnătate 

hotaritoare ? 

Si la urma-urmelor, n'am fost tot siliți să încheem pacea ? Cu ce 
drept dar, am fost împiedicaţi să facem acest pas încă atunci, când ne putea 
scăpa de cumplita soartă. 

Ce se va putea răspunde la întrebarea aceasta, în faţa Istoriei, în faţa 
urmaşilor, cari vor purta povara pe care le-o punem acuma pe umeri? 

Destinul s'a împlinit... 

Nu spun toate acestea numai de dragul încriminărilor deşarte. 

Suntem cu toții vinovaţi, că n'am ştiut să ferim de crudul destin 
acest popor, care el singur nu e vinovat şi nu şi-a cruțat jertfele. 

Ne-am luat însă pe suflet un păcat neispăşit şi o datorie de care 
nimeni nu ne va putea ierta. 

Nu mai avem dreptul să ne legănăm în viziuni inselatoare.Trebue să 
privim bărbăteşte în fata adevărului şi bărbăteşte să pornim la munca, la 
muncă în sudori de sânge, pentru a făuri neamului acestuia soarta de care 
este vrednic. 

Nu e încercare din care, prin staruinta şi muncă cinstită, un popor sa 
nu poată eşi biruitor. 

Si mai ales forţa morală, pe care un neam o poate devedi în zile de 
grele încercări, este zălogul isbavirii viitoare. 


9 Martie 


L 
GUVERNUL MARGHILOMAN 


D. Alexandru Marghiloman a format guvernul. 

D. Marghiloman şi-a luat o groaznică sarcină. 

Oricând, misiunea de a lichida acest "răsboiu nenorocit şi zadarnic" 
nu putea fi uşoară. 

Dar, fata de moştenirea lăsată de guvernele trecute, prin acţiunea lor 
"diplomatică", povara pusă astăzi pe umerii noului guvern cere aproape 
puteri supra-omenesti de voinţă şi de judecată. 

Guvernul d-lor Ion Brătianu şi Take Ionescu a lăsat să treacă toate 
momentele, în cari puteam încă avea condițiuni mai bune pentru pace. 

In zadar, în coloanele acestui ziar, atrăgeam atenția "factorilor 
responsabili" că, faţă de prăbuşirea forţei militare a Rusiei, nu putem avea 

scăpare decât prin lichidarea grabnica a aventurii noastre rasboinice. 

Insă d. Brătianu, după cum ne face cunoscut un comunicat oficios, 
nici în urma revoluției maximaliste, nici chiar în momentul întrunirii 
conferinţei de la Brest-Litovsk, încă nu vedea că "frontul oriental nu mai 
există”. 

Astfel lichidarea răsboiului a fost întârziată pâmă în momentul când 
nu mai aveam nici un mijloc de rezistenţă, până în momentul când armata 
noastră s'a trezit în cea mai tragică situație, când nu numai că a fost exclusă 
orice nădejde de ajutor imediat din partea aliaților din Apus, dar izbucnise 
si conflictul armat cu fostul aliat de la Nord... 

Dar chiar în acel moment guvernul din laşi nu'şi dădea seama de 
situaţie, şi era tot atât de incapabil ca şi înainte să ia vre-o hotarire sau sa 
găsească o soluţie netedă. 

In împrejurările de fapt, guvernul avea de ales, în mod logic, numai 
între două căi. 

Avea el credinţa că, în momentul de fata, nu se hotărăşte definitiv 
soarta "Ţării şi că România se poate bizui mai târziu pe sprijinul aliatilor din 
Apus? 

Atunci avea datoria, fără să semneze vre un tratat formal, să lase în 
suspensiune regularea chestiunii româneşti, până la congresul de pace. 

Neapărat, în acest caz. membrii guvernului se expuneau să cadă 
prizonieri de răsboiu. Dar ei nu sunt în drept, - dacă sincer aveau această 
credinţă, - să pună siguranţa sau comfortul lor personal mai pre-sus de 
interesele Ţării. 

Sau guvernul din laşi avea temeiul de a nu mai crede în ajutorul 
aliaților, ori găsea primejdioasă intereselor Ţării această soluţie ? 

Atunci se impunea schimbarea hotarita a directivei politice, care 
singură mai putea da vre-o chezăşie pentru condițiuni de pace mai 
prielnice. 

Nici un echivoc, nici un joc dublu nu mai era admisibil, fiindcă 
pentru toate trebuia să plătească fatal sărmana Tara. 

Domnu din laşi însă n'au mers pe nici una din aceste căi netede. 

După farsa grotescă, în care fiecare din colaboratori se declara gata 
să dea sprijin politicei pe care o combătea, şi refuza să-şi ia răspunderea 
celei pe care părea că o susține, guvernul d-lor Ion Brătianu şi Take 
Ionescu şi-a dat demisia. 

Şeful guvernului care a urmat, d. general Averescu, mai întâiu 
declară că înţelege să continue politica guvernului Brătianu. Totuşi începe 
tratativele de pace cu Puterile Centrale. 

Apoi, dupa ce delegatiunea pentru pace, prezidată de ilustrul 
diplomat şi inflexibilul bărbat de Stat d. Argetoianu, semnează cunoscutele 
preliminări de pace, guvernul din laşi lasă opinia publică în necunostinta 
tristului adevăr. 

Iar după ce preliminärile păcii au şi fost în parte executate, - şi, ca să 
citez numai comunicatele oficiale, trupele germane au trecut prin Galaţi şi 
Basarabia spre Odesa, teritoriile din Bucovina, ocupate de trupele noastre, 
au fost evacuate, şi demobilizarea trupelor româneşti începută, - după 
informatiunile ziarelor de acolo, crede de cuviință să nege că vr'un tratat 
preliminar de pace ar fi fost încheiat, şi că ar fi fost vorba numai de o 
prelungire de armistițiu, care nu angajează viitorul... 

Oricât de puţin preţ ar pune guvernul din laşi pe semnăturile d-lui 
Argetoianu, în cazul de fata nu aveam a face numai cu exercițiile 
caligrafice ale ilustrului diplomat şi inflexibilului bărbat de Stat din 
cabinetul Averescu. 

Semnătura pusă în numele României, chiar după încetarea acestei 
strălucite cariere ministeriale, leagă Statul însuşi, care a avut un moment 
onoarea şi fericirea să fie cu atâta ilustrație reprezentat... 

In viaţa popoarelor, şi farsele pot avea urmări tragice. 

Si nu numai dezastrul întregei politice nenorocite, inaugurată de 
guvernul d-lui I. Brătianu, dar şi farsele acestui sfârşit, crează tragicul 
situațiunii guvernului Marghiloman. 

Roate Istoriei nu se poate întoarce. Nu stă în puterile omeneşti de a 
face ca ceeace a fost, să nu fi fost. Tara va simţi cu durere, că nici măcar 
semnăturile d-lui Argetoianu nu pot fi şterse din cartea Istoriei. 

In această tragică situaţie, nu e român care să nu dorească din suflet 
guvernului Marghiloman toată pătrunderea, toată hotărîrea, toată puterea de 
voinţă, necesare pentru conducerea Statului, în aceste vremuri de restrişte. 

Dacă va găsi calea adevărată, dacă îi va fi dat să îndrepte tot ce n'a 
fost încă ireparabil pierdut şi să salveze cel puţin nădejdea unui viitor mai 
demn şi mai fericit, recunoştinţa neamului îi va fi asigurată. 

Cât mă priveşte personal, dacă n'am putut răspunde apelului la 
colaborarea directă ce mi s'a facut, pot încredința pe d. Marghiloman că va 

avea concursul meu hotărît, pentru tot binele pe care îi va fi dat să-l 
înfăptuiască. 

Când, păstrându-mi toată independenţa şi făcându-mi întreagă 
datoria de publicist, voiu judeca actele noului guvern, poate fi sigur că nici 
un gând agresiv, nici o intentiune de "politica" nu vor conduce condeiul 
meu. 

Voiu fi fericit să-i pot fi mai util în sfera modestă a activității mele, 
decât mi-a fost dat pentru guvernele trecute. 


21 Martie 


LI 


PROGRAMUL NOULUI GUVERN 


Primul comunicat oficial al preşedintelui Consiliului de miniştri 
face cunoscut opiniei publice, că misiunea noului minister, în primul rând 
constă in încheerea păcii, pe baza preliminărilor de pace, consimtite de 
guvernul precedent. Guvernul însă va stărui ca sacrificiile impuse de aceste 
preliminarii, să atingă cât mai putin puterea Ţării, ca factor economic si 
politic. 

In momentul cânda ceste rânduri vor apărea, termenul fixat pentru 
semnarea tratatului definitiv de pace expirând, probabil se va sti în ce 
măsură guvernul Marghiloman va fi reuşit să-şi îndeplinească tragica 
misiune ce 1-a fost pusă pe umeri, de politica nesocotita şi usurelnicä a 
regimului trecut. 

Dar cu drept cuvânt, comunicatul guvernului anunţă în acelaş timp o 
altă îndatorire, pe care o are de îndeplinit şi pe care <<experienta 
dureroasă>> a dovedit cât e de grabnica şi de imperioasa : <<o îndoită 
operă de regenerare morală şi de reorganizare a tuturor ramurilor activității 
de Stat>>. 

In această ordine de idei, - continuă comunicatul, - guvernul face 
parte dintr'o complectă şi inteleapta rezolvare a problemei agrare şi din 
chemarea la viata politică a masselor profunde ale naţiunii, două puncte 
esențiale ale programului său de activitate" 

O viata întreagă am luptat pentru rezolvirea problemei agrare şi 
pentru chemarea la viata publica a masselor populare profunde. 

Am crezut necesara aceasta opera de renovare, tocmai in vederea 
ceasului de cumpănă, pe care oricine îşi arunca privirile in juru-ne, trebuia 
să-l prevadă. 

Astăzi, după ce dureroasa experienţă, cum aşa de bine se exprimă 
comunicatul oficial, a dovedit că această operă de renovare e grabnică şi 
imperioasă, e semnificativ că un guvern al partidului conservator , a trebuit 
să înscrie ca <<două puncte esenţiale ale programului său de activitate>>, 
celor două reforme anunţate. 

In adevăr, guvernul constituit de d. Al. Marghiloman e un guvern 
conservator. Toţi miniştrii din noul cabinet aparțin acestui partid. 

Faptul e natural. Gruparea politică, condusă de d. Marghiloman, se 
infatiseaza ca singurul partid care nu şi-a asumat răspunderea pentru 
răsboiul nenorocit, care ne-a aruncat în prăpastie. 

Si întrucât, pentru lichidarea acestui răsboiu, era nevoe de o forţă 
politică organizată, după normele regimului constituţional nu putea fi 
chemat să ia asupră şi greaua moştenire a regimului trecut, decât partidul 
conservator de sub conducerea d-lui A. Marghiloman. 

Intr'un regim parlamentar, oricât de conventional ar fi el, 
individualitatile izolate, cât de puternice şi distinse, daca nu reprezintă vre- 
o forţă politică organizată, nu pot îndeplini funcțiunea de guvern 
constituțional. 

In aceste condițiuni, faptul că această funcțiune a căzut asupra unui 
partid conservator, tocmai într'un moment când Tara are mai mult decât 
oricând nevoe de renovare şi de regenerare, impune tuturor elementelor 
democratice din tara îndatoriri excepționale. 

Orice consideratiune străină de marile interese nationale, pe care le- 
a pus la ordinea zilei <<experienta dureroasă>>, nu este iertata. 

Guvernul care îşi înscrie în programul său reforma agrară şi 
chemarea masselor populare la viaţa publică, poate să fie sigur de 
concursul tuturor acelor cari, de mult, au ridicat steagul luptei politice în 
numele acestor două reforme. 

Dar nu ne-am face datoria dacă nu ne-am exprima, dela început, 
îngrijorările ce ne inspiră situația. 

Dacă parlamentarismul implică regimul de partid şi în acelaş timp, 
dacă împrejurările de fapt justifică chemarea la cârma Statului a singurului 
partid necompromis în politica răsboinică trecută, nu e mai puţin adevărat 


458 


ca practica vieţii de partid, în tara noastră, are scăderi cari sunt foarte greu 
de împăcat cu <<îndoita operă de regenerare morală şi de reorganizare>>, 
pe care ne o impune vremea. 

Va avea guvernul Marghiloman tăria de voinţă de a se ridica de 
asupra relelor obiceiuri la care suntem deprinşi să asistăm la orice 
<<schimbare de regim?>> 

In al doilea rând, - va avea avest guvern energia necesară pentru a 
înfrunta toate prejudecățile şi interesele de clasă, natural puternic 
înrădăcinate întrun partid conservator, cari s'ar ridica împotriva unei 
realizări sincere şi complecte a operei de renovare ? 

Trăim vremuri mari şi grele. Nu putem trece prin ele cu sufletul 
nostru de toate zilele. Grozava răspundere istorică pe care şi-o ia, în 
momemtul acesta, guvernul românesc, este prin sine însăşi o mare forţă de 
inaltare morală. 

Vreau să cred în sincera hotarire a guvernului Marghiloman de a fi 
la înălțimea misiunii sale şi de a birui toate dificultățile, începând cu 
tradițiile şi prejudecățile vieţii de partid. 

Si în măsura în care va şti să se înalțe nu-i va fi precupetit concursul 
întregei suflăni cinstite din această tara. 


24 Martie. 


459 


CUPRINSUL 


Pag. 
PPE GIL A COM se HS ho dd. She os AS ee BAL ce ER ie, Bee, Be dă l 
Un cuvânt înainte (către cetitorii ziarului "Lumina"”).. . . .. 3 
Introducere : 
Glasulwrealitatit: 22, & Sa. ace LAS sas 5 d lei dai qi 
I 
ROMANIA SI RASBOIUL MONDIAL 
I. Cauzele si efectele rasboiului mondial. 
Cauzele rasboiului mondial. ............... 21 
Räsboiul şi revoluția din Rusia. . .. ........... 24 
Basinul Dunăru şi Romani. ................. 27 
Răsboiul şi Orientul european .. ............... 30 
II. Răsboiul României. 
Tragedia. Regelui Carol: sise Boe aa ae assé 33 
Alianţa noastră şi Răsboiul. . . . . . . . . . . . . . . . . .. 31 
Fatala schimbare de front ................... 39 
Rasboiu "fara rizic şi sacrificii! . . . . . . . . . . . . . . .. 41 
Moraladäabuler a 275.3 na bos See eh eS Ee eS x 44 
"Opinia publica" şi răsboiul .. . . . . . . . . . . . . . . .. 47 
“ara legala: ȘI ras DON a. e oa kaw aies © ese anses 49 
Un paradox economic... ................... 52 
Paradoxul fündamentalis:z "28 46 & SVR AS de RS we se 
Consecintele financiare ale dezastrului. . . . . . . . . . . .. 58 
Bane e cs Seta ee doo e EL oS SS a Ge ee d ES 67 
Răspunderea istorică : 
Pla Orestes: oo în ae knees eG ae Ses 69 


II. România în fata Istonei mondiale... . . . . . . .. 75 


460 


III." Idealul national" şi Basarabia. 


Idealul GA ORA ci es La Bak led ae hots canada Ale Sotia La a 79 
Autonomia Basarabiei ?. ................... 82 
Din Calvarul Basarabiei. . .................. 83 
CAMUEULE ae Ads MAS ie a's ne Se Bete eA 87 
Basarabia şi Revoluția din 1905................ 90 
Basarabia şi "tara-mumä" ................... 94 
Dreptul Basarabiei asupra România ............. 96 
Cuvinte UHAIe e se rain în a cete Sort, este Se by Re MERS Des 100 
NAHONASALT LS aaa e ba A oi ae Bw TE e radă 103 
Blastemul Băsarabiei e o 4% re e se a e sa i e a 105 
ACIS IQA ae ste ee ca ae iată on ah „te ed a n os a D 108 
"pederatia Mant Negre*,. 5 se ce ee 2 oa aa 22.4 ai a 0 as 111 
Țăranii basarabeni şi Româna . . .. . . . . . . . . . . .. 112 


IV. Revolutia din Rusia si consecintele ei. 


"Glasul celui ce strigă in pustiu”. . . . . . . . . . . . . .. 117 
Revoluția din Rusia. ..................... 120 
Politica agresivă şi revendicările taranimiiin Rusia. . . . . 123 
România şi Republica Rusă .. ........... 127 


V. Nationalitatile din Rusia. 
Românii şi vecinii lor dela Nord : 


I. Polonia şi Ucraina...............04. 131 
II. Polonia reînviată. .. cc... 132 
Ucraina : 
Le (ca ne a Fe ANI RI NI RI a AR E N ele Sa a 133 
II. Rasboiul şi chestiunea ucraineană ......... 136 
III. Revoluția ucraineană şi Româma. ........ 138 
IV. Ucraina şi maximalisti . . . . . . . . . . . . .. 141 
V. Ucrainaindependenta............... 145 
VI. D-l Nicolae lorga-Ucraina. . . . . . . . . . . .. 149 
RinlandA. 6 e222 oo Lis ne ME AR AR de Sas au 153 
Mahomedanii din Rusia. .................... 157 
MPA eee. she APAR EE ae SE e ae a Te Do a eg 160 


VI. Perspective. 


PISICII ADE uc. a sta gw Mate Se MoS C4 Paw eae ess 167 
Federatitunea: Cazacilors.2- LAS e ae e EVENE A ee a 170 
Federația Volgii şi Republica Siberiel. ............ 173 

Societatea națiunilor. .... cc... .. 177 
Contele Czernin şi rolul Austriei. ............... 178 

Suveranitatea de Stat şi "independenţa balcanică" . . . . .. 181 

Confederația Balcanică . ................... 184 
Orentare Spre-Rusidy.. «a4 arii 6 ba ere sa 187 
Dias tia: Si Para e se nee eng: ek: Sunt ti ao Gh Bae GS 191 
Problema păcii universale. . ................. 194 
Nouă ordine internațională sau "pace înarmată" ?. ...... 196 

Statele mici şi ordinea internațională ............. 199 
Democratic? e x 26.8 BS e A ANR ÎI 8 8 ee i Ea EAS a 202 
Calea MANTUITILE. 3 % + 2 sh bu eat BR pe a e el Ge at ns 205 
Tirania agravată de corupție. .... cc... 207 
Rădăcina răului 35% 044.2222 ea ee a i e ad fa 210 
Calea demantuire:.<: a nes ah eG deh eee a 3% 212 


VII. Răspunsuri şi polemici. 


NOMADE 2 o ie i hohe ae dt de dia Bh SETA SS ae 217 
POLE oe OO: Ss dude oe o a ep et he San 218 
Pro domo : 

I.D-l I. Brătianu în momentul declarării răsboiului 

EULOPEALI: eee dă ak ati Apus ae tee ee ee ete ok 219 

IL Orgia antantista. . . . ....... . . ee ee 223 

III. Un incident. - D-l Brătianu pe calea perzaniei. . . 227 

IV. Ruptura. - Ultima nădejde. ............ 230 

V. După declararea răsboiului. Tragică întrebare . . . 234 
D-l C. larca şi "lovitura de Stat”. . .............. 238 
"Rasboiu sau nebunie ?". . .................. 240 
PONS i a tă BRS KOR eo oS BG. SNL 243 
Pentru o "damă voalata". ... e... 246 
Wnuadversat Cmsttts 2S se bet Be a a Da 250 


Grizamordla’ 2 mu 2 ORL SRE EMA A PEASE 254 


VIO CIA ae, eax, <a: cle te Sh Mae ee ne Soke, ooh, Gal OS Be A 25.1. 
Secretele Înţelegerii. . .................... 260 
Unde ne ducea victoria Rusiel................. 263 
PrenOase Marist y. 2.5 à à Side oe das BS 267 
UM CEMtOr Del iy Bes a Ge se ainu he We Gece: ia ath 269 
“e Temps” St" LAM” a2 ee oe ee ek ris sus 271 
"Gazette de Lausanne" si"Lumina".............. 275 
Sovietul din Petrograd şi pacea. . . . . . . . . . . . . . . .. 279 
ARS EE ie ME aie Ge ore ENA a la me eae ta SE e Fore ia 283 
PUNE SAI ce dE Ne datat SE a Ree So 7 sal AI Oa VA dr pă 284 
| SE: Va atoli a Ai la i BV AN Sa RO RI ANR RR E SES do acer 287 
O pledoarie postumă. ..... 0.00004 290 
Umideolos anominy ¢..004: you ee di oa ee A ETS Ve se 294 
radare: tata de RUSIA. 3: e we hs a om do SP Gane i Gs 298 
"Räsboiu nenorocit şi zadarnic”. ... ............ 299 
"Prooroci de nenorocire! e 4459-9 dans we ee 301 
II 
DINTR'O ZI INTR'ALTA 
Maximalistu şi Kerenski. .................. 3413 
Dezagregarea economică în Rusia. .............. 314 
Noul moment în Revoluția rusă . ............... 318 
FIaOSUl 4 0% te ok AS te e dorii OAS Me as he a eg 322 
Perspective dé pace 2 2 5123044 BW DAG En a Bee DA 325 
Petrograd și ISONZO : 40444086 e be ae ee ee fo OS 328 
Petrootad alas. ed pu aes coe wade We ta a eS 331 
Propunerea de pace’: 4 24.454 RES GSO ERE 334 
Rusia pacilista.. «4 4 DA Las 4444 oa. be ASE wa 336 
Regimul din laşi si pacea ....... cc... 339 
ATMUSUNUL? 2.4.4.5 idees i DERE ai a a NES 342 
Dar ROMAN. a pi eR die ee be ee EO dp 345 
[n fața UE Suis LL a d Spe gs 0 ep e cai aa A A a 347 
JrOniile IStomel.: 4 aa 2 i a aa EGG EA ORG AU SS ee 350 
Mesagiul deriăn de pace: en i o/s.» dose ee Ghee ated 353 
CM palid a tay e site "e a et, oh 0 ede te Bains Ae ae do aed 355 


|) apar n Se se Pk a a ap De ese Ss ae os Spe os Gee ea 357 


Politica dé suburbie: 46 Lis Sb a ewe Se SAS ox 5 360 
In-ceasul al:doisprezecelea.;'s..23 4. acs sus sites 362 
EXCeS de apililate Sis. se se sers eae estate 365 
leah pile). „se a. sasa eee Etes ee Ys oc ta ee 367 
Tratativele de pace şi situația României ........... 369 
Democratiile apusene şi România. . . . . . . . . . . . . .. 3:12 
Intelegerea şi România, după defectiunea rusă. . . . . . .. 345 
Iinadedes Ucrainérs ez ae aie fe rai SR ane e si e an ee 378 
In cetatea Petru şi Paul. ..... cc... 381 
(e face suvémul din Se ss ui a e eat aoe Pee Ekg 384 
Regatul Român sub protectiunea republicei ucrainene. . . . . 387 
Nimeni nu E prooroc. . 2... ee ee 390 
POSE tue o os sai ae a: Ses, Si Ho, ah Se ee aw A di Sa 394 
Hotarirea din Brest-Litovsk . ................. 397 
schimbare de front 2.0 24.9. 44.4 4444/2 %.% oH 295 DRS 400 
Rada din Kiev şi guvernul din laşi. . . . . . . . . . . . . .. 403 
Nicolae Iorga şi Nicolae Romanov .............. 407 
"După cererea comandamentului rus". ............ 410 
Ceastll, note, You: Ai toy tote et tă Bolt de dede da 413 
"Combinatiuni ministeriale” . .. cc... 416 
Pacea Puterilor Centrale. ................... 419 
Clipele sunt numărate. . ................... 422 
Noul guvern din Iasi . . ..... ............... 425 
Noui perspective pentru România. .............. 429 
Ultima posibilitate ?. ..................... 432 
In ajunul tratativelor de pace. ...... cc... 435 
Romanulmupicre., 5. e 4 4 64: Sia eG oR OSA Die od a 437 
Reiiimiscente Istorice 32" 4 eos 4 a e to e ea e 439 
Problema. Dunanii 4 2-24 Ge a oS ae dead 442 
Contele Hertling şi ordinea mondială. ............ 445 
Un panaslavist basarabean. . . .. 447 
Destin s: 4 ampli: i ae ee de Gy ae a Lim Se a e e 450 
Guvernul Mrghiloman. .................... 453 


Programul noului guvern ................... 456 


